
CAPITOLUL 1 


Te-aș ruga să nu-mi omori țapul 


Lecţia învățată: dacă scoţi o walkirie la cafea, o 
să te trezești pe cap cu nota de plată și cu un 
cadavru. 

N-o mai văzusem pe Samirah al-Abbas de 
aproape șase săptămâni, așa că atunci când a sunat 
din senin și mi-a spus că trebuie să vorbim despre 
o problemă de viață și moarte, am fost de acord 
imediat. 

(Teoretic, eu sunt deja mort, ceea ce înseamnă 
că mie nu mi se aplică povestea cu „viaţa și 
moartea“, dar... Sam părea neliniștită.) 

Când am ajuns la Thinking Cup, pe strada 
Newbury, ea încă nu venise. Locul era plin, ca de 
obicei, așa că m-am pus la coadă la cafea. Câteva 
secunde mai târziu, Sam a zburat - literalmente - 
chiar peste capetele clien- ţilor cafenelei. 

Nici măcar n-au clipit. Muritorii obișnuiți nu-s în 
stare să proceseze lucrurile magice, ceea ce-i un 
noroc, pentru că altfel bostonienii și-ar petrece cea 
mai mare parte a timpului îngroziţi, fugind de 
uriași, troli, căpcăuni și einheijari înarmaţi cu 
topoare de luptă și cafele cu lapte. 

Sam a aterizat lângă mine în uniformă școlară - 
te- niși albi, pantaloni kaki și o cămașă bleumarin 
cu mânecă lungă, cu sigla de la King Academy. Un 


hijab verde îi acoperea părul. La centură îi atârna 
un topor. Eram convins că toporul nu facea parte 
din uniforma standard. 

Chiar dacă revederea m-a bucurat, am observat 
că cearcănele de sub ochii ei erau mai închise la 
culoare ca de obicei. Se legăna pe picioare. 

— Hei, am spus. Arâţi groaznic. 

— Șieu mă bucur să te văd, Magnus. 

— Nu, adică... nu mai groaznic ca de obicei. 
Groaznic, adică epuizată. 

— Vrei o lopată ca să-mi poţi săpa groapa și 
mai adânc? 

Am ridicat mâinile în semn de capitulare. 

— Unde ai fost în ultima lună și jumătate? 

Umerii i s-au crispat. 

— Volumul de muncă din semestrul ăsta m-a 
terminat. îi îndrum pe copii după școală. Apoi, 
după cum bine știi, mai am și slujba aia part-time în 
care culeg sufletele morților și conduc misiuni 
super-secrete pentru Odin. 

— Copiii de azi și programele lor încărcate... 

— Pe lângă toate astea... mai e și școala de 
pilotaj. 

— Şcoala de pilotaj? 

Am înaintat odată cu coada. 

— E vorba de avioane? 

Ştiam că Sam plănuia să devină pilot 
profesionist într-o zi, dar nu știam că lua deja lecţii. 

— Poti face asta la șaisprezece ani? 

Ochii i-au scânteiat de entuziasm. 

— Bunicii mei nu și-ar fi permis niciodată, dar 


familia Fadlan are un prieten care conduce o 
școală de pilotaj. Până la urmă i-au convins pe Jid și 
pe Bibi... 

— Ah. 

Am rânjit. 

— Deci lecţiile au fost un cadou de la Amir. 

Sam a roșit. E singura adolescentă pe care o știu 
care are un logodnic și e adorabil cum se 
îmbujorează când vorbește despre Amir Fadlan. 

—  Lecţiile alea au fost cele mai nimerite, cele 
mai bine alese... 

A oftat gânditoare. 

— Dar destul pe tema asta. Nu te-am chemat 
aici ca să vorbesc despre programul meu. Trebuie 
să ne întâlnim cu un informator. 

— Un informator? 

— Ar putea fi ocazia pe care-o aşteptam. Dacă 
informațiile lui se verifică... 

Telefonul lui Sam a bâzâit. L-a pescuit din 
buzunar, s-a uitat la ecran și a înjurat. 

— Trebuie să plec. 

— De-abia ai ajuns. 

— Treburi de walkirie. Posibil un cod trei-opt- 
unu: moarte eroică în curs de desfășurare. 

— Pe asta ai inventat-o. 

— Ba nu. 

— Deci... cineva crede că e pe cale să moară și 
îți scrie un mesaj: „Atât mi-a fost! Am nevoie 
urgentă de o walkirie!“, urmat de câteva 
emoticoane cu feţe triste? 

— Îmi amintesc că eu ţi-am dus sufletul în 
Walhalla. Și nu mi-ai scris. 


— Nu, dar eu sunt mai special. 

— Du-te la o masă de afară, a spus ea. 
întâlnește-te cu informatorul. Mă întorc cât pot de 
repede. 

— Nici nu știu cum arată informatorul tău. 

— îl vei recunoaște când îl vei vedea, a promis 
Sam. Fii curajos. Și ia-mi și mie un biscuit. 

A zburat din magazin de zici că era Super 
Musulmana, lăsându-mă pe mine să plătesc 


comanda. 
XXX 


Am luat două cafele mari și doi biscuiţi și am 
ales o masă de afară. 

Primăvara sosise devreme în Boston. Petice de 
zăpadă murdară încă se mai agățau de borduri ca 
tartrul de dinţi, dar cireșilor le dăduseră muguri 
albi și roșii. Aranjamentele cu haine înflorate în 
culori pastelate invadaseră vitrinele buticurilor de 
lux. Turiștii se plimbau și se bucurau de soare. 

Stând afară, în hainele mele confortabile, cu 
blugii proaspăt spălaţi, în tricou și cu o geacă de 
blugi, mi-am dat seama că era prima primăvară din 
ultimii trei ani în care nu mai trăiam pe străzi. 

în martie, anul trecut, șterpelisem haine din 
tomberoane. Dormisem sub un pod din Grădina 
Publică, pierdusem vremea cu amicii mei Hearth și 
Blitz, mă ferisem de polițiști și mă străduisem să 
nu-mi pierd viaţa. 

Apoi, în urmă cu două luni, am murit luptându- 
mă cu un uriaș de foc. M-am trezit la Hotelul 
Walhalla ca războinic einheij al lui Odin. 

Acum aveam haine curate. Făceam duș în 


fiecare zi. Mă culcam într-un pat confortabil în 
fiecare seară. Puteam să stau la masa asta de 
cafenea și să mănânc o mâncare pe care chiar o 
plătisem, fără să-mi fac griji că mă vor alunga 
angajaţii. 

De la renașterea mea, mă obișnuisem cu multe 
lucruri ciudate. Călătorisem în cele Nouă Lumi și 
întâlnisem zei scandinavi, elfi, pitici și o grămadă 
de monștri cu nume pe care nu le puteam 
pronunţa. Făcusem rost de o sabie magică care îmi 
atârna acum la gât, sub forma unui pandantiv. 
Tocmai avusesem o conversaţie ameţitoare cu 
verișoara mea Annabeth despre zeii greci care 
locuiau la New York și îi făceau ei viaţa grea. Se 
pare că America de Nord era plină de zei antici. 
Eram infestati, nu alta. 

Ajunsesem să accept toate aceste lucruri. 

Dar să fiu iar în Boston, într-o zi frumoasă de 
primăvară, și să pierd vremea ca orice copil normal 
era ciudat. 

Am scrutat mulțimea de pietoni, în căutarea 
informatorului lui Sam. „îl vei recunoaște când îl 
vei vedea“, îmi promisese. M-am întrebat ce 
informaţii avea tipul ăsta și de ce Sam le considera 
de viaţă și de moarte. 

Mi-am aţintit privirea pe o vitrină de la capătul 
cvartalului. Deasupra ușii, firma de aramă și argint 
încă strălucea mândră: BLIIZEN'S BEST, dar 
magazinul era închiș. Geamul ușii din faţă era 
acoperit pe interior, cu un mesaj scris în grabă cu 
markerul roşu: „închis pentru  redecorare. 
Deschidem în curând!“ 


Voiam s-o întreb pe Samirah ce-i cu asta. Habar 
n-aveam de ce vechiul meu prieten Blitz dispăruse 
brusc. A 


Intr-o bună zi, în urmă cu câteva săptămâni, 
trecusem pe lângă magazin și îl găsisem închis. De 
atunci, nu mai auzisem niciun cuvânt de la Blitzen 
sau de la Hearthstone, ceea ce era ciudat. 

Gândul ăsta mă preocupa atât de tare că era cât 
pe ce să nu-l văd pe informatorul nostru până n-a 
ajuns chiar deasupra mea. Dar Sam avea dreptate: 
ieșea în evidenţă. Nu vezi în fiecare zi un tap 
îmbrăcat în trenci. 

între coarnele încovoiate avea îndesată o pălărie 
cu boruri mici. O pereche de ochelari de soare îi 
era așezată pe nas. Trenciul i se încurca întruna în 
copitele din spate. 

A 


a 

In ciuda deghizării reușite, l-am recunoscut. II 
omo- râsem și-l mâncasem pe ţapul ăsta într-o altă 
lume; fusese genul de experienţă de neuitat. 

— Otis, am spus. 

— a zis el. Sunt incognito. Spune-mi... Otis. 

— Nuss sigur că asta înseamnă incognito, dar 
fie. 

Otis, alias Otis, s-a suit pe scaunul pe care-l 
ținusem pentru Sam. S-a așezat pe picioarele din 
spate și și-a pus copitele din faţă pe masă. 

— Unde e walkiria? E și ea incognito? 

S-a uitat la punga cu biscuiţi de lângă el de 
parcă Sam s-ar fi putut ascunde în ea. 

— Samirah a trebuit să plece să culeagă un 
suflet, am spus. Se întoarce în curând. 

— Trebuie să fie plăcut să ai un scop în viaţă, a 
oftat Otis. Ei, mersi pentru mâncare. 


— Nue pentru... 

Otis a apucat punga cu biscuiții lui Sam și a 
început să-i mănânce, cu tot cu hârtie. 

La masa de lângă noi, un cuplu mai în vârstă s-a 
uitat la prietenul meu tap și a zâmbit. Poate că 
simţurile lor de muritori îl percepeau ca pe un copil 
drăguţ sau ca pe un câine amuzant. 

— Așa. 

îmi venea greu să-l văd pe Otis cum devorează 
biscuiţii, împrăștiind firimituri pe reverul hainei. 

— Ai ceva să ne spui? 

Otis a behăit. 

— E vorba despre stăpânul meu. 

— Thor. 

Otis a tresărit. 

— Da,el. 

Dacă aș fi lucrat pentru zeul tunetelor, și eu aș fi 
tresărit la auzul numelui Thor. Otis și fratele său, 
Marvin, trăgeau carul zeului. De asemenea, îi 
furnizau lui Thor o cantitate infinită de carne de 
capră. în fiecare seară, Thor îi omora și îi mânca la 
cină. în fiecare dimineaţă, Thor îi învia. De asta 
trebuie să mergeţi la facultate, copii - pentru ca 
atunci când o să fiţi mari, să nu trebuiască să vă 
angajaţi ca ţapi magici. 

— Am în sfârșit o pistă, a spus Otis, despre acel 
obiect care-i lipsește stăpânului meu. 

— Te referi la cioc...? 

— N-o spune cu voce tare! m-a avertizat Otis. 
Dar, da... e vorba de cioc. 

Gândul mi-a zburat înapoi în timp, în ianuarie, 
când l-am întâlnit pentru prima dată pe zeul 


tunetelor. Ne-am distrat la un foc de tabără, l-am 
ascultat pe Thor care trăgea pârțuri, apoi vorbea 
despre emisiunile lui TV preferate, apoi trăgea 
pârţuri, se plângea de ciocanul care-i lipsea, pe 
care-l folosea ca să ucidă uriași și ca să-și vadă 
emisiunile TV preferate, și apoi trăgea pârţuri. 

— încă lipsește? am întrebat. 

Otis și-a încleștat copitele de masă. 

— Păi, oficial, nu, desigur. Dacă uriașii ar ști 
sigur că Thor nu mai are știi-tu-ce, ar invada lumile 
muritorilor, ar distruge totul și m-ar băga într-o 
depresie profundă. Dar neoficial... da. îl căutăm de 
luni de zile și degeaba. Dușmanii lui Thor devin tot 
mai îndrăzneţi, îi simt slăbiciunea. l-am spus 
terapeutului meu că asta îmi amintește de când 
copilăream în ţarcul de capre și bătăușii mă 
puneau la punct. 

Otis privi pierdut cu ochii lui galbeni, cu pupile 
ca niște fante. 

— Cred că atunci mi s-a declanșat stresul 
traumatic. 

Era rândul meu să vorbesc câteva ore cu Otis 
despre sentimentele lui. Fiind o persoană 
groaznică, am spus doar „Știu ce simţi“ și am 
continuat. 

— Otis, am zis, ultima dată când te-am văzut, îi 
găsisem lui Thor un toiag frumos din fier pe care 
să-l folosească ca armă de rezervă. Nu-i tocmai 
lipsit de apărare. 

— Nu, dar toiagul nu-i la fel de bun ca... ciocul. 
Nu le inspiră aceeași teamă uriașilor. De 
asemenea, Thor se enervează când încearcă să-și 


urmărească emisiunile folosind toiagul. Ecranul e 
minuscul, iar rezoluția e groaznică. Nu-mi place 
când Thor se enervează. Mi-e greu să-mi găsesc 
liniștea. 

Multe lucruri n-aveau sens: de ce lui Thor îi era 
atât de greu să-și localizeze propriul ciocan; cum 
era posibil să fi ţinut secretă pierderea lui față de 
uriași atâta timp și ideea că ţapul Otis trebuia să-și 
găsească liniștea. 

— Deci Thor vrea ajutorul nostru, mi-am dat cu 
presupusul. 

— Nu oficial. 

— Sigur că nu. Cu toţii va trebui să purtăm 
trenduri și ochelari. 

— Excelentă idee, a spus Otis. Oricum, i-am zis 
walkiriei c-o voi ţine la curent, de vreme ce e 
responsabilă. .. știi tu, de misiunile speciale ale lui 
Odin. Asta e prima pistă bună legată de locul în 
care se află respectivul obiect. Am o sursă de 
încredere. E un tap care merge la același psihiatru 
ca mine. A auzit niște discuţii la el în bătătură. 

— Vrei să urmărim o pistă pe baza bârfelor din 
bătătură pe care le-ai auzit în sala de așteptare a 
psihiatrului tău. 

— Ar fi grozav. 

Otis s-a aplecat atât de mult în faţă, că m-am 
temut să nu cadă de pe scaun. 

— Darva trebui să fiţi atenți. 

M-am străduit din toate puterile să nu râd. Mă 
juca- sem cu mingea de lavă cu uriașii de foc. 
Zburasem pe un vultur pe deasupra acoperișurilor 
orașului Boston. Scosesem Șarpele Lumii din Golful 


Massachusetts și îl învinsesem pe Lupul Fenris 
folosind un ghem. Acum, ţapul ăsta îmi spunea să 
fiu atent. 

— Deci unde e ciocul? am întrebat. Jotunheim? 
Niflheim? 'Thorfartheim? 

— Mă tachinezi. 

Ochelarii de soare ai lui Otis i-au alunecat într-o 
parte pe bot. 

— Dar ciocul e într-un alt loc periculos. E în 
Provincetown. 

— Provincetown, am repetat. în vârful 
peninsulei Cape Cod. 

îmi aminteam vag de locul ăla. Mama mă dusese 
acolo într-un weekend de vară, când aveam vreo 
opt ani. Mi-am adus aminte de plaje, de caramelele 
sărate, de rulourile cu homar și de o grămadă de 
galerii de artă. Cel mai periculos lucru pe care Îl 
întâlnisem fusese un pescăruş cu sindromul 
colonului iritabil. 

Otis și-a coborât vocea. 

— Este un tumul în Provincetown - tumulul unei 
arătări. 

— Asta-i un fel de tun? 

— Nu, nu. E un tumul... 

Otis s-a cutremurat. 

— Bun, o arătare e o creatură puternică, un fel 
de strigoi căruia îi place să adune arme magice. 
Mormântul unei arătări se numește... tumul. îmi 
pare rău, mi-e greu să vorbesc despre arătări. îmi 
amintesc de tata. 

Asta ridica o serie de întrebări despre copilăria 
lui Otis, dar am decis să le las în grija terapeutului 


său. 

— Sunt multe vizuini de strigoi vikingi în 
Provincetown? am întrebat. 

— Doar una, din câte știu. Dar e suficient. Dacă 
acel obiect e acolo, va fi dificil de recuperat - 
fiindcă e sub pământ și e păzit de o magie 
puternică. Ai nevoie de prietenii tăi - piticul și elful. 

Asta ar fi fost grozav, dacă aș fi avut vreo idee 
unde-mi sunt prietenii. Speram că Sam știe mai 
multe decât mine. 

— De ce nu merge Thor să verifice singur 
tumulul ăsta? am întrebat. Așteaptă... Stai să 
ghicesc. Nu vrea să atragă atenţia. Sau vrea să ne 
ofere șansa de-a fi eroi. Sau o fi greu, iar el trebuie 
să ajungă la zi cu câteva emisiuni. 

— Ca să fiu cinstit, a spus Otis, noul sezon din 
Jes- sica Jones tocmai a început. 

„Nu-i vina ţapului“, mi-am zis. „Nu merită să fie 
pocnit.“ 

— Bine, am spus. Când Sam ajunge aici, vom 
vorbi despre o strategie. 

— Nu-s sigur că e bine să aştept cu tine. 

Otis și-a lins o firimitură de pe rever. 

— Ar fi trebuit să menţionez asta mai devreme, 
dar cineva... sau ceva... m-a urmărit. 

Mi s-a ridicat părul pe ceafa. 

— Crezi că te-au urmărit până aici? 

— Nu sunt sigur, a spus Otis. Sper ca deghizarea 
mea să-i fi indus în eroare. 

„O, splendid“, m-am gândit. 

Am cercetat strada cu privirea, dar n-am văzut 
niciun spion care să-mi sară în ochi. 


— Te-ai uitat cu atenţie la acel cineva sau ceva? 

— Nu, a recunoscut Otis. Dar Thor are tot felul 
de dușmani care ar vrea să ne împiedice să-i 
aducem... ciocul înapoi. Nu le-ar plăcea să vă 
împărtășesc informaţii, în special ultima parte. 
Trebuie s-o avertizezi pe Sami- rah că... 

POC. 

Cum locuiam în Walhalla, eram obișnuit cu 
armele mortale care zburau de nicăieri, dar tot am 
fost surprins când un topor s-a înfipt în pieptul 
blănos al lui Otis. 

Am sărit peste masă ca să-l ajut. Sunt fiul lui 
Frey, zeul fertilităţii și al sănătăţii, așa că știu niște 
trucuri grozave și magice de prim ajutor, dacă am 
suficient timp la dispoziție. Dar imediat ce l-am 
atins pe Otis, mi-am dat seama că e prea târziu. 
Toporul îi străpunsese inima. 

— O, Doamne. 

Otis a scuipat sânge. 

— Acum... voi muri... puţin. 

Capul i-a căzut pe spate. Pălăria i s-a rostogolit 
pe trotuar. Doamna care stătea în spatele nostru a 
tipat de parcă tocmai ar fi observat că Otis nu era 
un căţel drăguţ, ci un ţap mort. 

Am măsurat cu privirea acoperișurile de vizavi. 
Judecând după unghiul toporului, trebuie să fi fost 
aruncat de undeva de acolo... da. Am surprins o 
pâlpâire chiar când atacatorul a dispărut - o siluetă 
în negru purtând un fel de coif de metal. 

Se terminase cu ceașca de cafea relaxantă. Mi- 
am smuls pandantivul magic de la lanţul de la gât 
și am luat-o la fugă după ucigașul de ţapi. 


A 
CAPITOLUL. 2 


O scenă obișnuită în care se aleargă pe 
acoperiș 
și apar săbii vorbitoare și luptători ninja 


Ar trebui să vă prezint sabia mea. 

Jack, fa cunoștință cu lumea. Oameni buni, el e 
Jack. 

De fapt, numele lui e Sumarbrander, adică Sabia 
Verii, dar preferă să i se zică Jack din anumite 
motive. Atunci când Jack simte nevoia să aţipească, 
adică în majoritatea timpului, stă atârnat de un 
lănţișor la gâtul meu, sub forma unui pandantiv pe 
care apare runa lui Frey, fehir. 

Când am nevoie de ajutorul lui, se transformă 
într-o sabie și ucide. Uneori trebuie să-l mânuiesc 
eu. Alteori face asta în timp ce zboară de unul 
singur și cântă piese pop enervante. Așa face o 
sabie magică. 

Când traversam strada Newbury, Jack mi-a 
apărut în mână. Lama lui - care e din oţel forjat cu 
oase, cu două tăișuri și aproape optzeci de 


centimetri lungime - era inscripționată cu rune 
care pulsau în diferite culori când Jack vorbea. 
— Ce se întâmplă? a întrebat. Pe cine ucidem? 


Jack susţine că nu e atent la conversațiile mele 
atunci când e sub formă de pandantiv. Spune că, 
de regulă, are căștile pe urechi. Nu-l cred, pentru 
că Jack n-are căști. Și nici urechi. 

— Urmărim asasinul, am zis, ferindu-mă de un 
taxi. A ucis un ţap. 

— Bine, a spus Jack. Vechea poveste, deci. 

Am sărit pe clădirea Pearson Publishing. îmi 
petrecusem ultimele două luni învățând să-mi 
folosesc puterile de einheijar, așa că dintr-o 
săritură am ajuns pe un pervaz aflat la trei etaje 
deasupra intrării principale - fără probleme, chiar 
dacă într-o mână aveam sabia. Apoi am urcat de pe 
pervaz până pe cornișă pe faţada de marmură 
albă, comportându-mă ca un adevărat Hulk până 
am ajuns în vârf. 

De cealaltă parte a acoperișului, o siluetă 
bipedă întunecată tocmai dispărea în spatele unui 
șir de hornuri. Ucigaşul de ţapi semăna cu un om, 
ceea ce excludea omuciderea de tip ţap-pe-ţap, dar 
văzusem suficient de multe în cele Nouă Lumi ca 
să știu că nu oricine semăna cu un om era chiar 
om. Putea fi un elf, un pitic, un uriaș mic sau chiar 
un zeu ucigaș înarmat cu un topor (speram că nu e 
un zeu ucigaș înarmat cu un topor). 

Până am ajuns la hornuri, cel pe care-l 
urmăream sărise pe acoperișul clădirii alăturate. 
Poate că nu sună impresionant, dar clădirea 
alăturată era un conac aflat la vreo cincisprezece 
metri, vizavi de o mică parcare. Ucigaşul de ţapi 
nici măcar n-a avut decenţa să-și rupă gleznele la 
aterizare. S-a dat peste cap pe acoperișul de 
bitum, s-a ridicat și a luat-o la fugă. Apoi a sărit 
înapoi peste strada Newbuiy și a aterizat pe 


clopotniţa Bisericii Legământului. 
— îl urăsc pe tipul ăsta, am spus. 

— De unde știi că-i un tip? a întrebat Jack. 


Sabia avea mintea ascuţită. (Scuze, îmi place 
jocul ăsta de cuvinte.) Hainele negre și largi ale 
ucigașului de ţapi și coiful metalic de războinic te 
împiedicau să-i ghicești sexul, dar am decis să-l 
consider bărbat deocamdată. Nu-s sigur de ce. 
Cred că ideea unui ucigaș de sex masculin mi se 
părea mai enervantă. 

Am făcut câţiva pași în spate, am luat-o la fugă 
și am sărit spre biserică. 

Mi-ar plăcea să spun că am aterizat pe 
clopotniţă, că l-am încătușat pe ucigaș și că l-am 
anunţat: „Mergi la mititica pentru uciderea 
dobitoacei!“ 

în schimb... Biserica Legământului are niște 
vitralii frumoase realizate de Tiffany pe la 1890. în 
stânga lăcașului, o fereastră are o crăpătură mare 
în partea de sus. Din vina mea. 

M-am izbit de acoperișul înclinat al bisericii și 
am alunecat, apucându-mă de burlan cu mâna 
dreaptă. Durerea m-a săgetat până în unghii. M-am 
legănat pe margine, dând din picioare și lovind 
frumosul vitraliu chiar în dreptul pruncului Iisus. 

Partea bună: faptul că atârnam într-un echilibru 
precar de acoperiș mi-a salvat viaţa. în timp ce mă 
zvârcoleam, de sus a apărut un topor care mi-a 
retezat nasturii gecii de blugi. Un centimetru a 
lipsit ca să-mi despice pieptul. 

— Hei! am strigat. 


Am tendința să mă plâng când oamenii încearcă 
să mă omoare. Sigur, în Walhalla, noi, einheijarii, 
ne omo- râm întruna și înviem la timp pentru cină. 
Dar în afara Walhallei, eram foarte ușor de ucis. 
Dacă muream în Boston, nu mai primeam o a doua 
șansă cosmică. 

Asasinul de tapi mă privea din vârful 
acoperișului. Slavă zeilor, părea să fi rămas fără 
topoare de aruncat. Din păcate, avea sabia scoasă. 
Jambierele și tunica lui erau din blană neagră. 
Cămașa de zale mânjită cu funingine îi atârna lejer 
pe piept. Coiful negru de fier avea zale în partea 
dejos - noi, vikingii, o numim grumăjer - care-i 
acopereau complet gâtul și ceafa. Trăsăturile îi 
erau ascunse de o apărătoare de faţă semănând cu 
un lup care-și arată colții. 

Normal că era un lup. Lupul e iubit în toate cele 
Nouă Lumi. Există scuturi cu lupi, căști cu lup, 
screen savere cu lupi, pijamale cu lupi și zile de 
naștere cu teme legate de lupi. 

Eu nu prea iubesc lupii. 

— Să-ţi dau un sfat, Magnus Chase. 

Vocea asasinului avea modulaţii, trecând de la 
sopran la bariton, ca și cum ar fi fost modificată 
printr-un dispozitiv de distorsionare a vocii. 

— Nu te apropia de Provincetown. 

Degetele mâinii stângi mi s-au încleștat pe 
mânerul săbiei. 

— Jack, fa-ţi treaba. 

— Ești sigur? a întrebat Jack. 

Asasinul a icnit. Din anumite motive, oamenii 
sunt adesea șocați când află că sabia mea poate 
vorbi. 


— Vreau să spun, a continuat Jack, știu că tipul 
ăsta l-a ucis pe Otis, dar toată lumea îl ucide pe 
Otis. Face parte din atribuţiile lui să fie ucis. 

— Taie-i capul sau ceva de genul ăsta! am 
strigat. 

Asasinul, care nu era un idiot, s-a întors și a 
luat-o la fugă. 

— Prinde-l! i-am spus lui Jack. 

— De ce trebuie să fac eu toată munca grea? s-a 
plâns Jack. 

— Pentru că eu atârn aici și tu nu poţi fi ucis! 

— Doar fiindcă ai dreptate nu înseamnă că e în 
regulă. 

L-am aruncat în sus. Jack s-a îndepărtat 
învârtin- du-se, zburând după ucigașul de tapi, în 
vreme ce cânta o variantă proprie a piesei Shake It 
Off. (N-am reușit niciodată să-l conving că versul 
ăla nu e „cheese graters gonna grate, grate, grate, 
grate, grate“.) 

Chiar și după ce mi-am eliberat mâna stângă, 
mi-a luat câteva secunde să mă ridic pe acoperiș. 
Undeva, spre nord, loviturile de sabie răsunau din 
clădirile de cărămidă. Am alergat în direcţia aceea, 
sărind peste turlele bisericii, și m-am aruncat pe 
deasupra străzii Berkeley. Am sărit de pe un 
acoperiș pe altul până când l-am auzit pe Jack 
urlând în depărtare: „AU!“ 

E neobișnuit să intri în luptă pentru a vedea 
dacă sabia ta e teafără, dar eu ¿ista am făcut. La 
intersecția cu strada Boylston, m-am urcat pe 
peretele unui garaj, am ajuns la nivelul 
acoperișului și l-am găsit pe Jack luptând... mă rog, 


I Piesă aparținând cântăreţei americane Taylor 
Swift. 


dacă nu ca să-și salveze viaţa, măcar demnitatea. 

Jack se lăuda adesea că avea cea mai ascuţită 
lamă din cele Nouă Lumi. Putea să taie orice și să 
lupte cu zece dușmani deodată. înclinam să-l cred, 
de vreme ce-l văzusem cu ochii mei doborând 
uriași de mărimea unor zgârie-nori. Cu toate astea, 
ucigașul de tapi îl silea fără niciun efort să se 
retragă de pe acoperiș. Asasinul o fi fost mic, dar 
era puternic și rapid. Sabia lui întunecată scotea 
scântei când se încrucișa cu Jack. De fiecare dată 
când cele două lame se loveau, Jack striga: „Au! 
Au!“ 

Nu știam dacă Jack chiar era în pericol, dar 
trebuia să-l ajut. întrucât n-aveam altă armă și nu- 
mi plăcea să lupt cu mâinile goale, am alergat spre 
cel mai apropiat stâlp de iluminat și l-am smuls din 
ciment. 

O să ziceţi că mă laud. Sincer, nu-i așa. Stâlpul 
era pur și simplu cel mai la îndemână obiect 
asemănător cu o armă pe care l-am putut găsi - cu 
excepţia unui Lexus parcat, și nu eram destul de 
puternic să mânuiesc un automobil de lux. 

L-am atacat pe ucigașul de ţapi cu un corp de 
iluminat lung de șase metri. Asta i-a atras atenţia. 
Când s-a întors spre mine, Jack a lovit, făcându-i 
asasinului o tăietură adâncă în coapsă. Ucigașul de 
tapi a mârâit și s-a clătinat. 

Asta era șansa mea. L-aș fi putut doborî. în 
schimb, când eram la trei metri de el, un urlet 
îndepărtat a despicat aerul și m-a făcut să 
înlemnesc. 

„La naiba, Magnus“, probabil că-ţi spui, „era 
doar un urlet îndepărtat. Ce-i așa grav?“ 

Poate v-am spus că nu-mi plac lupii. Când 
aveam paisprezece ani, doi lupi cu ochi albaștri 


strălucitori mi-au ucis mama. Recenta întâlnire cu 
Fenris nu-mi sporise aprecierea față de specia 
asta. 

Urletul acela îi aparţinea cu siguranță unui lup. 
Venea de undeva dinspre Boston Common, 
reverberând în zgârie-nori, îngheţându-mi sângele- 
n vine. Era exact același sunet pe care-l auzisem 
în noaptea morții mamei - flămând și triumfător, 
urletul unui monstru care a dat de pradă. 

Am scăpat din mână stâlpul, care a zăngănit pe 
asfalt. 

Jack s-a apropiat în zbor. 

— Aăă, senor... ne mai luptăm cu tipul ăsta sau 
nu? Asasinul s-a retras împleticindu-se. Blana 
neagră cu care îi erau acoperite jambierele lucea 
de la sânge. 

— Aşa începe totul. 

Vocea lui părea și mai distorsionată. 

— Ai grijă, Magnus. Dacă mergeţi în 
Provincetown, veți cădea în mâinile dușmanului 
vostru. 

M-am uitat fix la masca aceea înfiorătoare. Mă 
simțeam de parcă aveam iar paisprezece ani și 
eram singur pe aleea din spatele blocului în 
noaptea în care murise mama. Mi-am amintit cum 
priveam scara de serviciu de pe care tocmai 
căzusem, iar lupii urlau în sufrageria noastră. Apoi 
explodaseră ferestrele. 

— Cine... cine ești? am îngăimat. 

Asasinul a scos un râs gutural. 

— întrebarea e greșită. întrebarea corectă e 
asta: Eşti pregătit să-ţi pierzi prietenii? Dacă nu, ar 
trebui să lași ciocanul lui Thor acolo unde e. 

S-a întors spre marginea acoperișului și s-a 


răsturnat. 

Am alergat spre margine în timp ce un stol de 
porumbei și-a luat zborul, ca un nor albastru- 
cenușiu deasupra pădurii de hornuri din Back Bay. 
Dedesubt, nicio mișcare, niciun cadavru, nici urmă 
de asasin. 

Jack s-a apropiat în zbor. 

— L-aș fi putut învinge. M-ai prins nepregătit. 
N-am avut timp să-mi fac încălzirea. 

—  Săbiile n-au nevoie de încălzire, am spus. 

— O, scuzaţi-mă, domnule expert în tehnici 
eficiente de încălzire! 

O pană de porumbel a plutit până în buza 
acoperișului și s-a înfipt în balta de sânge a 
asasinului. Am ridicat pana cea mică și am privit 
cum se îmbibă cu lichidul roșu. 

— Acum ce facem? a întrebat Jack. Şi ce-a fost 
cu urletul ăla de lup? 

Pe trompele lui Eustachio mi s-a scurs apă sloi, 
care mi-a lăsat un gust rece și amar în gură. 

— Nu știu, am spus. Indiferent ce-o fi fost, 
acum s-a oprit. 

— Mergem să vedem? 

— Nu! Adică... până ne-am da seama de unde 
vine sunetul, ar fi prea târziu ca să facem ceva în 
sensul ăsta. în plus... 

Am studiat pana de porumbel însângerată. M- 
am întrebat cum de ucigașul de tapi dispăruse atât 
de iute și ce știa despre lipsa ciocanului lui Thor. 
Ecoul vocii lui distorsionate mi-a răsunat în minte: 
„Eşti pregătit să-ţi pierzi prietenii?“ 

Ceva legat de asasin părea în neregulă... și 
foarte familiar. 

— Trebuie să ne întoarcem la Sam. 


L-am înșfăcat pe Jack de mâner și m-a cuprins 
oboseala. 

Dezavantajul unei săbii care lupta de una 
singură era că, orice făcea Jack, eu plăteam preţul 
imediat ce revenea la mine în mână. Am simţit cum 
îmi apar vânătăi pe braţe - câte una pentru fiecare 
dată când Jack fusese lovit de cealaltă sabie. 
Picioarele îmi tremurau de parcă aș fi făcut fandări 
toată dimineaţa. Mi s-a pus un nod în gât de la 
emoție - rușinea lui Jack pentru că îl lăsase pe 
asasin să lupte cu el până ajunseseră în impas. 

— Hei, prietene, i-am spus, cel puţin l-ai tăiat. E 
mai mult decât am făcut eu. 

— Da, bine... 

Jack părea jenat. 

Ştiam că nu-i place să-mi împărtășească părțile 
rele. 

— Poate ar trebui să te odihnești un minut, 
senor. Nu ești în formă... 

— Sunt bine, am spus. Mulţumesc, Jack. Te-ai 
descurcat bine. 

L-am făcut pandantiv la loc, apoi am prins 
piatra de lănţișorul de la gât. 

Jack avea dreptate în legătură cu un lucru: 
aveam nevoie de odihnă. îmi venea să mă târăsc în 
Lexusul acela frumos și să trag un pui de somn, 
dar dacă asasinul de ţapi hotăra să se întoarcă la 
Thinking Cup și o prindea pe Sam nepregătită... 

Am tăiat-o pe acoperișuri, sperând să n-ajung 
prea târziu. 


4 SN 
CAPITOLUL 3 


Prietenii mă protejează nespunându-mi 
absolut nimic. Mulţumesc, prieteni 


La cafenea, Sam stătea aplecată deasupra 
corpului lui Otis. 

Clienţii intrau și ieșeau din Thinking Cup, 
ocolindu-l de departe pe ţapul mort. Nu păreau 
alarmaţi. Poate că-l vedeau pe Otis ca pe un om 
tară adăpost care a leșinat. Câţiva dintre cei mai 
buni prieteni ai mei erau oameni fără adăpost. 
Ştiam cât de eficient reușeau să îndepărteze 
oamenii. 

Sam s-a încruntat la mine. Sub ochiul stâng îi 
apăruse o nouă vânătaie portocalie. 

— De ce a murit informatorul nostru? 

— E o poveste lungă, am spus. Cine te-a lovit? 

— E tot o poveste lungă. 

— Sam... 

Mi-a făcut semn că nu-i nimic grav. 

— Sunt bine. Dar te rog spune-mi că nu l-ai 
omorât pe Otis pentru că mi-a mâncat biscuitul. 

— Nu. Dacă ar fi mâncat biscuitul meu... 

— Ha, ha. Ce s-a întâmplat? 

Ochiul lui Sam încă mă îngrijora, dar am făcut 
tot 


A posibilul să-i povestesc despre ucigașul de ţapi. 
Intre timp, Otis începuse să se dezintegreze, 
topindu-se în vapori albi ca gheaţa carbonică. în 
scurt timp, nu mai rămăsese nimic din el decât 
haina, ochelarii, pălăria și toporul care-l omorâse. 
Sam a ridicat arma asasinului. Lama nu era mai 


mare decât un smartphone, dar părea ascuţită. Pe 
metalul întunecat erau gravate rune mânjite cu 
funingine. 

— Fier forjat de uriași, a spus Sam. E vrăjit. 
Greutate perfectă. E o armă prea valoroasă ca să 
fie lăsată în urmă. 

— Ce bine. Nu mi-ar fi plăcut ca Otis să fi fost 
omorât cu o armă ieftină. 

Sam m-a ignorat. Se descurca destul de bine la 
capitolul ăsta. 

— Zici că criminalul purta un coif cu cap de 
lup? 

— Asta restrânge la jumătate numărul 
nemernicilor din cele Nouă Lumi. 

Am arătat spre haina goală a lui Otis. 

— Unde i-a dispărut trupul? 

— Otis? O să fie bine. Creaturile magice se nasc 
din ceața din Ginnungagap. Când mor, corpurile 
lor se întorc în ceața aceea. Otis ar trebui să 
reapară undeva în apropierea stăpânului său. Să 
sperăm că la timpul potrivit ca Thor să-l omoare 
din nou la cină. 

Mi s-a părut ciudat să speri la așa ceva, dar nu 
mai ciudat decât dimineaţa pe care tocmai o 
avusesem. M-am așezat înainte să mă lase 
genunchii. Mi-am sorbit cafeaua care acum era 
rece. 


— Ucigaşul de tapi știa despre dispariţia 
ciocanului, am spus. Mi-a zis că dacă mergem în 
Provincetown vom cădea în mâinile dușmanului 
nostru. Crezi că s-a referit la... 

— La Loki? 

Sam s-a așezat lângă mine. A aruncat toporul pe 
masă. 

— Sunt sigură că e implicat el cumva. Mereu e 
implicat. 

N-o puteam învinovăţi că era înverșunată. Lui 
Sam nu-i plăcea să vorbească despre zeul 
înșelăciunii și șmecheriei. în afară de faptul că era 
rău, mai era și tatăl ei. 

— Mai ai vești de la el? am întrebat. 

— Doar câteva vise. 

Sam și-a rotit cana de cafea de parcă ar fi 
învârtit discul unui seif. 

— Șoapte, avertismente. A fost preocupat în 
general de... Nu contează. Nu-i important. 

— Pare important. 

Privirea lui Sam era intensă și arzătoare, ca 
buștenii dintr-un șemineu înainte să se aprindă. 

— Tata încearcă să-mi distrugă viaţa personală, 
a spus. Nu-i nimic nou. Vrea să mă distragă. 
Bunicii mei, Amir... 

A făcut o pauză. 

— Nuss lucruri cu care să nu mă pot descurca. 
N-are nimic de-a face cu problema noastră cu 
ciocanul. 

— Eşti sigură? 

Expresia ei mi-a spus să-mi văd de treabă. Pe 
vremuri, dacă o agasam prea tare, mă trântea de 


un perete și îmi punea braţul de-a curmezișul 
gâtului. Faptul că încă nu mă sufocase era un semn 
de prietenie tot mai sinceră. 

— Oricum, a spus Sam, Loki n-ar putea fi 
ucigașul tău de ţapi. El n-ar putea mânui așa 
toporul. 

— De ce nu? Adică știu că teoretic e înlănţuit în 
închisoarea de maximă securitate din Asgard 
pentru omor sau așa ceva, dar nu pare să-i fie greu 
să-mi vină pe cap de câte ori are chef. 

— Tata își poate proiecta imaginea sau poate 
apărea în vise, a spus Sam. Dacă se concentrează 
intens, pentru o perioadă limitată de timp, poate 
produce suficientă energie pentru a se materializa. 

— Ca atunci când se vedea cu mama ta. 

Sam și-a demonstrat din nou afecțiunea față de 
mine prin faptul că nu mi-a zdrobit capul cu o bâtă. 
Era un adevărat festival al prieteniei aici, la 
Thinking Cup. 

— Da, a spus. Poate ieși din închisoare în felul 
ăsta, dar nu-i suficient de solid ca să mânuiască 
arme magice. Zeii s-au asigurat de asta atunci 
când i-au vrăjit legăturile. Dacă ar putea ridica o 
sabie vrăjită, s-ar putea elibera până la urmă. 

Probabil că asta avea sens în nebunia ce 
caracteriza miturile scandinave. Mi-1 și închipuiam 
pe Loki într-o peșteră, țintuit cu braţele și 
picioarele depărtate și prinse cu legături făcute - 
câh, îmi era greu până și să mă gândesc la asta - 
din intestinele propriilor fii uciși. Zeii se ocupaseră 
de asta. De asemenea, mai atârnaseră deasupra 
capului lui Loki un șarpe care-i picura venin pe 


faţă pe vecie. Justiţia din Asgard nu punea mare 
preț pe milă. 

— Ucigaşul de ţapi ar putea lucra pentru Loki, 
am spus. Ar putea fi un uriaș. Ar putea fi... 

— Ar putea fi oricine, a spus Sam. După felul în 
ca- re-l descrii - cum s-a luptat și s-a mișcat - pare 
să fie un einheijar. Poate chiar o walkirie. 

Stomacul mi s-a strâns ghem. Mi l-am și 
imaginat rostogolindu-se pe trotuar lângă pălăria 
lui Otis. 

— Cineva din Walhalla. De ce ar face cineva...? 

— Nu știu, a spus Sam. Oricine ar fi, el sau ea 
nu vrea să urmărim drumul ăsta către ciocanul lui 
Thor. Dar n-avem de ales. Trebuie să acţionăm 
rapid. 

— Ce-i cu graba asta? am întrebat. Ciocanul 
lipsește de luni bune. Uriașii încă n-au atacat. 

Ceva din ochii lui Sam mi-a amintit de felul în 
care se învârteau în valuri plasele lui Ran, zeiţa 
mării, stârnind spiritele celor înecaţi. Nu era o 
amintire plăcută. 

— Magnus, a spus ea, evenimentele se 
precipită. Ultimele misiuni în Jotunheim... uriașii 
sunt neliniștiți. Au invocat farmece uriașe care să 
ascundă lucrurile pe care le fac, dar sunt sigură că 
armate întregi s-au pus în mișcare. Se pregătesc 
de-o invazie. 

— Să invadeze... ce? 

Briza a făcut ca hijabul să-i fluture în jurul feţei. 

— Locul ăsta, Magnus. Şi dacă ajung să 
distrugă Midgardul... 

în ciuda căldurii soarelui, am simţit cum mă ia 


cu fiori. Sam îmi explicase că Bostonul se afla în 
centrul Arborelui Lumii, Yggdrasil. Era cel mai 
ușor loc de trecere între cele Nouă Lumi. Mi-am 
imaginat umbrele uriașilor căzând pe strada 
Newbury și pământul cutre- murându-se sub 
cizmele de fier de mărimea unor tancuri Panzer. 

— Singurul lucru care-i reţine, a spus Sam, e că 
se tem de Thor. Asta se întâmplă de secole. Nu vor 
lansa o invazie de proporţii decât dacă-s siguri că 
el e vulnerabil. Dar sunt din ce în ce mai 
îndrăzneţi. încep să creadă că poate a venit 
momentul... 

— Thor e doar unul dintre zei, am spus. Dar 
Odin? Sau Tyr? Sau tata, Frey? Ei nu pot lupta cu 
uriașii? 

Imediat ce am spus asta cu voce tare, a părut 
ridicol. Odin era imprevizibil. Când apăruse, fusese 
mai interesat să ofere prezentări motivaţionale în 
PowerPoint decât să lupte. Pe Tyr, zeul vitejiei și al 
luptei corp la corp, nici nu-l întâlnisem. în ce-l 
privește pe Frey... tata era zeul verii și al 
fertilității. Dacă voiai să înflorească florile, să se 
coacă recoltele sau să te vindeci după ce te-ai tăiat 
cu o foaie de hârtie, el era cel mai potrivit. Ar fi 
speriat el hoardele din Jotunheim? Probabil că nu. 

— Trebuie să oprim invazia înainte să înceapă, 
a spus Sam. Ceea ce înseamnă să găsim ciocanul 
Mjolnir. Ești sigur că Otis a spus Provincetown? 

— Da. Tumulul unei arătări. E de rău? 

— Pe o scară de la unu la zece, e undeva pe la 
douăzeci. O să avem nevoie de Hearthstone și de 
Blitzen. 


în ciuda situaţiei, posibilitatea de a-mi revedea 
vechii amici m-a bucurat. 

— Ştii unde sunt? 

Sam a ezitat. 

— Stiu cum să iau legătura cu ei. S-au ascuns 
într-una dintre ascunzătorile lui Mimir. 

Am încercat să procesez informaţia. Mimir, 
capul tăiat al zeului, care dădea apa din fântâna 
cunoașterii la schimb pe ani de sclavie, care le 
ordonase lui Blitz și lui Hearth să fie cu ochii pe 
mine în perioada în care fusesem lipsit de adăpost 
pentru că eram „important pentru soarta lumilor“, 
care avea o afacere inter-lumi dubioasă cu aparate 
pachinko și alte proiecte suspecte - Mimir avea o 
colecţie de ascunzători. M-am întrebat dacă le 
cerea prietenilor mei chirie. 

— De ce se ascund Blitz și Hearth? 

— O să-i las pe ei să-ţi explice, a spus Sam. N-au 
vrut să te îngrijorezi. 

Era atât de puțin amuzant, că am izbucnit în 
râs. 

— Au dispărut fără un cuvânt pentru că n-au 
vrut să mă îngrijoreze? 

— Uite, Magnus, ai avut nevoie de timp ca să te 
antrenezi - ca să te instalezi în Walhalla și să te 
obișnuiești cu puterile tale de einheijar. Lui 
Hearthstone și Blitzen le-a apărut un semn rău în 
rune. Și-au luat 
măsuri de precauţie, rămânând ascunși. Totuși, 
pentru misiunea sista... 

— Un semn rău. Sam, ucigașul a spus că 
trebuie să fiu pregătit să-mi pierd prietenii. 


— Știu. 

Și-a luat cafeaua. Degetele îi tremurau. 

— Vom fi atenţi, Magnus. Dar când e vorba de 
mormântul unei arătări... magia runelor și 
priceperea în subteran ar putea cântări mult. Vom 
avea nevoie de Hearth și de Blitz. O să iau legătura 
cu ei după-amiază. Apoi, îţi promit, o să te pun la 
curent cu tot. 

— Mai e ceva? 

Deodată m-am simţit de parcă în ultimele șase 
săptămâni aș fi stat la masa copiilor de Ziua 
Recunoștinței.  Ratasem toate conversațiile 
importante dintre adulți. Nu-mi plăcea la masa 
copiilor. 

— Sam, nu trebuie să mă protejezi, am spus. 
Sunt deja mort. Sunt un nenorocit de războinic al 
lui Odin, care locuiește în Walhalla. Lasă-mă să te 
ajut. 

— Așa vei face, mi-a promis ea. Dar ai avut 
nevoie de timp ca să te antrenezi, Magnus. Când 
am plecat în căutarea Săbiei Verii, am avut noroc. 
Pentru ce urmează... vei avea nevoie de toată 
priceperea. 

Teama din vocea ei m-a făcut să mă cutremur. 

Nu considerasem că fuseserăm norocoși când 
recuperasem Sabia Verii. Era să murim de mai 
multe ori. Trei tovarăși de-ai noștri își dăduseră 
viața. Abia reușiserăm să-i împiedicăm pe Lupul 
Fenris și pe alți uriași de foc să distrugă cele Nouă 
Lumi. Dacă ăsta era noroc, nu voiam să știu cum 
arată ghinionul. 

Sam s-a întins peste masă. Mi-a luat biscuitul cu 


portocale și merișoare și a început să-l ciugulească 
pe margine. Glazura avea aceeași culoare ca ochiul 
ei învineţit. 

— Ar trebui să mă întorc la școală. Nu mai pot 
rata încă o oră de fizică avansată. După-amiază am 
câteva probleme de rezolvat acasă. 

Mi-am amintit ce spusese despre Loki, care 
încerca să-i distrugă viaţa personală, și urma aceea 
de îndoială când rostise numele lui Amir. 

— Cu ce te pot ajuta? Vrei să mă opresc la 
Fadlan's Falafel și să vorbesc cu Amir? 

— Nu! 

Obrajii i s-au îmbujorat. 

— Nu, mulțumesc. Mai bine nu. Nu. 

— Deci nu. 

— Magnus, știu că ești bine intenţionat. Am 
multe pe cap, dar mă descurc. Ne vedem diseară la 
ospățul în onoarea... 

A făcut o grimasă. 

— Ştii tu, a nou-venitului. 

Se referea la sufletul după care plecase. în 
calitate de walkirie responsabilă, Sam trebuia să 
fie prezentă la ospăţul de seară, pentru a-l 
prezenta pe cel mai nou einheijar. 

I-am studiat vânătaia de sub ochi și m-am gândit 
la ceva. 

— Sufletul ăsta pe care l-ai cules, am spus, 
adică noul einheijar... el te-a lovit? 

Sam s-a încruntat. 

— E complicat. 

întâlnisem einheijari violenți, dar niciunul care 
să îndrăznească să lovească o walkirie. Asta era 


adevărată sinucidere, chiar și pentru cineva care 
era deja mort. 

— Ce idiot... Stai. Are vreo legătură cu urletul 
de lup pe care l-am auzit dinspre Commons? 

Ochii căprui ai lui Sam mocneau, gata să ia foc. 

— O să auzi mai multe diseară. 

S-a ridicat și a luat toporul asasinului. 

— Acum întoarce-te în Walhalla. în această 
seară vei avea plăcerea să-l întâlnești... 

S-a oprit, cântărindu-și bine cuvintele. 

— Pe fratele meu. 


CAPITOLUL. 4 


Sunt călcat de un ghepard 


Când alegi cum să-ţi duci viața de apoi, e 
important să te gândești unde anume ţi-o vei 
petrece. 

Viaţa de apoi în suburbii, cum ar fi în 
Folkvanger și Niflheim, vine cu costuri mai mici de 
întreţinere, dar intrarea în Hotelul Walhalla din 
Midgard se află chiar în inima orașului, pe strada 
Beacon, vizavi de Boston Common. Ești la o 
aruncătură de băț de cele mai bune magazine și 
restaurante și la mai puţin de un minut de staţia 
Park Street! 

Da, Walhalla. Locul în care primeşti tot ce-ţi 
poftește inima de viking. 

(Bine, scuze. Le-am zis celor din conducerea 
hotelului c-o să spun două vorbe despre el. Dar 
chiar mi-a fost ușor să mă întorc acasă.) 

După ce am cumpărat de la cafenea o pungă de 
boabe de cafea trase în ciocolată, am traversat 
Grădina Publică, trecând pe lângă fostul meu loc 
de camping de sub pod. Doi tipi cărunţi stăteau 
într-un adăpost făcut din saci de dormit, împărțind 
resturile de mâncare găsite prin gunoaie cu un mic 
rat terrier. 

— Hei, oameni buni. 


Le-am dat haina și pălăria lui Otis, împreună cu 
toţi banii pe care-i aveam la mine - vreo douăzeci și 
patru de dolari. 


— O zi bună vă doresc. 

Bărbaţii au fost prea uimiţi ca să-mi răspundă. 
Am mers mai departe, simţțindu-mă de parcă aș fi 
avut un topor înfipt în stern. 

Pentru că fusesem ucis de un uriaș de foc cu 
două luni în urmă, ajunsesem să trăiesc în lux. Iar 
oamenii ăștia și terrierul lor mâncau din coșurile 
de gunoi. Nu era corect. 

Mi-ar fi plăcut să strâng toate persoanele fără 
adăpost din Boston și să le spun: „Hei, acolo e un 
conac mare cu mii de apartamente confortabile și 
mâncare gratuită pentru totdeauna. Urmaţi-mă!“ 

Dar nu așa mergeau lucrurile. 

Nu puteai aduce muritori în Walhalla. Nici 
măcar nu puteai muri intenţionat ca să ajungi 
acolo. Moartea ta trebuia să fie un act dezinteresat 
și neplanificat și trebuia să speri că ești văzut de o 
walkirie. 

Desigur, în Walhalla era mai bine decât în 
zgârie-norii care apăruseră peste tot în centrul 
orașului. Majoritatea erau plini de apartamente de 
lux goale - a patra sau a cincea casă a unor 
miliardari. N-aveai nevoie să mori în luptă pentru a 
intra acolo, ci doar de mulţi bani. Dacă uriașii chiar 
aveau să invadeze Bostonul, mi-ar fi plăcut să-i pot 
convinge să calce în picioare câteva dintre clădirile 
alea. 

In cele din urmă, am ajuns la intrarea dinspre 
Midgard a Hotelului Walhalla. De afară, părea un 


conac cu șapte etaje din piatră albă și gri - una 
dintre numeroasele proprietăţi imobiliare super- 
scumpe dintr-un șir de case coloniale. Singura 
diferență era că grădina din fața hotelului era 
complet înconjurată de un zid de calcar înalt de 
patru metri și jumătate, iară nicio intrare - prima 
dintre măsurile menite să împiedice pătrunderea 
celor care nu erau einheijari. 

Am sărit gardul direct în Copacul Glasir. 

Câteva  walkirii se plimbau pe ramurile 
mesteacănului alb, culegând frunze de aur de 
douăzeci și patru de karate. Mi-au făcut cu mâna, 
dar nu m-am oprit la povești. Am urcat treptele din 
faţă și am deschis ușile grele. 

în holul de mărimea unei catedrale, lucrurile se 
desfășurau normal. în faţa șemineului în care vuia 
focul, pierdeau vremea einheijari adolescenţi care 
jucau jocuri de societate sau doar se toporelaxau 
(care e tot un fel de relaxare, dar cu topoare de 
luptă). Alţi einheijari în halate de baie verzi și 
pufoase se alergau pe după stâlpii nefasonaţi 
înșiraţi de-a lungul holului, jucându-se de-a v-aţi 
ascunselea și omorâtelea. Râsul lor reverbera din 
tavanul înalt, pe ale cărui grinzi sclipeau vârfurile 
câtorva mii de sulițe. 

Am aruncat o privire spre recepţie, întrebându- 
mă dacă misteriosul și violentul frate al lui Sam se 
cazase. Singura persoană prezentă era managerul, 
Helgi, care se uita  încruntat la ecranul 
computerului. O mânecă a costumului său verde 
fusese ruptă. Din barba lui impresionantă fuseseră 
smulse smocuri de păr. Părul lui aducea și mai 


mult cu un uliu mort. 

— Nu te duce acolo, m-a avertizat o voce 
cunoscută. 

Hunding, majordomul, s-a furișat lângă mine, cu 
zgârieturi proaspete pe faţa lui plină de negi. 
Barba lui, la fel ca a lui Helgi, arăta de parcă 
fusese prinsă recent într-o mașină de jumulit pui. 

— Șefu'-i într-o stare proastă, mi-a spus. Din aia 
în care te ia la poceală cu bâta. 

— Nici tu nu pari tocmai fericit, am remarcat. 
Ce s-a întâmplat? 

Lui Hunding i-a tremurat barba de furie. 

— Noul nostru oaspete, asta s-a întâmplat. 

— Fratele lui Samirah? 

— Pff. Dacă așa vrei să-i spui. Nu știu ce-a avut 
Samirah în cap de l-a adus în Walhalla pe monstrul 
ăla. 

—  Monstru? 

Mi-a venit în minte X, care era pe jumătate trol, 
și pe care Samirah îl primise la un moment dat în 
Walhalla. Fusese pusă la zid pentru asta, deși 
ulterior se dovedise că X era Odin deghizat. (E o 
poveste lungă.) 

— Vrei să spui că nou-venitul e chiar un 
monstru, ca Fenris sau... 

— E și mai rău, dacă mă întrebi pe mine. 

Hunding și-a îndepărtat câteva fire de mustață 
de pe ecuson. 

—  Blestematul de argr aproape că mi-a sfâșiat 
fața când a văzut unde e cazat. Nu mai vorbesc de 
lipsa totală a unui bacșiș pe măsură... 

— Majordom! a strigat managerul de la 


recepţie. Nu mai fraterniza și treci aici! Ai de 
curăţat niște dinţi de dragon! 

M-am uitat la Hunding. 

— Te pune să cureţi dinţii dragonilor? 

Hunding a oftat. 

—  Durează o veșnicie. Trebuie să plec. 

— Hei, omule. 

I-am întins punga cu boabe de cafea trase în 
ciocolată pe care o cumpărasem la Thinking Cup. 

— Nu te da bătut. 

Ochii bătrânului viking s-au încețoşat. 

— Magnus Chase, eşti un băiat de milioane. Te- 
aș putea îmbrăţișa până la moarte... 

— MAJORDOM! a strigat din nou Helgi. 

— ÎN REGULĂ! DOAR NU VIN URIAȘII! 

A dat fuga spre recepţie, ceea ce m-a scutit de 
îmbrăţțișarea aia mortală. 

Oricât de trist eram, cel puţin n-aveam slujba lui 
Hunding. Bietul de el ajunsese în Walhalla doar ca 
să devină sclavul lui Helgi, dușmanul său din viaţa 
anterioară. M-am gândit că merită niște ciocolată 
din când în când. De asemenea, prietenia lui se 
dovedise deja de nepreţuit în câteva rânduri. 
Hunding știa să se deplaseze prin hotel mai bine 
decât oricine și toate bârfele suculente. 

M-am îndreptat spre ascensoare, întrebându-mă 
ce-i ăla un „argr“ și de ce ar aduce Sam unul în 
Walhalla. Dar, în principal, mă întrebam dacă 
aveam timp de prânz și de un pui un somn înainte 
de bătălia de după-amiază. Era important să fii 
bine hrănit și odihnit când mureai în luptă. 

Pe coridoare, câţiva einherjari m-au privit pieziș. 
Cei mai mulţi m-au ignorat. Sigur, recuperasem 


Sabia Verii și îl învinsesem pe Lupul Fenris, dar 
majoritatea colegilor mei războinici mă vedeau 
doar ca pe puștiul care provocase moartea a trei 
walkirii și aproape că declanșase Ragnarokul. 
Faptul că eram fiul lui Frey, zeul verii din Vanir, nu 
mă ajuta. Urmașii lui n-ajungeau de obicei în 
Walhalla. Nu eram suficient de cool ca să umblu cu 
puștii populari - copiii zeilor războiului precum 
Thor, Tyr și Odin. 

Da, clișeele din Walhalla semănau cu cele din 
liceu. Și dacă liceul părea să dureze o veșnicie, 
Walhalla chiar dura o veșnicie. Singurii einherjari 
care mă acceptaseră erau colegii de la etajul al 
nouăsprezecelea și eram nerăbdător să mă întorc 
la ei. 

Muzica vikingă ușoară care se auzea în lift nu 
mi-a îmbunătăţit deloc starea de spirit. De la atâtea 
întrebări îmi vuia capul: Cine îl ucisese pe Otis? în 
legătură cu ce voise să mă prevină țapul? Cine era 
fratele lui Sam? Ce ascundeau Blitz și Hearth? Și 
ce om sănătos la cap și-ar fi dorit să înregistreze 
Fly Me to the Moon în scandinava veche? 

Ușile liftului s-au deschis la etajul al 
nouăsprezecelea. Am ieșit și imediat am fost 
îmbrâncit de un animal masiv. Se deplasa atât de 
repede, încât am văzut doar un nor cafeniu și 
negru înainte să dea colțul și să dispară. Apoi am 
observat că animalul mă călcase pe teniși și lăsase 
găuri în ei. Mici gheizere de durere au erupt din 
vârfurile degetelor. 

— Au, am spus, cam tardiv. 

— Opriţi ghepardul! 

Thomas Jefferson Jr. se apropia pe coridor, cu 


baioneta pregătită, urmat îndeaproape de ceilalți 
colegi ai mei, Mallory Keen și Tare ca Piatra 
Gunderson. în fața mea s-au oprit brusc, gâfâind și 
transpirând toţi trei. 

— L-ai văzut? a întrebat T.]. Unde s-a dus? 

— Aăă... 

Am arătat spre dreapta. 

— De ce avem un ghepard? 

— N-a fost ideea noastră, crede-mă. 

T.]. și-a pus pușca pe umăr. Ca de obicei, purta 
uniforma albastră a Armatei Confederate, iar 
jacheta descheiată lăsa să se vadă un tricou verde 
cu Hotelul Walhalla. 

— Noul nostru coleg de etaj nu e bucuros că se 
află aici. 

— Un nou coleg de etaj, am spus. Un ghepard. 
Adică. .. sufletul adus de Sam. Un copil de-al lui 
Loki. își schimbă forma? 

— Printre altele, a spus Tare ca Piatra 
Gunderson. 

Fiindcă era un berserker, avea un fizic de 
Sasquatch și purta doar niște pantaloni trei 
sferturi. Tatuajele runice șerpuiau pe pieptul lui 
masiv. A dat cu toporul de luptă în podea. 

— Meinfretr-ul ăsta era să-mi facă faţa zob! 

De când mă mutasem în Walhalla, învăţasem un 
număr impresionant de înjurături în scandinava 
veche. Meinfretr însemna ceva de genul pârț 
împuțit, care era, firește, cel mai naşpa tip de pârț. 

Mallory și-a vârât la loc cele două cutite. 

— Tare ca Piatra, faţa ta trebuie făcută zob din 
când în când. 

Avea un accent mai pronunţat când se înfuria. 


Cu părul ei roșu și obrajii îmbujoraţi, ar fi putut fi 
confundată cu un mic uriaș de foc, doar că uriașii 
de foc nu erau la fel de intimidanți. 

— Mă îngrijorează mai tare demonul care 
distruge hotelul! Ai văzut ce a făcut în camera lui 
X? 

— Stă În fosta cameră a lui X? am întrebat. 

— Şi a început s-o distrugă. 

Mallory a făcut un V cu degetele, pe care și le-a 
trecut pe sub bărbie în direcţia în care fugise 
ghepardul. Domnișoara Keen era irlandeză, așa că 
V-ul ei nu însemna pace sau victorie - însemna ceva 
mult mai rău. 

— Ne-am dus să-i urăm bun venit și totul era 
distrus. N-are pic de respect! 

Mi-am amintit de prima mea zi în Walhalla. 
Aruncasem o canapea prin sufragerie și băgasem 
pumnul prin peretele băii. 

— Mă rog... adaptarea poate fi dificilă. 

T.J. a clătinat din cap. 

— Nu în halul ăsta. Puștiul a încercat să ne 
omoare pe loc. Iar chestiile pe care le-a zis... 

— Insulte de mare clasă, a recunoscut Tare ca 
Piatra, îl admir pentru asta. Dar n-am mai văzut pe 
cineva care să producă atâtea pagube... Uită-te și 
tu. 

M-au condus la fosta cameră a lui X. Nu 
intrasem niciodată în ea, dar acum ușa era larg 
deschisă. Interiorul arăta de parcă fusese 
redecorat de un uragan de categoria 5. 

— Sfinte Frigg. 

Am pășit în hol peste un maldăr de mobile 
distruse. 


Semăna foarte mult cu propriul meu apartament 
- patru secţiuni pătrate care porneau dintr-un 
atrium central ca un uriaș semn plus. Foaierul 
fusese cândva o zonă de relaxare dotată cu o 
canapea, rafturi pentru cărţi, televizor și șemineu. 
Acum era un câmp de luptă. Doar șemineul mai era 
intact, cu zgârieturi adânci pe poliţă, de parcă noul 
nostru vecin ar fi lovit-o cu un paloș. 

Din câte îmi dădeam seama, dormitorul, 
bucătăria și baia erau la fel de distruse. Uluit, m- 
am îndreptat spre atrium. 

La fel ca al meu, avea în centru un copac imens. 
Ramurile de jos se întindeau pe tavanul 
apartamentului, împletindu-se cu grinzile. 
Ramurile de sus se înălţau spre un cer albastru 
fără nori. Picioarele mi se afundau în iarbă verde. 
Briza ce venea de sus mirosea a lauri de munte - un 
parfum care semăna cu sucul Kool-Aid de struguri. 
Fusesem în camerele mai multor prieteni, dar 
niciuna n-avea un atrium în aer liber. 

— Așa era la X? am întrebat. 

Mallory a pufnit. 

— Nici poveste. Atriumul lui X era o piscină 
mare - un izvor fierbinte natural. La el acasă era 
întotdeauna la fel de fierbinte, umed și sulfuros ca 
la subsuoara unui trol. 

— Mi-e dor de X. 

Tare ca Piatra a oftat. 

— Dar, da, toate astea-s complet noi. Fiecare 
apartament e aranjat ca să se potrivească stilului 
proprietarului. 

M-am întrebat ce însemna faptul că atriumul 
meu semăna perfect cu cel al nou-venitului. Nu-mi 


convenea să am același stil cu fiul ucigaș al lui 
Loki, un sălbatic care călca lumea pe picioare. 

La marginea atriumului se afla un alt dezastru. 
Rafturile fuseseră răsturnate. Prin iarbă era plin de 
boluri și cupe ceramice - unele viu colorate, altele 
din lut nears. 

Am îngenuncheat și am ridicat fundul unui 
ghiveci spart. 

— Crezi că băiatul ghepard a făcut toate astea? 

— Da. 

T. J. a arătat în jur cu baioneta. 

— In bucătărie există un cuptor și o roată de 
olar. 

— Lucruri de calitate, a spus Tare ca Piatra. 
Vaza pe care mi-a aruncat-o în faţă era frumoasă și 
letală. La fel ca domnișoara Keen aici de faţă. 

Din roșie ca o căpșună, faţa lui Mallory s-a făcut 
portocalie ca un ardei habanero. 

— Eşti un idiot. 

Asta era modul în care își exprima afecțiunea 
pentru iubitul ei. 

M-am întors spre ciob. Pe fundul lui erau 
gravate în lut inițialele A.F. Nu voiam să speculez 
ce reprezentau. Sub iniţiale era o pecete 
decorativă: doi șerpi încolăciţi într-un S complicat, 
cu cozile înfășurate în jurul capetelor. 

Degetele mi-au amorțit. Am lăsat ciobul jos și 
am luat un alt vas spart: aceleași inițiale pe fund, 
același însemn cu șerpi. 

— E simbolul lui Loki, a spus Tare ca Piatra. 
Flexibilitate, schimbare, caracter alunecos. 

îmi vâjâiau urechile. Mai văzusem simbolul 
ăsta... recent, în camera mea. 


— De unde... de unde știi? 

Tare ca Piatra și-a umflat pieptul deja umflat. 

— După cum v-am spus, n-am pierdut vremea 
în Walhalla. Am un doctorat în literatură 
germanică. 

— De care pomenește doar de câteva ori pe zi, 
a adăugat Malloiy. 

— Hei, băieţi, a strigat T.J. din dormitor. 

își băgase baioneta într-un morman de haine și 
ridicase o rochie de mătase tară mâneci, de un 
verde închis. 

— Elegantă, a spus Mallory. Asta e o Stella 
McCart- ney. 

Tare ca Piatra s-a încruntat. 

— Cum poți fi sigură? 

— N-am pierdut vremea în Walhalla. 

Mallory a imitat bine vocea aspră a lui Tare ca 
Piatra. 

— Am un doctorat în modă. 

— O, tacă-ţi gura, femeie, a mormăit Tare ca 
Piatra. 

— Ia priviţi aici. 

T.]. a ridicat un frac, tot de culoare verde închis, 
cu revere roz. 

Trebuie să recunosc că fusesem băgat în ceaţă. 
Nu mă puteam gândi decât la simbolul lui Loki de 
pe vasele de lut și unde mai văzusem desenul cu 
șarpele. Mormanul de haine din cameră n-avea 
niciun sens pentru mine - blugi, fuste, jachete, 
cravate și rochii de petrecere, cele mai multe în 
nuanţe de roz și verde. 

— Câţi oameni trăiesc aici? am întrebat. Are o 


soră? Tare ca Piatra a pufnit. 

— TJ., îi explici tu sau o fac eu? 

FLUUUUUUUM. Chemarea unui corn de berbec 
a răsunat pe coridor. 

— Ora mesei, a anunţat T.J. Stăm de vorbă 
atunci. 

Prietenii mei s-au îndreptat spre ușă. Am rămas 
aplecat deasupra grămezii de cioburi de lut, 
privind fix inițialele A.F. și șerpii încolăciţi. 

— Magnus? a spus T.J. Vii? 

îmi pierise pofta de mâncare. La fel și cheful de- 
a trage un pui de somn. Adrenalina îmi străbătea 
corpul ca un ţiuit de chitară electrică. 

—  Luaţi-o înainte. 

Degetele mele au apucat oala spartă cu simbolul 
lui Loki. 

— Trebuie să verific ceva mai întâi. 


CAPITOLUL. 5 


Sabia mea are o viaţă socială 
mai bogată decât mine 


E mai bine că n-am mers la masă. 

La bufet era de obicei nebunie, iar din cauză că 
eram atât de distrat, aș fi sfârșit înțepat cu o 
furculiță înainte să-mi umplu farfuria. 

în Walhalla, cele mai multe activităţi se 
terminau atunci când murea cineva: scrabble, 
rafting, mâncatul de clătite, crochetul. (Sfat: nu 
jucaţi niciodată crochet viking.) 

Am ajuns în camera mea și am respirat adânc de 
câteva ori. Cumva, mă așteptam ca apartamentul 
să fie la fel de distrus ca al lui A.E - poate pentru 
că apartamentele erau atât de asemănătoare, mă 
așteptam ca și al meu să fie răvășit în semn de 
solidaritate. în schimb, era exact așa cum îl 
lăsasem, doar că mai curat. 

Nu întâlnisem niciodată personalul de serviciu. 
Cumva, reușeau întotdeauna să facă ordine când 
eram plecat. Făceau patul indiferent dacă 
dormisem în el sau nu. Spălau baia chiar dacă 
făceam și eu asta. îmi călcau și împătureau rufele, 
deși aveam grijă să nu-mi las niciodată hainele 
aruncate «durea. Serios, cine calcă și apretează 
chiloţi? 


Şi așa mă simţeam vinovat că aveam la dispozi- 
ţie apartamentul ăsta uriaș; ideea că erau oameni 
de serviciu care adunau după mine nu facea decât 
să înrăutăţească situaţia. Mama mă învățase să-mi 
port singur de grijă. Totuși, indiferent cât mă 
străduiam să fac asta aici, personalul hotelului 
apărea zilnic și igieniza totul fără milă. 

Și mai facea ceva: îmi lăsa cadouri. Asta mă 
deranja mai mult decât lenjeria apretată. 

M-am dus la șemineu. Când ajunsesem aici 
pentru prima dată, exista o singură fotografie pe 
poliţă - o poză cu mama și cu mine de când aveam 
opt ani, pe vârful Muntelui Washington. De atunci, 
apăruseră și alte poze - unele pe care mi le 
aminteam din copilărie, altele pe care nu le mai 
văzusem niciodată. Nu știam unde le găsise 
personalul hotelului. Poate că, pe măsură ce 
apartamentul se armoniza cu persoana mea, 
fotografiile pur și simplu apăreau de nicăieri. Poate 
că în Walhalla se păstra o copie de rezervă pe 
iCloud a vieții fiecărui einherjar. 

Intr-una dintre poze, verișoara mea Annabeth 
stătea pe un deal, având în spate podul Golden 
Gate și orașul San Francisco. Vântul îi sufla părul 
blond într-o parte. Ochii ei cenușii sticleau de 
parcă cineva i-ar fi spus o glumă. 

Mă umplea de bucurie să o privesc, căci era 
parte din familia mea. Dar mă și enerva, pentru că 
îmi  reamintea constant de ultima noastră 
conversaţie. 

Potrivit lui Annabeth, familia noastră avusese o 
legătură specială cu zeii antici. Poate că asta se 


datora personalităților noastre fermecătoare. Sau 
poate mărcii de șampon pe care o foloseam. Mama 
lui Annabeth, zeița greacă Atena, se îndrăgostise 
de tatăl ei, Frederick. Tatăl meu, Frey, se 
îndrăgostise de mama mea, Natalie. Dacă cineva 
venea mâine și-mi spunea - surpriză! - că zeii azteci 
erau în viață, bine mersi în Houston, și că 
verișoara mea de-a doua era nepoata lui 
Quetzalcoatl, l-aș fi crezut pe cuvânt. Apoi m-aș fi 
aruncat urlând de pe o stâncă în Ginnungagap. 

Din câte spunea Annabeth, toate miturile antice 
erau adevărate. Ele se alimentau din amintirile și 
credinţele oamenilor - zeci de panteonuri prăfuite 
care încă își încordau mușchii unele la altele ca pe 
vremuri. Atâta vreme cât poveștile lor 
supraviețuiau, supraviețuiau și zeii. lar poveștile 
erau aproape imposibil de omorât. 

Annabeth îmi promisese că aveam să vorbim 
mai pe îndelete despre asta. încă n-apucaserăm. 
înainte să se întoarcă în Manhattan, mă avertizase 
că folosea foarte rar telefoanele mobile întrucât 
erau periculoase pentru semizei (deși eu n- 
avusesem niciodată probleme). Am încercat să nu- 
mi fac griji cu privire la tăcerea ei care dura din 
ianuarie. Totuși, mă întrebam ce se petrece acolo, 
pe pământul grecesc și pe cel roman. 

Mâna mi-a alunecat spre fotografia alăturată. 

Asta era mai greu de privit. Mama și cei doi fraţi 
ai ei, în vârsta de douăzeci și ceva de ani, stăteau 
împreună pe treptele casei părintești. Mama arăta 
așa cum îmi aminteam - părul tuns scurt, cu cărare 
într-o parte, zâmbet molipsitor, pistrui, blugi rupti 


și cămașă de flanelă. Dacă ai fi putut conecta un 
generator la pofta ei de viaţă, ai fi alimentat tot 
Bostonul. 

Lângă ea era unchiul meu Frederick, tatăl lui 
Annabeth. Purta un cardigan prea mare peste o 
cămașă Oxford și niște pantaloni bej până la 
jumătatea pulpei. Tinea în mână macheta unui 
avion din Primul Război Mondial și rânjea ca un 
mare tocilar. 

în spate, pe treapta de sus, cu mâinile pe umerii 
lor, stătea fratele mai mare, Randolph. Părea să 
aibă în jur de douăzeci și cinci de ani, deși era 
genul ăla de om care s-a născut să fie bătrân. Părul 
tuns scurt era atât de blond, că părea cenușiu. 
Faţa lui mare și rotundă și constituţia robustă îl 
făceau să semene mai degrabă cu un om de ordine 
dintr-un club decât cu un masterand al unei 
universităţi din Ivy League. în ciuda zâmbetului, 
ochii lui erau pătrunzători și părea să fie în gardă. 
Parcă în orice moment l-ar fi putut ataca pe 
fotograf ca să-i ia aparatul și să-l calce în picioare. 

Mama îmi spusese de nenumărate ori: „Nu 
merge la Randolph. Să n-ai încredere în el.“ îl 
ocolise cu anii, refuzând să mă ducă la casa 
părintească din Back Bay. 

Când împlinisem 16 ani, Randolph mă găsise 
oricum, îmi spusese adevărul despre tatăl meu, 
care era zeu. Mă călăuzise spre Sabia Verii și 
fusesem ucis de îndată. 

Astea-s motivele pentru care mă cam îngrijora 
revederea cu dragul meu unchi Randolph, deși 
Annabeth credea că trebuie să-i acordăm 


prezumția de nevinovăție. 

„Face parte din familie, Magnus“, îmi spusese 
ea înainte să plece la New York. „Nu putem 
renunța la familie.“ 

Pe de-o parte, credeam că avea dreptate. Pe de 
alta, eram de părere că Randolph era un individ 
periculos. Nu puteam avea încredere în el nici cât 
negru sub unghie, iar de negrul de sub unghii nu 
reușisem să scap cu toată puterea mea de 
einherjar. 

„Doamne, Magnus“, vă spuneţi probabil, „ești 
prea dur. E unchiul tău. N-ai încredere în el doar 
pentru că mama ta îl ura, pentru că te-a ignorat 
cea mai mare parte a vieţii tale și te-a omorât?“ 

Da, știu. Nu eram rezonabil. 

De fapt, ce mă deranja cel mai tare la unchiul 
Randolph nu era trecutul nostru. Era felul în care 
se schimbase fotografia celor trei frați de 
săptămâna trecută. La un moment dat, nu înțeleg 
cum, pe obrazul lui Randolph apăruse un nou semn 
- un simbol la fel de puţin vizibil ca o pată de apă. 
Și acum știam ce înseamnă. 

Am ridicat vasul pe care îl luasem din camera 
lui A.F. - inițialele gravate în lut, însemnul cu cei 
doi șerpi încolăciţi. Cu siguranţă era același desen. 

Cineva însemnase chipul unchiului meu cu 
simbolul lui Loki. 

M-am uitat mult timp la semnul șarpelui, 
încercând să-l înţeleg. 

Mi-ar fi plăcut să pot vorbi cu Hearthstone, 
expertul meu în rune și simboluri. Sau cu Blitzen, 
care știa multe despre obiectele magice. Mi-ar fi 


plăcut să fie și Sam aici, pentru că dacă 
înnebunisem și mi se părea că văd lucruri, ea ar fi 
fost prima care să-mi bage minţile în cap. 

întrucât n-aveam cu cine să vorbesc, mi-am scos 
pandantivul și l-am chemat pe Jack. 

— Hei, señor! 

Jack a făcut un salt prin aer. Runele lui albastre 
și roșii străluceau. Nimic nu se compară cu niște 
lumini de discotecă când vrei să porţi o conversaţie 
serioasă. 

— Mă bucur că m-ai trezit. După-amiază am o 
întâlnire cu o suliță tare și, dacă n-ajungeam... O, 
Doamne, m-aș fi înjunghiat singur. 

— Jack, am spus, aș prefera să nu știu despre 
întâlnirile tale cu alte arme magice. 

— Serios. Trebuie să ieși mai mult! Dacă vrei să 
fii partenerul meu de distracţie, te-aș putea cupla 
cu cineva. Suliţa asta are o prietenă... 

— Jack. 

— Bine. 

A oftat, iar lama a prins o minunată nuanţă de 
indigo. Fără îndoială că sulițele găseau asta foarte 
atrăgător. 

— Deci, care-i treaba? Sper că nu mai avem de 
luptat cu vreun ninja. 

I-am arătat însemnul cu șarpele de pe bucata de 
ceramică. 

— Ştii ceva despre simbolul ăsta? 

Jack s-a apropiat în zbor. 

— Da, sigur. E unul dintre semnele lui Loki. N- 
am vreun doctorat în literatură germanică sau în 
orice altceva, dar cred că reprezintă, cum să zic, 


chestii șerpești. 

Am început să mă întreb dacă fusese o idee 
bună să-l invoc pe Jack. 

— Deci, noul nostru vecin de hol face vase de 
ceramică. Și fiecare vas are asta pe fund. 

— Hmm. Probabil că e fiul lui Loki. 

— Asta știu. Dar de ce s-ar lăuda? Lui Sam nu-i 
place nici să aduci vorba de tatăl ei. Tipul ăsta 
imprimă simbolul lui Loki pe toate lucrările. 

—  Gusturile nu se discută, a spus Jack. Odată 
am întâlnit un pumnal cu mâner acrilic verde. Poţi 
să-ţi imaginezi așa ceva? 

Am luat fotografia celor trei fraţi Chase. 

— Dar cândva în cursul săptămânii trecute, 
același simbol al lui Loki a apărut pe chipul 
unchiului meu. Ai idee de ce? 

Jack și-a înfipt vârful lamei în covorul din 
sufragerie. S-a aplecat în față până când a ajuns cu 
mânerul la câţiva centimetri de fotografie. Poate că 
avea un început de miopie (sau săbiopieT). 

— Hm, a făcut el. Vrei părerea mea? 

— Da. 

— Cred că e cam ciudat. 

Am așteptat continuarea. Jack n-a mai spus 
nimic. 

— Bine, atunci, am spus. Nu crezi că poate 
există vreo legătură între... știu și eu, o odraslă de- 
a lui Loki care apare în Walhalla și semnul ăsta 
ciudat de pe chipul lui Randolph și faptul că, 
deodată, după câteva luni de liniște, trebuie să 
găsim imediat ciocanul lui Thor ca să prevenim o 
invazie? 


— Dacă pui așa problema, a spus Jack, ai 
dreptate, e foarte ciudat. Dar Loki apare mereu în 
locuri ciudate. Iar ciocanul lui Thor... 

Jack a început să vibreze, de parc-ar fi tremurat 
sau s-ar fi abținut să nu râdă. 

— Mjolnir se rătăcește mereu. Jur, Thor ar 
trebui să-și lipească ciocanul ăla de faţă cu bandă 
adezivă. 

Mă îndoiam c-aveam să-mi scot imaginea aia din 
cap prea curând. 

— Cum e posibil să-l piardă atât de ușor? Cum 
de poate fi furat? Credeam că Mjolnir e atât de 
greu încât nimeni nu-l poate ridica. 

— E o prejudecată des întâlnită, a spus Jack. 
Poţi să uiţi povestea aia din filme cum că numai cei 
virtuoși îl pot ridica. Ciocanul e greu, dar dacă 
aduni suficienţi uriași, sigur îl pot ridica. Acum, 
mânuirea lui - să-l arunci corect, să-l prinzi, să 
invoci fulgerul cu el - asta cere o oarecare 
pricepere. Dar am pierdut șirul dăţilor când Thor a 
adormit în pădure, niște uriași puși pe glume s-au 
apropiat cu un buldoexcavator și, cât ai zice pește, 
zeul tunetului a rămas fără ciocan. De cele mai 
multe ori și-l recuperează repede, îi ucide pe 
glumeţi și trăiește fericit până la adânci bătrâneţi. 

— Dar nu și de data asta. 

Jack s-a clătinat puţin înainte și înapoi, felul lui 
de-a ridica din umeri. 

— Presupun că e important să-l recuperăm pe 
Mjol- nir. Ciocanul ăsta este puternic. Bagă spaima 
în uriași. Distruge armate întregi. împiedică forțele 
răului să distrugă universul și mai știu eu ce. 


Personal, l-am găsit mereu cam plictisitor. în 
majoritatea timpului doar stă și-atât. Nu spune 
niciun cuvânt. Și să nu-l inviți niciodată la seara 
de karaoke de la Nuclear Rainbow. Dezastru. Am 
fost nevoit să fac ambele voci din Love Never Felt 
So Good. 

M-am întrebat dacă lama lui Jack era suficient 
de ascuţită ca să mai taie din excesul de informaţii 
pe care mi le oferea. Probabil că nu. 

— Ultima întrebare, am spus. Tare ca Piatra a 
zis că noul copil al lui Loki e un „argr“. Ai vreo 
idee... 

— ÎI IUBESC pe argrși! 

Jack a sărit în sus vesel, aproape retezându-mi 
nasul. 

— Pe zorzoanele lui Frey! Avem un argr pe etaj? 
E o veste grozavă. 

— Aăă, deci... 

— Am fost odată în Midgard - eu și Frey și câţiva 
elfi, știi? Era cam trei dimineaţa și un argr s-a 
apropiat de noi... 

Jack a hohotit în timp ce runele îi străluceau mai 
ceva ca luminile din Saturday Night Fever. 

— Uau. Aia a fost o noapte epică| 

— Dar ce anume...? 

Cineva mi-a bătut la ușă. T.J. și-a băgat capul 
înăuntru. 

— Magnus, scuze de deranj... O, hei, Jack, care-i 
treaba? 


II Piesă a cântăreţului și compozitorului 
american Michael Jackson cântată în duet cu Justin 
Timberlake. 


— T. J.! a spus Jack. Te recuperezi după 
aseară? 

T. ]. a chicotit, deși părea jenat. 

— Cam așa ceva. 

M-am încruntat. 

— Ati petrecut azi-noapte? 

— O, señor, señor, a făcut Jack, chiar trebuie să 
ieși cu noi. N-ai trăit nimic până n-ai mers în club 
cu o baionetă din Războiul Civil. 

T. ]. și-a dres vocea. 

— În fine, am venit după tine, Magnus. Bătălia 
stă să-nceapă. 

Am privit în jur după un ceas, apoi mi-am 
amintit că n-am așa ceva. 

— Nu-i cam devreme? 

— E joi, mi-a reamintit T.J. 

Am înjurat. Joile erau speciale. Și complicate. Le 
detestam. 

— Stai să-mi iau echipamentul. 

— în plus, a spus T.J., corbii hotelului l-au găsit 
pe noul nostru coleg. M-am gândit că ar trebui să-i 
fim alături. îl aduc la luptă... fie că vrea să fie acolo 
sau nu. 


4 SN 
CAPITOLUL 6 


Ce-ar mai merge o supă de nevăstuică! 


Joia însemna dragoni. Adică o moarte și mai 
dureroasă ca de obicei. 

L-aș fi adus cu mine pe Jack, dar, în primul rând, 
considera că luptele de antrenament erau sub 
nivelul lui și, în al doilea rând, avea o întâlnire tare 
cu o halebardă. 

Când T. J. și cu mine am ajuns pe câmpul de 
luptă, bătălia începuse deja. Armatele se revărsau 
în curtea interioară a hotelului - o zonă destinată 
măcelului suficient de mare ca să poată fi 
considerată o ţară suverană, cu păduri, pajiști, 
râuri, dealuri și întinderi de sate. Pe toate cele 
patru laturi, înălțându-se spre cerul ceţos, 
fluorescent, șiruri de balcoane cu balustrade aurii 
dădeau spre câmp. De la nivelurile superioare, 
catapultele aruncau în direcţia războinicilor de jos 
proiectile aprinse ca niște fâșii de hârtie. 

în păduri vuia sunet de corn. Din colibele 
incendiate se ridicau vălătuci de fum. Einheijarii s- 
au năpustit spre râu, luptând călare, râzând în 
timp ce se măcelăreau unii pe alţii. 

Și, pentru că era joi, o duzină de dragoni mari se 


alăturaseră măcelului. 

Einherjarii mai vechi îi numeau șerpi cu gheare. 
După mine, asta-i facea să pară la fel de periculoși 
ca o urticarie ușor enervantă. De fapt, șerpii cu 
gheare erau de mărimea unor tiruri. Aveau doar 
două picioare, niște aripi de piele maro ca de liliac, 
prea mici ca să poată zbura bine. în general, se 
târau pe pământ, lovind, sărind și năpustindu-se 
din când în când asupra prăzii. 

De departe, cu pielea lor maro, verde și ocru, 
arătau ca o turmă supărată de șerpi-curcani 
carnivori uriași. Dar credeţi-mă: de aproape, erau 
siniștri. 

Scopul nostru în bătălia de joi era să rămânem 
în viață cât mai mult, în timp ce dragonii se 
străduiau să ne împiedice. (Spoiler: dragonii 
câștigau întotdeauna.) 

Mallory și Tare ca Piatra ne așteptau la 
marginea câmpului. Tare ca Piatra ajusta curelele 
armurii lui Mallory. 

— Nu e bine, a mormăit ea. E prea strânsă la 
umeri. 

— Femeie, pun armuri de secole. 

— Când? Mereu intri în luptă cu pieptul 
dezgolit. 

— Şi e vreo problemă? a întrebat Tare ca 

Piatra. Mallory s-a înroșit. 

— Tine-ți gura. 

— Ah, uite-i pe Magnus și pe T.].! 

Tare ca Piatra mi-a pus mâna pe umăr, 
dislocându-mi mai multe articulaţii. 

— Etajul al nouăsprezecelea e prezent! 


Teoretic, nu era adevărat. Etajul al 
nouăsprezecelea avea aproape o sută de locatari. 
Dar pe coridorul nostru - cartierul nostru din 
cartier - eram doar noi patru. Plus, desigur, cel mai 
nou rezident... 

— Unde-i ghepardul? a întrebat T.J. 

Ca la un semn, un corb ne-a bombardat. Mi-a 
aruncat la picioare un sac de pânză, apoi a aterizat 
în apropiere, bătând din aripi și croncănind furios. 
Sacul se mișca. 

Din el a ieșit un animal lung și subţire - o 
nevăstuică maro cu alb. 

Nevăstuică a sâsâit. Corbul a croncănit. Nu 
vorbeam limba corbilor, dar eram convins că-i 
spunea nevăstuicii: „Dacă nu te porţi frumos, o să- 
ți scot ochii ăia obraznici.“ 

T.J. și-a îndreptat pușca spre animal. 

— Ştiţi, când Regimentul Cincizeci și Patru 
Massa- chusetts mărșăluia spre Darien, Georgia, 
obișnuiam să împușcăm nevăstuici și să facem 
supă din ele. Erau gustoase. Credeţi c-ar trebui să 
scot vechea reţetă? 

Nevăstuică s-a transformat. Auzisem atâtea 
lucruri despre faptul că noul recrut era un 
monstru, încât mă așteptam să se transforme într- 
un cadavru viu, ca zeița Hei, sau într-o variantă în 
miniatură a șarpelui mării, Jormungand. în schimb, 
animalul a devenit un adolescent obișnuit, înalt și 
deșirat, cu o coamă de păr vopsit în verde, dar 
negru la rădăcini, ca un smoc de buruieni smuls 
dintr-o peluză. 

Blana maro cu alb a nevăstuicii s-a preschimbat 


în niște toale verzi și roz: bascheţi trandafirii 
purtaţi, pantaloni strâmţi din catifea reiată de 
culoarea limetei, o vestă în carouri roz cu verde 
peste un tricou alb și încă un pulover de cașmir roz 
legat la brâu ca un kilt. Ţinuta pestriță îmi amintea 
de cea a unui bufon sau de coloritul unui animal 
veninos care avertiza pe toată lumea: „Pune-te cu 
mine dacă nu ţi-e bine.“ 

Nou-venitul și-a ridicat privirea și mi s-a tăiat 
răsuflarea. Avea chipul lui Loki, doar că era tânăr - 
același zâmbet  crispat și aceleași trăsături 
ascuţite, aceeași frumuseţe nepământeană, dar 
fără buzele cu cicatrici și urmele de arsură de pe 
nas. Apoi ochii - unul căprui închis, celălalt 
chihlimbariu pal. Uitasem cum se numește chestia 
asta, când ai irisuri de culori diferite. Mama ar fi 
spus că are ochi de David Bowie. Eu aș fi spus că 
erau super enervanți. 

Cel mai ciudat lucru e că eram convins că-l mai 
văzusem pe puștiul ăsta undeva. 

Da, știu. Un puști care arată așa iese în 
evidenţă. Cum de nu-mi aminteam unde anume ne 
intersectaserăm? Dar când trăieşti pe străzi, 
oamenii cu aspect excentric sunt ceva normal. 
Doar oamenii normali ies în evidenţă ca niște 
ciudaţi. 

Copilul i-a aruncat un zâmbet perfect lui T.J., 
deși nu era nici urmă de căldură în privirea lui. 

— îndreaptă pușca aia în altă parte, altfel ţi-o 
înfășor în jurul gâtului ca pe un papion. 

Ceva îmi spunea că nu era o ameninţare în van. 
Era posibil ca puștiul să știe să lege un papion, 


ceea ce era o abilitate puţin înţeleasă și 
înfricoșătoare. 

T.J. a râs. Dar și-a coborât pușca. 

— N-am apucat să ne prezentăm mai devreme, 
când încercai să ne omori. Eu sunt Thomas 
Jefferson Jr. Ei sunt Mallory Keen, Tare ca Piatra 
Gunderson și Mag- nus Chase. 

Nou-venitul s-a uitat fix la noi. în cele din urmă, 
corbul a scos un croncănit iritat. 

— Mda, mda, i-a spus copilul păsării. Așa cum 
spuneam, acum sunt mai calm. Nu m-ai dat peste 
cap, așa că-i în regulă. 

Craaa! 

Puștiul a oftat. 

— Bine, o să mă prezint și eu. Sunt Alex Fierro. 
încântat să vă cunosc pe toţi, cred. Domnule Corb, 
poţi pleca acum. Promit să nu-i omor dacă nu sunt 
nevoit. 

Corbul și-a înfoiat penele. M-a privit în scârbă, 
ceva de genul: „E problema ta acum, amice.“ Apoi 
a zburat. 

Tare ca Piatra a zâmbit. 

— Bun, ne-am înțeles! Acum, că ne-ai promis să 
nu ne omori, să începem să-i omorâm pe ceilalţi! 

Mallory și-a încrucișat braţele. 

— El nici măcar n-are armă. 

— Ea, a corectat-o Alex. 

— Poftim? a întrebat Mallory. 

— îmi spuneţi ea, până la noi ordine. 

— Dar... 

— Așa să-i rămână numele! a intervenit T.J. Ei, 
adică. 


Și-a frecat gâtul de parcă încă se gândea cum i- 
ar fi stat cu o pușcă pe post de papion. 

— La luptă! 

Alex s-a ridicat în picioare. 

Recunosc că mă holbam. Dintr-odată, întreaga 
perspectivă mi se schimbase, ca atunci când te uiţi 
la o imagine desenată cu cerneală și vezi doar 
partea neagră. Apoi creierul tău inversează 
imaginea și îți dai seama că partea albă e o 
imagine cu totul diferită, chiar dacă nimic nu s-a 
schimbat. Așa era și cu Alex Fierro, doar că 
imaginea era în roz și verde. Cu o secundă în 
urmă, îmi fusese foarte clar că e băiat. Acum era 
foarte clar că e fată. 

— Ce e? m-a întrebat ea. 

— Nimic, am minţit. 

Deasupra noastră se roteau corbi ce croncăneau 
acuzator. 

— Ar fi bine să ne punem în mișcare, a spus 
Tare ca Piatra. Corbilor nu le plac cei care trag de 
timp pe câmpul de luptă. 

Mallory și-a scos cuţitele și s-a întors spre Alex. 

— Haide, scumpete. Să vedem de ce ești în 


stare. 

CAPITOLUL 7 


Ati avut de-a face cu un sarpe cu gheare’? 


Am intrat în luptă ca o familie mare și fericită. 

Mă rog, cu excepţia faptului că T. ]. m-a prins de 
braț și mi-a șoptit: 

— Fii cu ochii pe ea, bine? N-sun chef să fiu 
înjunghiat pe la spate. 

Așa că am rămas în ariergardă cu Alex Fierro. 

Ne deplasam spre centru, croindu-ne drum pe 
un câmp plin de oameni morți, pe care aveam să-i 
vedem mai târziu în viaţă, la cină. Aș fi putut face 
câteva fotografii foarte amuzante, dar folosirea 
telefoanelor cu camere foto pe câmpul de luptă nu 
era privită cu ochi buni. Știţi cum e. Cineva face o 
poză cu tine mort într-o postură jenantă, poza 
ajunge pe Instagram, apoi ești tachinat secole 
întregi pe tema asta. 

Tare ca Piatra și Mallory ne-au deschis calea, 
ciopârțind niște berserkeri adunaţi ciopor. T. J. l-a 
împușcat pe Charlie Flannigan în cap. Lui Charlie i 
se pare comic să fie împușcat în cap. Nu mă 
întrebaţi de ce. 

Am evitat o salvă de ghiulele de smoală în 
flăcări catapultate din balcoane. Am purtat o 
scurtă luptă cu sabia cu Big Lou de la etajul 401 - 
un tip grozav, dar care vrea întotdeauna să moară 
decapitat. Asta e greu, pentru că Lou are în jur de 
doi metri. îl caută pe Tare ca Piatra Gunderson pe 
câmpul de luptă, deoarece Tare ca Piatra e unul 
dintre puţinii einherjari suficient de înalţi ca să-i 
facă pe plac. 

Cumva, am reușit să ajungem la marginea 
pădurii iară să fim puși la pământ de un șarpe cu 
gheare. TJ., Mallory și Tare ca Piatra s-au 
împrăștiat în față și ne-au condus la adăpostul 
copacilor. 


M-am strecurat cu grijă prin hăţiș, cu scutul 
ridicat și cu sabia standard de luptă în mâna 
stângă. Sabia nu era la fel de bine echilibrată sau 
de letală ca Jack, dar era mult mai puţin 
vorbăreaţă. Alex mă însoțea relaxată, fără să pară 
deloc preocupată de faptul că era cu mâinile goale 
și era ţinta cel mai viu colorată din grupul nostru. 

După un timp, nu mi-am mai putut ţine gura. 

— Te știu de mai demult, i-am spus. Ai fost la 
adăpostul pentru tineri de pe strada Winter? 

A pufnit. 

— Oribil loc. 

— Mda. Am trăit pe străzi doi ani. 

Și-a ridicat o sprânceană, ceea ce a făcut ca 
ochiul ei stâng, cel chihlimbariu, să pară mai 
deschis la culoare și mai rece. 

— Şi crezi că asta ne face prieteni? 

întreaga ei postură spunea: „Pleacă de aici. 
Urăște-mă sau fă ce vrei. Nu-mi pasă, atâta vreme 
cât mă lași în pace.“ 

Dar eu nu-s genul ăsta de om. Pe străzi, o 
grămadă de oameni fără adăpost erau ostili faţă de 
mine și mă îndepărtau. N-aveau încredere în 
nimeni. Şi de ce ar fi avut? Asta mă facea și mai 
dornic să-i cunosc. Singuraticii aveau de obicei 
cele mai tari povești. Ei erau cei mai interesanți și 
se pricepeau cel mai bine să rămână în viaţă. 

Sam al-Abbas trebuie să fi avut motive serioase 
ca s-o aducă pe puștoaica asta în Walhalla. N- 
aveam de gând s-o las pe Fierro în pace doar 
pentru că avea o privire înspăimântătoare, o vestă 
impresionantă și tendinţa de-a lovi oamenii. 

— Ce ai vrut să zici mai devreme? am întrebat. 


Când ai spus... 

— Să-mi ziceţi ea? Sunt gender fluid! și 
transgender™ ™, idiotule. Caută în dicţionar dacă 
nu știi ce înseamnă, pentru că nu-i treaba mea să 
te educ... 

— Nu la asta m-am referit. 

— Hai, serios. Am văzut că ai rămas cu gura 
căscată. 

— Păi da. Cam o secundă. Am fost surprins. 

Dar... Nu știam cum să continui fără să par și 

mai idiot. Nu chestiunea cu genul mă 

surprinsese. Un procent 

imens dintre adolescenţii fără adăpost pe care-i 
întâlnisem aveau un gen atribuit la naștere, dar se 
identificau cu un altul sau simțeau că nu li se 
potrivește schema binară cu băieţi și fete. 
Ajungeau în stradă pentru că - șocant - familiile nu- 
i acceptau. E un exemplu tipic de cruzime în 
numele iubirii să-ți abandonezi copilul ne- 
heteronormativ, ca să poată ajunge victima abuzu- 
rilor, a drogurilor, a ratei mari de suicid și a 
pericolului fizic constant. Mulţumesc, mamă și 
tată! 

Ce m-a surprins a fost felul în care am 
reacţionat eu la Alex - cât de repede mi se 
schimbase impresia despre ea și tipul de emoţii pe 
care mi le stârnise. Nu eram sigur că puteam 


III Identitate de gen care variază în timp. O 
astfel de persoană se poate identifica în orice 
moment ca bărbat, femeie sau își poate asuma 
orice altă identitate non-binară sau o combinaţie 
de identități. 

IV Persoanele cu o identitate de gen care diferă 
de sexul atribuit lor la naștere. 


exprima asta în cuvinte fără să mă fac roșu precum 
părul lui Mallory Keen. 

— Ce am vrut să bic... să zic... e că în timp ce 
vorbeai cu corbul, ai spus că îţi faci griji să nu fi 
fost dată peste cap. Ce-ai vrut să spui? 

Alex arăta de parcă tocmai i-aș fi oferit o bucată 
uriașă de cașcaval. 

— Poate că am reacţionat exagerat. Nu mă 
așteptam să mor astăzi sau să fiu luată de nu știu 
ce walkirie. 

— Era Sam. E în regulă. 

Alex a clătinat din cap. 

— Nu pot s-o iert. Am ajuns aici și am aflat... ce 
am aflat. Sunt moartă. Nemuritoare. Nu voi 
îmbătrâni niciodată și nu mă voi schimba niciodată. 
Am crezut că asta înseamnă... 

A ezitat. 

— Nu contează. 

Eram sigur că conta. Voiam s-o întreb despre 
viaţa din Midgard, de ce avea în apartament un 
atrium în aer liber ca al meu, care era povestea cu 
olăritul, de ce punea simbolul lui Loki lângă 
inițialele ei. M-am întrebat dacă sosirea ei era doar 
o coincidenţă... sau dacă avea vreo legătură cu 
semnul de pe chipul lui Randolph din fotografie și 
cu nevoia noastră neașteptată și presantă de-a găsi 
ciocanul lui Thor. 

Pe de altă parte, bănuiam că, dacă încercam s-o 
întreb toate lucrurile astea, se va transforma într-o 
gorilă de munte și îmi va smulge faţa. 

Din fericire, am fost cruțat de soarta asta crudă 
când un șarpe cu gheare a aterizat în faţa noastră. 

Monstrul s-a repezit din cer, dând din aripile lui 


ridicole și urlând ca un urs grizzly cu un 
amplificator de o sută de wati. Copacii au trosnit și 
s-au despicat sub greutatea lui când a aterizat 
printre noi. 

— AWRGGG! a urlat Tare ca Piatra, ceea ce în 
scandinava veche însemna „PORCĂRIA NAIBII, E 
UN 
DRAGON!“, chiar înainte ca șarpele cu gheare să-l 
azvârle în aer. Judecând după traiectorie, Tare ca 
Piatra Gunderson urma să ajungă undeva pe la 
etajul al douăzeci și nouălea, ceea ce avea să fie o 
surpriză pentru oricine se relaxa pe balcon. 

T.J. a tras cu pușca. Din pieptul dragonului a 
ieșit fum, iară ca lovitura să-l rănească. Mallory a 
răcnit un blestem în galică și a atacat. 

Șarpele cu gheare a ignorat-o și s-a întors către 
mine. 

Ar trebui să menţionez... șerpii cu gheare sunt 
urâţi. Ca și cum Freddy Krueger și un zombie din 
Walking Dead ar fi avut un copil - atât de urâţi. 
Feţele lor n-au carne sau piele, sunt ca o carapace 
din os și tendoane lăsate la vedere, colţi lucioși și 
orbite înfundate și întunecate. Când monstrul a 
deschis gura, i-am văzut gâtul de culoarea cărnii 
putrede. 

Alex s-a ghemuit, căutând ceva la centură. 

— Nu e bine. 

— Serios! 

Mâna îmi era atât de transpirată că de-abia îmi 
puteam ţine sabia. 

— Tu du-te prin dreapta, eu o să merg prin 
stânga, îl flancăm... 

— Nu, vreau să spun că ăsta nu-i un dragon 
oarecare. E Grimwolf, unul dintre șerpii cu gheare 


antici. 

M-am  holbat în orbitele întunecate ale 
monstrului. Chiar că părea mai mare decât 
majoritatea șerpilor cu gheare cu care luptasem, 
dar, de obicei, eram prea ocupat cu moartea ca să-i 
mai întreb pe dragoni de vârstă sau de nume. 

— De unde știi? am întrebat. Și de ce ai boteza 
un dragon Grimzw//'? 

Șarpele cu gheare a sâsâit, umplând aerul cu un 
miros de cauciuc ars. Se pare că era sensibil în 
privința numelui. 

Mallory înjunghia picioarele dragonului, urlând 
tot mai furioasă pe măsură ce șarpele cu gheare o 
ignora. 

— îmi daţi o mână de ajutor, ne-a strigat ea, sau 
staţi acolo la palavre? 

T.]. a dat să înjunghie monstrul cu baioneta. 
Vârful a ricoșat din coastele creaturii. Ca orice bun 
soldat, T.J. s-a dat înapoi și a încercat din nou. 

Alex a scos de la centură un fel de șnur - o 
sârmă de oțel mat, nu mai groasă decât o sfoară 
obișnuită, cu bucăţi de lemn la capete pe post de 
mânere. 

— Grimwolf e unul dintre dragonii care trăiesc 
la rădăcinile lui Yggdrasil. N-ar trebui să fie aici. 
Nimeni nu-i atât de nebun încât... 

Faţa i s-a albit și i s-a înăsprit de parcă s-ar fi 
transformat în os de șarpe cu gheare. 

— L-a trimis după mine. Ştie că-s aici. 

— Cine? am întrebat. Ce? 

—  Distrage-i atenţia, mi-a ordonat. 

A sărit în cel mai apropiat copac și a început să 


V! în limba engleză, wolfînseamnă lup. 


se caţăre. Chiar și fără să se transforme într-o 
gorilă, se mișca de parcă asta ar fi fost. 

Am oftat. 

— Să-i distrag atenţia. Sigur. 

Dragonul a dat s-o muște pe Alex, retezând 
câteva crengi. Alex se mișca repede, grăbindu-se 
să ajungă mai sus, dar după încă o mușcătură sau 
două avea să se transforme în friptură pentru 
șarpele cu gheare. în timpul ăsta, Mallory și TJ. 
încă se munceau să hăcu- iască picioarele și burta 
creaturii, dar nu reușeau să-l convingă pe dragon 
să-i mănânce. 

„E doar un antrenament de luptă“, mi-am spus. 
„Atacă, Magnus! Lasă-te ucis ca un profesionist!“ 

Asta era și ideea luptei zilnice: să învăţăm să 
luptăm împotriva oricărui dușman, să ne depășim 
frica de moarte - pentru că în ziua Ragnarokului 
aveam nevoie de toată priceperea și curajul din 
lume. 

Deci de ce am ezitat? 

în primul rând, mă pricep mult mai bine la 
vindecare decât la luptă. O, și la fugă - sunt foarte 
bun la asta. De asemenea, e greu să te arunci cu 
capul înainte spre propria moarte, chiar dacă știi 
că nu e ceva permanent - mai ales dacă moartea 
asta presupune dureri mari. 

Dragonul a dat s-o apuce din nou pe Alex, 
ratându-i scăfârlia cu câţiva centimetri. 

Oricât de tare detestam să mor, detestam și mai 
tare să-mi văd tovarășii uciși. Am strigat: 

— FREY! 

M-am repezit spre şarpele cu gheare. 

Norocos cum sunt, Grimwolf de-abia a aşteptat 


să-și îndrepte atenţia asupra mea. Când vine vorba 
să scot ce-i mai rău din monștri antici, sunt cel mai 
tare. 

Mallory s-a dat la o parte din calea mea, 
aruncând un cuţit spre capul dragonului. T.J. s-a 
retras și el, strigând: 

— Ealtău, amice! 

într-un top al cuvintelor de încurajare pe care 
vrei să le auzi înainte de o moarte groaznică, astea 
erau pe ultimele locuri. 

Mi-am ridicat scutul și sabia așa cum îmi 
arătaseră instructorii mei drăguţi la cursul 
introductiv de civilizație vikingă. Dragonul a căscat 
larg gura, arătându-mi cele câteva rânduri de dinţi 
pe care le avea în plus - în caz că primul rând nu 
reușea să mă omoare de tot. 

Cu coada ochiului, am văzut-o pe Alex 
clătinându-se în vârful copacului - un ghem 
tensionat de roz și verde, gata să explodeze. Mi-am 
dat seama ce plănuia: voia să sară pe gâtul 
dragonului. Era un plan atât de stupid, încât m-a 
făcut să am o părere mai bună despre felul în care 
aveam eu să mor. 

Dragonul a atacat. Am ridicat sabia, sperând să-i 
străpung monstrului cerul gurii. 

M-am trezit, în schimb, orbit de o durere 
neașteptată. Mă simțeam de parcă cineva îmi 
aruncase în faţă detergent industrial. Genunchii mi 
s-au înmuiat, ceea ce probabil mi-a salvat viaţa. 
Dragonul a mușcat în gol, în locul unde fusese 
capul meu cu o milisecundă mai înainte. 

De undeva, din stânga, Mallory a urlat: 

— Ridică-te, prostule! 


Am clipit, încercând să alung durerea. A fost și 
mai rău. Nările mi s-au umplut de duhoare de 
carne arsă. 

Grimwolf şi-a recăpătat echilibrul, mârâind 
iritat. 

Am auzit în cap o voce cunoscută care-mi 
spunea: „Haide, prietene. Nu te opune!“ 

Am început să văd dublu. încă puteam să văd 
pădurea, dragonul aplecat deasupra mea și o mică 
siluetă roz cu verde care a sărit spre monstru din 
vârful unui copac. Dar mai există un strat de 
realitate - o scenă transparent-albicioasă care 
încerca să-și croiască drum spre corneele mele. 
Eram în genunchi în biroul unchiului Randolph, în 
conacul familiei Chase din Back Bay. Deasupra 
mea se afla cineva mult mai rău decât un vierme - 
era Loki, zeul răului. 

Mi-a rânjit. „lată-ne. Ce drăguţ!“ 

în același timp, dragonul Grimwolf a atacat din 
nou, deschizându-și gura ca să mă înghită cu totul. 

CAPITOLUL. 8 


Sunt omorât 
ca să fiu salvat de la o moarte sigură 


Nu mai trăisem niciodată în două locuri 
simultan. Am decis că nu-mi place. 


Năuc de durere, distingeam ca prin ceaţă lupta 
din pădure - Grimwolf urma să mă rupă în două, 
când deodată a dat capul pe spate; Alex stătea 
călare pe gâtul lui și-l strângea atât de tare cu 
lațul, încât dragonul a început să se zbată și și-a 
scos limba neagră despicată. 

T.J. și Mallory s-au repezit în faţa mea, 
acţionând ca un scut. Au strigat la Grimwolf, și-au 
agitat armele și au încercat să-l facă să dea înapoi. 

Voiam să-i ajut. Voiam să mă ridic în picioare 
sau măcar să mă rostogolesc din calea lor. Dar 
eram paralizat, în genunchi, prins între Walhalla și 
biroul unchiului Randolph. 

„Ti-am spus eu, Randolph!“ Vocea lui Loki mă 
făcea să mă afund și mai adânc în viziune. „Vezi? 
Sângele apă nu se face. Avem o legătură 
puternică!“ 

Scena ceţoasă a devenit color. Am îngenuncheat 
pe covorul persan din faţa biroului lui Randolph, 
transpirând în pătratul luminat de razele soarelui 
ce aveau o tentă verzuie de la vitraliu. în încăpere 
mirosea a soluţie de lustruit lemnul, cu aromă de 
lămâie, și a carne arsă. Eram convins că cel de-al 
doilea miros venea de la fața mea. 

înaintea mea stătea Loki - cu părul lui ciufulit, 
de culoarea frunzelor toamna, cu fața lui delicată 
distrusă de urmele de arsură de pe nas și pomeţi și 
de cicatricile de sutură din jurul buzelor. 

A rânjit și și-a desfăcut încântat braţele. „Ce 
părere ai de costumul meu?“ 

Purta un smoching verde smarald cu o cămașă 
maronie cu volănașe, un papion cu imprimeuri 


colorate și un brâu asortat. (Dacă putem spune că 
vreunul dintre elementele de mai sus se 
asortează.) O etichetă de preţ îi atârna de mâneca 
stângă. 

Am rămas mut. Nu puteam vărsa, oricât mi-aș fi 
dorit asta. Nici măcar nu-i puteam oferi o 
consultaţie gratuită la Blitzen's Best. 

„Nu?“ Loki s-a posomorât. „Ti-am spus, 
Randolph. Ar fi trebuit să mi-o cumperi și pe aia 
galben-canar!“ 

Un sunet chinuit mi-a ieșit pe gură. 

— Magnus, s-a auzit vocea unchiului Randolph, 
nu asculta... 

Loki a întins mâna. Din vârfurile degetelor îi 
ieșea fum. Nu m-a atins, dar durerea de pe fața 
mea s-a triplat, de parcă cineva m-ar fi însemnat cu 
un fier înroșit în foc. Aș fi vrut să mă prăbușesc, să- 
l rog pe Loki să se oprească, dar nu mă puteam 
mișca. 

Mi-am dat seama că vedeam totul prin ochii 
unchiului meu. Locuiam în corpul lui, simţeam 
ceea ce trăia el. Pentru a lua legătura cu mine, 
Loki se folosea de Randolph ca de un fel de telefon 
controlat de durere. 

Durerea s-a mai potolit, dar greutatea lui Ran- 
dolph mă apăsa ca un costum de plumb. Plămânii 
îmi hârâiau. Genunchii obosiţi mă dureau. Nu-mi 
plăcea să fiu bătrân. 

„Randolph“, l-a certat Loki, „poartă-te frumos. 
Mag- nus, îmi cer scuze pentru unchiul tău. Unde 
rămăsesem? O, da! La invitaţia ta!“ 

între timp, în Walhalla, rămăsesem paralizat pe 


câmpul de luptă în timp ce dragonul Grimwolf se 
clătina, punând la pământ bucăţi întregi de 
pădure. Unul dintre picioarele șarpelui cu gheare 
s-a prăvălit peste Mallory Keen, facând-o una cu 
pământul. T.J. striga și flutura bucăţi din pușca lui 
ruptă, încercând să atragă atenţia monstrului. Nu 
se știe cum, Alex Fierro reușea să rămână călare 
pe gâtul dragonului, strângând laţul în timp ce 
Grimwolf se bălăngănea. 

„O nuntă!“ a anunţat Loki vesel. A scos o 
invitaţie verde, pe care a împăturit-o și a băgat-o în 
buzunarul cămășii lui Randolph. „Peste cinci zile! 
îmi cer scuze că te iau din scurt, dar sper să poţi 
veni, mai ales că ține de tine să aduci mireasa și 
zestrea miresei. Altfel, ce să zic - război, invazie, 
Ragnarok și așa mai departe. O nuntă ar fi mult 
mai distractivă! Acum, să vedem. Cât ţi-a spus 
Samirah?“ 

Craniul mi s-a micit până am avut senzația c-o 
să-mi iasă creierul prin cavitatea sinusală. Mi-a 
scăpat un țipăt disperat, dar nu eram sigur dacă 
era al meu sau al unchiului Randolph. 

De pe gâtul dragonului, Alex a strigat: 

— Ce-i cu Magnus? 

T.J. s-a apropiat în fugă. 

A 


— Nu știu! Ii iese fum din cap! E de rău, nu? 

— a-i sabia! 

Alex a strâns șnurul cu și mai multă putere, iar 
din gâtul dragonului a început să curgă sânge 
negru. 

— Pregătește-te! 

„Aoleu“. Loki m-a lovit pe mine, sau pe 


Randolph, peste nas. Presiunea din cap a scăzut de 
la senzaţia de leșin până la cea de chin moderat. 
„Samirah nu ţi-a spus. Biata de ea, cred că-i e 
rușine. O înţeleg! Și mie mi-e greu să mă despart 
de fiica preferată. Au crescut atât de repede!“ 

Am încercat să vorbesc. Am vrut să spun: 
„Pleacă! Eşti naşpa! leși din capul meu și las-o pe 
Samirah în pace!“ 

A ieșit ceva de genul: „Gaaaaah.“ 

„Nu-i nevoie să-mi mulţumești“, a spus Loki. 
„Niciu- nul dintre noi nu vrea să înceapă 
Ragnarokul, nu-i așa? lar eu sunt singurul care te 
poate ajuta! N-a fost o negociere ușoară, dar pot fi 
foarte convingător. Ciocanul în schimbul miresei. O 
ofertă unică. îți spun mai multe după ce faci rost 
de zestre.“ 

— Acum! a strigat Alex. 

A strâns șnurul atât de tare, că dragonul și-a 
arcuit spatele, lăsând să apară spaţii între 
segmentele de armură care-i protejau burta. T.J. a 
atacat și a înfipt sabia mea de antrenament într-un 
loc moale de sub inima lui Grimwolf. T.J. s-a 
rostogolit într-o parte când monstrul a căzut cu 
toată greutatea și s-a tras singur în ţeapă. Alex a 
sărit de pe gâtul șarpelui cu gheare, cu lațul într-o 
mână, plin de sânge. 

„Asta era Alex?“ Loki și-a ridicat buza cu 
cicatrici. „Nu e invitată la nuntă. O să strice totul. 
De fapt“ - ochii lui Loki au lucit răutăcios - „dă-i un 
mic cadou din partea mea, bine?“ 

Plămânii mi s-au contractat mai rău decât pe 
vremea când eram un puști astmatic. Corpul a 


început să mi se supraîncălzească; mă durea atât 
de rău, încât mi se 


părea că organele mi se descompuneau în 
molecule, iar pielea îmi strălucea și scotea aburi. 
Loki îmi dădea foc la creier, umplându-l cu 
frânturi de amintiri care nu erau ale mele - secole 
de furie și de dorinţă de răzbunare. 

Am încercat să mi-l scot din cap. Am încercat să 
respir. 

Alex Fierro s-a iţit deasupra mea, încruntată. 
Faţa ei și a lui Loki se contopeau. 

— Prietenul tău va exploda, a spus Alex, ca și 
cum ar fi fost un lucru perfect normal care i se 
putea întâmpla oricui. 

T.]. și-a șters fruntea. 

— Cum adică... va exploda? 

— Adică Loki își canalizează puterea prin el, a 
spus Alex. E prea mult. Magnus va exploda și va 
distruge mare parte din curtea asta. 

Am scrâșnit din dinţi. Am reușit să scot un 
singur cuvânt: 

— Fugitți. 

— N-ajută, mi-a spus Alex. Nu-ţi face griji, am o 
soluţie. 

S-a apropiat și mi-a înfășurat cu calm firul 
metalic în jurul gâtului. 

Am reușit să mai scot un cuvânt: 

—  Așteaplă. 

— E singura cale de a ţi-l scoate din cap. 

Privirea din ochii căprui și chihlimbarii ai lui 
Alex erau imposibil de descifrat. Mi-a făcut cu 
ochiul... sau poate că fusese Loki, al cărui chip 
strălucea vag sub pielea lui Alex. 

„Ne vedem în curând, Magnus“, a spus zeul. 

Alex a tras de ambele capete ale lațului și m-a 
lăsat fără viaţă. 

CAPITOLUL. 9 


Nu faceți baie cu spumă cu un zeu decapitat 


Mi-ar plăcea să-mi explice cineva de ce trebuie 
să visez cât sunt mort. 

Rătăceam prin bezna nefiinţei, văzându-mi de 
treabă, încercând să depășesc faptul că tocmai 
fusesem decapitat. Apoi am fost aruncat în niște 
coșmaruri ciudate și intense. Foarte enervant. 

Eram pe un iaht de nouă metri, în toiul unei 
furtuni. Puntea se clătina. Valurile loveau prora. 
Rafale de ploaie cenușie se izbeau de ferestrele 
timoneriei. 

Pe scaunul căpitanului stătea unchiul Randolph, 
cu o mână încleștată pe cârmă, iar cu cealaltă 
strângând aparatul de emisie-recepţie. La picioare 
băltea apa scursă de pe haina lui de ploaie 
galbenă. Capul ras îi sclipea de la apa sărată. Pe 
monitoarele de control pe care le-avea în faţă nu se 
vedeau decât pureci. 

— Ajutor! 

Urla în aparat ca la un câine încăpățânat care 
refuza să-i asculte comenzile. 

— Ajutor, la naiba. Ajutor! 

Pe banca din spatele lui se înghesuiau una într- 
alta o femeie și două fete. Nu le întâlnisem 


niciodată, dar le-am recunoscut din fotografiile 
aflate în biroul unchiului Randolph. Poate pentru 
că tocmai fusesem în capul lui Randolph, am reușit 
să le aflu numele din amintirile lui: soţia sa, 
Caroline, și fiicele lui, Aubrey și Emma. 

Caroline stătea în mijloc, cu părul șaten lipit de 
faţă, cu braţele pe după umerii fiicelor lor. 

— O să fie bine, le-a spus fetelor. 

Privirea acuzatoare pe care i-o arunca lui 
Randolph spunea: „Cum ai putut să ne faci așa 
ceva?“ 

Aubrey, cea mai mică, avea părul blond și 
ondulat specific familiei Chase. Avea capul plecat 
și era foarte concentrată. Avea în poală o machetă 
a iahtului și se străduia să ţină jucăria dreaptă în 
ciuda valurilor înalte de cinci metri care zguduiau 
timoneria, de parcă așa și-ar fi putut ajuta tatăl. 

Emma nu era la fel de calmă. Părea să aibă vreo 
zece ani, părul închis la culoare al mamei ei și 
ochii trişti și obosiţi ai tatălui. Cumva, știam că 
fusese cea mai încântată de această călătorie. 
Insistase să ia parte la marea aventură a tatei - 
căutarea unei săbii vikinge dispărute care să 
dovedească în sfârșit că teoriile lui erau corecte. 
Tata urma să devină erou! Randolph nu reușise s-o 
refuze. 

Acum, însă, Emma tremura de frică. Izul slab de 
urină îmi spunea că vezica ei nu făcuse față 
stresului. La fiecare mișcare a bărcii, Emma striga 
și strângea la piept un pandantiv - o piatră cu rune 
pe care Randolph i-o dăruise cu ocazia ultimei ei 
zile de naștere. Nu reușeam să văd simbolul, dar 
cumva știam despre ce e vorba: 


Othala: moștenire. Randolph o considera pe 
Emma succesoarea sa, următorul mare istoric- 
arheolog din familie. 


— O să vă duc acasă. 

Vocea lui Randolph trăda disperare. 

Fusese extrem de sigur pe planurile lui și 
încrezător în privința vremii. Aveau să facă o 
călătorie liniștită. Făcuse cercetări extrem de 
minuţioase. Stia că Sabia Verii trebuie să se afle pe 
fundul Golfului Massachusetts. Işi închipuise că 
avea de făcut o scufundare rapidă. Vechii zei din 
Asgard aveau să-i binecuvânteze eforturile. Urma 
să aducă sabia la suprafaţă și să-i ridice lama în 
lumina soarelui pentru prima dată după o mie de 
ani. Familia lui urma să fie de faţă, martoră la 
triumful lui. 

Și, totuși, erau prizonierii unei furtuni ciudate, 
iar iahtul lor era azvârlit de colo-colo ca jucăria din 
poala lui Aubrey. 

Barca s-a înclinat spre tribord. Emma a tipat. 

Am fost înghiţit de un perete de apă. 


Am ieșit la suprafaţă într-un alt vis. Capul meu 
desprins de trup sălta pe apă într-o cadă care 
mirosea a săpun de căpșuni și a cârpe de spălat 
mucegăite. în dreapta mea plutea o rață de cauciuc 
veselă, cu ochi șterși. în stânga plutea capul mai 
puţin vesel al zeului Mimir. în barba încâlcită avea 
iarbă de mare și alge. Din ochi, urechi și nas i se 


scurgea spumă de baie. 

— Vă spun, a răsunat vocea lui în baia cu 
gresie, trebuie să plecaţi. Și nu doar pentru că-s 
șeful vostru. Așa o cere destinul. 

Nu vorbea cu mine. Lângă cadă, așezat pe o 
minunată toaletă de porțelan verde închis, era 
prietenul meu Hearthstone, cu umerii lăsaţi și o 
expresie deznădăjduită. Purta, ca de obicei, o 
haină și pantaloni din piele neagră, o cămașă albă 
apretată și o eșarfa cu buline, care arăta de parcă 
ar fi fost decupată dintr-un covoraș folosit la 
Twister. Părul lui blond cu ţepi se asorta cu 
paloarea feţei. 

Hearth gesticula în limbajul semnelor atât de 
repede și cu atâta înverșunare, încât n-am reușit să 
înțeleg decât câteva cuvinte: „Prea periculos... 
moarte... apără-l pe idiotul ăsta.“ 

A arătat spre Blitzen, care stătea rezemat de 
chiuvetă, cu braţele încrucișate. Piticul era la fel 
de spilcuit ca întotdeauna, purtând un costum 
castaniu din trei piese care se asorta cu nuanţa 
pielii, un papion negru ca barba lui și o pălărie în 
stilul lui Frank Sinatra care reușea să armonizeze 
întreaga ţinută. 

— Trebuie să mergem, a insistat Blitz. Puștiul 
are nevoie de noi. 

Voiam să le spun ce dor îmi era de ei, cât de 
mult îmi doream să-i văd, dar și că n-ar trebui să-și 
riște viaţa pentru mine. Din nefericire, când am 
deschis gura, singurul lucru care a ieșit a fost un 
peștișor auriu care se zbătea să-și recapete 
libertatea. 


Faţa mi-a fost înghițită de spumă. Când am ieșit 
din nou la suprafaţă, visul se schimbase. 

Eram tot un cap iară trup, dar acum pluteam 
într-un imens borcan deschis, plin cu murături în 
oțet. Era greu să vezi ceva prin lichidul verzui și 
prin geamul curbat, dar părea că mă aflam pe un 
bar. Pe pereţi străluceau reclame din neon la 
băuturi. Siluete uriașe și cețoase erau cocoţate pe 
scaunele înalte. Râsete și fragmente de conversaţie 
răsunau prin zeama de murături. 

Nu petreceam mult timp în baruri. Cu siguranță 
nu petreceam mult timp uitându-mă la baruri prin 
sticla murdară a unui borcan cu murături. Dar 
locul ăsta îmi părea cunoscut - felul în care erau 
aranjate mesele, geamurile cu model de romburi 
de pe celălalt perete, până și suportul cu pahare de 
vin ce atârnau deasupra mea ca niște lămpi. 

O nouă siluetă a ajuns în faţa mea - cineva chiar 
mai masiv decât clienţii și îmbrăcat cu totul în alb. 

— AFARĂ! 

Vocea ei era aspră și răgușită, de parcă și-ar fi 
petrecut timpul liber bând benzină. 

— TOATĂ LUMEA, AFARĂ! VREAU SĂ 
VORBESC CU FRATELE MEU! 

Mormăind la greu, mulţimea a dispărut. în bar s- 
a lăsat liniștea, cu excepţia sunetului scos de un 
televizor care mergea undeva, în colțul opus al 
încăperii - era o emisiune sportivă, iar 
comentatorul spunea: 

— O, ia te uită Bill! I-a zburat capul de pe 
umeri! 

Am luat comentariul ăsta ca pe un afront. 


La celălalt capăt al barului s-a mișcat cineva - o 
siluetă atât de întunecată și de mare că am crezut 
că e doar o umbră. 

— E barul meu. 

Bărbatul avea o voce de bariton, gravă și moale. 
Dacă morsele ar putea vorbi, așa ar suna. 

— De ce-mi alungi mereu prietenii? 

— Prieteni ? a strigat femeia. Sunt supușii tăi, 
Thrym, nu prietenii tăi! Comportă-te ca un rege! 

— Asta fac! a spus bărbatul. O să distrug 
Midgard! 

— Hm. O să cred asta când o s-o văd. Dacă ai fi 
fost un rege adevărat, ai fi folosit imediat ciocanul, 
în loc să-l ascunzi și să te gândești cu lunile la ce e 
de făcut. Sper că n-ai de gând să faci schimb cu 
nenorocitul ăla de... 

— E o alianţă, Thrynga! 

Mă îndoiam că acest Thrym chiar era o morsă, 
dar mi l-am închipuit ţopăind pe înotătoare, cu 
mustăţile zbârlite. 

— Nu înţelegi cât e de important. Am nevoie de 
aliați ca să cuceresc lumea oamenilor. Odată ce mă 
căsătoresc cu Samirah al-Abbas... 

POC. 

N-am vrut să fac asta, dar imediat ce am auzit 
numele lui Samirah, am tipat în interiorul 
borcanului și o bulă uriașă s-a ridicat la suprafaţa 
lichidului verde și uleios. 

— Ce-a fost asta? a întrebat Thiym. 

Silueta albă a lui Thrynga s-a aplecat deasupra 
mea. 

— S-a auzit din borcanul cu murături. 


A spus asta de parcă ar fi fost titlul unui film de 
groază. 

— Păi, termină-l! a strigat Thrym. 

Thiynga a ridicat un scaun de bar și mi-a lovit 
borcanul cu el, izbindu-mă de perete și lăsându-mă 
să zac într-o baltă de murături, zeamă și sticlă 
spartă. 


M-am trezit la mine în pat, trăgând aer în piept. 
Mi-am dus mâinile la gât. 

Graţie lui Frey, capul îmi era atașat din nou de 
trup, încă simțeam în nări mirosul înțepător al 
murăturilor și al băii cu spumă cu aromă de 
căpșuni. 

Am încercat să analizez ce se întâmplase - care 
părţi erau reale și care erau vise. Dragonul 
Grimwolf. Alex Fierro și lațul ei. Loki care-și croise 
drum în mintea mea, folosindu-se cumva de 
unchiul Randolph ca să ajungă la mine. 
Avertismentul său despre o nuntă de peste cinci 
zile. 

Toate astea chiar se întâmplaseră. 

Din păcate, visele mele păreau la fel de 
concrete. Fusesem pe barca lui Randolph în ziua în 
care familia lui pierise. Amintirile lui se amestecau 
acum cu ale mele. Suferinţa lui mă apăsa pe piept 
ca o piatră de moară - pierderea lui Caroline, a lui 
Aubrey și a Emmei îmi părea la fel de dureroasă ca 
moartea mamei. Ba chiar mai rea, într-un fel, 
pentru că Randolph nu se împăcase cu ideea. încă 
suferea în fiecare oră a fiecărei zile. 

Restul viziunilor: Hearthstone și Blitzen care îmi 


veneau în ajutor. Asta ar fi trebuit să mă 
binedispună, dar mi-am amintit de gesturile 
disperate iile lui Hearthstone: „Prea periculos. 
Moarte.“ 

Apoi scena din borcanul cu murături. Pentru 
numele lui Helheim, ce era cu fraţii ăia misterioși, 
Thrym și Thrynga? Eram dispus să pariez pe 
cincizeci de bani de aur roșu și pe o cină cu falafel 
că erau uriași. Cel pe care-l chema Thrym avea 
ciocanul lui Thor și avea de gând să-l dea la schimb 
- am înghiţit niște vomă cu aromă de castraveciori - 
pe Sam. 

„Tine de tine să aduci mireasa și zestrea 
miresei“, spusese Loki. „O alianță. O ofertă unică.“ 

Loki trebuie să-și fi pierdut minţile. Voia să ne 
„ajute“ să recuperăm ciocanul lui Thor măritând-o 
pe Samirah? 

Și Sam de ce nu pomenise nimic despre asta? 

„Biata de ea, cred că-i e rușine“, spusese Loki. 

Mi-am amintit de disperarea din vocea lui Sam 
când vorbiserăm la cafenea, de cum îi tremurau 
degetele pe ceașca de cafea. Nu era de mirare că 
era atât de dornică să găsească ciocanul. Nu doar 
pentru a salva lumea de invazie, bla, bla, bla. 
Salvam lumea mereu. Seim voia să împiedice 
această căsătorie. 

Dar de ce credea că era nevoită să respecte un 
troc atât de tâmpit? Loki n-avea dreptul să-i spună 
ce să facă. Era logodită cu Amir. îl iubea pe tipul 
ăla. Aș fi ridicat o armată de einherjari, elfi magici 
și pitici bine îmbrăcaţi și aș fi incendiat 
Jotunheimul ca să-i împiedic s-o oblige pe prietena 


mea. 
Indiferent cum ar fi stat lucrurile, trebuia să 


vorbesc din nou cu ea și repede. 
' A. 
Am coborât din pat cu greutate. îmi simțeam 


genunchii obosiţi și dureroși ca ai lui Randolph, 
deși știam că era doar o senzaţie. M-am târât până 
la dulap, tânjind după bastonul unchiului meu. 

M-am îmbrăcat și mi-am luat telefonul din 
chicinetă. 

Pe ecran scria 7:02 PM. Intârziasem la ospăţul 
de seară din Walhalla. 

Nu-mi luase niciodată atât de mult timp ca să-mi 
revin după ce murisem în luptă. De obicei eram 
printre primii care renășteau. Mi-am amintit de 
Alex Fierro care stătea deasupra mea, tăindu-mi 
calmă capul cu laţul. 

Mi-am verificat mesajele. Nimic de la Annabeth. 
N-ar fi trebuit să fiu surprins, dar am continuat să 
sper. Aveam nevoie de părerea verișoarei mele, de 
remarcile ei inteligente, de asigurările ei că mă pot 
descurca în toată nebunia asta. 

Ușa s-a deschis brusc. Pe ea au intrat trei corbi 
care au început să se rotească în jurul capului 
meu, apoi au aterizat pe ramura cea mai de jos a 
copacului din atrium. Se holbau la mine așa cum 
doar corbii știu s-o facă, de parcă n-aș fi meritat 
nici statutul de stârv. 

— Ştiu că am întârziat, le-am spus. Tocmai ce m- 
am trezit. 

CRA! 

CRAI 


CRA! 

Cea mai probabilă traducere: 

— MIȘCĂ-TE! 

— ODATĂ! 

— PROSTULE! 

Samirah era probabil la petrecere. Poate 
apucam să-i vorbesc. 

Mi-am luat lănţișorul și mi l-am pus la gât. 
Pandantivul cu piatră emana o căldură plăcută pe 
claviculă, ca și cum Jack ar fi încercat să mă 
liniștească. Sau poate că era doar binedispus după 
o întâlnire reușită cu o frumoasă suliță. Oricum, m- 
am bucurat să-l revăd. 

Presimţeam că n-aveam să folosesc o sabie de 
antrenament în următoarele cinci zile. Urma să am 
nevoie de ajutorul lui Jack. 


Pi 
pă 
CAPITOLUL. 10 


Cea mai ciudată petrecere luau! 
cu vikingi din lume 


De parcă joia dragonilor nu era suficientă, mai 
aveam și o seară tematică în sala de ospeţe: luau 
havaian. 

Câh. 

Am înţeles că cei din conducere trebuiau să facă 
lucrurile interesante, în special pentru războinicii 
care așteptau aici Ziua Judecăţii încă din Evul 
Mediu. Totuşi, o petrecere luau mi s-a părut că 
frizează aproprierea culturală. (Vikingii sunt 
cunoscuţi pentru că și-au însușit chestii din alte 
culturi. Mai sunt cunoscuţi și pentru faptul că 
treceau prin foc și sabie respectivele culturi.) în 
plus, să vezi mii de einheijari în cămăși havaiene și 
cu ghirlande de flori era ca și cum ai fi fost pălit 
între ochi cu o grenadă cu vopsea neon. 

Sala de ospeţe era plină până la refuz - sute de 
mese aranjate ca locurile de pe un stadion, toate 
orientate spre zona centrală, unde un copac mare 
cât Prudential Center” Y! își întindea ramurile pe 


VI Petrecere sau sărbătoare tradițională 
havaiană, însoţită de obicei de muzică și dans. 

VII Sală polivalentă din Newark, New Jersey, 
Statele Unite ale Americii. 


sub imensul acoperiș curbat. Lângă rădăcinile lui, 
rotindu-se pe o frigăruie deasupra gropii cu jar, 
era cina noastră obișnuită: cadavrul lui 
Saehrimnir, animalul de sacrificiu, care în seara 
asta purta un minunat colier de orhidee. în gură 
avea înfipt un ananas de mărimea statului 
Wisconsin. 

Walkiriile traversau sala în zbor, umplând 
urcioare, servind mâncare și, nu se știe cum, 
reuşind să nu-şi dea foc la fustele din iarbă cu 
torțele de bambus care pâlpâiau pe culoare. 

— Magnus! a strigat T.]., facându-mi cu mâna. 

Avea pușca sprijinită la îndemână, cu patul lipit 
cu bandă adezivă. 

Mesele nu erau alocate dinainte, căci asta ne-ar 
fi văduvit de luptele care se dădeau pentru cele 
mai bune locuri. în seara asta, colegii mei puseseră 
mâna pe niște locuri excelente în al treilea rând, la 
mică distanţă de masa șefilor de clan. 

— E adormitul nostru! a rânjit Tare ca Piatra, 
care avea printre dinţi bucăţi de Saehrimnir prăjit. 
Alicarl, prietene! 

Mallory i-a tras un cot. 

— Se zice aloha, dobitocule. 

S-a uitat la mine și și-a dat ochii peste cap. 

— Alicarl înseamnă „grăsan“ în scandinavă, 
după cum Tare ca Piatra știe prea bine. 

— Am fost pe aproape! 

Tare ca Piatra și-a ridicat pocalul ca să atragă 
atenţia walkiriilor. 

— Pentru prietenul meu, niște mied™ și niște 


VIII Băutură alcoolică din miere și apă. 


came! 

M-am așezat între Mallory și T.J. în scurt timp 
am primit o cană de mied rece și o farfurie de 
Saehrimnir fierbinte cu pesmeţi și sos. în ciuda 
nebuniei prin care trecusem în ziua aceea, aveam 
o poftă de mâncare uriașă - întotdeauna pățeam la 
fel după ce înviam. M-am pus pe mâncat. 

La masa șefilor de clan se afla gașca obișnuită 
de celebrități moarte. l-am recunoscut pe Jim 
Bowie, pe Crispus Attucks și pe Emie Pyle, care 
muriseră cu toţii vitejește în luptă, împreună cu 
Helgi, administratorul hotelului și alţi câţiva 
vikingi. Tronul central al lui Odin era gol, ca de 
obicei. Sam primea, chipurile, ordine de la Tatăl 
Suprem din când în când, dar Odin nu se mai 
arătase de la sfârșitul misiunii noastre din 
ianuarie. Probabil că lucra la următoarea sa carte - 
Cinci zile până la cel mai tare Ragnarok! - și la 
prezentarea PowerPoint despre ea. 


A A 

In stânga șefilor de clan era masa de onoare. In 
seara asta, era ocupată de numai două persoane: 
Alex Fierro și walkiria ei, Samirah al-Abbas. Asta 
însemna că, în toate cele Nouă Lumi, în ultimele 
douăzeci și patru de ore, doar Alex avusese parte 
de-o moarte demnă de Walhalla. 

Nu era neapărat ceva ieșit din comun. In fiecare 
seară, numărul varia între zero și doisprezece. 
Totuși, nu puteam să nu mă gândesc că nu mai 
murise nimeni vitejește azi doar pentru că lumea 
nu voia să stea la aceeași masă cu Alex. Două 
walkirii de pază stăteau în spatele ei, pregătite 
parcă să împiedice o tentativă de evadare. 


După limbajul corpului, Sam părea cam 
încordată. Eram prea departe ca s-o aud, dar îmi 
imaginam că discuţia ei cu Alex suna cam așa: 

Sam: „Nașpa.“ 

Alex: „Nașpa, naşpa.“ 

Sam (dând din cap): „Nașpa, nașpa, nașpa.“ 

Lângă mine, T.J. și-a dat la o parte farfuria 
goală. 

— Ce mai luptă a fost azi. N-am mai văzut pe 
nimeni să facă așa ceva - a făcut un gest în dreptul 
gâtului - atât de iute și cu sânge rece. 

Am rezistat cu greu tentaţiei de a-mi duce mâna 
la gât. 

— E prima dată când sunt decapitat. 

— Nu-i prea distractiv, nu crezi? a spus 
Mallory. Ce se întâmpla cu tine? Scoteai aburi și 
erai pe punctul de-a exploda? 

îi știam pe colegii mei de ceva vreme deja. 
Aveam încredere în ei ca în propria familie - și 
când zic familie mă refer la Annabeth, nu la 
unchiul Randolph. Le-am spus totul: despre Loki, 
cu smochingul lui de un verde oribil, care mă 
invitase la o nuntă; despre visele cu unchiul meu, 
despre Hearth și Blitz și despre fraţii uriași din 
bar. 

— Thrym? 

Tare ca Piatra Gunderson şi-a pescuit nişte 
pesmeţi din barbă. 

— Numele mi-e cunoscut din legendele 
străvechi. Era unul dintre regii uriași ai 
pământului, dar nu poate fi vorba despre aceeași 
persoană. Acel Thrym a fost ucis bine de tot cu 


secole în urmă. 

M-am gândit la ţapul Otis, care se putea reface, 
chipurile, din ceața din Ginnungagap. 

— Dar ce, uriașii nu învie? 

Tare ca Piatra a pufnit. 

— Din câte știu eu, nu. Probabil că e vorba de 
un alt Thrym. E un nume comun. Totuși, dacă are 
ciocanul lui Thor... 

— Probabil că n-ar trebui să răspândim vestea 
că lipsește, am spus. 

— Corect, a mormăit Mallory. Ziceai că uriașul 
ăsta are de gând să se căsătorească cu... 

A arătat cu degetul înspre Samirah. 

— Sam știe de povestea asta? 

— Trebuie s-o întreb, am spus. Oricum, avem la 
dispoziţie cinci zile. Apoi, dacă uriașul Thrym nu-și 
primește mireasa... 

— Pune mâna pe telegraf, a spus TJ., și le 
spune tuturor celorlalți uriași că are ciocanul lui 
Thor. Apoi invadează Midgardul. 

Am decis să nu-i amintesc lui T. J. că nimeni nu 
mai folosește telegraful. 

Tare ca Piatra a luat cuțitul de friptură și a 
început să se scobească între dinti. 

— Nu înțeleg de ce băiatul ăsta, Thrym, a 
așteptat atâta. Dacă are ciocanul de câteva luni, de 
ce nu ne-a atacat deja? 

N-am știut ce să-i răspund, dar m-am gândit că 
avea legătură cu Loki. Ca întotdeauna, el le șoptea 
oamenilor ce voia, manipulând evenimentele din 
culise. Nu știu ce-și dorea Loki de la trocul ăsta 
ciudat cu căsătoria, dar de-un lucru eram sigur: nu 


încerca să recupereze ciocanul lui Thor doar 
pentru că era un tip de treabă. 

M-am uitat la Alex Fierro. Mi-am amintit ce 
spusese pe câmpul de luptă, în timp ce luptam cu 
Grimwolf: „L-a trimis după mine. Ştie că-s aici.“ 

Mallory m-a înghiontit. 

— Te gândești la același lucru, nu? Nu poate fi 
o coincidență că Alex Fierro a sosit în toiul 
evenimentelor. Crezi că a trimis-o Loki? 

Am avut senzaţia că peștișorul auriu din cadă își 
croia drum pe gât în jos. 

— Cum ar putea face Loki ca cineva să devină 
ein- heijar? 

— O, prietene... 

T.J. a clătinat din cap. Combinația de cămașă 
hava- iană înflorată și tunica de soldat confederat îl 
făcea să semene cu un detectiv din Hawaii Five- 
0:1862. 

— Cum a putut Loki să aducă un șarpe cu 
gheare străvechi în Walhalla? Cum a putut Loki să- 
l ajute pe Johnny Reb să câștige Prima Bătălie din 
Bull Run? 

— Ce-a făcut Loki? 

— Ideea e că Loki poate face multe lucruri, a 
spus T.J.. Să nu-l subestimezi niciodată. 

Era un sfat bun. Totuși... dacă mă uitam la Alex 
Fierro, îmi venea greu să cred că era o spioană. 
înspăimântătoare și periculoasă, da. O mare 
pacoste, sigur. Dar că lucra pentru tatăl ei? 

— Oare Loki n-ar fl ales pe cineva... mai 
popular? am întrebat. în plus, când Loki era în 
mintea mea, mi-a spus să n-o aduc pe Alex la 


nuntă. A spus c-o să strice totul. 

— Psihologie inversă, a sugerat Tare ca Piatra, 
sco- bindu-se în continuare cu cutitul între dinţi. 

Mallory a pufnit. 

— Ce știi tu despre psihologie, mocofanule? 

— Sau psihologie inversă inversă inversă! 

Tare ca Piatra și-a încovoiat sprâncenele 
stufoase. 

— Loki ăsta e șmecher. 

Mallory a aruncat cu un cartof copt în el. 

— Nu spun decât că trebuie să stăm cu ochii pe 
Alex Fierro. După ce a ucis șarpele cu gheare... 

— Cu ceva ajutor din partea mea, a adăugat 
Tz: 

— A dispărut în pădure. Ne-a lăsat pe T.J. și pe 
mine să ne descurcăm singuri. Apoi, restul 
dragonilor s-au năpustit spre noi de nicăieri... 

— Şi ne-au ucis, a spus T.J. Da, a fost un pic 
cam ciudat... 

Tare ca Piatra a mormăit. 

— Fierro e copilul lui Loki și e argr. în luptă, nu 
te poţi încrede într-un argr. 

Malloiy i-a tras una în braţ. 

— Atitudinea ta e mai jignitoare decât halul în 
care puti. 

— Jignirea ta mi se pare jignitoare! a protestat 
Tare ca Piatra. Argrșii nu sunt războinici. Asta am 
vrut să spun! 

— în regulă, ce-i ăla un argr? am întrebat. 
Prima dată când am auzit de ei, am crezut că-s 
niște monștri. Apoi m-am gândit că poate e un 
sinonim pentru pirat, unul care face argh. 


înseamnă persoană transgender sau ce? 

— Literal, înseamnă  nebărbătesc, a spus 
Mallory. E o insultă mortală printre vikingii mari și 
mocofani ca ăsta. 

L-a pocnit pe Tare ca Piatra în piept. 

— Ba nu, a spus Tare ca Piatra. E o jignire doar 
dacă faci argr pe cineva care nu e argr. Persoanele 
gender fluid nu-s tocmai o noutate, Magnus. Au 
fost destui argrși printre scandinavi. Au și ei rostul 
lor. Câţiva dintre cei mai mari preoți și vrăjitori au 
fost... 

A făcut niște cercuri în aer cu cuțitul de 
friptură. 

— Mă înţelegeţi voi. 

Mallory s-a încruntat la mine. 

— Prietenul meu e un neanderthalian. 

— Deloc! a spus Tare ca Piatra. Sunt un tip 
modern, luminat, din ¿mul 865 e.n. Acum, dacă o 
să stai de vorbă cu einheijari din anul 700 e.n., ei 
bine... ei nu sunt la fel de deschiși cu lucruri de 
genul ăsta. 

T.]. și-a sorbit miedul, privind în depărtare. 

— în timpul războiului, am avut un cercetaș din 
tribul Lenape. Tipul - sau tipa - își zicea Maica 
William. 

— E un nume de războinic groaznic! a comentat 
Tare ca Piatra. Cum să tremuri de frică în faţa 
cuiva pe nume Maica William? 

T.]. a ridicat din umeri. 

— Recunosc că cei mai mulţi nu știam care-i 
treaba cu el. Identitatea părea să i se schimbe de 
la o zi la alta. Ne-a spus că are două spirite în corp, 


unul de sex masculin și unul de sex feminin. Altfel, 
grozav cercetaș. Ne-a salvat dintr-o ambuscadă în 
timpul marșului prin Georgia. 

Am urmărit-o pe Alex cum își mânca cina, 
alegând cu grijă bucăţile de morcov și cartofii din 
farfurie. Mi-era greu să cred că acum câteva ore 
aceleași degete delicate doborâseră un dragon - și 
îmi tăiaseră capul - cu un șnur. 

Tare ca Piatra s-a aplecat spre mine. 

— Nu-i nicio rușine că te atrage, Magnus. 

M-am înecat cu o bucată de carne. 

— Poftim? Nu, nu mă... 

— Nu te holbai? a rânjit Tare ca Piatra. Ştii, 
preoţii lui Frey erau foarte fluizi. în timpul 
festivalului recoltelor, purtau rochii și dansau 
uimitor... 

— Îți baţi joc de mine, am spus. 

— Nu. 

Tare ca Piatra a chicotit. 

— Odată, în Uppsala, am întâlnit un minunat... 

Povestea i-a fost întreruptă de sunetul de corn 
care a răsunat în sală. 

Helgi s-a ridicat de la masa șefilor de clan. De 
dimineaţă, își reparase sacoul și-și tunsese barba, 
dar acum purta un coif de războinic prea mare - 
probabil ca să ascundă pagubele pe care Alex 
Fierro le provocase coafurii lui de uliu mort. 

— Einheijari! a spus el cu voce bubuitoare. în 
această seară, un singur războinic căzut ni s-a 
alăturat, dar mi s-a spus că povestea morţii sale e 
foarte impresionantă. 

S-a încruntat la Samirah al-Abbas de parcă ar fi 


vrut să-i spună: „Sper că așa stau lucrurile.“ 
— Ridică-te, Alex Fierro, și uimește-ne cu 
faptele tale glorioase! 


CAPITOLUL 11 


Ce poți face ca să ai parte 
de aplauze furtunoase? 


Alex nu părea prea încântată de faptul că 
trebuia să ne uimească. 

S-a ridicat, trăgându-se de poalele puloverului, 
apoi a cercetat mulţimea ca și cum ar fi vrut să-l 
provoace la duel pe fiecare războinic prezent. 

— Alex, fiul lui Loki! a început Helgi. 

— Fiica, l-a corectat Alex. Până vă spun eu 
altfel, sunt fiica. 

în capul mesei șefilor de clan, Jim Bowie a tușit 
în pocalul cu mied. 

— Ce-ai spus? 

Emie Pyle i-a mormăit ceva lui Bowie la ureche. 
Şi-au apropiat capetele. Pyle și-a scos carnețelul de 
jurnalist și un pix. Părea să-i deseneze lui Bowie o 
diagramă. 

Helgi a tresărit. 

— Cum dorești, fiică a lui Loki... 

— Şi nu te simţi obligat să-l pomenești pe tata, 
a adăugat Alex. Nu-mi place foarte mult de el. 

Sala a răsunat de râsete agitate. Lângă Alex, 
Samirah și-a încleștat pumnii ca și cum și-ar fi 
încălzit mușchii. Mă îndoiam că era supărată pe 
Alex - nici lui Sam nu-i plăcea de Loki. Dar dacă, 


dintr-un motiv oarecare, șefii de clanuri hotărau că 
Alex nu era o alegere demnă de Walhalla, Sam 
putea fi exclusă din rândurile walkiriilor și exilată 
în Midgard. Ştiam asta pentru că așa se întâmplase 
când mă prezentase pe mine. 

— Foarte bine, persoană care ești copilul unui 
părinte. 

Vocea lui Helgi era la fel de seacă ca orbita 
goală a lui Odin. 

— Să-ţi urmărim faptele vitejești, graţie 
tehnologiei „Prin ochii walkiriilor“! 

Vikingii de azi și tehnologia lor de ultima oră... 
în jurul trunchiului Arborelui Laeradr au apărut 
niște uriașe ecrane holografice pe care au început 
să ruleze imaginile surprinse de camera video a lui 
Samirah. 

Sam era expertă în trigonometrie, analiză 
matematică și aviaţie, așa că te așteptai să știe să 
folosească o cameră video. Nici pomeneală. Uita 
mereu când s-o pornească și când s-o oprească. 
Jumătate dintre clipuri ieșeau răsturnate, pentru 
că montase camera greșit. Uneori, înregistra 
misiuni întregi în care camera nu surprindea decât 
propriile nări. 

în seara asta calitatea videoclipului era bună, 
dar Sam începuse să înregistreze prea devreme. 
Ora 7:03 dimineaţa: ni se înfăţișă camera de zi a 
bunicilor ei - o încăpere mică, dar ordonată, cu o 
măsuţă de cafea joasă și două canapele de velur. 
Deasupra șemineului atârna un tablou cu litere în 
arabă - un desen făcut cu cerneală aurie pe un 
pergament alb. Afișate ostentativ pe polita de 


dedesubt erau fotografii cu Sam de când era mică, 
cu un avion de jucărie, ca elevă pe un teren de 
fotbal și ca liceană, cu un trofeu mare în braţe. 

Imediat ce Sam și-a dat seama cu ce începuse 
video- clipul, și-a înăbușit un țipăt. Dar nu mai 
putea face nimic să-l oprească. 

Imaginile înfățișau acum o sufragerie unde trei 
persoane în vârstă stăteau și beau ceai din cești cu 
marginile aurite. Pe unul îl știam: Abdel Fadlan, 
proprietarul fast-foodului Fadlan's Falafel. N-aveai 
cum să confunzi chica aia de păr argintiu și 
costumul albastru făcut la comandă. Ceilalţi doi 
trebuie să fi fost bunicii lui Sam, Jid și Bibi. Jid 
arăta ca Moș Crăciun sau ca Emest Heming- way - 
cu pieptul bombat, fața rotundă, barba albă și 
multe riduri provocate de râs, deși astăzi era 
încruntat. Purta un costum gri care probabil că-i 
fusese bun în urmă cu douăzeci de ani și douăzeci 
de kilograme. Bibi purta o rochie elegantă cu 
broderie roșie cu auriu și un hijab asortat. Avea o 
postură perfectă, de regină, în timp ce îi turna ceai 
musafirului, domnul Fadlan. 

După unghiul camerei, am bănuit că Samirah 
stătea pe un scaun între cele două canapele. La 
vreo trei metri distanţă, în faţa șemineului, Amir 
Fadlan se plimba agitat, trecându-și mâinile prin 
părul negru și tuns elegant. Arăta la fel de bine ca 
întotdeauna în blugii lui mulaţi, în tricou alb și o 
vestă elegantă, dar obișnuitul zâmbet relaxat 
dispăruse. Părea tulburat, de parcă cineva i-ar fi 
frânt inima. 


— Sam, nu înţeleg, a spus el. Te iubesc! 

Mulțimea din sala de ospeţe a scos un „Ooh!“ 

— 'Tăceţi! s-a răstit Samirah la ei, ceea ce i-a 
făcut să râdă și mai tare. 

Mi-am dat seama că se străduia din toate 
puterile să nu plângă. 

Imaginile au pornit pe repede-înainte. Am văzut- 
o pe Sam zburând să se întâlnească cu mine la 
Thinking Cup, apoi primind un mesaj pe telefon 
legat de un posibil cod 381. 

A zburat din cafenea și a traversat în viteză 
parcul luând-o spre Downtown Crossing. 

A coborât în spirală și a trecut în zbor pe 
deasupra unei alei întunecoase și înfundate, între 
două săli de cinema dărăpănate. Ştiam exact unde 
se afla, chiar după colţ, după adăpostul pentru 
oamenii străzii. Dependenţii de heroină preferau să 
se drogheze pe aleea aia, ceea ce o facea un loc 
minunat unde să fii bătut, jefuit sau ucis. 

Când a ajuns Sam, a devenit și un loc minunat 
unde să fii atacat de niște lupi fioroși și strălucitori. 

Lângă zidul din spate, trei fiare uriașe 
încolţiseră un bătrân fără adăpost. Singurul lucru 
care-l despărțea de o moarte sigură era un coș 
pentru cumpărături de la un supermarket, plin de 
conserve goale pentru reciclat. 

Mâncarea mi s-a strâns în stomac. Lupii îmi 
trezeau prea multe amintiri legate de uciderea 
mamei. Și dacă n-ar fi fost de mărimea unor 
armăsari, tot mi-aș fi dat seama că nu erau niște 
lupi obișnuiți din Midgard. Blana le era învăluită 
într-un albastru fosforescent care arunca umbre 


vălurite, ca apa dintr-un acvariu, pe zidurile de 
cărămidă. Feţele le erau prea expresive, cu ochi ca 
de om și buze care rânjeau batjocoritor. Ăștia erau 
copiii lui Fenris. Se mișcau de colo-colo, mârâind și 
adulmecând, bucurându-se de mirosul fricii 
emanate de pradă. 

— înapoi! a bombănit bătrânul, împingându-și 
căruciorul spre animale. V-am spus că nu-mi 
trebuie! Nu cred în așa ceva! 

în sala de ospeţe, einheijarii au mormăit în semn 
de dezaprobare. 

Auzisem povești despre niște semizei moderni - 
fii și fiice ale zeilor sau zeițelor scandinave - care 
refuzau să-și accepte destinul și întorceau spatele 
ciudăţeniilor din cele Nouă Lumi. în loc să lupte 
când apăreau monștri, fugeau și se ascundeau. 
Unii hotărau că-s nebuni cu acte-n regulă. Luau 
medicamente. Mergeau la spital. Alţii deveneau 
alcoolici sau dependenţi de droguri și ajungeau pe 
străzi. Tipul ăsta trebuie să fi fost unul dintre ei. 

Simţeam mila și dezgustul din sala de ospeţe. E 
posibil ca bătrânul ăsta să-și fi petrecut toată viaţa 
fugind, dar acum fusese prins. în loc să ajungă în 
Walhalla ca erou, avea să moară ca un laș și să 
ajungă pe tărâmul neprimitor al lui Hei - cea mai 
groaznică soartă pe care și-o putea imagina un 
einheijar. 

Apoi, dinspre intrarea pe alee, s-a auzit o voce: 

— Hei! 

Era Alex Fierro. Stătea acolo cu picioarele 
depărtate, cu mâinile în șold, ca Supergirl - dacă 
Supergirl ar fi avut părul verde și ar fi purtat o 


vestă cu roz și verde. 

Probabil că Alex se afla în zonă din întâmplare. 
Poate că îl auzise pe bătrân strigând sau lupii 
urlând. N-avea niciun motiv să se implice. Lupii 
erau atât de concentrați pe prada lor, că n-ar fi 
observat-o în veci. 

Cu toate astea, ea a atacat fiarele. Ca să intre în 
luptă, s-a transformat din mers într-un ciobănesc 
german. 

în ciuda diferenţei de mărime, Alex a reușit să-l 
pună la pământ pe cel meii mare lup. Și-a înfipt 
colții în gâtul lui. Fiara s-a zvârcolit și a mârâit, dar 
Alex a sărit înainte să fie mușcată. în timp ce 
primul lup se clătina, ceilalți doi au atacat-o. 

Iute ca fulgerul, Alex și-a recăpătat forma 
umană. A atacat cu lațul metalic, pe care l-a folosit 
pe post de bici. Dintr-o singură mișcare, unul 
dintre lupi și-a pierdut capul. 

— Ooo! a exclamat publicul încântat. 

înainte să apuce să lovească din nou, a fost 
atacată de celălalt lup. Cei doi s-au rostogolit pe 
alee. Alex s-a preschimbat la loc în ciobănesc 
german, zgâriind și mușcând, dar era prea mică. 

— Transformă-te în ceva mai mare, m-am trezit 
murmurând. 

Dar, dintr-un motiv sau altul, Alex n-a facut-o. 

întotdeauna mi-au plăcut câinii - mai mult decât 
îmi plăceau majoritatea oamenilor și cu siguranță 
mai mult decât lupii. Era dureros să te uiţi cum 
lupul sfâșia ciobănescul german, mușcând-o pe 
Alex de bot și de gât, mânjindu-i blana cu sânge. în 
cele din urmă, Alex a reușit să-și schimbe forma - 


micșorându-se și devenind o șopârlă, scăpând 
astfel de atacatorul ei. Şi-a recăpătat forma umană 
la câţiva metri mai încolo, cu hainele sfâșiate și cu 
urme sinistre de zgârieturi și mușcături pe faţă. 

Din păcate, primul lup își revenise. Urla de furie 
- un sunet care răsuna pe alee și ricoșa din clădirile 
din jur. Mi-am dat seama că era același urlet pe 
care-l auzisem în partea cealaltă a orașului în timp 
ce mă luptam cu asasinul de ţapi. 

împreună, cei doi lupi rămași au înaintat spre 
Alex. în ochii lor albaștri sclipea ura. 

Alex a căutat ceva sub puloverul legat la brâu. 
Motivul pentru care-l purta a devenit evident: 
ascundea la curea un cuţit de vânătoare. A scos 
arma și i-a aruncat-o bărbatului fără adăpost. 

— Ajută-mă! a strigat ea. Luptă! 

Lama a alunecat pe asfalt. Bătrânul s-a dat 
înapoi, apărându-se cu coșul de cumpărături. 

Lupii au sărit la Alex. 

în sfârșit, a încercat și ea să se transforme în 
ceva mai mare - poate un bivol sau un urs, era greu 
de spus -, dar probabil n-a avut suficientă putere. A 
revenit la forma umană, chiar când lupii au atacat- 
o și au doborât-o. 

A luptat cu încrâncenare, înfășurând laţul în 
jurul gâtului unuia dintre lupi și lovindu-l pe 
celălalt cu piciorul, dar era depășită și pierduse 
prea mult sânge. A reușit să-l stranguleze pe lupul 
mai mare, care s-a prăbușit, strivind-o. Ultimul lup 
a prins-o de gât. Ea și-a încleștat degetele în jurul 
grumazului acestuia, dar privirea i s-a înceţoșat. 

Mult prea târziu, bătrânul a ridicat cuțitul. S-a 


îndreptat spre ultimul lup. Cu un strigăt îngrozit, i 
l-a înfipt în spate. 

Monstrul a căzut mort la pământ. 

Bătrânul s-a îndepărtat de scena luptei - trei lupi 
morţi, încă învăluiţi în norișori de un albastru 
fosforescent, mai palid acum; Alex Fierro ce își 
dădea ultima suflare, zăcând într-o baltă de sânge 
care se întindea în jurul ei ca un halo. 

Bătrânul a aruncat cuțitul și a fugit plângând. 

Camera s-a apropiat când Samirah al-Abbas a 
coborât la războinica răpusă. Sam a întins mâna 
spre ea. Din trupul frânt al lui Alex Fierro s-a 
ridicat un spirit auriu strălucitor ce se uita furios la 
neașteptatele apariţii. 

Ecranul s-a făcut negru. N-am văzut-o pe Alex 
cer- tându-se cu Sam, lovind-o în ochi sau 
provocând haos la sosirea în Walhalla. Camera lui 
Sam rămăsese poate iară baterii. Sau poate că Sam 
oprise filmarea intenţionat pentru a face din Alex o 
eroină mai veridică. 

în sala de ospeţe era liniște, cu excepţia 
trosnetelor scoase de torţele din bambus. Apoi 
einheijarii au izbucnit în aplauze. 

Șefii de clan s-au ridicat în picioare. Jim Bowie 
și-a șters o lacrimă. Ernie Pyle și-a suflat nasul. 
Până și Helgi, care păruse atât de furios în urmă cu 
câteva minute, plângea de-a binelea în timp ce o 
aplauda pe Alex Fierro. 

Samirah a privit în jur, în mod clar uluită de 
această reacţie. 

Alex era ca o statuie. Rămăsese cu privirea 
aţintită asupra locului întunecat unde fusese 


ecranul, ca și cum și-ar fi putut recăpăta viața doar 
prin puterea voinţei. 

Odată ce ovaţiile s-au terminat, Helgi și-a ridicat 
paharul. 

— Alex Fierro, te-ai luptat fără mari șanse, fără 
să te gândești la propria siguranţă, ca să salvezi un 
om slab. I-ai oferit acestui om o armă, o șansa dea 
se salva prin luptă și de a ajunge în Walhalla! O 
asemenea vitejie și onoare din partea unuia dintre 
copiii lui Loki este... este cu adevărat excepţională. 

Sam părea să aibă niște cuvinte grele la adresa 
lui Helgi, dar a fost întreruptă de un alt ropot de 
aplauze. 

— E adevărat, a continuat Helgi, că am învăţat 
să nu-i judecăm prea aspru pe copiii lui Loki. De 
curând, Samirah al-Abbas a fost acuzată de un 
comportament nedemn de o walkirie și am iertat-o. 
Iată încă o dovadă a înţelepciunii noastre! 

Din nou aplauze. Șefii de clan dădeau din cap și 
se băteau unii pe ceilalți pe spate, de parcă ar vrut 
să zică: „Da, uau! Chiar că suntem înţelepţi și 
deschiși la minte! Merităm niște fursecuri!“ 

— Mai mult decât atât, a adăugat Helgi, un 
asemenea eroism vine de la un argr! 

Le-a rânjit celorlalți șefi de clan ca să le 
împărtășească uimirea. 

— Nici nu știu ce să mai spun. Într-adevăr, Alex 
Fierro, te-ai ridicat deasupra așteptărilor pe care 
le-am avut de la cineva ca tine. Pentru Alex Fierro! 
a toastat el. Pentru o moarte sângeroasă! 

— PENTRU O MOARTE SÂNGEROASĂ! a 
izbucnit mulțimea. 


Nimeni nu părea să observe cât de tare își 
încleșta Alex pumnii sau cum se uita spre masa 
șefilor de clan. Aveam o vagă bănuială că nu 
aprecia toate cuvintele rostite de el. 

Helgi nu s-a deranjat să cheme o vala, adică o 
prezicătoare, care să citească destinul lui Alex în 
rune, ca atunci când ajunsesem eu prima dată în 
Walhalla. Trebuie să-și fi dat seama că șefii de clan 
știau deja că Fierro va face lucruri grozave atunci 
când aveam să ne înfruntăm moartea la Ragnarok. 

Einheijarii s-au pus pe petrecut. Râdeau și se 
luptau și cereau mai mult mied. Walkiriile mișunau 
peste tot în fustele lor din iarbă și cu ghirlande de 
flori la gât, umplând urcioarele cât de repede 
puteau. Muzicanţii au trecut la niște piese de dans 
scandinave care sunau ca death-metal-ul acustic 
cântat de niște pisici sălbatice. 

Pentru mine, două lucruri au stricat atmosfera 
de petrecere. 

Primul a fost când Mallory Keen s-a întors spre 
mine. 

— încă mai crezi că Alex e einheijar pe bune? 
Dacă Loki ar fi vrut să-și plaseze un agent în 
Walhalla, n-ar fi putut găsi o prezentare mai bună... 

Gândul ăsta m-a făcut să mă simt ca pe barca lui 
Ran- dolph, aruncat de colo-colo de valurile de 
patru metri și jumătate. Voiam să am încredere în 
Alex. Sam îmi spusese că e imposibil să trișezi ca 
să ajungi în Walhalla. Pe de altă parte, de când am 
devenit einheijar, am mâncat chestii imposibile la 
micul dejun, la prânz și la cină. 


Al doilea lucru care s-a întâmplat: am surprins o 
mișcare undeva, deasupra mea. Am aruncat o 
privire spre tavan, așteptând să văd o walkirie care 
zbura pe sus sau poate unul dintre animalele care 
trăiau în Arborele Laeradr. în schimb, la treizeci de 
metri înălțime, aproape invizibilă în întuneric, o 
siluetă în negru stătea la baza unei crengi, bătând 
ușor din palme în timp ce ne urmărea cum 
sărbătorim. Pe cap avea un coif de oţel cu faţa unui 
lup. 

înainte să apuc să spun: „la priviţi, e un ucigaș 
de ţapi în copac“, am clipit și a dispărut. Din locul 
în care stătuse, o frunză a plutit în jos și a aterizat 
în pocalul meu cu mied. 


CAPITOLUL. 12 


Samirah și Magnus stau în pom 
și D-L-S-C-U-T-Ă 


în timp ce mulţimea părăsea sala, am văzut-o pe 
Samirah îndepărtându-se în zbor. 

— Hei! am strigat, dar i-ar fi fost imposibil să 
mă audă din cauza einheijarilor zgomotoși. 

Mi-am scos pandantivul și l-am chemat pe Jack. 

— Zboară, te rog, după Sam. Spune-i că trebuie 
să vorbesc cu ea. 

— Pot face mai mult de-atât, a spus Jack. Stai 


— Uau. Mă poţi transporta! 

— Pe distanţe scurte, da. 

— Dece nu mi-ai spus mai devreme? 

— Sunt sigur că am pomenit ceva! în plus, este 
în manualul cu instrucţiuni de folosire. 

— Jack, tu nu ai un manual cu instrucţiuni de 
folosire. 

— Stai așa. Imediat ce-o să mă faci pandantiv la 
loc, o să simți... 

— Că sunt purtat prin aer, am ghicit. Și voi 
leșina sau ceva de genul. în regulă. Să-i dăm 
drumul. 

Zborul cu Jack Air n-avea nimic grațios. Nu 


arătam ca un supererou sau ca o walkirie. Arătam 
ca un tip atârnat de mânerul unei săbii care se 
înălța prin aer - strângând din fund și cu picioarele 
bălăngănindu-se în toate părţile. Am pierdut un 
pantof undeva pe la etajul douăzeci. De câteva ori 
a fost cât pe ce să cad și să mor. Altfel, sigur, a fost 
o experienţă grozavă. 

Când am ajuns la un metru de Sam, am strigat: 

— în stânga ta! 

Sam s-a întors, suspendată în aer. 

— Magnus, ce faci...? O, salut, Jack. 

— Care-i treaba, Leoaico? Coborâm și noi puţin? 
Tipul ăsta e greu. 

Am aterizat pe cea mai apropiată creangă. l-am 
povestit lui Sam despre asasinul de țapi care 
apăruse în Laeradr și s-a grăbit să le alerteze pe 
walkirii. După vreo cinci minute s-a întors, la timp 
ca să-l întrerupă pe Jack din cântatul piesei Hands 
to Myself”. 

— Urâtă treabă, a spus Sam. 

— Știu, am spus. Jack nu poate cânta piese de- 
ale Selenei Gomez. 

— Nu, mă refer la asasin, a spus Sam. A 
dispărut, întreg personalul hotelului e în alertă, dar 
- a ridicat din umeri - tipul e de negăsit. 

— Pot să-mi termin piesa acum? a întrebat Jack. 

— Nu! am spus Sam și cu mine în același timp. 

Am fost cât pe ce să-i spun lui Jack să redevină 
pandantiv. Apoi mi-am amintit că, dacă se execută, 
probabil că voi leșina douăsprezece ore. 

Sam s-a așezat pe creangă lângă mine. 

Dedesubt, ultimii participanţi la cină părăseau 


sala. Prietenii mei de la etajul al nouăsprezecelea, 
T.]., Mallory și Tare ca Piatra, o înconjuraseră pe 
Alex Fierro și o conduceau. Din locul unde stăteam 
era greu de spus 


1 Piesă înregistrată de cântăreaţa americancă 
Selena Gomez pentru cel de-al doilea ei album de 
studio, Revival. dacă era vorba de o escortă 


Su 


„prietenească“, în semn de respect, sau de un marș 
forțat pentru a se asigura că nu ucide pe nimeni. 

Sam mi-a urmărit privirea. 

— Știu că ai îndoieli în privinţa ei. Dar merită să 
fie aici, Magnus. Felul în care a murit... Sunt la fel 
de convinsă de eroismul ei cum am fost de-al tău. 

Pentru că nu fusesem niciodată încrezător în 
propriul meu eroism, comentariul lui Sam nu m-a 
ajutat. 

— Cum ţi-e ochiul? 

Și-a atins vânătaia. 

— E în regulă. Alex a luat-o razna. Mi-a luat 
ceva timp să înţeleg, dar când iei pe cineva de 
mână și îl duci în Walhalla, poţi să arunci o privire 
în sufletul lui. 

— Așa s-a întâmplat și când m-ai luat pe mine? 

— La tine n-aveam prea multe de văzut. E 
foarte întuneric acolo. 

— E bună asta! a spus Jack. 

— Există vreo rună care să vă închidă gura la 
amândoi? am întrebat. 

— în orice caz, a continuat Sam, Alex era 
furioasă și speriată. După ce am adus-o, am 
început să-mi dau seama de ce. E gender fluid. Și-a 
închipuit că dacă devine einheijar, va rămâne 


prizoniera unui singur gen pentru totdeauna. Ideea 
asta i s-a părut insuportabilă. 

— Aha, am spus, ceea ce era o prescurtare de la 
„înţeleg, dar nu prea înţeleg“. 

Aveam același gen de o viață. Nu mă deranjase 
niciodată. Mă întrebam cum s-ar fi simţit Alex în 
situația asta. Singura analogie pe care o puteam 
face nu era grozavă. învăţătoarea mea din clasa a 
doua, domnișoara Mengler (alias domnișoara 
Mengele), mă obligase să scriu cu mâna dreaptă, 
deși eram stângaci. Mai mult, îmi lipise mâna 
stângă de bancă. Mama se înfuriase când aflase, 
dar îmi aminteam sentimentul de panică că eram 
ținut așa cu forța, silit să scriu într-un mod atât de 
nefiresc, doar pentru că domnișoara Mengler 
insistase: „Așa e normal, Magnus. Nu te mai 
plânge. Te vei obișnui.“ 

Sam a scos un oftat. 

— Recunosc că n-am prea multă experienţă 

cu... Jack mi-a sărit în palmă ca să-mi capteze 

atenţia. 

— Argrșii? O, sunt minunaţi! Odată, eu și 

Frey... 

— Jack... am spus. 

Runele lui au căpătat o nuanţă supusă de 
magenta. 

— Bine, o să zac aici ca un obiect inert. 

Asta a facut-o pe Sam să râdă. Işi descoperise 
părul, așa cum făcea deseori în Walhalla. îmi 
spusese că hotelul era pentru ea o a doua casă, iar 
einherjarii și walkiriile erau familia ei, așa că nu 
simţea nevoia să poarte hijabul aici. Șuviţele negre 


i se revărsau pe umeri, iar eșarfa de mătase verde 
îi atârna la gât și pâlpâia când încerca să activeze 
camuflajul magic. Era oarecum tulburător, căci din 
când în când umerii și gâtul lui Sam păreau să 
dispară. 

— Te deranjează Alex Fierro? am întrebat. 
Adică... faptul că e transgender? Pentru că ești 
religioasă și așa mai departe? 

Sam a ridicat dintr-o o sprânceană. 

— Pentru că-s „religioasă și așa mai departe“, 
multe lucruri mă deranjează la locul ăsta. 

A arătat în jurul nostru. 

— A trebuit să mă gândesc bine când mi-am dat 
seama că tatăl meu este... Loki. încă nu pot 
accepta ideea că zeii scandinavi sunt zei. Sunt doar 
ființe puternice. Unii dintre ei sunt rudele mele 
enervante. Dar nu-s altceva decât creaţii ale lui 
Allah, singurul Dumnezeu, la fel ca mine și ca tine. 

— Ştii că sunt ateu, nu? 

A pufnit. 

— Asta sună ca începutul unui banc, nu crezi? 
„Un ateu și un musulman intră într-o viaţă de apoi 
păgână.“ Oricum, faptul că Alex e transgender e 
cea mai mică dintre problemele mele. Sunt mai 
îngrijorată de... de legătura ei cu tatăl nostru. 

Sam a pus degetul pe linia vieţii din palma ei. 

— Alex își schimbă forma foarte des. Nu-și dă 
seama cât de periculos e să te bazezi pe puterea lui 
Loki. Nu merită să-l lași să aibă asupra ta mai 
multă influenţă decât are deja. 

M-am încruntat. Samirah îmi mai spusese ceva 
de genul ăsta - cum că nu-i plăcea să se transforme 


pentru că nu voia să devină ca tatăl ei - dar n-o 
înţelesesem. Personal, dacă mi-aş fi putut schimba 
forma, m-aș fi transformat într-un urs polar la 
fiecare două minute și i-aș fi speriat de moarte pe 
oameni. 

— Despre ce fel de influență vorbim? 

A refuzat să-mi înfrunte privirea. 

— Dă-i pace. N-ai zburat după mine ca să 
vorbim despre Alex Fierro, nu-i așa? 


— E adevărat. 
I-am povestit ce se întâmplase pe câmpul de 
luptă - despre dragon, despre cum Loki îmi 


invadase mintea purtând un smoching îngrozitor și 
mă invitase la o nuntă. Apoi i-am povestit despre 
visele mele și despre faptul că această nuntă părea 
să fie a lui Sam, care urma să ia de soţ un uriaș 
care deţinea un bar și avea voce de morsă, pe 
nume Thrym, care servea murăturile cele mai 
împuţite din Jotunheim. 

Nici măcar Jack n-auzise încă toată povestea. în 
ciuda promisiunii de-a rămâne inert, a icnit și a 
strigat „Tu-ţi baţi joc de mine!“ în toate momentele 
potrivite și în câteva dintre cele nepotrivite. 

După ce am terminat, Sam n-a zis nimic. O pală 
de aer rece a trecut printre noi ca o scurgere de 
freon dintr-un aparat de aer condiţionat. 

Dedesubt, personalul de curăţenie intrase în 
acţiune. Corbii adunau farfuriile și cănile. Haite de 
lupi înfulecau mâncarea rămasă și lingeau podeaua 
până rămânea curată. Igiena era foarte importantă 
aici, în Walhalla. 

— Aveam de gând să-ţi spun, a zis Sam în cele 


din urmă. Totul s-a întâmplat atât de repede. 
Practic... m-a terminat. 

Și-a șters o lacrimă de pe obraz. N-o mai 
văzusem niciodată pe Sam plângând. Am vrut s-o 
consolez - s-o îmbrăţișez, s-o mângâi pe mână sau 
ceva, dar Sam nu suporta contactul fizic, chiar 
dacă făceam parte din familia ei extinsă din 
Walhalla. 

— Așa intervine Loki în viaţa ta personală, am 
ghicit. A venit să-i vadă pe bunicii tăi? Pe Amir? 

— Le-a dat invitații. 

Sam a scos una din buzunar și mi-a întins-o: 
litere cursive aurii pe un cartonaș verde, la fel ca 
cea pe care Loki o băgase în buzunarul unchiului 
Randolph. 


Incomparabilul Loki și alți oameni vă invită 
să sărbătoriţi împreună cu ei căsătoria dintre 
Samirah Al-Abbas Bint Loki 


și 
Thrym, fiul lui Thrym, fiul lui Thrym 
CÂND: 
Peste cinci zile 


UNDE: 
Revenim, cu informații 


DE CE: 
Pentru că e mai bine decât Ziua Judecăţii 


Cadourile sunt binevenite 
Va fi urmată de dans și jertfe păgâne 
sângeroase 


Am ridicat privirea. 


— Jertfe păgâne sângeroase? 

— îţi dai seama cum au reacționat bunicii mei. 

M-am mai uitat o dată la invitaţie. Partea cu 
când strălucea, iar  cinciul pălea încet, 
transformându-se într-un patru. Partea cu unde 
avea un luciu ca de hologramă, de parcă s-ar fi 
putut schimba în cele din urmă într-o adresă. 

— Nu le-ai putea spune bunicilor tăi că a fost o 
farsă? 

— Nu. Tata le-a înmânat-o personal. 

— Oh. 

Mi l-am și închipuit pe Loki așezat la masa 
familiei Al-Abbas, sorbind ceai dintr-o frumoasă 
ceașcă aurită. Mi-am imaginat cum faţa de Moș 
Crăciun a lui Jid se înroșește tot mai tare, cum Bibi 
facea tot posibilul să-și păstreze postura regală în 
timp ce de sub hijab îi ieșeau aburi de furie. 

— Loki le-a zis tot, a spus Sam. Cum a 
cunoscut-o pe mama, cum am devenit walkirie, tot. 
Le-a spus că n-aveau dreptul să-mi aranjeze o 
căsătorie pentru că el era tatăl meu și aranjase 
deja una. 

Jack mi-a tresărit în mână. 

— Partea bună, a spus el, e că invitaţia e foarte 
mișto. 

— Jack... am spus. 

— Corect. Sunt inert. 

— Te rog spune-mi că bunicii tăi n-au fost de 
acord, am zis. Că nu se așteaptă să te căsătorești 
cu un uriaș. 

— Nu mai știu ce să creadă. 

Sam a luat invitaţia înapoi. O privea de parcă 


spera să fie cuprinsă de flăcări. 

— Aveau niște bănuieli legate de relaţia mamei. 
Așa cum v-am spus, familia mea interacționează cu 
zeii scandinavi de generaţii întregi. Zeii simt... un 
fel de atracție pentru clanul meu. 

— Bine ai venit în club, am murmurat. 

— Dar Jid și Bibi n-aveau habar de amploarea ei 
până când n-a apărut Loki să le-arunce bomba. Ce 
i-a durut cel mai mult a fost că le ascunsesem viaţa 
mea de walkirie. 

O altă lacrimă i s-a scurs pe lângă nas. 

— Iar Amir... 

— Filmul pe care l-am văzut la „Prin ochii 
walkiriilor“, am zis. El și tatăl său au venit azi- 
dimineaţă și ai încercat să le explici. 

A dat din cap și a început să se joace cu colţul 
invitaţiei. 

— Domnul Fadlan nu înţelege ce se întâmplă. 
Ştie doar că există o neînțelegere. Dar Amir... am 
vorbit din nou azi după-amiază și... și i-am spus 
adevărul. Totul. Şi i-am promis că nu voi fi 
niciodată de acord cu această căsătorie tâmpită cu 
Thrym. Dar nu știu dacă Amir mă poate auzi măcar 
în momentul ăsta. Iși închipuie probabil că mi-am 
pierdut minţile... 

— O descâlcim noi cumva, i-am promis. N-ai 
cum să fii obligată să te măriţi cu un uriaș. 

— Nu-l cunoşti pe Loki așa cum îl cunosc eu, 
Mag- nus. îmi poate distruge toată viaţa. A început 
deja. Poate să... 

S-a oprit. 

— Ideea e că a hotărât că doar el poate negocia 


pentru ciocanul lui Thor. Nu-mi dau seama ce 
speră să obţină, dar nu poate fi ceva de bine. îl 
putem opri doar dacă găsim noi ciocanul. 

— Atunci așa vom face, am spus. Știm că e la 
tipul ăsta, Thrym. Să mergem să i-l luăm. Sau, și 
mai bine, să-i spunem lui Thor și să meargă el. 

Jack mormăia și strălucea pe genunchii mei. 

— Nu-i atât de ușor, señor. Chiar dacă ai găsi 
fortăreaţa lui Thrym, nu-i atât de prost ca să ţină 
acolo ciocanul lui Thor. E un uriaș de pământ. E 
posibil să-l fi îngropat literalmente oriunde sub 
pământ. 

— Tumulul arătării, a spus Sam. 

— în Provincetown, am zis. Tot mai crezi că 
acolo e cel mai probabil să fie? Chiar dacă ucigașul 
ăsta de ţapi care ne urmărește ne-a spus că eo 
capcană? 

Sam mă privea de parcă n-aș fi fost acolo. Părea 
să privească orizontul, imaginându-și o ciupercă 
nucleară care se ridica de la bomba pe care Loki o 
aruncase asupra viitorului ei. 

— Trebuie să încerc, Magnus. Tumulul arătării. 
Mâine dimineaţă la prima oră. 

Nu-mi plăcea ideea asta. Din păcate, n-aveam 
alta mai bună. 

— în regulă. Ai luat legătura cu Hearth și Blitz? 

— Ne așteaptă la Cape Cod. 

S-a ridicat și a mototolit invitaţia la nuntă. Până 
s-apuc să obiectez că poate vom avea nevoie de ea, 
a aruncat-o la corbi și la lupi. 

— Ne vedem după micul dejun. Ia-ți o haină pe 
tine. Va fi o dimineaţă rece pentru zbor. 


e 


CAPITOLUL 13 


Relaxați-vă, e doar o amărâtă de profeție 
despre moarte 


După cum era de așteptat, imediat ce Jack a 
devenit din nou pandantiv, am leșinat timp de 
douăsprezece ore. 

Dimineaţa m-am trezit cu dureri în mâini și 
picioare, simţindu-mă de parcă mi-aş fi petrecut 
toată noaptea zburând prin aer cu un einheijar 
atârnat de gleznă. 

Am remarcat că Alex Fierro lipsea de la micul 
dejun, deși T.J. mă asigurase că îi strecurase un 
bilețel pe sub ușă explicându-i unde era salonul de 
la etajul al nouăsprezecelea. 

— Probabil că încă doarme, a spus T.J. A fost o 
zi plină. 

— Asta dacă ţânţarul acela nu-i cumva ea. 

Tare ca Piatra a arătat spre o insectă care 
mergea pe solniţă. 

— Tu ești, Fierro? 

Ţânţarul n-a spus nimic. 

Prietenii mi-au promis că vor fi pe fază, gata să 
facă tot ce era necesar pentru a-l opri pe Loki să-și 
țină nunta aia organizată pe repede înainte, peste 
cinci (acum patru) zile. 


— Vom fi cu ochii și pe Fierro, a promis 
Mallory, strâmbându-se la țânţar. 

De-abia am avut timp să bag în mine un covrig 
până să vină Sam, care m-a condus la grajdurile de 
deasupra sălii de sport de la etajul 422. 

Ori de câte ori Sam spunea: „O să zburăm“, nu 
eram sigur la ce se referea. 

Walkiriile erau perfect capabile să zboare 
singure. Erau suficient de puternice ca să 
transporte cel puţin încă o persoană, așa că poate 
intenționa să mă pună într-o geantă mare și să mă 
ducă așa la Cape Cod. 

Sau poate se gândea la ceva de genul „să ne 
aruncăm de pe o stâncă și să ne prăbușim până ne 
găsim moartea“. Mi se părea că făceam asta tot 
mai des. 

Astăzi se referise la călăritul unui cal zburător. 
Nu-mi dădeam seama de ce aveau walkiriile cai 
zburători. Probabil doar pentru că arătau mișto. De 
altfel, nimeni nu voia să intre în luptă pe un șarpe 
cu gheare care bătea din aripi și ţopăia ca un 
șarpe-curcan cowboy. 

Sam a înșeuat un armăsar alb. S-a urcat pe el și 
m-a ridicat în spatele ei, apoi am ieșit în galop pe 
porţile grajdului, tocmai deasupra Bostonului. 

Avusese dreptate în legătură cu frigul. Asta nu 
mă deranja, dar vântul bătea cu putere, iar hijabul 
lui Sam îmi flutura în gură. Având în vedere că 
hijabul reprezenta modestie și evlavie, mă îndoiam 
că lui Sam i-ar fi plăcut să-l vadă mestecat. 

— Cât mai avem? am întrebat. 

A aruncat o privire în spate. Vânătaia de sub 
ochi se trăsese, dar ea tot părea absentă și 


epuizată. M-am întrebat dacă dormise vreun pic. 

— Nu mult, a spus ea. Rezistă. 

Zburasem suficient cu Sam ca să-i iau în serios 
avertismentul. Mi-am strâns genunchii pe coastele 
calului și am prins-o pe Sam de mijloc. în timp ce 
treceam printre nori, e posibil să fi urlat 
„Meinfretr“! 

îmi amorțise fundul în șa. Ca să se știe, nu-mi 
place când îmi amorţește fundul. M-am întrebat 
dacă așa zbura Sam și cu avionul și, dacă da, câtor 
instructori de zbor le provocase infarct. 

Am depășit norii. în fața noastră, Cape Cod se 
întindea la orizont - o pată verde cu auriu pe o 
mare albastră. Chiar sub noi, vârful nordic al 
peninsulei șerpuia în jurul portului Provincetown. 
în golf se vedeau câteva bărci cu pânze, dar era 
abia începutul primăverii, așa că nu erau mulţi 
vizitatori. 

Sam s-a stabilizat pe la o sută cincizeci de metri 
înălțime și am zburat de-a lungul coastei, trecând 
peste dune și mlaștini, ţinându-ne apoi de-a lungul 
Străzii Comerciale, cu căsuţele ei cu șindrilă 
cenușie și casele ca de turtă dulce, vopsite în culori 
țipătoare. Magazinele erau în mare parte închise, 
iar străzile pustii. 

— Suntem în recunoaștere, mi-a spus Sam. 

— Ca să ne asigurăm că în spatele atelierului de 
tatuaje Mooncusser nu se ascunde o armată de 
uriași? 

— Sau de troli de mare sau de arătări sau tata 
sau... 

— Bine, am prins ideea. 

în cele din urmă, s-a înclinat spre stânga și ne- 


am îndreptat spre un turn de piatră cenușie care se 
zărea pe un deal de la marginea orașului. 
Construcţia de granit atingea vreo optzeci de metri 
înălţime și avea în vârf un turnuleţ care-o facea să 
semene cu un castel de basm. îmi aminteam vag că 
văzusem turnul când fusesem aici în copilărie, dar 
mama fusese mai interesată să se plimbe pe dune 
și pe plajă. 

— Ce-i aici? am întrebat-o pe Sam. 

— Destinația noastră. 

Un zâmbet i-a înflorit pe buze. 

— Prima dată când l-am văzut, am crezut că e 
minaretul unei moschei. Seamănă. 

— Şi nu e? 

A râs. 

— Nu. E un monument ridicat în cinstea 
pelerinilor care au acostat înainte să pornească 
spre Plymouth. Desigur, musulmanii sunt de mult 
timp în America. Una dintre prietenele mele de la 
moschee are un strămoș, Yusuf ben Aii, care l-a 
slujit pe George Washington în timpul Revoluţiei 
Americane. 

S-a oprit. 

— Scuze, n-am vrut să-ţi dau o lecţie de istorie. 
Oricum, nu suntem aici pentru turn. Suntem aici 
pentru ceea ce e dedesubt. 

Din păcate, nu cred că se referea la vreun 
magazin de suveniruri. 

Am zburat în jurul monumentului, cercetând 
pajiștea de la baza lui. Chiar lângă intrarea în turn, 
așezați pe parapetul de piatră și legănându-și 
picioarele ca și cum s-ar fi plictisit, erau oamenii 
mei preferaţi din lumile paralele. 


— Blitz! am strigat. Hearth! 

Hearth era surd, așa că n-a ajutat la nimic să-l 
strig pe nume, dar Blitzen l-a înghiontit și i-a arătat 
unde eram. Au sărit de pe parapet și ne-au făcut 
bucuroși cu mâna, în timp ce calul nostru se 
pregătea de aterizare. 

— Puștiule! 

Blitzen a început să alerge spre mine. 

Putea fi lesne confundat cu fantoma unui 
explorator tropical. De la marginea caschetei de 
explorator cobora o plasă albă care-i ajungea până 
la umeri. Ştiam că plasa avea rolul de a opri lumina 
soarelui, care-i transformă pe pitici în stane de 
piatră. De asemenea, își pusese mănuși de piele 
pentru a-și proteja mâinile. Altfel, purta aceeași 
ținută pe care o văzusem în vis: un costum cafeniu 
din trei piese, papion negru, pantofi de piele 
ascuţiţi și o batistă de un portocaliu ţipător, pentru 
efect. Era echipamentul perfect pentru o excursie 
de o zi în mormântul unui strigoi. 

M-a sufocat cu o îmbrăţișare, mai să rămână 
fără caschetă. Parfumul lui mirosea a petale de 
trandafir. 

— Ciocane și nicovale, ce mă bucur să te văd! 

A urmat Hearthstone, care mi-a zâmbit reţinut și 
și-a fluturat palmele, ceea ce în limbajul semnelor 
însemna Hei! Pentru Hearth, ăsta era echivalentul 
țipetelor scoase de niște fani înrăiţi. 

Era îmbrăcat tot cu geaca din piele neagră și cu 
blugi, și avea la gât eșarfa cu buline. Era la fel de 
palid ca de obicei, cu ochii lui veșnic triști și cu 
părul argintiu și ţepos, dar se mai împlinise în 
ultimele săptămâni. Arăta mai sănătos, cel puţin 


după standardele omenești. Poate că-și 
comandaseră multă pizza în perioada în care se 
ascunseseră în casa lui Mimir. 

— Băieți. 

L-am îmbrățișat pe Hearth. 

— Arătaţi exact ca atunci când v-am văzut în 
baie! 

Dacă stau să mă gândesc, probabil că n-a fost 
cea mai potrivită replică de început. 

M-am dat un pas în spate și le-am explicat ce se 
întâmplase - despre visele ciudate, despre 
realitatea ciudată, despre prezenţa lui Loki în 
capul meu, despre capul meu din borcanul cu 
murături, despre capul lui Mimir din cadă și așa 
mai departe. 

— Da, a spus Blitzen. Capo adoră să-și facă 
apariţia în cadă. Intr-o seară, așa m-a speriat, de 
era să sar din pijamaua mea de zale. 

— Puteam trăi și fără imaginea asta, am spus. în 
plus, trebuie să discutăm despre comunicare. Aţi 
dispărut pur și simplu, fără un cuvânt. 

— Hei, puștiule, a fost ideea Jui. 

A spus-o și în limbajul semnelor, ca să priceapă 
și Hearth - a dus degetul mic la frunte, apoi a 
arătat spre Hearth cu două degete. Idee. A lui. Şi H 
de la numele Hearthstone. 

Hearthstone a mormăit iritat. I-a răspuns tot în 
limbajul semnelor: „Ca să te salvez, prostuţule. 
Spune-i lui Magnus.“ A făcut un M pentru numele 
meu - un pumn cu trei degete înfășurate peste 
degetul mare. 

Blitzen a oftat. 

—  Elful are o reacţie exagerată, ca de obicei. 


M-a speriat și m-a scos din oraș. Dar acum m-am 
calmat. A fost doar o amărâtă profeție despre 
moarte! 

Sam și-a luat rucsacul din coburii calului. A 
mângâiat botul calului și a arătat spre cer, iar 
amicul nostru cel alb a decolat spre nori. 

— Blitzen... 

Sam s-a întors. 

— Ştii că nu există profeție amărâtă despre 
moarte, nu? 

— Sunt bine! 

Blitzen ne-a zâmbit încrezător. Prin plasă, 
semăna cu o fantomă aproape fericită. 

— Acum câteva săptămâni, Hearthstone s-a 
întors de la ora de magie cu rune pe care o are cu 
Odin. Era încântat peste măsură să-mi citească 
viitorul. Așa că a aruncat runele și... ce să zic, n-a 
ieșit prea bine. 

„N-a ieșit prea bine?“ 

Hearthstone a bătut din picior. 

„Blitzen. Vărsare de sânge. Nu poate fi oprit. 
înainte de O-S-T-A-R-A.“ 

— Bine, a spus Blitzen. Asta a citit în rune. 
Dar... 

— Ce-i aia Ostara? sun întrebat. 

— Prima zi de primăvară, a spus Sam. Care 
este, ah, peste patru zile. 

— în aceeași zi cu presupusa ta nuntă. 

— Crede-mă, a spus ea acru, n-a fost ideea 
mea. 

— Deci Blitzen ar trebui să moară înainte? 

Mi-a venit mâncarea înapoi. 


—  Vărsarea de sânge care nu poate fi oprită? 

Hearthstone a încuviinţat din cap. „Nu ar trebui 
să fie aici.“ 

— Sunt de acord, am spus. E prea periculos. 

— Băieți! 

Blitzen a încercat să râdă din toată inima. 

— Uitaţi ce e, Hearthstone e un novice în 
citirea viitorului. Poate că a interpretat greșit! 
Vărsarea de sânge ar putea fi de fapt... revărsare 
de ape. O revărsare de ape ce nu poate fi oprită. 
Asta ar fi ceva de bun augur! 

Hearthstone și-a întins mâinile pentru a-l 
strânge parcă de gât pe pitic, ceea ce n-avea 
nevoie de nicio traducere. 

— în plus, a spus Blitz, dacă vorbim de un 
mormânt, înseamnă că-i undeva sub pământ. Aveţi 
nevoie de un pitic! 

Hearth s-a lansat într-o serie de semne furioase, 
dar Samirah a intervenit. 

— Blitz are dreptate, a spus ea, traducând 
mesajul prin ciocnirea pumnilor, cu arătătoarele 
întinse. 

Devenise tot mai bună la limbajul semnelor după 
ce-l cunoscuse pe Hearthstone - în timpul liber, 
când nu culegea suflete, nu lua note de zece la 
școală și nu pilota avioane. 

— E prea important, a spus ea. Nu v-aș cere-o 
dacă n-ar fi. Trebuie să găsim ciocanul lui Thor 
înainte de prima zi de primăvară, altfel lumi întregi 
vor fi distruse. Sau... va trebui să mă mărit cu un 
uriaș. 

„O altă cale“, a făcut Hearth. „Trebuie să mai fie 


o cale. Nici măcar nu știm că ciocanul e aici.“ 

— Prietene. 

Blitz l-a prins pe elf de mâini, ceea ce era 
oarecum drăguţ, dar și puţin nepoliticos, căci, în 
limbajul semnelor, echivala cu un căluș în gură. 

— Ştiu că ești îngrijorat, dar va fi bine. 

Blitz s-a întors spre mine. 

— în plus, oricât de mult îl iubesc pe elful ăsta, 
înnebunesc în casa aia. Aș prefera să mor aici, 
afară, aju- tându-mi prietenii, decât să mă uit la 
televizor și să comand pizza și să aștept să apară 
capul lui Mimir în cadă. Pe lângă asta, Hearthstone 
sforăie ceva de speriat. 

Hearth și-a tras mâinile înapoi. 

— Nu folosești semne, dar pot citi de pe buze, 
ai uitat!? 

— Hearth, a spus Sam. Te rog. 

Seim și Hearth s-au întrecut într-un război al 
privirilor atât de intens, încât am simţit cum în aer 
se formează cristale de gheaţă. Nu-i mai văzusem 
niciodată pe cei doi atât de supăraţi unul pe 
celălalt și nu mi-ar fi plăcut să fiu prins la mijloc. 
Am fost tentat să-l invoc pe Jack și să-l pun să 
cânte o piesă de Beyonce doar ca să le ofer un 
dușman comun. 

în cele din urmă, Hearthstone a făcut: „Dacă i se 
întâmplă ceva...“ 

„îmi asum responsabilitatea“, a răspuns Sam. 

— Şi eu pot citi de pe buze, a spus Blitzen. Și 
pot să-mi asum responsabilitatea pentru acţiunile 
mele. 

Și-a frecat mâinile cu nerăbdare. 

— Acum, hai să găsim intrarea în tumul, bine? 
Au trecut câteva luni de când n-am mai scos la 


lumină un strigoi malefic! 

Să curgă sânge. Stai. Mai bine nu. 


Era ca în vremurile bune: mergeam împreună 
spre necunoscut, căutam arme magice dispărute și 
riscam să murim în chinuri. Cât îmi lipsiseră 
prietenii! 

A 

înconjuraserăm deja pe jumătate turnul când 
Blit- zen a zis: 

— Aha. 

A îngenuncheat și și-a trecut degetele 
înmănușate de-a lungul unei crăpături din pavaj. 
Mie nu mi se părea că arăta altfel decât celelalte 
mii de crăpături din piatră, dar lui Blitzen părea să- 
i placă asta. 

A ridicat capul și mi-a zâmbit. 

— Acum ai înţeles, puștiule? Fără ajutorul unui 
pitic n-ai fi găsit-o niciodată. Te-ai fi învârtit pe-aici 
o veșnicie în căutarea intrării în mormânt și... 

—  Crăpătura aia e intrarea? 

— E declanșatorul intrării, da. Dar tot avem 
nevoie de un pic de magie pentru a intra. Hearth, 
uită-te și tu, bine? 

Hearth s-a ghemuit lângă el. A dat din cap că 
Da, apoi a trasat pe pavaj o rună cu degetul. 


Imediat, o bucată de pavaj de trei metri pătraţi s-a 
evaporat, lăsând să se vadă un puț ce cobora în 
adâncuri. Din păcate, întâmplarea a făcut să ne 
aflăm cu toţii pe acea bucată de trei metri pătraţi 
când s-a evaporat. 

Ne-am prăbușit în beznă ţipând ca disperaţii, 
mai ales eu. 

Partea bună: nu mi-am rupt nici un os la 
aterizare. Partea proastă: Hearthstone și-a rupt. 

Am auzit un trosc umed, urmat de mormăitul lui 
Hearth și am știut imediat ce s-a întâmplat. 

Nu spun că elfii sunt fragili. în multe privinţe, 
Hearth era cel mai dur tip pe care-l cunoșteam. 
Dar uneori îmi venea să-l înfășor în pături și să-i 
lipesc pe frunte o etichetă cu „A se manevra cu 
grijă“. 

— Stai așa, omule, i-am spus, inutil, bineînţeles, 
de vreme ce nu mă putea vedea în întuneric. l-am 
găsit piciorul și am localizat repede fractura. 
Hearth a tresărit și a dat să-mi smulgă pielea de pe 
mâini cu unghiile. 

— Ce se întâmplă? a întrebat Blitz. Al cui e 
cotul ăsta? 

— Al meu, a spus Sam. Sunteţi bine? 

— Hearth și-a rupt glezna, am spus. Trebuie s-o 
vindec. Voi doi staţi de șase. 

— E întuneric beznă!, s-a plâns Blitz. 

— Eşti pitic. 

Sam şi-a luat toporul de la brâu, scoțând un 
sunet ce-mi era foarte familiar. 

— Credeam că ești ca la tine acasă în subteran. 

— Da!, a spus Blitz. Prefer subteranele bine 
luminate și decorate cu gust. 


Judecând după ecoul vocilor noastre, ne aflam 
într-o încăpere mare de piatră. Nu era nicio 
lumină, prin urmare am presupus că puţul în care 
căzuserăm se închisese deasupra noastră. 

Partea bună e că nu ne atacase nimeni... încă. 

Am găsit mâna lui Hearth și i-am desenat litere 
în palmă, ca să nu intre în panică: „TE VINDEC. 
STAI NEMIȘCAT.“ 

Apoi mi-am pus ambele mâini pe glezna 
fracturată. 

Am invocat puterea lui Frey. Am simţit o căldură 
în piept, care mi s-a scurs în braţe. Degetele îmi 
străluceau, emanând o lumină caldă și alungând 
întunericul. Am simţit cum oasele din glezna lui 
Hearthstone s-au sudat la loc, cum s-a redus 
inflamațţia și circulaţia a revenit la normal. 

A oftat din toţi rărunchii și mi-a mulțumit în 
limbajul semnelor. 

L-am strâns de genunchi. 

— Nicio problemă, omule. 

— Deci, Magnus, a spus Blitz cu vocea răgușită, 
s-ar putea să vrei să privești în jur. 

Unul din efectele secundare ale puterii mele de 
vindecare era faptul că străluceam pentru o vreme. 
Și prin asta nu vreau să spun că arătam sănătos. 
Chiar străluceam. La lumina zilei nu se prea vedea, 
dar aici, într-o încăpere subterană întunecată, 
parcă eram o lumină de veghe. Din păcate, asta 
însemna și că puteam vedea în jur. 

Eram în mijlocul unei încăperi cu cupolă, ca un 
stup uriaș săpat în stâncă. Pe tavanul înalt de vreo 
șase metri nu se vedea trapa prin care căzusem. Pe 
pereţi, în nișe de mărimea unor dulapuri, erau 


niște bărbaţi mumificaţi în haine putrezite, cu 
degetele uscate încleștate pe mânerele unor săbii 
ruginite. N-am văzut nicio ieșire din cameră. 

— E perfect, ce mai, am spus. Or să se 
trezească, nu-i așa? Cei zece ţipi... 

— Doisprezece, m-a corectat Sam. 

— Doisprezece ţipi cu săbii mari, am spus. 

Mâna mi s-a încleștat pe pandantiv. Ori Jack tre- 
mura, ori eu. Am hotărât că Jack. 

— S-ar putea să fie doar niște cadavre inerte și 
îngrozitoare, a spus Blitz. Gândește pozitiv. 

Hearthstone a pocnit din degete ca să ne atragă 
atenţia. A arătat spre sarcofagul care stătea în 
picioare în centrul încăperii. 

Evident că-l observasem. Era și greu să nu vezi 
cutia aia mare de fier. Dar încercasem s-o ignor, în 
speranţa că avea să dispară. Capacul era sculptat 
cu desene vikinge bogate: lupi, șerpi și inscripții 
runice, dispuse în jurul unui desen central ce 
reprezenta un bărbat cu barbă și o ditamai sabia. 

Habar n-avea ce căuta un sicriu ca acela în Cape 
Cod. Eram sigur că nu-l aduseseră pelerinii la 
bordul corăbiei Mayflower. 

Sam ne-a făcut semn să stăm pe loc. S-a ridicat 
de la podea și a plutit în jurul sarcofagului, cu 
toporul pregătit. 

— Are inscripţii și pe spate, a zis. Sarcofagul 
ăsta e vechi. Nu văd niciun semn că ar fi fost 
deschis de curând, dar poate că Thiym a ascuns 
ciocanul înăuntru. 

— lată o idee, a spus Blitzen. Hai să nu 

verificăm. M-am uitat la el. 


— Asta e părerea ta de expert? 

— Ascultă, puștiule, mormântul ăsta duhnește a 
putere străveche. A fost construit acum mai bine 
de-o mie de ani, cu mult înainte ca exploratorii 
vikingi să ajungă în America de Nord. 

— De unde știi? 

— După urmele din piatră, a spus Blitzen. îmi 
dau seama când a fost săpată o încăpere tot așa 
cum îmi dau seama de vechimea unei cămăși după 
uzura țesăturii. 

Mie nu mi se părea ușor deloc. însă eu n-aveam 
o diplomă în design vestimentar piticesc. 

— Deci e un mormânt viking construit înainte 
ca vikingii să ajungă aici, am spus. Ăăă... cum e 
posibil? 

„S-a mișcat“, ne-a făcut semn Hearth. 

— Cum se poate mișca un mormânt? 

Blitzen și-a scos cascheta. Plasa de tifon i-a tras 
o șuviță de păr peste frunte, stricându-i tunsoarea 
perfectă. 

—  Puștiule, lucrurile se mișcă tot timpul în cele 
Nouă Lumi. Suntem legaţi de Arborele Lumii, nu? 
Crengile se leagănă. Cresc crengi noi. Rădăcinile 
se înfig mai adânc în pământ. Locul ăsta s-a mutat 
de acolo de unde a fost construit inițial. Probabil 
pentru că... știi, tu, e îmbibat cu magie neagră. 

Sam a aterizat lângă noi. 

— Nu sunt fan al magiei negre. 

Hearth a arătat spre podeaua din faţa 
sarcofagului. Nu observasem până atunci, dar de 
jur împrejurul sicriului era gravat în piatră un cerc 
de rune. 


Cu ajutorul semnelor, Hearth ne-a comunicat 
cuvântul pe litere: „KENNING.“ 

—  Ce-nseamnă asta? am întrebat. 

Samirah s-a apropiat de inscripţie. 

— Kenning e o poreclă vikingă. 

— Adică un fel de „Hei, Kenning. Care-i 
treaba?“ 

— Nu, a spus Sam, pe acel tonul ăla care 
însemna „o să te altoiesc cu bățul pentru proști“. 
Așa te referi la cineva folosind o descriere în loc de 
nume. De exemplu, în loc de Blitzen, aș putea 
spune Maestru al Hainelor, sau în loc de 
Hearthstone, Stăpânul Runelor. 

Hearth a dat din cap. „îţi dau voie să-mi spui 
Stăpânul Runelor.“ 

Sam a citit inscripţia de pe podea cu ochii mijiţi. 

— Magnus, faci niște lumină mai de-aproape, 
te rog? 

— Nuss lanterna ta. 

Dar m-am apropiat de sicriu. 

— Scrie Râul însângerat, a zis Sam. Se repetă 
de jur împrejur. 

— Ştii să citeşti în scandinava veche? am 
întrebat. 

— Scandinava veche e ușoară. Ştii ce-i 
complicat? încearcă să înveţi limba arabă. 

— Râul însângerat. 

Covrigul mâncat la micul dejun mi s-a strâns în 
stomac. 

— Nu vă sugerează o vărsare de sânge ce nu 
poate fi oprită? Nu-mi place. 

Chiar şi iară plasa de tifon, Blitz era cam 


pământiu. 

— Probabil e... o coincidenţă. însă aș dori să 
subliniez că nu există ieșiri din camera asta. 
Simţurile mele de pitic îmi spun că pereţii ăștia-s 
plini de jur împrejur. Am intrat într-o capcană. 
Singura soluţie e să îi aruncăm în aer. 

— încep să nu-mi mai placă simţurile tale de 
pitic, am spus. 

— Nici mie, puștiule. 

Hearthstone s-a uitat urât la Blitzen. „Tu ai vrut 
să vii. Ce facem acum? Rupem cercul. Deschidem 
sicriul?“ 

Sam și-a aranjat hijabul. 

— Dacă este vreo arătare în mormântul ăsta, 
atunci e în sarcofag. E și locul cel mai sigur în care 
să ascunzi o armă magică, precum ciocanul unui 
zeu. 

— Am nevoie de o a doua opinie. 

Mi-am scos pandantivul. 

Jack s-a ivit cât era de lung în mâna mea. 

— Salutare, oameni buni! Ooo, un mormânt 
îmbibat cu magie neagră? Mișto! 

— Amice, simţi cumva ciocanul lui Thor pe-aici 
pe undeva? 

Jack a început să vibreze în timp ce se 
concentra. 

— Mi-e greu să-mi dau seama. Există ceva 
puternic în cutia aia. O armă? O armă magică? II 
deschidem, vă rog? Vă rog, vă rog? Ce palpitant! 

Am rezistat tentaţiei de a-l pocni peste mâner, 
pentru că n-aș fi făcut decât să mă rănesc. 

— Ai mai auzit de vreun uriaș de pământ care 
lucrează cu o arătare? Cum ar fi... să-i folosească 


mormântul pe post de seif? 

— Ar fi ciudat, a recunoscut Jack. De obicei, 
giganţii pământului își îngroapă lucrurile... mă rog, 
în pământ. Foarte adânc în pământ. 

M-am întors spre Sam. 

— Atunci de ce ne-a trimis Otis aici? Cum e asta 
o idee bună? 

Sam a aruncat o privire de jur împrejurul 
încăperii, încercând parcă să se hotărască în 
spatele căreia dintre cele douăsprezece mumii să 
se ascundă. 

— Uite ce e, poate că Otis s-a înșelat. Poate... 
poate că alergăm după cai verzi pe pereţi, dar... 

— Dar acum suntem aici! a spus Jack. Haideţi, 
oameni buni, vă apăr eu. în plus, nu suport să văd 
un cadou nedesfacut. Măcar lăsaţi-mă să scutur un 
pic sicriul ca să-mi dau seama ce e în el! 

Hearthstone și-a lovit palma cu muchia mâinii, 
ca și cum ar fi tocat ceva. „Ajunge.“ 

A scos un săculeţ de piele din buzunarul interior 
al jachetei - colecţia sa de pietre inscripţionate cu 
rune. A scos o piatră pe care o mai văzusem: 


— Asta este dagaz, am spus. O folosim ca să 
deschidem uși în Walhalla. Ești sigur că...? 


Expresia lui Hearth m-a făcut să tac. N-avea 
nevoie de limbajul semnelor ca să comunice ce 
simţea. îi părea rău că ne aflam în situaţia asta. Nu 
suporta să-l pună pe Blitzen în pericol. Dar eram 
acolo. îl luasem cu noi pentru că știa magie. Voia 
să se termine odată povestea asta. 


— Magnus, a zis Sam, ai face bine să te dai 
înapoi. 

Așa am făcut, postându-mă în faţa lui Blitzen în 
caz că Râul însângerat avea să ţâșnească ca un 
samurai din sicriu, luând-o direct spre cel mai 
apropiat pitic. 

Hearth a îngenuncheat. A lipit runa dagaz de 
inscripţie. Imediat, simbolul pentru Râu însângerat 
s-a aprins ca un cerc de praf de pușcă. Hearth s-a 
îndepărtat când capacul de fier al sarcofagului s-a 
desprins brusc, trecând în viteză pe lângă mine și 
izbindu-se de perete. în fața noastră se afla un rege 
mumificat, cu coroană și o armură de argint, care 
ţinea în mâini o sabie băgată în teacă. 

— Așteaptă, am murmurat. 

Bineînţeles, cadavrul a deschis ochii. 


4 PN 
CAPITOLUL 15 


Cine e de acord ca Magnus 
să fie măcelărit, să zică „Da“ 


Așa cum se întâmplă de obicei cu zombii, nu te 
aștepți să porţi conversații cu ei. 

M-am gândit că Regele Mumie o să facă: 
„RARRRR!“ Sau, cel mult: „CREIER!“ Și-apoi o să 
se pună pe căsăpit. 

Nu eram pregătit pentru asta: 

— Vă mulțumesc, muritorilor! Vă rămân 
îndatorat! 

A ieșit din sicriu - puţin nesigur pe picioare, de 
vreme ce era un cadavru vlăguit, cu o armură care 
probabil cântărea mai mult decât el - și a bătut 
step de bucurie. 

— O mie de ani în porcăria aia de cutie, iar 
acum sunt liber! HAHAHAHAHA! 

în spatele lui, pereţii interiori ai sicriului său 
erau scrijeliți cu sute de semne prin care ţinuse 
socoteala trecerii anilor. însă nici vorbă de 
ciocanul lui Thor, ceea ce însemna că zombiul 
acela fusese închis acolo fără să aibă acces la 
Netflix. 

Jack tremura de emoție. 

— Fii atent ce sabie! E atât de sexy! 

Nu îmi dădeam seama de două lucruri: cum de 


știa că sabia era de sex feminin sau cum de știa că 
era sexy. Nu eram sigur că voiam să aflu 
răspunsurile la aceste întrebări. 

Sam, Blitz și Hearth s-au îndepărtat de zombie. 
Vârful lui Jack a luat-o spre sabie, dar l-am 
îndreptat cu forța spre podea și m-am sprijinit de 
el. Nu voiam să-i jignească cu îndrăzneala lui pe 
domnul Zombie sau sabia. 

— Ăăă, salut, i-am spus zombiului. Sunt Magnus. 

— Ce strălucire aurie minunată ai! 

— Mulţumesc. Cum se face că vorbești engleza? 

— Chiar o vorbesc? 

Regele și-a înclinat capul ca de demon. Pe 
bărbie avea fire albe - poate erau pânze de 
păianjen sau rămășițe de barbă. Avea ochii verzi și 
strălucitori, perfect umani. 

— Poate că e magie. Poate comunicăm la nivel 
spiritual. Indiferent cum ar fi, vă mulțumesc că m- 
aţi eliberat. Eu sunt Gellir, prințul danezilor! 

Blitzen a aruncat o privire din spatele meu. 

— Gellir? Râul însângerat e porecla ta? 

Râsul lui Gellir suna ca o maraca umplută cu 
nisip umed. 

— Nu, prietene pitic. Râul însângerat e porecla 
care mi se trage de la arma mea, Sabia Skofnung. 

Cling, cling. 

Hearth se trăsese în spate până ajunsese la 
capacul sicriului și căzuse peste el. A rămas într-o 
rână, cu ochii măriţi de groază. 

— Ah! a făcut Gellir. Văd că elful a auzit de 
sabia mea. 

Jack mi s-a strecurat sub cot. 

— Aăă, señor? Şi eu am auzit de ea. E... uau. E 


celebră. 

— Stai, a spus Sam. Prinţe Gellir, este cumva 
vreun... un ciocan pe-aici undeva? Am auzit că s-ar 
putea să ai un ciocan. 

Zombiul s-a încruntat și pe chipul uscat i-au 
apărut cute. 

— Un ciocan? Nu. De ce-aș vrea un ciocan când 
sunt Stăpânul Săbiei? 

Lui Sam i s-a întunecat privirea sau poate că 
strălucirea mea începea să pălească. 

— Eşti sigur? l-am întrebat. Adică, e minunat că 
ești Stăpânul Săbiei. Dar ai putea fi și, nu știu, 
Uraganul cu Ciocanul. 

Gellir nu și-a luat privirea de la Sam. S-a 
încruntat și mai tare. 

— O clipă. Eşti femeie? 

— Ăăă... da, prinţe Gellir. Numele meu e 
Samirah al-Abbas. 

— Noi îi spunem Spor la topor, am intervenit. 

— Las” că vezi tu, mi-a șoptit Sam. 

— O femeie. 

Gellir s-a tras de bărbie, smulgând câteva fire de 
pânză de păianjen. 

— Ce păcat. Nu-mi pot scoate sabia din teacă în 
prezenţa unei femei. 

— Oh, ce păcat, a spus Jack. Chiar voiam s-o 
cunosc pe Skoffy! 

Hearthstone s-a ridicat cu greu în picioare. Ne-a 
făcut semn: „Ar trebui să plecăm. Acum. Să nu-l 
lăsăm pe zombi să-și scoată sabia.“ 

— Ce face elful? a întrebat Gellir. De ce face 
gesturile alea ciudate? 


— E limbajul semnelor, am spus. El, ăăă, nu vrea 
să-ţi scoţi sabia. Spune că ar trebui să plecăm. 

— Dar nu pot permite asta! Trebuie să-mi arăt 
recunoștinţa! Și trebuie să vă omor! 

Acum chiar că-mi pălea strălucirea. Când Jack a 
vorbit, runele lui au proiectat asupra mormântului 
nuanţe de roșu. 

— Hei, zombiule? Să fii recunoscător înseamnă 
să trimiţi o felicitare drăguță, nu să zici „Trebuie 
să vă omor“. 

— O, sunt foarte recunoscător! a protestat 
Gellir. Dar, în același timp, sunt draugr, arătarea- 
șef a acestui tumul. Mi-aţi încălcat proprietatea. 
Așadar, după ce voi termina să vă mulțumesc cum 
se cuvine, va trebui să vă mănânc carnea și să vă 
devorez sufletele. Dar, din păcate, Sabia Skofnung 
se supune unor restricţii foarte clare. Nu poate fi 
scoasă din teacă la lumina zilei sau în prezența 
unei femei. 

— Astea-s niște reguli stupide, a spus Sam. 
Adică, sunt niște reguli foarte înțelepte. Deci, nu 
ne poți ucide? 

— Nu, a recunoscut Gellir. Dar nu-ţi face griji. 
Pot pune pe altcineva să vă omoare! 

A lovit cu teaca săbiei sale de trei ori în podea. 
Spre surprinderea nimănui, cei doisprezece 
războinici mumificaţi au ieșit din nișele din pereţi. 

Draugrii n-avea pic de respect pentru clișeele 
legate de zombi. Nu-și târșâiau picioarele. Nu 
mormăiau incoerent și nici nu păreau năuci ca 
orice zombi adevărat. Și-au scos armele la unison 
și așteptau ordinul lui Gellir de-a ucide. 


— E de rău, a spus Jack, maestru al evidenţei. 
Nu-s convins că pot dobori destui până să vă 
omoare. Și nu vreau să arăt incompetent în faţa 
săbiei sexy! 

— Priorităţi, Jack, am spus. 

— Exact! Sper că ai un plan ca să dau bine! 

Sam ne-a oferit o nouă sursă de lumină. în mâna 
ei liberă a apărut sulița strălucitoare - arma de 
luptă a walkiriilor. Din feţele zombiilor au început 
să iasă aburi de la lumina ei albă și stridentă. 

Hearthstone şi-a ridicat săculeţul cu rune. 
Blitzen şi-a scos papionul - care, la fel ca toate 
celelalte piese din colecția de primăvară, era 
căptușit cu zale ultra-fle- xibile. Şi-a înfăşurat 
cravata în jurul pumnului, pregătit să pocnească 
nişte fețe de zombie. 

Nu mi-a plācut ce şanse aveam: patru contra 
treisprezece. Sau cinci, dacă îl socoteam și pe Jack 
ca persoană. N-am facut-o, pentru că asta însemna 
că ar fi trebuit să-mi car propria greutate. 

M-am întrebat dacă puteam invoca Pacea lui 
Frey. Mulțumită tatălui meu, un zeu pacifist care 
nu permitea luptele în locurile sale sacre, puteam 
uneori să-i dezarmez pe toţi cei aflaţi pe o anumită 
rază în jurul meu, zburându-le armele din mâini. 
Insă ăsta era un truc pe care-l ţineam pentru final. 
Aș fi părut foarte prost dacă l-aș fi încercat acum, 
în spaţiu închis, iar zombii și-ar fi ridicat din nou 
săbiile și ne-ar fi ucis. 

înainte să-mi dau seama ce ar fi impresionat mai 
tare o sabie sexy, unul dintre zombi a ridicat mâna. 

— S-a întrunit cvorumul? 


Prințul Gellir s-a prăbușit de parcă i s-ar fi 
dezintegrat o vertebră. 

— Arvid, a spus el, suntem închiși în această 
încăpere de secole. Bineînțeles că s-a întrunit 
cvorumul! Suntem cu toţii prezenţi pentru că nu 
putem pleca! 

— Atunci sugerez să declarăm ședința deschisă, 
a zis unul dintre morți. 

— O, pentru numele lui Thor! s-a plâns Gelir. 
Suntem aici ca să-i masacrăm pe acești muritori, să 
ne hrănim cu trupurile lor și să le luăm sufletele. E 
evident. Apoi, vom avea suficientă putere ca să ne 
eliberăm din mormânt și să facem ravagii în Cape 
Cod. Chiar avem nevoie de...? 

— Sunt de acord, a zis un alt zombi. 

Gellir s-a plesnit cu palma peste fruntea osoasă. 

— Bine! Cine e de acord? 

Cei doisprezece ţipi morţi au ridicat mâinile. 

— Atunci acest masacru, ăăă, ședința asta a 
luat sfârșit. 

Gellir s-a întors către mine, cu ochii sclipind de 
iritare. 

— Îmi cer scuze, dar supunem totul la vot în 
grupul nostru. E tradiţia Thing. 

— Care thing? 

— Ştii tu, Thing, a spus Gellir. De la thingvellir, 
care Înseamnă câmpia adunării. Consiliul 
Scandinav. 

— A. 

Sam șovăia între topor și suliță, de parcă nu știa 
pe care s-o folosească... sau dacă această decizie 
necesita un nou vot. 


— Am auzit de Thing. Era locul unde strămoșii 
scandinavi se adunau pentru a-și rezolva 
neînțelegerile și pentru a lua decizii politice. 
întâlnirile astea au stat la baza ideii de Parlament. 


A 

— Da, da, a spus Gellir. Insă Parlamentul 
englez n-a apărut din vina mea. Dar când au apărut 
pelerinii... 

A făcut semn cu bărbia spre tavan. 

— Ei bine, la vremea aceea, mormântul nostru 
se afla aici de secole. Pelerinii au debarcat și au 
poposit deasupra noastră cu săptămânile. Probabil 
că ne-au simţit prezenţa, fără să-și dea seama. Mă 
tem că noi am fost sursa de inspiraţie pentru Ceata 
Mayflower, de la noi au pornit discuţiile despre 
drepturi și democraţie în America, bla, bla, bla. 

— Să fac proces verbal? a întrebat un zombi. 

Gellir a oftat. 

— Dagfinn, serios acuma... Bine, tu ești 
secretarul. 

— Îmi place să fiu secretar. 

Dagfinn și-a băgat sabia la loc în teacă. A scos 
de la brâu un carneţel și un pix, deși nu v-aș putea 
spune de ce avea un cadavru viking rechizite la el. 

— Deci... stai așa, a zis Sam. De unde știi ce se 
petrecea în afara mormântului dacă ai fost închis 
în cutia aia? 

Gellir și-a dat minunăţiile de ochi verzi peste 
cap. 

— Prin telepatie. Dăăă. Oricum, de când i-am 
inspirat pe pelerini, cele douăsprezece gărzi de 
corp ale mele au fost insuportabil de mândre de 
ele. Trebuie să facem totul după regulile 


parlamentului... sau regulile Thing-ului. Dar nu vă 
faceţi griji. Vă vom omori în curând. Acum, propun 
să... 

— în primul rând, l-a întrerupt un alt zombi, 
există probleme mai vechi de discutat? 

Gellir și-a strâns pumnul atât de tare, încât am 
crezut c-o să-i crape mâna. 

— Knut, suntem draugri din secolul al Vl-lea. 
Pentru noi, totul e vechi! 

— Propun să citim procesele verbale de la 
ultima ședință, a spus Arvid. Cine e de acord? 

Hearthstone a ridicat două degete. Nu-l puteam 
condamna. Cu cât petreceau mai mult timp citind 
procesele verbale ale masacrelor trecute, cu atât 
aveau mai puţin să ne omoare într-un masacru 
viitor. 

Dagfiînn a dat paginile carneţelului. Paginile se 
transformau în praf sub degetele lui. 

— A, de fapt, nu am procesele alea verbale. 

— Bine, atunci! a spus Gellir. Să trecem la... 

— Așteaptă! a strigat Blitzen. Avem nevoie de o 
relatare orală! Vreau să aflu mai multe despre 
trecutul vostru - cine sunteţi, de ce ați fost 
îngropaţi împreună, precum și numele și trecutul 
tuturor armelor voastre. Sunt pitic. Trecutul 
obiectelor e important pentru mine, mai ales dacă 
acele lucruri mă vor ucide. Propun să ne spuneţi 
totul. 

— Susţin propunerea, a spus Samirah. Cine e de 
acord? 

Toţi zombii au ridicat mâna, inclusiv Gellir - 
probabil că din obișnuinţă - care apoi a părut 


destul de supărat pe el însuși. Jack a ţâșnit în sus 
pentru ca votul să fie unanim. 

Gellir a ridicat din umeri, în trosnet de armură și 
oase. 

— Masacrul ăsta devine tot mai dificil din cauza 
voastră, dar în regulă, o să vă spun povestea 
noastră. Domnilor, pe loc repaus. 

Ceilalți zombi și-au băgat săbiile în teacă. Unii s- 
au așezat pe podea. Alţii s-au sprijinit de perete și 
și-au încrucișat braţele. Arvid și Knut au scos 
săculeţi cu lână și andrele de tricotat din nișele lor 
și s-au pus pe făcut mănuși. 

— Deci eu sunt Gellir, a început prinţul, fiul lui 
Thor- kel, prinț al danezilor. Și asta - și-a bătut 
sabia cu palma - este Skofnung, cea mai faimoasă 
sabie mânuită vreodată de un viking! 

— Cu excepţia subsemnatului, a murmurat Jack. 
Dar, Doamne, ce nume sexy e Skofnung. 

Nu eram de acord. Nu-mi plăcea nici groaza de 
pe chipul lui Hearthstone. 

— Hearth, ai auzit de sabia asta? 

Elful mi-a făcut semne prudent, de parcă aerul l- 
ar fi putut arde la degete. „Primul ei deţinător a 
fost regele H-R-O-L-E A fost făurită cu sufletele 
celor doisprezece adepţi ai săi, toţi berserkeri.“ 

— Ce spune? a întrebă Gellir. Gesturile astea-s 
foarte enervante. 

Am început să traduc, dar Blitzen m-a întrerupt, 
strigând atât de tare, încât Arvid și Knut au scăpat 
andrelele. 

— Sabia aia? 

Blitz s-a uitat la Hearthstone. 


— Cea cu... piatra... și casa ta? 

Nu înțelegeam nimic, dar Hearth a încuviinţat 
din cap. 

„Acum înţelegi?“ a spus el prin semne. „N-ar fi 
trebuit să venim.“ 

Sam s-a întors, iar lumina emanată de sulița ei a 
ridicat praful de pe jos. 

— Ce vrei să spui? Ce piatră? Și ce are a face cu 
ciocanul lui Thor? 

— Scuzaţi-mă, a spus Gellir. Spuneam ceva. 
Dacă aţi venit aici în căutarea ciocanului lui Thor, 
mă tem că cineva v-a dat informaţii foarte proaste. 

— Trebuie să supravieţțuim cumva, le-am spus 
prietenilor mei. Am un tap de omorât. 

— Hmhm, a continuat Gellir. După cum 
spuneam, Sabia Skofnung a fost creată de un rege 
pe nume Hrolf. Cei doisprezece berserkeri ai săi și- 
au sacrificat viața pentru ca sufletele lor să dea 
putere săbiei. 

Gellir s-a încruntat la oamenii lui, dintre care 
doi jucau acum cărţi într-un colț. 

— Pe vremea aia un prinţ își putea găsi gărzi de 
corp de nădejde. în orice caz, un bărbat pe nume 
Eid a furat sabia din mormântul lui Hrolf. Eid i-a 
împrumutat-o tatălui meu, Thorkel, care a... uitat s- 
o înapoieze. Tata a murit într-un naufragiu, dar 
sabia a ajuns pe uscat în Islanda. Eu am găsit-o și 
am folosit-o în multe masacre glorioase. Și așa am 
ajuns... în prezent! Când am murit în luptă, sabia a 
fost îngropată alături de mine, împreună cu cei 
doisprezece berserkeri, ca să mă protejeze. 

Dagfinn a dat o pagină în caiet și a notat: „ca să 


mă... protejeze.“ 

— Pot să adaug că ne aşteptam să ajungem în 
Walhalla? Că am fost blestemaţi să rămânem în 
acest mormânt pentru totdeauna, deoarece sabia 
era bun furat? Și că ne urâm viaţa de apoi? 

— NU! s-a răstit Gellir. De câte ori vrei să-mi 
cer scuze? 

Arvid a ridicat privirea de la mănușile tricotate 
pe jumătate. 

— Propun ca Gellir să-și ceară scuze de încă un 
milion de ori. Cine e de acord? 

—  Potolește-te! A spus Gellir. Uite, avem 
musafiri. Să nu spălăm rufele-n public, da? De 
altfel, după ce-i omorâm pe muritorii ăștia și le 
devorăm sufletele, vom avea suficientă putere să 
evadăm din mormânt! Abia aștept să văd cum e în 
Provincetown. 

Mi-am imaginat treisprezece vikingi zombi care 
mergeau pe Commercial Street, dădeau buzna în 
cafeneaua  Căţelușul  neastâmpărat și cereau 
espresso sub ameninţarea săbiei. 

— Dar destul cu problemele vechi! a spus Gellir. 
Vă rog, pot să propun uciderea intrușilor? 

— De acord. 

Dagfinn și-a scuturat pixul. 

— Oricum nu mai am pastă. 

— Nu! a exclamat Blitzen. Mai vrem povești. Nu 
știu numele celorlalte arme. Și  andrelele! 
Povestește-mi despre ele! 

— Eşti obraznic, a spus Gellir. 

— Propun să ni se arate cea mai apropiată 
ieșire, am spus. 

Gellir a bătut din picior. 


— Şi tu ești obraznic! Propun să votăm! 

Dagfinn mi-a cerut scuze din priviri. 

— Tine de Thing. N-ai cum să înţelegi. 

Ar fi trebuit să atac imediat, cât erau neatențţi, 
dar mi s-a părut nedemocratic. 

— Toată lumea de acord? a întrebat Gellir. 

— Da! au strigat la unison vikingii morți. 

S-au ridicat în picioare, au lăsat deoparte cărțile 
de joc și diferitele instrumente de tricotat și și-au 
scos din nou săbiile. 


A 


CAPITOLUL 16 


Hearthstone dă frâu liber vitei interioare 


Jack a decis că era un moment excelent pentru o 
sesiune de antrenament. 

In ciuda faptului că era perfect capabil să lupte 
singur, era ferm convins că ar trebui să învăţ să-l 
folosesc cu puterea minţii. Așa aș fi dovedit că 
eram vrednic și competent sau ceva de genul. 
Chestia e că nu mă pricepeam deloc la mânuitul 
săbiei. De asemenea, Jack se hotăra să mă 
antreneze în cele mai nepotrivite momente. 

— Mai bine acum decât niciodată! mi-a strigat 
și imediat l-am simţit în mână greoi și inutil. 

— Hai odată! 

M-am ferit de prima sabie care mi-a ţintit capul. 

— Mai bine ne antrenăm mai târziu, pe 
manechine sau ceva de genul! 

— Fereşte-te spre stânga! a strigat Jack. 
Cealaltă stânga! Vreau să fiu mândru de tine, 
señor. Sabia Skof- nung se uită la noi! 

Eram tentat să mă las omorât ca să-l fac de râs 
pe Jack în faţa săbiei aceleia. Dar cum nu eram în 
Walhalla, iar moartea mea avea să fie definitivă, 
am decis că planul ăsta avea minusuri serioase. 

Zombii s-au apropiat. 

încăperea aceea strâmtă era singurul nostru 


avantaj. Fiecare draugr era înarmat cu o spadă, 
pentru a cărei mânuire ai nevoie de cel puţin un 
metru și jumătate de spaţiu liber. Doisprezece 
berserkeri morți înarmați cu spade, care 
înconjoară un grup compact de luptători într-o 
încăpere mică? Indiferent cât de bine te descurci 
la întrunirea cvorumurilor, pur și simplu n-ai cum 
să-i masacrezi cu ușurință pe luptătorii ăia iară să 
hăcui și câţiva tovarăși. 

Lupta corp la corp s-a transformat într-o 
încăierare neplăcută, cu multe  împinsături, 
înjurături și halenă de zombi. Samirah a împins 
sulița sub maxilarul lui Arvid. Lumina armei i-a 
spulberat acestuia capul cu ușurința cu care trece 
o flacără prin hârtia igienică. 

Un alt zombie l-a împuns pe Blitzen în piept, dar 
vesta căptușită cu zale a lui Blitz a îndoit lama. 
Blitz a lovit cu papionul: și-a încleștat pumnul în 
burta zombiului și - spre scârba tuturor - a rămas 
cu mâna blocată în cavitatea lui abdominală. 

— Greţos! 

Blitzen a vrut să se retragă, trăgându-l pe 
zombi după el, balansându-l ca un partener 
stângaci de dans și doborând un alt draugr cu 
ocazia asta. 

Hearthstone a primit premiul pentru Cel Mai 
Inspirat Luptător Corp la Corp. A trântit de 
pământ o piatră inscripționată cu o rună: 


A fost imediat învăluit de o lumină aurie. S-a 


făcut mai înalt. Mușchii i-au crescut ca umflaţi cu 
pompa. Ochii i s-au injectat cu sânge. Părul i s-a 
zburlit de la energia statică. A apucat cel mai 
apropiat zombi și l-a aruncat de-a curmezișul 
camerei. Apoi l-a ridicat pe un altul și l-a rupt 
literalmente în două pe genunchi. 

După cum v-aţi dat seama, ceilalţi zombi s-au 
îndepărtat de elful nebun și supragonflat. 

— Cerună e asta? 

Am  înțepat din greșeală cu Jack capacul 
sarcofagului lui Gellir, facându-l decapotabil. 

Blitz și-a scos mâna din partenerul de dans, care 
s-a prăbușit facându-se bucățele. 

— Uruz, a spus Blitz. Runa boului. 

Mi-am trecut în gând o rună uruz pe lista cu 
cadouri de Crăciun. 


A 
Intre timp, Samirah  spinteca duşmani, 
învârtindu-și sulița ca pe un baston strălucitor 
aducător de moarte. Pe zombii care se fereau să ia 
foc, îi tăia cu toporul. 
Jack a continuat să-mi strige sfaturi inutile. 
— Parează, Magnus! Păzea! Schema de apărare 
Omega! Eram aproape sigur că schema aia nici 
nu exista. 
De cele câteva ori în care am reușit să lovesc un 
zom- bie, Jack l-a tăiat în bucăţi, dar mă îndoiam că 
mișcările erau suficient de impresionante pentru 
ca Jack să obţină o întâlnire cu sabia. 
Când a devenit clar că Gellir rămânea iară gărzi 
de corp, s-a aruncat chiar el în luptă. M-a lovit cu 
sabia lui vârâtă în teacă și a strigat: 


— Muritor rău! Muritor rău! 

Am încercat să ripostez, dar Jack s-a opus. 
Probabil s-a gândit că nu era cavaleresc să lupte 
cu o doamnă, mai ales cu una care se afla în teacă. 
Jack era de modă veche în privinţa asta. 

în cele din urmă, Gellir a fost singurul draugr 
rămas. Gărzile sale de corp erau întinse pe podea 
într-o adunătură îngrozitoare de braţe, picioare, 
arme și articole de tricotat. 

Gellir s-a tras înapoi spre sarcofag, cu Sabia 
Skofnung la piept. 

— Staţi așa. Viciu de procedură. Propun să 
amânăm orice luptă până... 

Hearthstone s-a opus propunerii lui Gellir, repe- 
zindu-se la prinț și smulgându-i capul. Trupul lui 
Gellir a căzut în faţă, iar elful nostru, care parcă 
era pe ste- roizi, l-a călcat în picioare, lovindu-i și 
împrăștiindu-i rămășițele până n-a mai rămas 
nimic din el, doar Sabia Skofnung. 

Hearthstone a început să dea cu picioarele și în 
ea. 

— Oprește-l! a strigat Jack. 

L-am apucat pe Hearth de braţ, ăsta fiind cu 
siguranţă cel mai curajos lucru pe care-l făcusem 
în ziua aia. S-a aplecat asupra mea, cu ochii 
strălucitori de furie. 

„A murit“, i-am spus prin semne. „Te poţi opri 

acum.“ Şansele să fiu decapitat din nou erau 

mari. 

Apoi Hearthstone a clipit. Ochii injectaţi cu 
sânge s-au limpezit. Mușchii i s-au dezumflat. Părul 
i s-a lăsat pe scalp. S-a prăbușit, dar Blitzen și cu 


mine am fost pe fază și l-am prins. Ne 
obișnuiserăm ca Hearthstone să leșine după ce se 
folosea de magie. 

Sam și-a înfipt sulița în cadavrul lui Dagfinn și a 
lăsat-o acolo, în picioare, ca pe-o baghetă 
luminoasă uriașă. A măsurat cu pasul mormântul, 
înjurând în bărbie. 

— îmi pare rău, băieţi. Atâta risc, atâta efort și 
nici urmă de Mjolnir. 

— Hei, e-n regulă, a spus Jack. Am salvat-o pe 
Sabia Skofnung de stăpânul ei malefic! Va fi foarte 
recunoscătoare. Trebuie s-o luăm cu noi! 

Blitzen și-a fluturat batista portocalie în faţa lui 
Hearth, încercând să-l readucă în simţiri. 

— Ar fi o idee foarte proastă să luăm sabia. 

— De ce? am întrebat. Și de ce s-a speriat 
Hearth atât de tare când i-a auzit numele? Ai 
pomenit ceva de o piatră? 

Blitz a luat capul lui Hearth în poală, de parcă 
ar fi încercat să-l protejeze pe elf de discuţia 
noastră. 

— Puștiule, nu știu cine ne-a trimis aici... dar a 
fost o capcană, asta-i clar. Dar draugrii ăștia au 
fost cei mai puţin periculoși din încăpere. Cineva a 
vrut să eliberăm sabia. 

O voce cunoscută a zis: 

— Ai dreptate. 

Am simţit o împunsătură în inimă. în faţa 
sarcofagului lui Gellir erau cei mai enervanțţi doi 
bărbaţi din cele Nouă Lumi: unchiul Randolph și 
Loki. în spatele lor, fundul retezat al sicriului s-a 
transformat într-o ușă pâlpâitoare. De cealaltă 


parte se afia biroul lui Randolph. 

Buzele pline de cicatrici ale lui Loki s-au 
strâmbat într-un rânjet. 

— Felicitări pentru găsirea zestrei miresei, 
Magnus. Sabia e perfectai 

Unchiul Randolph ajunge 
în capul listei mele cu ticăloși 


Sam a reacționat cel mai rapid. A apucat de 
suliță și s-a năpustit asupra tatălui ei. 

— Nu, dragă. 

Loki a pocnit din degete. 

Instantaneu, lui Sam i s-au înmuiat picioarele. S- 
a prăbușit într-o parte la podea și a rămas acolo 
nemișcată, cu ochii pe jumătate închiși. Suliţa ei 
strălucitoare s-a rostogolit pe pietre. 

— Sam! m-am repezit spre ea, dar unchiul 
Randolph mi-a tăiat calea. 

îmi bloca vederea cu corpul lui. M-a apucat 
strâns de umeri și i-am simţit respiraţia, care era o 
combinaţie respingătoare de cuișoare și pește 
stricat. 

— Nu, Magnus. 

Vocea i s-a frânt de panică. 

— Nu înrăutăţi situaţia. 

— S-o înrăutățesc! 

L-am dat deoparte. 

îmi clocotea sângele-n vine de furie. Jack părea 
ușor în mâna mea, gata de atac. Când am văzut-o 
pe Samirah inconștientă la picioarele tatălui ei (o, 
zei, am sperat că era doar inconștientă), mi-a venit 


să-l pocnesc cu sabia pe unchiul meu și să mă 
dezlănţui cu toată forța runei uruz asupra feţei lui 
Loki. 


„Dă-i o șansă lui Randolph“, mi-a șoptit vocea lui 
Annabeth în minte. „Ţi-e rudă.“ 

Am ezitat... suficient cât să observ în ce hal era 
unchiul Randolph. 

Costumul lui gri era ros și murdar de cenușă, de 
parcă s-ar fi târât printr-un horn. lar faţa ... nasul, 
obrazul stâng și sprânceana îi erau brăzdate de o 
cicatrice adâncă și oribilă, de un roșu-stacojiu - 
urma încă nevindecată a unei arsuri în formă de 
palmă. 

Am avut senzaţia că pumnul unui pitic mi-a 
străpuns cavitatea abdominală. Mi-am amintit de 
simbolul lui Loki care apăruse pe obrazul lui 
Randolph în fotografia de familie. M-am gândit la 
visul legat de câmpul de luptă din Walhalla și mi- 
am amintit de agonia cruntă prin care trecuse 
propriul meu chip când Loki comunicase cu mine 
folosindu-se de Randolph. Loki îl însemnase pe 
unchiul meu. 

Mi-am fixat privirea pe zeul înșelătoriei. încă 
mai purta smochingul de un verde strident cu care 
defilase în viziunea de pe câmpul de luptă, cu 
papionul lui cu imprimeuri colorate strâmb. Ochii îi 
luceau de parcă s-ar fi gândit: „Haide. Omoară-ţi 
unchiul. Ar putea fi amuzant.“ 

Am decis să nu-i dau satisfacţie lui Loki. 

— Ne-ai păcălit să venim aici, am mârâit. De ce, 
dacă poţi pur și simplu să treci printr-o ușă direct 
în sicriu? 

— O, dar n-am putut! a spus Loki. Nu înainte să- 


mi deschizi calea. După aceea, ei bine... tu și 
Randolph sunteţi conectaţi. Sau n-ai observat? 

Şi-a lovit ușurel cu degetele obrazul. 

— Sângele e un lucru puternic. Te pot găsi 
mereu prin intermediul lui. 

— Asta dacă nu te omor, am spus. Randolph, dă- 
te din calea mea. 

Loki a chicotit. 

— L-ai auzit pe băiat, Randolph. Dă-te la o 
parte! 

Unchiul meu arăta de parcă ar fi încercat să 
înghită un pumn de pastile. 

— Te rog, Loki. Nu... 

— Uau! 

Loki a ridicat din sprâncene. 

— Parcă ai vrea să-mi dai un ordin! Dar asta-i 
imposibil, nu-i așa? Ar încălca înţelegerea noastră! 

Cuvintele înțelegerea noastră l-au făcut pe 
Randolph să se strâmbe. S-a dat la o parte, iar 
mușchii faciali i s-au contractat în jurul noii sale 
cicatrici. 

Cu coada ochiului, l-am văzut pe Blitzen 
ajutându-l pe Hearthstone să se ridice. Le-am 
poruncit în gând să se retragă și să se pună la 
adăpost. Nu voiam să se afle în calea lui Loki. 

Sam încă nu se mișca. 

Inima îmi izbea coastele. Am făcut un pas 
înainte. 

— Loki, ce i-ai făcut? 

Zeul s-a uitat la fiica sa. 

— Cui, lui Samirah? E bine. Tocmai i-am 
poruncit să nu meii respire. 


— Poftim! ? 

Loki mi-a făcut semn că n-are rost să mă 
îngrijorez. 

— Nu de tot, Magnus. Doar că îmi place să fiu 
autoritar cu copiii mei. O grămadă de părinţi din 
zilele noastre sunt niște molâi, nu credeţi? 

— îi controlează, a cârâit Randolph. 

— Amintește-mi cât de bine te-ai descurcat tu ca 
tată, Randolph? A, da. Familia ta e moartă, iar 
singura speranţă de o mai vedea vreodată sunt eu. 

Randolph s-a încovoiat de spate, istovit. 

Loki s-a întors spre mine. Zâmbetul lui mi-a dat 
fiori șerpuitori de scârbă pe șira spinării. 

— Vezi tu, Magnus, copiii mei îmi datorează 
puterile lor. în schimb, trebuie să mi se supună 
atunci când le-o cer. Așa-i corect. După cum am 
spus, sângele familiei reprezintă o legătură 
puternică. E bine că m-ai ascultat și ai lăsat-o pe 
Alex în Walhalla. Altfel, doi dintre copiii mei ar fi 
fost acum inconștienţi! 

Și-a frecat mâinile. 

— Acum, ai vrea să vezi mai multe? Samirah nu 
prea vrea să-și schimbe forma. Poate ar trebui s-o 
oblig să se transforme într-o pisică pentru tine. 
Sau într-un cangur pitic? Ar putea fi un cangur 
pitic foarte drăgălaș. 

Scârba șerpuitoare mi se învârtejea prin stomac, 
amenințând să ţâșnească. 

în sfârșit înțelegeam reținerea lui Samirah față 
de schimbarea formei. 

„De fiecare dată când o fac“, îmi spusese odată, 
„simt cum firea tatălui meu încearcă să mă 


domine“. 

Nu-i de mirare că Sam se temea că Loki o putea 
obliga să se mărite cu un uriaș. Nu-i de mirare că 
era îngrijorată în privinţa lui Alex Fierro, care își 
schimba forma iară să stea pe gânduri. 

Aveau și ceilalți zei o asemenea influență asupra 
copiilor lor? Ar putea Frey...? Am încercat să nu 
mă gândesc la sista. 

— Las-o în pace. 

Loki a ridicat din umeri. 

— Cum dorești. Atâta vreme cât e inconștientă. 
Fără îndoială, Gellir v-a spus că Sabia Skofnung nu 
poate fi scoasă din teacă în prezenţa unei femei. 
Din fericire, femeile în comă nu contează! 
Randolph, grăbește-te. A venit momentul să scoţi 
sabia. 

Unchiul Randolph și-a lins buzele. 

— Poate că ar fi mai bine dacă... 

Vocea i s-a transformat într-un țipăt gutural. S-a 
îndoit de șale, iar cicatricea de pe obraz a început 
să-i fumege. Faţa a început să-mi ardă și mie, prin 
empatie. 

— Oprește-te! am strigat. 

Unchiul meu a icnit. Și-a îndreptat spatele, în 
timp ce dintr-o parte a nasului încă-i mai ieșea 
fum. 

Loki a izbucnit în râs. 

— Randy, Randy, Randy. Arăţi ridicol. Am mai 
vorbit despre asta. Vrei ca familia ta să se întoarcă 
din Helheim? Am nevoie de plata integrală în 
avans. Te-am însemnat, așa c-o să faci ce-ţi spun. 
Nu-i chiar atât de greu. 


A arătat spre Sabia Skofnung. 

— Aport, băiete. Magnus, dacă te amesteci, 
coma lui Sam va fi permanentă. Sper însă că n-o 
vei face. Ar fi teribil de neplăcut acum, înainte de 
nuntă. 

îmi venea să-l tai pe din două, ca pe Hei. (Mă 
refer la Hei, fiica lui, care avea două jumătăţi 
diferite.) Apoi să-l lipesc la loc și să-l tai din nou. 
Nu-mi venea să cred că-l considerasem pe Loki 
carismatic și convingător. îi spusese „Randy“ 
unchiului meu. Numai pentru asta merita pedeapsa 
cu moartea. 

Dar nu știam cât control avea Loki asupra lui 
Sam. Oare chiar putea s-o facă cataleptică doar cu 
puterea gândului? într-o anumită măsură, mă 
îngrijora și ce putea păţi Randolph. Poate că idiotul 
se băgase într-o afacere dubioasă cu Loki, dar 
înțelegeam de ce-o făcuse. Mi-am amintit de soția 
lui, Catherine, pe barca ce se scufunda; de Aubrey, 
cu bărcuţa ei de jucărie; de Emma care striga 
strângând în mână piatra inscripționată cu runa 
moștenire - simbolul tuturor viselor pe care n-avea 
să și le ducă la îndeplinire niciodată. 

în stânga mea, Hearthstone și Blitzen au făcut 
câțiva pași în faţă. Hearthstone își revenise 
suficient cât să poată umbla singur. Blitz ţinea în 
mână o spadă pe care probabil o luase de la unul 
dintre zombi. Am întins mâna ca să-i opresc. 

Randolph a ridicat Sabia Skofnung. A scos-o 
încet din teacă - o lamă cu două tăișuri din fier 
cenușiu și rece. De-a lungul ei pâlpâiau rune în 
toate nuanțele de albastru, de la culoarea 


permafrostului la cea a venelor. 

Jack s-a înfiorat. 

— 0...0, uau. 

— Da, într-adevăr, a spus Loki. Acum, dacă ar fi 
să mânuiesc o sabie și n-aş putea-o avea pe 
legendara Sabie a Verii, așa alege Sabia Skofnung. 

— O fi el malefic, mi-a șoptit Jack, dar are 
gusturi bune. 

— Din păcate, a continuat Loki, dată fiind 
starea mea actuală, nu sunt de fapt cu totul aici. 

Blitzen a mormăit: 

— E primul lucru pe care-l zice și cu care-s de 
acord. Sabia asta nu trebuie trasă niciodată din 
teacă. 

Loki și-a dat ochii peste cap. 

— Blitzen, fiu al lui Freya, ești un pitic atât de 
melodramatic când vine vorba de arme magice! N- 
o pot folosi pe Skofnung, e adevărat, dar cei din 
familia Chase se trag din vechii regi scandinavi! 
Sunt perfecţi. 

Mi-am amintit că Randolph îmi vorbise despre 
asta - că familia Chase se trăgea din vechii regi ai 
Suediei, bla, bla, bla. Dar dacă asta ne dădea 
dreptul să folosim săbii malefice, nu aveam de 
gând să-mi trec asta în CV 

„Prea periculos.“ 

Hearthstone făcea semne apatic și slăbit. I se 
citea frica în privire. 

„Moarte. Profeţia.“ 

— Şi ce dacă lama are câteva aspecte ciudate? a 
spus Loki. îmi plac ciudăţeniile! Nu poate fi folosită 
în prezenţa femeilor. Nu poate fi scoasă din teacă 


la lumina zilei. Poate fi folosită doar de cineva cu 
ascendență nobilă. 

Loki i-a tras un ghiont în braţ lui Randolph. 

— Până și el se califică. în plus, odată scoasă din 
teacă, nu mai poate fi băgată la loc până nu simte 
gust de sânge. 

Jack a zbârnăit, scoțând un smiorcăit metalic. 

— Nu-i cinstit. E prea atrăgătoare. 

— Știu ce zici, a spus Loki. Iar ultima ciudăţenie 
a săbiei... Hearthstone, prietene, vrei să le spui tu 
sau le spun eu? 

Hearthstone s-a clătinat. L-a apucat pe Blitzen 
de umăr. Nu eram sigur dacă voia să se sprijine de 
el sau doar voia să se asigure că piticul era tot 
acolo. 

Blitzen a ridicat spada care era aproape cât el 
de mare. 

— Loki, n-o să-i faci asta lui Hearth. Nu te las. 

— Dragul meu pitic, apreciez că ai găsit intrarea 
în mormânt! Și, desigur, am avut nevoie de 
Hearthstone ca să rupă sigiliul magic din jurul 
sarcofagului. V-aţi jucat bine rolul, amândoi, dar 
mă tem că mă aștept la mai multe de la voi. Doar 
vrei s-o vedeţi pe Samirah măritată și fericită, nu-i 
așa? 

— Cu un uriaș? a pufnit Blitzen. Nu. 

— Dar e pentru o cauză bună! Găsirea 
ciocanului ăluia! Asta înseamnă că am nevoie de o 
zestre cum se cuvine, iar Thrym a cerut Sabia 
Skofnung. E un schimb foarte rezonabil. Chestia e 
că sabia nu e completă iară piatră. Cele două merg 
împreună. 


— Ce vrei să spui? am întrebat. Ce piatră? 

— Piatra Skofnung - piatra făurită pentru a 
ascuţi lama! 

Loki a trasat cu degetele un cerc de mărimea 
unei farfurioare. 

—  Atâtica de mare, albastră cu pete cenușii. 

I-a făcut cu ochiul lui Hearthstone. 

— îţi sună cunoscut? 

Hearthstone arăta de parcă s-ar fi sufocat cu 
eșarfa. 

— Hearth, am spus, despre ce vorbește? 

Prietenul meu elf n-a răspuns. 

Unchiul Randolph s-a clătinat, folosindu-se acum 
de ambele mâini ca să ţină sabia aia blestemată. 
Lama de fier s-a întunecat și din muchiile ei s-au 
ridicat fuioare de vapori înghetati. 

— E tot mai grea, a gâfâit Randolph. Și mai 
rece. 

— Atunci ar trebui să ne grăbim. 

Loki s-a uitat în jos la silueta inconștientă a lui 
Sami- rah. 

— Randolph, hai să hrănim sabia flămândă, ce 
zici? 

— în niciun caz. 

Mi-am ridicat sabia. 

— Randolph, nu vreau să-ți fac rău, dar o voi 
face. 

Unchiul meu a suspinat. 

— Magnus, nu înţelegi. Nu știi ce planuri are... 

— Randolph, a sâsâit Loki, dacă vrei să-ți mai 
vezi familia, loveşte! 

Randolph a atacat, lovind cu lama blestemată - 


și i-am înţeles complet greșit intenţiile. 

Ce prost ești, Magnus. Impardonabil de prost. 

Mă gândeam doar la Sam, care zăcea 
neputincioasă la picioarele lui Loki. Trebuia s-o 
apăr. Nu mă gândeam la profeţii sau la faptul că 
tot ce facea Loki, chiar și privirea aceea 
întâmplătoare pe care i-o aruncase fiicei sale, era 
un șiretlic. 

Am înaintat ca să parez lovitura unchiului meu, 
dar el s-a năpustit pe lângă mine. Cu un strigăt de 
groază, a înfipt Sabia Skofnung în burta lui Blitzen. 


A 


CAPITOLUL 18 


Trebuie să învăţ multe, da’ mult mai multe 
înjurături în limbajul semnelor 


Am urlat de furie. 

Am lovit în sus și Sabia Skofnung a zburat din 
strân- soarea lui Randolph, împreună cu - câh, 
puteţi sări peste partea asta - câteva chestii roz 
care arătau ca niște degete. 

Randolph s-a dat înapoi împleticit, strângându-și 
mâna la piept. Sabia Skofnung a căzut cu zgomot 
pe podea. 

— O. 

Blitzen a făcut ochii mari. Sabia îi străpunsese 
vesta de zale. Sângele i se scurgea printre degete. 

S-a clătinat. Hearthstone l-a prins și l-a târât 
departe de Randolph și Loki. 

M-am întors spre Loki. L-am ridicat din nou pe 
Jack și i-am străpuns chipul arogant, dar silueta lui 
a pâlpâit ca o proiecţie. 

—  Lovește! Ratează! 

Loki a clătinat din cap. 

— Serios, Magnus, știm amândoi că nu mă poţi 
răni. Nu sunt pe deplin aicil în plus, lupta nu-i 
punctul tău forte. Dacă vrei să-ți verși nervii pe 
cineva, n-ai decât să-l omori pe Randolph, dar fa-o 
cât mai repede. Avem multe de discutat și piticul 


tău sângerează. 


Nu puteam să respir. Aveam senzaţia că cineva 
îmi turna ură pură pe gât. îmi venea să-mi spintec 
unchiul, îmi venea să distrug mormântul ăla până 
nu mai rămânea piatră pe piatră. Dintr-o dată am 
înțeles-o pe Rata- tosk, veverița care spunea numai 
răutăţi și voia să distrugă copacul în care trăia. 

Nu mi-a fost ușor, dar mi-am înfrânat furia. Era 
mai important să-l salvez pe Blitz decât să mă 
răzbun. 

— Jack, am spus, supraveghează-i pe meinfretrii 
ăștia. Dacă încearcă s-o rănească pe Sam sau să ia 
sabia Skofnung, intră în modul Cuisinart. 

— Am înţeles. 

Jack a vorbit cu o voce mai gravă decât de 
obicei, probabil pentru a o impresiona pe Sabia 
Skofnung. 

— O să protejez sabia sexy cu preţul vieţii! O, și 
pe Sam, desigur. 

Am alergat lângă Blitzen. 

— Asta e! a strigat Loki. Asta-i Magnus Chase 
pe care-l cunosc și-l iubesc! Mereu cu gândul la 
ceilalți. Vindecătorul de serviciu! 

Mi-am pus mâinile pe burta lui Blitzen, apoi mi- 
am ridicat privirea spre Hearthstone. 

— Ai vreo rună care ne-ar putea ajuta? 

Hearth a clătinat din cap. Ochii îi scânteiau de o 
ură demnă de Ratatosk. Am văzut cât era de 
disperat să facă ceva, orice, dar folosise deja două 
rune în dimineaţa asta. Una în plus probabil că l-ar 
fi omorât. 

Blitzen a tușit. Faţa lui lua culoarea lutului. 


— Sunt... sunt bine, băieţi. Lăsaţi-mă un minut 
să-mi revin. 

— Rezistă, Blitz. 

Am invocat din nou puterea lui Frey. Mâinile mi 
s-au încălzit ca firele dintr-o pătură electrică, 
răspândind căldură în fiecare celulă a corpului lui 
Blitzen. l-am încetinit circulaţia sângelui. I-am 
îmblânzit durerea. Dar rana nu voia să se vindece. 
Am simţit că se lupta cu mine, sfâșiind țesuturile și 
capilarele mai repede decât le puteam repara, 
înfruptându-se din Blitzen cu o poftă devastatoare. 

Mi-am amintit de profeția lui Hearthstone: 
„Blitzen. Vărsare de sânge. Nu poate fi oprită.“ 

Era vina mea. Ar fi trebuit să-mi dau seama. Ar 
fi trebuit să insist ca Blitz să rămână în 
ascunzătoarea lui Mimir și să mănânce pizza 
comandată. Ar fi trebuit să-l ascult pe nenorocitul 
ăla de ucigaș de ţapi din Back Bay. 

— O să te faci bine, am spus. Rezistă. 

Privirea lui Blitz nu se mai putea concentra. 

— Am... o trusă de cusut în buzunarul vestei... 
dacă ajută la ceva. 

îmi venea să urlu. Bine că nu-l mai aveam pe 
Jack în mână, că sigur făceam o criză de nervi â la 
Kylo Ren. 

M-am ridicat în picioare și i-am confruntat pe 
Loki și Randolph. Probabil că aveam o expresie 
destul de înspăimântătoare. Randolph s-a tras în 
spate până a ajuns la una din nișele zombiilor, 
lăsând o dâră de sânge din mâna rănită. Probabil 
că l-aș fi putut vindeca, dar nici nu mi-a trecut prin 
cap s-o fac. 


— Loki, ce vrei? l-am întrebat. Cum îl pot ajuta 
pe Blitzen? 

Zeul și-a deschis braţele. 

— Sunt atât de bucuros că m-ai întrebat. Din 
fericire, cele două întrebări au același răspuns! 

— Piatra, a icnit Blitz. Vrea... piatra. 

— Exact! a încuviinţat Loki. Vezi tu, Magnus, 
rănile provocate de Sabia Skofnung nu se vindecă 
niciodată. Pur și simplu continuă să sângereze la 
nesfârșit... sau până la moarte, care vine prima. 
Singura cale de-a închide această rană e să 
folosești Piatra Skofnung. De aceea cele două merg 
așa de bine împreună. 

Hearthstone s-a pus pe înjurat prin semne, o 
imagine atât de impresionantă, încât ar fi fost o 
excelentă reprezentaţie de artă performativă. 
Chiar dacă nu știai limbajul semnelor, gesturile lui 
transmiteau furia pe care o simţea mai eficient ca 
orice urlet. 

— Măi să fie, a spus Loki. N-am mai fost făcut 
așa de la ultimul flirt cu Aesir! îmi pare rău că asta 
crezi, prietene, dar tu ești singurul care poate face 
rost de piatră. Şiii că e singura soluţie. Ai face bine 
să dai fuga acasă! 

— Acasă? 

Gândurile mi se mișcau în cap cu viteza 
siropului rece. 

— Adică în... Alfheim? 

Blitzen a gemut. 

— Nu-l obliga pe Hearth să meargă. Nu merită, 
puș- tiule. 

M-am uitat la unchiul Randolph, care se facea 


comod în nișa lui de zombi. Cu costumul lui ponosit 
și cu cicatricea de pe față, cu ochii sticloși de la 
durere și de la sângele pierdut, Randolph era 
aproape un strigoi. 

— Ce urmărește Loki? l-am întrebat. Ce-are a 
face asta cu ciocanul lui Thor? 

S-a uitat la mine cu aceeași expresie dezolantă 
pe care o avusese și în vis, când se întorsese spre 
familia lui pe yachtul zdruncinat de furtună și 
spusese: „O să vă duc acasă“. 

— Magnus, îmi... îmi pare așa... 

— De rău? a completat Loki. Da, îţi pare foarte 
rău, Randolph. Știm. Dar sincer, Magnus, nu vezi 
legătura? Poate că trebuie să fiu mai clar. Uneori 
uit cât de înceţi la minte pot fi muritorii. Ciocanul- 
e-la-un-uriaș. 

Și-a dublat fiecare cuvânt făcând semne 
exagerate din mâini. 

—  Uriașul-înapoiază-ciocanul-în-schimbul-lui- 
Sami- rah. Noi-schimbăm-daruri-la-nuntă. 
Ciocanul-în-chim- bul-lui-S-K-O-F-N-U-N-G. 

— încetează! am mârâit. 

— Deci ai înţeles? 

Loki și-a scuturat mâinile. 

— Bine, pentru că mi-au obosit degetele. Acum, 
nu pot să-i dau doar o jumătate de zestre, nu? 
Thrym n-o să accepte nici în ruptul capului. Am 
nevoie de sabie și de piatră. Din fericire, prietenul 
tău Hearthstone știe exact unde poate fi găsită 
piatra! 

— De aia ai pus la cale povestea asta? De ce l- 
ai...? 


Am arătat spre Blitz, care zăcea într-o baltă 
roșie tot mai mare. 

— Să zicem c-a fost un stimulent, a zis Loki. Nu 
eram sigur că îmi vei aduce piatra doar ca s-o am 
la nunta lui Samirah, însă o vei face ca să-ţi salvezi 
prietenul. Și, ţin să-ţi reamintesc, o faci și ca să te 
ajut să recuperezi nenorocitul de ciocan al ăluia. E 
un câștig reciproc. Asta dacă piticul nu moare între 
timp. Sunt niște creaturi atât de mici și de jalnice. 
Randolph, haide! 

Unchiul meu s-a apropiat de Loki târșâindu-și 
picioarele, ca un câine care știa c-o să fie bătut. 
Nu-l îndrăgeam prea tare în momentul acela, dar 
uram felul în care se purta Loki cu el. Mi-am 
amintit de legătura pe care o avusesem cu 
Randolph în vis... am simţit durerea copleșitoare 
care-l îndemnase să se comporte astfel. 

— Randolph, am spus, nu trebuie să te duci cu 
el. 

Mi-a aruncat o privire și am înţeles cât de mult 
mă înșelam. Ceva se rupsese în el când îl 
înjunghiase pe Blitzen. Fusese atras atât de 
departe în povestea asta nenorocită, renunţase la 
atât de multe ca să-și recupereze soţia și copiii 
morţi, încât nu mai vedea nicio scăpare. 

Loki a arătat spre sabia Skofnung. 

— Sabia, Randolph. Ia sabia. 

Runele lui Jack s-au făcut violet de furie. 

— Hai, încearc-o, compadre, și o să pierzi mai 
mult de două degete. 

Randolph a ezitat, așa cum fac cei care sunt 
amenințați de o sabie strălucitoare și vorbitoare. 


Aroganţa lui Loki a scăzut. Ochii i s-au 
întunecat. Buzele sale cu cicatrici s-au strâns. Am 
văzut cât de tare își dorea sabia aia. Avea nevoie 
de ea pentru ceva mult mai important decât un 
cadou de nuntă. 

Am pus piciorul pe sabia Skofnung. 

— Jack are dreptate. Sabia nu pleacă nicăieri. 

Venele de pe gâtul lui Loki erau gata să 
explodeze. Mi-a fost teamă că avea s-o ucidă 
Samirah și să picteze pereţii cu forme abstracte de 
pitic, elf și einheijari. 

I-am înfruntat privirea. Nu-i înțelegeam planul, 
dar începeam să-mi dau seama că avea nevoie de 
noi în viaţă... cel puţin deocamdată. 

Pe durata unei nanosecunde, zeul și-a venit în 
fire. 

— Bine, Magnus, a spus degajat. Adu sabia și 
piatra cu tine când o aduci pe mireasă. Patru zile. 
Te anunţ eu unde. Și ia-ţi și tu un smoching ca 
lumea. Randolph, vino. Repejor! 

Unchiul meu s-a strâmbat. 

Loki a râs. 

— O, scuze. 

Și-a scuturat degetul mic și inelarul. 

— E prea devreme? 

L-a apucat de mânecă pe Randolph. Cei doi 
bărbaţi au ţâșnit cu spatele prin portalul din sicriu 
de parcă ar fi fost smulși dintr-un avion cu reacţie 
aflat în aer. Sarcofagul s-a prăbușit în urma lor. 

Sam s-a mișcat. S-a ridicat brusc în capul 
oaselor, de parcă i-ar fi sunat alarma. Hijabul i-a 


alunecat peste ochiul drept, ca un petic de pirat. 

— Ce... ce se-ntâmplă? 

Mă simţeam prea amorțit ca să-i explic. 
Ingenunchea- sem lângă Blitzen, făcând tot 
posibilul să-l ţin în viață. Mâinile îmi străluceau 
atât de tare de la energie, încât aș fi putut produce 
o catastrofa nucleară, dar degeaba. Prietenul meu 
se stingea. 

Ochii lui Hearth erau plini de lacrimi. S-a așezat 
lângă Blitz, iar eșarfa lui cu buline s-a înmuiat în 
sânge. Din când în când se pălmuia peste frunte, 
făcând semnul V: Prost. Prost. 

Umbra lui Sam ne-a acoperit. 

— Nu! Nu, nu, nu. Ce s-a întâmplat! ? 

Hearthstone a început o nouă tiradă de semne: 
„V-am spus! Prea periculos! Vina ta că am...“ 

— Amice... 

Blitzen l-a tras încetișor pe Hearthstone de 
mâini. 

— Nu-i vina lui Seim. Nici a ta. A fost... ideea 
mea. 

Hearthstone a clătinat din cap. „Walkirie 
proastă. Și prostul de mine. Trebuie să existe o 
cale de a te vindeca.“ 

S-a uitat la mine, așteptând disperat un miracol. 

Detestam să fiu vindecător. Pe zorzoanele lui 
Frey, cât îmi doream să fiu războinic. Sau să-mi pot 
schimba forma precum Alex Fierro sau să dau în 
rune ca Hearthstone sau chiar să fiu berserker 
precum Tare ca Piatra și să mă arunc în luptă în 
chiloţi. Faptul că viaţa prietenilor depindea de 
abilitățile mele, că vedeam cum se stingea lumina 


în ochii lui Blitzen și că știam că nu puteam face 
nimic... era insuportabil. 

— Loki nu ne-a dat de ales, am spus. Trebuie să 
găsim Piatra Skofnung. 

Hearthstone a mormăit frustrat. „Aș face-o. 
Pentru Blitz. Dar n-am timp. Ar dura cel puţin o zi. 
Ar muri.“ 

Blitzen a încercat să spună ceva. N-a reușit să 
articuleze nici un cuvânt. Capul i-a căzut într-o 
parte. 

— Nu! a suspinat Sam. Nu, nu se poate să 
moară. Unde e piatra asta? Mă duc eu după ea! 

M-am uitat în jur, căutând disperat o idee. Ochii 
mi-au căzut pe singura sursă de lumină - sulița lui 
Samirah, ce zăcea la pământ. 

Lumină. Lumina soarelui. 

Mai era un miracol pe care-l puteam încerca - 
un miracol mai mic, penibil, dar altă variantă n- 
aveam. 

— Avem nevoie de mai mult timp, am spus, așa 
că vom face mai mult timp. 

Nu eram sigur că Blitzen mai era conștient, dar 
l-am strâns de umăr. 

— Te aducem noi înapoi, amice. îţi promit. 

M-am ridicat. Mi-am ridicat capul spre tavanul 
curbat și mi-am închipuit soarele de deasupra. L- 
am invocat pe tata - zeul căldurii și al fertilităţii, 
zeul lucrurilor vii care ieșeau din pământ pentru a 
ajunge la lumină. 

Mormântul s-a cutremurat. Ploua cu praf. Chiar 
deasupra mea, tavanul curbat s-a crăpat ca o coajă 
de ou și o fantă neregulată de lumină a străpuns 


întunericul, iluminând faţa lui Blitzen. 
Sub ochii mei, unul dintre cei mai buni prieteni 
ai mei din cele Nouă Lumi s-a transformat în 


piatră. 
4 SN 
CAPITOLUL 19 


Ar trebui să mă neliniștească 
faptul că pilotul se roagă? 


Aeroportul din Provincetown era cel mai 
deprimant loc în care fusesem vreodată. Ca să fiu 
sincer, poate că asta se datora și faptului că eram 
în compania unui pitic petrificat, a unui elf cu 
inima frântă, a unei walkirii furioase și a unei săbii 
căreia nu-i mai tăcea gura. 

Sam chemase un Uber care să ne ia de la 
Monumentul  Pelerinului. M-am întrebat dacă 
folosea Uber ca variantă de rezervă pentru 
transportarea sufletelor în Walhalla. Pe tot drumul 
până la aeroport, înghesuit pe bancheta din spate a 
unui Ford Focus, am fredonat într-una Walkiria”. 

Lângă mine, Jack și-a pus centura de siguranţă 
și m-a tocat la cap cu tot felul de întrebări. 

— Putem s-o scoatem puţin din teacă pe 
Skofnung? Vreau doar s-o salut. 

— Jack, nu. Nu poate fi scoasă din teacă la 


IX Operă compusă de Richard Wagner. 


lumina zilei sau în prezenţa femeilor. Chiar dacă 
am scoate-o, ar trebui să ucidă pe cineva. 

— Dar, în afară de asta, nu-i așa că ar fi 
grozav? 

A suspinat, și runele i-au luminat lama. 

— E atât de frumoasă. 


— Transformă-te, te rog, în pandantiv. 

— Crezi că i-a plăcut de mine? Sper că n-am zis 
vreo prostie. Fii sincer. 

Mi-am înghiţit câteva remarci usturătoare. Nu 
era vina lui Jack că ne aflam în situaţia asta. Totuși, 
am fost ușurat când l-am convins în sfârșit să se 
transforme în pandantiv. l-am spus că are nevoie 
de somnul de frumuseţe, în caz că aveam s-o 
scoatem mai târziu din teacă pe Skofnung. 

Când am ajuns la aeroport, l-am ajutat pe 
Hearths- tone să scoată piticul de granit din 
mașină, în timp ce Sam intra în terminal. 

Nu era mare lucru de văzut în aeroport - doar o 
încăpere pentru sosiri și plecări, câteva bănci în 
partea din faţă și, după gardul de securitate, două 
piste pentru avioane. 

Sam nu îmi explicase de ce ne aflam acolo. Am 
bănuit că-și folosea relaţiile din lumea piloților ca 
să facă rost de o cursă charter spre Boston. 
Evident, ea n-avea putere să ne ducă în zbor pe toți 
patru, iar Hearthstone nu era în stare să mai 
folosească rune. 

Hearth își consumase ultima fărâmă de energie 
magică ca să invoce folia cu bule și banda adezivă, 
folosind o rună care semăna cu litera X. Poate era 
vechiul simbol viking pentru transport. Poate era 


runa pentru Alfheim Express. Hearthstone e atât 
de supărat și deznădăjduit, încât n-am îndrăznit să- 
1 întreb. Am rămas în faţa terminalului, așteptând 
ca Sam să se întoarcă, în timp ce Hearth își 
înfășură cu grijă în folie cel mai bun prieten. 

Ajunseserăm la un fel de armistițiu cât 
așteptaserăm Uberul. Hearth, Sam și cu mine ne 
simțeam ca niște fire de înaltă tensiune dezgolite, 
supraîncărcate de vinovăţie și resentimente, gata 
să ucidem pe oricine se atingea de noi. Dar știam 
că asta n-avea să-l ajute pe Blitzen. N-am vorbit 
despre asta, dar am ajuns la un acord tacit să nu 
strigăm, să nu ţipăm și să nu ne lovim până mai 
încolo. Deocamdată aveam un pitic de vindecat. 

In cele din urmă, Sam a ieșit din terminal. 
Trebuie să fi făcut o oprire la toaletă, pentru că 
avea mâinile și faţa încă umede. 

— Cessna e pe drum, a spus. 

— Avionul instructorului tău de zbor? 

A încuviinţat din cap. 

— A trebuit să mă rog de el și să-l implor. Dar 
Barry e foarte cumsecade. înţelege că e o urgenţă. 

— Ştie despre...? am arătat în jur, într-o 
încercare palidă de a mă referi la cele Nouă Lumi, 
la pitici petri- ficaţi, războinici strigoi, zei malefici 
și toate celelalte lucruri aiurea din viaţa noastră. 

— Nu, a zis Sam. Şi aș dori să rămână așa. Nu 
pot pilota avioane dacă instructorul mă crede 
nebună. 

A aruncat o privire spre opera lui Hearthstone. 

— Nu s-a produs nicio schimbare la Blitzen? N- 
a început încă... să se fărâmiţeze? 

Am avut senzaţia că am înghiţit un limax. 


— Să se fărâmiţeze? Spune-mi, te rog, că n-o să 
se întâmple așa ceva. 

— Sper că nu. Dar uneori... 

Sam a închis ochii și a durat o secundă să se 
adune. 

— Uneori, după câteva zile... 

De parcă mai aveam nevoie de un motiv să mă 
simt vinovat. 

— După ce găsim Piatra Skofnung... există o 
cale de a-l despetrifica pe Blitz, nu? 

Era genul de întrebare pe care ar fi trebuit s-o 
pun înainte de a-mi transforma prietenul într-o 
bucată de granit, dar, hei, acționasem într-un 
moment de criză. 

— Sper... sper că da, a spus Sam. 

Asta m-a făcut să mă simt mult mai bine. 

Hearthstone s-a uitat la noi. I-a făcut semn lui 
Sam cu gesturi mici și furioase: „Avion? Ne lași pe 
mine și pe Magnus. Tu nu vii.“ 

Sam a părut jignită, dar și-a ridicat palma lângă 
față, cu degetul arătător în sus. „înţeleg.“ 

Hearthstone a continuat să-l ambaleze pe piticul 
nostru. 

— Lasă-l în pace deocamdată, i-am zis lui Sam. 
Nu-i vina ta. 

Sam s-a uitat în podea. 

— Mi-ar plăcea să cred asta. 

Am vrut s-o întreb despre felul cum o controla 
Loki, să-i spun cât de rău îmi părea pentru ea, să-i 
promit că vom găsi o cale de a lupta cu tatăl ei. Dar 
m-am gândit că era prea devreme să aduc vorba 
despre asta. încă se simţea foarte rușinată. 


— Ce-a vrut să spună Hearthstone? Unde să ne 
lase? am întrebat. 

— îţi explic când vom fi în aer. 

Sam și-a scos telefonul și s-a uitat la ceas. 

— E zuhr. Mai avem vreo douăzeci de minute 
până aterizează avionul. Magnus, vii puţin cu 
mine? 

Nu știam ce înseamnă zuhr, dar m-am luat după 
ea până am ajuns la o mică zonă cu iarbă din 
mijlocul parcării circulare. 

Samirah a scotocit prin rucsac. A scos o bucată 
de pânză albastră împachetată, ca o eșarfa mare, și 
a întins-o pe iarbă. Primul meu gând a fost: facem 
un picnic’? 

Apoi mi-am dat seama că aranja pânza în așa fel 
încât să indice sud-estul. 

— E un covoraș de rugăciune? 

— Da, a spus ea. E timpul pentru rugăciunea de 
prânz. Stai de șase? 

— Eu... stai așa. Poftim? 

Am avut senzaţia că-mi pasa un nou-născut și-mi 
cerea să am grijă de el. în săptămânile de când o 
cunoșteam pe Sam, n-o mai văzusem să se roage. 
M-am gândit că n-o făcea prea des. Eu asta aș fi 
făcut în locul ei - cât mai puţine chestii religioase. 

— Cum te poţi ruga într-un moment ca ăsta? 

A râs fără convingere. 

— Adevărata întrebare este: cum să nu mă rog 
într-un moment ca ăsta? Nu durează mult. Stai de 
șase în caz că... habar n-am, dacă ne atacă trolii 
sau ceva de genul. 

— De ce nu te-am mai văzut rugându-te? 


Sam a ridicat din umeri. 

— Mă rog în fiecare zi. De cinci ori, așa cum se 
cere. De obicei mă retrag într-un loc liniștit, deși, 
dacă călătoresc sau sunt într-o situație periculoasă, 
uneori amân rugăciunile până când mă asigur că-s 
în siguranţă. E voie. 

— Ca atunci când am fost în Jotunheim? 

A dat din cap. 

— E un exemplu bun. Din moment ce nu suntem 
în pericol în momentul de faţă, tu ești de faţă și e 
timpul s-o fac - te deranjează? 

— Aăă... nu. Fă-o, sigur. Dă-i drumul. 

Mă mai aflasem în destule situaţii suprarealiste. 
Sprijinisem tejgheaua într-un bar piticesc. Fugisem 
de o veveriţă uriașă prin arborele universului. 
Coborâsem pe draperie în sufrageria unui uriaș. 
Dar s-o păzesc pe Samirah al-Abbas când se ruga 
în parcarea unui aeroport. .. asta era ceva nou. 

Sam și-a scos pantofii. A rămas nemișcată la un 
capăt al covorașului, cu palmele lipite de burtă, cu 
ochii între- deschişi. A șoptit ceva în barbă. Şi-a 
dus pentru o clipă mâinile la urechi - un gest care 
în limbajul semnelor însemna ascultă cu atenție. 
Apoi și-a început rugăciunile, o incantaţie slabă, ca 
un cântec în arabă, care suna de parcă ar fi recitat 
o poezie cunoscută sau ar fi cântat o melodie de 
dragoste. Sam s-a înclinat, s-a îndreptat de spate și 
a îngenuncheat cu picioarele strânse sub ea, 
lipindu-și fruntea de pânză. 

Nu spun că m-am uitat fix la ea. Mi se părea 
urât să mă holbez. Dar am stat de șase la o 
distanţă care mi s-a părut respectuoasă. 

Trebuie să recunosc că eram puţin fascinat. 


Poate chiar invidios. După tot ce i se întâmplase, 
după ce fusese controlată și lăsată inconștientă de 
tatăl ei malefic, Sam părea să fie împăcată pentru 
moment. Işi crea propria mică bulă de liniște. 

Eu nu mă rugam niciodată, pentru că nu 
credeam într-un Dumnezeu atotputernic. Dar mi-aș 
fi dorit să cred în ceva așa cum o facea Sam. 

Rugăciunea n-a durat mult. Sam și-a împăturit 
covorașul și s-a ridicat. 

— Mersi, Magnus. 

Am ridicat din umeri, simţindu-mă în continuare 
ca un intrus. 

— Ti-e mai bine acum? 

A zâmbit. 

— Nu e magie. 

— Da, dar... noi ne întâlnim cu magia la tot 
pasul. Nu e dificil să crezi că există ceva mai 
puternic decât toate creaturile astea scandinave cu 
care avem de-a face? Mai ales dacă - fără supărare 
- Barosanul nu-ţi sare în ajutor? 

Sam și-a băgat covorașul de rugăciune în 
rucsac. 

— Nu sare în ajutor, nu se bagă, nu se impune... 
mie asta mi se pare mult mai milostiv și divin, nu 
crezi? 

Am dat din cap. 

— Că bine zici. 

N-o văzusem pe Sam plângând, dar avea 
colțurile ochilor roșii. M-am întrebat dacă plângea 
așa cum se ruga - în intimitate, retrăgându-se într- 
un loc liniștit ca să nu observăm. 

S-a uitat la cer. 


— în plus, cine zice că Allah nu ajută? 

A arătat spre silueta albă și strălucitoare a unui 
avion care se apropia. 

— Hai să-l întâmpinăm pe Barry. 


Surpriză! Nu doar că aveam parte de un avion și 
un pilot, ci și de iubitul lui Sam. 

Sam alerga pe pistă când ușa avionului s-a 
deschis. Prima persoană care a coborât treptele a 
fost Amir Fad- lan, într-o scurtă de piele maro trasă 
peste tricoul alb cu Falalan' Falafel, cu părul dat 
pe spate și ochelari de soare cu rame aurii, care-l 
faceau să semene cu unul dintre aviatorii din 
reclamele la ceasurile Breitling. 

Sam a încetinit când l-a văzut, dar nu mai avea 
timp să se ascundă. Și-a întors privirea spre mine, 
cu o expresie de panică, apoi s-a apropiat de 
logodnicul ei. 

Am ratat prima bucată din discuţia lor. Eram 
prea ocupat să-l ajut pe Hearthstone să care un 
pitic de piatră la avion. Sam și Amir stăteau pe 
treapta de jos, schimbând gesturi exasperate și 
expresii dureroase. 

Când am ajuns în sfârșit la ei, Amir se foia 
încoace și încolo ca și cum ar fi exersat un discurs. 


— Nici măcar n-ar trebui să fiu aici. Am crezut 
că ești în pericol. Am crezut că e o situaţie de viaţă 
și de moarte. Eu... 

S-a oprit brusc. 

— Magnus? 

M-a privit de parc-aș fi picat din cer, ceea ce nu 


era corect, de vreme ce nu mai căzusem din cer de 
ore bune. 

— Hei, omule, am spus. Există un motiv pentru 
toată treaba asta. Un motiv foarte bun. Samirah n- 
a făcut... nimic din ce-ai putea crede că a făcut și 
care să fi fost greșit. Pentru că n-a făcut. 

Sam s-a uitat urât: „Nu ești de ajutor.“ 

Privirea lui Amir s-a îndreptat spre Hearthstone. 

— Te recunosc și pe tine. De-acum câteva luni, 
de la food court. Așa-zisul grup de studiu la 
matematică al lui Sam... 

A clătinat din cap de parcă nu-i venea să creadă. 

— Deci tu ești elful de care-a pomenit Sam? Şi 
tu Magnus... ești... ești mort. Sam a zis că ţi-a dus 
sufletul în Walhalla. Și piticul - s-a uitat la Blitzen- 
ul nostru, înfășurat în folie cu bule - e o statuie? 

— Temporar, am spus. Nici asta n-a fost vina lui 
Sam. 

Amir a izbucnit într-un râs din ăla de nebun, pe 
care nu vrei să-l auzi vreodată - genul care indică 
că în creier au apărut niște fisuri ce nu pot fi 
înlăturate prin șlefuire. 

— Nici nu știu de unde să încep. Sam, ești bine? 
Aveţi... aveţi probleme? 

Obrajii lui Samirah s-au făcut de culoarea 
sosului de merișoare. 

— E... complicat. îmi pare atât de rău, Amir. Nu 
mă așteptam... 

— Că o să fie aici? s-a auzit o voce nouă. Draga 
mea, n-am putut să-l împiedic. 

în ușa avionului stătea un bărbat slab, cu pielea 


închisă la culoare, atât de bine îmbrăcat, că Blitzen 
ar fi plâns de bucurie: jeanși castanii pe picior, 
cămașă verde pastel, vestă la două rânduri de 
nasturi și cizme de piele cu vârful ascuţit. Pe 
ecusonul laminat de pilot pe care-l avea atârnat la 
gât scria BARRY AL.JABBAR. 

— Dragii mei, a spus Barry, dacă vrem să 
respectăm planul de zbor, ar trebui să urcați la 
bord. Trebuie doar să alimentăm și pornim. lar tu, 
Samirah... 

A ridicat dintr-o sprânceană. Avea cei mai calzi 
ochi chihlimbarii pe care-i văzusem în viaţa mea. 

— lartă-mă că i-am spus lui Amir, dar când m-ai 
sunat m-am îngrijorat foarte tare. Amir mi-e 
prieten apropiat. M-aștept să rezolvaţi orice 
problemă ați avea! A insistat să vină și el când a 
auzit că ai necazuri. Așa că... 

Barry și-a dus mâna căuș la gură și a șoptit 
suficient de tare cât să auzim cu toţii: 

— Să zicem că-s însoţitorul vostru, bine? Acum 
toată lumea la bord! 

Barry s-a întors pe călcâie și a dispărut în avion. 
Hearthstone l-a urmat, trăgându-l după el pe scări 
pe Blitzen. 

Amir își frângea mâinile. 

— Sam, încerc să înţeleg. Serios. 

Ea s-a uitat la centură, dându-și poate seama că 
încă avea toporul de luptă la ea. 

— Știu. 

— Fac orice pentru tine, a spus Amir. Doar să... 
să nu încetezi să vorbești cu mine, bine? Spune-mi. 
Oricât de nebunește ar suna, spune-mi. 


Ea a dat din cap. 

— Ar fi bine să urci la bord. Trebuie să 
inspectez avionul. 

Amir s-a mai uitat o dată la mine - ca și cum ar fi 
încercat să-și dea seama unde eram rănit de 
moarte - apoi a urcat treptele. 

M-am întors spre Sam. 

— A zburat până aici pentru tine. Vrea doar să 
te știe în siguranţă. 

— Ştiu. 

— E de bine, Sam. 

— Nu merit. N-am fost sinceră cu el. Doar că... 
Nu vreau să contaminez și partea aia normală din 
viaţa mea. 

— Partea anormală din viaţa ta stă chiar aici, 
lângă tine. 

Umerii i-au coborât. 

— Îmi pare rău. Știu că încerci să mă ajuti. 
Pentru nimic în lume n-aș renunţa la prezenţa ta în 
viața mea, Magnus. 

— Bun, asta-i bine, am spus. Pentru că urmează 
și mai multe nebunii. 

Sam a încuviințat din cap. 

— Apropo, găsește-ţi un loc și pune-ţi centura. 

— Dece? Barry e un pilot nepriceput? 

— O, Barry e un pilot excelent, dar nu el va fi la 
manșă. Fu voi fi - mergem spre Alfheim. 

CAPITOLUL 20 
A 
In caz de posedare demonică, 
vă rugăm să urmaţi semnele luminoase 
până la cea mai apropiată ieșire 


Barry stătea pe culoar pregătit să ne vorbească, 
cu coatele pe spătarele scaunelor de pe laterală. în 
avion mirosea ca la Boston Flower Echange* de la 
apa lui colonie. 

— Deci, dragii mei, ați mai zburat vreodată cu 
un Citation XLS? 

— Aăă, nu, am spus. Cred că mi-aş aminti. 

Cabina nu era mare, dar totul era tapiţat cu 
piele albă, cu cusături aurii, ca un BMW cu aripi. 
Patru dintre locurile pentru pasageri erau dispuse 
faţă în faţă și formau un fel de zonă de conferinţă. 
Hearthstone și cu mine ședeam orientaţi spre botul 
avionului. Amir stătea vizavi de mine și Blitzen cel 
petriflcat era prins cu centura în faţa lui Hearth. 

Sam era pe scaunul pilotului, verificând 
cadranele şi butoanele. Credeam că toate 
avioanele au uși care separă cabina piloților de 
zona pasagerilor, dar nu era cazul la Citation. De 
unde stăteam, vedeam direct prin parbrizul din 
față. M-am gândit să-l rog pe Amir să schimbăm 
locurile. Dacă aș fi avut toaleta în faţă, nu m-aș mai 
fi consumat așa de tare. 


— Ei bine, a spus Barry, în calitate de copilot al 
acestui zbor, e datoria mea să vă spun pe scurt 
măsurile de siguranţă. 

A bătut cu încheieturile degetelor în ușa pe care 
tocmai intraserăm. 

— în caz de urgenţă, dacă Sam și cu mine nu 
putem s-o deschidem, voi. ..AR FI TREBUIT SĂ MĂ 
ASCULȚI, MAGNUS CHASE. 


X Piaţă de flori din Boston. 


Vocea lui Barry s-a îngroșat și și-a triplat 
volumul. Amir, care stătea chiar sub cotul lui, 
aproape că mi-a sărit în poală. 

în cabina de pilotaj, Sam s-a întors încet. 

— Barry? 

— TE-AM AVERTIZAT. 

Noua voce a lui Barry a bârâit ca și cum ar fi 
fost bruiată, cu fluctuații ale gravităţii tonului. 

— DAR TOT AI CĂZUT ÎN CAPCANA LUI LORI. 

— Ce... ce se-ntâmplă cu el? a întrebat Amir. 
Ăsta nu-i Barry. 

— Nu, i-am dat eu dreptate, cu gâtul uscat ca cel 
al unui berserker zombie. E asasinul meu preferat. 

Hearthstone părea și mai confuz decât Amir. în 
mod evident, nu putea auzi schimbarea din vocea 
lui Barry, dar și-a dat seama că instructajul o luase 
pe arătură. 

— ACUM NU MAI AI DE ALES, a spus Barry- 
care-nu-  era-Barry. DUPĂ  CE-ŢI  VINDECI 
PRIETENUL, CAU- TĂ-MĂ ÎN JOTUNHEIM. ÎŢI 
VOI DA INFORMAŢIILE DE CARE AI NEVOIE 
PENTRU A DEJUCA PLANUL LUI LORI. 

M-am uitat la chipul copilotului. Ochii lui 
chihlim- barii păreau să nu poată focaliza, dar 
altfel nu suferise nicio altă schimbare. 

— Tu ești ucigașul de tapi, am spus. Tipul care 
mă urmărea de pe creanga copacului în timpul 
ospăţului. 

Amir clipea întruna. 

— Ucigaș de ţapi? Creangă de copac? 

— CĂUTĂ-L PE HEIMDALL, a spus vocea 
distorsionată. TE VA ÎNDRUMA SPRE MINE. ADU- 
O PE CEALALTĂ, PE ALEX FIERRO. ÎN EA ŢI-E 


NĂDEJDEA ACUM. Și cu asta am încheiat. 
întrebări? 

Vocea lui Barry revenise la normal. A zâmbit 
mulțumit, de parcă nu exista o cale mai bună de a- 
și petrece ziua decât să zboare înainte și înapoi din 
Cape Cod, ajutându-și prietenii și transmițând 
vocile unor ninja din alte lumi. 

Amir, Hearth și cu mine am clătinat puternic din 
cap. 

— N-avem întrebări, am spus. Nicio întrebare. 

Am făcut schimb de priviri cu Sam. A ridicat din 
umeri și a clătinat din cap, de parc-ar fi vrut să 
spună: „Da, am auzit. Copilotul meu a fost posedat 
pentru scurt timp. Ce vrei să fac?“ 

— Bine, atunci. 

Barry a bătut ușurel cu palma în tărtăcuţa de 
granit a lui Blitzen. 

— Căștile sunt în compartimentele de lângă voi, 
dacă vreţi să luaţi legătura cu cabina piloților. 
Zborul până la Norwood Memorial nu durează 
mult. Staţi comod și relaxaţi-vă! 


Eu n-aș fi folosit cuvântul relaxare. 

O mică mărturisire: nu doar că nu mai zburasem 
niciodată cu un Citation XLS, dar nu mai zburasem 
niciodată cu avionul. Probabil că n-ar fi trebuit să 
zbor pentru prima oară într-un Cessna cu opt 
locuri, pilotat de o fată de vârsta mea, care nu lua 
ore decât de câteva luni. 

Nu era vina lui Sam. N-aveam termen de 


XI Aeroport din Norwood, statul Massachusetts, 
SUA. 


comparaţie, dar decolarea mi s-a părut lină. Măcar 
ne-am ridicat în aer iară victime. Cu toate astea, 
unghiile mele au lăsat urme permanente în cotiere. 
Fiecare turbulență m-a zdruncinat așa de tare, 
încât aproape că mi s-a făcut dor de vechiul nostru 
prieten Stanley, calul zburător cu opt picioare cu 
care plonjasem în canion. (Mă rog, nu chiar.) 

Amir a refuzat să folosească căștile, poate 
pentru că avea creierul deja supraîncărcat cu 
nebunii scandinave. Stătea cu braţele încrucișate, 
uitându-se îmbufnat pe geam, parcă întrebându-se 
dacă aveam să mai aterizăm vreodată în lumea 
reală. 

Am auzit în căști vocea lui Sam. 

— Am atins altitudinea de croazieră. Mai avem 
treizeci și două de minute de zbor. 

— Totul bine acolo la voi? am întrebat. 

— Da... 

S-a auzit un piuit. 

— Gata. Acum nu mai e nimeni pe canalul ăsta. 
Prietenul nostru pare să se simtă bine. în orice caz, 
n-ai de ce să-ţi faci griji. Eu sunt la manșă. 

— Cine, eu? Să-mi fac griji? 

Din câte îmi dădeam seama, Barry părea destul 
de liniștit. Se relaxa pe scaunul copilotului și stătea 
pe iPad. Mi-ar fi plăcut să cred că se ţinea la curent 
cu noutăţi din domeniul aviaţiei, dar eram destul 
de sigur că juca Candy Crush. 

— Păreri? am întrebat-o pe Sam. Despre sfatul 
ucigașului de ţapi? 

Pârâituri. Apoi: 

— Zicea să-l căutăm în Jotunheim. Deci e un 


uriaș. Asta nu înseamnă neapărat că e rău. Tata - a 
urmat un moment de ezitare, de parcă ar fi vrut să 
scape de gustul amar pe care i-l lăsa cuvântul ăsta 
- are o groază de dușmani. Oricine ar fi ucigașul 
ăsta de tapi, are o magie puternică. A avut 
dreptate în legătură cu Pro- vincetown. Ar trebui 
să-l ascultăm. Eu ar fi trebuit să-l ascult mai 
devreme. 

— Nu face asta, am spus. Nu te învinovăţi. 

Amir a încercat să se concentreze asupra mea. 

— îmi pare rău, ce-ai zis? 

— Nu vorbeam cu tine, omule. 

Am atins casca cu degetul. 

— Vorbesc cu Sam. 

Amir Mou a scos un Ah mut. Şi-a reluat 
exersarea privitului în gol pe geam. 

— Amir nu e pe canalul ăsta? a întrebat Sam. 

— Nu. 

— După ce vă las pe voi, o să duc Sabia 
Skofnung în Walhalla, ca să fie în siguranţă. Nu-l 
pot duce pe Amir la hotel, dar... o să încerc să-i 
arăt cât pot de multe. Să-i arăt cum e viaţa mea. 

— Bună decizie. E puternic, Sam. Se descurcă 
el. 

Trei secunde de zgomot de fond. 

— Sper să ai dreptate. O să informez și gașca de 
la etajul al nouăsprezecelea. 

— Cum rămâne cu Alex Fierro? 

Sam s-a uitat la mine. Era ciudat s-o văd la 
câţiva metri distanţă, dar să-i aud vocea în urechi. 

— E o idee proastă s-o iei cu tine, Magnus. Ai 
văzut ce-mi poate face Loki. Imaginează-ţi ce i-ar 


putea... 

îmi puteam imagina. Dar aveam senzaţia că 
ucigașul de ţapi avea dreptate. Alex Fierro avea să 
ne fie de folos. Venirea ei în Walhalla nu era 
întâmplătoare.  Nomele, sau alți zei ciudaţi 
responsabili cu profetiile, îi împletiseră soarta cu a 
noastră. 

— Nu cred c-ar trebui s-o subestimăm, am zis, 
amin- tindu-mi cum luptase cu lupii și cum călărise 
pe șarpele cabrat cu gheare. în plus, am încredere 
în ea. Atâta câtă poţi să ai în cineva care ţi-a tăiat 
capul. Ai idee cum îl găsesc pe zeul Heimdall? 

Pârâiturile păreau mai zgomotoase, mai 
furioase. 

— Din păcate, da, a zis Sam. Pregăteşte-te. 
Suntem aproape pe poziție. 

— Ca să aterizăm în Norwood? Am crezut c-ai 
zis că mergem în Alfheim. 

— Voi mergeţi. Eu nu. Culoarul de zbor spre 
Norwood ne poziţionează fix deasupra zonei optime 
de lansare. 

— Zonă de lansare? 

Am sperat din tot sufletul c-o auzisem greșit. 

— Uite ce e, trebuie să mă concentrez pe 
pilotat. întreabă-l pe Hearthstone. 

N-am mai auzit nimic în căști. 

Hearthstone se duela din priviri cu Blitzen. Faţa 
de granit a piticului se ițea din coconul lui de folie 
cu bule, cu o expresie de agonie pe chip. Nici 
Hearthstone nu părea mult mai fericit. Tristeţea 
care-l învăluia era aproape la fel de ușor de 


observat ca eșarfa lui cu buline plină de sânge. 

„Alfheim“, i-am comunicat prin semne. „Cum 
ajungem acolo?“ 

„Sărim“, mi-a răspuns Hearth. 

Mi s-a întors stomacul pe dos. 

—  Sărim? Sărim din avion? 

Hearth s-a uitat pe parcă nici nu m-ar fi văzut, 
așa cum făcea când se gândea cum să explice ceva 
complicat prin limbajul semnelor... de obicei, era 
vorba de ceva ce n-avea să-mi placă. 

„Alfheim regatul aerului, al luminii“, mi-a zis. 
„Nu se poate intra decât... “ 

A mimat căderea liberă. 

— Asta e un avion cu reacţie, am spus. Nu 
putem sări, o să murim! 

„Nu murim“, mi-a promis Hearth. „în plus, nu e 
chiar un salt. E...“ A făcut un gest care voia să 
însemne puf, ceea ce nu m-a liniștit deloc. „Nu 
putem muri până nu îl salvăm pe Blitzen.“ 

Pentru un tip care rareori scotea un sunet, 
Hearth- stone putea comunica prin strigăte 
sfidătoare când voia. Tocmai îmi dăduse indicaţii: 
sari din avion, puf; cazi în Alfheim; îl salvezi pe 
Blitzen. Numai după aia era în regulă să mor. 

Amir s-a foit pe scaun. 

— Magnus? Pari agitat. 

— Da. 

Am fost tentat să inventez o explicaţie simplă, 
ceva care să nu mai provoace fisuri în generosul 
creier de muritor al lui Amir. Dar depășisem deja 
faza asta. Amir făcea parte pe deplin din viaţa lui 


Sam, la bine și la rău, normal și anormal. Fusese 
mereu cumsecade cu mine. Mă hrănise când eram 
fără adăpost, mă tratase ca pe un om când 
majoritatea oamenilor se făceau că sunt invizibil. 
Venise azi să ne ajute, fără să știe detalii, doar 
pentru că Sam avea probleme. Nu puteam să-l 
mint. 

— Se pare că Hearth și cu mine o să facem puf. 

I-am spus ce indicaţii primisem. 

Amir a părut atât de pierdut, încât mi-a venit să- 
l îmbrăţișez. 

— Până săptămâna trecută, a zis, cea mai mare 
îngrijorare a mea era unde să ne extindem franciza 
de falafel, în Jamaica Plain sau Chestnut Hill. Acum 
nu mai știu nici prin ce lume zburăm. 

Am verificat să mă asigur că microfonul de la 
căști era închis. 

— Amir, Sam e aceeași dintotdeauna. E 
curajoasă. E puternică. 

— Ştiu asta. 


— In plus, e nebună după tine, am zis. Nu ea a 
vrut să aibă parte de atâtea ciudățenii. Cea mai 
mare îngrijorare a ei e că asta vă va afecta viitorul. 
Să fii sigur de asta. 

Și-a plecat capul ca un căţeluș închis în cușcă. 

— Eu... mă străduiesc, Magnus. E atât de ciudat. 

— Da, am spus. Dar te avertizez: o să fie și mai 
ciudat. 

Am deschis microfonul. 

— Sam? 

— Am auzit toată conversaţia, m-a anunţat. 


— A. Se pare că nu m-am prins la ce folosesc 
butoanele de pe căști. Ăăă... 

— O să te omor mai târziu, a zis. Deocamdată 
se-apro- pie momentul să săriţi. 

— Așteaptă. Barry n-o să se prindă când o să 
dispărem așa, deodată? 

— E muritor. Creierul lui se va recalibra. La 
urma urmei, oamenii nu dispar în mijlocul zborului 
din avioane cu reacţie. Până aterizăm în Norwood, 
probabil că nici n-o să-și mai aducă aminte că aţi 
fost aici. 

Voiam să cred că nu eram chiar așa de ușor de 
uitat, dar eram prea agitat să-mi mai bat capul. 

Hearthstone și-a desfăcut centura de siguranţă. 
Și-a scos eșarfa și a legat-o în jurul lui Blitzen, 
încropind un fel de ham. 

— Succes! mi-a spus Sam. Ne vedem înapoi în 
Mid- gard, presupunând că... știi tu. 

„Presupunând că scăpăm cu viață“, mi-am zis. 
„Presupunând că îl putem vindeca pe Blitzen. 
Presupunând că vom avea mai mult noroc decât în 
ultimele două zile... sau în orice zi.“ 

Cessna a dispărut într-o fracțiune de secundă. 
M-am trezit plutind pe cer, cu căștile conectate la 
nimic. 

Apoi am căzut. 


CAPITOLUL 21 


Vagabonzii vor fi împușcați, 
apoi arestați și împușcați din nou 


Blitzen îmi spusese mai demult că piticii nu 
plecau niciodată de acasă iară parașută. 

Acum am înţeles cât era de înţelept să procedezi 
așa. Hearthstone și cu mine ne-am prăbușit prin 
aerul rece, eu dând din mâini și urlând, Hearth 
într-un picaj perfect, cu braţele întinse, cu Blitzen 
de granit legat pe spate. Hearth mi-a aruncat o 
privire menită să mă liniștească, vrând parcă să-mi 
spună: „Nu-ţi face griji. Piticul e învelit în folie cu 
bule.“ 

Singurul răspuns pe care am fost în stare să i-l 
dau a fost tot un țipăt incoerent, pentru că nu 
știam cum să strig în limbajul semnelor „PENTRU 
NUMELE LUI AAAAAAA!“ 

Am trecut printr-un nor și totul s-a schimbat. 
Căderea era mai lentă. Aerul era cald și plăcut. 
Lumina soarelui era mai puternică, orbindu-mă. 

Ne-am lovit de pământ. Vorba vine. Tălpile mi- 
au atins iarba proaspăt cosită și am sărit imediat 
din nou în aer, cu senzaţia că aveam aproximativ 
douăzeci de kilograme. Am traversat peluza în 
salturi de astronaut până mi-am găsit echilibrul. 

Mi-am mijit ochii ca să mă feresc de lumina 


orbitoare a soarelui, încercând să mă orientez - 
pogoane de teren, copaci înalţi, o casă mare în 
depărtare. Totul părea învăluit de foc. Indiferent în 
ce direcţie mă uitam, aveam senzaţia că-mi bătea 
în ochi un reflector. 

Hearthstone m-a prins de braţ. Mi-a pus ceva în 
mâini: o pereche de ochelari de soare. Mi i-am pus 
și durerea înțepătoare de ochi a cedat. 

— Mulţumesc, am murmurat. Tot timpul e așa 
lumină? 

Hearthstone s-a încruntat. Probabil că nu 
pronunțam bine cuvintele. li era greu să citească 
pe buzele mele. Am repetat întrebarea în limbajul 
semnelor. 

„Tot timpul lumină“, a încuviințat Hearth. „Te 
obișnuiești.“ 

A făcut ochii roată în căutare de pericole. 

Aterizaserăm pe peluza din fața unei moșii mari. 
Ziduri scunde de piatră împrejmuiau proprietatea - 
un teren de golf - o întindere de straturi bine 
întreţinute de flori și copaci subţirei și mlădioși, 
care păreau să fi fost trași în sus de gravitație pe 
măsură ce creșteau. Casa era un conac în stil 
Tudor, cu ferestre cu vitralii și turnulețe conice. 

„Cine locuiește aici?“ l-am întrebat prin semne 
pe Hearth. „Președintele Alfheimului?“ 

„O familie. Makepiece.“ 

Le-a spus numele pe litere, cu ajutorul 
semnelor. 

„Probabil sunt importanţi“, i-am spus. 

Hearth a ridicat din umeri. „Normali. Din clasa 


de mijloc.“ 

Am râs, apoi mi-am dat seama că nu glumea. 
Dacă așa trăia o familie din clasa mijlocie în 
Alfheim, nu mi-aș fi dorit să împart nota de plată 
cu cei mai bogaţi unu la sută. 

„Ar trebui să mergem“, mi-a comunicat Hearth. 
„Cei din familia Makepiece nu mă plac.“ Şi-a 
rearanjat hamul cu care-l căra pe Blitzen, care 
probabil nu cântărea meii mult decât un rucsac 
obișnuit în Alfheim. 

Ne-am îndreptat spre drum. 

Trebuie să recunosc că gravitația scăzută mă 
făcea să mă simt... ei bine, mai ușor. Am început să 
ţopăi, parcurgând câte un metru și jumătate cu 
fiecare pas. A trebuit să mă înfrânez să nu sar și 
mai departe. Dacă nu eram atent, cu puterea mea 
de  einherjar m-aș fi trezit sărind peste 
acoperișurile conacelor celor din clasa mijlocie. 

Din câte mi-am putut da seama, Alfheim era 
doar un șir nesfârșit de moșii precum cea a familiei 
Makepiece, fiecare proprietate având cel puţin 
câteva pogoane, fiecare peluză cu straturi de flori 
și tufe tăiate în diverse forme. Pe ideile pietruite, 
sclipeau SUV-uri de lux, negre. Aerul mirosea a 
hibiscus uscat și a bancnote noi. 

Sam spusese că culoarul de zbor spre Norwood 
ne plasase deasupra celei mai bune zone de 
lansare. Acum înțelegeam de ce. Dacă Nidavellir 
seamănă cu Southie, Alfheim îmi amintea de 
suburbiile elegante aflate spre vest de Boston — 
poate Wellesley, cu casele sale uriașe și peisajele 
pastorale, cu drumurile șerpuite, pâraiele pitorești 


și aura calmă de siguranță absolută... asta dacă 
erai de-al locului. 

Dezavantajul era că lumina puternică a soarelui 
accentua fiecare imperfecţiune. Chiar și o frunză 
rătăcită sau o floare ofilită într-o grădină ieșea în 
evidenţă ca o problemă crasă. Hainele mele păreau 
mai murdare, îmi vedeam fiecare por de pe dosul 
palmelor și venele de sub piele. 

Am înţeles, de asemenea, ce voise Hearthstone 

să spună prin faptul că Alfheim e făcut din aer și 
lumină. 
Locul părea ireal, de parcă ar fi fost meșterit din 
vată de zahăr și o picătură de apă ar fi putut să-l 
dizolve. Cum înaintam pe pământul spongios, m- 
am simţit neliniștit și nerăbdător. Ochelarii foarte 
întunecaţi nu prea reușeau să-mi atenueze durerea 
de cap. 

După câteva cvartale, l-am întrebat pe 
Hearthstone prin semne: „Unde mergem?“ 

Şi-a ţuguiat buzele. „Acasă.“ 

L-am prins de braț și l-am obligat să se 
oprească. 

„La tine acasă?“ am întrebat. „Unde ai crescut?“ 

Hearth s-a uitat la cel mai apropiat zid elegant 
ce împrejmuia o grădină. Spre deosebire de mine, 
el nu purta ochelari de soare. în lumina 
strălucitoare a zilei, ochii îi luceau de parcă ar fi 
fost de cristal. 

„Piatra Skofnung e acasă“, mi-a răspuns el. 
„La... tata.“ 

Semnul pentru tată consta dintr-o mână cu 
degetele întinse, cu palma spre exterior, cu 
degetul mare ţinut în dreptul frunţii. îmi amintea 


de litera L, de la Joază. Având în vedere ce știam 
despre copilăria lui Hearth, mi s-a părut potrivit. 

Odată, în Jotunheim, îmi folosisem magia 
vindecătoare pe Hearth și simţisem durerea din 
sufletul lui. Fusese tratat urât și umilit în copilărie, 
în principal din pricina faptului că era surd. Apoi îi 
murise fratele - nu știam detalii - și părinţii îl 
învinovăţiseră pe Hearth. N-avea de ce să-și 
dorească să se întoarcă la o asemenea familie. 

Mi-am amintit cum se opusese Blitzen ideii, 
chiar și atunci când știa că va muri. „Nu-l obliga 
pe Hearth să meargă. Nu merită, puștiule.“ 

Și, totuși, iată-ne aici. 

„De ce?“ am întrebat. „De ce ar avea tatăl tău 
(loaza) Piatra Skofnung?“ 

în loc de răspuns, Hearthstone a arătat din cap 
în direcţia din care veniserăm. Totul era atât de 
strălucitor în Lumea Elfilor, încât nu observasem 
luminile intermitente decât atunci când în spatele 
nostru a parcat un Lincoln Town Car lucios și 
negru. Pe grătarul din față al berlinei, pâlpâiau 
lumini albastre și roșii. în spatele parbrizului, doi 
elfi la costum ne priveau încruntați. 

Poliția din Alfheim venise să ne dea bună ziua. 


— Vă putem ajuta cu ceva? a întrebat primul 
polițist, în clipa aceea mi-am dat seama c-o 
încurcaserăm. Din experiența mea, niciun poliţist 
nu te întreba dacă te poate ajuta cu ceva dacă voia 
cu adevărat să ajute. Un alt indiciu a fost că mâna 
polițistului numărul unu era pe mânerul pistolului. 

Polițistul numărul doi a ocolit prin partea 


pasagerului, arătând de parcă era pregătit să 
intervină în forţă. 

Ambii elfi erau îmbrăcaţi ca niște detectivi în 
haine civile - costume închise la culoare și cravate 
de mătase, cu ecusoanele prinse la curea. Părul 
tuns scurt era la fel de blond ca al lui Hearthstone. 
Aveau aceiași ochi deschiși la culoare și expresii 
extrem de calme. 

Altfel nu semănau deloc cu prietenul meu. 
Poliţiştii păreau mai înalţi, fusiformi, ca niște 
extratereștri. Emanau un dispreţ rece, de parc-ar fi 
avut niște aparate de aer condiţionat instalate sub 
gulerul cămășii. 

Ce mi s-a mai părut ciudat: vorbeau. Petrecusem 
atâta timp în compania lui Hearthstone, care 
comunica într-o liniște elocventă, încât îmi zgâria 
urechile să-i aud vorbind. Mi se părea nepotrivit. 

Ambii polițiști s-au concentrat pe Hearthstone. 
Se uitau prin mine de parcă nici n-aș fi existat. 

— Ti-am pus o întrebare, amice, a spus primul 
polițist. E vreo problemă? 

Hearthstone a clătinat din cap. S-a tras în spate, 
dar l-am prins de braţ. Retragerea n-ar fi făcut 
decât să înrăutăţească situaţia. 

— Totul bine, am spus. Mulţumim, domnilor 
polițiști. 

Detectivii s-au uitat la mine de parcă aș fi fost 
din altă lume, ceea ce, dacă e să fim corecţi, chiar 
așa era. 

Pe ecusonul de la cureaua polițistului numărul 1 
scria SUNSPOT!. Nu prea arăta a pată solară. Dar 
nici eu nu prea arătam a vânat. 


Pe ecusonul poliţistului numărul doi scria 
WILDFLO- WERX*I!. Cu așa nume, mă aşteptam să 
poarte o cămașă havaianâ sau măcar o cravată cu 
model floral, dar ţinuta lui era la fel de plictisitoare 
ca cea a partenerului său. 

Sunspot a strâmbat din nas de parcă ar fi simţit 
miros de tumul de arătare. 

— Unde ai învăţat elfa, cap pătrat? Ai un accent 
oribil. 

— Cap pătrat! ? am întrebat. 

Wildflower i-a zâmbit partenerului. 

— Pe cât pui pariu că elfa nu e limba lui 
maternă? Cred că e un husvaettr ilegal. 

Am vrut să le spun că eram un om care vorbește 
engleza, care chiar era limba mea maternă. Și 
singura pe care-o știam. Elfa și engleza erau la fel, 
așa cum limbajul elfesc al semnelor pe care-l 
folosea Hearth era la fel cu limbajul american al 
semnelor. 

Mă îndoiam că polițiștii m-ar fi ascultat sau le-ar 
fi păsat. Felul în care vorbeau îmi suna un pic 
ciudat: un soi de accent american demodat, 
aristocratic, pe care-l auzisem în jurnalele de știri 
și în filmele din anii '30. 

— Uite ce e, băieţi, am spus, noi doar ne 
plimbăm. 

— într-un cartier frumos, a spus Sunspot, unde 
bănuiesc că nu locuiţi. Familia Makepiece de mai 
jos a făcut o reclamaţie. Cineva le-a intrat ilegal pe 
proprietate, niște vagabonzi. Nu ne jucăm cu 


XII Pată solară. 
XIIIFloare sălbatică. 


chestiile astea, cap pătrat. 

A trebuit să-mi potolesc furia. Ca om fără 
adăpost fusesem mereu ţinta agresiunii forțelor de 
ordine. Prietenii mei care aveau pielea închisă la 
culoare o încasau și mai rău. Așa că, în cei doi ani 
în care trăisem pe străzi, învăţasem să fiu precaut 
în relaţia cu polițiștii de cartier „prietenoși“. 

Şi totuși... nu-mi plăcea să mi se spună cap 
pătrat. Indiferent ce însemna asta. 

— Domnilor polițiști, am zis, ne plimbăm de cam 
cinci minute. Ne îndreptăm spre casa prietenului 
meu. Asta înseamnă vagabondaj? 

Hearthstone mi-a zis: „Ai grijă.“ 

Sunspot s-a încruntat. 

— Ce a fost asta? Limbajul vreunei bande? 
Vorbește în elfa. 

— E surd, am spus. 

— Surd? 

Wildflower s-a strâmbat dezgustat. 

— Ce fel de elf...? 

— Stai așa, partenere. 

Sunspot a înghiţit în sec. Trăgea de guler de 
parcă aparatul personal de aer condiționat s-ar fi 
oprit. 

— Oare să fie...? Trebuie să fie... știi tu, copilul 
domnului Alderman. 

Expresia lui Wildflower s-a schimbat, trecând de 
la dispreț la frică. Mi-ar fi plăcut plăcere să-l 
privesc, doar că un poliţist înfricoșat era mult mai 
periculos decât unul dezgustat. 

— Domnule Hearthstone? a întrebat Wildflower. 


Dumneavoastră sunteţi? 

Hearthstone a încuviințat din cap. 

Sunspot a înjurat. 

— în regulă. Urcaţi amândoi în mașină. 

— Stai așa, de ce? am întrebat. Dacă ne 
arestaţi, vreau să știu care sunt acuzaţiile... 

— Nu vă arestăm, cap pătrat, a mormăit 
Sunspot. Vă ducem la domnul Alderman. 

— După aceea, a adăugat Wildflower, n-o să 
mai fiți problema noastră. 

Din tonul lui se înțelegea că n-o să mai fim 
problema nimănui, fiindcă aveam să fim îngropaţi 
undeva sub un strat de flori bine îngrijit. Ultimul 
lucru pe care voiam să-l fac era să mă urc în 
mașină, dar polițiștii și-au lovit ușor pistoalele elfe 
cu degetele, arătându-ne cât de săritori erau 
dispuși să fie. 

Am urcat pe bancheta din spate a mașinii. 

E aproape sigur că tatăl lui Hearthstone 
e un extraterestru care răpește vaci 


Era de departe cea mai frumoasă mașină de 
poliţie în care mă suisem vreodată - și mă suisem 
în destule. Tapiţeria neagră, din piele, mirosea a 
vanilie. Geamul despărțitor din plexiglas era curat 
ca lacrima. Aveai parte și de masaj pe banchetă, 
așa că m-am putut relaxa după o zi grea de 
vagabondaj. E evident că aici, în Alfheim, se 
ocupau doar de cei mai seamă infractori. 

După vreun kilometru și jumătate, am ieșit de pe 
drumul principal și ne-am oprit în faţa unor porți 
de fier pe care era gravat un A stilizat. De-o parte 
și de alta, ziduri de piatră de trei metri se terminau 
cu ţepușe decorative pentru a ține la distanţă 
plebea din clasa mijlocie care locuia puţin mai 
încolo. Camerele de luat vederi cocoţate pe stâlpii 
porții s-au răsucit să ne studieze. 

Porţile s-au deschis. Pe măsură ce traversam 
moșia familiei Hearthstone, am rămas cu gura 
căscată. Crezusem că conacul familiei mele era 
jenant. 

Curtea din faţă era mai mare decât Boston 
Common. Pe un lac mărginit de sălcii pluteau 


lebede. Am trecut peste două poduri ce traversau 
un pârâu șerpuitor, pe lângă patru grădini, apoi 
prin al doilea rând de porţi până s-ajungem la 
clădirea principală care părea o versiune 
postmodemă a castelului de la Disneyland al 
Frumoasei din Pădurea Adormită - cu ziduri 
placate cu piatră alb cu gri ce se înălțau în 
unghiuri ciudate, turnuri zvelte ca niște tuburi de 
orgă, ferestre uriașe și o ușă din oţel lustruit, care 
era atât de mare, încât probabil că trebuia 
deschisă cu ajutorul unor lanţuri trase de troli. 

Hearthstone se juca cu săculeţul cu pietre 
inscripţionate cu rune, trăgând din când în când cu 
ochiul la portbagajul în care polițiștii îl băgaseră 
pe Blitzen. 

Poliţiștii n-au spus nimic până n-am parcat în 
faţa ușii. 

— Jos, a zis Wildflower. 

De cum a coborât, Hearthstone s-a dus aţă în 
spatele mașinii și a bătut în portbagaj. 

— Da, bine. 

Sunspot a deschis portbagajul. 

— Deși nu înţeleg care-i treaba. Cred că ăsta-i 
cel mai urât pitic ornamental pe care l-am văzut 
vreodată. 

Hearthstone l-a scos cu grijă pe Blitzen și a 
ridicat piticul de granit pe umăr. 

Wildflower m-a împins spre intrare. 

—  Mișcă-te, cap pătrat. 

— Hei! 

A fost cât pe ce să pun mâna pe pandantiv, dar 
m-am oprit la timp. Acum polițiștii se purtau cu 
Hearthstone ca și cum ar fi fost intangibil, însă pe 


mine tot mă bruscau. 

— Nu știu ce înseamnă cap pătrat, am spus, dar 
cu siguranţă nu-s așa. 

Wildflower a pufnit. 

— Te-ai uitat de curând în oglindă? 

Mi-am dat seama că, în comparaţie cu elfii, care 
erau subțirei și delicaţi și frumoși, eu trebuie să fi 
părut îndesat și stângaci - cap pătrat, ce mai. 
Aveam senzația că termenul însemna, de 
asemenea, și încet la minte. în fond, dacă tot insulţi 
pe cineva, de ce să n-o faci până la capăt? 

Am fost tentat să mă răzbun pe polițiști și să-l 
scot pe Jack, care să le cânte hituri din top 
patruzeci. Până s-apuc, Hearthstone m-a luat de 
braţ și m-a condus pe treptele din faţă. Poliţiștii ne- 
au urmat, depărtându-se de Hearthstone, de parcă 
se temeau că surzenia lui putea fi contagioasă. 

Când am ajuns pe ultima treaptă, ușa mare de 
oţel s-a deschis iară zgomot. Imediat ne-a ieșit în 
întâmpinare o tânără. Era aproape la fel de scundă 
ca Blitzen, deși era blondă și avea trăsături 
delicate de elf. Judecând după rochia ei simplă de 
pânză și după boneta albă de pe cap, am presupus 
că era servitoare. 

— Hearth! 

Ochii i s-au luminat de emoție, dar și-a înăbușit 
repede entuziasmul când i-a văzut pe polițiștii care 
ne însoțeau. 

— Vreau să spun, domnule Hearthstone. 

Hearth a clipit de parcă i-ar fi venit să plângă. 
„A zis Bună / îmi pare rău“ prin semne, 
comasându-le într-un singur gest. 

Polițistul Wildflower și-a dres glasul. 


— E acasă stăpânul tău, Inge? 

— Oh, a făcut Inge. 

S-a uitat la Hearthstone, apoi la polițiști. 

— Da, domnule, dar... 

— Du-te după el, s-a răstit Sunspot la ea. 

Inge s-a întors și a dat fuga înăuntru. în timp ce 
se îndepărta, am observat că avea ceva atârnat de 
partea din spate a fustei - ca un șnur de blană alb- 
maronie cu franjuri la vârf, ca un ciucure de curea. 
Apoi ciucurele s-a mișcat și mi-am dat seama că 
era un apendice viu. 

— Are coadă de vacă, mi-a ieșit pe gură. 

Sunspot a râs. 

— Doar e o huldră*”. Ar fi ilegal să-și ascundă 
coada. Am fi nevoiţi s-o acuzăm că se dă drept elf. 

Polițistul i-a aruncat lui Hearthstone o privire 
dezgustată, lăsând să se înţeleagă că în definiția 
cuvântului elfnu era inclus nici prietenul meu. 

Wildflower a rânjit. 

— Cred că băiatul n-a mai văzut niciodată o 
huldră, 


A 
Sunspot. Care-i problema, cap pătrat? In lumea din 
care vii tu nu sunt spiriduși domesticiți? 

Nu i-am răspuns, deși în minte îmi răsuna vocea 
lui Jack care lălăia Selena Gomez fix în urechile 
poliţistului. Gândul m-a umplut de satisfacţie. 

M-am uitat în foaier - un șir de coloane din 
piatră albă luminate de soarele ce pătrundea prin 
luminatoare de sticlă, care însă îmi dădeau 
senzaţia de claustrofobie. M-am întrebat cum se 


XIV în folclorul scandinav, creatură seducătoare 
din pădure. Rădăcina numelui înseamnă „ascuns“ 
sau „secret“. 


simţea Inge care era obligată să-și afișeze coada în 
permanenţă. Era un prilej de mândrie să-ţi dezvălui 
identitatea sau era mai degrabă o pedeapsă-o 
aducere aminte constantă a statutului ei inferior? 
Am decis că ce era cu adevărat oribil era 
combinaţia dintre cele două: „Arată-ne cine ești; 
acum simte-te prost din pricina asta.“ Nu era 
foarte diferit de Hearth care spunea „salut și îmi 
pare rău“ într-un singur cuvânt. 

Am simţit prezenţa domnului Alderman înainte 
să-l văd. Aerul a devenit mai răcoros și am simţit 
un iz de mentă. Lui Hearthstone i s-au lăsat umerii 
de parcă ar fi resimţit gravitația din Midgard. L-a 
mutat pe Blitzen spre mijlocul spatelui, ca și cum l- 
ar fi ascuns. Bulinele de pe eșarfa lui Hearth parcă 
se mișcau. Atunci mi-am dat seama că Hearth 
tremura. 

S-au auzit pași pe pardoseala de marmură. 

A apărut domnul Alderman, ocolind una dintre 
coloane și îndreptându-se spre noi. 

Toţi patru am făcut un pas înapoi - eu, Hearth, 
chiar și polițiștii. Domnul Alderman avea peste doi 
metri și era atât de subţirel, încât semăna cu 
extratereștrii ăia din Roswell“, care zboară cu 
OZN-uri și fac experimente medicale ciudate. Avea 
ochii prea mari. Degetele îi erau prea delicate. 
Bărbia îi era atât de ascuţită, încât m-am întrebat 
dacă fața lui nu se suprapunea cu un triunghi 
isoscel perfect. 

însă era îmbrăcat mai bine decât ocupantul 


XV Oraș din sud-estul statului New Mexico din 
SUA, devenit celebru pentru presupusa prăbușire a 
unui OZN în 1947. 


obișnuit al unui OZN. Costumul lui gri mergea 
perfect peste helanca verde care-i făcea gâtul să 
pară și mai lung. Părul blond platinat era zburlit ca 
al lui Hearth. Am observat o asemănare de familie 
la nas și la gură, dar chipul domnului Alderman era 
mult mai expresiv. Părea aspru, critic, nemulțumit - 
ca cineva care tocmai mâncase o mâncare teribil 
de scumpă și de rea și se gândea la recenzia de o 
stea pe care urma s-o scrie. 

— Ca să vezi. 

A sfredelit cu privirea chipul fiului său. 

— Te-ai întors. Măcar ai avut destulă minte să-l 
aduci cu tine pe fiul lui Frey. 

Lui Sunspot i-a pierit zâmbetul arogant. 

— Scuzaţi-mă, domnule. Pe cine? 

— Pe flăcăul ăsta, a arătat domnul Alderman 
spre mine. Eşti Magnus Chase, fiul lui Frey, nu-i 
așa? 

— Eu sunt. 

Mi-am înfrânat pornirea de-a adăuga domnule. 
Nu-și câștigase încă dreptul ăsta. 

Nu eram obișnuit să întâlnesc oameni care se 
arătau impresionați când aflau că tata era Frey. în 
mod normal, reacţiile variau între „Of, îmi pare 
rău“ sau „Cine e Frey?“ sau un hohot isteric de râs. 

Așa că n-o să vă mint. M-am bucurat de cât de 
repede s-au schimbat expresiile polițiștilor, de la 
dispreţ la vai-rahat-tocmai-am-vorbit-urât-cu-un- 
semizeu. N-sun înţeles de ce, dar mi-a plăcut. 

— Noi... n-am știut. 

Wildflower mi-a înlăturat o scamă de pe cămașă 
de parcă asta ar fi îndreptat lucrurile. 

— Noi, ăăă... 


— Mulţumesc, domnilor polițiști, l-a întrerupt 
domnul Alderman. Mă ocup eu de acum. 

Sunspot a deschis gura ca și cum ar fi vrut să-și 
ceară scuze de la mine sau să-mi ofere un cupon de 
50% reducere la următoarea arestare. 

— L-aţi auzit, am spus. Puteţi pleca, domnilor 
polițiști Sunspot și Wildflower. Să nu vă faceţi griji. 
N-o să vă uit. 

Au făcut o plecăciune în fața mea... chiar au 
făcut o plecăciune, apoi s-au îndreptat în grabă 
spre mașină. 

Domnul Alderman l-a cercetat din priviri pe 
Hearth- stone de parcă ar fi căutat defecte vizibile. 

— Eşti neschimbat, a spus el cu acreală. Măcar 
piticul e petrificat. E un progres. 

Hearthstone și-a încleștat fălcile. A izbucnit 
enervat: „îl cheamă B-L.I-T-Z-E-N.“ 

— Oprește-te, i-a ordonat Alderman. încetează 
cu datul ăsta ridicol din mâini. Haideţi înăuntru. 

M-a privit cu răceală. 

— Trebuie să ne întâmpinăm oaspetele cum se 


cuvine. 

Da, cu siguranță cealaltă mașină e un OZN 


Am fost conduşi în camera de zi, care arăta ca 


un muzeu. Lumina se revărsa prin ferestrele 
imense. Pe tavanul înalt de nouă metri sclipea un 
mozaic argintiu cu nori învolburaţi. Pardoseala de 
marmură lucioasă era de un alb orbitor. De-a 
lungul pereţilor erau nișe iluminate în care erau 
așezate tot felul de minerale, pietre și fosile. Toată 
camera era plină de artefacte în vitrine de sticlă 
așezate pe podiumuri albe. 

Ca muzeu - da, era un spaţiu grozav. Ca 
încăpere în care să-mi placă să stau - nu, 
mulțumesc. Singurele locuri pe care se putea sta 
erau două bănci lungi de lemn de-o parte și de alta 
a unei măsuțe de cafea din oţel. De deasupra 
poliței șemineului rece, îmi zâmbea portretul uriaș 
în ulei al unui băiat. Nu părea să fie Hearthstone. 
Probabil era fratele său mort, Andiron. Costumul 
alb și chipul luminos al băiatului îl făceau să arate 
ca un înger. M-am întrebat dacă Hearthstone 
păruse vreodată atât de fericit în copilărie. Nu 
prea cred. Puștiul elf zâmbitor era singurul lucru 
vesel din încăpere, iar puștiul elf zâmbitor era mort 
- înghețat în timp ca toate celelalte artefacte. 

Mi-a venit să mă așez pe jos, nu pe bănci. Am 
decis să fiu politicos. Nu-mi prea iese, dar din când 
în când încerc să fiu. 


Hearthstone l-a lăsat cu grijă pe Blitzen pe 
podea. Apoi s-a așezat lângă mine. 

Domnul Aiderman s-a așezat incomod pe banca 
din fața noastră. 

— Inge, a zis, băuturi răcoritoare. 

Huldra a apărut în cadrul unei uși din apropiere. 

— îndată, domnule. 


A plecat din nou în grabă, biciuind din coadă 
printre faldurile fustei. 

Domnul Aiderman l-a fixat pe Hearthstone cu o 
privire năprasnică, sau poate așa îi transmitea el 
„Ce mult mi-ai lipsit!“. 

— Camera ta e așa cum ai lăsat-o. Presupun c-o 
să rămâi? 

Hearthstone a clătinat din cap. „Avem nevoie de 
ajutorul tău. Dup-aia plecăm.“ 

— Foloseşte plăcuţa, fiule. 

Domnul Aiderman a arătat spre capătul măsuţei, 
lângă Hearth, unde se afla o tăbliță albă cu un 
marker legat cu sfoară. Bătrânul elf s-a uitat la 
mine. 

— Plăcuța îl încurajează să gândească înainte 
să vorbească. .. dacă datul ăla din mâini se poate 
numi vorbire. 

Hearthstone și-a încrucișat braţele și s-a uitat 
urât la tatăl său. 

Am decis să fac pe translatorul, înainte ca 
vreunul dintre ei să-l omoare pe celălalt. 

— Domnule Aiderman, Hearth și cu mine avem 
nevoie de ajutorul dumneavoastră. Prietenul nostru 
Blitzen... 

— S-a transformat în piatră, a spus domnul 
Aiderman. Da, văd și eu. Apa curgătoare proaspătă 
readuce la viață piticii petrificaţi. Nu văd care-i 
problema. 

Călătoria neplăcută în Alfheim ar fi meritat 
făcută și numai pentru această informaţie. Am 
simţit cum mi s-a ridicat de pe umeri greutatea 
unui pitic de granit. Din păcate, aveam nevoie de 
mai mult. 


— Vedeţi dumneavoastră, am spus, eu l-am 
transformat pe Blitzen în piatră. A fost rănit de o 
sabie. De Sabia Skofnung. 

Domnul Alderman a strâmbat din buze. 

—  Skofnung. 

— Da. Am zis ceva amuzant? 

Alderman și-a arătat dinţii perfect albi. 

— Ați venit să-mi cereţi ajutorul. Să-l vindec pe 
pitic. Vreţi Piatra Skofnung. 

— Da. E la dumneavoastră? 

— O, cu siguranţă. 

Domnul Alderman a arătat către un podium din 
apropiere. Sub o cutie de sticlă se afla un disc de 
piatră de dimensiunea unei farfurioare - gri cu pete 
albastre, așa cum o descrisese Loki. 

—  Colecţionez artefacte din toate cele Nouă 
Lumi, a spus domnul Alderman. Piatra Skofnung a 
fost una dintre primele mele achiziţii. A fost vrăjită 
să reziste tăișului săbiei - să-l ascută dacă e nevoie 
- și, desigur, să ofere un leac rapid în cazul în care 
vreun neghiob se tăia cu ea. 

— E minunat, am spus. Cum poţi vindeca cu ea? 

Alderman a chicotit. 

— Foarte simplu. Pui piatra pe rană și rana se 
închide. 

— Deci... o putem împrumuta? 

— Nu. 

De ce nu mă surprindea oare? Hearthtone mi-a 
aruncat o privire care părea să spună: „Da, cel mai 
bun tată din cele Nouă Lumi.“ 

Inge s-a întors cu trei pocale de argint pe o tavă. 
După ce l-a servit pe domnul Alderman, mi-a pus 
un pocal în faţă, apoi i-a zâmbit lui Hearthstone și i 


l-a dat pe-al lui. Când degetele li s-au atins, 
urechile lui Inge s-au înroșit puternic. S-a întors în 
grabă acolo unde trebuia să stea, ascunsă privirii, 
dar suficient de aproape ca să audă când era 
chemată. 

Lichidul din pocalul meu parcă era aur topit. Nu 
mai mâncasem și nu mai băusem nimic de la micul 
dejun, așa că sperasem la niște sandvișuri elfești și 
la apă minerală. M-am gândit dacă ar fi trebuit să 
întreb ceva despre cum fusese creat pocalul și ce 
fapte grozave avea la activ înainte să beau din el, 
așa cum aș fi făcut în Nidavellir, lumea piticilor. 
însă ceva mi-a spus să n-o fac. Piticii tratau fiecare 
obiect pe care-l faureau ca fiind unic, demn de-a 
purta un nume. Din ce văzusem până acum, elfii se 
înconjurau de artefacte nepreţuite și nu le mai 
păsa de ele, cum nu le păsa nici de slujitori. Mă 
îndoiam că le dădeau nume pocalurilor. 

Am luat o înghiţitură. Era, fără îndoială, cel mai 
bun lucru pe care-l gustasem în viaţa mea - dulce 
ca mierea, consistent ca ciocolata și răcoros ca 
gheaţa unui ghețar, dar gustul era diferit de 
oricare dintre acestea. Mi-a umplut stomacul mai 
bine decât o masă cu trei feluri și mi-a potolit de 
tot setea. Energia pe care mi-a dat-o făcea ca 
miedul din Walhalla să pară o băutură energi- 
zantă contrafăcută. 

Deodată, sufrageria a fost învăluită într-o 
lumină caleidoscopică. Am privit afară spre peluza 
bine îngrijită, spre gardurile vii sculptate și tufele 
tunse în diverse forme. îmi venea să-mi dau jos 
ochelarii de soare, să trec prin fereastră și s-o 
pornesc țopăind vesel prin Alfheim până ce soarele 


avea să-mi ardă ochii. 

Mi-am dat seama că domnul Alderman mă 
privea, așteptând să vadă cum reacționam la sucul 
elfesc care te prostea. Am clipit de câteva ori ca să- 
mi adun gândurile. 

— Domnule, am spus, pentru că obţineam 
rezultate bune cu politeţea, de ce nu vreţi să ne 
ajutaţi? Piatra e chiar acolo. 

— Nu vă voi ajuta, a zis domnul Alderman, 
pentru că n-am niciun motiv s-o fac. 

Și-a sorbit băutura, ridicându-și degetul mic, ca 
să se mândrească cu un inel sclipitor cu ametist. 

— Fiul... meu... Hearthstone, nu merită niciun 
ajutor din partea mea. A plecat cu ani în urmă iară 
un cuvânt. 

S-a oprit, apoi a izbucnit într-un hohot de râs. 

— Fără un cuvânt. Mă rog, și normal. Dar 
înţelegi ce vreau să spun. 

Mi-a venit să-i înfig pocalul în dinţii ăia perfecţi, 
dar m-am abținut. 

— A plecat și gata. E o crimă? 

— Ar trebui să fie. 

Alderman s-a încruntat. 

— Făcând asta, și-a ucis mama. 

Hearthstone s-a înecat și a scăpat pocalul. 
Pentru o clipă, singurul sunet care s-a auzit a fost 
cel scos de pocalul care se rostogolea pe podeaua 
de marmură. 

— Nu știai? a întrebat domnul Alderman. Sigur 
că nu știai. Dar ce-ţi pasă ţie? După ce ai plecat, a 
fost absentă și supărată. Habar n-ai în ce hal ne-ai 
făcut de rușine când ai dispărut. Au circulat 
zvonuri că studiezi nici mai mult, nici mai puţin 


decât magia runelor, că te-ai înhăitat cu Mimir și 
lepădăturile lui, că te-ai împrietenit cu un pitic. Ei 
bine, într-o după-amiază, mama ta traversa strada 
din sat, întorcându-se de la clubul country. 
îndurase vorbe îngrozitoare de la prietenii ei la 
masa de prânz. Se temea că reputaţia ei avea să fie 
distrusă. Nu se uita pe unde mergea. Când un 
camion a trecut pe roșu... 

Alderman s-a uitat lung la mozaicul de pe tavan. 
Pentru o clipă, mai că mi-am închipuit că poate 
avea și alte emoţii în afară de furie. Mi s-a părut că 
detectez tristeţe în ochii lui. Apoi privirea lui a 
devenit din nou dezaprobatoare. 

— De parcă n-a fost destul că ai provocat 
moartea fratelui tău. 

Hearthstone a bâjbâit după pocal. Degetele lui 
parcă erau de lut. I-au trebuit trei încercări să 
pună pocalul în picioare pe masă. Pe dosul mâinii 
avea o dâră de stropi de lichid auriu. 

— Hearth. 

I-am atins brațul. 

I-am transmis: „Sunt aici.“ 


A 

N-am știut ce altceva să-i spun. îmi doream să 
știe că nu era singur - că cineva din încăpere ţinea 
la el. M-am gândit la piatra cu rună pe care mi-o 
arătase cu luni de zile în urmă - perthro, semnul 
pocalului gol, simbolul preferat al lui Hearth. 
Hearthstone fusese lăsat fără propria copilărie. 
Alesese să-și umple viața cu magia runelor și cu o 
nouă familie - din care faceam și eu parte. îmi 
venea să strig la domnul Alderman că Hearthstone 
era un elf mai bun decât fuseseră părinții lui 


vreodată. 

Dar, ca fiul al lui Frey, învățasem un lucru - nu 
puteam întotdeauna să lupt în locul prietenilor mei. 
Cel mult puteam să le fiu alături și să le vindec 
rănile. 

în plus, dacă strigam la domnul Alderman nu 
obţineam ce ne trebuia. Sigur, puteam să-l invoc pe 
Jack, să sparg vitrina și să iau piatra. Dar puteam 
să pun pariu că domnul Alderman avea un sistem 
de securitate de ultimă generaţie. Pe Blitzen nu l- 
ar fi ajutat cu nimic să se vindece pentru ca apoi să 
fie ucis de mascaţii din Alfheim. Nici nu eram sigur 
că piatra ar fi funcționat cum trebuie dacă 
proprietarul ei n-o oferea de bună voie. Articolele 
magice aveau reguli ciudate, în special cele ce se 
numeau Skofnung. 

— Domnule Alderman. 

Am încercat să-mi controlez vocea. 

— Ce doriţi? 

A ridicat din sprânceana de un blond platinat. 

— Poftim? 

— în afară de a-l face pe fiul dumneavoastră să 
se simtă îngrozitor, am adăugat. Vă pricepeţi de 
minune la asta. Dar aţi spus că n-aveţi niciun motiv 
să  ne-ajutaţi. Cum v-am putea face să vă 
răzgândiţi? 

A zâmbit palid. 

— A, un tânăr care se pricepe la afaceri. De la 
tine, Magnus Chase, nu cer prea mult. Știi că zeii 
din tribul Vanir sunt strămoșii noștri? Frey e 
protectorul și stăpânul nostru. Alfheim i-a fost dat 
în copilărie, ca dar pentru că-i ieșeau dinţii. 


— Deci... v-a ros și apoi v-a scuipat? 

Domnului Alderman i-a pierit zâmbetul. 

— Ce vreau să spun e că fiul lui Frey ar fi un 
prieten de nădejde pentru familia noastră. Nu-ţi 
cer decât să stai cu noi o vreme, poate să participi 
la o mică recepţie... doar câteva sute de apropiaţi. 
Te arăţi, faci câteva fotografii cu mine pentru 
presă. Ceva de genul ăsta. 

Băutura aurie a început să-mi lase un gust amar. 
Să-mi fac fotografii cu Alderman mi se părea 
aproape la fel de dureros ca decapitarea cu un 
șnur metalic. 

— Vă faceţi griji pentru reputaţia 
dumneavoastră, am spus. Vă e rușine cu fiul 
dumneavoastră şi vreţi să vă sporesc eu 
popularitatea. 

Alderman și-a mijit ochii mari până au ajuns să 
aibă o dimensiune aproape normală. 

— Nu știu exact la ce te referi. Dar cred că ne 
înțelegem. 

— O, v-am înţeles prea bine. 

M-am uitat la Hearthstone să mă îndrume, dar 
încă părea absent, nefericit. 

— Deci, domnule Alderman, eu fac fotografii și 
dumneavoastră și ne daţi piatra? 

— Mă rog... 

Alderman a sorbit îndelung din pocal. 

—  M-aștept să primesc ceva și de la rebelul de 
fiu-meu. Are treburi neterminate. Trebuie să-și 
răscumpere greşelile. Trebuie să plătească 
wergildul. 

— Ce înseamnă wergild? 


M-am rugat în tăcere să nu fie un soi de 
vârcolac. 

— Hearthstone știe ce vreau să spun. 

Alderman s-a uitat fix la fiul său. 

— Să nu văd un fir de păr. Fă ce ai de făcut - ce 
ar fi trebuit să faci cu ani în urmă. Până te ocupi de 
asta, prietenul tău va fi oaspete în casa noastră. 

—  Staţi așa, am spus. Despre cât timp e vorba? 
E important să ajungem undeva în mai puţin de 
patru zile. 

Domnul Alderman și-a dezgolit din nou dinţii 
albi. 

— Atunci Hearthstone ar face bine să se 

grăbească. S-a ridicat și a strigat: 

— Inge! 

Huldra a venit în fugă, cu o cârpă în mâini. 

—  Dă-le fiului meu și oaspetelui său tot ce au 
nevoie, a spus domnul Alderman. Vor sta în fosta 
cameră a lui Hearthstone. Iar tu, Magnus Chase, 
să nu-ți închipui că mă poţi sfida. Asta e casa mea, 
îmi respecţi regulile. Oi fi tu fiul lui Frey, dar dacă 
încerci să iei piatra n-o să-ţi fie bine. Și-a aruncat 
pocalul pe podea, ca și cum n-ar fi putut concepe 
ca Hearthstone să facă mai multă mizerie ca el. 

— Curăţă, s-a răstit la Inge. 

Apoi a ieșit valvârtej din cameră. 


CAPITOLUL. 24 


O, voiai să respiri? Mai scoate trei galbeni 


Camera lui Hearthstone? Mai degrabă camera 
de izolare a lui Hearthstone. 

După ce a curățat lichidul vărsat pe jos (am 
insistat s-o ajutăm), Inge ne-a condus pe o scară 
largă până la etaj, pe un coridor împodobit cu 
tapiserii încărcate și nișe cu artefacte, până la o 
ușă metalică simplă. A deschis-o cu o cheie mare 
de modă veche, lucru care a facut-o să se strâmbe 
de parcă ușa ar fi fost fierbinte. 

— Scuze, ne-a spus. Toate broaștele din casă 
sunt din fier. Sunt tare neplăcute pentru noi, 
spiridușii. 

Judecând după expresia de groază de pe chipul 
ei, cred că a vrut să spună că sunt o tortură. Am 
bănuit că domnul Aiderman nu voia ca Inge să 
descuie prea multe uși - sau poate că pur și simplu 
nu-i păsa că suferă. 

înăuntru, camera era aproape la fel de mare ca 
apartamentul meu din Walhalla, dar, dacă 
apartamentul meu era proiectat potrivit dorințelor 
mele, locul ăsta era proiectat să fie exact opusul a 
ce-și dorea Hearthstone. Spre deosebire de 


celelalte părţi ale casei pe care le văzusem, aici nu 
erau ferestre. Şiruri de neoane străluceau rece, 
creând o atmosferă de magazin cu mobilier la 
reducere. Pe podea, într-un colţ, se afla o saltea 
dublă, acoperită cu un cearșaf alb. Fără pătură, 
iară cuvertură, fără perne. In stânga, o ușă dădea 
spre baie, am presupus eu. în dreapta era un dulap 
deschis, în care se vedea un singur rând de haine: 
un costum alb cam de mărimea lui Hearth, care de 
altfel era identic cu costumul din portretul lui 
Andiron de la parter. 

Pe pereţi erau table albe ca la școală, cu liste de 
sarcini scrise cu litere mari, îngrijite. 


Unele dintre liste erau scrise cu negru: 

SPALĂ-ŢI  RUFELE, DE DOUĂ ORI PE 
SĂPTĂMÂNĂ = + 2 GALBENI 

MĂTURĂ PODEAUA, DE PE AMBELE NIVELURI = 
4-2 GALBENI 

SARCINI IMPORTANTE = 4-5 GALBENI 


Altele cu roșu: 
FIECARE MASĂ = - 3 GALBENI 
O ORĂ DE TIMP LIBER = - 3 GALBENI 
GREȘELI RUȘINOASE = - 10 GALBENI 


Am numărat poate o duzină de liste de genul 
ăsta și sute de propoziţii motivaţionale de genul: 
NU UITA NICIODATĂ CĂ AI O 
RESPONSABILITATE. STRĂDU- IEȘTE-TE SĂ FII 
VREDNIC. NORMALITATEA E CHEIA 
SUCCESULUI. 

Mă simţeam ca și când aș fi fost înconjurat de 
adulţi falnici care mă arătau cu degetul, facându- 


mă de rușine, facându-mă să mă simt tot mai mic. 
Și eram acolo doar de un minut. Nu-mi puteam 
imagina cum ar fi fost să Jocuiesc acolo. 

Tablele cu Cele Zece Porunci nici măcar nu erau 
cele mai ciudate. Pe podea era întinsă blana 
albastră a unui animal mare. Capul îi fusese tăiat, 
dar cele patru labe aveau încă gheare - ca niște 
cârlige de fildeș numai bune de prins rechini albi. 
Pe covor erau aruncate monede de aur - două sau 
trei sute, ce sclipeau ca niște insule pe un ocean de 
blană deasă și albastră. 

Hearthstone l-a lăsat cu grijă pe Blitzen jos, la 
capătul saltelei. S-a uitat la table, transfigurat de 
teamă, de parcă și-ar fi căutat numele pe o listă cu 
rezultate la examen. 

— Hearth? 

Eram atât de şocat de încăpere, încât n-am 
putut să articulez o întrebare coerentă de genul: 
„De ce?“ sau „Pot să-i dau un picior în gură lui 
taică-tãu?“ 

A fācut unul dintre primele semne pe care le 
învățasem de la el - pe când trăiam pe străzi și mă 
învăța să mă feresc de poliție. Și-a încălecat două 
degete și le-a plimbat pe palma opusă ca și cum ar 
fi scris un bileţel: Reguli. 

Mi-a trebuit o clipă ca să-mi amintesc cum să 
fac semnele. „Părinţii tăi le-au făcut?“ 

„Reguli“, a repetat. 

Chipul îi era de nepătruns. Am început să mă 
întreb dacă, mai demult, Hearthstone zâmbise mai 
mult, plânsese mai mult sau dacă își exprimase 
orice emoție mai mult decât acum. Poate că 
învățase să fie atent la expresiile faciale ca metodă 


de apărare. 

— Dar ce-i cu prețurile? am întrebat. E ca un 
meniu.... 

M-am uitat la monedele de aur care luceau pe 
covorul de blană. 

— Stai, monedele sunt alocaţia ta? Sau... plata 
ta? De ce le-ai arunca pe covor? 

Inge stătea în liniște în prag, cu capul plecat. 

— E blana fiarei, a spus ea, tot prin semne. Cea 
care i-a ucis fratele. 

Parcă mi s-a umplut gura cu rugină. 

— Andiron? 

Inge a încuviinţat din cap. S-a uitat peste umăr, 
probabil îngrijorată să nu apară stăpânul pe 
nepusă masă. 

— S-a întâmplat când Andiron avea șapte ani și 
Hearthstone opt. 


In timp ce vorbea, se folosea de limbajul 
semnelor aproape la fel de repede ca Hearth, de 
parc-ar fi exersat cu anii. 

— Se jucau în pădurea din spatele casei. Este o 
fântână veche... 

A ezitat, uitându-se la Hearthstone pentru 
permisiunea de-a continua. 

Hearthstone s-a cutremurat. 

„Andiron adora fântâna“, mi-a zis el. „Credea că 
îndeplinea dorințe. Dar acolo era un spirit 
malefic...“ 

A făcut o combinaţie ciudată de semne: trei 
degete la gură - pentru apă; apoi îndreptate în jos - 
simbolul pentru fântână; apoi un V peste un ochi - 
semnul de la a face pipi. (Și pe ăsta îl foloseam 


mult pe străzi.) Părea că numele spiritului malefic 
era „Cel ce face pipi în fântână.“ 

M-am uitat încruntat la Inge. 

— A zis ...? 

— Da, a confirmat ea. Acesta e numele 
spiritului. în limba veche, se numește brunnmigi. A 
ieșit din fântână și l-a atacat pe Andiron sub 
forma... asta. O creatură mare și albăstruie, ceva 
între urs și lup. 

Alţi lupi albaștri. îi uram. 

— L-a ucis pe Andiron, am rezumat. 


In lumina fluorescentă, chipul lui Hearthstone 
arăta la fel de petrificat ca al lui Blitzen. 

„Mă jucam cu niște pietre“, a zis. „Eram întors 
cu spatele. N-am auzit. N-am avut cum...“ 

A apucat cu mâna în gol. 

— N-a fost vina ta, Hearth, a zis Inge. 

Părea atât de tânără, cu ochii ei albaștri și 
limpezi, cu obrajii ușor îmbujoraţi, roz, cu părul ei 
blond și câr- lionţii ce se ițeau de sub bonetă, dar 
vorbea de parcă ar fi văzut cu ochii ei atacul. 

— Ai fost de faţă? am întrebat-o. 

Ea s-a înroșit și mai tare. 

— Nu chiar. Eram doar o fetiță, dar mama era 
slujnica domnului Aiderman. îmi... îmi amintesc că 
Hearthstone a intrat în fugă în casă, plângând, 
cerând ajutor. El și domnul Aiderman au ieșit din 
nou în grabă. Și apoi, mai târziu... domnul 
Aiderman s-a întors cu trupul stăpânului Andiron 
în braţe. 

A biciuit aerul cu coada ei de vacă, ștergând 
tocul ușii. 


— Domnul Aiderman l-a ucis pe brunnmigi, dar 
l-a pus pe Hearthstone... să jupoaie creatura 
singur. Hearthstone n-a avut voie să intre în casă 
până n-a terminat. După ce pielea a fost tăbăcită și 
au facut-o covor, au pus-o aici. 

— Doamne. 

Am măsurat camera dintr-un capăt în altul. Am 
încercat să șterg câteva dintre cuvintele de pe o 
tablă, dar erau scrise cu marker permanent. 
Bineînţeles. 

— Şi monedele? sun întrebat. Elementele din 
meniu? 

Vocea mi-a sunat meii aspru decât aș fi vrut. 
Inge a tresărit. 

— E wergildul lui Hearthstone, a spus ea. Plata 
în sânge pentru moartea fratelui său. 

„Acopăr covorul“, a zis Hearthstone mecanic, de 
parcă ar fi recitat o poezie auzită de-un milion de 
ori. „Câștig monede de aur până nu se mai vede fir 
de blană. Atunci termin de plătit.“ 

M-am uitat la lista de preţuri - plusurile și minu- 
surile evidenţei contabile a  vinovăţiei lui 
Hearthstone. Am privit lung pumnul de monede 
pierdute într-o mare de blană albastră. Mi l-am 
imaginat pe Hearthstone la opt ani, încercând să 
câștige destui bani ca să acopere și ultima bucăţică 
din covorul uriaș. 

M-am cutremurat, dar n-am putut scăpa de 
furie. 

— Hearth, am crezut că ai tăi te băteau sau ceva 
de genul ăsta. Asta-i mai rău. 

Inge și-a frânt mâinile. 


— Nu, domnule, bătăile sunt doar pentru 
personalul casei. Dar aveţi dreptate. Pedeapsa 
domnului Hearthstone a fost mult mai dificilă. 

Bătăile. Inge a pomenit de ele ca și cum ar fi 
fost niște incidente nefericite ale vieţii, niște 
fursecuri arse sau chiuvete înfundate. 

— O să fac praf locul ăsta, am decis. O să-l 
arunc pe tatăl tău... 

Hearthstone s-a uitat în ochii mei. Furia mi-a 
stat în gât. Nu era treaba mea. Nu era trecutul 
meu. Totuși... 

— Hearth, nu putem intra în jocul lui bolnav, am 
spus. Vrea să termini cu wergildul ca să ne ajute? 
E imposibil! Sam trebuie să se căsătorească cu un 
uriaș în patru zile. Nu putem lua piatra? Și să 
plecăm în altă lume până se prinde Alderman? 

Hearth a clătinat din cap. „Piatra trebuie să fie 
un cadou. Funcţionează doar dacă e dată de bună 
voie.“ 

— Şi sunt paznici, a adăugat Inge. Spirite de 
securitate pe care... n-aţi vrea să le întâlniți. 

Mă așteptam la toate cele de mai sus, dar asta 
nu m-a împiedicat să înjur până lui Inge i s-au 
înroșit urechile. 

— Dar magia runelor? am întrebat. Poţi să 
invoci atâta aur cât să acoperi blana? 

„Cu wergildul nu te joci“, a spus Hearth prin 
semne. „Aurul trebuie dobândit sau câștigat printr- 
un efort deosebit.“ 

— O să dureze ani buni! 

— Poate că nu, a murmurat Inge, care parcă 
vorbea cu covorul albastru. Există o cale. 


Hearth s-a întors spre ea. Cum? 

Inge și-a împreunat mâinile agitată. 

— Nu... nu vreau să spun prostii. Dar există 
Grijuliul. 

Hearth și-a ridicat mâinile în gestul universal 
pentru „îţi baţi joc de bine?“ A zis: „Grijuliul este o 
legendă.“ 

— Nu, a spus Inge. Știu unde se află. 

Hearth a privit-o cu neîncredere. „Chiar și-așa. 
Nu. Prea periculos. Toţi cei care încearcă să-l 
jefuiască sfârșesc morți.“ 

— Nu toţi, a spus Inge. Ar fi periculos, dar ai 
putea s-o faci, Hearth. Șiiu că ai putea. 

— Staţi așa, am zis. Cine e Grijuliul ăsta? 
Despre ce vorbiți? 

— Este... este un pitic, a spus Inge. Singurul 
pitic din Alfheim, cu excepţia..., a arătat din cap 
spre prietenul nostru petrificat. Grijuliul are o 
grămadă de aur suficient de mare ca să acoperi 
covorul. V-aș putea spune cum să-i daţi de urmă - 
dacă nu vă deranjează că există un risc 
considerabil să muriţi. 


4 SN 
CAPITOLUL 25 


Hearthstone? Mai degrabă Hearthhoțtul. 
Nu zic bine? 


N-ar trebui să pomenești de apropierea morții 
pentru ca apoi să zici: „Noapte bună! Vorbim 
despre asta mâine!“ 

Dar Inge a insistat să nu-l căutăm pe pitic până 
dimineaţa. Ne-a atras atenţia că aveam nevoie de 
odihnă. Ne-a adus câteva haine în plus, mâncare și 
băutură și două perne. Apoi a plecat în grabă să 
curețe băuturile vărsate sau poate să șteargă de 
praf nișe cu artefacto sau să-i plătească domnului 
Aiderman cinci galbeni pentru privilegiul de a-l 
servi. 

Hearth n-a vrut să vorbească despre Grijuliu, 
piticul ucigaș, sau despre aurul acestuia. N-a vrut 
să fie consolat în legătură cu mama lui moartă sau 
cu tatăl său viu. După o masă frugală și sumbră, 
mi-a zis: „Nevoie de somn“ și s-a prăbușit de îndată 
pe saltea. 

De ciudă, am decis să dorm pe covor. Sigur, a 
fost înfiorător, dar de câte ori ai ocazia să te 
odihnești pe blana autentică a Celui ce face pipi în 
fântână? 

Hearthstone îmi spusese că soarele nu apune 
niciodată în Alfheim. Doar cobora la orizont și se 
ridica din nou, așa cum se întâmplă vara în zona 
arctică. M-am întrebat dacă n-o să am probleme cu 
somnul dacă nu era noapte. Dar n-ar fi trebuit să- 
mi fac griji - aici, în camera fără ferestre a lui 
Hearthstone, cu o simplă apăsare pe întrerupător 
s-a făcut beznă. 

Avusesem o zi lungă, mă luptasem cu zombi 
democratici și apoi căzusem dintr-un avion în 
suburbiile înstărite din  Elitist-Heim. Blana 


creaturii malefice era surprinzător de călduroasă și 
confortabilă. Cât ai zice pește, m-am cufundat într- 
un somn nu foarte odihnitor. 

Serios, nu știu dacă există vreun zeu scandinav 
al viselor, dar, dacă există, o să aflu unde stă și-o 
să-i hăcuiesc salteaua Sleep Number! cu un topor 
de luptă. 

Am avut parte de o serie de imagini 
tulburătoare, care n-aveau niciun sens. Am văzut 
barca unchiului Randolph în timpul furtunii, i-am 
auzit fiicele urlând în timonerie. Sam și Amir - care 
n-aveau ce căuta acolo - se ţineau bine de-o parte 
și de alta a punţii, încercând să se prindă de mâini 
până când un val s-a prăbușit peste ele și le-a 
aruncat în mare. 

Visul s-a schimbat. Am văzut-o pe Alex Fierro în 
apartamentul ei din Walhalla, aruncând cu vase de 
lut de-a curmezișul atriumului. Loki stătea în 
dormitorul ei, aranjându-și nonșalant papionul cu 
imprimeuri colorate în oglindă, în timp ce vasele 
treceau prin el și se izbeau de perete. 

— E o rugăminte atât de simplă, Alex, a spus el. 
Alternativa va fi neplăcută. Crezi că dacă ești 
moartă nu mai ai nimic de pierdut? Te înșeli foarte 
tare. 

— Pleacă! a urlat Alex. 

Loki s-a întors, dar nu mai era un el Zeul se 
transformase într-o tânără cu părul lung și roșu, cu 
ochi tulburători și o rochie de seară verde smarald 
care-i punea în evidenţă silueta. 

—  Controlează-ţi furia, iubire, s-a pisicit ea. 


XVI Companie americană care produce paturi, 
somiere și accesorii. 


Amin- tește-ţi de unde vii. 

Cuvintele au reverberat, spulberând scena. 

M-am trezit într-o peșteră cu bazine cu sulf care 
bolborosea și cu stalagmite groase. Zeul Loki, care 
avea doar o pânză de lână în jurul brâului, zăcea 
legat de trei coloane de stâncă - cu braţele 
răstignite, picioarele prinse laolaltă, cu gleznele și 
încheieturile mâinilor legate cu șnururi de 
intestine calcifiate. Deasupra lui, încolăcit pe o 
stalactită, se afla un șarpe verde uriaș, cu fălcile 
deschise, din ai cărui colţi picura venin în ochii 
zeului. Dar în loc să urle, Loki râdea în timp ce 
chipul îi era ars. „în curând, Magnus!“ mi-a strigat. 
„Nu uita de invitaţia la nuntă!“ 

Altă scenă: un munte din Jotunheim în toiul unui 
viscol. Pe vârf stătea zeul Thor, cu barba roșie și 
părul zburlit presărate cu gheaţă și cu o privire 
înflăcărată, în mantia lui groasă de blană, cu 
hainele de piele netăbăcită pline de zăpadă, arăta 
ca un Yeti roșcat. O mie de uriași urcau versantul 
să-l ucidă - o armată gargantu- escă de musculoși, 
în armuri confecţionate din lespezi de piatră, cu 
niște sulițe cât copacii de mari. 

Cu mâinile înmănușate, Thor și-a ridicat 
ciocanul - pe puternicul Mjolnir. Era făcut dintr-o 
bucată de fier ce avea forma unui cort de circ 
turtit, bont la ambele capete și ascuţit la mijloc. Pe 
metal șerpuiau ornamente compuse din rune. în 
strânsoarea zeului, coada lui Mjolnir părea atât de 
scurtă, încât era aproape comic, de parcă zeul ar fi 
fost un copil care ridica o armă mult prea grea 
pentru el. Armata de uriași a râs și a făcut bășcălie 


de el. 

Atunci Thor a lovit cu ciocanul. Versantul a 
explodat la picioarele lui. Uriaşii au fost azvârliţi 
într-un vârtej de un milion de tone de piatră și 
zăpadă, cu fulgere care loveau printre ei, cu 
fuioare flămânde de energie care le ardeau 
trupurile. 

Haosul s-a domolit. Thor s-a uitat în jos la miile 
de dușmani morţi care zăceau pe versanţi. Apoi s-a 
uitat direct la mine. 

— Crezi că pot face asta cu un toiag, Magnus 
Chase? a urlat. ADU ODATĂ CIOCANUL! 

Apoi, în stilul lui caracteristic, și-a ridicat 
piciorul drept și a tras un vânt bubuitor ca un 
tunet. 


A doua zi dimineaţa, Hearthstone m-a scuturat 
să mă trezesc. 

Mă simţeam de parcă aș fi făcut exerciţii pentru 
piept cu Mjolnir toată noaptea, dar am reușit să mă 
bag la duș, apoi să mă îmbrac în lenjerie și denim 
elfesc. A trebuit să îndoi mânecile și manșetele 
pantalonilor de șaisprezece ori ca să-mi fie bune. 

Nu eram convins că era bine să-l lăsăm în urmă 
pe Blitzen, dar Hearthstone a decis că prietenul 
nostru era mai în siguranţă aici decât acolo unde 
mergeam. L-am așezat pe saltea și l-am acoperit. 
Apoi ne-am strecurat afară din casă, fără să-l 
întâlnim pe domnul Alderman, din fericire. 

Inge acceptase să se întâlnească cu noi la 
marginea din spate a moșiei. Am găsit-o 
așteptându-ne acolo unde gazonul îngrijit se 


întâlnea cu un șir de copaci și tufe. Soarele se 
înălța din nou, colorând cerul într-o nuanţă aprinsă 
de portocaliu. Mă dureau îngrozitor ochii, chiar și 
cu ochelarii de soare. Un afurisit de răsărit frumos 
în afurisita de Lume a Elfilor. 

— N-am mult timp, s-a agitat Inge. l-am plătit 
stăpânului o pauză de zece minute. 

Asta m-a înfuriat din nou. Am vrut să întreb cât 
ar fi costat zece minute în care să-l joc în picioare 
pe domnul Alderman cu niște pantofi cu 
crampoane, dar m-am gândit că nu era cazul să 
irosesc timpul valoros al lui Inge. 

A arătat spre pădure. 

— Sălașul lui Andvari e în râu. Mergeţi în aval 
până la cascadă. Locuiește în iazul de la bază. 

— Andvari? am întrebat. 

A dat din cap neliniștită. 

— Așa-l cheamă - înseamnă Grijuliu în limba 
veche. 

— Şi piticul ăsta trăiește sub apă? 

— Sub formă de pește, a spus Inge. 

— O. Normal. 

Hearthstone a întrebat-o pe Inge prin semne: 
„De unde știi?“ 

— Eu... ei bine, stăpâne Hearthstone, noi, 
huldrele, mai avem un strop de magie. N-ar trebui 
s-o folosim, dar... l-am simţit pe pitic ultima dată 
când am fost în pădure. Domnul Alderman 
tolerează peticul ăsta de sălbăticie pe proprietatea 
sa fiindcă... știți voi, huldrele au nevoie de pădure 
ca să supravieţuiască. Așa că el poate oricând... să 
angajeze pe cineva din pădure. 


A zis să angajeze. Eu am auzit să captureze. 

Intervalul de zece minute de jucat în picioare cu 
crampoanele suna din ce în ce mai bine. 

— Deci, piticul ăsta... am spus, ce caută în 
Alfheim? Nu se transformă în stană de piatră la 
lumina soarelui? 

Inge a dat din coada de vacă. 

— Din zvonurile pe care le-am auzit, Andvari are 
peste o mie de ani. Are o magie puternică. Lumina 
soarelui abia dacă-l afectează. în plus, stă în 
adâncul iazului. Eu... presupun că a considerat că 
Alfheim e o ascunzătoare sigură. Aurul i-a mai fost 
furat de pitici, de oameni, chiar și de zei. Dar cine 
ar căuta aici un pitic și comoara lui? 

„Mulţumesc, Inge“, i-a transmis Hearth. 

Huldra a roșit. 

— Să ai grijă, stăpâne Hearth. Andvari e 
viclean. Cu siguranţă comoara lui e ascunsă și 
protejată de tot felul de vrăji. îmi pare rău că nu-ţi 
pot spune decât unde să-l găsești, nu și cum să-l 
învingi. 

Hearthstone a îmbrăţișat-o pe Inge. Mi-a fost 
teamă să nu-i zboare bietei fete boneta ca un dop 
de șampanie. 

— Eu... te rog... succes! 

S-a îndepărtat în grabă. 

M-am întors spre Hearthstone. 

— E îndrăgostită de tine de când eraţi mici? 

Hearth a arătat spre mine, apoi și-a rotit degetul 
în dreptul tâmplei. Esti nebun. 

— Cum zici tu, frate, am spus. Mă bucur că n-ai 
săru- tat-o. Ar fi leșinat. 


Hearthstone mi-a răspuns cu un mârâit iritat. 
„Hai. Pitic de jefuit.“ 

CAPITOLUL. 26 


Omoram toţi peștii 


Luasem la picior sălbăticia din Jotunheim. 
Trăisem pe străzile Bostonului. însă pârloaga din 
spatele conacului Alderman mi se părea și mai 
periculoasă. 

Am aruncat o privire în urmă și încă se mai 
zăreau turnurile casei pe deasupra pădurii. Se 
auzeau mașinile pe șosea. Soarele strălucea vesel 
ca de obicei. însă sub copacii cioturoși stăruia 
întunericul. Rădăcinile și pietrele parcă voiau să-mi 
pună piedică. De pe crengile de sus, păsările și 
veverițele se uitau urât la mine. Era ca și cum 
peticul ăsta de natură se străduia să rămână 
sălbatic ca să nu fie transformat într-o grădină în 
care se servește ceaiul. 

„Dacă te prind că apari pe-aici cu echipament de 
cro- chet“, parc-ar fi zis copacii, „te pun să înghiţi 
ciocanele“. 

Apreciam atitudinea asta, dar asta făcea ca 
plimbarea noastră să fie cam stresantă. 

Hearthstone părea să știe încotro mergea. Când 
m-am gândit că el și Andiron se jucaseră în aceste 
păduri pe când erau copii, le-am respectat și mai 


mult curajul. După ce ne-am croit drum prin câţiva 
acri de tufe cu spini, am ieșit într-o poieniţă care 
avea în mijloc un morman de pietre. 

— Ce-i asta? am întrebat. 


Expresia lui Hearthstone era crispată și plină de 
suferință, de parcă s-ar fi aflat în continuare 
printre mărăcini. Fântâna, mi-a zis prin semne. 

Tristeţea locului mi-a pătruns în pori. Era locul 
unde murise fratele său. Probabil că domnul 
Alderman astupase fântâna - sau poate că-l 
obligase pe Hearthstone s-o facă după ce 
terminase de jupuit creatura malefică. Poate că așa 
Hearth mai câștigase câţiva galbeni. 

Am descris un cerc cu pumnul în dreptul 
pieptului, semnul pentru „îmi pare rău“. 

Hearth m-a privit de parcă nu m-ar fi înţeles. A 
îngenuncheat lângă mormanul de pietre și a luat 
din vârf o mică piatră plată. Pe ea era gravată o 
rună, cu roșu închis: 


Othala. Moștenire. Același simbol pe care fetița 
lui Randolph, Emma, îl ţinuse strâns în visul meu. 
Acum, că-l vedeam în reeditate, am avut din nou 
rău de mare, îmi ardea faţa la gândul cicatricii lui 
Randolph. 

Mi-am amintit ce spusese Loki în mormântul 
arătării: „Sângele e un lucru puternic. Te pot găsi 
mereu prin intermediul lui.“ Pentru o secundă m- 
am întrebat dacă Loki lăsase cumva runa aici ca să- 


mi trimită un mesaj, dar Hearthstone nu părea 
surprins s-o găsească. 

Am îngenuncheat lângă el și l-am întrebat: „De 
ce este aici?“ 

Hearthstone a arătat spre el însuși. A pus cu 
grijă piatra la loc în vârful grămezii. 

„înseamnă acasă“, a făcut. „Sau ceea ce e 
important.“ 

— Moștenire? 

S-a gândit o clipă, apoi a încuviințat din cap. 
„Am pus-o aici când am plecat, cu ani în urmă. Nu 
voi folosi runa asta. Locul ei e lângă el.“ 

M-am uitat lung la grămada de pietre. Oare 
unele dintre ele erau pietrele cu care se jucase 
Hearthstone la opt ani, când monstrul îi atacase 
fratele? Locul ăsta era mai mult decât un memorial 
dedicat lui Andiron. Aici murise și o parte din 
Hearthstone. 

Nu eram magician, dar mi s-a părut greșit ca 
dintr-un set de pietre inscripţionate cu rune să 
lipsească un simbol. Cum poţi stăpâni un limbaj - 
mai ales limbajul universului - dacă n-ai toate 
literele? 

Am vrut să-l încurajez pe Hearth să recupereze 
runa. Cu siguranță Andiron și-ar fi dorit asta. 
Hearth avea acum o familie nouă. Era un mare 
vrăjitor. Cupa vieţii lui fusese reumplută. 

Dar Hearthstone mi-a ocolit privirea. E ușor să 
nu bagi în seamă pe cineva când ești surd. Pur și 
simplu nu te uiţi la el. S-a ridicat și a plecat, 
facându-mi semn să-l urmez. 

Câteva minute mai târziu, am găsit râul. Nu era 


impresionant - un pârâu mlăștinos ca cel care 
traversa zona verde din Fenway. Nori de țânțari 
pluteau deasupra vegetației de mlaștină. Pământul 
era ca o budincă caldă de pâine. Am pornit-o în 
avid, printre rugi deși și prin noroi până la 
genunchi. Andvari, piticul de o mie de ani, își 
găsise un loc minunat pentru a se retrage. 

După visele de peste noapte, nervii îmi erau 
întinși la maximum. 

Mă tot gândeam la Loki, care era legat în 
peșteră. Și la apariţia lui în apartamentul lui Alex 
Fierro: „Este o rugăminte atât de simplă“. Dacă 
asta chiar se întâmplase, ce voia de fapt Loki? 

Mi-am amintit de asasin, de ucigașul de tapi 
căruia îi plăcea să posede instructori de zbor. îmi 
spusese s-o aduc pe Alex în Jotunheim: „ÎN EA TI-E 
NĂDEJDEA ACUM.“ Nu-mi suna prea bine. 

Peste trei zile, uriașul Thrym se aștepta să aibă 
loc o nuntă. Se aștepta să-și primească mireasa și 
zestrea compusă din Sabia și Piatra Skofnung. în 
schimbul lor, era posibil să înapoieze ciocanul lui 
Thor și să împiedice invadarea Bostonului de 
hoardele din Jotunheim. 

M-am gândit la miile de uriași pe care îi 
văzusem în vis, pornind la luptă ca să-l atace pe 
Thor. Nu eram nerăbdător să înfrunt o astfel de 
forță - nu fără un ciocan mare care putea sfărâmă 
munţii și putea prăji armatele invadatoare până nu 
mai rămânea din ele decât niște bucățele sfârâinde. 

Bănuiesc că ce făceam eu și Hearth avea sens: 
bân- tuiam prin Alfheim ca să recuperăm aurul 
unui pitic bătrân ca să primim Piatra Skofnung și 
să-l vindecăm pe Blitz. Totuși... aveam senzația că 


Loki ne abătea intenţionat de la drum, ca să n- 
avem timp să gândim. Era ca un coordonator de joc 
care dădea din mâini în fața noastră ca să nu 
aruncăm la coș. Nunta asta avea și o altă miză, nu 
doar recuperarea ciocanului lui Thor. Loki avea un 
plan ascuns. Din anumite motive, îl recrutase pe 
unchiul meu Randolph. Dacă aș fi avut răgazul să- 
mi adun gândurile fără să trebuiască să mă 
confrunt încontinuu cu probleme care-mi puneau 
viaţa în pericol... 

„Da, sigur. Tocmai ţi-ai descris întreaga viaţă și 
viaţa de apoi, Magnus.“ 

Am încercat să mă conving că totul va fi bine. 
Din păcate, esofagul nu m-a crezut. îmi urca și-mi 
cobora din piept în gură ca un yo-yo. 

Prima cascadă peste care am dat cădea lin peste 
o ieșitură acoperită cu mușchi. Pe ambele maluri se 
întindeau lunci întinse. Apa nu era suficient de 
adâncă pentru ca un pește să se ascundă în ea. 
Luncile sunt prea plate pentru a ascunde capcane 
eficiente gen ţepușe otrăvite, mine de teren sau 
fire întinse care să lanseze dinamită sau rozătoare 
turbate din catapulte. Niciun pitic care se respectă 
nu și-ar fi ascuns comoara aici. Am mers mai 
departe. 

A doua cascadă avea potenţial. Terenul era mai 
stâncos, plin de mușchi alunecos și crevase 
periculoase între bolovanii de pe ambele maluri. 
Copacii aplecaţi umbreau apa și ofereau potenţiale 
ascunzători suficient de mari pentru arbalete sau 
lame de ghilotină. Râul curgea în trepte de stâncă 
înainte de a se prăvăli trei metri într-un iaz cu 
diametrul unei trambuline. Spuma și vălurelele ne 
împiedicau să vedem sub apă, dar, judecând după 


albastrul închis al apei, probabil că era adânc. 

— Ar putea fi orice acolo, i-am spus lui Hearth. 
Cum procedăm? 

Hearthstone a arătat spre pandantivul meu. „Fii 
pe fază.“ 

— Ăăă, bine. 

Mi-am scos piatra inscripționată și l-am chemat 
pe Jack. 

— Hei, băieţi! a zis. Uau! Suntem în Alfheim! 
Mi-ai adus ochelari de soare? 

— Jack, tu n-ai ochi, i-am reamintit. 

— Da, dar totuși, arăt grozav cu ochelari de 
soare! Ce facem? 

L-am informat pe scurt în timp ce Hearthstone 
scotocea prin săculeţul de pietre inscripţionate cu 
rune, încercând să se hotărască ce aromă de magie 
să folosească pe un pitic/pește. 

— Andvari? a spus Jack. O, am auzit de tipul ăla. 
Poţi să-i furi aurul, dar să nu-l omori. Ar aduce 
ghinion. 

— Adică ce vrei să spui? 

Săbiile nu puteau ridica din umeri, dar Jack s-a 
clătinat dintr-o parte în alta, ceea ce era pe- 
aproape. 

— Nu știu ce s-ar putea întâmpla. Știu doar că e 
pe lista de lucruri care nu trebuie făcute, alături de 
spargerea oglinzilor, întâlnirea cu pisicile lui Freya 
și încercarea de a-l săruta pe Frigg sub vâsc. Am 
făcut o dată greșeala asta! 

Am avut senzaţia oribilă că Jack se pregătea să- 
mi spună povestea. Apoi Hearthstone a ridicat o 
piatră inscripționată deasupra capului. De-abia am 
apucat să recunosc simbolul: 


Thurisaz: runa lui Thor. 

Hearthstone a trântit-o în iaz. 

PLEOSC! Ochelarii de soare mi s-au aburit. înjur 
s-a umplut de aburi și ozon atât de repede, încât 
sinusurile mi s-au umflat ca niște airbaguri. 

Mi-am șters lentilele. în locul iazului a apărut o 
groapă uriașă de noroi, adâncă de zece metri. Pe 
fundul ei, zeci de pești luaţi prin surprindere se 
zbăteau mișcând din branhii. 

— Uau, am spus. Şi cascada...? 

Am ridicat privirea. Râul se arcuia pe deasupra 
capetelor noastre ca un curcubeu lichid, trecând 
peste iaz și coborând în albie în aval. 

— Hearth, ce naiba...? 

S-a întors spre mine și am făcut un pas înapoi, 
speriat. Ochii îi străluceau de furie. Avea o față mai 
înfricoșătoare și chiar mai ciudată decât atunci 
când folosise runa uruz pentru a se transforma în 
bou. 


—  Ăăă, ziceam și eu așa, frate... 

Am ridicat mâinile. 

— Ai omorât vreo cincizeci de pești nevinovaţi. 

„Unul dintre ei este piticul“, mi-a zis. 

A sărit în groapă și cizmele i s-au afundat în 
noroi. S-a fâțâit pe acolo, scoţându-și picioarele din 
mâl cu ţocăituri puternice, uitându-se cu atenţie la 
fiecare pește. Deasupra mea, râul descria un 
continuare un arc pe cer, mugind și sclipind în 
lumina soarelui. 


— Jack, am spus, ce face runa thurisaz? 

— E runa lui Thor, señor. Hei... Thor, señor. 
Rimează! 

— Da, minunat. Dar, de ce a făcut iazul bum? 
De ce se poartă Hearthstone atât de ciudat? 

— O! Pentru că thurisaz e runa forței 
distructive. Ca Thor. Aruncă totul în aer. în plus, 
când o invoci, devii un pic ca... Thor. 

Ca Thor. Asta ne mai lipsea. Acum chiar că nu 
voiam să sar în groapa aia. Dacă Hearthstone se 
punea pe tras vânturi ca zeul tunetului, aerul de 
acolo urma să devină toxic, și încă repede. 

Pe de altă parte, nu-i puteam lăsa pe peștii ăia la 
mila unui elf supărat. Sigur, erau doar niște pești. 
Dar nu-mi surâdea ideea ca ei să moară doar ca să 
putem elimina un pitic deghizat. Viaţa era viaţă. 
Probabil că simțeam asta datorită lui Frey. De 
asemenea, m-am gândit că lui Hearthstone avea să- 
i pară rău după ce scăpa de influenţa runei 
thurisaz. 

— Jack, rămâi aici, am spus. Stai de pază. 

— Ar fi mai ușor și mai mișto dacă aș avea 
ochelari de soare, s-a plâns Jack. 

L-am ignorat și am sărit înăuntru. 

Cel puţin Hearth n-a încercat să mă omoare 
când am aterizat lângă el. M-am uitat în jur, dar n- 
am văzut nici urmă de comoară - niciun X care să 
marcheze locul, nicio trapă, doar o grămadă de 
pești care se chinuiau să respire. 

„Cum îl găsim pe Andvari?“ am întrebat prin 
semne. „Ceilalţi pești au nevoie de apă ca să 
respire. “ 


„Aşteptăm“, mi-a răspuns Hearth. „O să se 
sufoce și piticul dacă nu-și schimbă forma.“ 

Nu mi-a plăcut răspunsul lui. M-am ghemuit și 
mi-am pus palmele pe nămol, răspândind puterea 
lui Frey prin mâzgă și noroi. Știu că sună ciudat, 
dar m-am gândit că dacă puteam vindeca prin 
atingere, intuind ce nu era în regulă în corpul 
cuiva, poate reușeam să-mi sporesc percepţia - așa 
cum mijești ochii ca să vezi mai departe - ca să 
simt toate formele de viaţă din jurul meu. 

A funcţionat, mai mult sau mai puţin. Mintea 
mea a intrat în contact cu conștiința panicată și 
rece a unui păstrăv aflat la câţiva centimetri 
distanţă. Am localizat un ţipar care se îngropase în 
nămol și care se gândea serios să-l muște pe 
Hearthstone de picior (l-am convins să n-o facă). 
Am intrat în contact cu minţile minuscule ale 
peștilor guppy, al căror întreg proces de gândire 
consta în Jic! Iic! lic! Apoi am simţit ceva diferit - 
un grouper ale cărui gânduri se derulau cu prea 
mare repeziciune, de parcă ar fi căutat planuri de 
evadare. 

L-am prins cu reflexele mele de einherţar. 
Peștele a strigat: 

— GAK! 

— Andvari, presupun? încântat de cunoștință. 

— DĂ-MI DRUMUL! s-a tânguit peștele. 
Comoara mea nu e în iazul ăsta! De fapt, n-am 
nicio comoară! Ignoră ce-am spus! 

— Hearth, ce-ar fi să ieşim de-aici? i-am 
sugerat. Umple iazul la loc cu apă. 

Focul din ochii lui Hearthstone s-a stins. S-a 


clătinat. 

De sus, Jack a strigat: 

— Aăă, Magnus? Ar fi bine să urcați degrabă. 

Magia runei dispărea. Arcul de apă a început să 
se dezintegreze în picături. Cu o mână tineam 
strâns peștele, iar cu cealaltă l-am apucat pe 
Hearthstone de mijloc și am sărit în sus cu toată 
forţa. 

Copii, nu încercaţi asta acasă. Sunt un einheijar 
antrenat, care a murit de-o moarte dureroasă, a 
ajuns în Walhalla, iar acum își petrece cea mai 
mare parte a timpului certându-se cu o sabie. Sunt 
un profesionist calificat care poate sări din gropi de 
noroi de zece metri adâncime. Sper că nu-i și cazul 
vostru. 

Am aterizat pe malul râului chiar în momentul în 
care cascada s-a prăbușit din nou în iaz, oferindu-le 
tuturor peștișorilor o minune udă și o poveste pe 
care să le spună nepoților. 

Goruperul a încercat să se elibereze. 

— Dă-mi drumul, ticălosule! 

— Am o altă propunere, am spus. Andvari, ele 
prietenul meu Jack, Sabia Verii. Poate tăia aproape 
orice. Cântă piese pop ca un înger dement. în plus, 
poate fileta un pește mai repede decât ţi-ai putea 
închipui. Mă gândeam să-l rog pe Jack să facă toate 
lucrurile astea deodată - sau poţi reveni încetișor la 
forma ta normală, ca să stăm de vorbă. 

Cât ai bate din palme, m-am trezit că în loc să 
țin în mână un pește, îl tineam de gât pe cel mai 
bătrân și mai slinos pitic pe care l-am văzut 
vreodată. Era atât de dezgustător, încât faptul că 
nu i-am dat drumul e o dovadă a vitejiei de care 


dădeam dovadă și ar fi putut să-mi asigure un loc 
în Walhalla pentru a doua oară. 

— Felicitări, a cârâit piticul. M-ai prins. Acum o 
să ai parte de un sfârșit tragic! 

Dă-mi drumul imediat, 
că, de nu, te fac miliardar 


O, un sfârșit! 

De obicei nu sunt ameninţat cu un sfârșit. 
Majoritatea locuitorilor din cele Nouă Lumi nu 
folosesc cuvinte atât de elegante. îţi zic doar: „Te 
omor!“ Sau își lasă pumnii îmbrăcaţi în zale să 
vorbească în locul lor. 

Am fost atât de impresionat de vocabularul lui 
And- vari, încât l-am strâns și mai tare de gât. 

— Au! 

Piticul s-a zbătut și s-a contorsionat. Era 
alunecos, dar nu greoi. Tipul ăsta era micuţ chiar și 
după standardele piticești. Purta o tunică cu solzi 
și niște chiloţi care erau, practic, un scutec de 
mușchi verzi. Membrele îi erau acoperite de 
mâzgă. Mă lovea cu braţele lui scurte, dar nu mi s- 
a părut mai rău decât să fiu lovit cu o bâtă de 
jucărie. Iar fața lui... ei bine, știți cum arată 
degetul mare după ce stă prea mult timp sub un 


pansament umed - plin de cute, lipsit de culoare și 
greţos? închi- puiţi-vă că ar fi o faţă, cu mustață 
albă și zburlită și cu niște ochi verzui de culoarea 
mucegaiului. Așa arăta Andvari. 

— Unde e aurul? l-am întrebat. Nu mă face să 
dau drumul la playlistul săbiei. 

Andvari a continuat să se zbată. 


— Nu vreţi aurul meu, proștilor! Nu știți ce se 
întâmplă cu cei care-l iau? 

— Se îmbogăţesc? mi-am dat cu presupusul. 

— Nu! Mă rog, da. Dar după aia mor! Sau... cel 
puţin își doresc să moară. Suferă întotdeauna. La 
fel și cei din jurul lor! 

Și-a mișcat degetele pline de mâzgă de parcă ar 
fi vrut să spună: „Uuu, uuu, ameninţător! “ 

Hearthstone se clătina, dar a reușit să rămână 
în picioare. „Cineva a furat aurul și n-a păţit 
nimic“, a făcut el. Apoi, mi-a comunicat numele pe 
care nu-l puteam suporta: degetul arătător și 
degetul mare lipite în dreptul tâmplei, o combinaţie 
între litera L și semnul pentru malefic, care i se 
potrivea de minune prietenului nostru Loki. 

— Loki ţi-a luat aurul cândva, am tradus, și n-a 
murit, nici n-a suferit. 

— Ei bine, da, dar el e Loki! a spus Andvari. Toţi 
ceilalți care au luat aurul după el au înnebunit! Au 
avut vieţi oribile, au lăsat doar cadavre în urma lor! 
Asta vrei? Vrei să fii ca Fafnir? Sigurd? Sau 
câștigătorii loteriei Powerball"? 

— Cine? 

— O, haide! Ai auzit poveștile. De fiecare dată 


XVII Joc de noroc din SUA. 


când îmi pierd inelul, acesta circulă o vreme prin 
cele Nouă Lumi. Câte un tâmpit pune mâna pe el. 
Câştigă milioane la loterie. Dar întotdeauna 
sfârșesc făliţi, divorțaţi, bolnavi, nefericiţi și/sau 
morti. Asta îţi dorești? 

Hearth a zis: „Inel magic, da. Ăsta e secretul 
bogăției sale. Ne trebuie.“ 

— Ai pomenit de un inel, am spus. 

Andvari nu s-a mai mișcat. 

— Serios? Nu. Am zis prostii. N-am niciun inel. 

— Jack, i-am spus, cum ţi se par picioarele lui? 

— Nasol, señor. Are nevoie de pedichiură. 

— Fă-i. 

Jack a trecut la treabă. Nu sunt multe săbiile 
care pot să îndepărteze nămolul întărit, să radă 
bătături, să taie unghii strâmbe, rezultatul fiind 
niște piciorușe de pitic curate, fără 1) să ucidă 
piticul în cauză, 2) să taie picioarele care se zbat 
ale acelui pitic sau 3) să taie picioarele einherj 
arului care ţine piticul pomenit mai sus... în timp ce 
cântă „Can't feel my face“. Jack e cu adevărat 
special. 

— în regulă! Bine! a strigat Andvari. Gata cu 
tortura! Vă arăt unde e comoara! E sub piatra aia! 

A arătat frenetic în toate direcţiile, până ce 
degetul i s-a oprit în dreptul unui bolovan de la 
buza cascadei. 

„Capcane“, a făcut Hearthstone. 

— Andvari, am spus, dacă mișc bolovanul, ce 
capcane mă așteaptă? 


XVIII Piesă interpretată de cântăreţul canadian 
The Weeknd. 


— Niciuna! 

— Şi dacă-l mut folosindu-mă de capul rău pe 
post de pârghie, atunci? 

— Bine, e protejat! Cu blesteme explozive! Fire 
ce duc la niște catapulte! 

— Stiam eu, am spus. Cum le dezactivez? Pe 
toate. 

Piticul și-a mijit ochii de concentrare. Cel puţin 
asta am sperat că face. Cealaltă variantă ar fi fost 
că umplea scutecul din mușchi. 

— Gata. 

A suspinat trist. 

— Am dezactivat capcanele. 

I-am aruncat o privire lui Hearthstone. Elful și-a 
întins mâinile, căutând probabil semne de magie în 
împrejurimi, așa cum și eu simţisem ţiparii și peștii 
guppy. (Hei, fiecare cu talentele lui.) 

Hearth a dat din cap. Liber. 

M-am îndreptat spre bolovan, cu Andvari care 
se foia în strânsoarea mea, și l-am întors cu 
piciorul. (Forța de einheijar e și ea un talent 
folositor.) 

Sub piatră era o groapă căptușită cu pânză și 
plină cu... Uau. De obicei nu mă interesează banii. 
Nu-mi stă în fire. Dar am intrat în hipersalivaţie 
când am văzut atâta aur - brățări, coliere, monede, 
pumnale, inele, cupe, jetoane de Monopoly. Nu 
eram sigur care mai era valoarea gramului de aur, 
dar am estimat că aveam în faţa ochilor un 
catralion de dolari, plus sau minus un trilion. 

Jack a scos un chiot. 

— O, fii atent la pumnalele alea mici! Sunt 


adorabile. Privirea lui Hearthstone şi-a 

recăpătat sclipirea. 

Aurul acela avea asupra lui acelaşi efect ca o cană 
de cafea fluturată pe la nas. 

„Prea ușor“, a zis. „Trebuie să fie o capcană.“ 

— Andvari, am spus, dacă numele tău înseamnă 
Grijuliul, de ce ești atât de ușor de jefuit? 

— Știu! a suspinat el. Nu sunt grijuliu! Sunt 
jefuit tot timpul! Cred că numele e o ironie. Mama 
a fost o femeie crudă. 

— Deci comoara asta ţi se fură mereu și tu o 
recuperezi de fiecare dată? Datorită inelului de 
care-ai pomenit? 

— Ce inel? Sunt o grămadă de inele acolo. Ia-le! 

— Nu, ăla super-magic. Unde e? 

— Ăăă, probabil e pe undeva prin grămadă. Du- 
te să vezi! 

Andvari și-a scos repede un inel de pe deget și l- 
a strecurat în scutec. Mâinile lui erau atât de 
murdare, că nici n-aș fi observat inelul dacă n-ar fi 
încercat să-l ascundă. 

— Tocmai ţi l-ai băgat în chiloţi, am spus. 

— Nu, nu-i adevărat! 

— Jack, cred că piticul ăsta vrea o epilare 
braziliană. 

— Nu! s-a jeluit Andvari. Bine, da, inelul magic 
e în chiloţi. Dar te rog să nu mi-l iei. E foarte greu 
să-l recuperez. Ti-am spus, e blestemat. Doar nu 
vrei să câștigi la loterie? 

M-am întors spre Hearth. 

— Ce crezi? 

— Spune-i, domnule elf! a zis Andvari. E 


limpede că ești un elf învăţat. Cunoști bine runele. 
Pun pariu că știi povestea lui Fafnir, nu? Spune-i 
prietenului tău că acest inel nu vă va aduce decât 
necazuri. 

Hearth s-a uitat lung în depărtare, ca și cum ar 
fi citit o listă de pe o tablă cerească: -10 GALBENI 
DACĂ ADUCI ACASĂ UN INEL BLESTEMAT. +10 
CATRALIOANE DE GALBENI DACĂ FURI UN 
CATRALION DE GALBENI. 

Mi-a zis prin semne: „Inelul e blestemat. Dar e și 
cheia comorii. Fără inel, comoara nu e niciodată 
suficientă. Nu ajunge niciodată.“ 

M-am uitat la grămada de aur care ar fi putut 
umple un jacuzzi. 

— Nu știu, frate. Mi se pare destul pentru 
wergild. 

Hearth a clătinat din cap. „Nu va fi. Inelul e 
periculos. Dar trebuie să-l luăm pentru orice 
eventualitate. Dacă nu îl folosim, îl dăm înapoi.“ 

Am răsucit piticul ca să fie cu faţa la mine. 

— Îmi pare rău, Andvari. 

Jack a râs. 

— Hei, și asta rimează! 

— Ce-a spus elful? a întrebat Andvari. Nu 
înțeleg gesturile astea! 

A dat din mâinile murdare spunând din greşeală 
în limbajul semnelor: „Măgar ospătar clătită.“ 

începeam să-mi pierdeam răbdarea cu boșorogul 
ăla slinos, dar m-am străduit să-i traduc mesajul lui 
Hearth. 

Ochii verzi ca mușchiul ai lui Andvari s-au 
întunecat. Și-a dezgolit dinţii, care arătau de parcă 


n-ar mai fi fost spălaţi de când zombii inspiraseră 
Carta Mayflower. 

— Atunci ești un prost, domnule Elf, a mormăit 
el. Inelul se întoarce la mine până la urmă. 
întotdeauna, între timp, aduce moarte și suferință 
celui care-l poartă. Şi să nu credeţi c-o să vă 
rezolve problemele. Nu e ultima dată când trebuie 
să te întorci acasă. Nu faci decât să amâni o 
răzbunare mult mai periculoasă. 

Schimbarea din tonul lui Andvari m-a neliniștit 
mai tare decât transformarea din pește în pitic. Nu 
se mai văita și nu mai plângea. Vorbea cu o 
convingere rece, ca un călău care explică cum 
funcţionează lațul. 

Hearthstone nu părea afectat. Avea aceeași 
expresie pe care o avusese și la movila de pietre 
înălțată în cinstea fratelui lui - ca și cum ar fi 
retrăit o tragedie care se întâmplase demult și nu 
mai era nimic de făcut. 

Inelul, mi-a zis. 

Gestul a fost atât de evident, că până și Andvari 
l-a înţeles. 

— Bine. 

Piticul s-a uitat urât la mine. 

— Nu scapi nici tu de blestem, omule. O să afli 
cât de curând cum e cu darurile furate! 

Mi s-a ridicat părul de pe braţe. 

— Ce vrei să spui? 

A rânjit cu răutate. 

— O, nimic. Nimic. 

Andvari a început să dea din fund ca la dans. 
Inelul a alunecat prin gaura pentru picior a 


scutecului. 

— Uite inelul magic, a zis el, cu blestem cu tot. 

— Nici prin cap nu-mi trece, am spus, să pun 
mâna pe el. 

— îliau eu! 

Jack a plonjat și, ca o spatulă, a scos inelul din 
noroi cu latul lamei. 

Andvari a urmărit melancolic cum sabia mea se 
juca paddleball**, aruncând inelul când pe-o parte, 
când pe alta a lamei. 

— Facem târgul obișnuit? a întrebat piticul. Voi 
îmi cruţaţi viaţa și luaţi tot ce am? 

— Sună bine, am spus. Cum rămâne cu aurul din 
groapă? Cum îl cărăm? 

Andvari a pufnit. 

— Amatori! Căptușeala din pânză e un sac magic 
încăpător. Trageţi de șnur și gata! Trebuie să fiu 
pregătit s-o şterg rapid, pentru acele câteva dăţi 
când reușesc să scap nejefuit. 

Hearthstone s-a lăsat pe vine lângă groapă. într- 
ade- văr, dintr-o gaură aflată în tivul pânzei se ițea 
o buclă de sfoară. Hearth a tras de ea și sacul s-a 
închis, micșo- rându-se până la dimensiunea unui 
rucsac. Hearth l-a ridicat ca să-l văd - aur în 
valoare de un catralion de dolari într-un ambalaj 
ușor de cărat, super convenabil. 

— Acum respectaţi târgul! ne-a cerut Andvari. 

I-am dat drumul din mână. 

— Pf. 

Bătrânul pitic și-a frecat gâtul. 


XIX Sport care se joacă pe un teren cât jumătate 
dintr-un teren de tenis, cu palete de plastic. 


— Să vă bucuraţi de sfârșit, amatorilor. Sper să 
aveţi parte de durere și suferinţă și să câștigați la 
două loterii! 

Odată ce-a rostit blestemul ticălos, a sărit înapoi 
în iaz și a dispărut. 

— Hei, señor! a strigat Jack. Atenţie! 

— Să nu-ndrăznești să... 

A aruncat inelul spre mine. L-am prins din 
reflex. 

— Câh, gretos. 

Știind că era un inel magic, m-am așteptat 
oarecum să am parte de-un moment gen Stăpânul 
inelelor când mi-a aterizat în mână - o șoaptă aspră 
și rece, o ceaţă cenușie învolburată, un șir de 
Nazguli care dansează Watusi**. Nu s-a întâmplat 
nimic din toate astea. Inelul stătea nemișcat în 
palmă și arăta întocmai ca un inel de aur, deși unul 
care tocmai căzuse din scutecul de mușchi al unui 
pitic în vârstă de o mie de ani. 

Am băgat inelul în buzunarul pantalonilor, apoi 
m-am uitat la cerculețul de mâzgă care-mi 
rămăsese în palmă. 

— N-o să-mi mai simt mâna curată niciodată. 

Hearthstone și-a pus pe umăr rucsacul cel 
scump, ca un Moș Crăciun catralionar. S-a uitat la 
soare, care era deja trecut de zenit. Nu-mi 
dădusem seama ce mult umblasem prin hăţișurile 
din curtea din spate a domnului Alderman. 

„Ar trebui să mergem“, a zis Hearth. „Ne 
așteaptă tata.“ 


XX Dans care s-a bucurat de popularitate în SUA 
la începutul anilor 1960. 

Iar dacă comandați acum, 
primiţi și acest inel blestemat! 


într-adevăr, tatăl lui ne aștepta. Se plimba 
încoace și-ncolo prin camera de zi, bând suc auriu 
dintr-un pocal de argint în vreme ce Inge stătea pe 
aproape în caz că se vărsa ceva pe jos. 

Când am intrat, domnul Alderman s-a întors spre 
noi cu o mină de furie rece pe chip. 

— Unde aţi...? 

Apoi i-a picat falca aia triunghiulară. 

Bănuiesc că nu se aștepta să ne vadă leoarcă de 
transpiratie, plini de iarbă și crenguţe, cu pantofii 
acoperiți de mâzgă care lăsau dâre ca de melc pe 
podeaua lui de marmură albă. Expresia de pe 
chipul domnului Alderman a fost una dintre cele 
mai bune recompense de care am avut parte 
vreodată, cam pe același plan cu faptul că murisem 
și ajunsesem în Walhalla. 

Hearthstone a lăsat sacul de pânză să cadă pe 
podea cu un zăngănit înfundat. A zis: Plata - palma 
orientată în sus, cu un deget spre tatăl său, de 
parcă ar fi aruncat o monedă spre el. Felul în care 
Hearth a făcut semnele părea insultător și mi-a 
tihnit. 

Domnul Alderman a uitat să pretindă că nu știa 


limbajul semnelor. A întrebat: 

— Plata? Dar cum...? 

— Haideţi la etaj și vă vom arăta. 

Am aruncat o privire în spatele lui Alderman, 
unde Inge stătea cu ochii cât cepele, cu un zâmbet 
care i se lăţea încet pe faţă. 

— Avem de acoperit un covor din blană de 
demon. 

Ah, sunetul jetoanelor aurii de Monopoly care se 
revarsă pe un covor de blană... Nimic nu-i mai 
plăcut, vă zic. Hearthstone a răsturnat sacul de 
pânză și a dat ocol covorului, revărsând o ploaie de 
bogății peste el. Domnul Alderman s-a făcut și mai 
alb la față. Inge, care rămăsese în prag, sărea în 
sus de bucurie, aplaudând entuziasmată, ignorând 
faptul că nu-i plătise stăpânului pentru acest 
privilegiu. 

Când a căzut și ultima monedă, Hearthstone a 
făcut un pas înapoi și a aruncat pe jos sacul gol. A 
zis: Wer- gild plătit. 

Domnul Alderman părea uluit. N-a spus: „Bravo, 
fiule!“ sau „Ca să vezi, sunt și mai bogat!“ sau „Ai 
jefuit Trezoreria Elfească?“ 

S-a lăsat pe vine și a inspectat grămada, ban cu 
ban, pumnal cu pumnal. 

— Sunt aici câini în miniatură și locomotive cu 
aburi, a pomenit. De ce? 

Am tușit. 

— Cred că, ăăă, proprietarului anterior îi 
plăceau jocurile. Jocurile din aur masiv. 

— Hm. 

Alderman și-a continuat inspecția, asigurându-se 
că întregul covor era acoperit. Expresia lui 


devenea din ce în ce mai acră. 

— Aţi părăsit proprietatea ca să faceţi rost de 
asta? Pentru că nu v-am dat permisiunea... 

— Nu, am spus. Hăţișurile din curtea din spate 
sunt ale dumneavoastră, nu? 

— Da, sunt ale lui! a spus Inge. 

Stăpânul s-a uitat urât la ea, dar ea a adăugat în 
grabă: 

— Pentru că, ăăă, domnul Aiderman e o 
persoană foarte importantă. 

— Uitaţi care-i treaba, decrmnule, am spus, e 
evident că Hearthstone a reușit. Covorul e 
acoperit. Recunoașteţi și gata. 

— Asta eu hotărăsc! a mârâit el. Aici e vorba de 
responsabilitate, lucru pe care voi ăștia mai tineri 
nu-l înțelegeţi. 

— Chiar vreți ca Hearthstone să dea greș, nu-i 

așa? Aiderman s-a încruntat. 

— Mă astept să dea greș. E o diferenţă. Băiatul 
ăsta își merită pedeapsa. Nu-s convins că are 
potenţialul de a și-o ispăși. 

Mi-a venit să strig: „Hearthstone și-o ispășește 
de-o viaţă!“ Mi-a venit să torn comoara lui Andvari 
direct pe gâtul lui Aiderman, să văd dacă asta îl 
convingea de potenţialul fiului său. 

Hearthstone mi-a atins braţul cu degetele. Mi-a 
spus prin semne: „Calm. Pregătește inelul.“ 

Am încercat să-mi controlez respiraţia. Nu 
înțelegeam cum putea suporta Hearth insultele 
tatălui său. Avea experienţă, sigur, dar bătrânul elf 
era insuportabil. M-am bucurat că Jack se 
transformase în pandantiv, căci altfel i-aș fi ordonat 
să-i ofere domnului Aiderman tratamentul brazilian 


complet. 

Inelul lui Andvari din buzunarul blugilor era atât 
de ușor, că abia îl simţeam. A trebuit să rezist 
tentaţiei de a verifica la fiecare câteva secunde 
dacă era acolo. Mi-am dat seama că ăsta era unul 
dintre motivele pentru care mă enerva atât de tare 
domnul Aiderman. Voiam să spună că datoria era 
plătită. Nu voiam ca Hearthstone să aibă dreptate 
și în ceea ce privește nevoia de-a folosi inelul. 

Voiam să-l păstrez pentru mine. Nu, staţi așa. 
Nu e adevărat. Voiam să i-1 înapoiez lui Andvari ca 
să nu  suportăm consecințele blestemului. 
Gândurile pe tema asta au început să mi se 
învălmășească în cap, ca și cum aș fi avut creierul 
plin de nămol. 

— Aha! a strigat domnul Alderman triumfător. 

A arătat spre vârful covorului, la ceafa, unde 
blana era cea mai deasă. Un fir de păr albastru se 
itea din comoară ca o buruiană încăpăţânată. 

— O, lăsaţi-o baltă, am spus. E de ajuns să 
rearanjăm puţin comoara. 

Am mutat comoara astfel încât firul de păr să fie 
acoperit. Dar, de cum am terminat, un alt fir de păr 
a răsărit în locul din care luasem aurul. Era ca și 
cum firul acela nenorocit de păr albastru mă 
urmărea, sfi- dându-mi eforturile. 

— Nicio problemă, am zis. Stai că scot sabia. 
Sau dacă aveţi o foarfecă... 

— Datoria nu e plătită! a insistat domnul 
Alderman. Dacă nu acoperiţi firul acela de păr cu și 
mai mult aur, o să vă taxez pentru că m-aţi 
dezamăgit și mi-am pierdut timpul cu voi. Să 


zicem... jumătate din comoară. 

Hearthstone s-a întors către mine - deloc 
surprins, doar resemnat. Inelul. 

Un val de resentimente ucigătoare m-a cuprins. 
Nu voiam să renunţ la inel. Dar apoi m-am uitat la 
tablele albe din cameră: la toate regulile și 
elementele din meniu, la așteptările pe care 
domnul Alderman nu le avea de la Hearthstone. 
Blestemul inelului lui Andvari era puternic. îmi 
șoptea să-l păstrez și să devin putred de bogat. Dar 
dorința de a-l vedea pe Hearthstone eliberat de 
sub influenţa tatălui său, din nou alături de Blitzen 
și plecat din casa asta toxică... dorința asta era mai 
puternică. 

Am scos ultima bucăţică de comoară. 

O  sclipire flămândă a apărut în ochii de 
extraterestru ai domnului Alderman. 

— Foarte bine. Pune-l pe grămadă. 

„Iată“, i-a zis Hearthstone. „Avertisment: inelul 
e blestemat.“ 

— N-o să bag în seamă gesturile pe care le faci 
cu mâinile! 

— Ştiţi bine ce spune. 

Am ridicat inelul. 

— Inelul ăsta îl pângărește pe cel ce-l posedă. 
Vă va distruge. La naiba, eu îl am de doar câteva 
minute și deja se joacă cu mintea mea. Luaţi aurul 
care e deja pe covor. Consideraţi datoria plătită. 
Daţi dovadă de iertare, iar noi vom înapoia inelul 
fostului proprietar. 

Domnul Alderman a râs cu amărăciune. 

— Iertare? Ce să fac eu cu iertarea? Mi-l aduce 


înapoi pe Andiron? 

Dacă ar fi fost după mine, l-aș fi pocnit în faţă pe 
bătrân, dar Hearthstone s-a îndreptat spre tatăl 
său. Părea cu adevărat îngrijorat. „Blestemul lui F- 
A-F-N-I-R“, a zis prin semne. „N-o face.“ 

Auzisem numele ăsta de la Andvari. îmi suna vag 
cunoscut, dar nu-mi dădeam seama de unde. Poate 
că Fafnir era un câștigător al loteriei Powerball? 

Hearthstone a făcut semnul pentru te rog, 
descriind un cerc pe piept cu palma deschisă. Mi- 
am dat seama că te rog era doar o versiune mai 
relaxată, mai puţin furioasă pentru îmi pare rău. 

Cei doi elfi se priveau pe deasupra grămezii de 
aur. Aproape că simțeam cum Alfheim se clătina pe 
crengile Arborelui Lumii. In ciuda a tot ce îi făcuse 
Aiderman, Hearthstone încă mai voia să-și ajute 
tatăl... încă mai facea un ultim efort să-și scoată 
tatăl dintr-o gaură mult mai adâncă decât cea a lui 
Andvari. 

— Nu, a hotărât domnul Aiderman. Plătește 
wergil- dul sau rămâneţi amândoi datori. 

Hearthstone a plecat înfrânt capul. Mi-a făcut 
semn să renunţ la inel. 

— Mai întâi Piatra Skofnung, am spus. Să văd 
că respecţi înţelegerea. 

Aiderman a mârâit. 

— Inge, adu Piatra Skofnung din vitrină. Codul 
de securitate e Greta. 

Hearthstone a tresărit. Am bănuit că Greta era 
numele mamei sale. 

Huldra a plecat în grabă. 

Pentru câteva momente tensionate, 


Hearthstone, Aiderman și cu mine am stat în jurul 
covorului și ne-am privit unul pe celălalt. N-a 
propus nimeni să jucăm Monopoly. N-a strigat 
nimeni „lupiii!“ în timp ce sărea în grămada de aur 
(deși recunosc că am fost tentat s-o fac). 

în cele din urmă Inge s-a întors, cu piatra albă- 
cenu- șie în căușul palmei. I-a oferit-o lui Aiderman 
făcând o reverență. 

Aiderman a luat-o și i-a dat-o fiului său. 

— Ţi-o dau de bună voie, Hearthstone, să faci 
cu ea ce dorești. Fie ca puterile ei să fie ale tale. 

S-a uitat la mine. 

— Acum, inelul. 

Nu mai aveam motive să amân momentul, dar 
tot mi-a fost greu. Am tras adânc aer în piept, am 
îngenuncheat și pus inelul lui Andvari pe comoară, 
acoperind ultima bucată de blană. 

— Târgul a fost făcut, am spus. 

— Ei? 

Privirea lui Alderman era fixată pe comoară. 

— Da, da, cu excepţia unui lucru. Mi-ai promis 
c-o să apar în presă, Magnus Chase. Am organizat 
o mică petrecere diseară. Inge! 

Huldra a tresărit. 

— Da, domnule! Pregătirile sunt în toi. Toţi cei 
patru sute de invitaţi au confirmat. 

— Patru sute!? am întrebat. Când ai avut timp s- 
o organizezi? De unde ai știut că vom reuși? 

— Ha! 

Sclipirea de nebunie din ochii domnului 
Alderman nu m-a liniștit deloc. 

— Nu știam că veţi reuși și nici nu mi-a păsat. 


Mi-am propus să dau petreceri în fiecare seară câtă 
vreme te afli aici, Magnus, de preferat pentru 
totdeauna. Dar, întrucât aţi plătit wergildul atât de 
repede, va trebui ca petrecerea din seara asta să 
fie de pomină. în ce privește felul în care am reușit, 
sunt un Alderman din Familia Alderman. Nimeni n- 
ar îndrăzni să mă refuze! 

în spatele lui, Inge a dat din cap frenetic și și-a 
trecut degetul de-a curmezișul gâtului. 

— lar acum... 

Domnul Alderman a luat inelul blestemat din 
grămadă. Şi l-a pus pe deget și a întins mâna ca să- 
l] admire, ca un proaspăt însurăţel. 

— Da, o să se potrivească de minune cu ţinuta 
mea de gală. Hearthstone, mă aștept ca tu și 
oaspetele tău... Hearthstone, unde te duci? 

Se pare că Hearth se săturase de tatăl său. Cu 
Piatra Skofnung într-o mână, l-a ridicat pe Blitzen 
la verticală cu ajutorul hamului încropit din eșarfă 
și l-a cărat în baie. 

O clipă mai târziu, am auzit dușul pornit. 

— Eu, ăăă, ar fi bine să mă duc să-i ajut, am 
spus. 

— Poftim? s-a răstit Alderman. Da, bine. Ce inel 
minunat. Inge, ai grijă ca tinerii noștri derbedei să 
fie îmbrăcaţi corespunzător pentru petrecere și 
trimite pe cineva să mă ajute cu aurul ăsta. Trebuie 
să număr și să cântăresc fiecare piesă din comoară. 
Și să le lustruiesc! Vor arăta minunat lustruite. Și 
dacă tot veni vorba... 

Nu voiam s-o las pe Inge singură în cameră cu 
domnul Inel Nebun, dar mi se facea greață când îl 
vedeam pe Alderman cum facea ochi dulci comorii. 


Am dat fuga după prietenii mei în baie. 


Ce e mai greţos decât un cap tăiat de zeu într-o 
vană cu spumă? Un pitic de granit care sângerează 
sub duș. 

Hearth l-a sprijinit pe Blitzen sub capul dușului. 
De îndată ce apa a început să cadă în capul lui 
Blitz, silueta lui a început să se înmoaie. Chipul 
cenușiu și rece s-a întunecat până s-a făcut 
maroniu, cum e carnea. Sângele îi curgea din burta 
rănită și se rotea în jurul scurgerii. Genunchii i s-au 
înmuiat. Am intrat în cabină să-l susţin. 

Hearthstone îşi facea de lucru cu Piatra 
Skofnung. A apăsat pe rana sângerândă și Blitz a 
icnit. Șuvoiul de sânge s-a oprit imediat. 

— Sunt pe ducă! a cârâit Blitz. Nu-ţi face griji 
pentru mine, elf nebun! Doar... 

A scuipat apă. 

— De ce plouă? 


Hearthstone l-a îmbrățișat strâns, turtindu-i fața 
de pieptul său. 

— Hei! s-a plâns Blitz. Nu pot respira! 

Bineînţeles că Hearth nu-l putea auzi și nici nu 
părea să-i pese. Se legăna înainte și înapoi cu 
piticul în braţe. 

— Bine, amice. 

Blitz l-a bătut slăbit pe spate. 

— Gata, gata. 

S-a uitat la mine și mi-a pus în tăcere câteva mii 
de întrebări din priviri, inclusiv: „De ce facem cu 
toţii duș împreună? De ce nu sunt mort? De ce 
mirosiți a nămol de baltă? Ce-a păţit elful meu?“ 


Odată ce-am fost siguri că se despetrificase 
complet, Hearth a oprit apa. Blitzen era prea slăbit 
ca să se poată mișca, așa că l-am lăsat să alunece 
în șezut chiar acolo, în duș. 

Inge s-a repezit în baie cu o stivă de prosoape și 
niște haine curate. Din dormitorul lui Hearth se 
auzea sunetul monedelor care cădeau, ca și cum o 
duzină de păcă- nele și-ar fi revărsat câștigul, 
întrerupte din când în când de câte-un hohot 
dement de râs. 

— Ar fi bine să mai pierdeţi vremea aici, ne-a 
avertizat Inge, uitându-se neliniștită peste umăr. 
Acolo e cam... agitaţie. 

Apoi a plecat, închizând ușa în urma ei. 

Am făcut tot posibilul să ne spălăm. Am folosit o 
curea ca să fac din ea o legătură cu care mi-am 
prins Piatra Skofnung în jurul taliei, trăgându-mi 
cămașa peste ea în așa fel încât să nu se vadă, în 
caz că domnului Alderman îi venea ideea să se 
joace de-a datu’ luatu’. 

Rana lui Blitzen se închisese frumos, lăsând doar 
o mică cicatrice albă, dar el a început să se vaiete 
de pagubele suferite de costumul său - tăietura 
făcută de sabie în vestă, petele mari de sânge. 

— Nu mai scot petele astea nici cu toată zeama 
de lămâie din lume, a spus el. Odată ce țesătura se 
transformă în granit și apoi revine la normal, 
decolorarea e permanentă. 

Nu m-am deranjat să-i zic că măcar era în viaţă. 
Ştiam că era în stare de șoc și că făcea faţă 
situaţiei con- centrându-se pe lucruri pe care le 
înțelegea și le putea remedia - cum ar fi garderoba. 


Ne-am așezat cu toţii pe pardoseala băii. Blitzen 
și-a folosit trusa ca să coasă laolaltă niște prosoape 
de baie care să-l protejeze de soarele din Alfheim, 
în timp ce Hearthstone și cu mine l-am pus în temă 
cu ce se întâmplase. 

Blitzen a clătinat din cap uimit. 

— Aţi făcut voi asta pentru minei Idioți minunați 
și nebuni ce sunteţi, aţi fi putut muri! Hearth, te-ai 
întâlnit cu tatăl tău? Nu ţi-aș fi cerut niciodată să 
faci asta. Ai jurat că n-o să te meii întorci aici - și 
pe bună dreptate! 

„Am jurat și să te protejez“, a făcut Hearth. 
„Vina mea că ai fost înjunghiat. Şi a lui Samirah.“ 

— încetează imediat, a spus Blitz. N-a fost vina 
ta sau a ei. Profeţia nu poate fi fentată. Rana asta 
mortală trebuia să se întâmple, dar acum aţi 
vindecat-o, așa că n-are rost să ne mai facem griji! 
în plus, dacă vrei să dai vina pe cineva, dă vina pe 
prostul de Randolph. 

S-a uitat la mine. 

— Fără supărare, puștiule, dar tare mi-ar plăcea 
să-ți ucid unchiul în chinuri. 

— Nu mă supăr, am spus. Sunt tentat să-ţi dau o 
mână de ajutor. 

Mi-am amintit însă de strigătul îngrozit sil lui 
Ran- dolph când îl înjunghiase pe Blitzen și de felul 
în care se luase după Loki, ca un câine bătut. 
Oricât aș fi vrut să-l urăsc pe unchiul meu, n-aveam 
cum să nu-mi pară rău pentru el. Acum, că-l 
cunoscusem pe domnul Alder- man, începeam să- 
mi dau seama că, oricât de nasoală e familia ta, se 
poate întotdeauna și mai rău. 

Hearth a terminat să-l pună pe Blitzen la curent 


prin limbajul semnelor, explicându-i cum îl 
jefuiserăm pe Andvari și cum fuseserăm ameninţaţi 
cu câștiguri multiple la Powerball. 

— Aţi fost nebuni că l-aţi înfruntat pe piticul ăla, 
a zis Blitzen. Are o reputaţie groaznică în 
Nidavellir - e chiar mai șiret și mai lacom decât 
Eitri Junior! 

— Ce-ar fi să nu mai aducem vorba de el, dacă 
te rog? l-am implorat. 

încă aveam coșmaruri cu bătrânul pitic care îl 
provocase pe Blitz la un concurs de măiestrie în 
ianuarie, anul trecut. Nu mai voiam să văd 
niciodată un mergător pentru bunicuţe propulsat 
de rachete. 

Blitzen s-a încruntat la Hearth. 

— Şi zici că tatăl tău are inelul acum? 

Herthstone a încuviinţat din cap. „Am încercat 
să-l avertizez.“ 

— Da, dar... chestia aia poate influenţa mintea 
proprietarului de n-o mai recunoști. După tot ce s-a 
întâmplat cu Hreidmar, Fafnir, Regin și cu toţi 
câștigătorii la loterie... în fine, există o listă 
nesfârșită de oameni pe care inelul i-a distrus. 

— Cine sunt? am întrebat. Oamenii ăia de care 
ai pomenit? 

Blitzen și-a ridicat creaţia din prosoape de baie - 
un fel de burka flaușată cu ochelari de soare lipiţi 
peste găurile pentru ochi. 

— E o poveste lungă și tragică, puștiule. Cu 
moarte din belșug. Important e că trebuie să-l 
convingem pe domnul Alderman să renunţe la inel 
până nu-i prea târziu. Trebuie să rămânem la 
petrecere o vreme, nu? Așa vom avea o ocazie. 


Poate o să fie bine dispus și o să-l facem să 
înțeleagă. 

Hearthstone a mormăit. „Pe tata? Mă-ndoiesc.“ 

— Da, am spus. Și dacă nu va înţelege? 

— Atunci fugim, a spus Blitz. Și sperăm că 
Alderman nu... 

Inge a strigat din camera alăturată: 

— Domnule Hearthstone? 

Tonul ei indica faptul că era pe punctul să intre 
în panică. 

Ne-am repezit afară din baie și am descoperit că 
dormitorul lui Hearth fusese complet golit. 
Salteaua nu mai era acolo. Tablele albe fuseseră 
luate, lăsând urme de un alb strălucitor pe pereţii 
doar cu o nuanţă mai puţin albi. Grămada de aur și 
covorul de blană albastră dispăruseră de parcă 
wergildul nici n-ar fi existat. 

Inge stătea în pragul ușii, cu boneta strâmbă pe 
cap. Era roșie la faţă și își smulgea îngrijorată 
smocuri din vârful cozii. 

— Stăpâne Hearth, au sosit oaspeţii. Petrecerea 
a început. Tatăl tău a întrebat de tine, dar... 

Hearthstone a întrebat-o: Ce s-a întâmplat? 

Inge a încercat să vorbească. N-a putut rosti nici 
un cuvânt. A ridicat din umeri neputincioasă, de 
parcă n-ar fi putut descrie ororile la care asistase 
la chermeza domnului Alderman. 

— E... probabil mai bine să vezi cu ochii tăi. 


4 SN 
CAPITOLUL 29 


NOkk, NOkk 


Alderman se pricepea să dea petreceri. Se 
pricepea și să arunce cu lucruri la petreceri. 

Din capul scărilor, ne-am uitat la camera de zi 
ticsită de elfi dichisiți în ţinute albe, aurii și 
argintii. Ochii lor deschişi la culoare, părul blond și 
bijuteriile scumpe sclipeau în lumina soarelui care 
se revărsa prin ferestre. Zeci de servitoare holdre 
se deplasau prin mulțime, oferind băuturi și 
gustări. lar în toate vitrinele și nișele unde 
fuseseră expuse artefacte și minerale acum stră- 
luceau mormane din comoara lui Andvari, care 
făceau ca încăperea să arate ca un depozit de 
bijuterii după o tornadă. 

Deasupra  poliței  șemineului, de-a latul 
portretului lui Andiron, atârna un steag auriu cu 
litere roșii: BUN VENIT, MAGNUS CHASE, FIU AL 
LUI FREY, SPONSORIZAT DE CASA ALDERMAN! 
Şi mai jos, cu litere mici: HEARTHSTONE A FOST 
ADUS ACASĂ. 

Nu „s-a întors“, ci „a fost adus acasă“. De parcă 
ar fi fost prins de polițiștii elfi și adus acasă în 
lanţuri. 


Alderman însuși se fâțâia prin mulţime în mare 
viteză, aruncându-le galbeni invitaţilor, îmbiindu-i 
cu bijuterii și mormăind: 

— îţi vine să crezi ce comoară? Uimitor, nu-i 
așa? Ţi-ar plăcea un trenuleţ de aur? Te-ar interesa 
un pumnal? 

Cu smokingul lui alb, ochii sălbatici și zâmbetul 
strălucitor, părea un șef de sală diabolic care 
conducea oamenii la mesele de la Chez Crima. 
Invitaţii râdeau nervos în timp ce el le arunca piese 
din comoară. După ce trecea de ei, își vorbeau în 
șoaptă, întrebându-se, probabil, cât de repede 
puteau s-o șteargă de la petrecere iară să pară 
nepoliticoși. Alderman se învârtea prin cameră 
împărțind podoabe aurii, iar invitaţii se retrăgeau 
din fața lui ca niște pisici care se feresc de un 
aspirator Roomba scăpat de sub control. 

Inge a murmurat în spatele nostru: 

— Of. E tot mai rău. 

Hearthstone a zis: „Inelul îl afectează.“ 

Am dat din cap, deși m-am întrebat cât de la 
limită fusese deja sănătatea mintală a domnului 
Alderman. Se hrănise cu resentimente zeci de ani, 
învinovăţindu-l pe Hearthstone pentru moartea lui 
Andiron. Acum, dintr-o dată, Hearthstone se 
eliberase de datorie. Inelul lui Andvari pur și 
simplu umpluse golul rămas cu și mai multă 
nebunie. 

Mâinile înmănușate ale lui Blitzen s-au încleștat 
pe balustradă. 

— Nu-i a bună. 

Purta burka din prosoape de baie pentru a se 


proteja de lumina din Alfheim. Ne-a explicat că 
plasa pe care-o purta de obicei n-ar fi fost de ajuns, 
fiindcă era slăbit după petrificare. însă ţinuta lui 
era cam ciudată. Arată ca varianta în miniatură a 
Vărului Itt din Familia Addams. 

— Aha! 

Domnul Alderman ne-a văzut pe scară și a 
zâmbit și mai tare. 

— Uitaţi, fiul meu și tovarășii săi! Piticul - cel 
puţin presupun că sub prosoapele acelea e piticul. 
Și Magnus Chase, fiul lui Frey! 

Mulțimea s-a întors și și-a ridicat privirea spre 
noi, scoțând ooo-uri și aaa-uri din belșug. Nu mi-a 
plăcut niciodată să fiu în centrul atenţiei. N-am 
suportat chestia asta nici la școală, nici după 
aceea, în Walhalla. Detestam și mai tare cum îmi 
făceau ochi dulci elfii ăia eleganti, de parcă aș fi 
fost o delicioasă fântână de ciocolată gata să fie 
servită. 

— Da, da! 

Domnul Alderman a chicotit ca un maniac. 

— Vedeţi bogăţiile astea, prieteni? Sunt un 
mezelic în comparaţie cu Magnus Chase! în sfârșit 
fiul meu a făcut ceva ca lumea. Mi l-a adus pe unul 
dintre copiii lui Frey ca parte din wergild. lar 
acum, acest băiat, Magnus Chase, va fi oaspetele 
meu pentru totdeauna! Așezaţi-vă la rând pentru 
fotografii la bar... 

— Stai puţin, am spus. Nu așa ne-am înţeles, 
Alderman. Nu rămânem aici după petrecere. 

Hearthstone a comunicat: „lată, inelul. 
Periculos. Dă-1 jos.“ 


Mulțimea s-a agitat neliniștită, neștiind ce să 
creadă. 

Lui Alderman i-a pierit zâmbetul. Ochii i s-au 
îngustat. 

— Fiul meu mă roagă să-mi scot noul inel. 

Și-a ridicat mâna în aer și a mișcat din deget 
pentru ca lumina să bată pe cerculeţul de aur. 

— De ce mi-ar cere asta? Și de ce a ameninţat 
Magnus Chase cu plecarea... nu cumva derbedeii 
ăștia intenționează să-mi fure comoara? 

Blitzen a pufnit. 

— Tocmai ce ţi-au adus comoara, elf nebun. De 
ce ţi-ar fura-o? 

— Deci, recunoașteţi! 

Alderman a bătut din palme. Toate uşile camerei 
de zi s-au închis. De jur împrejurul încăperii, o 
duzină de coloane de apă au țâşnit din podea luând 
forme vag umanoide, ca niște baloane în formă de 
animale umplute cu apă... doar că fără baloane. 

Blitzen a scos un țipăt. 

— Sunt n0Okkșii care asigură paza. 

— Poftim? am întrebat. 

— Li se mai spune și nicși, a spus el. Spirite de 
apă. Nu e de bine. 

Hearthstone a prins-o pe Inge de braţ. I-a zis: 
„Mai ai rude în pădure?“ 

— Da, a spus ea. 

„Du-te acum“, i-a spus el. „Te eliberez din slujba 
familiei mele. Nu te mai întoarce. Şi cheamă 
poliția.“ 

Inge părea uluită și rănită, dar apoi a aruncat o 
privire la spiritele care înconjuraseră mulțimea. 

L-a pupat pe Hearthstone pe obraz. 


— Eu... te iubesc. 

A dispărut într-un fuior de fum cu miros de rufe 
proaspăt spălate. 

Blitzen a ridicat dintr-o sprânceană. 

— Am pierdut ceva? 

Hearthstone i-a aruncat o privire iritată, dar n- 
avea timp să-i explice. 

Jos, în camera de zi, un elf mai în vârstă a 
strigat: 

— Alderman, ce înseamnă asta? 

— Ce înseamnă, domnule primar? 

Alderman a rânjit cu o intensitate care nu era 
deloc sănătoasă. 

— înţeleg acum de ce aţi venit cu toţii aici. Aţi 
vrut să-mi furați comoara, dar v-am prins cu mâţa- 
n sac! Nicșilor, prindeţi hoţii! Nimeni nu iese viu 
de-aici! 


Sfat legat de etichetă: Dacă sunteţi în căutarea 
momentului potrivit pentru a pleca de la o 
petrecere, atunci semnalul e când gazda strigă: 
„Nimeni nu iese viu de-aici.“ 

Elfii au început să ţipe și au luat-o la fugă spre 
ieșiri, dar ușile de sticlă s-au închis repede. Nicșii 
se deplasau prin mulţime schimbându-și forma, 
transformându-se când în animale, când în oameni, 
când în unde opace, încercuindu-i pe elfi unul câte 
unul și lăsându-i leșinaţi la podea, ca niște 
ghemotoace umede. în tot acest timp, Aiderman 
râdea și dansa prin cameră, recuperându-și 
podoabele de aur de la invitații căzuți. 

— Trebuie să plecăm de aici acum, a spus 


Blitzen. 

— Dar trebuie să-i ajutăm pe elfi, am zis. 

E adevărat, cu excepţia lui Hearthstone, nu-mi 
prea plăceau elfii pe care-i cunoscusem. îmi 
plăceau mai mult peștii guppy din iazul lui Andvari. 
Dar nu-mi surâdea nici ideea de-a lăsa patru sute 
de indivizi la mila domnului Aiderman și a nicșilor 
săi lichizi și bătăuși. Mi-am scos pandantivul și l-am 
invocat pe Jack. 

— Salut, fraţilor! a spus Jack. Ce se întâmplă... 
a, npkkși? Vă bateţi joc de mine? N-am ce să le tai 
la ăștia. 

— Fă și tu ce poți! am strigat. 

„Prea târziu“, a zis Hearthstone. „Viori!“ 

N-am fost sigur că am înţeles corect ultimul 
gest. Apoi m-am uitat la etaj. Jumătate dintre nicși 
se poziționaseră de jur împrejurul camerei, sub 
formă de oameni, și scoteau niște viori și arcușuri 
solide din... de undeva din silueta lor lichidă. Părea 
un loc foarte nepotrivit pentru a păstra 
instrumente cu coarde, dar nicșii și-au dus viorile 
de lemn la bărbiile de apă. 

— Urechile! ne-a avertizat Blitz. 

Mi-am lipit palmele de lateralele capului chiar 
când npkkșii au început să cânte. Nu mi-a fost de 
mare ajutor. Cântecul era atât de trist și de 
strident că mi s-au înmuiat genunchii. Mi-au dat 
lacrimile. Peste tot în jurul meu, elfii se prăbușeau 
în hohote de plâns, cu excepţia domnului 
Alderman, care părea imun. A continuat să 
chicotească și să ţopăie, lovindu-și din când în când 
cu piciorul în faţă invitaţii de marcă. 


Blitzen a scos un țipăt înăbușit de sub gluga 
fiaușată. 

— Să le oprească cineva, altfel murim de inimă 
rea în câteva minute! 

Nu credeam că era o metaforă. 

Din fericire, Hearthstone nu era afectat. 

A pocnit din degete ca să ne facă atenţi, apoi a 
arătat către Jack: „Sabia. Taie viorile.“ 

— L-ai auzit, i-am spus lui Jack. 

— Nu, nu l-am auzit! s-a plâns Jack. 

—  Ucide viorile! 

— O. Cu mare plăcere. 

Jack a trecut la fapte. 

între timp, Hearthstone a scos o piatră 
inscripționată cu o rună. A aruncat-o din capul 
scărilor și runa a explodat în aer, formând un H 
uriaș și strălucitor deasupra capetelor elfilor: 


N 


Afară, cerul s-a întunecat. Ploaia a răpăit în 
ferestre, acoperind sunetul viorilor. 


„Urmaţi-mă“, ne-a ordonat Hearthstone. 

A coborât scările în timp ce furtuna se înteţea. 
Bucăţi mari de grindină loveau ferestrele, crăpând 
geamurile și zguduind casa. M-am asigurat că 
Piatra Skofnung era în siguranţă, apoi am luat-o la 
fugă după Hearth. 

Jack trecea de la un npkk la altul, facându-le 
țăndări viorile și distrugând speranţele și visele 
unor muzicieni nicși foarte talentaţi. Creaturile de 
apă s-au năpustit asupra lui Jack. Nu păreau să 


poată răni sabia, așa cum nici Jack nu le putea răni 
pe ele, însă Jack le-a dat de furcă suficient cât să 
ajungem la baza scărilor. 

Hearthstone s-a oprit și a ridicat braţele. Cu un 
BUM îngrozitor, toate geamurile și ușile de sticlă 
din casă s-au spart. Grindina a pătruns înăuntru, 
lovind elfii, huldrele și nicșii deopotrivă. 

— Să mergem! am strigat mulțimii. Haideţi! 

— Nebunilor! a strigat Alderman. Sunteţi ai mei! 
Nu puteţi scăpa! 

Am făcut tot posibilul să-i adunăm pe toţi în 
curte. Afară parc-am fi alergat printr-un uragan de 
mingi de baseball, dar era mai bine decât să murim 
înconjurați de scripcari nicși. Mi-aș fi dorit să fi 
avut înțelepciunea de-a mă acoperi cu prosoape de 
baie ca Blitzen. 

Elfii s-au împrăștiat și au fugit. Nicșii s-au 
repezit după noi, dar grindina i-a încetinit, izbindu- 
se de ei și transformându-i în gheaţă până au ajuns 
să arate ca o zloată evadată din paharele lor mari. 

Traversaserăm jumătate din peluză și ne 
îndreptam spre sălbăticie când am auzit sirenele. 
Am văzut cu coada ochiului girofarurile mașinilor 
de poliţie și ale ambulanţelor care intrau pe aleea 
spre casă. 

Norii întunecaţi de deasupra noastră au început 
să se risipească. Grindina s-a mai domolit. L-am 
prins pe Hearthstone care se împiedicase. Când 
credeam că am ajuns în pădure, am auzit o voce 
din spate: 

— Staţi pe loc! 

La vreo cincizeci de metri distanţă, vechii noștri 


prieteni, polițiștii Wildflower şi Sunspot, își 
scoseseră pistoalele și se pregăteau să ne împuște 
pentru vagabondaj, încălcarea proprietăţii și fugă 
de la fața locului fără permisiune. 

— Jack! am strigat. 

Sabia s-a năpustit la polițiști și le-a tăiat 
curelele. Pantalonii le-au căzut imediat până la 
glezne. Atunci am aflat că elfii n-ar trebui să poarte 
pantaloni scurți niciodată. Au picioarele albe și 
groase, nicidecum elegante sau graţioase. 

In timp ce ei încercau să-și recapete demnitatea, 
ne-am afundat în pădure. Forța lui Hearthstone era 
pe sfârșite. Se sprijinea de mine în timp ce 
alergam, dar mă obișnuisem deja să-l car. Jack a 
venit în zbor lângă mine. 

— A fost distractiv! a zis. Mă tem că doar i-am 
încetinit. Simt că acolo în faţă e un loc potrivit 
pentru o despicătură. 

— O despicătură? am întrebat. 

— Vrea să zică o despicătură între lumi! a spus 
Blit- zen. Nu știu ce crezi, dar oricare din celelalte 
opt ar fi mai bună acum! 

Am intrat împleticindu-ne în poiana unde fusese 
vechea fântână. 

Hearthstone a clătinat slăbit din cap. A făcut 
semne cu o mână, arătând în direcţii diferite. 
„Oriunde numai aici nu.“ 

Blitzen s-a întors către mine. 

— Ce-i cu locul ăsta? 

— E locul unde fratele lui Hearth... știi tu. 

Blitzen parcă a intrat la apă sub maldărul de 
prosoape. 


— O. 

— E cel mai bun loc, fraţilor, a insistat Jack. Pe 
movila de pietre e un portal foarte subţire între 
lumi. Pot să... 

în spatele nostru s-a auzit o împușcătură. Am 
tresărit cu toţii, cu excepţia lui Hearthstone. Ceva 
mi-a bâzâit pe la ureche ca o insectă enervantă. 

— Să-i dăm drumul, Jack! am strigat. 

S-a îndreptat spre movilă. A lovit cu lama în aer 
făcând o despicătură dincolo de care era beznă. 

— Ador întunericul, a zis Blitzen. Haideţi! 

L-am cărat împreună pe Hearthstone spre fostul 
bârlog al Celui care face pipi în fântână și am sărit 
în spaţiul dintre lumi. 


A 


CAPITOLUL. 30 


Undeva, dincolo de curcubeu, 
se întâmplă chestii aiurea de tot 


Ne-am rostogolit pe niște scări până la un palier 
de beton. Zăceam toţi trei claie peste grămadă, 
gâfâind buimaci. Părea că ne aflam pe o scară de 
urgență - cu pereţi de cărămidă aparentă, 
balustradă verde industrial, extinctoare și semne 
luminoase de IEȘIRE. Deasupra noastră, pe cea 
mai apropiată ușă metalică scria ETAJUL 6. 

Mi-am pipăit neliniștit talia, dar Piatra Skofnung 
era încă prinsă în siguranţă, nedeteriorată. Jack 
redevenise pandantiv. Se odihnea confortabil pe 
lănţișor, în timp ce toată energia pe care o folosise 
în lupta cu nicșii mi se scurgea din suflet. îmi 
simțeam oasele ca de plumb. Vederea îmi era 
tulbure. De unde să fi știut că tăiatul viorilor și al 
pantalonilor unor polițiști necesita atâta efort? 

Nici Hearthstone nu era într-o formă mult mai 
bună. S-a apucat de balustradă ca să se ridice, dar 
nu-l ţineau picioarele. Ai fi putut crede că era 
beat, dar nu-l văzusem bând ceva mai tare decât 
Sergeant Pepper dietetic în Nidavellir. 

Blitzen și-a scos burka din prosoape de baie. 

— Suntem în Midgard, ne-a anunţat. Recunosc 
mirosul ăsta dintr-o mie. 


Mie mi se părea că scările miroseau a elf, a pitic 
și a Magnus uzi, dar l-am crezut pe Blitz pe cuvânt. 

Hearth s-a clătinat, iar pe cămașă i s-a întins o 
pată roșie. 

— Amice! 

Blitz s-a repezit la el. 

— Ce s-a întâmplat? 

— Uau, Heart. 

L-am obligat să se așeze și i-am examinat rana. 

— Rană prin împușcare.  Poliţiștii noştri 
prietenoși i-au oferit un dar de rămas bun. 

Blitz și-a scos pălăria de Frank Sinatra și și-a 
trecut pumnul prin ea. 

— N-ar putea trece douăzeci și patru de ore 
fără ca unul dintre noi să fie rănit mortal? 

— Calmează-te, am spus. l-a atins doar 
coastele. Ţine-l nemișcat. 

I-am transmis lui Hearth prin semne: „Nu e rău. 
Te pot vindeca.“ 

Mi-am apăsat mâna pe rană. Căldura a radiat în 
corpul lui Hearthstone. A tras scurt aer în piept, 
apoi a început să respire mai ușor. Gaura din piele 
s-a închis. 

Până nu mi-am luat mâna, nu mi-am dat seama 
cât de îngrijorat fusesem. Tremuram din tot 
corpul. Nu-mi mai  încercasem puterile de 
vindecare de când Blitzen fusese înjunghiat și cred 
că mă temusem că n-o să mai funcţioneze. 

— Ai văzut? 

Am încercat să zâmbesc încrezător, deși 
probabil că arătam ca și cum aș fi făcut un 


ataccerebral. 

— Eşti bine acum. 

„Mulţumesc“, mi-a zis Hearth. 

— Eşti mai slăbit decât mi-ar plăcea, am spus. 
Ne odihnim aici o clipă. în seară asta ai nevoie deo 
masă bună, de multe lichide și somn. 

— Ordinele doctorului Chase. 

Blitz s-a încruntat la elf. 

— Tine-te departe de gloanţele răzlețe, m-auzi? 

Hearth a strâmbat din colţul gurii. „Nu te aud. 
Sunt surd.“ 

— Umor, am remarcat. E un semn bun. 

Am stat împreună pe jos și ne-am bucurat de 
schimbare. Nu eram vânați, răniţi sau îngroziţi. 

Mă rog, eu eram încă destul de îngrozit, dar 
unul din trei nu era rău. 

începeam să resimt magnitudinea calvarului 
prin care trecuserăm în ultimele treizeci de ore în 
Alfheim. Voiam să cred că lăsaserăm în urmă locul 
ăla idiot pentru totdeauna - gata cu polițiștii cu 
degetele pe trăgaci, gata cu proprietăţile îngrijite 
în detaliu sau cu lumina orbitoare a soarelui. Gata 
cu domnul Alderman. Dar nu puteam uita ce ne 
spusese Andvari: în curând aveam să aflu care era 
preţul comorii furate, iar lui Hearthstone îi era 
menit să se întoarcă din nou acasă. 

„Nu faci decât să amâni o răzbunare mult mai 
periculoasă.“ 

Piatra inscripționată cu runa othala era încă pe 
movila de pietre din locul în care murise Andiron. 
Aveam senzaţia că, într-o bună zi, Hearthstone va 
fi nevoit să recupereze litera lipsă din alfabetul său 


cosmic, fie că voia, fie că nu. 

M-am uitat fix la Hearth în timp ce-și vântura 
cămașa, încercând să usuce sângele de pe ea. 
Când privirile ni . a 
s-au întâlnit, i-am zis prin semne: „îmi pare rău 
pentru tatăl tău.“ 

A dat din cap și-a ridicat din umeri. 

— Blestemul lui Fafnir, am spus. Pot să 

întreb...? 

Blitzen și-a dres glasul. 

— Poate ar trebui să așteptăm să-și recapete 

puterile. „E în regulă“, a zis Hearth. 

S-a sprijinit de perete, găsind o poziţie din care 
să-și poată folosi ambele mâini pentru a comunica. 
„Fafnir era un pitic. Inelul lui Andvari l-a 
înnebunit. Și-a ucis tatăl și i-a luat aurul. Păzit 
comoara într-o peșteră. în cele din urmă s-a 
transformat într-un dragon.“ 

Am înghiţit în sec. 

— Inelul poate face asta? 

Blitzen s-a tras de barbă. 

— Inelul scoate la lumină ce e mai rău în 
oameni, puștiule. Poate că domnul Alderman nu e 
atât de rău. Poate că va... rămâne în continuare un 
elf neplăcut și va câștiga la loterie. 

Mi-am adus aminte cum chicotea tatăl lui 
Hearth care-și lovea oaspeţii cu piciorul, dansând 
în timp ce nicșii atacau mulțimea. Nu știu cum era 
Alderman pe dinăuntru, dar cu siguranţă nu era un 
pisoi pufos. 

M-am uitat în capul scărilor, unde era un semn 
pe care scria ACCES ACOPERIȘ. 

— Ar trebui s-o găsim pe Sam, am spus. Ar 


trebui să stăm de vorbă cu zeul Heimdall și să 
obținem indicații către un anume loc din 
Jotunheim... 

— A, puștiule? 

Lui Blitzen i s-a zbătut un ochi. 

— Cred că Hearth are nevoie de puţină liniște 
înainte să ne întâlnim cu Samirah și să ne aruncăm 
în luptă cu uriașii. Și mie mi-ar prinde bine niște 
odihnă. 

— Bine. 

Mi-a părut rău că am adus vorba de ce aveam de 
făcut. Prea multă lume de întâlnit, prea multe lumi 
periculoase de vizitat. Mai aveam trei zile ca să 
găsim ciocanul lui Thor. Până acum găsiserăm o 
sabie sexy și o piatră albastră, de-abia scăpaserăm 
cu viaţă și-l aduseserăm în pragul nebuniei pe tatăl 
lui Hearthstone. Nimic surprinzător. 

— Vreţi să ne odihnim în Walhalla la noapte? am 
întrebat. 

Blitzen a mârâit. 

— Sefilor de clan nu le place ca muritorii să se 
amestece cu morții. Du-te tu. îl duc pe Hearth în 
Nidavellir și îl las să se odihnească la mine acasă. 
Patul de bronzat e pregătit. 

— Dar... cum o să ajungeţi acolo? 

Blitz a ridicat din umeri. 

— Ti-am mai zis că pe sub Midgard există o 
mulţime de intrări în Lumea Piticească. Probabil că 
este una și în subsolul acestei clădiri. Dacă nu, 
găsim cea mai apropiată canalizare. 

„Da“, a spus Hearth. „Ne plac canalizările.“ 

— Nu începe cu sarcasmul, a spus Blitz. 


Puștiule, ce zici să ne întâlnim mâine la vechiul 
nostru loc de întâlnire? 

Nu m-am putut abţine să zâmbesc la amintirea 
vremurilor bune de altădată, când îmi petreceam 
timpul cu Hearth și Blitz, întrebându-ne de unde o 
să răsară următoarea masă și când aveam să fim 
jefuiți din nou. Vremurile bune de altădată erau 
nasoale, dar erau nasoale într-un mod mai puţin 
complicat decât zilele nebune de acum. 

— Atunci așa rămâne. 

I-am îmbrățișat pe amândoi. Nu voiam ca 
Hearth sau Blitz să plece, dar niciunul nu era în 
stare să se confrunte cu Elite pericole în seara 
aceea, iar eu nu eram sigur peste ce aveam să dau 
pe acoperiș. Am scos Piatra Skofnung de la curea 
și i-am dat-o lui Blitz. 

— Tine-o tu. Ai grijă de ea. 

— Așa voi face, a promis Blitz. Și, puștiule... 
mulțumesc. 

Au coborât scările clătinându-se, la braţ, 
sprijinin- du-se unul de celălalt. 

— Nu mă mai călca pe picioare, a mormăit 
Blitz. Te-ai îngrășat? Nu, piciorul stâng în faţă, elf 
prost ce ești. Așa. 

Eu am urcat scările până sus, întrebându-mă 
unde anume nimerisem în Midgard. 


Fapt enervant despre călătoria între lumi: de 
multe ori ajungi exact acolo unde trebuie să fii, 
indiferent dacă vrei să fii acolo sau nu. 

Patru oameni pe care-i cunoșteam se aflau deja 
pe acoperiș, deși habar n-aveam de ce. Sam și 


Amir se certau în șoaptă la baza unui panou 
luminos imens. Și nu orice panou publicitar, din 
câte mi-am dat seama. Deasupra noastră se afla 
renumitul panou al Boston Citgo”, un pătrat de un 
metru optzeci de LED-uri care inundau acoperișul 
în alb, portocaliu și albastru. 

Pe marginea acoperișului, cu un aer plictisit, 
stăteau Tare ca Piatra Gunderson și Alex Fierro. 

Sam și Amir erau prea prinși cu cearta ca să mă 
observe, dar Tare ca Piatra a dat din cap în semn 
de salut. Nu părea surprins. 

M-am îndreptat spre colegul meu einheijar. 

— Ăăă, care-i treaba? 


Alex a aruncat o pietricică de-a curmezișul 
acoperișului. 

— O, ne distrăm atât de bine. Samirah a vrut 
să-l aducă pe Amir să vadă panoul Citgo. Ceva în 
legătură cu curcubeiele. A avut nevoie de o rudă 
de gen masculin ca însoțitor. 

Am clipit. 

— Deci tu...? 

Alex a făcut o plecăciune exagerat de adâncă în 
faţa mea, ceva de genul Ja dispoziția 
dumneavoastră. 

— Eu sunt ruda ei de gen masculin. 

Pentru o clipă lumea s-a întors cu susul în jos și 
m-a luat cu ameţeală când am realizat că da, într- 
adevăr, Alex Fierro era un el în momentul acela. 
Nu-s sigur de unde știam, în afară de faptul că-mi 
spusese chiar el. Hainele lui nu erau de fată sau de 

băiat. Purta bascheţii lui roz obișnuiți, blugi verzi 
pe picior și o bluză roz cu mânecă lungă. Părul însă 
părea să-i fie mai lung, tot verde cu negru la 
rădăcină, pieptănat acum într-o parte, ca un val. 

— Pronumele mele sunt el și Jui, mi-a confirmat 
Alex. Şi nu te mai holba. 

— Nu mă... 

M-am oprit. Ar fi fost inutil să îl contrazic. 

— Tare ca piatra, ce faci aici? 

Berserkerul a rânjit. Işi pusese un tricou cu 
Bruins" și blugi, poate pentru a se integra ușor 
printre muritori, deși toporul de luptă legat pe 
spate îl cam dădea de gol. 

— O, eu? însoțesc însoţitorul. Iar genul meu nu 
s-a schimbat, mulţumesc de întrebare. 

Alex i-a tras una peste cap, gest care ar fi făcut- 
o mândră pe Mallory Keen. 

— Au! s-a plâns Tare ca Piatra. Lovești ca lumea 
pentru un argr. 

— Ce ţi-am spus eu despre cuvântul ăla? a zis 
Alex. Fu hotărăsc ce e bărbătesc, nebărbătesc, 
femeiesc și nefemeiesc pentru mine. Nu mă face să 
te omor din nou. 

Tare ca Piatra și-a dat ochii peste cap. 

— M-ai ucis o singură dată. Şi nici măcar n-a 
fost o luptă corectă. M-am răzbunat la prânz. 

— Mă rog. 

M-am uitat lung la cei doi. Mi-am dat seama că 
în ultima zi și jumătate deveniseră prieteni... în 
modul acela în care se împrieteneau locatarii 
etajului nouăsprezece,  vorbindu-și urât şi 

omorându-se între ei. 

Alex și-a scos laţul de la brâu. 

— Deci, Magnus, ai reușit să-ţi vindeci piticul? 

— Aăă, da. Ai auzit ce s-a întâmplat? 

— Sam ne-a spus. 

A început să se joace jocul cu aţa pe degete, 
reușind cumva să nu și le taie. 

M-am întrebat dacă era un semn bun că 
Samirah împărtășise informaţii cu Alex. Poate 
începuseră să aibă încredere unul în celălalt. Sau 
poate că disperarea lui Sam de a-l opri pe Loki 
fusese mai mare decât prudenţa. Am vrut să-l 
întreb Alex despre visul avut, cu Loki în 
apartamentul lui, care-i adresase o rugăminte 
simplă lui Alex în timp ce acesta arunca în el cu 
vase de lut. Am hotărât că poate nu era momentul, 
mai ales că laţul lui Fierro era atât de aproape de 
gâtul meu. 

Alex a arătat cu bărbia spre Sam și Amir. 

— Ar trebui să te duci la ei. Te-au așteptat. 

Cuplul fericit încă se certa - Sam facea gesturi 
de implorare cu palmele ridicate, iar Amir se 
trăgea de păr de parcă ar fi vrut să-și smulgă 
creierul. 

M-am uitat încruntat la Tare ca Piatra. 

— De unde au știut c-o să fiu aici? Nici eu nu 
știam. 

— Corbii lui Odin, a spus Tare ca Piatra, ca și 
cum ar fi fost o explicaţie perfect logică. Haide, du- 
te și oprește-i. Nu ajung nicăieri cu cearta asta și 
mă plictisesc. 

Pentru Tare ca Piatra, plictiseală e atunci când 


„nu omor pe nimeni pentru moment, nici nu mă uit 
cum cineva e ucis într-un mod interesant“. Prin 
urmare, nu eram nerăbdător să-i alung plictiseala. 
Dar m-am apropiat de Sam și Amir. 

Din fericire, Samirah nu m-a străpuns cu 
toporul. Ba chiar arăta ușurată să mă vadă. 

— Magnus, bun. 

Lumina emanată de panoul Citgo o învăluia, 
dând hijabului nuanţa scoarţei de copac. 

— Blitzen e bine? 

— E mai bine. 

I-am spus ce s-a întâmplat, deși părea distrasă. 
Privirea îi tot fugea spre Amir, care încerca în 
continuare să-și smulgă creierul. 

— Deci, am pus punct relatării, voi ce-ați mai 

făcut? Amir a izbucnit în râs. 

— O, știi tu. Ca de obicei. 

Sărmanul băiat arăta de parcă nu-i erau toți boii 
acasă. M-am uitat la mâinile lui ca să mă asigur că 
nu purta vreun inel blestemat. 

Sam și-a lipit palmele în dreptul gurii. Am sperat 
că n-avea în plan să piloteze vreun avion mai 
târziu, pentru că părea extenuată. 

— Magnus... Amir și cu mine am tot vorbit de 
când ai plecat. L-am adus aici în speranţa de a-i 
arăta dovada. 

— Dovada a ce? am întrebat. 

Amir și-a desfăcut braţele. 

— Dovada că zeii există, se pare! Cele Nouă 
Lumi! Dovadă că toată viaţa noastră e o minciună! 

— Amir, viața noastră nu e o minciună. 

Lui Sam i-a tremurat vocea. 


— E doar... mai complicată decât ai crezut. 

El a clătinat din cap, cu părul zburlit ca creasta 
unui cocoș furios. 

— Sam, administrarea restaurantelor e 
complicată. E complicat să le fac pe plac tatei, 
bunicilor mei și bunicilor tăi. Să aștept doi ani ca 
să mă căsătoresc cu tine când tot ce-mi doresc e să 
fiu cu tine - asta e complicat. Dar asta? Walkiriile? 
Zeii?  Einheri... Nici măcar nu pot pronunţa 
cuvântul ăsta! 

E posibil ca Samirah să fi roșit. Greu de spus cu 
toate luminile din jur. 

— Şi eu vreau să fiu cu tine. 

Vorbea încet, dar vocea îi era plină de 
convingere. 

— Şi încerc să-ţi arăt asta. 

Faptul că mă băgasem în discuţia lor mă facea 
să mă simt ca un elf în șort de baie. Mă simţeam și 
eu vinovat, pentru c-o încurajasem pe Sam să fie 
sinceră cu Amir. îi spusesem că el era suficient de 
puternic să facă faţă adevărului. Nu voiam să mi se 
dovedească că mă înșelasem. 

Instinctul îmi spunea să mă retrag și să-i las 
singuri, dar am avut senzaţia că Sam și Amir erau 
atât de deschiși unul cu celălalt doar fiindcă aveau 
trei însoțitori. Nu-i înţeleg pe adolescenţii logodiţi 
din zilele noastre. 

— Sam, am spus, dacă încerci doar să-i 
dovedești că există lucruri ciudate, scoate-ţi sulița 
strălucitoare. Dă ocol acoperișului în zbor. Poţi 
face un milion de lucruri... 

— Nimic din toate astea nu trebuie să fie văzut 


de muritori, a spus ea cu amărăciune. E un 
paradox, Mag- nus. Nu trebuie să-mi dezvălui 
puterile unui muritor, 


așa că dacă încerc să fac asta în mod intenţionat, 
puterile mele nu mai sunt bune de nimic. Zic: „Hei, 
uită-te la mine cum zbor!“ și dintr-o dată nu mai 
pot zbura. 

— N-are sens ce zici, am spus. 

— Mulţumesc, mi-a dat dreptate Amir. 

Sam a bătut din picior. 

— încearcă tu, Magnus. Arată-i lui Amir că ești 
ein- heijar. Sari pe panoul Citgo. 

M-am uitat în sus. Optsprezece metri... greu, 
dar posibil. Dar numai la gândul ăsta mi s-au 
înmuiat mușchii. M-au lăsat puterile. Am bănuit că, 
dacă aș fi încercat, aș fi sărit cincisprezece 
centimetri și m-aș fi făcut de râs, ceea ce, fără 
îndoială, ar fi fost foarte distractiv pentru Tare ca 
Piatra și Alex. 

— înţeleg ce zici, am recunoscut. Dar cum 
rămâne cu dispariția mea și a lui Hearthstone din 
avion? 

M-am întors spre Amir. 

— Ai observat asta, nu? 

Amir părea pierdut. 

— Eu... cred că da. Sam îmi tot aduce aminte 
de episodul ăla, dar e din ce în ce mai neclar. 
Chiar ai fost în avion? 

Sam a oftat. 

— Mintea lui încearcă să compenseze. Amir e 
mai flexibil decât Barry, care a uitat de voi de cum 
am aterizat. Dar totuși... 

M-am uitat în ochii lui Sam și mi-am dat seama 
de ce era atât de îngrijorată. Explicându-i lui Amir 
viaţa pe care-o ducea, făcea mai mult decât să fie 
sinceră. încerca literalmente să-i reconfigureze 
iubitului ei mintea. Dacă reușea, el ar fi devenit 


receptiv. Ar fi văzut cele Nouă Lumi așa ca noi. 
Dacă nu reușea... în cel mai bun caz, Amir ar fi 
uitat tot. Mintea lui ar fi șters tot ce se 


263 întâmplase. în cel mai rău caz, experienţa i-ar 
fi lăsat cicatrici permanente. Era posibil să nu-și 
mai revină niciodată. Oricum, cum ar mai fi putut 
s-o privească pe Samirah la fel? Ar fi fost măcinat 
încontinuu de îndoiala că ceva era în neregulă, că 
nu era așa cum trebuie. 

— Bine, am spus, atunci de ce l-ai adus aici? 

— Pentru că, a început Sam, de parcă ar mai fi 
explicat de douăzeci de ori în seara aia, lucrul 
supranatural cel mai ușor de văzut de către 
muritori e Podul Bifrost. Oricum trebuie să-l găsim 
pe Heimdall, nu? M-am gândit dacă aș putea să-l 
învăţ pe Amir să vadă Podul Bifrost, asta i-ar ascuţi 
definitiv simțurile. 

— Podul Bifrost, am spus. Podul-curcubeu spre 
Asgard. 

— Da. 

M-am uitat spre panoul Citgo, cel mai mare 
panou luminos din New England, care făcea 
reclamă la benzină în Kenmore Square cam de un 
secol. 

— Vrei să spui că... 

— Este cel mai luminos punct fix din Boston, a 
spus Sam. Podul-curcubeu nu începe întotdeauna 
de aici, dar de cele mai multe ori... 

— Fraţilor, i-a întrerupt Amir. Serios, nu trebuie 
să-mi dovediți nimic. Eu... o să vă cred pe cuvânt! 

A izbucnit într-un râs nervos. 

— Te iubesc, Sam. Te cred. E posibil să am o 
criză de nervi, dar e în regulă! E în regulă. Hai să 
facem altceva! 


Am înţeles de ce voia Amir să plece. Văzusem 
niște chestii nebunești - săbii vorbitoare, zombi 
care tricotau, cel mai bogat grouper de apă dulce 
din lume. Dar până și mie îmi venea greu să cred 
că panoul Citgo era poarta de acces în Asgard. 

— Ascultă, omule. 

L-am apucat de umeri. Am considerat că 
atingerea era cel mai mare atu al meu. Lui 
Samirah îi era interzis să-l atingă până nu se 
căsătoreau, dar nimic nu putea convinge un 
prieten de ceva ca o scuturătură zdravănă. 

— Trebuie să încerci, bine? Știu că ești 
musulman și nu crezi în zei. 

— Nu sunt zei, a intervenit Sam. Doar niște 
entităţi puternice. 

— Nu contează, am spus. Omule, eu sunt ateu. 
Nu cred în nimic. Și totuși... lucrurile astea-s reale. 
Sunt aiurea, dar sunt reale. 

Amir și-a mușcat buza. 

— Eu... nu știu, Magnus. Treaba asta mă face 
să mă simt inconfortabil. 

— Ştiu, frate. 

Mi-am dat seama că încerca să asculte, dar 
aveam senzația că strigam la el în timp ce purta 
căşti antifonice. 

— Și pe mine mă face să mă simt inconfortabil. 
Am aflat niște lucruri... 

M-am oprit. Am hotărât că nu era momentul să 
aduc vorba de verișoara mea Annabeth și de zeii 
greci. Nu voiam să-i provoc un anevrism lui Amir. 

— Concentrează-te pe mine, i-am cerut. Uită-te 
in ochii mei. Poţi să faci asta? 

O picătură de transpiraţie i s-a prelins pe chip. 
Cu un efort de parcă ar fi ridicat o sută de 


kilograme, a reușit să-mi întâlnească privirea. 

— Bine, ascultă-mă acum, am spus. Repetă după 
mine: Ridicăm privirea împreună. 

— Ri... ridicăm privirea împreună. 

— Vom vedea un pod-curcubeu, am spus. 

— Vom... i s-a frânt glasul. Vom vedea un pod- 
cur- cubeu. 

— Şi nu ne va exploda capul. 

— ... hu va exploda. 

— Unu, doi, trei. 

Ne-am uitat. 

Şi podul... a apărut. 

Perspectiva asupra lumii parcă s-a schimbat, 
aşa că ne uitam la panoul Citgo dintr-un unghi de 
patruzeci și cinci de grade, nu unul de nouăzeci de 
grade. Din partea de sus a panoului se arcuia pe 
cerul nopții o fâșie strălucitoare de culori. 

— Amir, am zis, îl vezi? 

— Nu pot să cred, a mormăit el pe un ton care 
mi-a dat de înţeles că îl vedea. 

— Mulţumesc lui Allah, cel milostiv, cel bun, a 
spus Sam, cu un zâmbet mai larg ca niciodată. 
Apoi, din ceruri, s-a auzit o voce care era și 
stridentă și lipsită de divinitate: 

— HEL FRAŢILOR! HAIDETI SUS! 


CAPITOLUL 31 


Heimdall își face selfie 
cu literalmente toată lumea 


Lui Amir aproape că i-a ieșit o mișcare de 
einheijar. Ar fi sărit optsprezece metri dacă nu l-aș 
fi ţinut. 

— Ce-a fost asta? a întrebat el. 

Samirah radia. 

— L-ai auzit? Fantastic! E Heimdall, care ne 
invită sus. 

— Sus, adică sus? 

Amir s-a îndepărtat de panoul Citgo. 

— Cum e asta fantastic? 

Tare ca Piatra și Alex s-au apropiat relaxaţi de 
noi. 

— Ca să vezi. 

Alex nu părea foarte impresionat de podul 
cosmic care se arcuia pe cer. 

— Nu e periculos? 

Tare ca Piatra și-a înclinat capul. 

— Probabil că nu, din moment ce Heimdall i-a 
invitat. Astfel s-ar preface în scrum de îndată ce-ar 
pune piciorul pe curcubeu. 

— Poftim? a strigat Amir. 

— Noi nu o să ne facem scrum. 

Sam s-a uitat urât la Tare ca Piatra. 


— O să fie bine. 

— Eu mă bag, ne-a anunţat Alex. Voi doi, 
nebunilor, aveţi în continuare nevoie de un 
însoțitor ca să nu faceţi ceva iresponsabil. 


—  Iresponsabil 1 

Vocea lui Amir a mai urcat cu o jumătate de 
octavă. 

— Cum ar fi să urcăm la cer pe un curcubeu în 
flăcări? 

— E în regulă, frate, am spus, deși mi-am dat 
seama că definiția mea pentru în regulă devenise 
flexibilă în ultimele luni. 

Tare ca Piatra și-a încrucișat braţele. 

— Distracţie frumoasă. Eu rămân aici. 

— Dece? l-a întrebat Alex. Ti-e frică? 

Berserkerul a râs. 

— L-am mai întâlnit pe Heimdall. E o onoare pe 
care nu vreau s-o repet. 

Nu mi-a plăcut cum a sunat asta. 

— De ce? Cum e? 

— Vei vedea. 

Tare ca Piatra a zâmbit. 

— Ne vedem în Walhalla. Să vă distrați 
explorând spaţiul interdimensional! 

Sam a zâmbit. 

— Amir, abia aştept să-ţi arăt. Haide! 

S-a apropiat de panoul Citgo și s-a evaporat într- 
o pată de lumină multicoloră. 

— Sam? a strigat Amir. 

— O, mişto! 

Alex a făcut un salt înainte și a dispărut și el. 

L-am bătut pe umăr pe Amir. 


— N-au păţit nimic. Nu te pierde cu firea, frate. 
Acum trebuie să te răsplătesc pentru tot falafelul 
pe care mi l-ai dat când trăiam pe străzi. O să-ți 
arăt cele Nouă Lumi! 

Amir a tras adânc aer în piept. Spre cinstea lui, 
nu s-a prăbușit, nu s-a făcut ghem și nici nu s-a pus 
pe plâns, reacţii perfect acceptabile când afli că în 
ceruri există fiinţe cu voce stridentă care te invită 
să urci pe curcubeul lor. 

— Magnus? a zis el. 

— Da? 

— Să-mi aduci aminte să nu-ţi mai dau falafel. 

Am pășit împreună pe întinderea portocalie și 
strălucitoare. 


Nu e mare scofală. Doar patru adolescenţi care 
urcă pe un curcubeu nuclear. 

Am fost înconjurați de o strălucire moale și 
fierbinte. Am avut senzaţia că nu mergeam pe o 
suprafaţă netedă și tare, ci printr-un lan de grâu ce 
îmi ajungea până la brâu - dacă grâul ar fi fost 
făcut dintr-o lumină extrem de radioactivă. Nu știu 
cum am reușit să-mi pierd ochelarii de soare din 
Alflieim. însă mă îndoiam că m-ar fi ajutat. Lumina 
asta era puternică într-un mod diferit. Culorile îmi 
făceau ochii să pulseze ca niște inimi gemene. 
Căldura se rotea ca un vârtej la un milimetru de 
pielea mea. Podul de sub picioarele noastre scotea 
un huruit grav ce semăna cu înregistrarea unei 
explozii ce se repeta în buclă. Mi-am dat seama că 
Tare ca Piatra Gunderson avea dreptate: fără 
binecuvântarea lui Heimdall, ne-am fi evaporat în 
secunda în care puneam piciorul pe Bifrost. 


în spatele nostru, orașul Boston s-a estompat. 
Cerul era negru și plin de stele, așa cum îl știam de 
pe vremea când făceam drumeţii cu mama. 
Amintirea asta mi-a pus un nod în gât. M-am gândit 
la mirosul focurilor de tabără și al bezelelor 
pârlite, la poveștile pe care eu și mama ni le 
spuneam, la constelaţiile pe care le inventam, cum 
ar fi Scăpărici și Wombat, la cât de bine râdeam 
împreună. 


Am mers așa de mult, încât am început să mă 
întreb dacă chiar era ceva la celălalt capăt al 
curcubeului. Nici vorbă de oale cu aur și spiriduși. 
Nici vorbă de Asgard. Poate era doar o glumă. 
Poate că Heimdall avea să facă Podul Bifrost să 
dispară,  lăsându-ne  suspendaţi în gol. „AI 
DREPTATE“ ne-ar fi anunţat cu vocea lui 
stridentă. „NU EXISTĂM. HA-HA!“ 

Treptat, întunericul a devenit cenușiu. La 
orizont se zărea un alt oraș: ziduri strălucitoare, 
porți aurite și, în spatele lor, turnurile și cupolele 
palatelor zeilor. Mai văzusem Asgardul o singură 
dată, din interior, uitându-mă pe o fereastră din 
Walhalla. De la distanţă mi s-a părut și mai 
impresionant. Mi-am imaginat cum ar fi fost să dau 
năvală pe pod cu o armată invadatoare de uriași. 
Eram destul de sigur că mi-ar fi pierit elanul la 
vederea uriașei cetăți. 

în faţa noastră, pe pod, stătea cu picioarele 
depărtate un războinic înalt cu o sabie imensă. 

îmi închipuisem un zeu plăcut și relaxat - ca o 
stea de cinema. Adevăratul Heimdall m-a cam 
dezamăgit. Purta o tunică căptușită, de pânză și 


pantaloni strâmţi de lână, toate bej, care preluau 
culorile Bifrostului. Mi-am dat seama că era un 
camuflaj - calea perfectă de-a se integra în 
curcubeu. Părul lui era alb-blond și pufos ca lâna 
de berbec. Faţa lui zâmbitoare era smeadă, ceea ce 
probabil că era rezultatul mileniilor petrecute pe 
un pod radioactiv. Am sperat că nu plănuia să facă 
copii într-o bună zi. 

în general, arăta ca tipul ăla tont pe care nu-l 
vrei lângă tine în autobuzul școlar, cu două 
excepţii: sabia scoasă din teacă, care era aproape 
cât el de mare, și cornul de berbec încovoiat și 
uriaș pe care-l ţinea pe umăr. Cornul și sabia erau 
impozante, deși erau atât de mari, încât se loveau 
încontinuu. Am avut senzaţia că dacă era să te 
omoare Heimdall, ar fi facut-o doar din pricină că 
s-ar fi împiedicat. 

Pe măsură ce ne apropiam, el ne facea cu mâna 
plin de elan, iar sabia și cornul se izbeau unul de 
celălalt: cling, dong, cling, dong. 

— Care-i treaba, fraților? 

Ne-am oprit cu toţii. Sam a făcut o plecăciune. 

— Lord Heimdall. 

Alex s-a uitat la ea gen „Lord, pe bune?“ 

Lângă mine, Amir s-a ciupit de şaua nasului. 

— Nu-mi vine să cred ce văd. 

Heimdall a ridicat din sprâncenele stufoase. 
Irisurile lui erau nişte cercuri de alabastru pur. 

— Ooo, și ce vezi? 

S-a uitat dincolo de noi, în gol. 

— Te referi la tipul cu armă din Cincinnati? Nu, 
e de treabă. Se duce la poligonul de tir. Sau te 
referi la uriașul acela de foc din Muspellheim? 


Chiar vine încoace... Nu, stai. S-a împiedicat! Ce 
comic! Mi-ar fi plăcut să pun faza asta pe Vine. 

Am încercat să urmăresc privirea lui Heimdall, 
dar n-am văzut decât spaţiu gol și stele. 

— Ce anume...? 

— Văd foarte bine, mi-a explicat zeul. Pot vedea 
în toate cele Nouă Lumi. lar auzul! V-am ascultat 
de-aici cum vă certaţi pe acoperiș. De aceea am 
decis să vă arunc un curcubeu. 

Samirah a icnit. 

— Ne-ai, ăăă, auzit Tu, ah, ai auzit cum ne 

certam? Heimdall a zâmbit. 

— Tot am auzit. Sunteţi niște scumpi. Aș putea 
să-mi fac un selfie cu voi înainte să trecem la 
treabă? 

Amir a făcut: 

— Grozav! 

Heimdall a bâjbâit după corn și sabie. 

— Ai nevoie de ajutor? am întrebat. 

— Nu, nu, mă descurc. 

Alex Fierro s-a aplecat spre mine. 

— Nu ne-am distra așa de bine dacă l-ai ajuta. 

— Te aud, Alex, l-a avertizat zeul. Aud cum 
crește porumbul la opt sute de kilometri distanţă. 
Aud cum râgâie uriașii de gheaţă în castelele lor 
din Jotunheim. Pe tine cu siguranță te aud. Dar nu- 
ți face griji, îmi fac selfie-uri mereu. Așa, să 
vedem... 

Și-a făcut de lucru cu uriașul corn de berbec de 
parcă ar fi căutat un buton. în timpul acesta își 
ţinea sabia la încheietura cotului, într-un echilibru 
precar, cu lama de un metru optzeci înclinată spre 
noi. M-am întrebat ce părere ar avea Jack despre 


sabia aia, dacă era o doamnă sexy sau un fundaș 
profesionist sau poate ambele. 

— Aha! 

Probabil că Heimdall găsise butonul potrivit. 
Cornul său s-a transformat în cel mai mare 
smartphone pe care l-am văzut vreodată, cu 
ecranul cât o pizza siciliană pătrată, cu o carcasă 
din corn lucios de berbec. 

— Cornul tău e un telefon? a întrebat Amir. 

— Cred că e de fapt un phablet, a spus 
Heimdall. Dar da, el e Gijallar, Cornul și/sau 
Phabletul Zilei Judecăţii! Dacă suflu o dată în el, 
zeii știu că sunt probleme în Asgard și vin în pas 
alergător. Dacă suflu de două ori atunci e 
Ragnarok-ul, scumpete! 

Părea încântat de ideea că putea da startul 
bătăliei finale care distrugea cele Nouă Lumi. 

— De cele mai multe ori îl folosesc doar pentru 
fotografii și mesaje și chestii din astea. 

— Nu-i deloc înfricoșător, a spus Alex. 

Heimdall a râs. 

— Habar n-ai tu. Odată am declanșat din 
greșeală apocalipsa. A fost tare jenant. A trebuit să 
trimit mesaje la toată lumea din lista de contacte, 
ceva de genul „Alarmă falsă!“ Oricum au venit 
degrabă o mulțime de zei. Am făcut un GIF cu ei 
cum urcau în viteză Podul Bifrost ca să-și dea 
seama apoi că nu se dădea nicio luptă. 
Nemaipomenit. 

Amir clipea întruna, poate pentru că Heimdall 
scuipa mult când vorbea. 

— Eşti responsabil de Ziua Judecăţii. Tu ești cu 
adevărat un ...un... 


— Un zeu din tribul Aesir? a spus Heimdall. Da, 
sunt unul dintre fiii lui Odin! Dar, fie vorba între 
noi, Amir, cred că Samirah are dreptate. 

S-a aplecat pentru ca oamenii din lanurile de 
porumb aflate la opt sute de kilometri distanţă să 
nu-l audă. 

— Sincer, nici eu nu mă gândesc la noi ca la 
niște zei. Adică, odată ce-l vezi pe Thor leșinat la 
pământ sau pe Odin în halat de baie, răţoindu-se la 
Frigg pentru că i-a folosit periuţa de dinţi... e greu 
să mai vezi divinitatea familiei mele. Cum ziceau 
mamele mele... 

— Mame, la plural? a întrebat Amir. 

— Da. M-am născut din nouă mame. 

— Cum...? 

— Nu întreba. De Ziua Mamei e o mare bătaie 
de cap. Nouă apeluri telefonice diferite. Nouă 
buchete de flori. Când eram copil și mă străduiam 
să pregătesc nouă mic! A 
dejunuri în paturi... o, frate! In fine, haideţi să 
facem poza. 

I-a cuprins pe după umeri pe Sam și Amir, care 
păreau uimiți să aibă o faţă zâmbitoare de zeu 
între ei. Heimdall a întins mâna cu phabletul, dar 
n-avea braţul suficient de lung. 

Mi-am dres vocea. 

— Eşti sigur că nu vrei să...? 

— Nu, nu! Nimeni nu poate ţine puternicul 
phablet Gjallar în afară de mine. Dar e în regulă! 
Pauză de o secundă, fraţilor. 

Heimdall a făcut un pas înapoi și și-a mai făcut 
un pic de lucru cu telefonul și sabia, încercând să 
le prindă laolaltă. După câteva manevre 
stânjenitoare (şi, probabil, câteva mesaje 


involuntare prin care anunţa apoca- lipsa), a ridicat 
triumfător sabia care avea phabletul prins în vârf. 

— Ta-da! Cea mai bună invenţie a mea! 

— Ai inventat selfie stick-ul, a spus Alex. Chiar 
mă întrebam pe cine să dau vina pentru asta. 

— De fapt, este o selfie sabie. 

Heimdall și-a băgat capul între Sam și Amir. 

— Spuneţi gamalost! 

S-a aprins blițul telefonului Gjallar. 

Au mai urmat niște manevre prin care Heimdall 
a recuperat telefonul din vârful săbiei și s-a uitat la 
poză. 

— Perfect! 

Ne-a arătat cu mândrie poza, de parcă n-am fi 
fost de faţă cu trei secunde în urmă, când fusese 
făcută. 

— Ti-a zis cineva vreodată că ești nebun? l-a 
întrebat Alex. 

— Nebun de distractiv ! a răspuns Heimdall. 
Haideţi să mai vedeţi niște poze. 

Ne-a adunat pe toţi patru în jurul phabletului 
său și a început să frunzărească fotografiile, deși 
eram destul de distras de cât de tare mirosea 
Heimdall a oaie udă. 

Ne-a arătat o fotografie maiestuoasă cu Taj 
Mahalul, unde chipul i se lăţea în prim-plan. Apoi, 
una mișcată și neclară, cu sala de mese din 
Walhalla, cu focus pe nasul lui Heimdall, care 
eclipsa tot. Apoi, una cu președintele Statelor 
Unite care ţinea discursul anual despre starea 
naţiunii în care se băgase și Heimdall. 

Fotografii din toate cele Nouă Lumi, toate selfie- 
uri. 

— Uau, am spus. Eşti... consecvent. 


— Nu-mi place ce tricou purtam în poza asta. 

Ne-a arătat o poză cu polițiști elfi care băteau o 
hul- dră cu bastoanele, iar Heimdall rânjea în prim- 
plan, cu un tricoul polo cu dungi albastre. 

— Dar, vai, am pe-aici pe undeva o fotografie 
grozavă din Asgard, în care fac o mutră furioasă și 
mă prefac că mănânc palatul lui Odin! 

— Heimdall, l-a întrerupt Samirah, sunt foarte 
interesante, dar speram să ne ajuţi. 

— Hm? O, vrei o poză cu toţi cinci? Poate cu 
Asgardul în fundal? Sigur! 

— De fapt, a spus Sam, căutăm ciocanul lui 
Thor. 

Tot entuziasmul din ochii de alabastru ai 
Heimdall s-a stins. 

— O, nu, nu din nou. l-am spus lui Thor că nu 
văd nimic. în fiecare zi mă sună, îmi scrie mesaje, 
îmi trimite fotografii pe care nu i le-am cerut cu 
țapii lui. „Uită-te mai bine! Uită-te mai bine!“ Vă 
spun, nu e nicăieri. Vă puteţi convinge singuri. 

A mai frunzărit un pic fotografiile. 

— Nici urmă de ciocan. Nici urmă de ciocan. 
Aici sunt eu cu Beyonce, dar nici urmă de ciocan. 
Hm, probabil c-ar trebui să-mi pun poza asta la 
profil. 

— Ştiţi ceva?Alex s-a întins. 

— O să mă culc aici și n-o să omor nicio 
persoană enervantă, bine? 

S-a așezat pe spate pe Podul Bifrost, și-a întins 
braţele și le-a mișcat prin lumină, făcând îngeri- 
curcubeu. 

— Ăăă, bine, am spus. Heimdall, știu că e 


enervant, dar crezi că ai mai putea arunca o privire 
de dragul nostru? Credem că Mjolnir e ascuns sub 
pământ, deci... 

— Păi așa se explică! Nu pot vedea prin piatră 
decât cel mult un kilometru și jumătate. Dacă e 
mai mult de atât, nu... 

— Bun, a intervenit Sam. Chestia e că bănuim 
cine l-a luat. Un uriaș pe nume Thrym. 

— Thrym! 

Heimdall a părut jignit, de parcă ar fi fost vorba 
de cineva cu care nu s-ar fi gândit niciodată să-și 
facă un selfie. 

—  Oribilul, urâtul ăla de... 

— Vrea să se însoare cu Sam, a zis Amir. 

— Dar n-o va face, a spus Sam. 

Heimdall s-a sprijinit în sabie. 

— Ca să vezi. Avem o dilemă. Mi-e destul de 
ușor să vă spun unde e Thrym. Dar nu-i atât de 
prost încât să ţină ciocanul în cetatea lui. 

— Ştim. 

M-am gândit că forțăm limita capacităţii de 
concentrare a lui Heimdall, dar i-am povestit 
despre planurile abjecte de nuntă ale lui Loki, 
despre Sabia și Piatra Skofnung, despre termenul- 
limită de peste trei zile și despre ucigașul de tapi, 
care poate era, poate nu era de partea noastră și 
care ne spusese să-l căutăm pe Heimdall și să-i 
cerem indicaţii. Din când în când am folosit 
cuvântul selfie ca să-i menţin atenţia trează. 

— Hm, a spus Heimdall. în cazul ăsta o să mai 
scanez bucuros cele Nouă Lumi și o să-l găsesc pe 
ucigașul ăsta de ţapi. Stai să montez selfie sabia. 


— Ai putea oare, a sugerat Amir, să te uiţi pur și 
simplu, fără să folosești telefonul? 

Heimdall s-a uitat lung la prietenul nostru 
muritor. Amir spusese ceea ce gândeam cu toţii, o 
dovadă de curaj ţinând cont să se afla pentru prima 
oară în spaţiul cosmic scandinav, dar m-am temut 
că Heimdall s-ar putea hotărî să-și folosească sabia 
și pentru altceva decât fotografii panoramice. 

Din fericire, Heimdall doar l-a bătut ușor pe 
umăr pe Amir. 

— E în regulă, Amir. Știu că ești confuz în 
legătură cu cele Nouă Lumi și mai știu eu ce. Dar 
mă tem că spui lucruri lipsite de sens. 

— Te rog, Heimdall, a zis Sam. Ştiu că pare... 
ciudat, dar dacă te uiţi direct la cele Nouă Lumi s- 
ar putea să ai o perspectivă nouă. 

Zeul n-a părut convins. 

— Cu siguranţă există și o altă cale de a-l găsi 
pe ucigașul de ţapi. Poate dacă aș sufla în corn, să 
vină zeii. l-am putea întreba și pe ei dacă n-au 
văzut... 

— Nu! am urlat cu toţii la unison. 

Alex a intervenit puţin mai târziu, fiindcă era 
întins pe jos și facea îngeri-curcubeu. E posibil să fi 
adăugat câteva adjective colorate la nzz-ul pe care 
l-a rostit. 

— Pff. 

Heimdall s-a încruntat. 

— Ei bine, chestia asta e tare neobișnuită. Dar 
n-aș vrea să văd cum un uriaș mare și urât 
desparte un cuplu drăguţ ca al vostru. 

Heimdall ne-a arătat cu degetul pe mine și pe 


Sam. 

— Aăă, de fapt e vorba de ei doi, l-am corectat, 
arătând spre Amir. 

Alex a pufnit din curcubeu. 

— Bine, sigur, a spus Heimdall. îmi pare rău. 
Ară- taţi foarte diferit când nu vă văd prin lentila 
aparatului. Poate aveţi dreptate în privința 
perspectivei noi! Să vedem ce putem găsi în cele 
Nouă Lumi! 

CAPITOLUL 32 


Godzilla îmi trimite un mesaj important 


Heimdall s-a uitat în zare și imediat s-a tras în 
spate. 

— Mamele mele, toate nouă! 

Alex Fierro s-a ridicat în capul oaselor, 
interesată deodată. 

— Ce este? 

— Ăăă. 

Obrajii lui Heimdall începeau să capete aceeași 
culoare ovină ca părul lui. 

—  Uriași. O mulțime. Par... par să se-adune la 
granițele Midgardului. 

M-am întrebat ce alte ameninţări îi scăpaseră lui 
Heimdall în timp ce se băga în fotografiile cu 
președintele. Cu tipul asta și cu Thor căruia îi 
lipsea ciocanul, nu era de mirare că siguranţa 
Asgardului depindea de oameni nepregătiți, lipsiți 


de antrenament ca... ei bine, ca noi. 

Sam a reușit să-și controleze vocea. 

— Stim despre uriași, Lord Heimdall. Ei 
bănuiesc că ciocanul lui Thor s-a pierdut. Dacă nu- 
1 recuperăm cât de curând... 

— Da. 

Heimdall și-a lins buzele. 

— Eu... parcă ai pomenit ceva de asta. 

Și-a făcut mâna pâlnie la ureche și a ascultat. 

— Vorbesc despre... o nuntă. Nunta lui Thrym. 
Unul dintre generalii uriașilor... se plânge că 
trebuie să aștepte până după nuntă ca să 
pornească invazia. Se pare că Thrym le-a promis 
vești bune după ceremonie, ceva care le va ușura 
mult invazia. 

— O alianţă cu Loki? mi-am dat cu presupusul, 
deși ceva nu mi se părea tocmai în regulă. Sigur 
era și altceva la mijloc. 

— în plus, a continuat Heimdall, Thrym a spus 
că... da, armatele sale nu se alătură invaziei decât 
după nuntă. A avertizat celelalte armate că ar fi 
nepoliticos să înceapă războiul fără el. Nu... nu 
cred că uriașii sunt speriaţi de Thrym, dar din ce 
aud, sunt îngroziţi de sora lui. 

Mi-am adus aminte de visul meu: vocea aspră a 
uriașei care-mi măturase borcanul de murături de 
pe bar. 

— Heimdall, am întrebat, îl poţi vedea pe 
Thrym? Ce face? 

Zeul a mijit ochii și s-a uitat și mai atent în gol. 

— Da, uite-l, chiar la marginea câmpului meu 
vizual, sub un strat de vreun kilometru și jumătate 


de piatră. Stă în fortăreaţa lui sinistră. Nu înţeleg 
de ce vrea să locuiască într-o peșteră decorată ca 
un bar. O, dar tare urât mai e! Mi-e milă de cea 
care se mărită cu el. 

— Super, a mormăit Sam. Ce face? 

— Bea, a spus Heimdall. Acum râgâie. Acum bea 
din nou. Sora lui, Thrynga... are o voce care sună 
ca niște vâsle care râcâie gheaţa! își bate joc de el 
că-i prost. Zice că nunta e o idee stupidă și că ar 
trebui să ucidă mireasa de îndată ce ajunge acolo! 

Heimdall a făcut o pauză când, probabil, și-a 
adus aminte că Samirah era amărâta în cauză. 

— Aăă... îmi pare rău. După cum bănuiam, 
ciocanul nu se vede nicăieri. Nu mă miră. Uriașii 
ăștia de pământ pot îngropa chestii... 

— Lasă-mă să ghicesc, am spus. în pământ? 

— Exact! 

Heimdall s-a arătat impresionat de cunoștințele 
mele despre uriașii de pământ. 

— Le recuperează de acolo chemându-le pur și 
simplu. îmi imaginez că Thrym va aștepta până 
după nuntă. Odată ce are mireasa și zestrea 
acesteia, va chema ciocanul... asta dacă e să 
respecte înţelegerea. 

Lui Amir părea să-i fie mai greață decât îmi 
fusese mie la bordul avionului Cessna Citation. 

— Sam, nu poţi face asta! E prea periculos. 

— Nu o voi face. 

A strâns pumnii. 

— Lord Heimdall, ești protectorul patului sacru 
al căsătoriei, nu-i așa? în poveștile din vechime se 
spune că ai călătorit printre oameni, ai dat sfaturi 


cuplurilor, le-ai binecuvântat urmașii și ai creat 
clasele sociale ale societăţii vikinge? 

— Am făcut eu asta? 

Heimdall a aruncat o privire la telefon, ca și cum 
ar fi fost tentat să caute aceste informații. 

— Adică, da. Desigur! 

— Atunci ascultă-mi jurământul sacru, a spus 
Sam. Jur pe Bifrost și pe toate cele Nouă Lumi că 
nu mă voi căsători niciodată cu nimeni, cu excepţia 
acestui bărbat, Amir Fadlan. (Din fericire, a arătat 
în direcţia corectă și nu m-a implicat în niciun fel. 
Altfel situaţia ar fi devenit stânjenitoare.) Nici nu 
mă voi preface că mă mărit cu uriașul Thrym. Asta 
n-o să se întâmple. 

Alex Fierro s-a ridicat, cu colţurile gurii lăsate. 

— Aăă... Sam? 

Am bănuit că Alex se gândea la același lucru ca 
mine: că, dacă Loki putea controla acţiunile lui 
Sam, atunci ea n-ar fi putut să-și respecte 
jurământul. 

Sam i-a aruncat lui Alex o privire de avertizare. 
Surprinzător, Alex a tăcut. 

— Am făcut jurământul, a anunțat Sam. 
Inshallah**", îl voi respecta și mă voi căsători cu 
Amir Fadlan, în conformitate cu învăţăturile 
Coranului și ale Profetului Mohamed, pacea fie cu 
el. 

M-am întrebat dacă Podul Bifrost avea să se 
prăbușească sub greutatea jurământului sacru 
musulman pe care-l făcuse Sam, dar nu s-a 
schimbat nimic, cu excepţia lui Amir, care arăta de 
parcă ar fi fost lovit între ochi cu un phablet. 


XXIII Cu voia lui Allah. 


— P... pacea fie cu el, a bâiguit el. 

Heimdall și-a tras nasul. 

— Ce drăguţ! 

O lacrimă albă ca seva plantelor i-a alunecat pe 
obraz. 

— Sper să vă iasă, copii nebuni ce sunteţi. 
Vorbesc serios. Aș vrea... 

Și-a înclinat capul, ascultând  rumoarea 
îndepărtată a universului. 

— Nu, nu-s pe lista de invitaţi la nunta ta cu 
Thrym, fir-ar să fie. 

Sam mi-a aruncat o privire de genul: „Oare 
ultimele minute s-au întâmplat doar în capul meu?“ 

— Lord Heimdall, te referi la... nunta la care am 
jurat că n-o să particip? 

— Da, a confirmat el. Sunt sigur că va fi 
minunat, dar viitoarea ta cumnată, Thiynga, o tot 
dă înainte cu... Niciun zeu din Aesir, niciun zeu din 
Vanir. Se pare că au un sistem de securitate clasa 
întâi de verificare a invitaţilor. 

— Nu vor ca Thor să intre, și-a dat Alex cu 
părerea, și să-și fure ciocanul. 

— Cred că ai dreptate. 

Heimdall a continuat să se uite la orizont. 

— Chestia e că fortăreaţa asta ca un bar... am 
văzut cum stă treaba acolo. Există o singură 
intrare şi tunelul de acces se tot mișcă, 
deschizându-se zilnic într-un alt loc. Uneori dă în 
spatele unei cascade sau într-o peșteră din 
Midgard sau sub rădăcinile unui copac. Chiar dacă 
Thor ar vrea să pună la cale un atac, n-ar ști de 
unde să pornească. Nu văd cum aţi putea organiza 
o ambuscadă ca să furaţi ciocanul. 


S-a încruntat. 

— Thym și Thrynga încă mai vorbesc despre 
lista de invitaţi. Doar familia și uriașii sunt invitaţi 
și... cine e Randolph? 

Am avut senzaţia că temperatura tocmai a 
crescut brusc pe Podul Bifrost. Fața mă mânca de 
parcă pe obraz tocmai mi-ar fi apărut o urmă de 
arsură în formă de palmă. 

— Randolph e unchiul meu, am spus. îl vezi? 

Heimdall a clătinat din cap. 

— Nu e în Jotunheim, dar Thrym și Thrynga 
sunt tare nervoși că e pe listă. Thrym spune: „Loki 
insistă“. Thrynga aruncă cu sticle. 

Heimdall s-a strâmbat. 

— îmi pare rău, dar a trebuit să-mi feresc 
privirea. Fără aparatul foto, totul pare atât de 
tridimensional! 

Amir m-a privit cu îngrijorare. 

— Magnus, ai un unchi care e implicat în toată 
povestea asta? 

N-am vrut să intru în detalii. Mi-am amintit de 
scena din tumulul plin de zombi, cu Randolph care 
plângea în timp ce-l spinteca pe Blitzen cu Sabia 
Skofnung. 

Din fericire, Alex Fierro a schimbat subiectul. 

— Hei, Lord Selfie, a spus el, și cu ucigașul de 
tapi cum rămâne? Pe el trebuie să-l găsim acum. 

— A, da. 

Heimdall și-a dus lama săbiei la ochi ca o 
vizieră, cât pe ce să mă decapiteze. 

— Aţi spus că purta haine negre, un coif de 
metal cu apărătoare pentru faţă ca un bot rânjit de 


lup? 

— Fix așa, am spus. 

— Nu-l văd. Dar ceva e ciudat. Știu că am spus 
că n-o să folosesc camera foto, dar... ah, nu știu 
cum să vă descriu ce văd. 

A ridicat phabletul și a făcut o poză. 

— Ce părere aveţi? 

Ne-am strâns toţi patru în jurul ecranului. 

Era greu să estimezi dimensiunea de vreme ce 
poza fusese făcută din spaţiul inter-dimensional, 
dar pe o stâncă se afla o clădire ce semăna cu un 
depozit. De-a latul acoperișului scria cu litere de 
neon strălucitoare, aproape la fel de vizibile ca 
panoul Citgo: PISTELE UTGARD. 

în spate, chiar mai mare și mai impresionantă, 
era o Godzilla gonflabilă, ca o reclamă pentru 
reduceri la un dealer auto. în mâinile Godzillei era 
un afiș pe care scria: SALUTARE, MAGNUS. 

VINO PE LA MINE! 

AM INFO. ADU-ŢI ȘI PRIETENII! 

SINGURA CALE DE A-L ÎNFRÂNGE PE THRYM 
+ BOWLING CLASA ÎNTÂI. 

XOX BIG BOY 

Am scos câteva înjurături în scandinavă. Mi-a 
venit să arunc Phabletul Zilei Judecăţii de pe Podul 
Bifrost. 

— Big Boy, am spus. Ar fi trebuit să-mi dau 
seama. 

— E de rău, a murmurat Sam. Ti-a spus că într- 
o zi vei avea nevoie de ajutorul lui. Dar dacă ele 
singura noastră speranţă, am încurcat-o. 

— De ce? a întrebat Amir. 


— Da, a zis Alex. Cine e acest Big Boy care 
comunică prin Godzille gonflabile? 

— îl știu! a spus Heimdall vesel. E cel mai 
periculos și puternic vrăjitor uriaș din toate 
timpurile! Numele său adevărat e Utgard-Loki. 


CAPITOLUL 33 


Pauză de falafel? Da, mulțumesc 


încă un pont viking: Dacă Heimdall se oferă să 
te lase undeva, spune NU! 

Heimdall s-a gândit să ne trimită înapoi în 
Midgard dizolvând Podul Bifrost de sub picioarele 
noastre și lă- sându-ne literalmente să ne prăbușim 
în gol. După ce ne-am oprit din strigat (sau poate 
doar eu am strigat; nu mă judecaţi), ne-am trezit la 
intersecţia dintre străzile Charles și Boylston, în 
fața statuii lui Edgar Allan Poe. în acel moment, cu 
siguranță aveam o inimă care spunea taina”. 
Pulsul îmi era atât de rapid, că l-aș fi auzit și 
printr-un zid de cărămidă. 

Eram cu toţii epuizați, dar eram și flămânzi și 
agitaţi de la toată adrenalina post-curcubeu. 
Important era că ne aflam la un cvartal distanţă de 
food court-w| din Clădirea Transporturilor, unde 
familia Fadlan avea un restaurant. 

— Știţi..., Amir și-a mișcat degetele vrând parcă 
să se asigure că încă le mai avea. Aș putea să 
pregătesc ceva pentru cină. 

— Nu trebuie, frate, am spus, gest destul de 
nobil, având în vedere ce mult îmi plăcea reţeta de 


XXIV Trimitere la povestirea „Inima care-și 
spune taina“ a lui Edgar Allan Poe. 


falafel a familiei sale. (Știu că mi-a cerut să-i 
amintesc să nu-mi mai dea niciodată falafel, dar 
am decis să interpretez rugămintea respectivă ca 
pe un act de nebunie temporară.) 

Amir a clătinat din cap. 

— Nu, eu... chiar vreau să fac asta. 

îl înţelegeam. Lumea lui tocmai fusese dată 
peste cap. Avea nevoie să facă ceva ce știa ca să se 
calmeze. Tânjea după confortul pe care i-l dădeau 
chifteluțele de năut prăjite în baie de ulei, așa că 
ce rost avea să-l contrazic? 

Clădirea Transporturilor era închisă până a 
doua zi dimineaţa, dar Amir avea chei. Ne-a băgat 
înăuntru, a deschis Fadlan's Falafel și a pregătit 
bucătăria pentru o cină târzie/mic dejun matinal 
delicios. 

între timp, Alex, Sam și cu mine ne-am așezat la 
o masă din food court și am ascultat cum clinchetul 
oalelor și al friteuzelor se răspândea prin spaţiul 
vast precum țipetele unor păsări metalice. 

Sam părea ameţită. A răsturnat o solniță și 
desena litere în grăunţele albe - nu mi-am dat 
seama dacă erau arabe sau scandinave. 

Alex și-a pus picioarele încălțate cu bascheţii roz 
pe scaunul din faţă. Şi-a răsucit degetele mari, 
măturând încăperea cu ochii săi de nuanţe diferite. 

— Deci, uriașul ăsta vrăjitor... 

— Utgard-Loki, am spus. 

O grămadă de oameni din cosmosul norvegian 
mă avertizaseră că numele au putere. Nu trebuia 
să le pronunţi decât dacă era nevoie. Eu preferam 
să mă comport cu numele ca și cu hainele la mâna 


a doua. Mi se părea cea mai bună cale de a le 
stoarce de putere. 

— Nu e uriașul meu preferat. 

M-am uitat în jur ca să mă asigur că nu era prin 
preajmă niciun porumbel vorbitor. 

— Acum câteva luni a apărut chiar aici. M-a 
păcălit să-i dau lui falafelul meu. Apoi s-a 
transformat într-un vultur și m-a purtat pe 
deasupra acoperișurilor Bostonului. 

Alex a bătut darabana cu degetele în masă. 

— Şi acum vrea să-i faci o vizită la sala de 
bowling. 

— Ştii care-i partea nasoală? Asta e cel mai 
puțin nebunesc lucru care mi s-a întâmplat 
săptămâna asta. 

Alex a pufnit. 

— Atunci de ce îl cheamă Loki? 

S-a uitat la Sam. 

— Are vreo legătură cu noi? 

Sam a clătinat din cap. 

— Numele lui înseamnă Loki din Outlands. 
Nicio legătură cu... tatăl nostru. 

Cuvântul tată nu-mi mai evocase sentimente 
atât de negative de când cu Marele Dezastru 
Alderman din după-amiaza aceea. în timp ce-i 
priveam pe Alex și pe Sam stând faţă în față, mi-am 
dat seama că erau două persoane cât se poate de 
diferite. însă amândoi aveau aceeași expresie: 
resemnare amară că îl aveau ca tată pe zeul 
înșelăciunii. 

— Partea bună, am spus, e că Utgard-Loki nu 
mi s-a părut un mare admirator al celuilalt Loki. 
Nu-i văd colaborând. 


— Amândoi sunt uriași, a precizat Alex. 

— Uriaşii se luptă între ei la fel ca oamenii, a 
zis Sam. Și, ţinând cont de ce am aflat de la 
Heimdall, nu ne va fi ușor să recuperăm ciocanul 
de la Thrym. Avem nevoie de orice sfat. Utgard- 
Loki e viclean. Ne-ar putea oferi o soluţie pentru a 
dejuca planurile tatei. 

— Loki contra Loki, am spus. 

Alex și-a trecut mâna prin claia de păr verde. 

— Nu-mi pasă cât de șiret și de inteligent e 
prietenul tău, uriașul. Până la urmă, noi suntem cei 
care trebuie să mergem la nunta aia și să luăm 
ciocanul. Ceea ce înseamnă că noi va trebui să ne 
confruntăm cu Loki. 

— Noi ? am întrebat. 

— Vin cu voi, a spus Alex. Evident. 

Mi-am amintit de visul cu Loki în apartamentul 
lui Alex: „Este o rugăminte atât de simplă.“ Faptul 
că la nuntă aveau să fie prezenți doi dintre copiii 
lui Loki, care puteau fi controlaţi în funcţie de cel 
mai mic capriciu al lui... nu era tocmai ce numeam 
o coincidenţă fericită. 

Samirah a mai desenat ceva în sare. 

— Alex, nu-ţi pot cere să vii. 

— Nu-mi ceri, a spus Alex, dar eu îţi zic că vin. 
M-ai adus în viaţa de apoi. Asta e șansa mea să fac 
ceva bun. Tu știi ce trebuie să facem. 

Sam a clătinat din cap. 

— Eu... tot nu cred că e o idee bună. 

Alex și-a aruncat mâinile în aer. 

— Tu chiar mi-ești rudă? Unde ţi-e nesăbuinţța? 
Sigur, nu-i o idee bună, dar e singura cale. 

— Ce idee? am întrebat. Ce vrei să spui? 


E limpede că pierdusem o discuţie între cei doi, 
dar niciunul nu se arăta nerăbdător să mă pună la 
curent. Tocmai atunci s-a întors Amir cu mâncarea. 
A pus pe masă un platou încărcat cu kebab de 
miel, dolma!, fala- fel, kibbeh**' *! și alte bunătăţi 
divine și mi-am amintit care îmi erau priorităţile. 

—  Dumneata, domnule, am spus, ești o entitate 
puternică. 

A schiţat un zâmbet. A dat să se așeze lângă 
Sam, dar Alex a pocnit din degete. 

—  Aăă, iubăreţule. însoţitorul zice că nu. 

Amir a părut jignit. S-a mutat între Alex și mine. 

Ne-am pus pe mâncat. (De fapt, eu cred că m- 
am pus cel mai vârtos pe mâncat.) 

Amir a mușcat colţul unui triunghi de pită. 

— Nu mi se pare posibil... mâncarea are același 
gust. Friteuza prăjește la aceeași temperatură. 
Cheile mele se potrivesc în aceleași broaște. Şi 
totuși... întregul univers s-a schimbat. 

— Nu totul s-a schimbat, l-a încurajat Sam. 

Amir avea o expresie melancolică, de parcă și-ar 
fi amintit o experienţă frumoasă, irepetabilă din 
copilărie. 

— înțeleg, Sam, a spus el. Și înțeleg și ce vrei 
să spui despre divinităţile scandinave. Nu sunt zei. 
Oricine își poate face se//ze-uri cu o sabie și un 
corn de berbec... 

A clătinat din cap. 

— Poate că are Allah nouăzeci și nouă de nume, 


XXV Sărmăluţe în foi de viţă, umplute cu 
un amestec de legume. 
XXVI Chiftele din carne de vită, miel, capră 


sau cămilă, bulgur și ceapă. 


dar Heimdall nu se numără printre ele. 

Alex a rânjit. 

— Îmi place de tipul ăsta. 

Amir a clipit, parcă neștiind cum să reacționeze 
la compliment. 

— Deci... ce facem acum? Ce poate fi mai tare 
decât o plimbare pe Podul Bifrost? 

Sam i-a zâmbit timid. 

— Păi, în seara asta trebuie să vorbesc cu Jid și 
Bibi ca să le explic de ce am lipsit așa de mult. 

Amir a dat din cap. 

— O să... încerci să le arăţi cele Nouă Lumi, cum 
mi-ai arătat și mie? 

— Nu poate, a spus Alex. Sunt prea bătrâni. 
Mintea lor nu e la fel de flexibilă. 

— Hei, am spus. Nu-i cazul să fii nepoliticos. 

— Sunt sincer. 

Alex a mestecat o bucată de miel. 

— Cu cât ești mai în vârstă, cu atât ţi-e mai greu 
să accepţi că lumea nu-i așa cum crezi. E un 
miracol că Amir a reușit să vadă dincolo de ceaţă și 
de farmece iară să înnebunească. 

M-a privit un pic mai mult decât era necesar. 

— Da, a mormăit Amir. Mă simt foarte norocos 
că nu-s nebun. 

— Alex are dreptate, a zis Sam. Când am vorbit 
cu bunicii azi dimineaţă, discuţia pe care o 
avuseseră cu Loki începea deja să li se șteargă din 
memorie. Știau doar că trebuiau să fie supăraţi pe 
mine. Işi aminteau că tu și cu mine ne-am certat. 
Dar detaliile... 

A făcut pufcu un gest din vârful degetelor. 


Amir și-a frecat bărbia. 

— La fel și tata. M-a întrebat doar dacă am 
reușit să trecem peste divergențe. Cred că... le-am 
putea spune orice despre unde am fost în seara 
asta, nu? Ar crede orice scuză lumească mai 
degrabă decât adevărul. 

Alex i-a tras un ghiont cu cotul. 

— Să nu-ți vină idei, iubăreţule. încă sunt 
însoţitorul tău. 

— Nu! Am vrut să spun... niciodată n-aş... 

—  Relaxează-te, a spus Alex. îmi bat joc de 
tine. 

— Ah. 

Amir nu părea mai relaxat. 

— Şi după seara asta? Ce urmează? 

— Mergem în Jotunheim, a spus Sam. Avem un 
uriaș de luat la întrebări. 

— O să călătorești în altă lume. 

Amir a clătinat uimit din cap. 

— Ştii, când ţi-am aranjat lecţiile de zbor cu 
Barry, am... am crezut că-ţi lărgești orizontul. 

A râs cu tristeţe. 

— Ce prost am fost. 

— Amir, a fost cel mai frumos cadou... 

— E în regulă. Nu mă plâng. Doar că... 

A expirat aerul din piept cu un șuierat. 

— Cu ce te pot ajuta? 

Sam și-a pus mâna pe masă, cu degetele 
îndreptate spre Amir, ca și cum l-ar fi ţinut de 
mână. 

— Ai încredere în mine. Crede în ce ţi-am 
promis. 


— Cred, a spus el. Dar sigur mai e ceva. Acum, 
că înţeleg totul... 

A fluturat cu o furculiţă din plastic înspre tavan. 

— Vreau să te susţin. 

— Dar mă susţii, l-a asigurat Sam. Ai văzut că 
sunt walkirie și n-ai fugit mâncând pământul. Nici 
nu știi ce mult mă ajută asta. Te rog, ai grijă de 
tine, de dragul meu, până ne întoarcem. Fii ancora 
mea. 

— Cu plăcere. Deși... 

A zâmbit sfios, de parc-ar fi fost Heimdall. 

— De fapt nu te-am văzut ca walkirie. Crezi 
că...? 

Sam s-a ridicat în picioare. 

— Alex, Magnus, ne vedem de dimineață? 

— La statuia din parc, am spus. Ne vedem 
acolo. 

A încuviinţat din cap. 

— Amir, peste două zile totul se va termina. 
Promit. 

S-a ridicat în aer și a dispărut într-o 
străfulgerare aurie. 

Lui Amir i-a căzut furculiţa de plastic din mână. 

— E adevărat, a zis el. Nu-mi vine să cred. 

Alex a rânjit. 

— Bun, se face târziu. Ai mai putea face ceva 
pentru noi, Amir, amice. 

— Sigur. Orice. 

— Ce-ai zice să pui la pachet falafelul ăsta? 

CAPITOLUL 34 


în vizită la mausoleul meu preferat 


A doua zi dimineaţa, m-am trezit în patul meu 
din Walhalla, nerefacut și, cu siguranţă, nepregătit 
să plec. Am umplut un sac cu materiale de 
camping și cu falafe- lul de cu o seară înainte. Am 
trecut pe la T.J., care stătea vizavi de apartamentul 
meu - mi-a dat Sabia Skofnung și mi-a promis că va 
fi pe fază dacă voi avea nevoie de cavaleria grea 
sau dacă va trebui să iau cu asalt fortificațiile 
inamice. Apoi m-am întâlnit cu Alex Fierro în hol și 
am pornit spre Midgard. 

Alex a fost de acord să facă o oprire înainte să 
ne întâlnim cu ceilalți. Nu prea voiam să fac asta, 
dar m-am simţit obligat să intru prin efracţie în 
conacul din Back Bay al lui Randolph, ca să văd ce 
mai face unchiul meu trădător și criminal. Pentru 
că, nu-i așa, asta fac rudele. 

Nu știam ce aveam să fac dacă-l vedeam. Poate 
aveam să găsesc o cale să-l eliberez din ghearele 
lui Loki. Poate aveam să-i trag una peste bot cu o 
pungă de kibbeh, deși asta ar fi fost o risipă de 
kibbeh de calitate. 

Din fericire pentru Randolph și pentru mâncare, 


nu era acasă. Am deschis ușa din spate, ca de 
obicei - Randolph nu înţelesese mesajul că trebuia 
să-și schimbe încuietorile - apoi, împreună cu Alex, 
ne-am fâțâit prin conac, furând rezervele de 
ciocolată ale lui Randolph (pentru că era musai s-o 
facem), făcând haz de draperiile opulente și de 
fleacurile din casă, și, în cele din urmă, am ajuns în 
biroul bătrânului. 

Nimic nu se schimbase de la ultima mea vizită. 
Pe birou erau hărţi desfăcute. Piatra de mormânt 
vikingă stătea în colţ, iar capul de lup de pe ea se 
uita la mine cu colții dezgoliţi. Pe rafturi erau arme 
și podoabe medievale, precum și cărţi legate în 
piele și fotografii cu Ran- dolph de la siturile 
arheologice din Scandinavia. 

Pandantivul Jack zbârnâia plin de energie la 
gâtul meu. Nu-l mai adusesem niciodată acasă la 
Randolph. Presupun că nu i-a plăcut. Sau poate că 
era încântat fiindcă aveam Sabia Skofnung prinsă 
pe spate. 

M-am întors spre Alex. 

— Hei, ești femeie astăzi? 

întrebarea mi-a scăpat până să apuc să decid 
dacă era ciudată, nepoliticoasă sau dacă aveam să- 
mi pierd capul pentru c-o rostisem. 

Alex a schiţat un zâmbet care, speram eu, era 
amuzat, nu criminal. 

— Dece mă întrebi? 

— Sabia Skofnung. Nu poate fi scoasă în 
prezenţa femeilor. îmi place mai mult de ea când 
nu poate fi scoasă din teacă. 

— A. Stai așa. 


Faţa lui Alex s-a schimonosit de concentrare. 

— Gata! Acum sunt femeie. 

Probabil c-am făcut o faţă de zile mari. 

Alex a izbucnit în râs. 

—  Glumesc. Da, sunt femeie astăzi. Fa și ei. 

— Darnuţi-ai... 

—  Schimbat genul prin puterea voinţei? Nu, 
Magnus. Nu merge așa. 

Şi-a trecut degetele peste biroul lui Randolph. 
Fereastra cu vitraliu îi arunca o lumină multicoloră 
pe chip. 

— Deci aș putea să te întreb...? 

Am dat din mâini aiurea. Nu-mi găseam 
cuvintele potrivite. 

— Cum merge? 

A zâmbit. 

— Atâta timp cât nu-mi ceri să reprezint fiecare 
persoană gender fluid, bine? Nu-s ambasador. Nu 
sunt nici predicator, nici etalon. Sunt doar - mi-a 
imitat datul din mâini - eu. încerc să fiu eu cât pot 
de bine. 

Mi s-a părut corect. Era mai bine așa decât să 
mă lovească, să mă strângă de gât cu șnurul sau să 
se transforme într-un ghepard și să mă sfâșie. 

— Dar tu poţi să-ți schimbi forma, am spus. Nu 
poţi să... știi tu, să fii ce vrei? 

Ochiul mai închis la culoare i s-a zbătut, de 
parcă aș fi atins o coardă sensibilă. 

— în asta constă ironia. 

A ridicat o scrisoare în lumina filtrată de 
vitraliu. 

— Pot arăta ca orice sau oricine vreau. însă, 


nu. Nu pot să-mi schimb când vreau genul regii. 
Este cu adevărat fluid, în sensul că nu-l pot 
controla. De cele mai multe ori, mă consider de 
gen feminin, dar uneori am zile când sunt cât se 
poate de bărbat. Şi te rog să nu mă întrebi de unde 
știu ce sunt într-o anume zi. 

Asta ar fi fost următoarea mea întrebare. 

— Atunci de ce nu-ţi zici ei și lor? N-ar fi mai 
clar așa, decât să tot schimbi pronumele? 

— Pentru cine să fie mai clar? Pentru tine? 

Probabil că am rămas cu gura căscată, pentru 
că și-a dat ochii peste cap, gen „Da' tâmpit mai 
ești!“ Am sperat că Heimdall nu înregistra discuţia 
noastră ca s-o pună pe Vine. 

— Uite ce e, unii oameni preferă ei, a spus 
Alex. Sunt non-binari sau mid-spectrum sau mai 
știu eu ce. Dacă ei vor să li te adresezi cu ei, atunci 
asta ar trebui să faci. Dar eu nu vreau să folosesc 
aceleași pronume tot timpul, pentru că nu mă 
reprezintă. Mă schimb des. Asta-i ideea. Când sunt 
o ea, sunt o ea. Când sunt un el, sunt un el. Eu nu 
sunt ei. Ai înţeles? 

— Dacă spun că nu, o să-mi faci rău? 

— Nu. 

— Atunci nu, nu chiar. 

A ridicat din umeri. 

— Nu trebuie să înţelegi. Doar să fi 
respectuos. 

— Cu fata care are sârma aia tăioasă? Nicio 
problemă. 

Probabil că i-a plăcut răspunsul meu. Felul în 
care mi-a zâmbit nu lăsa loc de interpretări. 


Temperatura din birou a crescut cu vreo cinci 
grade. 

Mi-am dres vocea. 

— In orice caz, căutăm tot ce ne-ar putea ajuta 
să înțelegem ce se întâmplă cu unchiul meu. 

Am început să mă uit la rafturile cu cărţi de 
parcă aș fi știut exact ce fac. N-am găsit mesaje 
ascunse sau manete care să deschidă camere 
secrete. în Scooby-Doo totul părea mereu foarte 
simplu. 

Alex a verificat sertarele biroului lui Randolph. 

— Ai locuit în mausoleul ăsta mare? 

— Din fericire, nu. Stăteam cu mama într-un 
apartament din Allston... înainte să moară. Apoi am 
rămas pe drumuri. 

— Dar familia ta avea bani. 

— Randolph avea. 

Am ridicat o fotografie veche cu el și Caroline, 
Aubrey și Emma. Mă durea inima să mă uit la ea. 
Am întors-o. 

— Urmează să mă întrebi de ce n-am venit să 
stau cu el în loc să trăiesc pe străzi? 

Alex a pufnit. 

— Pe toţi zeii, nu. N-aș întreba asta niciodată. 

Vocea îi devenise amară, de parcă știa prea bine 
cum stă treaba cu rudele bogate și ticăloase. 

— Provii dintr-un... loc ca ăsta? am întrebat. 

Alex a închis sertarul biroului. 

— Familia mea avea o mulţime de lucruri, însă 
nu din cele care contează... cum ar fi un fiu 
moștenitor. Sau, știi tu, sentimente. 

Am încercat să mi-o imaginez pe Alex trăind 


într-un conac ca ăsta sau socializând la o petrecere 
cu ștaif precum cea din Alfheim, a domnului 
Alderman. 

— Ai tăi știau că ești copilul lui Loki? 

— O, Loki a avut grijă de sista. Părinţii mei 
muritori l-au învinovăţit pe el pentru că-s așa, 
pentru că sunt gender fluid. Ziceau că m-a corupt, 
că mi-a băgat idei în cap, bla, bla, bla. 

— Și părinţii tăi nu l-au... uitat pe Loki, la fel ca 
bunicii lui Sam? 

— Aș fi vrut eu. Loki a avut grijă să-și 
amintească. El... le-a deschis ochii pentru 
totdeauna, ca să zic așa. Cum ai făcut tu cu Amir, 
doar că motivele tatei n-au fost la fel de onorabile. 

— N-am făcut nimic cu Amir. 

Alex s-a apropiat de mine și și-a încrucișat 
braţele. Purta o flanelă roz cu verde și niște blugi 
albaștri obiș- nuiţi. Bocancii ei de drumeţie erau 
plictisitor de practici, cu excepţia șireturilor de un 
roz metalic sclipitor. 

Ochii ei de culori diferite parcă-mi trăgeau 
gândurile în două direcţii simultan. 

— Chiar crezi că n-ai făcut nimic? m-a întrebat 
ea. Când l-ai prins pe Amir de umeri? Când mâinile 
au început să-ţi strălucească? 

— Am... strălucit? 

Nu-mi aminteam să fi invocat puterea lui Frey. 
Nici măcar nu-mi trecuse prin cap că Amir ar fi 
avut nevoie să fie vindecat. 

— L-ai salvat, Magnus, a spus Alex. Până și eu 
am văzut. Tensiunea l-ar fi distrus. I-ai dat puterea 


să-și deschidă mintea iară să cedeze. Tu ești 
singurul motiv pentru care e întreg la minte. 

Am avut senzaţia că mă aflam pe Podul Bifrost, 
mistuit de culorile incandescente. Nu știam ce să 
fac cu aprobarea din privirea lui Alex sau cu ideea 
că aș fi vindecat mintea lui Amir fără s-o știu. 

Mi-a tras un pumn în piept, destul de tare încât 
să fie dureros. 

— Ce-ai zice să terminăm aici? încep să mă 
sufoc în locul ăsta. 

— Da. Da, sigur. 

Și mie îmi era greu să respir, dar nu din cauza 
casei. De la felul în care vorbise Alex despre mine, 
pe un ton aprobator... mi se aprinsese un beculeț. 
Mi-am dat seama de cine îmi aducea aminte - 
energia ei plină de neastâmpăr, statura ei minionă 
și părul ondulat, cămașa de flanelă, blugii și 
bocancii, nepăsarea față de părerea altora despre 
ea, până și râsul - din rarele ocazii în care râdea. 
îmi mod ciudat, îmi aducea aminte de mama. 

Am hotărât să nu mă gândesc prea mult la asta. 
Altfel ajungeam să mă psihanalizez mai ceva ca 
ţapul Otis. 

Am mai aruncat un ochi spre rafturi. Privirea 
mi-a căzut pe singura fotografie înrămată în care 
nu apărea Randolph: o fotografie cu o cascadă 
îngheţată din natură, cu ţurţuri de gheaţă ce 
atârnau de marginea unei stânci cenușii. Ar fi 
putut fi o fotografie frumoasă cu un colț oarecare 
de natură, dar locul îmi părea cunoscut. Culorile 
erau mai vii decât în celelalte fotografii, ca și cum 


ar fi fost făcută mai recent. Am ridicat-o. Pe raftul 
unde stătuse nu era praf. Dar era altceva - o invi- 
tatie de nuntă verde. 

Alex s-a uitat la fotografie. 

— Ştiu locul ăsta. 

— Cascada  Vălul Miresei, am spus. New 
Hampshire. Am fost acolo în excursie. 

— Șieu. 

în alte condiţii, am fi făcut schimb de povești din 
drumeţii. Asta era o altă asemănare ciudată între 
ea și mama mea, și poate că era și motivul pentru 
care Alex avea un atrium deschis în mijlocul 
apartamentului său de la hotel, la fel ca mine. 

Dar în momentul acela mintea îmi era în altă 
parte. Mi-am amintit ce spusese Heimdall despre 
fortăreaţa lui Thrym și despre cum intrarea se 
schimba mereu, încât era imposibil de prezis unde 
s-ar fi aflat în ziua nunţii. „Uneori dă în spatele 
unei cascade“, spusese. 

M-am uitat la invitaţia de nuntă care arăta exact 
ca cea pe care o aruncase Sam. La dată scria: 
PESTE DOUĂ ZILE. Adică poimâine. La Joc încă 
scria: VĂ ANUNŢĂM NOI. 

Poate că fotografia cu Cascada Vălul Miresei era 
doar o fotografie oarecare. Numele putea fi doar o 
coincidenţă. Sau poate că unchiul lui Randolph nu 
era controlat cu totul de Loki. Poate că-mi lăsase 
un indiciu demn de Scooby-Doo. 

— E invitaţia la nuntă a lui Sam, a zis Alex. 
Oare înseamnă ceva că a fost ascunsă în spatele 
fotografiei? 


— Poate nu înseamnă nimic, am spus. Sau 
poate că e un loc de intrare pentru oaspeţii 
nepoftiți. 


CAPITOLUL 35 


Avem o mică problemă 


LOC DE ÎNTÂLNIRE: statuia lui George 
Washington din Grădina Publică. Hearthstone, 
Blitzen și Samirah erau deja acolo, împreună cu un 
alt vechi prieten, care întâmplător era un cal cu 
opt picioare. 

— Stanley! am exclamat. 

Armăsarul a nechezat și m-a mirosit. A arătat cu 
capul spre statuia ecvestră a lui George 
Washington, parcă spunând: „îţi vine să crezi? 
Tipul ăsta nu-i chiar așa grozav. Calul său are doar 
patru picioare.“ 

Prima dată când îl întâlnisem pe Stanley ne 
prăbușiserăm împreună de pe o stâncă din 
Jotunheim, în drum spre fortăreaţa unui uriaș. M- 
am bucurat să-l revăd, dar presimțeam că urmează 
să luăm parte la episodul doi - Căderea de pe 
stâncă II: Ascensiunea lui Big Boy. 

L-am mângâiat pe bot pe Stanley. Mi-ar fî plăcut 
să am un morcov pentru el, dar n-aveam decât 
ciocolată și kibbeh și probabil că niciuna nu i-ar fi 
făcut bine unui cal cu opt picioare. 

— Tu l-ai chemat? l-am întrebat pe Hearthstone. 


Cum de mai ești conștient? 

Prima dată când Hearth folosise ehwaz, runa 
pentru transport, se prăbușise și aiurase o 
jumătate de oră despre niște mașini de spălat. 

Hearth a ridicat din umeri, deși am detectat 
puţină mândrie pe faţa lui. Arăta mai bine astăzi, 
după ce petrecuse o noapte în patul de bronzat. 
Blugii și geaca lui negre fuseseră spălate și avea la 
gât eșarfa cu dungi. 

„E mai ușor acum“, a gesticulat. „Pot folosi două 
sau trei rune la rând până să mă prăbușesc.“ 

— Uau. 

— Ce-a spus? a întrebat Alex. 

I-am tradus. 

— Doar două sau trei? a întrebat Alex. Nu vreau 
să par nesimţită, dar nu par prea multe. 

— Sunt, am spus. Folosirea unei rune seamănă 
cu cel mai greu antrenament la sală pe care l-ai 
făcut vreodată. Imaginează-ţi cum e să alergi o oră 
fără oprire. 

— Mada, nu prea merg la sală, deci... 

Blitzen și-a curăţat gâtlejul. 

— Ah, Magnus? Cine e prietena ta? 

— Scuze. Ea e Alex Fierro. Blitzen, 
Hearthstone, Alex e cel mai nou einheijar al 
nostru. 

Blitzen purta caschetă cu plasă, așa că era greu 
să-ţi dai seama ce faţă face. Cu toate astea, eram 
convins că nu rânjea deloc. 

— Eşti celălalt copil al lui Loki, a spus el. 

— Da, a spus Alex. Promit să nu te omor. 

Pentru Alex, asta era o ditamai concesia, dar 


Hearth și Blitz nu știau cum s-o ia. 

Samirah mi-a zâmbit sec. 

— Ce e? am întrebat-o. 

— Nimic. 

Purta uniforma școlară, ceea ce mi se părea o 
dovadă de optimism, ceva de genul: „Dau o fugă 
până în Jotunheim și mă întorc ca să învăţ despre 
căderea nu știu cărui guvern.“ 

— Unde aţi fost? Nu veniţi dinspre Walhalla. 

l-am povestit despre excursia la Randolph, 
despre fotografie și invitaţia la nuntă pe care le 
aveam în rucsac. 

Sam s-a încruntat. 

— Crezi că cascada asta e poarta spre 
fortăreaţa lui Thrym? 

— E posibil, am spus. Sau cel puţin ar putea fi 
peste două zile. Dacă am ști dinainte, am putea 
folosi informaţia asta. 

Cum ?a făcut Hearth. 

— Aăă... încă nu-s sigur. 

Blitzen a bombănit. 

— Presupun că-i posibil. Uriașii de pământ pot 
manipula piatra chiar mai bine decât piticii. Cu 
siguranţă pot muta intrările. în plus - a clătinat din 
cap dezgustat - e aproape imposibil de pătruns în 
fortărețele lor. Tunele, explozibili, explozii de 
energie zeiască - nimic din toate astea nu 
funcţionează. Crede-mă, D.PI.G. a încercat. 

— Dpig? am întrebat. 

S-a uitat la mine ca la un tâmpit. 

— Detașamentul piticesc de infanteriști geniști. 
Ce altceva ar putea însemna? Oricum, cu uriașii de 


pământ trebuie să folosești intrarea principală. Dar 
chiar dacă unchiul tău știa unde va fi în ziua nunţii, 
de ce ţi-ar fi spus și ţie? Ăsta e tipul care m-a 
înjunghiat în burtă. 

N-aveam nevoie să-mi aducă aminte. Revedeam 
scena aia de fiecare dată când închideam ochii. în 
plus, n-aveam un răspuns pregătit pentru el, dar 
Alex a intervenit. 

— N-ar trebui să plecăm? 

Sam a dat din cap. 

— Ai dreptate. Stanley mai poate rămâne doar 
câteva minute. Preferă să ducă cel mult trei 
pasageri, așa că m-am gândit să zbor și să-l duc și 
pe Hearthstone. Mag- nus, ce-ai zice dacă tu, Alex 
și Blitz ați merge cu prietenul nostru cabalin? 

Blitzen se foia neliniștit în costumul lui 
bleumarin în trei piese. Poate se gândea la cum 
avea să se dondănească cu Alex dacă stăteau unul 
lângă celălalt pe cal. 

„E în regulă“, a făcut Hearthstone. „Zbor 
plăcut.“ 

— Hmmm. Bine. 

Blitz mi-a aruncat o privire. 

— Dar eu stau în faţă. Și la cai se numește tot 
locul mortului? 

Stanley a nechezat și a bătut din picior. Nu cred 
că-i convenea să audă cuvintele mort și cal în 
aceeași propoziţie. 

I-am dat lui Sam Sabia Skofnung. Blitzen i-a dat 
Piatra Skofnung. Ne-am gândit că, dacă asta era 
presupusa ei zestre, avea măcar dreptul s-o care. 
N-ar fi putut scoate sabia din cauza vrăjilor, dar cel 


puţin putea sparge capetele oamenilor cu piatra 
dacă era nevoie. 

Stanley ne-a lăsat să ne urcăm pe el - Blitzen 
primul, Alex la mijloc și eu în spate, sau, așa cum 
vedeam eu lucrurile, Jocul din care cazi și mori în 
caz de ascensiune rapidă. 

îmi era teamă că, dacă mă tineam de Alex ar fi 
putut să-mi taie capul sau să se transforme într-o 
șopârlă uriașă și să mă muște, dar m-a apucat de 
încheieturi și mi le-a pus în jurul taliei. 

— Nuss fragilă. Şi nici contagioasă. 

— N-am spus nimic... 

— Taci. 

— Am tăcut. 

Mirosea a lut, ca oalele din apartamentul ei. Pe 
gât avea un tatuaj minuscul, pe care nu-l 
observasem încă - cei doi șerpi încolăciţi ai lui 
Loki. Când mi-am dat seama la ce mă uitam, 
stomacul meu s-a aruncat preventiv de pe o stâncă, 
dar n-aveam prea mult timp la dispoziție să diger 
semnificaţia tatuajului. 

Sam a spus: 

— Ne vedem în Jotunheim. 

L-a apucat de braţ pe Hearthstone și au dispărut 
într-o explozie de lumină aurie. 

Stanley n-a acţionat la fel de subtil. A luat-o la 
galop spre strada Arlington, a sărit gardul parcului 
și s-a îndreptat direct către Taj Hotel. Cu un 
moment înainte să se lovească de perete, Stanley 
s-a ridicat în aer. Fațada de marmură a hotelului s- 
a transformat într-un nor de ceaţă, iar Stanley a 
trecut prin ea cu o răsucire de trei sute șaizeci de 


grade, reușind cumva să nu ne piardă. Copitele lui 
au atins din nou pământul și ne-am trezit galopând 
printr-o râpă împădurită, printre munţi care se 
înălțau de ambele părți. 

Deasupra noastră se vedeau brazi acoperiţi cu 
zăpadă. Nori cenușii și joși atârnau greu. 
Respirația mi s-a transformat în aburi. 

De-abia am avut timp să-mi zic: „Hei, suntem în 
Jotunheim“, că Blitzen a și strigat: 

— Atenţie! 

Următoarea  milisecundă a demonstrat că 
gândeam mult mai repede decât reacționam. Prima 
dată am crezut că Blitz chiar voia atenţie. Era 
nebun după atenţie. Apoi mi-am dat seama că-mi 
spunea să mă aplec, lucru greu de făcut atunci 
când ești ultimul dintr-un șir de trei oameni aflaţi 
pe spinarea unui cal. 

Apoi am văzut creanga imensă care atârna chiar 
în calea noastră. Mi-am dat seama că Stanley avea 
să treacă pe sub ea cu viteză maximă. Chiar dacă 
creanga ar fi fost semnalizată corespunzător, 
Stanley nu știa să citească. 

PAC! 

M-am trezit întins pe spate în zăpadă. Deasupra 
mea, ramurile de brad se mișcau în nuanţe de 
Technicolor. Mă dureau dinţii. 

Am reușit să mă ridic în fund. Privirea mi s-a 
limpezit și am văzut-o pe Alex la câţiva metri 
distanţă, făcută ghem și gemând într-o grămadă de 
ace de pin. Blitzen pipăia prin jurul lui, căutându-și 
cascheta. Din fericire, lumina din Jotunheim nu era 
suficient de puternică ca să împietrească pitici, 


altfel s-ar fi transformat deja în piatră. 

în ceea ce-l privește pe cutezătorul nostru 
mijloc de transport, Stanley, acesta dispăruse. 
Urmele de copite continuau pe sub creangă și în 
pădure, cât vedeam cu ochii. Poate că se terminase 
timpul în care putea fi invocat și dispăruse. Sau 
poate că era prea absorbit de bucuria de-a alerga 
și n-avea să-și dea seama că ne lăsase în urmă 
decât peste treizeci și ceva de kilometri. 

Blitzen și-a scos cascheta din zăpadă. 

— Cal prost. Și nepoliticos! 

Am ajutat-o pe Alex să se ridice. O tăietură urâtă 
îi brăzda fruntea ca o gură roșie și strâmbă. 

— Sângerezi, am spus. Te pot ajuta. 

Mi-a îndepărtat mâna. 

— Sunt bine, dr. House, mulțumesc pentru 
diagnostic. 

S-a întors nesigură pe picioare, scrutând 
pădurea. 

— Unde suntem? 

— Mai important, a spus Blitz, unde-s ceilalți? 

Sam și Hearthstone nu se vedeau nicăieri. 
Speram doar că Sam se pricepea să evite 
obstacolele mai bine decât Stanley. 

M-am încruntat la creanga de care ne izbiserăm. 
M-am întrebat dacă nu l-aș fi putut convinge pe 
Jack s-o taie înainte ca următorul grup de amărâțţi 
să treacă pe aici. Dar textura ei avea ceva ciudat. 
Pe scoarță erau niște fibre gri împletite. Nu se 
îngusta la vârf, ci era curbată spre pământ, unde 
șerpuia prin zăpadă. Nu era o creangă, ci... mai 
degrabă un cablu imens. Partea de sus a cablului 
se pierdea printre copaci și dispărea în nori. 


— Ce-i ăsta? am întrebat. Nu e un copac. 

In stânga noastră, chestia întunecată și 
amenințătoare pe care o confundasem cu un munte 
s-a mișcat și a mormăit. Mi-am dat seama cu o 
certitudine înfiorătoare că nu era un munte. Lângă 
noi stătea cel mai mare uriaș pe care-l văzusem 
vreodată. 

— Cred și eu că nu! s-a auzit o voce. E șiretul 
meu! 


Cum de nu observasem un uriaș atât de mare? 
De fapt, dacă nu știai la ce te uiţi, era pur și simplu 
prea mare ca să-ți dai seama. Bocancii lui erau 
poalele muntelui. Genunchii îndoiţi erau vârfuri de 
munte. Cămașa lui gri închis se confunda cu cerul, 
iar barba albă și pufoasă arăta ca niște nori de 
zăpadă. Chiar și așezat, ochii strălucitori ai 
uriașului erau atât de sus, încât ar fi putut fi niște 
luminiţe sau luni. 

— Bună, mititeilor! 

Vocea uriașului era suficient de gravă ca să 
lichefieze niște chestii mai moi - cum ar fi globii 
mei oculari. 

— Ar trebui să vă uitaţi pe unde mergeţi! 

Şi-a tras spre el piciorul drept. Creanga/șiretul 
pe care-l lovisem s-a târât printre brazi, scoțând 
din pământ tufișuri, zdrobind ramuri și deranjând 
animale speriate. Un căprior de douăsprezece 
puncte"! a apărut parcă de nicăieri și a fost cât 
pe ce să-l calce în picioare pe Blitzen. 

Uriașul s-a aplecat, blocând lumina cenușie. Și-a 


XXVII Valoarea unui trofeu de vânătoare se 
măsoară în puncte. 


legat șireturile mormăind, înnodând cele două 
cabluri uriașe. Șireturile loveau și puneau la 
pământ zone întregi de pădure. 

Odată ce uriașul și-a făcut un nod dublu ca la 
carte, pământul nu s-a mai cutremurat. 

Alex a strigat: 

— Cine ești? Şi cum de n-ai auzit de baretele cu 
arici? Habar n-am cum de-a găsit curajul să 
vorbească. Poate că era din pricina rănilor de la 
cap. Eu încercam să-mi dau seama dacă Jack avea 
forța de-a ucide un uriaș atât de mare. Chiar dacă 
Jack reușea să zboare pe nasul uriașului, mă 
îndoiam că lama lui putea să-i provoace altceva 
decât un strănut. Și nu ne doream asta. 

Uriașul s-a îndreptat de spate și a râs. M-am 
întrebat dacă-i pocneau urechile când ajungea atât 
de sus în stratosferă. 

— Hoo-hoo! Ţânţarul cu părul verde are curaj! 
Numele meu e Micuţul! 

Acum, că mă uitam mai bine, vedeam că avea 
numele MICUŢUL brodat pe cămașă, ca literele 
din sigla „Hollywood“. 

— Micuţul, am spus. 

Nu mi-a dat prin cap că m-ar fi putut auzi, așa 
cum eu nu auzeam cearta dintre două gângănii, 
dar el a rânjit și a dat din cap. 

— Da, mititelule. Ceilalţi mă tachinează pentru 
că, în comparaţie cu majoritatea uriașilor din 
palatul lui Utgard-Loki, sunt micut. 

Blitzen își curăța de crenguţe sacoul albastru. 

— Trebuie să fie o iluzie, a murmurat. Nu poate 


fi chiar atât de mare. 

Alex și-a atins fruntea însângerată. 

— Asta nu-i o iluzie. Şiretul ăla părea extrem 

de real. Uriașul s-a întins. 

— Păi mulțumesc că m-aţi trezit din somn. Cred 
că trebuie să plec! 

— Stai așa, am strigat eu. Ai spus că ești de la 
palatul lui Utgard-Loki? 

— Hmm? O, da. Pistele Utgard! Acolo mergeţi 
Și voi? 

— A, da! am spus. Trebuie să-l vedem pe rege! 

Am sperat că Micuţul ne va ridica de pe jos și ne 
va duce el. Părea cel mai nimerit lucru pentru niște 
călători care tocmai avuseseră o întâlnire cu 
scântei cu un șiret. 

Micuţul a chicotit. 

— Nu știu cum o să vă meargă la Pistele 
Utgard. Suntem cam ocupați cu pregătirile pentru 
turneul de bowling de mâine. Dacă nu puteţi trece 
nici de șireturile noastre, s-ar putea să fiți zdrobiţi 
din greșeală. 

— Ne descurcăm noi, a spus Alex - cu multă 
mai multă încredere decât aș fi fost eu în stare. 

— Unde e palatul? 

—  Intr-acolo. 

Micuţul a arătat spre stânga, provocând un nou 
front atmosferic de joasă altitudine. 

— La vreo două minute de mers pe jos. 

Am încercat să traduc asta din limba uriașilor. 
M-am gândit că însemna că palatul se afla la 
aproximativ șapte miliarde de kilometri distanță. 


— Oare nu ne-ai putea duce tu până acolo? 

Am încercat să nu par prea disperat. 

— Păi știu și eu, a spus Micuţul, nu-mi amintesc 
să vă datorez vreo favoare, nu? Ar trebui să treceţi 
pragul fortăreței pentru a beneficia de statutul de 
oaspete. Abia atunci ar trebui să vă tratăm cum 
trebuie. 

— Poftim, a mormăit Blitzen. 

Mi-am amintit cum stătea treaba cu statutul de 
oaspete la ultima noastră vizită în Jotunheim. Dacă 
ajungeai în casă și spuneai că ești oaspete, gazda 
nu te putea, chipurile, ucide. Desigur, atunci când 
încercaserăm să facem asta, sfârșiserăm prin a 
măcelări o întreagă familie de uriași care 
încercaseră să ne zdrobească ca pe niște gândaci, 
dar totul decursese în cel mai elegant mod. 

— în afară de asta, a continuat Micuţul, dacă nu 
puteţi ajunge singuri la Pistele Utgard, nici n-ar 
trebui să fiți acolo! Nu toţi uriașii sunt așa de 
treabă ca mine. Trebuie să fiți atenţi, micuţilor. 
Uriașii mai mari v-ar putea confunda cu niște 
intruși sau cu niște termite sau ceva de genul ăsta! 
Serios, eu aș păstra distanţa. 

Am avut o viziune îngrozitoare cu Sam și 
Hearth- stone care zburau pe aleea de bowling și 
erau prinși în cea mai mare cursă de insecte din 
lume. 

— Trebuie să ajungem acolo! am strigat. Ne 
întâlnim cu doi prieteni. 

— Hmm. 

Micuţul și-a ridicat antebraţul, dezvăluind un 


tatuaj cu Elvis Presley de mărimea statuilor de pe 
Muntele Rushmore. Uriașul s-a scărpinat în barbă 
și un fir de păr alb a căzut rotindu-se ca un 
elicopter Apache. S-a prăbușit în apropiere, 
ridicând un nor de zăpadă. 

— Atunci hai să facem altfel. Căraţi-mi voi 
geanta de bowling. în felul ăsta toată lumea va ști 
că suntem prieteni. Faceţi-mi acest serviciu mic și 
voi garanta pentru voi în faţa lui Utgard-Loki. 
încercaţi să ţineţi pasul! Dar dacă rămâneţi în 
urmă, faceţi în așa fel încât să ajungeţi la castel 
până mâine dimineaţă. Atunci începe turneul! 

S-a ridicat în picioare și s-a întors să plece. Am 
apucat să-i admir cocul cărunt și să citesc 
cuvintele galbene uriașe pe care le avea brodate 
pe spate: CURCANII MICUŢULUI. M-am întrebat 


dacă ăsta era numele echi- 
> 
pei sau poate al firmei lui. Mi-am imaginat niște 


curcani de mărimea unei catedrale și am știut că 
îmi vor bântui coșmarurile pe vecie. 

Apoi, după doi pași, Micuţul a dispărut la 
orizont. 

M-am uitat la prietenii mei. 

— Oare în ce ne-am băgat? 

— Vestea bună, a spus Blitzen, e că am găsit 
geanta. Vestea proastă... e că am găsit geanta. 

A arătat spre un munte din apropiere: o stâncă 
întunecată care se ridica la vreo sută cincizeci de 
metri, cu un platou în partea de sus. Dar, desigur, 
nu era niciun munte. Era o geantă de bowling din 
piele maro. 

CAPITOLUL 36 


Cum să rezolvi problemele 
într-o manieră extremă 


In momentul acela, majoritatea oamenilor s-ar fi 
trântit pe jos și ar fi renunţat la orice speranţă. Și 
când spun majoritatea oamenilor, mă refer la mine. 

M-am așezat pe zăpadă și am ridicat privirea 
spre stâncile falnice ale Muntelui Geantă de 
Bowling. Pe pielea maro era gravat CURCANII 
MICUŢULUI cu niște litere negre atât de 
decolorate, că semănau cu liniile de contact dintre 
plăcile tectonice. 

— E imposibil, am spus. 

Fruntea lui Alex nu mai sângera, dar pielea din 
jurul tăieturii i se făcuse la fel de verde ca părul, 
ceea ce nu era un semn bun. 

— Detest să fiu de acord cu tine, Maggie, dar ai 
dreptate. E imposibil. 

— Te rog, nu-mi spune Maggie, am spus. Până 
și Fasolică sună mai bine. 

Alex a avut aerul că-și nota undeva informaţia 
asta ca s-o folosească ulterior. 

— Pui pariu că în geantă e o minge de bowling? 
Probabil cântărește cât un transportator de 


aeronave. 

— Contează? am întrebat. Chiar și goală, 
geanta e prea mare ca s-o putem mișca. 

Doar Blitzen nu părea distrus. A dat o tură pe la 
poalele genţii, trecându-și degetele peste piele, 
mormăind de parcă calcula ceva. 

— Trebuie să fie o iluzie, a spus el. Nicio geantă 
de bowling nu poate fi atât de mare. Niciun uriaș 
nu e atât de mare. 

— De asta le zice uriași, am spus. Poate că dacă 
Hearthstone ar fi aici ar putea folosi runele 
magice, dar... 

— Puștiule, ajută-mă, a spus Blitz. încerc să 
rezolv o problemă. Ăsta e un accesoriu 
vestimentar. O geantă. Asta-i specialitatea mea. 

Aș fi vrut să-i atrag atenţia că genţile de bowling 
aveau legătură cu moda tot așa cum avea Bostonul 
cu China. 

Nu-mi dădeam seama cum un pitic, oricât de 
talentat, putea rezolva problema asta cât muntele 
folosindu-și talentul vestimentar. Dar n-am vrut să 
par pesimist. 

— La ce te gândești? am întrebat. 

— Chestia e că nu putem distruge iluzia de-a 
dreptul, a murmurat Blitz. Trebuie să lucrăm cu ce 
avem, nu împotriva a ce avem. Mă întreb... 

Și-a lipit urechea de piele, parcă ascultând. Apoi 
a început să rânjească. 

— Aăă, Blitz? am spus. Mă enervezi când 
zâmbești așa. 

— Geanta asta nu e terminată. N-a primit nume. 

— Nume, a spus Alex. Ceva de genul „Bună, 


geantă. Mă numesc Alex. Tu cum te numești?“ 

Blitzen a dat din cap. 

— întocmai. Piticii pun întotdeauna un nume 
creațiilor lor. Niciun articol nu e considerat 
terminat până când n-are un nume. 

— Da, Blitz, am zis, dar asta e o geantă de 
uriaș. Nu e geanta unui pitic. 

— Abh, dar ar putea să fie. Nu vezi? Aș putea s-o 
termin. 

Alex și cu mine ne uitam fix la el. 

A oftat. 

— Uitaţi ce e, cât am stat cu Hearthstone la 
adăpost, m-am plictisit. Am început să mă gândesc 
la proiecte noi. Unul dintre astea... știți runa 
personală a lui Hearthstone, nu-i așa? Perthro? 

— Pocalul gol, am spus. Da, îmi amintesc. 

— Poftim? a întrebat Alex. 

Am desenat o rună în pământ: 


— E o ceașcă ce așteaptă să fie umplută, am 
spus. Sau o persoană care a fost golită și așteaptă 
ceva care să-i dea un rost în viaţă. 

Alex s-a încruntat. 

— O, zei, ce deprimant. 

— Ideea este, a spus Blitz, că mi-a venit ideea 
unei genţi perthro - o geantă care nu poate fi 
umplută niciodată. Geanta ar fi întotdeauna goală 
și ușoară. Cel mai important e că ar putea avea 
orice mărime. 

M-am uitat la Muntele Geantă de Bowling. Era 


atât de înalt, că păsările se loveau de el zăpăcite. 
Sau poate doar admirau măiestria lucrăturii. 

— Blitz, am spus, îmi place optimismul tău. Dar 
nu uita că geanta asta e cam de mărimea Insulei 
Nantucket. 

— Da, da. Nu e cazul ideal. Speram să fac mai 
întâi un prototip. Dar dacă pot să termin geanta de 
bowling și să-i pun nume, cosând o broderie 
elegantă pe piele și folosind un cuvânt de control, 
aș putea să-i canalizez magia. 

S-a căutat prin buzunare până și-a găsit trusa de 
cusut. 

— Hmm, voi avea nevoie de instrumente mai 
bune. 

— Da, a spus Alex. Pielea aia are probabil un 
metru și jumătate grosime. 

— Ah, a spus Blitz, dar avem cel mai bun ac de 
cusut din lume! 

— Jack, am ghicit eu. 

Ochii lui Blitz scânteiau. Nu-l mai văzusem așa 
încântat de când crease brâul de zale. 

— O să am nevoie și de câteva ingrediente 
magice, a spus. Va trebui să vă implicaţi și voi. O 
să am nevoie de fire din materiale speciale - ceva 
puternic, rezistent și cu proprietăți magice de 
creștere. De exemplu, părul unui fiu de-al lui Frey! 

M-am simţit de parcă m-ar fi lovit în faţă cu 
șiretul. 

— Poftim? 

Alex a râs. 

— îmi place planul ăsta. Chiar ai nevoie de o 


frizură mai bună. Doar nu mai suntem în 1993. 

— Stai așa, am protestat. 

— De asemenea... 

Blitz a studiat-o pe Alex. 

— Geanta trebuie să-și schimbe mărimea, ceea 
ce înseamnă că va trebui să vopsesc firul cu 
sângele cuiva care-și schimbă forma. 

Lui Alex i-a pierit zâmbetul. 

— Despre cât sânge vorbim? 

— Doar puţin. 

Ea a ezitat, întrebându-se probabil dacă nu era 
mai bine să-și scoată lațul și să înlocuiască sângele 
de ein- herjar cu sânge de pitic. 

în cele din urmă, a oftat și și-a suflecat mâneca 
de la bluză. 

— Bine, piticule. Hai să facem o geantă de 
bowling magică. 


CAPITOLUL 37 


Frigărui cu carne la flacără 


Nimic nu se compară cu campatul într-o pădure 
înfricoșătoare din Jotunheim, alături de prietenul 
tău care coase rune pe o geantă de bowling uriașă! 

— Toată ziua? s-a plâns Alex când Blitz a 
estimat timpul de care avea nevoie. 

Era cam morocănoasă după ce fusese doborâtă 
de un șiret uriaș, fusese tăiată cu cuțitul și donase 
sânge într-un capac de termos. 

— Suntem contra cronometru, piticule! 

— Știu. 

Blitz vorbea calm, de parcă s-ar fi adresat unor 
preșcolari din Nidavellir. 

— Mai știu și că suntem extrem de expuși aici, 
în mijlocul ţării uriașilor, și că Sam și Hearth 
lipsesc, iar asta mă omoară. Dar cea mai bună 
șansă de a-i găsi și de-a obţine informaţiile de care 
avem nevoie e să ajungem la palatul lui Utgard- 
Loki. Cea mai bună cale de-a face asta iară să 
murim e să vrăjesc geanta. Așa că, dacă nu știi o 
cale mai rapidă, împacă-te cu ideea că-mi va lua 
toată ziua. S-ar putea să fiu nevoit să lucrez și la 
noapte. 

Alex s-a încruntat, dar a te pune cu logica lui 


Blitzen era la fel de inutil cu a te pune cu gusturile 
sale vestimentare. 

— Şi noi ce-ar trebui să facem, atunci? 

— Aduceţi-mi mâncare și apă, a spus Blitz. Staţi 
de pază, mai ales noaptea, ca să nu fiu halit de 
troli. Ru- gaţi-vă ca Sam și Hearth să apară între 
timp. Și, Mag- nus, dă-mi voie să-ţi împrumut 
sabia. 

L-am invocat pe Jack, care s-a bucurat să dea o 
mână de ajutor. 

— A, e rost de cusut? 

Runele de pe lamă au lucit de nerăbdare. 

— Asta îmi amintește de Marea Cusătură 
Islandeză din 886 e.n.! Frey și cu mine i-am distrus 
pe ceilalţi participanţi. Mulţi războinici au plecat 
acasă plângând, atât de rău i-am făcut de râs cu 
împletitul și țesutul. 

Am decis să nu întreb nimic. Cu cât știam mai 
puţin despre victoriile la cusut ale tatălui meu, cu 
atât mai bine. 

In timp ce Jack și Blitz discutau despre 
strategie, Alex și cu mine am instalat tabăra. Și ea 
adusese niște provizii, așa că în scurt timp am 
aranjat un loc frumos, fără denivelări, cu câteva 
corturi și o vatră de foc înconjurată de pietre. 

— Cred că ai ceva experienţă la campat, am 
remarcat. 

A ridicat din umeri în timp ce clădea crenguţe 
pentru foc. 

— îmi place în natură. Eu și câţiva puști de la 
atelierul meu de olărit din Brookline Village 
obișnuiam să urcăm la munte doar ca să evadăm. 


Era multă emotie în ultimele două cuvinte: să 
evadăm. 

— Atelier de olărit? am întrebat. 

S-a încruntat de parcă ar fi încercat să 
detecteze sarcasmul. Poate că avusese parte de 
întrebări stupide, cum ar fi: „O, te ocupi cu olărit? 
Ce drăguţ! Și mie îmi plăcea plastilina în 
copilărie!“ 

— Atelierul era singurul loc stabil pentru mine, 
a spus ea. Mă lăsau să stau acolo când lucrurile 
mergeau prost acasă. 

A scos din rucsac o cutie de chibrituri. Degetele 
păreau să-i tremure când a tras câteva bețe din 
cutie. Tăietura de pe frunte căpătase o nuanţă și 
mai verde, dar refuza să mă lase s-o vindec. 

— Chestia cu lutul, a spus ea, e că poate lua 
orice formă. Eu trebuie să decid ce e mai bine 
pentru fiecare piesă. Pur și simplu... ascult ce-și 
dorește lutul. Ştiu că sună aiurea. 

— Vorbești cu un tip care are o sabie 
vorbitoare. 

A pufnit. 

— Asta cam așa e, dar... 

Chibriturile i-au căzut din mână. S-a lăsat să 
cadă în fund, albindu-se brusc la faţă. 

— Hopa. 

M-am apropiat de ea. 

— Trebuie să mă lași să-ţi vindec rana de la 
cap. Doar zeii știu ce bacterii se aflau pe șiretul 
Micuţului, iar faptul că ai donat sânge pentru 
proiectul de lucru manual al lui Blitz nu ţi-a fost de 
ajutor. 


— Nu, nu vreau... a tresărit ea. Am o trusă de 
prim ajutor în geantă. O să... 

— O trusă de prim ajutor nu e suficientă. Ce 
voiai să spui? 

Alex și-a atins fruntea și a tresărit. 

— Nimic. 

— Ai spus că nu vrei... 

— Asta! s-a răstit ea la mine. Să-ţi bagi tu nasul 
unde nu-ţi fierbe oala! Samirah mi-a spus că atunci 


vindeci oameni - cum ai făcut cu elful, cu 
Hearthstone - le intri în cap și vezi lucruri. Asta nu 
vreau! 

Am întors privirea, iar mâinile mi-au amortit. 
Piramida de crenguţțe a lui Alex din vatră s-a 
prăbușit. Chibriturile i s-au împrăștiat și acum 
semănau cu niște rune, dar nu mi-am dat seama 
dacă însemnau ceva. 

M-am gândit la ceva ce-mi spusese odată Tare 
ca Piatra Gunderson despre haitele de lupi: fiecare 
lup forțează limitele  haitei.  Testează în 
permanenţă locul pe care-l ocupă în ierarhie - 
unde pot dormi, cât pot mânca dintr-o pradă 
proaspătă. Continuă să forţeze limitele până când 
lupul alfa sare la ei și îi pune la punct. Nu-mi 
dădusem seama că forțez vreo limită, dar tocmai 
fusesem pus la punct ca la carte. 

— Eu... nu controlez ce se întâmplă când vindec. 

Am fost surprins că mai aveam voce. 

— în cazul lui Hearth, a trebuit să folosesc multă 
putere. Era aproape mort. Nu cred că aș putea 
vedea multe la tine până vindec o tăietură 
infectată. O să încerc să n-o fac. Dar dacă nu te lași 
vindecată... 

S-a uitat la bandajul de pe braţ, din locul de 
unde Blitzen îi luase sânge. 

— Da. Da, bine. Doar... doar fruntea. Să nu-mi 
intri în cap. 

I-am atins fruntea, care-i ardea de la febră. Am 
invocat puterea lui Frey, iar Alex a oftat. Rana i s-a 
închis pe loc. Pielea i s-a răcit. Culoarea i-a revenit 
la normal. 

Mâinile de-abia îmi străluceau. Faptul că eram 
în pustietate, în mijlocul naturii, părea să 


grăbească vindecarea. 

— N-am aflat nimic, i-am promis lui Alex. încă 
ești un mister învelit într-un semn de întrebare 
învelit într-o flanelă. 

A oftat, scoțând un sunet care era un fel de râs 


combinat cu un suspin de ușurare. 

— Mulţumesc, Magnus. Acum ne ocupăm și noi 
de focul ăla? 

Nu mi-a spus nici Maggie, nici Fasolică. Am 
preferat să consider că era o încercare de-a cădea 
la pace. 

Odată ce am pornit focul, am încercat să găsim 
cea mai bună cale de-a încălzi mâncarea de la 
Fadlan's Fala- fel. Am învăţat o lecţie importantă: 
nu poţi face frigărui din carne de miel și chiftele de 
năut. Așa că am mâncat ciocolata găsită acasă la 
unchiul Randolph. 

Blitz și-a petrecut cea mai mare parte a 
dimineţii învârtindu-și firul magic pe fusul lui 
pliabil de voiaj. (Normal că avea așa ceva în 
geantă. De ce n-ar fi avut?) Intre timp, Jack zbura 
în sus și în jos în partea laterală a genţii de 
bowling, perforând modelul pe care i-l ceruse 
Blitz. 

Alex și cu mine am stat de pază, dar nu s-a 
întâmplat nimic. Sam și Hearthstone n-au apărut. 
Niciun uriaș n-a eclipsat soarele și nici n-a distrus 
pădurea cu șireturile lui nelegate. Cel mai 
periculos lucru pe care l-am văzut a fost o veveriță 
roșcată pe o ramură de deasupra focului nostru de 
tabără. Probabil că nu era o ameninţare, dar de la 
întâlnirea cu Ratatosk nu mai voiam să risc. Așa că 


am stat cu ochii pe ea până când a sărit în alt 
copac. 

După-amiază, lucrurile au devenit mai 
interesante. După ce l-am hrănit pe Blitz, el și Jack 
s-au pus pe cusut efectiv. Cumva - poate cu 
ajutorul magiei? - Blitz făcuse o grămadă de fire 
roșii strălucitoare folosindu-se de părul meu, de 
sângele lui Alex Fierro și de fire din propria-i vestă. 
Blitz a legat un capăt de mânerul lui Jack, iar Jack 
a început să zboare înapoi și înapoi în partea 
laterală a genţii, intrând și ieșind din piele ca un 

strălucitoare de cusături, în timp ce-l priveam, mi- 
am amintit cum îl legaserăm pe Lupul Fenris... o 
amintire pe care nu-mi facea deloc plăcere s-o 
retrăiesc. 

Blitzen dădea indicaţii. 

— în stânga, Jack! Renunţă la cusătura aia! 
Bine, du-te pe dos! Trage o gaură la capăt, acolo! 

Alex ciugulea dintr-o bucată de ciocolată. 

— Trage o gaură? 

— N-am idee despre ce vorbesc, am 
recunoscut. 

Poate inspirată de atâta cusut, Alex și-a scos 
lațul de la curea. A pus firul metalic pe tălpile 
bocancilor, răzuind noroiul îngheţat. 

— De ce ai ales arma aia? am întrebat. Sau poţi 
să-mi spui iarăși să-mi țin gura. 

Alex mi-a zâmbet strâmb. 

— E în regulă. A fost tăietorul meu de lut. 

— Tăietor de lut. Firul ăla pe care-l treci 
printr-o bucată de lut. 

— Ţi-ai dat seama de unul singur? 

— Ha, ha. Presupun că cele mai multe tăietoare 


de lut nu sunt folosite în luptă. 

— Nu prea. Ma... 

A ezitat. 

— Loki m-a vizitat într-o zi la atelier. încerca să 
mă impresioneze, să-mi arate câte lucruri ar putea 
face pentru mine. El m-a învăţat un farmec pe 
care-l puteam folosi ca să-mi fac o armă magică. 
N-am vrut să-i ofer satisfacția de-a mă ajuta. Așa 
că am încercat vraja lui pe cel mai stupid, cel mai 
inofensiv lucru la care m-am putut gândi. Nu mi- 
am dat seama că un fir cu mânere la capete putea 
deveni vreodată o armă. 

— Şi totuși... 

Alex a arătat spre un bolovan din apropiere - o 
bucată rugoasă de granit cam de mărimea unui 
pian. A pocnit din laţ, ţinându-l de un capăt, ca pe 
un bici. Firul s-a prelungit în zbor. Capătul celălalt 
s-a înfășurat în jurul bolovanului și s-a prins de el. 
Alex l-a tras spre ea. Jumătatea superioară a 
bolovanului s-a desprins de jumătatea inferioară 
scoțând un sunet care semăna cu zgomotul pe 
care-l auzi când scoţi capacul de pe un borcan de 
porțelan pentru fursecuri. 

Firul a zburat înapoi în mâna lui Alex. 

— Nu-i rău. 

Am încercat să-mi împiedic ochii să nu-mi iasă 
din orbite. 

— Face și cartofi prăjiţi? 

Alex a mormăit ceva despre băieţii proști, ceea 
ce-s sigur că n-avea nicio legătură cu mine. 

Lumina  după-amiezii pălea repede. Lângă 
geanta de bowling, Blitz și Jack continuau să 
muncească pentru a se califica la Concursul de 
Cusut din Jotunheim. Umbrele s-au lungit. 


Temperatura a scăzut. Mi-am dat seama de asta 
deoarece Blitz mă fericise recent cu o tunsoare 
scurtă și îmi era frig la ceafa dezgolită. Eram 
recunoscător că nu erau oglinzi în jur ca să văd 
cum își bătuse joc Blitz de mine. 

Alex a mai pus o creangă pe foc. 

— Ai putea pur și simplu să mă întrebi. 

Am tresărit. 

— Poftim? 

— Vrei să mă întrebi despre Loki, a răspuns 
Alex. De ce îi pun simbolul pe oalele mele, de ce 
am un tatuaj cu asta. Vrei să știi dacă lucrez 
pentru el. 

Erau niște întrebări care chiar mă frământau, 
dar nu înţelegeam cum de-și dăduse Alex seama. 
M-am întrebat dacă puterea mea de vindecător nu 
se întorsese împotriva mea. Poate că-i permisesem 
lui Alex să se uite ea în mintea mea. 

— Mă cam îngrijorează, am recunoscut. Te porți 
ca și cum nu ţi-ar plăcea Loki... 

— Nu-mi place. 

— Atunci ce-i cu simbolul ăla? 

Alex și-a dus mâinile la ceafa. 

— Vezi modelul ăsta, cu cei doi șerpi încolăciţi? 
Sunt Şerpii Urnes, și sunt numiţi astfel după un loc 
din Norvegia. In orice caz, nu sunt neapărat un 
simbol al lui Loki. 

Și-a încrucișat degetele și a început să și le 
miște șerpuit. 

— Serpii semnifică schimbare și flexibilitate. 
Faptul de-a fi versatil. Oamenii au început să 
folosească șerpii pentru a-l reprezenta pe Loki și 
lui Loki i-a convenit. Dar m-am gândit că de ce să 
confiște Loki simbolul ăsta mişto? Şi mie îmi place. 


Vreau să fie al meu. N-are ni- ciun drept asupra 
simbolului schimbării, așa cum n-are niciun drept 
asupra mea. La naiba cu ce cred oamenii. 

Am văzut cum flăcările au mai răsturnat o 
bucată de lemn; o jerbă de scântei portocalii s-a 
ridicat din vatră. Mi-am amintit că visasem 
apartamentul lui Alex, iar Loki se transformase 
într-o femeie cu părul roșu. M-am gândit că Alex 
ezita când îl numea pe Loki părintele ei. 

— Eşti ca armăsarul cu opt picioare, mi-am dat 
seama. 

Alex s-a încruntat. 

— Ca Stanley? 

— Nu, calul original cu opt picioare. Cum îl 
chema? Sleipnir. Mallory Keen mi-a spus că Loki s- 
a transformat într-o iapă frumoasă, ca să 
ademenească armăsarul unui uriaș. Și apoi... Loki 
a rămas însărcinat. El... ea l-a născut pe Sleipnir. 

Am aruncat o privire spre Alex, foarte atent la 
laţul pe care și-l ţinea acum pe coapsă. 

— Loki nu e tatăl tău, nu-i așa? E mama ta. 

Alex m-a privit tăcută. 

Mi-am zis: „Acuma cred că începe cu laţul. La 
revedere, picioare! La revedere, cap!“ 

M-a surprins s-o văd râzând amar. 

— Cred că tunsoarea aia îţi crește coeficientul 
de inteligenţă. 

Am rezistat dorinței de a-mi mângâia buclele 
ciopârțite. 

— Deci am dreptate? 

— Da. 

A început să se tragă de șireturile ei de un roz 
scli- picios. 

— Mi-ar plăcea să văd ce faţă a făcut tata când a 


aflat. Din câte îmi dau seama, Loki s-a transformat 
în genul de femeie care-i plăcea tatălui meu. Tata 
era deja căsătorit, dar asta nu l-a oprit niciodată. 
Era obișnuit să obţină ce își dorea. A avut o 
aventură cu o roșcată voluptuoasă. Nouă luni mai 
târziu, Loki a apărut la ușa tatălui meu cu un copil 
mic drept cadou. 

Am încercat să mi-l imaginez pe Loki arătând 
nemaipomenit, ca de obicei, poate într-un 
smoching verde, sunând la soneria unei case de lux 
din suburbii. „Bună, eu sunt doamna cu care ai 
avut o aventură. Asta-i copilul nostru.“ 

— Cum a reacţionat mama ta muritoare? am 
întrebat. Adică, soţia tatălui tău... Adică, mama ta 
vitregă... 

—  încurcată treabă, nu-i așa? 

Alex a mai pus un băț pe foc. 

— Mama mea vitregă nu s-a bucurat. Am 
crescut cu doi părinți care nu mă suportau și mă 
considerau jenantă. Apoi s-a amestecat și Loki, 
care apărea din când în când încercând să fie un 
bun părinte. 

— Frate, am spus. 

— Azi sunt femeie, m-a corectat Alex. 

— Nu, vreau să spun... 

M-am oprit, dându-mi seama că mă tachina. 

— Ce s-a întâmplat? Când ai plecat în sfârșit de 
acasă? 

— Cam acum doi ani. Vrei să știi ce s-a 
întâmplat? Multe. 

De data asta am recunoscut tonul ameninţător 
în vocea ei. NU era cazul să cer mai multe detalii. 

Totuși... Alex ajunsese fără adăpost în aceeași 
perioadă în care murise și mama mea, atunci când 


ajunsesem și eu pe străzi. Coincidenţa asta nu-mi 
plăcea. 

înainte să-mi pierd curajul, am izbucnit: 

— Loki ţi-a cerut să vii cu noi? 

M-a privit în ochi. 

— Ce vrei să spui? 

I-am povestit visul meu, când arunca cu oale 
după tatăl (sau mama) ei, iar Loki spunea: „Este o 
rugăminte atât de simplă.“ 

Afară era întuneric beznă, deși nu știam când se 
întâmplase asta. La lumina focului, fața lui Alex 
părea să se modifice și să tresară. Am încercat să 
mă conving că ceea ce vedeam nu era acea parte 
din ea controlată de Loki. Era vorba doar de 
schimbare, de flexibilitate. Șerpii ăia încolăciţi de 
pe gâtul ei erau complet nevinovaţi. 

— E exact pe dos, a spus Alex. El mi-a spus să 
Nu vin. 

Am auzit în urechi un sunet ciudat, care pulsa. 
Mi-am dat seama că erau bătăile inimii mele. 

— De ce ţi-ar spune Loki asta? Şi... despre ce 
plan vorbeai aseară cu Sam? 

Și-a înfășurat șnurul în jurul mâinilor. 

— Poate vei afla la un moment dat, Magnus. Și 
apropo, dacă mă mai spionezi vreodată în visele 
tale... 

— Hei! a strigat Blitzen dinspre Muntele 
Geantă de Bowling. Haideţi să vedeţi ceva! 


CAPITOLUL 38 


Nu veti ghici în vecii vecilor parola lui 
Blitzen 


Jack plutea plin de mândrie lângă creaţia 
meșterită la ora de lucru manual. 

Oare poţi vorbi de lucru manual dacă n-ai 
mâini? 

Pe geantă erau cusute câteva caractere runice 
de un roșu strălucitor. 

— Ce scrie? a întrebat Alex. 

— O, sunt câteva rune tehnice. 

Ochii lui Blitz sclipeau de satisfacţie. 

—  Mărunţișuri magice, termeni și condiţii, 
acordul utilizatorului. însă, în partea de jos, scrie: 
„FANTEZIA, o geantă terminată de Blitzen, fiul lui 
Freya. Cu ajutorul lui Jack.“ 

— Eu am scris asta! a spus Jack cu mândrie. L- 
am ajutat! 

— Bravo, prietene, am spus. Deci... 
funcționează? 

— Urmează să aflăm! 

Blitzen și-a frecat mâinile cu nerăbdare. 

— O să rostesc cuvântul secret de control. 
Apoi, această geantă se va micşora până va ajunge 


la o dimensiune ușor de transportat, sau... în fine, 
sunt sigur că se va micșora. 

— Revino la partea cu „sau“, a spus Alex. Ce s- 
ar putea întâmpla? 

Blitzen a ridicat din umeri. 

— Păi... există o mică șansă ca geanta să 
crească și să acopere cea mai mare parte a 
continentului. Dar nu, sunt sigur că am nimerit-o. 
Jack a avut mare grijă să coasă pe dos runele unde 
i-am spus. 

— Trebuia să cos pe dos? 

Jack s-a făcut galben. 

—  Glumeam. Da, am cusut pe dos. 

Eu nu mă simţeam atât de încrezător. Pe de altă 
parte, dacă geanta urma să atingă mărimea unui 
continent, n-aveam să supraviețuiesc și nu mă mai 
interesa. 

— Bine, am spus. Care-i parola? 

— Nula strigat Blitzen. 

Geanta de bowling s-a clătinat. întreaga pădure 
s-a cutremurat. Geanta s-a prăbușit atât de repede, 
că mi s-a făcut rău de la schimbarea de 
perspectivă. Muntele de piele dispăruse. La 
picioarele lui Blitzen era o geantă de bowling de 
mărime normală. 

— DA! 

Blitz a ridicat-o și a aruncat o privire înăuntru. 

— Bila de bowling e aici, dar geanta pare 
complet goală. Jack, am reușit! 

Au bătut palma - sau, mă rog, Blitz a bătut-o, 
având în vedere că Jack n-avea degete. 

— Stai așa, a spus Alex. Adică... bravo și așa 


mai departe. Dar tu chiar ai pus ca parolă cuvântul 
„parolă“ ? 

— NUUU! 

Blitz a aruncat geanta de bowling ca pe o 
grenadă înspre pădure. Instantaneu, aceasta a 
ajuns din nou de mărimea unui munte, lăsând în 
urmă un val de copaci zdrobiţi și animale îngrozite. 
Aproape că-mi părea rău pentru veverițele alea 
viclene. 

— M-am grăbit! a pufnit Blitzen. Pot reseta mai 
târziu pa... cuvântul de control, dar asta ar 
însemna mai multă aţă și mai mult timp. 
Deocamdată, o să vă rog să evitaţi să rostiţi... 
cuvântul ăla. 

Apoi a rostit cuvântul àla. Geanta s-a micșorat la 
loc. 

— Te-ai descurcat de minune, prietene, am 
spus. Și, Jack, splendide cusături. 

— Mulţumesc, señor! Și mie îmi place cum te-ai 
tuns. Nu mai semeni cu tipul de la Nirvana. Mai 
degrabă cu... știu și eu... Johnny Rotten? Sau cu 
Joan Jett blondă? 

Alex a izbucnit în râs. 

— De unde îi știi pe oamenii ăștia? T. J. mi-a 
spus că ai zăcut pe fundul unui râu o mie de ani. 

— Așa e, dar am recuperat! 

Alex a chicotit. 

— Joan Jett. 

— la mai tăceţi, am mormăit. Cine vrea să 
meargă la bowling? 


Nimeni nu voia să meargă la bowling. 


Blitzen s-a târât într-un cort și s-a prăbușit 
epuizat. Apoi am făcut greșeala de a-l lăsa pe Jack 
să-și recapete forma de pandantiv și m-am prăbușit 
eu epuizat. Mă simţeam de parcă mi-aș fi petrecut 
toată ziua căţă- rându-mă pe stânci. 

Alex a promis că stă de pază. Cel puţin asta cred 
că a spus. Ar fi putut zice și că „o să-l invit pe Loki 
în tabără și vă vom ucide pe toţi în somn! 
HAHAHAHA!” și tot aș fi adormit. 

Am visat doar delfini care săreau fericiți intr-o 
mare de piele. 

M-am trezit când cerul își schimba culoarea, de 
la negru la cărbune. Am insistat ca Alex să doarmă 
și ea câteva ore. Când ne-am trezit cu toţii, am 
mâncat și am strâns tabăra, cerul era ca o pătură 
de un cenușiu murdar. 

Aproape douăzeci și patru de ore pierdute. 
Samirah și Hearthstone încă lipseau. Am încercat 
să mi-i imaginez în siguranță, stând lângă foc, 
acasă la  Utgard-Loki, depănând povești și 
mâncând bine. în schimb, mi-am imaginat o 
grămadă de uriași lângă foc, depănând povești 
despre muritorii gustoși pe care-i mâncaseră cu o 
seară înainte. 

„Oprește-te“, i-am spus creierului meu. 

„Nunta e mâine“, mi-a răspuns creierul. 

„leşi din capul meu.“ 

Creierul meu a refuzat să-mi iasă din cap. Un 
creier lipsit total de respect. 

Am mers prin vale, încercând să ţinem direcţia 
indicată de Micuţ. Am crezut că ne puteam lua 
după urmele pașilor lui, dar era dificil să le 


deosebim de văile și cani- oanele naturale. 

După vreo oră, am zărit destinaţia. Pe o stâncă 
masivă din depărtare se înălța o construcţie 
pătrăţoasă ca un depozit. Godzilla gonflabilă 
dispăruse (chiria pentru ceva de genul ăla probabil 
că era exorbitantă), dar firma de neon încă lumina: 
PISTELE UTGARD. Literele clipeau pe rând, apoi 
toate deodată, apoi scoteau scântei pe margini - ca 
nu cumva să ratezi singura firmă de neon de pe 
cea mai mare stâncă din Jotunheim. 

Ne târâm pe o cărare șerpuitoare care era 
perfectă pentru niște măgari imenși, dar nu și 
pentru niște muritori minusculi. Vântul rece ne 
împingea de colo-colo. Mă dureau picioarele. Slavă 
Domnului pentru geanta de bowling magică a lui 
Blitzen, căci ar fi fost imposibil și nu foarte 
distractiv să urcăm pe stâncă varianta în mărime 
naturală. 

Odată ce am ajuns în vârf, mi-am dat seama cât 
de mare era de fapt clădirea cu Pistele Utgard. 
Clădirea în sine ar fi putut găzdui cea mai mare 
parte a centrului orașului Boston. Ușile duble 
tapiţate maro erau ţintuite în cuie de aramă de 
mărimea unei case cu trei dormitoare. în ferestrele 
sumbre străluceau reclame de neon la Suc Jotun, 
Bere Big Small și Mied Mega. De stâlpii de afară 
erau legate animale de călărit imense: cai, berbeci, 
iaci și, da, măgari - fiecare cam de mărimea 
Muntelui Kilimanjaro. 

— N-avem de ce să ne temem, a mormăit Blitz. 
E ca un bar pentru pitici. Doar că... mai mare. 

— Deci, cum facem? a întrebat Alex. Asalt 
frontal direct? 


— Ha, ha, am spus. Sam și Hearth ar putea fi 
înăuntru, așa că ne comportăm frumos. Intrăm. Ne 
cerem drepturile de oaspeți. încercăm să 


negociem. 

— Şi dacă asta nu funcţionează, a spus Blitz, 
improvizăm. 

Alex, specialista în schimbare și versatilitate, a 
spus: 


— Nu-mi place ideea asta. 

Apoi s-a încruntat la mine. 

— Pe lângă asta, îmi datorezi o băutură pentru 
că m-ai visat. 

S-a îndreptat spre intrare. 

Blitzen a ridicat din sprâncene. 

— Are rost să întreb? 

— Nu, am spus. Chiar nu. 

N-a fost o problemă să trecem de ușile de la 
intrare. Am trecut pe sub ele, iară ca măcar să ne 
ghemuim. 

înăuntru era cea mai mare și mai aglomerată 
sală de bowling pe care o văzusem vreodată. 

în stânga,  douăzeci-treizeci de uriași de 
mărimea Statuii Libertăţii stăteau la bar, așezați 
pe scaune cât niște blocuri înalte. Uriașii erau 
îmbrăcaţi în cămăși de bowling în culori vii, pe 
care trebuie să le fi furat de la un magazin 
Salvation Army**!! din epoca disco. La brâu aveau 
o grămadă de cuțite, topoare și ghioage cu ţepi. 
Râdeau și se insultau și aruncau cu căni de mied 


XXVIII Biserică protestantă și organizație 
caritabilă internaţională, ce deține numeroase 
magazine de caritate și adăposturi pentru oamenii 
străzii. 


cu care ai fi putut iriga toate culturile din 
California timp de un an. 

Mi s-a părut că era cam devreme pentru mied, 
dar nu m-aș fi mirat ca tipii ăștia să fi petrecut 
acolo încă din 1999. Oricum, de atunci era melodia 
care urla din difuzoare. 

în dreapta noastră era o sală de jocuri unde mai 
mulți uriași jucau pinball și Ms. Very Large Pac- 
Man. în partea din spate a încăperii, la o distanță 
cam cât de la Boston la New Hampshire, și mai 
mulţi uriași erau strânși la pista de bowling în 
grupuri de câte patru sau cinci, cu ţinute asortate 
în culori fluorescente și pantofi de bowling. Pe 
bannerul de pe peretele din spate scria: TURNEUL 
DE BOWLING UTGARD! Bun venit partici- panțţilor 
la T.B.U.!! 

Unul dintre uriași a aruncat o bilă, care s-a 
rostogolit pe pistă bubuind. Podeaua a vibrat, 
scuturându-mă ca pe o jucărie mecanică cu cheiţă. 

Am căutat din priviri tricoul gri al Micuţului. Nu 
l-am zărit. Micuţul ar fi trebuit să fie ușor de văzut, 
dar de pe podea, unde stăteam noi, aveam în față 
prea multe alte obstacole enorme. 

Apoi, mulțimea a început să se agite. Din 
capătul celălalt al încăperii mă privea un uriaș pe 
care îmi doream să-l văd chiar mai puţin decât pe 
Micuţul. Stătea pe un scaun înalt de piele, pe un 
podium, cu vedere spre piste, de parcă ar fi fost 
arbitrul sau maestrul de ceremonii. Cămașa lui de 
bowling era făcută din pene de vultur. Pantalonii 
erau din poliester maro. Cizmele cu tălpi de fier 
păreau făcute din distrugătoare reciclate din cel 


De-al Doilea Război Mondial. Pe antebraţ avea o 
brățară de aur de șef de clan bătută cu 
heliotrope*KX. 

Avea fața ascuţită de o frumuseţe crudă. Părul 
drept, negru ca abanosul, îi ajungea până la umeri. 
în privirea lui amuzată se putea citi răutatea. Cu 
siguranţă ar fi ajuns pe lista cu Cei mai atrăgători 
10 asasini din Jotunheim. Era cu vreo treizeci de 
metri mai înalt decât ultima dată când îl văzusem, 
dar tot l-am recunoscut. 

— Big Boy, am spus. 

Nu-s sigur cum de mi-a auzit vocea slabă în tot 
haosul ăla, dar a dat din cap în semn că m-a auzit. 

— Magnus Chase! a strigat el. Ce mă bucur că 
aţi reușit să ajungeţi! 

Muzica s-a oprit. La bar, uriașii s-au întors să ne 
privească. Big Boy a întins pumnul ca și cum mi-ar 
fi oferit un microfon. în strânsoarea lui, ca niște 
soldăţei de plastic, erau Samirah și Hearthstone. 

Elvis a părăsit geanta de bowling 


— Ne cerem drepturile de oaspeți! am strigat. 


XXIX Piatră semiprețioasă de culoare verde- 
închis sau roșie, cu pete galbene strălucitoare. 


Utgard-Loki, dă-le drumul prietenilor noștri! 

Mi s-a părut un gest destul de curajos din partea 
mea, având în vedere că aveam de înfruntat o 
convenţie a Statuilor Libertăţii înarmate până în 
dinţi și îmbrăcate fără gust. 

Uriașii prezenţi au râs. 

Unul de la bara strigat: 

— Ce-ai spus? Vorbește mai tare! 

— Am spus... 

Barmanul a pus din nou piesa „1999“ și m-a 
acoperit. Uriașii urlau plini de voioșie. 

M-am încruntat la Blitzen. 

— Mi-ai spus că piesele lui Taylor Swift sunt 
muzică pentru pitici... asta înseamnă că Prince era 
uriaș? 

— Eh? 

Blitzen îl privea fix pe Hearthstone, care era 
încă prizonier și se zbătea în pumnul lui Utgard- 
Loki. 

— Nu, puștiule. Asta înseamnă că uriașii au 
gusturi bune în materie de muzică. Crezi că Jack i- 
ar putea scoate pe prietenii noștri din mâna 
uriașului? 

— înainte ca Utgard-Loki să-i zdrobească? 
Puțin probabil. 


Alex și-a înfășurat laţul în jurul mâinii, deși nu- 
mi dădeam seama la ce ajuta asta, cu excepţia 
cazului în care avea de gând să curețe dinţii 
uriașilor. 

— Care-i planul? 

— Mă gândesc. 

în cele din urmă, Utgard-Loki și-a trecut degetul 


de-a curmezișul gâtului. (Nu era gestul meu 
preferat.) Muzica s-a oprit din nou. Uriașii s-au 
așezat. 

— Magnus Chase, te aşteptam! 

Utgard-Loki a rânjit. 


— În ceea ce-i privește prietenii tăi, nu sunt 
captivi. I-am ridicat doar ca să vadă că aţi ajuns! 
Sunt sigur că-s încântați! 

Sam nu părea încântată. Se zbătea încercând să 
se elibereze. Expresia ei sugera că i-ar fi plăcut să- 
i ucidă pe toţi cei care purtau cămăși de bowling și 
poate câteva persoane care nu purtau. 

în ceea ce-l privește pe Hearth, știam cât ura 
să-i fie blocate mâinile. Nu putea comunica, nu 
putea face magie. Furia rece din ochii lui mi-a 
amintit de tatăl său, domnul Alderman, și nu era o 
asemănare care să-mi facă plăcere. 

— Pune-i jos, am spus, dacă nu-s captivi. 

— Cum dorești! 

Utgard-Loki i-a pus pe Sam și pe Hearth pe 
masă, și nu erau mai înalţi decât cupa de mied a 
uriașului. 

— Le-am asigurat tot confortul în așteptarea 
voastră. Micuţul a spus că-i veţi aduce genata de 
bowling cel târziu în dimineaţa asta. începeam să 
cred că nu o să ajungeţi! 

După cum vorbise, se părea că aveam de-a face 
cu un schimb de ostatici. Am simţit un fior de 
gheaţă în stomac. M-am întrebat ce s-ar fi 
întâmplat cu Sam și Hearth dacă nu reușeam să 
venim cu geanta. îi facuse- răm să aștepte, captivi 
timp de douăzeci și patru de ore, probabil 


întrebându-se dacă mai eram în viaţă. 

— Am adus geanta! am spus. Totul e bine. 

I-am dat un cot lui Blitzen. 

— A, da! 

Blitz a înaintat și și-a ridicat creaţia. 

— Iat-o pe FANTEZIA, în curând renumită 
printre genţile de bowling, terminată de Blitzen 
din Freya! Cu ajutorul lui Jack! 

Vechiul nostru prieten, Micuţul, și-a făcut loc cu 
coatele prin mulţime. Pe cămașa gri avea pete de 
mied. Cocul lui cărunt era răvășit. Așa cum ne 
avertizase, în comparaţie cu ceilalţi uriași din 
cameră chiar părea micuţ. 

—  Ce-aţi făcut cu geanta mea? a strigat el. Aţi 
băgat-o în mașina de spălat? E minusculă! 

— Catine! 

— Taci, Hugo! a ţipat Micuţul. 

— Nu te teme! i-a promis Blitzen, cu o voce din 
care răzbătea încă. Iți pot aduce geanta la 
mărimea normală! Dar mai întâi vreau asigurări 
din partea regelui tău că beneficiem de drepturile 
oaspeţilor - noi trei și cei doi prieteni de pe masă. 

Utgard-Loki a chicotit. 

— Ei, Micuţule, se pare că au făcut ce le-ai 
cerut. 'Ţi-au adus geanta. 

Micuţul a gesticulat neputincios arătând spre 
geanta lui cea nouă și minusculă. 

— Dar... 

—  Micuţule... a spus regele, înăsprind tonul. 

Micuţul se uita la noi. Acum nu mai părea atât 
de simpatic. 

— Da, a spus el scrâșnind din dinţi. Și-au 


respectat promisiunea. Garantez pentru ei... în cel 
mai mic procent posibil. 

— Așa! a rostit Utgard-Loki. Sunteţi cu toţii în 
mod oficial oaspeţi ai sălii mele de bowling! 

I-a apucat pe Sam și pe Hearth și i-a așezat pe 
podea. Din fericire, Sabia și Piatra Skofnung erau 
încă prinse la spatele lui Sam. 

Regele s-a întors și s-a adresat uriașilor 
prezenţi. 

— Prieteni, dacă e să ne ocupăm de oaspeţi așa 
cum suntem, ne vom obosi ochii încercând să nu-i 
strivim. Va trebui să le servim mâncare cu penseta 
și să le umplem păhărelele cu pipeta. Nu va fi 
distractiv! Hai să băgăm puţin la apă petrecerea 
asta, ce ziceţi? 

Uriaşii au mormăit și au bombănit, dar nimeni n- 
a avut tupeul să-l contrazică pe rege. Utgard-Loki 
a pocnit din degete. Camera a început să se 
învârtă. Stomacul mi s-a revoltat dezorientat. 

Pista de bowling a devenit din colosală doar 
uriașă. Uriaşii aveau acum puţin peste doi metri. 
Puteam să mă uit la ei fără să-mi întind gâtul sau 
să trebuiască să privesc în nările lor cavernoase. 

Samirah și Hearthstone ni s-au alăturat în 
grabă. 

„Ești bine?“ a gesticulat Blitz spre Hearth. 

„Unde ai fost?“ a întrebat Hearth. 

Samirah mi-a aruncat un zâmbet chinuit de 
genul o-să-te-ucid-mai-târziu. 

— Am crezut că ai murit. Și ce-ai păţit la păr? 

— E o poveste lungă, i-am spus. 

— Da, scuze pentru întârziere, a spus Alex. 


Scuzele ei erau cel mai surprinzător lucru din 
ziua aia. 

— Ce-am pierdut? 

Sam i-a aruncat o privire de genul „Dacă ţi-aș 
spune, nu m-ai crede“. 

Nu-mi puteam imagina cum ar fi putut avea o 
poveste și mai ciudată ca a noastră, dar înainte să 
le putem compara, Micuţul s-a apropiat greoi de 
Blitzen. Uriașul și-a luat geanta de bowling, care 
acum avea mărimea potrivită pentru el. 

A deschis-o și a scos un oftat de ușurare. 

—  Slavă Domnului! Elvis! 

Şi-a scos bila de bowling și a examinat-o să vadă 
dacă a păţit ceva. Pe suprafaţa bilei era imprimat 
un Elvis Presley din anii '70 în salopeta lui albă cu 
strasuri. 

— O, te-au rănit, iubitule? 

Micuţul a sărutat mingea și a îmbrăţișat-o. S-a 
încruntat la Blitzen. 

— Ai noroc că nu l-ai rănit pe Elvis, piticule. 

— N-am niciun interes să-i fac rău lui Elvis. 

Blitzen a smuls geanta, acum goală, din mâinile 
Micuţului. 

— Dar pe FANTEZIA o păstrez ca asigurare! O 
s-o capeţi înapoi când vom pleca de aici 
nevătămaţi. Dacă încerci ceva, te avertizez că 
geanta își schimbă dimensiunile doar dacă folosești 
cuvântul de control și n-o să-l ghicești niciodată 
singur! 

— Poftim? a ţipat Micuţul. E Presley? 

— Nu. 

— E Graceland? 


— Nu. 

— Prieteni, prieteni! 

Utgard-Loki s-a apropiat de noi cu brațele 
deschise. 

— Azi e ziua turneului! Avem oaspeţi speciali! 
Să nu ne certăm. Să sărbătorim și să concurăm! Să 
înceapă muzica! Băuturi pentru toată lumea! 

Din difuzoare a început să bubuie „Little Red 
Cor- vette“X*. Cei mai mulţi dintre uriași s-au 
împrăștiat, întorcându-se la miedul lor, la bowling 
sau la jocul Pac-Man care nu mai era așa mare 
cum îi zicea numele. Câţiva dintre localnici - în 
special cei cu cămăși gri ca a Micuţului - păreau că 
vor să ne omoare, cu tot cu privilegiile noastre de 
oaspeţi, dar m-am bucurat să știu că avem o 
opțiune în caz de pericol. Dacă se întâmpla ceva 
rău, puteam să strigăm parola și să prăvălim 
asupra clădirii o avalanșă de piele brodată elegant 
de un pitic. 

Utgard-Loki l-a bătut pe Micuţul pe spate. 

— Așa! Du-te și servește-te cu un Suc Jotun! 

Micuţul s-a îndreptat spre bar legănându-l pe 
Elvis, aruncându-ne priviri peste umăr. 

— Utgard-Loki, am spus, avem nevoie de 
informaţii... 

— Nu acum, idiotule. 

Continua să rânjească, dar în tonul lui se simțea 
disperarea. 

— încearcă să pari fericit. Să pară că glumim. 

— Ce? 

— Bun! a strigat regele uriașilor. Ha, ha, ha! 

Prietenii mei au încercat să intre în joc. 

— Da, ha, ha! a spus Sam. 

Blitzen a scos un râs piticesc din toată inima. 

— Ce comic! a spus și Alex. 

HA, HA, a făcut Hearth. 

Utgard-Loki continua să-mi zâmbească, dar 
privirile îi erau ascuţite ca niște pumnale. 

— Niciun uriaș de aici nu vrea să vă ajute, cu 
excepţia mea, a spus el în șoaptă. Dacă nu vă 
dovediți demni, nu veţi pleca vii din sala de 
bowling. 

— Poftim? a șoptit Blitzen. Ne-ai promis 
drepturile de oaspeţi. Tu ești regele! 

— Şi mi-am folosit ultimul strop de influenţă și 
credibilitate încercând să vă ajut! Altfel n-aţi fi 
ajuns aici în viaţă! 

— Ne-ai ajutat? am spus. Omorându-ne ţapul? 

— Şi infiltrându-te în Walhalla? a adăugat Sam. 
Și punând stăpânire pe un instructor de zbor 
nevinovat? 

— Totul ca să împiedic niște amărâţi de 
muritori să cadă în capcana lui Loki. Ceea ce, până 
acum, aţi reușit oricum. 

Și-a întors capul și a strigat pentru spectatori: 

— Cu laudele stai bine, mic muritor! Dar nu-i 
vei învinge niciodată pe uriași! 

A coborât din nou vocea. 

— Nu toată lumea crede că Loki trebuie oprit. 
O să vă spun ce trebuie să știți ca să-l opriţi, dar va 
trebui să-mi cântaţi în strună. Dacă nu vă dovediţi 
valoarea și nu câștigați respectul supușilor mei, voi 
fi înlăturat, iar unul dintre cretinii ăștia va deveni 


noul rege. Atunci vom fi cu toții morți. 

Alex a cercetat mulțimea ca și cum ar fi trebuit 
să decidă pe care cretin ar fi trebuit să-l sugrume 
mai întâi. 

— Uite ce e, maiestatea voastră împănată, ne-ai 
fi putut trimite informaţiile astea vitale printr-un 
mesaj sau la telefon. De ce toată secretomania asta 
și ce-i cu Godzilla gonflabilă? 

Utgard-Loki s-a strâmbat la ea. 

— Nu ţi-am putut scrie ţie, copilă a lui Loki, din 
mai multe motive. In primul rând, pentru că tatăl 
tău are metode de-a afla orice. Nu crezi? 

Alex s-a înroșit la faţă, dar n-a spus nimic. 

— Acum, a continuat regele, petreceţi. O să vă 
conduc la masa voastră. 

— Şi după aceea? am întrebat. Cum ne 
dovedim valoarea? 

Ochii lui Utgard-Loki au lucit într-un fel care nu 
mi-a plăcut deloc. 

— Ne distraţi cu abilităţile voastre 
impresionante. Ne învingeţi la concurs. Sau muriţi 
încercând s-o faceţi. 

CAPITOLUL. 40 


Micul Billy a căpătat ce merita 


Micul dejun al campionilor în sala de bowling: 
ara- hide, hotdogi călduţi și chipsuri de porumb 
învechite, înmuiate într-o chestie portocalie care n- 
aducea deloc cu un sos de brânză. Miedul era 
răsuflat și avea gust de Sweet'N Low®™, Partea 
bună e că porţiile erau gigantice. Nu prea 
mâncasem de ieri, cu excepţia falafelului rămas și 
a ciocolatei. M-am pus serios pe mâncat. 

La fiecare pistă de bowling uriașii stăteau 
grupaţi în echipe - aruncând cu mâncare, făcând 
bancuri și lău- dându-se cât de pricepuţi erau la 
doborârea popicelor. 

Sam, Hearthstone, Blitz, Alex și cu mine ne-am 
așezat împreună pe o bancă de plastic circulară, 
alegând bucăţile mai comestibile din farfurie și 
studiind neliniștiți mulțimea. 

Utgard-Loki  insistase să ne schimbăm 
încălțămintea obișnuită cu pantofi de bowling - 
care erau prea mari și portocalii cu roz. Când 
Blitzen i-a văzut, am crezut c-o să facă șoc 
anafilactic. Lui Alex păreau să-i placă. Măcar nu 
trebuia să purtăm tricouri asortate cu numele 

echipei. 
în timp ce mâneam, le-am spus lui Sam și 
Hearth ce ni se întâmplase în pădure. 


Sam a clătinat din cap dezgustată. 

— Magnus, mereu ai parte de chestiile lejere. 

Era să mă înec cu o arahidă. 

—  Lejere? 

— Eu și cu Hearth ne-am petrecut ziua aici, 
încercând să rămânem în viaţă. Era să murim de 
șase ori. 

Hearth a arătat șapte degete. 

— A, da, a zis Sam. Chestia cu toaletele. 

Blitzen și-a băgat picioarele sub bancă, ca să nu 
mai trebuiască să-și privească pantofii hidoși, fără 
îndoială. 

— Nu v-au oferit uriașii privilegiile oaspeţilor? 

— Asta a fost primul lucru pe care l-am cerut, a 
spus Sam. Dar uriașii ăștia de la munte... încearcă 
să-ți răstălmăcească cuvintele și să te omoare cu 
graţie. 

— Ca surorile cu care ne-am întâlnit în 
ianuarie, am spus. Cele care s-au oferit să ne ridice 
scaunele până la înălțimea mesei și apoi au 
încercat să ne zdrobească de tavan. 

Sam a dat din cap. 

— Ieri am cerut o băutură. Barmanul m-a 
aruncat într-o halbă plină de bere. în primul rând, 
sunt musulmană. Nu beau alcool. în al doilea rând, 
pereţii halbei erau atât de alunecoși, că nu puteam 
să ies. Dacă Hearth n-ar fi spart halba cu ajutorul 
unei rune... 


„A trebuit să avem grijă la tot ce vorbim“, a 
făcut Hearth. „Am cerut un loc unde să dorm...“ 

S-a cutremurat. 

„Era să fiu strivit și să mor în mecanismul de 
retur- nare a bilelor.“ 

Sam traducea pentru Alex. 

— Au. 

Alex s-a cutremurat. 

— Nu-i de mirare că arâtaţi așa rău. Fără 
supărare. 

— Şi asta nu-i tot, a spus Sam. Să-mi fac 
rugăciunile cu Hearthstone de pază? Imposibil. lar 
uriașii ne provocau întruna la întreceri trucate. 

„Iluzii“, a gesticulat Hearthstone, întorcându-și 
simultan palmele spre noi pentru a reprezenta 
două imagini schimbătoare. „Nimic nu este ceea ce 
pare.“ 

— Da. 

Blitz a dat din cap îngândurat. 

— La fel și cu Micuţul și geanta lui de bowling. 
Utgard-Loki și oamenii lui sunt celebri pentru 
puterea de a crea iluzii. 

Am aruncat o privire în jur, întrebându-mă cât 
de mari erau de fapt uriașii și cum arătau fără 
magie. Poate că hainele idea hidoase de bowling 
era miraje menite să ne dezorienteze. 

— Şi de unde știi ce este iluzie și ce este real? 

— Lucrul cel mai important... 

Alex a ridicat un chips de tortilla plin de zeamă 
portocalie. 

— Pot să mă prefac că ăsta e de fapt un burrito 
de la Anna's Taqueria? 

— Trebuie să fim pe fază, ne-a avertizat Sam. 


Noaptea trecută, după ce am formulat cererea cu 
mare atenţie, până la urmă ne-au oferit saci de 
dormit, dar a trebuit „să ne dovedim puterea“ 
desfacându-i noi înșine. Ne-am chinuit vreo oră. 
Sacii nu cedau. Utgard-Loki a recunoscut în cele 
din urmă că erau facuţi din așchii curbate de titan. 
Uriașii s-au prăpădit de râs pe tema asta. 

Am clătinat din cap. 

— Ce-i așa amuzant? 

Hearth a făcut: „Spune-le despre pisică.“ 

— Uh, a răspuns Sam. Apoi a fost faza cu pisica. 
Ca o „favoare“ înainte de cină, trebuia să luăm 
pisica lui Utgard-Loki și s-o dăm afară. 

Am aruncat o privire în jur, dar n-am văzut nicio 
pisică. 

— E pe aici pe undeva, m-a asigurat Sam. Doar 
că n-am putut-o clinti din loc, pentru că pisica era 
de fapt un elefant african de aproape șase tone. 
Nici nu ne-am dat seama până nu ne-au spus 
uriașii mai târziu - după ce ne-am chinuit cu orele 
și am ratat cina. Le place să-și umilească oaspeţii 
făcându-i să se simtă slabi și neajutoraţi. 

— Şi funcţionează, a murmurat Blitz. 

M-am imaginat încercând să ridic un elefant 
fără să-mi dau seama că e un elefant. Era genul de 
lucru pe care l-aș fi remarcat. 

— Cum poţi să lupţi cu așa ceva? am întrebat. 
Ar trebui să-i impresionăm câștigând nu știu câte 
concursuri? îmi pare rău, nu mă prea descurc cu 
sacii de dormit din titan și cu elefanții africani. 

Sam s-a aplecat peste masă. 

— Orice s-ar întâmpla, nu uitaţi că e vorba de 


un șiretlic. Fiţi creativi. Faceţi ceva neașteptat. 
încălcaţi regulile. 

— Oh, a spus Alex. Așa cum fac și în restul 
zilelor. 

— Atunci experienţa ar trebui să-ţi fie de folos, 
a spus Sam. De asemenea, nu cred un cuvânt din 
chestiile pe care ni le-a spus Utgard-Loki despre 
cum încearcă să ne ajute. 

— Bună, oaspeţilor! 

Regele uriașilor era foarte discret pentru un tip 
masiv, în cămașă de bowling cu pene. Utgard-Loki 
s-a aplecat peste balustrada din spatele mesei 
noastre ca să ne vadă mai bine, cu un corn dog! 
în mână. 

— Mai avem doar un minut. Apoi, jocurile 
trebuie să înceapă. 

— Jocurile, a spus Sam. Ca alea pe care le 
jucăm de ieri? 

Ochii lui Utgard-Loki se asortau cu cămașa lui 
cu pene de vultur. Avea o privire de pasăre de 
pradă, de parcă era pe punctul de-a se năpusti ca 
să prindă un rozător - sau poate un om mai mic - 
pentru cină. 

— Samirah, trebuie să pricepi ceva. Supușii mei 
sunt deja supăraţi că v-am invitat aici. Trebuie să 
fiți înţelegători. Distraţi-ne, oferiți-ne un spectacol 
pe cinste, demonstraţii că sunteţi demni. Nu vă 
așteptați la amabilităţi din partea mea în timpul 
concursurilor. Supușii se vor întoarce împotriva 

mea dacă vă ofer un tratament preferenţial. 

— înseamnă că nu ești nu știu ce rege, am 
remarcat. 

Utgard-Loki a zâmbit batjocoritor. Apoi a urlat, 
ca să poată fi auzit de supușii săi: 

— Doar atât puteţi mânca, muritori amărâţi? 
Avem copii care pot mânca mai mulţi nachos! 

Și-a îndreptat spre mine cârnatul pe care-l ţinea 
pe post de sceptru regal și și-a coborât vocea. 

— Ştii foarte puţin despre ce înseamnă să fii 
conducător, Magnus Chase. Să fii rege presupune 
o combinaţie potrivită de fier și de mied, de frică și 
de generozitate. Oricât de mare magician aș fi, nu- 
mi pot impune pur și simplu voinţa asupra uriașilor 
mei. Ei vor fi mereu mai mulţi. Trebuie să le câștig 
respectul în fiecare zi. Acum și tu trebuie să faci 
asta. 

Alex s-a îndepărtat de rege. 

— Dacă e atât de periculos pentru tine, de ce 
ne-ai ajuta să-l înapoiem pe Mjolnir? 

— Mă doare undeva de ciocanul lui Thor! Tribul 
Aesir s-a bazat întotdeauna prea mult pe teama pe 
care o inspiră. E o armă puternică, da, dar la 
venirea Ragnarokului, Thor va fi depășit. Zeii vor 
muri oricum. Ciocanul e o jucărie, o iluzie de o 
forță copleșitoare. Și ascultați vorbele unui mare 
vrăjitor, a rânjit uriașul, chiar și cele mai reușite 
iluzii au limitele lor. Nu ciocanul mă interesează. 
Eu vreau să opresc planul lui Loki. 

Blitzen s-a scărpinat în barbă. 

— Căsătoria dintre Sam și Thrym? Te temi de 


alianţa asta? 

Utgard-Loki a intrat iar în rolul de actor, 
strigând pentru publicul său: 

— Ha! E cel mai bun corn dog din Jotunheim! N- 
are pereche! 

A mușcat cu poftă, apoi a aruncat băţul gol 
peste umăr. 

— Blitzen, fiu al lui Freya, folosește-ți capul. 
Bineînţeles că mă tem de o alianță. Broscoiului de 
Thrym și surorii lui, Thrynga, le-ar plăcea să bage 
Jotunheimul în război. Dacă se aliază prin căsătorie 
cu Loki și are ciocanul lui Thor, Thrym devine 
Şeful șefilor de clan. 

Sam a mijit ochii. 

— Dacă are ciocanul lui Thor? Ce vrei să spui, 
că Thrym nu-l va da înapoi pe Mjolnir chiar dacă 
mă căsătoresc? 

— O, va exista un schimb de cadouri de nuntă! 
Dar probabil că nu așa cum vă imaginati. 

Utgard-Loki a întins mâna și a atins mânerul 
Săbiei Skofnung, care încă era prinsă pe spatele 
lui Sam. 

— Haideţi, prieteni. înainte să vă pot oferi o 
soluţie, trebuie să înțelegeţi problema. Chiar nu 
vedeţi ce și-a propus Loki? 

Din cealaltă parte a încăperii, unul dintre uriași 
a strigat: 

— Regele nostru, ce se aude cu concursurile? 
De ce flirtezi cu muritorii? 

Mai mulţi uriași au izbucnit în râs și ne-au 
fluierat. 

Utgard-Loki s-a ridicat, rânjindu-le supușilor săi 


de parcă s-ar fi distrat de minune. 

— Da, desigur! Doamnelor și domnilor, să 
înceapă distracţia! 

S-a aplecat spre noi. 

— Onoraţi oaspeţi, cu ce abilități nemaiauzite 
ne veţi impresiona? 

Toţi uriașii s-au întors spre noi, nerăbdători să 
audă cum vom alege să ne facem de râs. 
Principalele mele talente erau să alerg și să 
mănânc falafel, dar după atâţia hotdogi și nachos 
plini de chimicale, mă îndoiam că pot câștiga o 
medalie de aur la oricare dintre categoriile astea. 

— Nu fiţi timizi! 

Utgard-Loki și-a întins braţele. 

— Cine vrea să înceapă? Vrem să vedem ce 
puteţi face voi, campioni ai tărâmului muritorilor! 
Puteţi bea mai mult ca noi? Puteţi alerga mai iute 
ca noi? Puteţi să ne învingeţi în luptă? 

Samirah s-a ridicat. Am rostit în gând o 
rugăciune de mulțumire pentru  walkiriile 
neînfricate. De când eram un elev muritor obișnuit, 
detestam să mă ofer primul. Profesorii promiteau 
mereu să fie îngăduitori cu primul voluntar sau să 
îi acorde credite suplimentare. Nu, multumesc. Nu 
merita stresul. 

Sam a inspirat adânc şi s-a întors cu fața la 
mulțime. 

— Mânuiesc toporul cu îndemânare, a spus ea. 
Cine se pune cu mine la aruncarea toporului? 

Uriaşii s-au înveselit și au fluierat. 

— Așa să fie! 

Utgard-Loki părea încântat. 


— Ai un topor foarte mic, Samirah al-Abbas, dar 
sunt sigur că-l arunci cu pricepere. Hm. în mod 
normal, l-aș numi pe Bjorn Cleaveskull drept cel 
mai bun aruncător de topor al nostru, dar nu vreau 
să te simţi prea depășită. Ce-ai zice să concurezi 
cu Micul Billy în schimb? 

Dintr-un grup de uriași din cealaltă parte a sălii, 
s-a ridicat un uriaș-copil cu părul creţ. Arăta de 
vreo zece ani, iar peste burta rotundă avea un 
tricou cu dungi pe care scria Where's Waldo. 
Niște bretele galbene îi susțineau pantalonii de 
școlar. In plus, privea cruciș. In timp ce se 
îndrepta spre noi, se lovea întruna de mese și se 
împiedica de genţi de bowling, spre amuzamentul 
celorlalți uriași. 

— Billy tocmai ce a învăţat să arunce, a spus 
Utgard-Loki. Dar ar trebui să se ridice la înălțimea 
ta. 

Samirah a strâns din dinţi. 

— în regulă. Care sunt ţintele? 

Utgard-Loki a pocnit din degete. La capătul 
pistelor unu și trei, în podea s-au deschis niște 
fante de unde au apărut niște figurine plate din 
lemn, fiecare pictată cu corpul lui Thor, cu părul 
lui roșu răvășit și barba lungă, și cu fața 
schimonosită ca atunci când tocmai trăgea un pârţ. 

— Trei aruncări de căciulă! a anunţat Utgard- 
Loki. Samirah, vrei să începi tu? 

— O, nu, a spus ea. Prima dată copiii. 

Micuţul Billy s-a apropiat cu mers legănat de 
linia de fault. Lângă el, un alt uriaș a pus jos o 

boccea de piele și a deschis-o, scoțând din ea trei 
tomahawk-uri, toate aproape la fel de mari ca Billy. 

Billy a ridicat cu greutate primul topor. A privit 
cu ochii mijiţi spre ţinta îndepărtată. 

Am apucat să-mi spun: „Poate că Sam va fi în 
regulă. Poate că Utgard-Loki îi va face totuși viața 
ușoară.“ Apoi Billy a intrat în acţiune. A aruncat 
topoarele unul după celălalt, atât de repede că 
abia de-abia l-am putut urmări. Când a terminat, 
unul dintre topoare era înfipt în fruntea lui Thor, 
altul în pieptul lui și cel de-al treilea în ditamai 
zona inghinală a zeului tunetului. 

Uriașii au izbucnit în urale. 

— Nu e rău! a spus Utgard-Loki. Acum, să 
vedem dacă Samirah, mândria walkiriilor, poate 
învinge un copil ciocuș de zece ani! 

De lângă mine, Alex a mormăit: 

— A încurcat-o. 

—  Intervenim? s-a îngrijorat Blitz. Sam ne-a 
spus să fim creativi. 

Mi-am amintit de sfaturile ei: „Faceţi ceva 
neașteptat.“ 

Mi-am încleștat degetele pe pandantiv. M-am 
întrebat dacă n-ar trebui să sar din scaun, să-l 
invoc pe Jack și să le distragem atenţia cântând în 
duet Love Never Felt So Good. Hearthstone m-a 
salvat de un moment penibil ridicând degetele: 
„Așteaptă.“ 

Sam și-a studiat adversarul, pe Micul Billy. S-a 
uitat și la topoarele pe care acesta le înfipsese în 
ţintă. Apoi a părut să ajungă la o concluzie. S-a 
îndreptat spre linia de fault și și-a ridicat toporul. 


In încăpere s-a lăsat o tăcere respectuoasă. Sau 
poate că gazdele noastre inspirau adânc ca să 
poată râde mai bine de eșecul lui Sam. 

Cu o mișcare lină, Sam s-a întors și a aruncat 
toporul spre Billy. Uriașii au icnit. 

Ochii Micului Billy s-au încrucișat și mai tare 
când s-a uitat la toporul care i se itea acum din 
frunte. A căzut pe spate și s-a prăbușit la podea. 

Uriaşii au început să urle revoltați. Unii s-au 
ridicat și și-au scos armele. 

— Staţi așa! a mugit Utgard-Loki. 

S-a uitat la Sam. 

— Explică-te, walkirie! De ce ar trebui să nu te 
omoram pentru ce ai făcut? 

— Pentru că, a spus Sam, era singura cale de-a 
câștiga concursul. 

Părea remarcabil de calmă având în vedere ce 
făcuse și luând în considerare numărul de uriași 
gata s-o sfâșie. A arătat spre cadavrul Micului 
Billy. 

— Asta nu e un copil de uriaș! 

A spus-o cu toată autoritatea unui detectiv dintr- 
un serial TV dar am zărit o broboană de sudoare 
scur-  gându-i-se de sub marginea  hijabului. 
Aproape c-o puteam auzi gândind: „Sper că am 
dreptate. Sper că am dreptate“. 

Mulțimea de uriași se uita la cadavrul Micului 
Billy. Acesta arăta în continuare ca un copil de 
uriaș mort și prost îmbrăcat. Știam că, în orice 
moment, gloata avea să se repeadă asupra lui 
Samirah și că vom fi nevoiţi să fugim pentru a ne 
salva pielea. Apoi, încet, forma uriașului băiat a 


început să se schimbe. 

Carnea i s-a uscat până a ajuns să arate ca un 
draugr al prinţului Gellir. Buzele uscate îi 
dezgoleau dinţii. O peliculă galbenă îi acoperea 
ochii. Unghiile i s-au lungit, ca niște seceri jegoase. 
Micuţul zombi Billy s-a ridicat cu greu în picioare 
și și-a scos toporul din frunte. 

A sâsâit la Sam. Un val de groază pură a cuprins 
camera. Unii uriași și-au aruncat băuturile. Alţii au 
căzut în genunchi și s-au pus pe plâns. Mie mi s-a 
strâns stomacul. 

— D...da, a anunţat Sam, cu glas pierit. După 
cum vedeţi, nu e Micuţul Billy. Este Frica, care 
lovește repede și își atinge mereu ţinta. Frica o 
poţi învinge doar dacă o ataci. Asta am făcut. De 
aceea am câștigat concursul. 

Frica a aruncat dezgustată toporul lui Sam. Cu 
un ultim sâsâit înfricoșător, s-a transformat într-un 
fum alb și a dispărut. 

Un suspin colectiv de ușurare s-a răspândit prin 
sală. Câţiva uriași au dat fuga la toalete, probabil 
ca să-și arunce sau să-și schimbe chiloţii. 

I-am șoptit lui Blitzen: 

— De unde știa Sam? Cum putea fi chestia aia 

Frica? Lui Blitzen i se îngălbeniseră ochii ca de 

la icter. 

— Eu... Presupun că s-a mai întâlnit cu Frica. 
Am auzit zvonuri că uriașii sunt în relaţii bune cu o 
mulțime de zeități minore - Furia, Foamea, Boala. 
Se pare că Bătrâneţea a făcut parte din echipa de 
bowling Vedetele Utgardului, deși nu juca prea 
bine. Dar niciodată nu m-am gândit c-o să mă 


întâlnesc cu Frica în persoană... 

Alex s-a cutremurat. Hearthstone părea sumbru, 
dar nu surprins. M-am întrebat dacă el și Sam se 
întâlniseră și cu alte zeități minore în cele douăzeci 
și patru de ore cât durase chinul la care fuseseră 
supuși. 

M-am bucurat că Sam s-a oferit să fie prima și 
nu eu. La ce noroc aveam, ar fi trebuit să mă 
confrunt cu Fericirea și ar fi trebuit s-o hăcui cu 
sabia până i-ar fi pierit zâmbetul. 

Utgard-Loki s-a întors spre Sam cu un licăr de 
admiraţie în privire. 

— Se pare că n-o să te omorâm, Samirah al- 
Abbas, de vreme ce ai făcut ce trebuia ca să 
câștigi. Ai câștigat tura asta! 

Umerii lui Sam s-au relaxat de ușurare. 

— înseamnă că ne-am demonstrat valoarea? 
Concursul s-a încheiat? 

— O, nu încă! 

Regele a făcut ochii mari. 

— Cum rămâne cu ceilalți patru oaspeţi? 
Trebuie să vedem dacă-s la fel de pricepuţi ca tine! 


CAPITOLUL 41 


Când ai dubii, transformă-te 
într-o insectă pișcătoare 


începeam să urăsc Turneul de Bowling Utgard. 

Următorul a fost Hearthstone. A arătat spre sala 
de jocuri mecanice și, cu ajutorul meu ca 
translator, i-a provocat pe uriași să-l numească pe 
cel care avea scorul cel mai mare la orice joc, la 
alegerea concurenţilor. Fantasticii lui Hugo din 
Jotun l-au desemnat pe un tip pe nume Kyle, care 
s-a îndreptat spre pista de skee-balP* și a înscris 
o mie de puncte uimitoare. în timp ce uriașii 
aplaudau, Hearthstone s-a îndreptat spre aparatul 
de pinball Starsky și Hutch şi a băgat în fantă o 
monedă de aur roșu. 

— Stai! a protestat Hugo. Nu e același joc! 

— Nici nu trebuie să fie, am spus. Hearth a zis - 
orice joc la alegerea concurenţilor, la plural. Tipul 
tău a ales skee-ball. Hearth alege pinball. 

Uriașii au bombănit, dar până la urmă au cedat. 


XXXIV Joc mecanic care constă în rostogolirea 
unei bile pe o pistă în pantă și peste un obstacol 
care aruncă bila în cercuri numerotate. Scopul 
jocului este înscrierea cât mai multor puncte prin 
plasarea bilei în cercurile cu valori dispuse în 
ordine crescătoare. 


Blitzen mi-a zâmbit larg. 

— Să vezi acum, băiete. Hearth e un vrăjitor. 

— Ştiu asta. 

— Nu, vreau să spun că e un vrăjitor la pinball. 

Hearthstone a lansat prima bilă. Nu l-am văzut 
să se folosească de magie, dar a depășit repede 
scorul lui Kyle - ceea ce, desigur, nu era corect, de 
vreme ce scorurile la pinball depășesc cu mult o 
mie de puncte. Hearth a continuat să joace chiar și 
după ce a trecut de cinci sute de milioane. 
înghiontea aparatul și lovea manetele cu atâta 
putere, că m-am întrebat dacă nu se gândea la 
tatăl său și la toate monedele pe care acesta îl 
obligase să le obţină în schimbul faptelor bune. 
Hearth a devenit rapid un miliardar virtual la acest 
aparat. 

— Ajunge! a strigat Utgard -Loki, scoțând 
aparatul din priză. Ţi-ai dovedit priceperea! Cred 
că putem fi cu toţii de acord că elful cel surd e as 
la pinball. Cine urmează? 

Blitzen i-a provocat pe uriași la o transformare 
completă. A promis că poate transforma orice uriaș 
într-o persoană elegantă și în pas cu moda. Uriașii 
au ales, în unanimitate, un confrate pe nume 
Grum, care se pare că dormise sub bar - în ultimii 
patruzeci de ani, unde se umpluse de mizerie și 
scame. Eram aproape convins că, de fapt, era un 
zeu minor pe nume Igienă Deficitară. 

Blitzen nu s-a lăsat descurajat. Și-a scos 
instrumentele de cusut și s-a pus pe treabă. I-au 
trebuit câteva ore să încropească haine noi din tot 
felul de nimicuri găsite în magazinul de suveniruri 


din sala de bowling. Apoi l-a dus pe Grum în baie 
pentru un tratament corespunzător, ca la spa. 
Când s-au întors, sprâncenele lui Grum fuseseră 
epilate cu ceară. Barba și părul îi erau aranjate 
mai ceva ca la un hipster metrosexual. Purta o 
cămașă de bowling de un auriu sclipitor, cu numele 
GRUM cusut pe piept, și niște pantaloni argintii și 
pantofi de bowling asortaţi. Pe uriașe le-a luat cu 
leșin. Uriaşii s-au tras de lângă el, intimidaţi de 
forța de vedetă pe care o emana. Grum s-a târât 
înapoi sub bar și a început să sforăie. 

— Nu pot schimba obiceiurile proaste! a spus 
Blitz. Dar l-aţi văzut. M-am achitat sau nu de 
sarcină? 

S-au auzit multe bodogăneli, dar n-a îndrăznit 
nimeni să-l contrazică. Nici măcar urâţenia sporită 
prin magie nu rezista în faţa priceperii piticești în 
materie de design vestimentar. 

Utgard-Loki s-a aplecat spre mine și a 
murmurat: 

— Vă descurcaţi foarte bine! Va trebui să fac 
ultima provocare cu adevărat dificilă, ca să aveţi 
toate șansele să muriţi. Asta ar trebui să le 
întărească respectul supușilor mei. 

— Stai, ce? 

Binevoitorul rege a ridicat mâinile către 
mulțime. 

— Doamnelor și domnilor! Avem niște oaspeţi 
cu adevărat interesanţi, dar nu vă temeţi! Ne vom 
răzbuna! Au mai rămas doi oaspeţi. întâmplarea 
face să fie numărul perfect pentru o partidă de 
bowling la dublu. Fiindcă bowlingul e motivul 


pentru care suntem astăzi aici, hai să-i punem pe 
ultimii doi oaspeţi să se întreacă cu campionii 
noștri din echipa Curcanii Micuţului! 

Uriaşii au strigat de bucurie. Micuţul s-a uitat la 
mine și și-a trecut degetul de-a curmezișul gâtului - 
semn pe care mă cam plictisisem să-l tot văd. 

— Câştigătorii vor lua premiul obișnuit, a 
anunţat Utgard-Loki, care constă, desigur, în 
capetele învinșilor! 

M-am uitat la Alex Fierro și mi-am dat seama că 
formam o echipă. 

— Presupun că nu-i momentul potrivit să-ți spun 
că n-am jucat niciodată bowling, mi-a zis Alex. 

Adversarii noștri din echipa Curcanii Micuţului 
erau doi frați cu nume încântătoare: Herg și Blerg. 
Era greu să-i deosebești. Pe lângă faptul că erau 
gemeni identici, purtau amândoi cămăși gri și căști 
de fotbal - probabil pentru a se proteja în caz că-i 
păleam cu toporul. Singurele diferenţe pe care le- 
am observat erau la bilele lor de bowling. Pe bila 
lui Herg era suflat chipul lui Prince. (Poate că el 
făcuse playlistul barului.) Fratele lui, Blerg, avea o 
bilă roșie cu chipul lui Kurt Cobain pe ea. Blerg se 
tot uita când la mine, când la bilă, de parcă ar fi 
încercat să-și închipuie cum aș fi arătat fără părul 
meu ciopârțit. 

— Bine, prieteni! a zis Utgard-Loki. Vom juca o 
partidă scurtă de trei /rame-uri! 

Alex s-a aplecat spre mine. 

— Ce-i ăla foame? 

— Sst, am făcut. 

De fapt, încercam să-mi amintesc regulile 


jocului de bowling. Trecuseră ani buni de când nu 
mai jucasem. în Hotel Walhalla era o sală, dar, de 
vreme ce einherjarii se întreceau până la moarte, 
nu avusesem curiozitatea să văd cum e. 

— Un concurs foarte simplu! a continuat 
Utgard-Loki. Cel mai mare scor câștigă. Prima 
echipă: Muritorii Neînsemnaţi! 

Nimeni nu a ovaţionat când ne-am îndreptat 
spre pistă. 

— Ce părere ai? mi-a șoptit Alex. 

— Practic, am spus, trebui să arunci bila pe 
pistă și să dobori popicele. 

S-a uitat urât la mine, cu ochiul deschis la 
culoare de două ori mai luminos și mai furios decât 
cel închis la culoare. 

— Atâta știu și eu. Dar trebuie să încălcăm 
regulile, nu? Care crezi că-i iluzia? Crezi că Herg și 
Blerg sunt zei minori? 

Am aruncat o privire peste umăr spre Sam, Blitz 
și Hearth, care fuseseră obligaţi să urmărească 
partida din spatele balustradei. Pe fețele lor n-am 
văzut nimic din ce nu știam deja: aveam probleme 
serioase. 

Am strâns pandantivul în palmă și am zis în 
gând: „Hei, Jack, vreun sfat?“ 

Jack a mormăit somnoros, așa cum avea obiceiul 
când era în formă de pandantiv. „Nu.“ 

„Mulţumesc“, i-am răspuns. „Eşti o sabie 
magică de mare ajutor.“ 

— Muritori Neînsemnaţi! a strigat Utgard-Loki. 
Aveţi o problemă? Vreţi să vă daţi bătuţi? 

— Nu! am spus. Nu, suntem bine. 


Am tras adânc aer în piept. 

— Bun, Alex, avem trei frame-ari. Aăă, trei 
runde de joc. Să vedem cum merge primul frame. 
Poate ne vin idei. Uită-te la mine cum joc. 

N-aș fi crezut niciodată c-o să spun asta. 
Bowlingul nu era una dintre superputerile mele. 
Cu toate astea, m-am apropiat de pistă cu bila pe 
care erau imprimate două zaruri mari și roz. (Hei, 
era singura potrivită pentru degetele mele.) Am 
încercat să-mi amintesc sfaturile primite de la 
profesorul de lucru manual, domnul Gent, cu 
ocazia petrecerii de început a gimnaziului, care se 
ținuse la sala Lovitura Norocoasă. Am ajuns la 
linie, sun ţintit și am lansat bila cu toată puterea 
mea de ein- herjar. 

Bila s-a rostogolit încet, poticnit și s-a oprit la 
jumătatea pistei. 

Uriașii au izbucnit în râs. 

Am recuperat bila și m-am întors, cu faţa roșie 
ca focul. în timp ce treceam pe lângă Alex, a 
mormăit: 

— Mulţumesc, a fost foarte instructiv. 

M-am întors la scaunul meu. în spatele 
balustradei, Sam părea îngândurată. Hearthstone 
mi-a  gesticulat cel mai util sfat al său: 
„Străduiește-te mai mult.“ Blitzen a rânjit și și-a 
ridicat degetele mari, ceea ce m-a făcut să mă 
întreb dacă înţelegea regulile bowlingului. 

Alex s-a apropiat de linie. A aruncat ca o 
bunicuţă, balansând bila între picioare și dându-i 
drumul pe pistă. Bila bleumarin a sărit de două ori, 
apoi s-a rostogolit puţin mai departe decât a mea și 
a ieșit de pe pistă. 


Gașca de localnici s-a pus iar pe râs. Câţiva au 
bătut palma și niște monede de aur au trecut din 
mână-n mână. 

— E rândul Curcanilor! a strigat Utgard-Loki. 

S-a auzit un ropot de aplauze când Herg s-a 
apropiat de pista alăturată. 

— Stai așa, am spus. Nu trebuie să folosească 
aceeași pistă ca noi? 

Micuţul și-a croit drum prin mulţime. în ochii lui 
mari se putea citi o inocenţă prefăcută. 

— O, dar regele n-a pomenit nimic de asta! A 
spus doar că cel mai mare scor câștigă. Daţi-i 
drumul, băieţi! 

Herg a lansat capul lui Prince, care s-a 
rostogolit fix pe mijloc, cu viteza luminii, și s-a izbit 
de popice scoțând un sunet de xilofon explodat. 

Uriaşii au ovaţionat și și-au lovit pumnii. Herg s- 
a întors spre ei, rânjind de sub cască. L-a bătut pe 
umăr pe Blerg și au schimbat câteva cuvinte. 

— Trebuie să-mi dau seama ce spun, a spus 
Alex. Mă întorc. 

— Dar... 

— TREBUIE SĂ FAC PIPI! a strigat Alex. 

Câţiva uriași s-au încruntat, deranjaţi de 
întrerupere, dar, în general, când cineva strigă 
într-o mulțime: „trebuie să fac pipi“, oamenii îl lasă 
să facă pipi. Celelalte variante nu-s prea grozave. 

Alex a dispărut în toaleta domnișoarelor uriașe. 
în timpul acesta, Blerg s-a apropiat de pistă. A 
ridicat bila Kurt Cobain și i-a dat drumul pe pistă. 
Chipul lui Cobain apărea și dispărea, spunând 
„Hello, hello, hello“, până s-a izbit de popice și le-a 
împrăștiat cu o atitudine demnă de un rocker 


adevărat. 

— încă un strikel a strigat Micuţul. 

Urale și mied pentru toată lumea - cu excepţia 
mea și a prietenilor mei. 

Blerg și Herg s-au întâlnit lângă suportul pentru 
bile și s-au uitat în direcţia mea. în timp ce 
mulțimea ovaţiona și făcea noi pariuri, Alex s-a 
întors din toaletă. 

— AM TERMINAT DE FĂCUT PIPI, a anunţat 
ea. 

S-a apropiat în grabă și m-a apucat de braţ. 

— Tocmai i-am auzit pe Herg și Blerg vorbind, 
mi-a șoptit ea. 

— Cum? 

— Am tras cu urechea. Fac chestia asta când 
mă transform în tăun. 

— O. 

Am aruncat o privire spre Sam, care se încrunta 
de mama focului. 

— Știu care-i treaba cu tăunul. 

— Pista Jor este o pistă de bowling normală, a 
zis Alex. Dar a noastră... nu știu ce să zic. L-am 
auzit pe Herg spunând: „Baftă la nimerit Munţii 
Albi.“ 

— Munţii Albi, am repetat. Din New 
Hampshire? 

Alex a ridicat din umeri. 

— Asta dacă n-au niște Munţi Albi și în 
Jotunheim. în orice caz, alea nu-s popice de 
bowling. 

M-am uitat cu ochii mijiţi la capătul pistei 
noastre, dar popicele arătau ca niște popice, nu ca 
niște munţi, însă nici micul Billy nu arătase ca 


Frica... apoi se transformase în ea. 

Am clătinat din cap. 

— Cum e posibil...? 

— Habar n-am, a spus Alex. Dar dacă bilele 
noastre de bowling se rostogolesc spre un lanţ 
muntos dintr-o altă lume... 

— N-o să ajungă niciodată la capătul pistei. Cu 
siguranţă n-o să reușim să doborâm popicele. Cum 
anulăm vraja? 

— Haideţi, Muritori  Neînsemnaţi! a strigat 
Micuţul. Nu mai trageţi de timp! 

Mi-era greu să gândesc când o mulţime de uriași 
strigau la mine. 

— Eu... nu-s sigur, i-am spus lui Alex. Am nevoie 
de mai mult timp. în momentul ăsta, singura 
chestie la care mă pot gândi e să le sabotez banda. 

Recunosc că a fost un gest instinctiv. Dar m-am 
repezit spre linia de fault și am lansat bila roz cu 
zaruri cu toată puterea, direct pe pista lui Herg și 
Blerg. Bila a aterizat cu atâta forţă, că a crăpat 
podeaua din lemn de esenţă tare, a ricoșat în 
mulțime și a căzut pe unul dintre spectatori, care a 
chirăit ca o găină speriată. 

— Oooooo! au strigat spectatorii. 

— Ce-a fost asta? a mugit Micuţul. I-ai spart 
capul lui Eustis. 

Utgard-Loki s-a încruntat și s-a ridicat de pe 
tron. 

—  Micuţul are dreptate, muritorule. Nu poţi 
lansa pe altă pistă. Odată ce ţi-ai ales o pistă, pe ea 
joci. 

— Nimeni n-a spus asta, am protestat eu. 

— Ei bine, o spun acum! Continuaţi frame-uW 


Un uriaș din public a rostogolit bila înspre mine. 

M-am uitat la Alex, dar n-am avut ce sfaturi să-i 
dau. Cum să joci când ţinta ta e un lanţ muntos 
îndepărtat? 

Alex a mormăit ceva în barbă. în timp ce s-a 
apropiat de pistă, s-a transformat într-un urs 
grizzly în mărime naturală. S-a ridicat pe picioarele 
din spate, ţinând bila cu labele din față. A ajuns la 
linia de fault și s-a lăsat pe toate cele patru labele, 
azvârlind bila cu forţa a o sută treizeci de 
kilograme. Bila a ajuns până lângă primul popic și 
s-a oprit. 

Uriașii au scos un suspin colectiv de ușurare. 

— Acum e rândul nostru! 

Micuţul și-a frecat palmele de nerăbdare. 

—  Daţi-i drumul, băieţi! 

— Dar, șefu', a spus Herg. Pista noastră are o 
gaură în ea. 

—  'Treceţi la pista de lângă, a spus Micuţul. 

— O, nu, am spus. L-ai auzit pe rege: odată ce 
ţi-ai ales o pistă, pe aia joci. 

Micuţul a mârâit. Până și tatuajul cu Elvis de pe 
braţul lui părea furios. 

— Bine! Herg, Blerg, faceţi tot posibilul. Deja 
aveţi un avantaj imbatabil! 

Herg și Blerg nu păreau prea încântați, dar au 
jucat al doilea frame. Au reușit să ocolească gaura 
din pistă, dar amândoi au dat bilele în șanț, iară să 
mai adauge vreun punct la scor. 

— E în regulă! i-a asigurat Micuţul. 

Ne-a rânjit batjocoritor mie și lui Alex. 

— Am fost tentat să calc pe voi în pădure, dar 
acum mă bucur că n-am facut-o. Dacă nu jucaţi 
impecabil ultimul frame, nu veţi reuși nici măcar să 


egalați. Să vedem de ce sunteţi în stare, 
muritorilor. Abia aștept să vă tai capul! 

CAPITOLUL 42 


Sau strălucește puternic. Merge si-asa 


Unora le plac băuturile energizante. Eu am 
descoperit că dacă sunt amenințat cu decapitarea 
iminentă reușesc să mă trezesc de-a binelea. 

Cuprins de panică, m-am uitat în spate la 
prietenii mei. Hearthstone mi-a transmis: „FREY.“ 

„Da, Hearth“, mi-am spus, „așa-l cheamă pe 
tata“. 

Dar n-am înţeles cu ce mă ajuta asta. Era puţin 
probabil ca zeul verii să apară în toată gloria sa ca 
să doboare Munţii Albi în locul meu. Era zeul 
naturii. Nu-l prindeai nici mort într-o sală de 
bowling... 

O idee mi s-a prelins prin creier ca siropul de 
arțar. Natură. Munţii Albi. Puterea lui Frey. 
Sumarbrander, sabia lui Frey, care putea tăia uși 
între lumi. Şi mai spusese ceva Utgard-Loki mai 
devreme: „Chiar și cele mai reușite iluzii au 
limitele lor.“ 

—  Muritori Neînsemnaţi! a strigat Utgard-Loki. 
Vă daţi bătuţi? 


— Nu! am tipat. Stai o secundă. 

— Trebuie să faci pipi? 

— Nu! Doar că... trebuie să mă sfătuiesc cu 
colega mea înainte să fim decapitaţi într-un mod 
brutal. 

Utgard-Loki a ridicat din umeri. 

— Mise pare corect. Daţi-i drumul. 


Alex s-a aplecat spre mine. 

— Te rog, spune-mi că ai o idee. 

— Ai zis că ai fost la Cascada Vălul Miresei. Ai 
fost de multe ori cu cortul în Munţii Albi? 

— Da, sigur. 

— Există vreo șansă ca popicele alea de bowling 
să fie chiar Munţii Albi? 

S-a încruntat. 

— Nu. Nu-mi vine să cred că e cineva suficient 
de puternic încât să teleporteze un întreg lanţ 
muntos într-o sală de bowling. 

— De acord. Teoria mea e că... popicele alea 
sunt doar niște popice de bowling. Uriașii n-ar 
avea cum să aducă un lanţ muntos într-o sală, dar 
pot să scoată bilele lansate de noi în afara sălii. 
Chiar în mijlocul pistei noastre e un portal între 
lumi. E mascat de iluzii sau mai știu eu ce, dar 
chestia ne trimite bilele de bowling în New 
Hampshire. 

Alex s-a uitat lung la capătul pistei. 

— Păi, dacă așa stau lucrurile, de ce mi s-a 
întors bila? 

— Nu știu! Poate au încărcat în mecanism o bilă 
identică, ca să nu observi. 

Alex a strâns din dinţi. 

— Ce meinfretri nenorociţi. Ce facem în privința 


asta? 

— Cunoști Munţii Albi, am spus. Și eu la fel. 
Vreau să te uiţi pe pistă și să te concentrezi ca să 
vezi munţii. Dacă facem amândoi treaba asta 
deodată, s-ar putea să facem portalul vizibil. După 
aia, poate reușesc să înlătur vraja. 

— Prin schimbarea percepţiei, vrei să spui? a 
întrebat Alex. Ca... vindecarea minţii pe care ai 
încercat-o cu Amir? 

— Așa ceva... 

Mi-aș fi dorit să am mai multă încredere în 
propriul plan. Felul în care Alex l-a descris m-a 
făcut să par un guru New Age. 

— Ascultă, ar putea funcţiona mai bine dacă te- 
aș ţine de mână. Şi... nu-ţi pot promite că nu voi, 
știi tu, simţi anumite chestii despre viaţa ta. 

Am văzut că se codea, că punea în balanţă 
opţiunile. 

— Deci, ori îmi pierd capul, ori te las să-mi 
pătrunzi în cap, a mormăit ea. Grea alegere. 

M-a apucat de mână. 

— La treabă. 

Am cercetat din priviri capătul îndepărtat al 
pistei. Mi-am imaginat un portal între noi și popice 
-o fereastră ce dădea spre Munţii Albi. Mi-am 
amintit cât de entuziasmat eram în călătoriile cu 
mașina pe care le faceam cu mama în weekend, 
când vedea munţii la orizont: „Uite, Magnus, ne 
apropiem!“ 

M-am folosit de puterea lui Frey. Căldura radia 
din mine. Mâna cu care o tineam pe Alex Fierro a 
început să scoată aburi. O lumină aurie 
strălucitoare ne-a înconjurat pe amândoi - ca 


soarele de vară care spulberă ceața și alungă 
întunericul. 

Cu coada ochiului, am văzut că uriașii se 
strâmbau și își protejau feţele. 

— Oprește-te! a strigat Micuţul. Ne orbești! 

Am rămas concentrat pe popicele de bowling. 
Lumina a devenit și mai strălucitoare. Gândurile 
aleatorii ale lui Alex Fierro mi se învârteau prin 
cap - lupta pe care o pierduse cu lupii; un bărbat 
cu părul negru, îmbrăcat în echipament de tenis, 
care o domina și-i striga că trebuia să iasă și să nu 
se mai întoarcă; un grup de adolescenţi care 
stăteau în jurul lui Alex, care avea zece ani, și o 
loveau cu piciorul, spunându-i că e o ciudată, în 
timp ce ea se făcuse ghem pentru a se proteja, 
prea speriată și îngrozită ca să-și schimbe forma. 

Furia îmi mistuia pieptul. Nu eram sigur dacă 
era vorba de emoția mea sau a lui Alex, dar 
amândoi avuseserăm parte de destule iluzii și 
prefăcătorie. 

— Acolo, a spus Alex. 

în mijlocul pistei a apărut o fisură pâlpâitoare, 
ca acelea pe care Jack le facea între lumi. De 
cealaltă parte, în depărtare, era culmea de zăpadă 
a Muntelui Washington. Apoi portalul a dispărut. 
Lumina aurie din jurul nostru a pălit, lăsând în 
urmă o pistă obișnuită de bowling, cu popice la 
capăt, așa cum arătase și până atunci. 

Alex și-a tras mâna dintr-a mea. Și-a șters 
repede o lacrimă. 

— Am reușit? 

Nu eram sigur ce să-i răspund. 


— Muritori Neînsemnaţi! ne-a întrerupt Utgard- 
Loki. Ce-a fost asta? întotdeauna vă sfătuiţi 
generând o lumină orbitoare? 

— îmi pare rău! am strigat mulţimii. Suntem 
gata acum! 

Cel puţin speram că eram gata. Poate 
reușiserăm să distrugem iluzia și să închidem 
portalul. Sau poate că Utgard-Loki mă lăsa doar să 
cred că scăpaserăm de vrajă. Poate era iluzia unei 
iluzii. Am decis că n-avea rost să-mi forţez creierul 
prea tare în ultimele clipe în care-l mai aveam. 

Am ridicat bila de bowling. Am ajuns la linia de 
fault și am lansat porcăria aia de bilă roz cu zaruri 
chiar pe mijlocul pistei. 

Trebuie să recunosc că sunetul scos de popicele 
care au căzut a fost cel mai frumos lucru pe care l- 
am auzit în ziua aia. (îmi pare rău, Prince. Ești pe 
locul doi, dar la diferență mică. ) 

Blitzen a strigat: 

— Strike! 

Samirah și Hearthstone s-au îmbrățișat, chestie 
care nu le stătea niciunuia în fire. 

Alex a făcut ochii mari. 

— A mers? A mers! 

I-am zâmbit cu gura până la urechi. 

— Acum tot ce trebuie să faci e să dobori toate 
popicele și suntem la egalitate. Este vreo formă pe 
care ai putea s-0...? 

— O, nu-ţi face griji. 

Zâmbetul răutăcios era sută la sută moștenit de 
la mama ei, Loki. 

— Mă descurc. 


S-a făcut foarte mare, braţele i s-au transformat 
în niște labe groase, pielea i-a devenit cenușie și 
ridată, iar nasul i s-a lungit într-o trompă de șase 
metri. Alex era acum un elefant african de savană, 
deși un uriaș confuz din fundul sălii a strigat: 

— E o pisică! 

Alex a ridicat bila de bowling cu trompa. S-a 
năpustit la linia de fault și a lansat bila, tropăind cu 
toată greutatea, de s-a cutremurat sala. Nu doar că 
bila a doborât toate popicele, dar forța cu care 
tropăia a doborât popicele de pe toate cele 
douăsprezece piste, iar Alex a devenit primul 
elefant din istorie, din câte știu, care a înscris 300 
de puncte, adică douăsprezece strike-uri, dintr-o 
lovitură. 

Se poate să fi ţopăit ca o fetiță de cinci ani care 
tocmai a primit un ponei. (Ce v-am spus eu să nu 
judecaţi?) Sam, Hearth și Blitz s-au repezit la noi și 
ne-am prins într-o mare îmbrăţișare de grup, în 
timp ce mulțimea de uriași se uita la noi cu 
tristeţe. 

Herg și Blerg și-au trântit de pământ căștile de 
fotbal. 

— Nu putem bate scorul ăsta! s-a văitat Herg. 
Luaţi-ne capetele! 

—  Muritorii sunt niște trișori! s-a plâns Micuţul. 
Mai întâi mi-au micșorat geanta și l-au insultat pe 
Elvis! Acum i-au făcut de râs pe Curcani! 

Uriașii au început să se apropie de noi. 

—  Staţi! 

Utgard-Loki și-a ridicat braţele. 

— Asta e pista mea de bowling, iar concurenții 
ăștia au câștigat... ăăă, detașat, chiar dacă nu pe 


merit. 

S-a întors spre noi. 

— Premiul e al vostru. Vreţi capetele tăiate ale 
lui Herg și Blerg? 

Alex și cu mine ne-am uitat unul la celălalt. Am 
convenit tacit că capetele tăiate nu s-ar fi potrivit 
cu felul în care erau amenajate camerele noastre 
de hotel. 

— Utgard-Loki, am spus, nu ne dorim decât 
informaţia pe care ne-ai promis-o. 

Regele s-a întors spre mulțime. A ridicat palmele 
în sus de parcă ar fi vrut să spună: „N-am de ales“. 

— Prieteni, trebuie să recunoașteţi că muritorii 
ăștia au vână. Oricât am încercat să-i umilim, ei au 
fost cei care ne-au umilit pe noi. Există vreun lucru 
pe care uriașii munteni îl respectă mai mult decât 
capacitatea de a-ţi umili dușmanii? 

Ceilalți uriași au  mormăit fără chef a 
încuviințare. 

— Vreau să-i ajut! a anunţat Utgard-Loki. Cred 
că și-au dovedit valoarea. Cât timp îmi daţi? 

N-am prea înţeles întrebarea, dar uriașii au 
început să vorbească între ei în șoaptă. Micuţul a 
făcut un pas în faţă. 

— Cinci minute. Toată lumea e de acord? 

— Dala strigat mulţimea. 

Utgard-Loki a făcut o plecăciune. 

— E corect așa. Haideţi, oaspeţii mei, să 
vorbim afară. 

în timp ce ne conducea prin bar și pe ușă afară, 
am spus: 

—  Ăăă, ce se întâmplă după cinci minute? 

— Hmm? 


Utgard-Loki a zâmbit. 

— O, atunci supușii mei sunt liberi să vă alerge 
pe deal la vale și să vă omoare. La urma urmei, i- 
aţi umilit. 


N 
CAPITOLUL 43 


Folosești mereu cuvântul ajutor. Nu cred 
că înseamnă ce crezi tu că înseamnă 


Utgard-Loki ne-a condus în spatele sălii de 
bowling. Ne-a purtat pe o cărare alunecoasă până 
într-o pădure extinsă, în timp ce îl bombardam cu 
întrebări de genul: 

— Să ne alerge? Să ne omoare? Poftim? 

M-a bătut ușurel pe umăr și a chicotit, de parcă 
am fi râs împreună de o glumă. 

— V-aţi descurcat foarte bine! a spus, fără să se 
oprească. De obicei, avem oaspeţi plictisitori, ca 
Thor. li spun: „Thor, bea miedul ăsta.“ El se 
chinuie și se chi- nuie! Nici nu-i dă prin cap că 
pocalul cu mied e conectat la ocean și nu-l poate 
goli. 

— Cum conectezi un pocal de mied la ocean? a 
întrebat Sam. Lasă, nu contează. Avem probleme 
mai importante. 

— Cinci minute? am întrebat din nou. 

Uriașul m-a bătut pe spate de parcă încerca să- 
mi disloce o parte a corpului - poate gâtul sau 
inima. 

— Ah, Magnus! Trebuie să mărturisesc că, 
atunci când ai jucat primul frame, m-ai cam pus pe 


jar. însă al doilea frame... ei bine, forța brută n-ar 
fi funcţionat niciodată, dar te-ai străduit. Alex, bila 
ta a ajuns aproape de restaurantul Taco Beli de pe 
1-93, la sud de Manchester. 

— Mersi, a spus Alex. Asta am și vrut. 

— Dar după aia aţi spulberat iluzia! a zis 
Utgard-Loki cu veselie. O strategie de primă clasă. 
Și, bineînţeles, elful care se pricepea la pinball, 
accesoriile folosite de pitic, Sam care a lovit Frica 
cu toporul în figură - bravo tuturor! Va fi o onoare 
să vă măcelăresc pe toți patru de Ragnarok. 

Blitzen a pufnit. 

— Îți împărtășim entuziasmul. Acum cred că ne 
ești dator cu câteva informaţii. 

— Da, desigur. 

Utgard-Loki și-a schimbat forma. Dintr-o dată, 
asasinul de ţapi a apărut în faţa noastră în 
blănurile lui negre, zalele date cu funingine și 
coiful de fier, purtând masca cu chip de lup cu 
colții dezgoliţi. 

— Nu-ţi dai jos masca? am întrebat. Te rog? 

Utgard-Loki și-a ridicat viziera. Chipul lui arăta 
la fel ca înainte, cu un licăr feroce în ochii 
întunecați. 

— Spuneţi-mi, prieteni, v-aţi dat seama care e 
adevăratul scop al lui Loki? 

Hearthstone și-a pus o palmă peste cealaltă, a 
strâns pumnii și apoi i-a desfăcut, ca și cum ar fi 
rupt o foaie de hârtie: „Distrugere.“ 

Utgard-Loki a chicotit. 

— Până și eu am înţeles semnul ăsta. Da, 


maestre al pinballului, Loki vrea să-și distrugă 
dușmanii. Dar nu asta e principala lui grijă în 
momentul ăsta. 

S-a întors către Sam și Alex. 

— Voi doi sunteţi copiii lui. Cu siguranţă, știți 
asta. 

Samirah și Alex au schimbat priviri, stânjenite. 
Au purtat o conversaţie în gând, ca fraţii: „Ştii? 
Nu, am crezut că tu știi! Nu știu; Credeam că tu 
știi!“ 

— El v-a ghidat spre tumulul arătării, a zis 
Utgard-Lo- ki. în ciuda eforturilor pe care le-am 
depus, v-aţi dus. Şi? 

— Nu era niciun ciocan acolo, a spus Blitzen. 
Doar o sabie. O sabie pe care o urăsc foarte mult. 

— Exact... 

Uriașul a așteptat să punem informaţiile cap la 
cap. Mă scotea din sărite când profesorii făceau 
asta. Mi-a venit să urlu: „nu-mi plac puzzle-urile!“ 

însă am înţeles ce voia să facă. Cred că ideea 
îmi venise de multă vreme, dar subconștientul meu 
încercase s-o blocheze. Mi-am adus aminte de 
viziunea cu Loki care zăcea în peștera lui, legat de 
stâncă cu maţele întărite ale propriilor copii uciși. 
Mi-am amintit de șarpele care-i picura otravă pe 
faţă și de cum jurase Loki: „în curând, Magnus!“ 

— Loki vrea să se elibereze, am spus. 

Utgard-Loki și-a dat capul pe spate și a râs. 

— Avem un câștigător! Desigur, Magnus Chase. 
Asta își dorește Loki de o mie de ani. 

Samirah a ridicat palma ca să alunge gândul. 


— Nu, asta nu se poate întâmpla. 

— Și totuși, a spus Utgard-Loki, în spate ai 
prinsă tocmai arma care l-ar putea elibera - Sabia 
Skofnung! 

Lanţul meu a început să mă sugrume, în vreme 
ce pandantivul îmi trecea peste claviculă de parcă 
ar fi încercat să se apropie de Sam. Jack trebuie să 
se fi trezit când a auzit de Skofnung. L-am tras la 
loc, ceea ce probabil că m-a făcut să arat ca și cum 
aș fi avut un purece sub tricou. 

— Miza n-a fost niciodată ciocanul lui Thor, mi-a 
picat fisa. Loki vrea sabia. 

Utgard-Loki a ridicat din umeri. 

— în fine, furtul ciocanului a fost un catalizator 
bun. Presupun că Loki i-a șoptit la ureche lui 
Thrym, dându-i ideea. La urma urmei, bunicul lui 
Thrym a furat odată ciocanul lui Thor și nu s-a 
terminat prea bine. Thrym și sora lui au tânjit toată 
viața să se răzbune pe zeul tunetului. 

— Bunicul lui Thiym? 

Mi-am amintit de formularea de pe invitaţia de 
nuntă: „Thiym, fiul lui Thrym, fiul lui Thrym.“ 

Utgard-Loki mi-a ignorat întrebarea cu un gest 
al mâinii. 

— îl puteţi întreba pe Thor când îl veţi întâlni, 
ceea ce sunt sigur că se va întâmpla foarte curând. 
Ideea e că Loki l-a sfătuit pe Thrym în legătură cu 
furtul și a creat scenariul cu un grup de eroi care 
n-are de ales decât să încerce să recupereze 
ciocanul... și, cu un drum, să-i aducă lui Loki ceea 
ce își dorește cu adevărat. 

— Stai așa. 


Alex și-a făcut palmele căuș de parcă s-ar fi 
muncit cu o bucată de lut. 

— Aducem sabia ca să i-o dăm lui Thiym. Cum 
are asta...? 

— Zestrea miresei. 

Sam a pălit 

— O, ce naivă sunt. 

Blitz s-a încruntat. 

— Aăă... sunt un simplu pitic, asta-i clar. Nu vă 
înțeleg tradiţiile patriarhale, dar zestrea miresei 
nu se dăruiește mirelui? 

Sam a clătinat din cap. 

— Am fost atât de ocupată să neg că nunta asta 
va avea loc vreodată, să mi-o scot din cap, încât nu 
m-am gândit... la vechile tradiţii de nuntă 
scandinave. 

— Care sunt și tradiţiile din Jotunheim, a 
încuviințat Utgard -Loki. 

Hearthstone a pufnit de parcă aș fi vrut să 
scoată ceva neplăcut din nas. A gesticulat: „M-u-n- 
d-r?“ 

— Da, mundr, a spus Sam, termenul vechi 
pentru zestre. Nu ajunge la mire. Ajunge la tatăl 
miresei. 

Ne-am oprit în mijlocul pădurii. Pistele Utgard 
de-abia se mai vedeau în spatele nostru, iar sigla 
de neon împrăștia o lumină roșie și aurie pe 
trunchiurile copacilor. 

— Vrei să spui că în tot acest timp, am zis, cu 
Sabia Skofnung şi Piatra Skofnung, n-am făcut 
decât să umblăm bezmetici după cadouri pentru 
Loki? 


Regele uriașilor a chicotit. 

— E destul de amuzant, doar că Loki vrea să se 
elibereze ca să ucidă pe toată lumea. 

Sam s-a rezemat de cel mai apropiat copac. 

— Şi ciocanul... ăsta e cadoul de dimineaţă? 

— Exact! a încuviinţat uriașul. Morgen-gifu. 

Alex și-a înclinat capul. 

— Ce fel de tofu? 

Hearthstone i-a spus: „Cadou pentru mireasă de 


la mire. Oferit după ce căsătoria este...“ S-a 
întrerupt, neputincios. „Consumată. Dimineața de 
după.“ 


— Îmi vine să vărs, a spus Samirah. 

I-am tradus lui Alex ce zisese Hearth. 

— Deci, ciocanul ajunge la tine... 

Alex a arătat spre Sam. 

— Ipotetic vorbind, dacă ai fi mireasă, ceea ce 
nu vei mai fi. Dar abia după noaptea nuntii și... Da, 
și mie îmi vine să vărs. 

— O, e mai rău de-atât! a spus uriașul cu o 
veselie exagerată. Cadoul de dimineaţă aparţine 
miresei, dar e păstrat de familia mirelui, în semn 
de încredere. Prin urmare, chiar dacă te măriţi și 
primeşti ciocanul lui Thor înapoi... 

— Acesta rămâne la Thrym, am spus. Uriașii 
obţin și o alianţă prin căsătorie și ciocanul. 

— Iar Loki se alege cu Sabia Skofnung. 

Lui Sam i s-a pus un nod în gât. 

— Nu, povestea asta tot n-are niciun sens. Loki 
nu poate participa la nuntă în persoană. Nu poate 
decât să trimită o nălucă. Corpul său fizic va 
rămâne blocat în peștera în care e închis. 


— E imposibil de găsit, a zis Blitzen. Imposibil 
de ajuns la ea. 

Utgard-Loki ne-a zâmbit strâmb. 

— Ca insula Lyngvi? 

Din păcate, Utgard-Loki avea dreptate și asta m- 
a făcut să-mi doresc să mă alătur lui Sam lângă 
copacul pe care voma. Locul în care era prizonier 
Lupul Fenris ar fi trebuit să fie un secret păstrat cu 
sfințenie de către zei, dar asta nu ne împiedicase 
să ne strângem acolo la o discuţie în ianuarie. 

— Şi sabia, a continuat Blitzen. De ce Skofnung? 
De ce nu Sumarbrander sau o altă armă magică? 

— Nu-s foarte sigur, a recunoscut Utgard-L.oki. 
Nu sunt sigur nici cum va reuși Loki să aducă sabia 
acolo unde e el sau cum o va folosi. Dar am auzit 
că legăturile lui Loki sunt destul de greu de rupt, 
fiind intestine întărite - rezistente, lipicioase și 
corozive. Chiar și cea mai ascuţită sabie se tocește 
în contact cu ele. Poate că Sumarbrander va reuși 
să taie una dintre ele, dar după aceea lama nu mai 
e bună de nimic. 

Pandantivul lui Jack a zâmbit nefericit. 

„Calmează-te, amice“, am zis în gând. Nimeni 
nu o să te pună să tai intestine întărite.“ 

— Aşa stau lucrurile și cu Skofnung... 

Blitzen a înjurat. 

— Bineînţeles! Lama are o piatră de ascuţit 
magică. Poate fi ascuţită de câte ori e necesar. De 
aia are nevoie Loki și de sabie și de piatră. 

Regele uriaș cu bătut din palme rar. 

— Ah, cu doar puțin ajutor, aţi priceput. Foarte 
bine! 


Blitz și Heart s-au uitat unul la celălalt gen 
„Acum că am înţeles, nu ne-am putea face că n-am 
înţeles?“ 

— O să găsim o altă cale de-a recupera 
ciocanul, am spus. 

Uriașul a chicotit. 

— Mult succes. E îngropat la vreo treisprezece 
kilometri, unde nici Thor nu poate ajunge la el. 
Singura cale de a-l recupera e să-l convingeţi pe 
Thrym să facă asta. 

Alex și-a încrucișat braţele. 

— Ne-ai dat o mulţime de vești proaste, 
uriașule. încă n-am auzit nimic util de la tine. 

— Cunoașterea e întotdeauna utilă! a spus 
Utgard-Lo- ki. Dar, după părerea mea, există două 
variante de a-i pune bețe în roate lui Loki. Prima 
variantă: vă omor pe toţi și iau sabia Skofnung, ca 
să nu ajungă în mâinile lui Loki. 

Sam și-a dus mâna la topor. 

— Nu îmi place prima variantă. 

Uriașul a ridicat din umeri. 

— Păi, e simplă, eficientă și relativ lipsită de 
pericole. Nu o să obţineţi ciocanul, dar, așa cum 
am spus, nu-mi pasă de asta. Principala mea grijă e 
ca Loki să rămână în captivitate. Dacă se 
eliberează, declanșează Ragnarokul chiar acum, 
iar eu nu-s pregătit. Vineri e seara doamnelor la 
sala de bowling. Ziua Judecăţii ar da totul peste 
cap. 

— Dacă ai fi vrut să ne omori, am zis, ai fi facut- 
o deja. 

Utgard-Loki a rânjit. 


— Stiu! Am stat ca pe ace! Dar, micuţii mei 
prieteni, există o variantă mai riscantă, cu beneficii 
mai mari. Am așteptat să văd dacă sunteţi în stare. 
După cum v-aţi descurcat la concursuri, cred că 
sunteţi. 

— Toate provocările alea, a spus Sam. Ne testai 
să vezi dacă merităm sau nu să rămânem în viaţă? 

Hearthstone a făcut cu mâinile câteva semne pe 
care am decis să nu le traduc, deși sensul lor a fost 
destul de limpede pentru Utgard-Loki. 

— Calmează-te, maestru al pinballului, a zis 
uriașul. Nu te ambala așa. Dacă vă las să plecaţi și 
reușiţi să-l învingeţi pe Loki cu propriile lui arme, 
eu obţin aceleași recompense, plus satisfacția că 
zeul pus pe rele a fost umilit cu ajutorul meu. După 
cum am mai spus, noi, uriașii munteni, adorăm să 
ne umilim dușmanii. 

— Şi pentru că ai pus la cale acea umilinţă, a 
spus Alex, câștigi respectul supușilor tăi. 

Utgard-Loki a făcut cu modestie o plecăciune. 

— Poate cu un drum recuperaţi și ciocanul lui 
Thor. Poate nu. Chiar nu-mi pasă. După părerea 
mea, ciocanul lui Thor nu e altceva decât o mizerie 
asgardiană și puteţi să-i spuneţi lui Thor că am zis 
asta. 

— N-aș face-o, am spus, nici dacă aș ști ce 
înseamnă asta. 

— Vreau să fiu mândru de voi! a spus Utgard- 
Loki. Găsiţi o cale de-a schimba regulile jocului lui 
Loki, așa cum aţi făcut astăzi la sărbătoarea 
noastră. Cu siguranţă veţi reuși să puneţi la cale 
un plan. 


— Asta e varianta a doua? a întrebat Alex. Să ne 
descurcăm singuri? Așa ne ajuţi? 

Utgard-Loki și-a dus mâinile la piept. 

— Mă jigneşti. V-am spus multe lucruri! în plus, 
cele cinci minute s-au terminat. 

în pădure a răsunat un BUM - sunetul ușilor de 
la bar care s-au deschis violent - urmat de urletul 
uriașilor înfuriaţi. 

— Grăbiţi-vă, micuţilor! ne-a îndemnat Utgard- 
Loki. Mergeţi, găsiţi-l pe Thor și spuneţi-i ce ați 
aflat. Dacă vă prind supușii mei... în fine, mă tem 
că sunt mari fani ai primei variante! 


A 
CAPITOLUL 44 


Primim rune si cupoane 


Am fost urmărit de walkirii. Am fost urmărit de 
elfi cu arme de foc. Am fost urmărit de un tanc cu 
pitici. Norocos cum sunt, acum aveam șansa de-a fi 
urmărit de uriași înarmaţi cu bile de bowling 
uriașe. 

Intr-o bună zi mi-ar plăcea să plec dintr-o lume 
fără să fiu urmărit de o gloată furioasă. 

— Fugiţi! a strigat Blitz, de parcă nouă nu ne 
trecuse prin cap. 

Toţi cinci am luat-o la fugă prin pădure, sărind 
peste copaci căzuţi și rădăcini încâlcite. în spatele 
nostru, uriașii deveneau tot mai înalţi cu fiecare 
pas. Acum aveau trei metri. în secunda următoare 
ajunseseră la șase. 

Aveam senzația că eram urmărit de un tsunami. 
Umbrele lor ne acopereau și mi-am dat seama că n- 
aveam scăpare. 

Blitzen a tras puţin de timp. A rostit un blestem 
și a aruncat geanta FANTEZIA în spatele nostru 
strigând: 

— Parola! 

Gloata de uriași s-a trezit brusc că avea calea 


blocată de Muntele Genţii de Bowling, dar au 
crescut suficient de rapid cât să poată păși peste 
el. în curând aveam să fim căleaţi în picioare. Nici 
măcar Jack nu se putea pune cu atâţia uriași. 


Hearthstone a luat-o înainte,  gesticulând 
frenetic Haideţi! A arătat spre un copac cu ramuri 
zvelte și ciorchini de boabe roșii ce se coceau în 
frunzișul verde. Pământul de sub el era acoperit cu 
petale de flori albe. Copacul ieșea în evidență 
printre  pinii uriași din Jotunheim, dar nu 
înțelegeam de ce Hearth era atât de nerăbdător să 
moară exact în locul acela. 

Apoi, trunchiul copacului s-a deschis ca o ușă. O 
doamnă a ieșit din el și a strigat: 

— Aici, eroii mei! 

Avea trăsături fine de elfa și părul lung roșu- 
auriu, bogat și plăcut și lucios. Rochia ei de un 
roșu-portocaliu era prinsă pe umeri cu o broșă 
verde cu argintiu. 

Primul meu gând a fost: „e o capcană“. 
Experiența avută cu Yggdrasil mă făcuse să mă 
tem de salturile prin ușile din copaci. Al doilea 
gând a fost: doamna arăta ca o driadă de care 
pomenise verişoara mea Annabeth, deși nu 
înțelegeam ce căuta o astfel de nimfa în Jotunheim. 

Sam n-a ezitat. S-a repezit după Hearthstone în 
timp ce femeia cu părul roșu a întins mâna și a 
strigat: 

— Grăbiţi-vă, grăbiţi-vă! 

Şi acesta mi s-a părut a fi un sfat inutil. 

Cerul de deasupra noastră se întunecase 


complet. Am aruncat o privire înapoi și am văzut 
talpa unui pantof de uriaș, mare cât un yacht, gata 
să ne calce. Doamna cu părul roșu l-a tras pe 
Hearth în copac. Sam a sărit după el, urmată de 
Alex. Blitz se chinuia să-i ajungă din urmă cu pasul 
lui mic, așa că l-am apucat și am sărit împreună. 
Chiar când pantoful uriașului a atins pământul, 
lumea a fost absorbită de o beznă totală și mută. 

Am clipit. Nu păream mort. Blitzen se chinuia să 
iasă de sub braţul meu, așa că am dedus că nici el 
nu era mort. 

Deodată am fost orbit de o lumină năucitoare. 
Blitz a mormăit alarmat. L-am ridicat în picioare, în 
timp ce el se muncea să-și pună cascheta. După ce 
s-a acoperit, m-am uitat în jur. 

Ne găseam într-o încăpere spațioasă, care cu 
siguranță nu era o sală de bowling. Lumina 
pătrundea de sus, printr-o piramidă de sticlă cu 
nouă laturi. De jur împrejurul camerei erau 
ferestre înalte până la tavan, prin care vedeam ca 
dintr-un penthouse acoperișurile din Asgard. în 
depărtare se distingea marea cupolă din Walhalla. 
Cum era făcută dintr-o sută de mii de scuturi de 
aur, parcă era carapacea celui mai șic tatu din 
lume. 

Camera în care ne aflam părea să fie un atrium 
interior. Era înconjurată de nouă copaci, ca acela 
prin care intraserăm în Jotunheim. în centru, în 
fața unui podium, era o vatră în care trosnea vesel 
un foc, fără să scoată fum. lar pe podium era un 
scaun din lemn alb, cu ornamente sculptate. 

Femeia cu părul roșu-auriu a urcat treptele și s- 


a așezat pe tron. 

Totul în jur era grațios, fluid și strălucitor, la fel 
ca părul ei. Unduirea rochiei îmi amintea de un 
câmp de maci roșii ce se leagănă în bătaia unei 
adieri calde de vară. 

— Bine aţi venit, eroi, a spus zeița. (O, da. 
ALERTĂ DE SPOILER. în momentul acela eram 
aproape sigur că era zeiță.) 

Hearthstone s-a repezit înainte. A îngenuncheat 
la picioarele tronului. Nu-l mai văzusem atât de 
copleșit de când... în fine, niciodată - nici măcar 
când se aflase faţă în faţă cu Odin. 

A desenat cu degetul literele S-/-F. 

— Da, dragul meu Hearthstone, a spus zeiţa. 
Sunt Sif. 


Blitz s-a năpustit lângă Hearth și a 
îngenuncheat. Nu-mi prea plăcea să îngenunchez, 
dar am făcut o plecăciune și am reușit să nu cad. 
Alex și Sam au rămas în picioare, oarecum 
nemulțumite. 

— Doamnă, a spus Sam cu o neplăcere 
evidentă, de ce ne-ai adus în Asgard? 

Sif a strâmbat din nasul ei delicat. 

— Samirah al-Abbas, walkiria. Și ea e Alex 
Fierro, noul einheijar. 

Până și polițiștilor Sunspot și Wildflower le-ar fi 
plăcut expresia de dezgust de pe chipul ei. 

— V-am salvat viaţa. Nu e acesta un motiv de 
recunoștință? 

Blitz și-a dres vocea. 

— Doamnă, Sam a vrut să spună... 

— Pot vorbi și singură, a zis Sam. Da, apreciez 
că ne-ai salvat, dar momentul ales a fost prea la fix. 
Ne-ai urmărit? 

Ochii zeiţei luceau ca niște monede sub apă. 

— Bineînţeles că v-am urmărit, Samirah. Dar, 
evident, n-am putut să vă salvez până n-aveaţi 
informaţii care să-i fie de ajutor soțului meu. 

M-am uitat în jur. 

— Soțul tău... este Thor? 

Nu mi-l puteam imagina pe zeul tunetului trăind 
într-un loc atât de curat și drăguţ, cu un tavan de 
sticlă și geamuri nesparte. Sif părea atât de 
rafinată, atât de graţioasă și era atât de puţin 
probabil să tragă vânturi sau să râgâie în public. 

— Da, Magnus Chase. 

Sif și-a întins braţele. 

— Bine aţi venit la noi acasă, Bilskirnir - 
renumitul palat Crăpătura Luminoasă! 


383 
în jurul nostru s-a auzit un cor ceresc care a 


cântat „Ahhhhhhhh!“, apoi a amuţit la fel de brusc 
cum începuse. 

Blitzen l-a ajutat pe Hearthstone să se ridice în 
picioare. Nu știam care era eticheta la zei, dar am 
bănuit că odată ce corul ceresc cânta, aveai voie să 
te ridici. 

— Cel mai mare conac din Asgard! s-a minunat 
Blitzen. Am auzit povești despre locul ăsta. Şi ce 
nume frumos are, Bilskirnir! 

S-a mai auzit o dată corul. „Ahhhhhhhh!“ 

—  Crăpătura Luminoasă? 

Alex nici măcar n-a așteptat ca îngerii să 
termine înainte să întrebe: 

—  Locuiţi lângă Crăpătura Instalatorului? 

Sif s-a încruntat. 

— Nu-mi place de fiinţa asta. Aș putea s-o trimit 
înapoi în Jotunheim. 

— Mai spune-mi fiinţă o dată, a mârâit Alex. Te 
provoc. 

Mi-am pus braţul în faţa ei ca o balustradă, deși 
știam că riscam să-mi fie amputat de tăietorul de 
lut. 

— Ăăă, Sif, poate ne spui de ce suntem aici? 

Privirea lui Sif s-a îndreptat spre mine. 

— Da, desigur, fiu al lui Frey. întotdeauna mi-a 
plăcut Frey. E chipeș. 

Și-a înfoiat părul. Am avut senzaţia că prin 
„chipeș“, Sif voia să spună „îl poate face gelos pe 
soțul meu“. 

— După cum spuneam, a continuat ea, sunt soția 
lui Thor. Cam atât știu oamenii despre mine, din 
păcate, dar sunt și zeița pământului. Mi-a fost ușor 


să vă urmăresc prin cele Nouă Lumi ori de câte ori 
treceaţi printr-o pădure sau căleaţi pe iarbă sau 
mușchi. 

— Mușchi? am spus. 

— Da, dragul meu. Există chiar și un mușchi 
numit părul lui Sif, după buclele mele bogate și 
aurii. 

Avea un aer arogant, deși nu-s sigur că eu aș fi 
fost atât de încântat dacă ar fi existat un mușchi 
care să-mi poarte numele. 

Hearth a arătat spre copacii din curte și 
gesticulat: s-c-o-r-u-ș. 

Sif s-a luminat la faţă. 

— Ştii atâtea lucruri, Hearthstone! Intr-adevăr, 
scorușul e copacul meu sacru. Pot să trec din unul 
în altul prin cele Nouă Lumi, așa cum v-am adus și 
pe voi în palatul meu. Scorușul e sursa atâtor 
binecuvântări. Ştiaţi că fiul meu Uller și-a făcut 
primul arc și primele schiuri din lemn de scoruș? 
Am fost atât de mândră. 

— 0, da. 

Mi-am amintit de o conversaţie pe care o 
avusesem odată cu un tap în Jotunheim. (Mă 
deprimă faptul că pot zice asta într-o propoziţie.) 

— Otis a pomenit ceva despre Uller. Nu știam 
că e fiul lui Thor. 

Sif și-a dus un deget la buze. 

— De fapt, Uller e fiul de la primul meu soț. 
Thor e cam sensibil la capitolul ăsta. 

Părea să-i facă plăcere s-o spună. 

— Că tot veni vorba de scoruși, am un cadou 
pentru elful nostru vrăjitor! 

A scos o punguţă de piele din mânecile rochiei 
sale elegante. 


Hearth era să cadă pe jos. A făcut câteva gesturi 
agitate care nu însemnau nimic, dar păreau să 
transmită ideea de UAU! 

Blitzen l-a apucat de braţ ca să-l liniștească. 

— E... e o punguţă cu rune, milady? 

Sif a zâmbit. 

— întocmai, prietene bine îmbrăcat. Runele 
inscriptionate pe lemn au altfel de putere decât 
cele inscriptionate pe piatră. Sunt pline de viață, 
pline de suplețe. Magia lor e mai fină și mai 
maleabilă. Iar scorușul e cel mai bun lemn pentru 
rune. 

I-a făcut semn lui Hearth să se apropie. I-a pus 
acestuia punguta de piele în mâinile tremurânde. 

— Vei avea nevoie de ele în încercarea care te 
așteaptă, i-a spus. Dar te avertizez - lipsește o 
rună, la fel ca în celălalt set. Când lipsește o literă, 
întregul limbaj magic e slăbit. într-o bună zi va 
trebui să recuperezi simbolul acela pentru a-ți 
atinge potenţialul. Când o vei face, să vii pe la 
mine. 

Mi-am amintit de runa moștenire pe care 
Hearth- stone o lăsase în mormanul de pietre de pe 
mormântul fratelui său. Dacă Sif putea sări prin 
copaci și putea comunica cu mușchiul prin 
telepatie, nu înțelegeam de ce nu-i putea da lui 
Hearthstone o nouă othala. însă eu nu absolvisem 
seminarul de weekend Magia Runelor cu Tatăl 
Suprem. 

Hearthstone a plecat capul în semn de 
recunoștință. S-a îndepărtat de podium, ţinând la 
piept punguţa atotputernică ca pe un bebeluș 
înfășat. 

Sam s-a foit, strângând toporul în mână. Se uita 
la Sif de parcă zeiţa ar fi fost Micul Billy deghizat. 


— Doamnă Sif, ești foarte amabilă. Dar ai de 
gând să ne spui de ce ne-ai adus aici? 

— Ca să-mi ajutaţi soțul! a spus Sif. Presupun că 
acum aveţi informaţiile de care aveţi ca să găsiţi și 
să recuperaţi ciocanul? 

M-am uitat la prietenii mei, întrebându-mă dacă 
vreunul dintre ei putea să-i spună într-o manieră 
diplomatică: „Oarecum, într-un fel, nu neapărat.“ 

Sif a oftat, un pic dispreţuitoare. 

— Aha, înţeleg. Aţi vrea să discutăm despre 
plată prima dată. 

—  Ăăă, am făcut, nu despre... 

— Doaro clipă. 

Sif și-a trecut degetele prin părul lung, de parcă 
ar fi lucrat la un război de ţesut. Șuviţe blond- 
roșiatice i-au căzut în poală și a început să le ţeasă 
într-o anumită formă, ca o imprimantă 3-D care 
scuipă aur. 

M-am întors către Sam și i-am șoptit: 

— E ca Rapunzel? 

Sam a ridicat dintr-o sprânceană. 

— De unde crezi că e inspirat basmul? 

în câteva clipe, fără ca coafura să-i fie vizibil 
afectată, zeița avea în mâini un mic trofeu de aur. 
L-a ridicat cu mândrie. 

— Fiecare va primi câte unul! 

în vârful trofeului se afla o mică replică aurie a 
ciocanului Mjolnir. Pe piedestal era inscripţionat: 
PREMIU PENTRU CURAJUL DOVEDIT ÎN 
RECUPERAREA CIOCANULUI LUI THOR. Și cu 
litere mai mici, de-a trebuit să-mi mijesc ochii ca să 
le citesc: DEŢINĂTORUL ARE DREPTUL LA UN 
ANTREU GRATUIT PENTRU FIECARE ANTREU DE 


ACEEAȘI VALOARE ACHIZIŢIONAT IN 
RESTAURANTELE PARTENERE DIN ASGARD. 


Blitzen a scos un chiot. 

— Uimitor! Ce măiestrie! Cum...? 

Sif a zâmbit mândră de ea. 

— De vreme ce părul meu original a fost 
înlocuit cu părul acesta magic din aur, în urma 
oribilei înșelătorii a lui Loki - și zâmbetul i-a pierit 
când s-a uitat la Alex și la Sam - unul dintre 
beneficii e că îmi pot ţese părul în plus făcând tot 
felul de obiecte din aur. Mie îmi revine sarcina de a 
plăti personalul casei, inclusiv pe eroii ca voi, cu 
astfel de obiecte simbolice. Thor e tare drăguţ, îmi 
apreciază abilităţile atât de mult, încât zice că sunt 
o soţie-trofeu. 

Am clipit. 

— Uau. 

— Ştiu! 

Sif s-a înroșit. 

— în orice caz, când terminati treaba, fiecare 
va primi câte un trofeu. 

Blitzen a întins mâna dornic să atingă trofeul. 

— Un antreu gratuit în toate restaurantele 
partenere? 

Mi-a fost teamă c-o să lăcrimeze de bucurie. 

— Da, dragule, a spus zeița. Acum, cum 
intenţionaţi să recuperaţi ciocanul? 

Alex a tușit. 

— Păi, de fapt... 

— Nu contează, nu-mi spuneţi! 

Sif a ridicat mâna de parcă ar fi vrut să nu mai 
vadă chipul lui Alex. 

— Prefer să las detaliile pe seama slujitorilor. 

— Slujitori, a spus Alex. 

— Da. Acum, prima voastră sarcină va fi 
complicată. Dacă aveţi vreo veste, comunicaţi-o 
soțului meu. Ascensorul e chiar acolo. îl veţi găsi în 


- cum se numește? - bârlogul lui. Vă avertizez că a 
fost într-o dispoziţie foarte proastă. 

Sam a bătut darabana cu degetele pe capul 
toporului. 

— N-ai putea să-i transmiți un mesaj din partea 
noastră? 

Zâmbetul lui Sif a devenit dur. 

— Nu, nici vorbă. Daţi-i drumul. Și încercaţi să 
nu-l înfuriaţi la culme. N-am timp să angajez alt 


grup de eroi. 
a = 


CAPITOLUL 45 


Niciodată codițele împletite 
n-au arătat atât de înspăimântător 


— Sif e naşpa, a mormăit Alex de cum s-au 
închis ușile liftului. 

— Poate că nu-i momentul să spui asta, i-am 
sugerat, cât ne aflăm în ascensorul ei. 

— Dacă e adevărat ce spun legendele, a 
adăugat Blitz - conacul ăsta are peste șase sute de 
etaje. Aș prefera să nu cad până la subsol. 

— Mă rog, a mormăit Alex. în plus, ce nume-i 
ăsta, Crăpătura Luminoasă? 

O melodie zeiască de două secunde a răsunat 
din difuzoarele de deasupra capului. 

— E un pseudonim! a zis Blitzen. Așa cum e 
Râul însângerat, porecla tipului cu Sabia Skofnung. 
Crăpătura Luminoasă... 

„Ahhhhhhhh!“ 


— ... este doar o modalitate poetică de a spune 
fulger, din moment ce Thor e zeul tunetului și așa 
mai departe. 

—  PfIf, a făcut Alex. Crăpătura Luminoasă n-are 
nimic poetic. 

„Ahhhhhhhh!“ 

De când primise punguţa cu rune, Hearthstone 
fusese și mai retras ca de obicei. Se sprijinise de 
pereţi într-un colţ al ascensorului și trăgea de 
șnurul punguţei de piele. Am încercat să-i atrag 
atenţia, să-l întreb dacă era bine, dar privirile nu ni 
s-au întâlnit. 

lar Sam mângâia iară oprire muchia toporului, 
ca și cum se pregătea să-l folosească cât de 
curând. 

— Nici ţie nu-ţi place de Sif, am remarcat. 

Sam a ridicat din umeri. 

— Cum să-mi placă? E o zeiţă orgolioasă. De 
obicei nu-s de acord cu farsele tatei, dar pot să 
înțeleg de ce i-a tăiat lui Sif părul. A vrut să 
demonstreze ceva. Aspectul e singurul lucru care o 
interesează. Capacitatea de-a ţese lucruri din noul 
și preţiosul ei păr de metili, povestea aia cu soția- 
trofeu? Sunt sigură că tata s-a gândit și la asta. Așa 
știe el să glumească. Sif și Thor sunt prea proști ca 
să-și dea seama. 

Se pare că Hearthstone a înţeles ultima parte. A 
băgat punguţa cu rune în buzunar și a gesticulat: 
„Sif e înţeleaptă și bună. E zeița lucrurilor care 
cresc. Tu...“ A arătat spre Sam, apoi a făcut cu 
mâinile două semne de OK, trecând unul peste 
celălalt ca și cum ar fi rupt o foaie de hârtie - 
semnul pentru nedrept. 

— Hei, elfule? a zis Alex. Cred că știu ce vrei să 


zici, dar dacă îi iei apărarea lui Sif, atunci trebuie 
să-ţi spun că-s de partea lui Sam ir ah. 

— Mulţumesc, a spus Sam. 

Hearthstone s-a încruntat și și-a încrucișat 
braţele, echivalentul pentru surzi al lui „Nici măcar 
nu pot vorbi cu tine acum“. 

Blitz a mormăit. 

— Ei bine, eu cred că ești nebună s-o vorbești 
de rău pe soţia lui Thor chiar în casa lui Thor, când 
suntem pe cale să vedem... 

Ding. 

Ușile ascensorului s-au deschis. 

— Sfinte bârlog, am spus. 

Am ieșit din ascensor într-un fel de atelier auto. 
Carul lui Thor era suspendat de un lift, fără roți, și 
din șasiu părea să atârne cutia de viteze. Pe un 
panou de pe perete erau înșirate chei, fierăstraie, 
șurubelniţe și ciocane de cauciuc. M-am gândit 
pentru o secundă să iau unul dintre ciocane și să 
strig: „Ti-am găsit ciocanul!“ Dar m-am gândit că 
gluma n-avea să fie bine primită. 

După atelierul auto, urma o peșteră-bârlog în 
toată puterea cuvântului. Din tavan atârnau 
stalactite, învăluind încăperea într-o lumină ca cea 
din Nidavellir. în jumătatea din spate a bârlogului 
era o sală de cinema IMAX, cu două ecrane mari și 
un șir de monitoare mai mici, cu plasmă, în partea 
de jos, astfel încât Thor să se poată uita la două 
filme și, în același timp, să urmărească mai multe 
evenimente sportive. Ca să se relaxeze, mă- 
nțelegeţi. Fotoliile de cinema erau niște șezlonguri 
din piele și blană, dotate cu măsuţe pentru băuturi 
făcute din coarne de elan. 


în stânga noastră se afla o bucătărie îngustă și 
lungă: cinci frigidere Sub-Zero din oţel inoxidabil, 
un cuptor, trei cuptoare cu microunde, un șir de 
blendere performante și o masă de măcelărie care 
probabil nu era locul preferat al ţapilor săi. La 
capătul unui hol scurt, un cap de berbec împăiat 
arăta direcţia spre toalete prin două plăcuţe 
atârnate de coarne: 

Walkirii —» 
*----- Berserkeri 

înjumătățea din dreapta a peșterii erau jocuri 
mecanice - pe care nu-mi făcea deloc plăcere să le 
văd după episodul de la Pistele Utgard. Din 
fericire, nu era acolo nicio sală de bowling. 
Judecând după masa mare care ocupa locul de 
onoare din mijlocul bârlogului, se pare că Thor era 
mai degrabă un fan al atr-Aoc”ey-ului!. 

Locul era atât de imens, că nici nu l-am observat 
pe Thor până n-a apărut din spatele aparatului 
Dance Dance Revolution*" ***"!. Părea căzut pe 
gânduri, se fâțâia de colo-colo și lovea două crose 
de air-hockey una de cealaltă, de parcă se pregătea 
să folosească un defibri- lator pentru a porni inima 
cuiva. Ţapii Otis și Marvin se ţineau după el, dar 
nu erau prea sprinteni. De fiecare dată când Thor 
se întorcea, se ciocnea de ei și trebuia să-i dea la o 
parte. 

— Ciocane, mormăia. Afurisite de ciocane. 

Ciocane, în cele din urmă, ne-a observat. 


XXXV _ Joc care se joacă în doi, pe o masă 
alunecoasă, cu un puc și două palete. 


XXXVI Joc video muzical, în care jucătorii 
stau pe o platformă de dans și calcă pe niște săgeți 
colorate dispuse în cruce, pe ritmuri muzicale. 


— Aha! 

S-a repezit spre noi, cu ochii injectaţi și privirea 
furioasă, cu faţa la fel de roșie ca barba-i stufoasă. 
Armura lui de luptă consta într-un tricou zdrenţuit 
cu Metallica și pantaloni scurți de sport, care-i 
lăsau la vedere picioarele albe și păroase. 
Judecând după tălpile goale, avea mare nevoie de o 
pedichiură. Dintr-un motiv oarecare, părul lui 
roșcat și ciufulit era prins în codițe împletite, dar 
în cazul lui, arătau mai degrabă înfricoșător decât 
amuzant. Parcă ar fi vrut să ne spună: „Pot să-mi 
port părul ca o fetiță de șase ani și să vă omor în 
același timp!“ 

— Ce vești aduceţi? a întrebat. 

— Hei, Thor, i-am spus, cu o voce la fel de 
masculină precum codiţele lui. Aăă, Sumarbrander 
are ceva să-ţi spună. 

Mi-am scos pandantivul și l-am invocat pe Jack. 
Să fi fost o dovadă de lașitate că m-am ascuns în 
spatele unei săbii magice vorbitoare? Prefer să 
cred că a fost vorba de înţelepciune strategică. 
Cum i-aș mai fi fost de ajutor lui Thor dacă m-ar fi 
lovit în faţă cu o paletă de air-hockey? 

— Salut, Thor! 

Jack strălucea vesel. 

— Salut, ţapilor! Ooo, air-hockey\ Mișto loc de 
relaxare, zeu al tunetului! 

Thor s-a scărpinat în barbă cu una dintre palete. 
Pe încheieturile degetelor avea tatuat cu albastru 
numele fiului său, Modi. îmi doream din tot sufletul 
să n-am ocazia de-a vedea de aproape numele 
acela. 

— Da, da, salut, Sumarbrander, a mormăit 
Thor. Dar unde mi-e ciocanul? Unde e Mjolnir? 


— O. 

Jack a căpătat o nuanţă mai închisă de 
portocaliu. Nu se putea uita urât, dar și-a îndreptat 
lama ascuţită spre mine. 

— Aşa... avem vești bune despre asta. Ştim cine 
are ciocanul și știm unde îl ţine. 

— Excelent! 

Jack s-a tras înapoi câţiva centimetri. 

— Dar este și o veste proastă... 

Otis a oftat și s-a uitat la fratele său, Marvin. 

— Am senzaţia c-o să fim omorâți. 

—  Oprește-te! s-a răstit Marvin. Nu-i da idei 
șefului! 

— Ciocanul a fost furat de un uriaș pe nume 
Thrym, a continuat Jack. L-a îngropat la 
treisprezece kilometri sub pământ. 

— Asta nu-i prea bine! 

Thor a lovit deolaltă paletele de air-hockey. în 
încăpere a răsunat un tunet. Televizoarele cu 
plasmă s-au răsturnat. Cuptoarele cu microunde au 
pâlpâit. Tapii s-au clătinat pe picioare de parcă ar 
fi fost pe puntea unei nave. 

— II urăsc pe Thrym! a urlat zeul. Ii urăsc pe 
uriașii de pământ! 

— Și noi! a încuviinţat Jack. Magnus o să-ţi 
povestească despre planul nostru genial de-a 
recupera ciocanul! 

Jack a zburat în spatele meu și a rămas plutind 
în aer cu un aer de mare strateg. Otis și Marvin s- 
au îndepărtat de stăpânul lor și s-au ascuns în 
spatele aparatului Dance Dance Revolution. 

Alex, Sam, Blitz, și Hearth nu s-au ascuns, dar 
Alex mi-a aruncat o privire de genul: „Hei, e zeul 
tău“. 


Așa că i-am spus lui Thor toată povestea: cum 
am fost păcăliți să mergem la mormântul arătării 
după Sabia Skofnung, cum ne-am întors în Alfheim 
după Piatra Skofnung, cum ne-am suit pe Podul 
Bifrost ca să facem un selfie cu Heimdall și cum am 
jucat bowling ca să obţinem informaţii de la 
Utgard-Loki. I-am explicat ce cerea Thrym pentru a 
forma o alianţă prin căsătorie cu Loki. 

Din când în când a trebuit să mă opresc pentru 
ca Thor să poată prelucra veștile, repezindu-se prin 
încăpere, aruncând cu scule electrice și lovind 
pereții. 

Avea nevoie de mult timp de procesare. 

Când am terminat, Thor și-a anunţat concluzia 
fundamentată. 

— Trebuie să-i omorâm pe toţi! 

Blitz a ridicat mâna. 

— Ah, domnule Thor, chiar dacă ne-am putea 
apropia de Thiym, uciderea lui nu ne-ar fi de 
ajutor. El e singurul care știe unde e ciocanul. 

— Atunci îl torturăm ca să obținem informaţiile 
și apoi îl omorâm! După aia o să-mi recuperez 
singur ciocanul! 

Alexa a mormăit: 

— Ce tip drăguţ. 

— Domnule, a spus Sam, chiar dacă am face 
asta - deși tortura nu e foarte eficientă, sau, știi tu, 
etică - chiar dacă Thrym ti-ar spune unde anume e 
ciocanul, cum o să-l aduci de la treisprezece 
kilometri adâncime? 

— Sparg pământul! Cu ciocanul! 

Am așteptat să i se învârtă rotițele în cap. 

— O, a spus zeul. înţeleg care-i problema. Fir-ar 
să fie! Urmaţi-mă! 


A intrat în atelier, a aruncat cât colo paletele de 
hochei și a început să cotrobăie printre scule. 

— Trebuie să fie ceva aici care să poată da o 
gaură de treisprezece kilometri în piatră. 

A cântărit în mână un burghiu manual, o ruletă, 
o şurubelniţă și toiagul de fier pentru care fusese 
cât pe ce să murim când îl recuperasem din 
fortăreaţa lui Geirrod. Le-a aruncat pe toate pe 
podea. 

— Nimic! a spus dezgustat. Niște porcării 
inutile! 

„Poate dacă ţi-ai folosi capul“, a gesticulat 
Hearth- stone. „E tare ca piatra.“ 

— O, să nu îndrăznești să mă consolezi, 
domnule elf, a spus Thor. N-are rost, nu-i așa? 
Trebuie să ai ciocane ca să faci rost de ciocane. lar 
ăsta... 

A ridicat un ciocan de cauciuc și a oftat. 

— Ăsta nu-i bun de nimic. Sunt distrus! Toţi 
uriașii vor ști în curând că sunt fără apărare. Vor 
invada Midgard, vor distruge industria televiziunii, 
iar eu nu voi mai putea niciodată să mă uit 
emisiunile preferate! 

— S-ar putea să existe o cale de-a lua ciocanul. 

Cuvintele mi-au ieșit pe gură iară să mă 
gândesc. 

Ochii lui Thor s-au luminat. 

— Ai o bombă mare? 

— Ăăă, nu. Dar Thrym se așteaptă să se însoare 
cu cineva mâine, nu? Ne putem preface că suntem 
de acord și... 

— Las-o baltă, a mormăit Thor. Ştiu ce vrei să 
sugerezi. Nici să n-aud! Bunicul lui Thrym m-a 
umilit destul când mi-a furat ciocanul. Nu voi mai 


face asta din nou! 

— Ce să faci? am întrebat. 

— Să port rochie de mireasă! a spus Thor. Să 
mă prefac că-s mireasa uriașului, Freya, care a 
refuzat să se căsătorească cu Thrym. Ce femeie 
egoistă! Am fost făcut de rușine, umilit și... de ce 
zâmbești? 

Ultima replică i-a fost adresată lui Alex, care a 
redevenit repede serioasă. 

— Doar așa, a spus ea. Tu... în rochie de 
mireasă. 

Trecând în spatele umărului meu, Jack șopti: 

— Arăta MI-NU-NAT. 

Thor a mârâit. 

— A fost ideea lui Loki, desigur. A mers. M-am 
infiltrat la nuntă, mi-am recuperat ciocanul și i-am 
ucis pe uriași - în fine, cu excepţia copilașilor 
Thrym al Treilea și Thrynga. Dar când m-am întors 
în Asgard, L.oki a spus povestea de atâtea ori că m- 
a făcut de râs. Timp de secole întregi, nimeni nu m- 
a mai luat în serios! 

Thor s-a încruntat ca și cum i-ar fi venit o idee, 
experienţă ce trebuie să fi fost dureroasă pentru el. 

—  Știţi ceva, pun pariu că ăsta a fost planul lui 
Loki de la bun început. Pun pariu că a pus la cale 
furtul și soluţia ca să mă facă de râs! 

— îngrozitor, a spus Alex. Cum era rochia ta de 
mireasă? 

— O, era albă, cu un guler înalt de dantelă și cu 
niște minunate... 

In barba lui Thor au apărut scântei provocate de 
electricitate. 

— N-ARE IMPORTANȚĂ! 

— în orice caz..., am intervenit eu. Acest Thrym 


- Thrym al Treilea sau cum i-o fi zicând - se 
așteaptă să foloseşti același truc din nou. Şi-a luat 
tot felul de măsuri de siguranţă. Niciun zeu nu 
poate trece de ușă neobservat. Vom avea nevoie de 
o altă mireasă. 

— Vai, ce ușurare! 

I-a zâmbit lui Samirah. 

— îți mulțumesc că te-ai oferit, fată! Mă bucur 
că nu ești la fel de egoistă ca Freya. îţi rămân dator 
cu un cadou. O pun pe Sif să-ţi facă un trofeu. Sau 
poate că ţi-ar plăcea un ștrudel? Am câteva în 
congelator... 

— Nu, Lord Thor, a spus Sam. Nu mă mărit cu 
un uriaș pentru dumneavoastră. 

Thor i-a făcut viclean cu ochiul. 

— Normal... Doar te prefaci că te măriţi cu el. 
Apoi, după ce scoate ciocanul... 

— Nici măcar nu mă prefac, a spus Seim. 

— Mă prefac eu, a spus Alex. 


4 A 
CAPITOLUL. 46 


Mireasa și/sau asasinul își fac apariţia 


Alex știa cum să ne capteze atenţia. Hearth și 
Blitz s-au uitat la ea cu gura căscată. Sprâncenele 
lui Thor s-au înfoiat, scoțând scântei ca niște 
cabluri de alimentare. Până și ţapii s-au apropiat 
tropăind ca s-o vadă mai bine pe nebună. 

— Ce-i? a întrebat Alex. Am discutat cu Sam 


despre asta. I-a promis lui Amir că nu se va mărita 
nici în glumă cu uriașul, nu? Mascarada asta nu mă 
deranjează deloc. Mă îmbrac frumos, spun 
jurămintele, îmi omor noul soţ, și așa mai departe. 
Sam și cu mine avem cam aceleași măsuri. Suntem 
amândouă fiicele lui Loki. Ea se poate preface că e 
domnişoară de onoare. E cea mai bună soluție. 

M-am uitat fix la Sam. 

— Despre asta ai vorbit cu Alex? 

Samirah s-a jucat cu cheile prinse la curea. 

— Alex crede că-i poate face faţă lui Loki... nu 
cum am păţit eu în Provincetown. 

Era prima dată când vorbea pe faţă despre 
incidentul acela. Mi-am amintit cum a pocnit Loki 
din degete, iar Sam s-a prăbușit la pământ, iară 
aer. Sam era walkirie. Dintre toate cunoștințele 
mele, ea avea cea mai puternică voinţă și 
disciplină. Dacă ea nu i se putea opune lui Loki... 


— Alex, ești sigură? 

Am încercat să nu-mi las îndoielile să răzbată în 
voce. 

— Adică, ai încercat vreodată să i te 
împotrivești lui Loki? 

Expresia lui Alex s-a înăsprit. 

— Ce vrei să spui cu asta! 

— Nu, am spus în grabă. Am vrut doar... 

— Problema e, a intervenit Thor, că nici măcar 
nu ești fată! Ești un argr! 

S-a făcut liniște, ca înaintea unui tunet. Nu știu 
ce variantă mă speria mai tare, ca Thor s-o atace 
pe Alex sau ca Alex să-l atace pe Thor. Privirea ei 
m-a făcut să mă întreb dacă n-ar fi trebuit s-o 
punem la granițele Jotunheimului ca să-i speriem 
pe uriași, în loc să ne batem capul cu Thor și 


ciocanul său. 

— Sunt copilul lui Loki, a spus ea pe un ton 
calm. La asta se așteaptă Thrym. Asemenea 
părintelui meu, sunt gender fluid. lar când sunt 
femeie, sunt femeie. Cu siguranță mă descurc mai 
bine decât tine cu o rochie de mireasă din dantelă! 

Thor fierbea de nervi. 

— N-are rost să fii răutăcioasă. 

— În plus, a spus Alex, nu o să-l las pe Loki să 
mă controleze. Niciodată n-sun facut-o. N-o voi 
face niciodată. Și-apoi nu văd să se ofere altcineva 
voluntar pentru această misiune mortală. 

— Misiune mortală cu mireasa, a spus Jack. E 
ca un titlu de film! 

Otis a ieșit tropăind în faţă și a oftat. 

— Bun, dacă ai nevoie de un voluntar care să 
moară, presupun că pot s-o fac. întotdeauna mi-au 
plăcut nunțile... 

— Taci, prostuţule! a spus Marvin. Eşti un ţap! 

Thor și-a ridicat toiagul de fier. S-a sprijinit 
gânditor de el, lovindu-1 ușurel cu degetele, ceea 
ce a dus la apariția unor imagini - un meci de 
fotbal, Home Shopping  Network!,  Gilligan's 
Islan GAV XXXVII 

— Ei bine, a spus el în cele din urmă, tot n-am 
încredere că treaba asta poate fi rezolvată de un 
argr.... 

— Gender fluid, l-a corectat Alex. 

— Gender... cum zici tu, a rectificat Thor. Dar 


XXXVII Canal de televiziune destinat 
shoppingului. 

XXXVIII Serial american de televiziune din anii 
'60. 


cred că tu ai cel mai puţin de pierdut în ceea ce 
privește respectul. 

Alex și-a dezgolit dinţii. 

— înțeleg acum de ce te iubește Loki așa de 
mult. 

— Fraţilor, am spus. Avem alte probleme de 
discutat și n-avem prea mult timp. Thrym se 
așteaptă ca mireasa lui să sosească mâine. 

Alex și-a încrucișat braţele. 

— Atunci s-a stabilit. Trebuie să mă mărit cu 
tipul ăla mare și urât. 

„Da, te căsătorești cu el“, a făcut Hearthstone. 
„Mulţi ani fericiţi și copii frumoși.“ 

Alex și-a mijit ochii. 

— Văd că va trebui să învăţ limbajul semnelor. 
între timp, voi presupune că ai spus: „Da, Alex. 
Mulţumesc, Alex, că ești atât de curajoasă și plină 
de eroism“. 

Pe aproape, i-a răspuns Hearth. 

Tot nu-mi plăcea ideea ca Alex să fie mireasa- 
momeală, dar m-am gândit că era mai bine să 
avansăm cumva. Să ţii grupul laolaltă semăna cu a 
conduce un car fără ţapi și cu o cutie de viteze 
stricată. 

— În fine, am spus, trebuie să ne gândim că nu- 
1 vom putea băga pe Thor la petrecerea de nuntă. 

— Şi nu poate să dea buzna pur și simplu în 
bârlogul unui uriaș de pământ, a adăugat Blitz. 

Thor și-a dres glasul. 

— Am încercat, credeţi-mă. Proștii de uriași 
sunt îngropaţi prea adânc în stânca aia dură. 

— Eşti expert în densitate, și-a dat Alex cu 
presupusul. 


I-am făcut semn din priviri să tacă. 

— Deci trebuie să intrăm pe ușă. Bănuiesc că n- 
o să ne spună decât în ultimul moment unde se 
află, ca să se ferească de o ambuscadă sau de 
oaspeţi nepoftiți. 

— Ce scrie pe invitaţie? a întrebat Sam. 

Am scos-o și le-am arătat. La dată scria: MÂINE 
DIMINEAŢĂ!!! La loc scria tot: VĂ ANUNȚĂM 
NOI. 

— E în regulă, am spus. Cred că știu unde va 
apărea intrarea. 

l-am explicat lui Thor despre fotografia cu 
Cascada Vălul Miresei. 

Zeul tunetului n-a părut prea încântat. 

— Deci, fie te înșeli și asta e o fotografie 
oarecare, fie ai dreptate și alegi să crezi în 
informaţiile de la unchiul tău trădător? 

— Păi... da. Dar dacă asta este intrarea... 

— Aș putea s-o găsesc, a spus Thor. Aș putea să 
duc acolo o echipă de zei sub acoperire, care să 
intre pe șest după ceilalţi invitaţi. 

— O echipă de zei sună excelent, i-am dat eu 
dreptate. 

— Depinde ce zei, a murmurat Blitz. 

— Avem și niște einheijari de rezervă, a sugerat 
Sam. Războinici buni. De încredere. 

A spus încredere de parcă ar fi fost un cuvânt pe 
care Thor nu-l mai auzise niciodată. 

— Hm. 

Thor și-a învârtit pe deget una dintre codiţele 
împletite. 

— Cred c-o să funcționeze. lar odată ce Thiym 
invocă ciocanul... 

— Dacă îl invocă, a spus Alex. îl folosește drept, 


ăăă, cadou pentru dimineaţa de după. 

Thor a părut speriat. 

— Nu contează, trebuie să îl invoce pentru 
ceremonie! Mireasa are dreptul să insiste. 
Simbolul ciocanului meu e folosit mereu pentru a 
binecuvânta căsătoria. Dacă Thrym are ciocanul, 
trebuie să-l folosească dacă i-o ceri. Și, după aceea, 
intervenim și îi omorâm pe toţi! 

„Cu excepţia noastră“, a făcut Hearthstone. 

— Exact, domnule elf! Va fi o baie de sânge pe 
cinste! 

— Lord Thor, a spus Sam, cum veţi ști că e 
timpul să interveniţi? 

— E simplu. 

S-a întors și i-a mângâiat pe cap pe Marvin și 
Otis. 

— Voi o să intraţi cu carul în sala de nunţi. E o 
practică obișnuită printre lorzi și doamnele lor. 
Dacă mă concentrez puţin, pot vedea și auzi ce văd 
și aud ţapii mei. 

— Da, a spus Otis. Asta îmi provoacă o senzaţie 
de mâncărime în spatele globilor oculari. 

— Taci din gură, a spus Marvin. Nimeni nu vrea 
să audă cum te mănâncă pe tine globii oculari. 

— Când apare ciocanul, a rânjit Thor cu 
răutate, intervenim cu toţii, zei și einheijari. îi 
ucidem pe uriași și totul se termină așa cum 
trebuie. Deja mă simt mai bine! 

— Da! a strigat Jack, bătând palma, sau mai 
bine zis lama, cu toiagul lui Thor. 

Samirah a ridicat degetul arătător ca și cum ar fi 
vrut să spună: „O clipă“. 

— Mai e ceva. Loki își dorește Sabia Skofnung 


ca să se poată elibera. Cum ne asigurăm că nu 
pune mâna pe ea? 

— Asta n-o să se întâmple niciodată! a zis Thor. 
Locul de pedeapsă al lui Loki e în cu totul altă 
parte, încuiat de multă vreme de către zei. Loki e 
legat chiar mai bine decât Lupul Fenris. 

„Și știm cu toţii cât de bine a funcţionat“, a 
gesticulat Hearth. 

— Elful vorbește cu înţelepciune, a fost de acord 
Thor. N-aveţi de ce să vă faceţi griji. Loki nu poate 
veni la nuntă în persoană. Chiar dacă Thrym pune 
stăpânire pe Sabia Skofnung, nu va avea timp să-l 
găsească pe Loki sau să-l elibereze - nu înainte de- 
a năvăli noi și de a-l ucide pe prostul ăla mare! 

Thor a făcut o mișcare cu toiagul de fier pentru 
a-și demonstra abilităţile de ninja. Coada stângă i 
s-a desfăcut, ceea ce l-a făcut să pară și mai 
intimidant. 

M-a trecut un fior rece prin stomac. 

— Nu știu ce să zic de planul ăsta. încă mi se 
pare că ne lipsește ceva important. 

— Cum ar fi ciocanul meu! a spus Thor. Dar îl 
recuperăm noi cât de curând. Domnule elf și 
domnule pitic, ce-ar fi să mergeţi în Walhalla să-i 
alertaţi pe einheijari? 

— Domnule, am vrea... 

Blitz și-a aranjat cascheta. 

— Dar n-avem voie să intrăm în Walhalla, 
fiindcă, știți dumneavoastră, nu suntem morți. 

— Asta se poate rezolva! 

— Nu ne omori! a ţipat Blitz. 

Drept răspuns, Thor s-a învârtit în jurul bancului 
de lucru până a găsit o bucată de lemn de cinci pe 
zece centimetri, cu o cheie prinsă la unul dintre 


capete. Pe partea laterală erau pirogravate 
cuvintele PERMISUL LUI THOR. 

— Cu ăsta puteţi intra în Walhalla, i-a asigurat. 
Doar să mi-l aduceţi înapoi. Mă duc să repar carul 
pentru ca mireasa noastră gender argr să-l poată 
folosi mâine. Apoi o să adun echipa de atac și o să 
găsim locul acela, Cascada Vălul Miresei. 

— Şi noi? am întrebat cu jumătate de gură. 

— Voi și cele două copile ale lui Loki ne veţi fi 
oaspeţi în această seară! a hotărât Thor. Mergeţi 
sus la Sif și o să vă arate ea unde o să dormiţi. 
Mâine dimineață porniţi spre un masacru 
matrimonial strașnic! 

— Oh, a spus Otis cu un oftat. Ador nunțile. 


A 


CAPITOLUL. 47 


Mă pregătesc pentru lupta de pomină 


Te-ai fi gândit că în noaptea de dinaintea unui 
mare masacru, o să mă zvârcolesc întruna în pat. 

Nu. Am dormit ca un uriaș de piatră. 

Sif ne-a oferit fiecăruia câte o cameră de oaspeţi 
la etajele superioare ale Crăpăturii Luminoase. M- 
am prăbușit pe patul meu din lemn de scoruș, cu 
cearșafuri ţesute cu fir de aur, și nu m-am mișcat 
până a doua zi dimineaţa, când am auzit ceasul 
deșteptător - o replică de aur a ciocanului Mjolnir, 
din care cânta un cor divin numai „Ahhhhhhhh! 
Ahhhhhhhh! Ahhhhhhhh!“ Asta până când l-am 
luat de pe noptieră și l-am izbit de perete. Trebuie 
să recunosc, a fost o trezire plină de satisfacţie. 

Nu cred că Sam și Alex au dormit la fel de bine. 
Când le-am întâlnit în atriumul lui Sif, aveau ochii 
tulburi. în poala lui Alex era o farfurie cu niște așa- 
zise gogoși. Le rupsese în bucăţi ca să facă din ele 
o faţă încruntată și avea degetele pline de zahăr 
pudră. 

Sam ţinea o ceașcă de cafea la buze de parcă 
savura aroma, dar nu-și amintea cum se bea. Sabia 
Skofnung atârna în spatele ei. 


S-a uitat la mine și m-a întrebat: 
— Unde? 


La început, n-am înţeles întrebarea. Apoi mi-am 
dat seama că întreba dacă știam unde aveam să 
mergem. 

Am căutat prin buzunare după invitaţia la nuntă. 

La dată scria acum: AZI! LA 10 A.M. EŞTI 
EMOŢIONAT?!? 

La Joc scria: DU-TE LA RESTAURANTUL TACO 
BELL DE PE 1-93, LA SUD DE MANCHESTER, 
NH. AȘTEAPTĂ INSTRUCŢIUNIILE URMĂTOARE. 
FĂRĂ AESIR, ALTFEL CIOCANUL O PĂŢEȘTE! 

Le-am arătat lui Alex și lui Sam. 

— Taco Beli? a mormăit Alex. Ce monștri. 

— Ceva nu-i în regulă. 

Sam a luat o înghiţitură de cafea. Cana îi 
tremura în mâini. 

— Magnus, toată noaptea m-am gândit la ce ai 
spus. Ne lipsește ceva important și nu mă refer la 
ciocan. 

— Poate că, s-a auzit vocea gazdei noastre, îţi 
lipsesc hainele corespunzătoare. 

înaintea noastră a apărut Sif, ca de nicăieri, așa 
cum fac zeițele. Purta aceeași rochie roşie- 
portocalie, aceeași broșă verde-argintie și avea 
același zâmbet chinuit care spunea: „cred că 
sunteţi servitorii mei, dar nu-mi amintesc cum vă 
numiţi“. 

— Soţul meu mi-a spus că vreţi să vă jucaţi de-a 
îmbrăcatul. 

A măsurat-o pe Alex din cap până în picioare. 

— Presupun că va fi mai ușor decât să-l îmbrac 


pe Thor în rochie de mireasă, dar tot avem multă 
treabă. Haide. 

A pornit spre o sală din spatele atriumului, 
facându-i semn cu degetul lui Alex s-o urmeze. 

— Dacă nu mă întorc într-o oră, a spus Alex, 
înseamnă că am sugrumat-o pe Sif și i-am ascuns 
corpul. 

Din expresia de pe chipul ei nu-ţi puteai da 
seama deloc dacă glumea. A urmat-o pe Sif cu 
gesturi ostentative, imitând-o atât de bine, că ar fi 
meritat un premiu. 

Sam s-a ridicat. S-a apropiat de cea mai 
apropiată fereastră cu ceașca în mână. S-a uitat pe 
deasupra acoperișurilor din Asgard. Părea să 
privească ţintă la cupola aurie de scuturi din 
Walhalla. 

— Alex nu e pregătită, a spus. 

M-am apropiat de fereastră. O șuviţă neagră îi 
ieșise de sub hijab la tâmpla stângă. Am simţit 
nevoia de a i-o băga la loc. Pentru că mai aveam 
nevoie de mână, n-am facut-o. 

— Crezi că are dreptate? am întrebat. Oare 
poate... să se pună cu tatăl tău? 

— Crede că are dreptate, a spus Sam. Are niște 
teorii despre cum își poate folosi puterile, fără să-l 
lase pe Loki s-o controleze. Ba chiar s-a oferit să 
mă înveţe și pe mine. Dar nu cred că și-a încercat 
puterile vreodată cu tata. Adică pe bune. 

Mi-am amintit conversaţia cu Alex din pădurea 
din Jotunheim, de vorbele ei încrezătoare despre 
cum folosise imaginea cu Șerpii Urnes, ieșind din 


umbra otrăvitoare a părintelui ei. Era o idee 
frumoasă. Din păcate, văzusem cât de ușor putea 
Loki manipula oamenii. Văzusem ce-i făcuse 
unchiului Randolph. 

— Măcar nu vom fi singuri. 

Am privit în depărtare, spre Walhalla. Pentru 
prima dată, am simţit că mă cuprinde dorul de 
casă. Speram că Blitz și Hearth ajunseseră teferi. 
Mi-i și imaginam cu gașca de la etajul al 
nouăsprezecelea, pregătindu-și armele și 
îmbrăcându-se în costume de nuntași pentru un 
raid îndrăzneţ care avea să ne salveze. 

Cât despre Thor... n-aveam prea multă încredere 
în el. Dar, cu puţin noroc, el și o mulțime de alţi zei 
din tribul Aesir aveau să stea ascunși lângă 
Cascada Vălul Miresei, îmbrăcaţi în haine de 
camuflaj, cu catapulte manuale de mare putere sau 
cu sulițe-rachetă sau cu orice alte arme or mai 
folosi comandourile de zei în zilele noastre. 

Sam a clătinat din cap. 

— Cu ajutor sau fără... Alex nu știe cum a fost 
în mormântul arătării. Nu e pe deplin conștientă de 
ce e în stare Loki, de cât de ușor poate el... 

A pocnit din degete. 

Nu eram sigur ce trebuia să spun. „E în regulă, 
n-ai avut ce face“ nu mi s-a părut potrivit. 

Sam a sorbit din cafea. 

— Eu ar trebui să port rochia de mireasă. Sunt 
o walkirie. Am puteri pe care Alex nu le are. Am 
mai multă experienţă de luptă. Eu... 

— I-ai făcut o promisiune lui Amir. Sunt niște 
limite pe care nu le poţi depăși. Nu e o slăbiciune. 


E unul dintre punctele tale forte. 

Mi-a studiat faţa, vrând parcă să-și dea seama 
cât de serios vorbeam. 

— Uneori nu mi se pare un punct forte. 

— După ce s-a întâmplat în mormântul din 
Province- town? am spus. Ştii ce poate să facă Loki 
și nu știi dacă i te poţi opune și totuși nu eziţi să te 
confrunţi din nou cu el. Dacă mă întrebi pe mine, 
ești mult mai curajoasă decât oricine altcineva din 
Walhalla. 

Şi-a așezat cana pe pervaz. 

— Mulţumesc, Magnus. Dar astăzi, dacă va 
trebui să alegi... Dacă Loki încearcă să ne 
folosească pe Alex și pe mine luându-ne ostatice 
sau... 

— Sam, nu spune asta. 

— Indiferent ce are de gând, Magnus, trebuie 
să-l oprești. Dacă noi vom fi scoase din luptă, e 
posibil ca tu să fii singurul care poate face asta. 

Și-a scos Sabia Skofnung și mi-a întins-o. 

— Tine-o. N-o scăpa din ochi. 

Chiar și în lumina dimineţii din Asgard, în 
atriumul bine încălzit al lui Sif, teaca de piele a 
săbiei era rece ca ușa unui frigider. Piatra 
Skofnung era acum legată de mâner. Când mi-am 
pus sabia pe spate, piatra mi-a atins omoplatul. 

— Sam, nu va trebui să fac nicio alegere. N-o 
să-l las pe Loki să-mi omoare prietenii. Şi cu 
siguranţă n-o să-l las să se apropie de sabia asta. 
Decât dacă vrea să înghită lama. Asta, da. 

Lui Sam i-a tremurat colțul gurii. 

— Mă bucur că-mi vei fi alături, Magnus. Sper 


ca într-o bună zi, când mă voi căsători de- 
adevăratelea, să fii și tu prezent. 

Era cel mai frumos lucru pe care mi-l spusese 
cineva de multă vreme. Desigur, având în vedere 
cât de ciudate fuseseră ultimele zile, poate că nu 
era o surpriză. 

— Voi fi acolo, i-am promis. Și nu doar pentru 
mâncarea aia mortală de la Fadlan's Falafel. 

Mi-a tras un ghiont în umăr, gest pe care l-am 
luat ca pe un compliment. De obicei, evita orice fel 
de contact fizic. Bănuiesc că era permis să-și mai 
pocnească din când în când câte un prieten idiot. 

O vreme, am privit cum răsare soarele peste 
Asgard. Eram foarte sus, dar, la fel ca atunci când 
văzusem Asgardul din Walhalla, n-am văzut pe 
nimeni să se agite pe străzi. M-am gândit la toate 
ferestrele alea întunecate și la curţile tăcute, la 
grădinile neîngrijite lăsate să se sălbăticească. Ce 
zei trăiseră în acele conace? Unde plecaseră? 
Poate că se săturaseră de măsurile slabe de 
securitate și se mutaseră într-o comunitate închisă, 
unde paznicul nu-și petrecea tot timpul facându-și 
sel- fie-uri celeste. 

Nu-mi dau seama cât timp am așteptat-o pe 
Alex. Suficient de mult ca să beau niște cafea și să 
ciugulesc niște gogoși aranjate sub forma unei feţe 
încruntate. Suficient de mult ca să mă întreb de ce 
avea nevoie Alex de atâta timp ca să ascundă 
trupul lui Sif. 

în cele din urmă, zeiţa și viitoarea mireasă au 
apărut din sală. Mi s-a uscat brusc gura. Toţi porii 
capului mi s-au încărcat de electricitate. 


Rochia albă de mătase a lui Alex strălucea de la 
broderiile aurite, începând cu ciucurii de pe 
mâneci și terminând cu liniile șerpuitoare cusute 
de-a lungul tivului care ajungea până la pământ. 
Un colier de semicercuri de aur i se arcuia la baza 
gâtului ca un curcubeu inversat. De buclele negre 
și verzi avea prins un voal alb, ridicat ca să i se 
vadă chipul: ochii ei în două culori erau scoși în 
evidenţă de genele date discret cu rimei, iar buzele 
îi erau colorate într-o nuanţă caldă de roșu. 

— Soro, a spus Sam. Arâţi grozav. 

M-am bucurat că a spus-o ea. Eu aveam limba 
îmbâr- ligată ca un sac de dormit din titan. 

Alex s-a încruntat la mine. 

— Magnus, te rog să nu mă mai privești de 
parc-ar urma să te omor. 

— Darnu... 

— Pentru că altfel, o să te omor. 

— Bine. 

Mi-a fost greu să mă uit în altă parte, dar am 
încercat. 

Sif avea o sclipire arogantă în privire. 

—  Judecând după reacţia subiectului masculin, 
cred că opera mea e desăvârșită. Cu o excepţie... 

Zeița a scos de la brâu o șuviţță de aur lungă, 
atât de subţire și delicată că de-abia se vedea. La 
capete avea câte un mâner de aur în forma literei 
S. Un laţ, mi-am dat seama, ca al lui Alex, doar că 
de aur. Sif i l-a pus lui Alex de brâu, prinzând cele 
două litere S, care astfel formau simbolul Şerpilor 
Urnes. 

— Gata, a spus Sif. Această armă, confecţionată 


din părul meu, are aceleași proprietăţi ca celălalt 
laţ al tău, doar că se asortează cu ţinuta, și nu este 
de la Loki. Să-ţi fie de folos, Alex Fierro. 

Alex arăta de parcă ar fi primit un trofeu care îi 
permite purtătorului să facă aproape tot ce vrea. 

— Eu... nu știu cum să-ți mulţumesc, Sif. 

Zeita și-a înclinat capul. 

— Poate că amândouă ne putem strădui să nu-i 
judecăm pe ceilalți pe baza primei impresii, nu? 

— Ăăă... da. De acord. 

— Şi dacă ai ocazia, a adăugat Sif, mi s-ar 
părea extrem de potrivit să-ţi strangulezi tatăl cu 
un laţ făcut din părul meu magic. 

Alex a făcut o reverență. 

Zeița s-a întors către Sam. 

— Acum, draga mea, să vedem ce putem face 
pentru domnișoara de onoare. 

După ce Sif a condus-o pe Samirah spre sala 
transformărilor magice, m-am întors la Alex, 
străduindu-mă să nu mă uit ca vițelul la poarta 
nouă. 

— Eu, ăăă... 

Limba a început să mi se răsucească din nou. 

— Ce i-ai spus lui Sif? Acum pare să te placă. 

— Pot fi foarte fermecătoare, a spus Alex. Și nu- 
ți face griji. Imediat îţi vine rândul. 

— Să... fiu fermecător? 

— Asta ar fi imposibil. 

Alex a strâmbat din nas la fel ca Sif. 

— Dar ai putea măcar să te speli. Vreau ca 
însoţitorul meu să fie mai dichisit. 


Nu cred că mi-a reușit partea cu dichiseala. Mai 
degrabă cea cu încropeala. 

în timp ce Samirah încă se îmbrăca, Sif s-a 
întors și m-a condus spre cabina de probă pentru 
bărbaţi. Nu eram sigur de ce zeița avea o cabină 
de probă pentru bărbaţi, dar bănuiam că Thor nu 
petrecea mult timp acolo. Nu era nici urmă de 
șorturi și de tricouri cu Metallica. 

Sif m-a gătit într-un smoching alb cu auriu, cu 
căptușeala făcută dintr-o cămașă de zale ă la 
Blitzen. Jack plutea în apropiere, zumzăind de 
emotie. îi plăcea mai ales papionul ţesut din părul 
de atu* al lui Sif și cămașa cu volănașe. 

— O, da! a exclamat el. Acum nu meu e nevoie 
decât de runa potrivită pentru ţinuta asta de 
mascul! 

Nu-l văzusem niciodată atât de dornic să se 
transforme într-un pandantiv tăcut. Runa lui Frey a 
ajuns chiar sub papion, cuibărită printre volănașe 
ca un ou de Paște din piatră. Cu Sabia Skofnung 
prinsă în spate, păream pregătit să ies la dans și în 
același timp să-mi înjunghii rudele cele mai 
apropiate. Din păcate, probabil chiar așa era. 

Când m-am întors în atrium, Alex a fost cât pe 
ce să-și dea duhul de la atâta râs. Era profund 
umilitor ca o fată în rochie de mireasă să râdă de 
tine, în special o fată care arăta beton în rochia ei 
de mireasă. 

— O, zei. 

A pufnit. 

—  Arăţi de parcă mergi la o nuntă din Vegas în 
1987. 

— Ca să te citez, am spus, ţine-ţi gura. 


S-a apropiat și mi-a îndreptat papionul. Ochii îi 
râdeau. Mirosea a fum de lemne. Oare de ce mai 
mirosea a foc de tabără? 

S-a îndepărtat și a pufnit din nou. 

— Da. E mai bine. Acum mai avem nevoie doar 
de Sam... o, uau. 

I-am urmărit privirea. 

Samirah ieșise din sală. Purta o rochie elegantă, 
verde cu broderie neagră, care era identică cu cea 
de pe rochia lui Alex - linii șerpuitoare care 
porneau de pe mâneci și continuau în jos până la 
tiv. In locul hijabului obișnuit, purta o glugă de 
mătase verde, cu un fel de voal de tâlhar, care-o 
acoperea până la puntea nasului. I se vedeau doar 
ochii, care erau umbriţi. 

— Arâţi grozav, i-am spus. De asemenea, ai fost 
nemaipomenită în Assassin's Creed. 

— Ha, ha, a spus Sam. Văd că ești pregătit 
pentru bal. Alex, tu ţi-ai încercat voalul? 

Cu ajutorul lui Sam, Alex și-a lăsat voalul alb 
peste faţă. Vălul îi dădea un aer fantomatic, de 
parcă ar fi putut începe să plutească în orice 
moment. Vedeai că are faţă, dar trăsăturile îi erau 
complet ascunse. Dacă n-aş fi știut cine e, aș fi 
crezut că e Sam. Doar mâinile o trădau. Alex avea 
o piele puţin mai deschisă la culoare decât Sam. 
Asta s-a rezolvat când și-a pus mănuși de dantelă. 
Mi-aș fi dorit foarte mult ca Blitzen să ne fie 
alături, pentru că i-ar fi plăcut la nebunie ţinutele 
astea elegante. 

— Eroii mei. 

Sif stătea lângă unul dintre scorușii ei. 


— E timpul. 

Trunchiul copacului s-a deschis, lăsând să se 
vadă o rază de lumină violetă, culoarea siglei Taco 
Beli. 

— Unde e carul? a întrebat Alex. 

— Vă așteaptă dincolo, a spus Sif. Mergeţi, 
prieteni, și ucideţi mulţi uriași. 

A spus „prieteni“, am remarcat. Nu „slujitori“. 

Poate c-o impresionaserăm pe zeiţă. Sau poate 
își dădea seama că urma să murim, așa că puţină 
bunătate n-avea ce să strice. 

Alex s-a întors spre mine. 

— Tu primul, Magnus. Dacă dăm peste 
dușmani, smochingul tău îi va orbi. 

Sam a izbucnit în râs. 

Ca să scap mai repede de rușine, am trecut prin 
scoruș și am pășit într-o altă lume. 


A 


CAPITOLUL 48 


Toată lumea urcă la bordul rapidului 
Cheesy Gordita 


Singurul lucru ostil în parcarea restaurantului 
Taco Beli era Marvin, care îl ocăra de mama 
focului pe fratele lui, Otis. 

— îți mulțumesc din suflet că ne-ai transformat 
în ștrudele, idiotule! striga Marvin. Ştii cât de rău 
trebuie să-l enervezi pe Thor ca să ne mănânce sub 
forma asta? 

— A, uite. 

Otis și-a îndreptat coarnele în direcția noastră. 

— Sunt pasagerii noștri. 

A spus „pasageri“ pe un ton de parcă ar fi spus 
„călăi“. Bănuiesc că pentru Otis cele două cuvinte 
erau adesea sinonime. 

Cei doi ţapi erau înhămaţi la carul parcat lângă 
aleea de intrare în restaurant. Zgărzile le erau 
ornate de clopoței aurii care sunau vesel când Otis 
și Marvin clătinau din cap. Carul era împodobit cu 
flori galbene și albe care nu reușeau să acopere 
mirosul persistent al zeului transpirat. 

— Salut, băieţi, le-am spus ţapilor. Sunteţi tare 
gătiţi. 


XXXIX Fel de mâncare din meniul restaurantelor 
Taco Beli. 


— Da, a mormăit Marvin. Mă simt gătit nevoie 
mare. Ştii unde mergem, omule? Mirosul ăsta de 
Grande Scram- bler Burrito îmi face greață. 

M-am uitat pe invitație. La rubrica unde acum 
scria: MERGETI LA CASCADA VĂLUL MIRESEI. 
AVETI LA DISPOZITIE DOAR CINCI MINUTE. 

Am mai citit o dată doar ca să fiu sigur că nu mă 
înșel. Bănuiala mea fusese corectă. Era posibil ca 
unchiul Randolph să fi încercat să mă ajute. Acum 
aveam ocazia să băgăm pe șest niște zeități 
neinvitate. 

Pe de altă parte, nu mai puteam evita nunta. 
Câștigasem la o loterie al cărei mare premiu era o 
călătorie dus la bârlogul unui uriaş de pământ 
sinistru, unde puteai da peste borcane cu murături, 
sticle de bere şi moarte. Mă îndoiam că avea să 
accepte trofeele lui Sif. 

Le-am arătat invitația țapilor și fetelor. 

— Deci ai avut dreptate, a spus Sam. Poate că 
Thor... 

— Sss, ne-a avertizat Alex. Din momentul ăsta, 
putem presupune că Loki ne privește și ne ascultă. 

Ăsta era încă un motiv de veselie. Ţapii au privit 
în jur de parcă Loki s-ar fi putut ascunde undeva în 
apropiere, poate deghizat într-un burrito imens. 

— Da, a spus Marvin, puţin cam tare, poate că 
Thor... se va întrista, pentru că n-are cum să 
ajungă la Cascada Vălul Miresei cu o echipă de 
atac în doar cinci minute, fiindcă am primit 
informaţiile astea abia acum și avem un dezavantaj 
imens. Păcat! 

Subtilitatea lui era aproape la fel de fină ca a lui 


Otis. M-am întrebat dacă cei doi aveau trenciuri, 
pălării și ochelari de soare la fel. 

Otis a scuturat din clopoței, care au răsunat 
vesel. 

— Ar fi mai bine să ne grăbim spre moarte. 
Cinci minute nu e mult, nici chiar pentru carul lui 
Thor. Hopa sus. 

Lui Sam și Alex le era mai greu să urce în car, 
din cauza rochiilor de nuntă. A trebuit să le trag, 
lucru care 
n-a  bucurat-o pe niciuna, judecând după 
mormăiturile și înjurăturile de după văluri. 

Ţapii au luat-o la galop... sau ce fac tapii? 
Tropăie mărunt? Merg la trap? Merg ţanţoș? La 
marginea parcării, carul s-a ridicat de la pământ. 
în timp ce ne înălțăm în zbor de lângă restaurant, 
zornăiam ca sania lui Moș Taco, care le aduce 
Cheesy Gordita Crunches băieţilor și fetelor și 
uriașilor care au fost cuminţi. 

Ţapii au accelerat. Am trecut printr-o pătură de 
nori cu o mie cinci sute de kilometri la oră, iar 
pâcla rece mi-a lipit părul de cap și mi-a pleoștit 
volănașele cămășii. Mi-ar fi plăcut să am un voal ca 
ale lui Sam și Alex sau cel puţin niște ochelari de 
protecţie. M-am întrebat dacă Jack putea face pe 
ștergătorul de parbrize. 

Apoi, la fel de brusc, am început să coborâm. 
Sub noi, se întindeau Munţii Albi - creste cenușii cu 
dâre albe acolo unde zăpada nu se dădea dusă din 
crevase. 

Otis și Marvin s-au năpustit spre o vale, lăsându- 
mi organele interne sus, în nori. Lui Stanley i-ar fi 


plăcut. Sam era de altă părere. A strâns frâul în 
mână și a mormăit: 

— Mai încet, băieţi. Respectaţi viteza legală. 

Alex a chicotit. 

— Nu fi cicălitoare. 

Am aterizat într-o râpă împădurită. Țapii au 
continuat să alerge, în timp ce zăpada se învolbura 
în jurul roţilor ca îngheţata în malaxor. Lui Otis și 
Marvin nu părea să le pese. O dădeau înainte, 
zornăind din clopoței și scoțând aburi pe gură, 
ducându-ne și mai adânc în inima munţilor. 

Eram atent la crestele de deasupra noastră, 
sperând să văd pe cineva din tribul Aesir și 
einheijari ascunși printre tufe, gata să ne sară în 
ajutor în caz că ceva nu mergea bine. Mi-ar fi 
plăcut să văd sclipind baioneta lui T.J., sau fața 
pictată de berserker a lui Tare ca Piatra, sau să 
aud un blestem în galică de la Mallory. Dar 
pădurea părea pustie. 

Mi-am amintit de spusele lui Utgard-Loki - că ar 
fi fost mai ușor să ne omoare și să ne ia Sabia 
Skofnung decât să ne lase să punem în aplicare 
planurile de nuntă. 

— Hei, băieţi... de unde știm că Thrym nu e un 
fan al primei variante? 

— Nu ne-ar ucide, a spus Sam. Decât dacă chiar 
trebuie. El își dorește această alianță prin 
căsătorie cu Loki, ceea ce înseamnă că are nevoie 
de mine - adică de ea, de Samirah. 

A arătat spre Alex. 

Marvin a scuturat din coarne ca și cum ar fi 
încercat să-și scoată clopoţeii. 

— Vă temeţi de o ambuscadă? Nu e cazul. 


Nuntașilor le e garantată siguranţa. 

— Adevărat, a spus Otis. Deși uriașii ne-ar 
putea ucide și după ceremonie, sper. 

— Vrei să spui că bânuiești, a spus Marvin. Nu 
speri. 

— Hm? A, da, corect. 

— Liniște acum, a mormăit Marvin. Nu vrem să 
provocăm o avalanșă. 

Posibilitatea unei avalanșe părea puţin probabilă 
primăvara. Nu era prea multă zăpadă pe versanţi. 
Totuși, după ce trecuserăm prin atâtea, ar fi fost 
cam stupid să fiu îngropat sub o tonă de gheaţă în 
smochingul ăsta 

elegant 

In cele din urmă, carul s-a îndreptat spre o 
stâncă cât un bloc cu zece etaje. Straturile de 
gheaţă acopereau stânca ca o perdea de zahăr. 
Dedesubt, apa revenea încet la viaţă, clipocind și 
schimbându-și direcţia și emanând lumină. 

— Cascada Vălul Miresei, a spus Alex. M-am 
căţărat pe gheaţă aici de câteva ori. 

— Dar nu într-o rochie de mireasă, am bănuit. 
(Sau am sperat. Otis mă zăpăcise.) 

— Ce facem acum? a întrebat Sam. 

— Păi au trecut patru minute, a spus Marvin. N- 
am întârziat. 

— Ar fi păcat să nu găsim ușa, am spus. (Sunt 
sigur că asta speram. } 

Chiar atunci, pământul a început să huruie. 
Cascada parcă s-a întins, trezindu-se din somnul de 
iarnă, des- cotorosindu-se de crustele de gheaţă 
care se crăpau și se prăbușeau în pârâul de 
dedesubt. Stânca s-a deschis chiar în mijloc și apa 


s-a desfăcut în două, dezvăluind gura unei peșteri 
mari. 

Din întuneric, a apărut o uriașă. Avea puţin 
peste doi metri - deci era mică pentru un uriaș. 
Purta o rochie făcută doar din blănuri albe și mi-a 
părut rău de animalele alea - urși polari, cel mai 
probabil - care își dăduseră viața. Părul ei alb și 
ţeapăn era împletit în cozi care îi încadrau fata, și 
mi-ar fi plăcut să poarte și ea văl, pentru că... câhl 
Ochii ei ieșiți din orbite erau de mărimea unor 
portocale. Nasul părea să-i fi fost rupt de mai 
multe ori. Când rânjea, i se vedeau buzele și dinţii 
negri. 

— Bine aţi venit! 

Avea aceeași voce gravă pe care mi-o aminteam 
din vis. Am tresărit involuntar, de teamă să nu-mi 
arunce cât colo borcanul cu murături. 

— Sunt Thrynga, a continuat, prinţesa uriașilor 
de pământ, sora lui Thrym, fiul lui Thiym, fiul lui 
Thrym! Sunt aici ca s-o întâmpin pe noua mea 
cumnată. 

Alex s-a întors spre mine. Nu-i vedeam faţa, dar 
scâr- ţâitul care i se ridica din gâtlej părea să 
însemne „Opriţi! Opriţi totul!“ 

Sam a făcut o plecăciune. Avea vocea mai 
subţire ca de obicei. 

— Mulţumesc, Thrynga! Doamna Samirah e 
încântată să fie aici. Eu sunt domnișoara ei de 
onoare... 

— Prudence, am ajutat-o. 

Sam s-a uitat la mine și am văzut că i se zbătea 
un ochi pe deasupra eșarfei de tâlhar. 

— Da... Prudence. lar el este... 


înainte să se poată răzbuna pe mine și să-mi 
spună Clarabelle! sau Horatio Q. Pantalone*"*"!, am 
spus: 

— Magnus Chase! Fiul lui Frey și purtător al 
zestrei, încântat de cunoștință. 

Thrynga și-a Uns buzele cu pete negre. M-am 
întrebat dacă bea cerneală în timpul liber. 

— A, da, a spus. Eşti pe lista de oaspeţi, fiu al 
lui Frey. lar aceasta e Sabia Skofnung? Foarte 
bine. O s-o iau eu. 

— Doar când se face schimbul de cadouri în 
timpul ceremoniei, am spus. Vrem să respectăm 
tradiţia, nu-i așa? 

Ochii lui Thrynga au lucit periculos - și plini de 
poftă. 

— Desigur. Tradiţia. Că tot veni vorba despre 
sista... 

Din mânecile hainei ei din blană de urs polar a 
scos o paletă mare de piatră. Pe moment m-am 
panicat, între- bându-mă dacă uriașii obișnuiau să- 
și altoiască nuntașii. 

— Sper că nu vă deranjează dacă fac un control 

rapid. Thrynga a îndreptat paleta spre ţapi. Apoi 

a inspectat 
carul și, în sfârșit, pe noi. 

— Bine, a spus ea. Nu există niciun membru al 
clanului Aesir în apropiere. 

— Terapeutul meu spune că Marvin se crede 


XL Trimitere la Vaca Clarabelle, personaj de 
desene animate, una dintre prietenele lui Minnie 
Mouse. 

XLI Trimitere la unul dintre cele mai importante 
personaje principale din Commedia dell'arte. 


zeu, s-a trezit Otis vorbind. Dar nu cred că se pune. 

— Taci sau te distrug, a mormăit Marvin. 

Thrynga s-a încruntat în timp ce ne studia carul. 

— Acest vehicul îmi pare cunoscut. Ba îmi și 
miroase cunoscut. 

— Păi știi cum e, am spus, domnii și doamnele 
merg adesea cu carul la nunţi. Noi l-am închiriat. 

— Hmmm. 

Thrynga s-a tras de firele albe de păr din barbă. 

— Așa oi... 

A mai aruncat o privire spre Sabia Skofnung de 
pe spatele meu, cu o sclipire lacomă în ochi, și s-a 
îndreptat spre intrarea în peșteră. 

— Pe aici, micuţilor. 

Nu mi se părea corect să ne facă micuți. La 
urma urmei, nici ea n-avea decât puţin peste doi 
metri. A sărit în peșteră, iar ţapii noștri au urmat-o, 
trăgând carul chiar prin mijlocul cascadei. 

Tunelul era alunecos și carul nostru de-abia 
încăpea în el. Pe jos era gheaţă, iar podeaua 
cobora într-un unghi atât de periculos, încât mi-era 
teamă că Otis și Marvin vor aluneca și ne vor trage 
după ei în neant. Totuși, Thrynga părea să-și 
păstreze echilibrul iară probleme. 

După vreo cincisprezece metri am auzit cum 
peștera se închide în spatele nostru. 

— Hei, Thrynga, am spus, n-ar trebui să lăsăm 
cascada deschisă? Cum vom ieși după ceremonie? 

Uriașa mi-a zâmbit dezvăluindu-și dinţii negri. 

— Să ieșiţi? O, eu nu mi-aş face griji. în plus, 
trebuie să ţinem intrarea închisă și tunelul în 
mișcare. Nu vrem să ne strice cineva ziua asta 
minunată, nu-i așa? 

Gulerul smochingului mi s-a îmbibat de sudoare. 


Cât timp rămăsese deschisă intrarea în tunel după 
ce trecu- serăm - un minut? Două minute? Oare 
Thor și oamenii lui apucaseră să intre? Ajunseseră 
acolo? N-am auzit nimic în spate, nici măcar un 
pârţ discret, așa că mi-era imposibil să-mi dau 
seama. 

Ochii mi se roteau în toate părțile. Degetele îmi 
tremurau. Mi-ar fi plăcut să vorbesc cu Alex și cu 
Sam, ca să născocim niște planuri de urgenţă în 
caz că lucrurile mergeau prost, dar nu puteam, 
căci uriașa Thrynga era chiar în fața noastră. 

în timp ce mergea, uriașa a scos o castană dintr- 
un buzunar al rochiei. A început s-o arunce în aer 
și s-o prindă, cu un aer absent. Părea un talisman 
ciudat pentru un uriaș. Pe de altă parte, eu aveam 
o piatră inscripționată cu o rună, care se 
transforma în sabie, așa că nu eram în măsură să 
critic. 

Aerul a devenit tot mai rece și mai dens. Tavanul 
de piatră era apăsător. Am avut senzaţia că 
alunecam într-o parte, dar nu eram sigur dacă de 
vină erau roţile care patinau pe gheaţă, tunelul 
care se mișca prin pământ sau splina mea care se 
agita, încercând să iasă din corp. 

— Cât mai coboară tunelul ăsta? 

Vocea mea a reverberat din pereţii de piatră. 

Thiynga a chicotit, învârtind castana în mână. 

— Te temi de locurile adânci, fiu al lui Frey? Nu- 
ți face griji. Mai e doar puţin. Desigur, drumul 
ajunge în Helheim. Acolo duc cele mai multe pasaje 
subterane. 

S-a oprit să-mi arate tălpile pantofilor ei, care 
erau pline de ţepi metalici. 


— Drumurile astea sunt cele mai potrivite 
pentru uriași și ţapi. Voi, ăștia mici, v-aţi pierde 
echilibrul și aţi aluneca până în Zidul cadavrelor. 
Nu putem permite așa ceva. 

De data asta am fost de acord cu uriașa. 

Carul a mers înainte. Mirosul ghirlandelor de 
flori devenea tot mai dulce și mai răcoros, 
amintindu-mi de casa funerară în care corpul meu 
muritor fusese expus într-un sicriu. Am sperat să 
nu mai am parte de încă o 


A 
înmormântare. In cazul în care aș fi avut, m-am 
întrebat dacă aveam să fiu înmormântat lângă 
mine însumi. 

Pentru Thrynga „mai e doar puţin“ a însemnat 
încă patru ore de mers. Ţapii nu păreau deranjati, 
dar eu simțeam c-o să-mi pierd minţile de la frig, 
anxietate și plictiseală. Nu băgasem în mine decât 
o cană de cafea și câteva gogoși triste în palatul lui 
Sif de cu dimineaţă. Acum eram flămând și slăbit. 
Fusesem redus la un stomac gol, la niște nervi 
întinși și la o vezică plină. N-am văzut nicio 
benzinărie sau loc de popas de-a lungul drumului. 
Nici măcar o tufa prietenoasă. Cred că și fetele 
sufereau. Se foiau întruna de pe un picior pe altul 
și se legănau pe călcâie. 

a 


In cele din urmă, am ajuns la o răspântie. 
Drumul principal continua să coboare în 
întunericul îngheţat. Dar, la dreapta, un drum 
scurt dădea spre o ușă dublă de stejar cu nituri de 
fier și ciocănele ca niște capete de dragon. 

Pe covorașul de la ușă scria BINECUVÂNTATĂ 
FIE ACEASTĂ PEȘTERĂ! 


Thrynga a rânjit. 
— Am ajuns, micuţilor. Sper că sunteţi încântați. 
A deschis ușile și carul nostru a intrat... în barul 


din serialul Cheers. 
S 


CAPITOLUL 49 


Thrym! 


Brusc, drumul care ducea spre Helheim nu mai 
părea o variantă atât de proastă. 

Nu-i de mirare că bârlogul lui Thrym mi se 
păruse atât de cunoscut când îl văzusem în visul cu 
borcanul de murături. Locul era o replică aproape 
perfectă a lui Bull & Finch Pub, sursa de inspiraţie 
a vechiului serial TV Cheers. 

Pentru că era vizavi de Grădina Publică, 
fusesem de câteva ori în cârciuma aia, pe când 
eram iară adăpost - ca să mă încălzesc într-o zi 
aspră de iarnă sau ca să cerșesc un hamburger de 
la clienţi. Localul era mereu plin și gălăgios, și mi 
se părea foarte potrivit pentru niște uriași de 
pământ. 

Când am intrat, o duzină de uriași de la bar s-au 
întors în direcţia noastră și și-au ridicat cupele cu 
mied. 

— Samirah! au strigat ei la unison. 

Alţi uriași se înghesuiau la mese și în separeuri, 
mâncând burgeri și gâlgâind mied. 


Majoritatea clienţilor erau ceva mai mari decât 
Thrynga. Erau îmbrăcaţi divers, de la smochinguri 
la blănuri și armuri, ceea ce facea ca ţinuta mea să 
pară ștearsă. 

Am scrutat încăperea, dar n-am văzut nici urmă 
de Loki sau de unchiul Randolph. Nu știam dacă 
trebuia să fiu ușurat sau îngrijorat. La celălalt 
capăt al barului, pe un tron simplu din lemn, sub 
un televizor cu ecran mare, stătea însuși regele 
uriașilor de pământ: Thrym, fiul lui Thrym, fiul lui 
Thrym. 

— în sfârșit! a strigat cu vocea lui de morsă. 

Regele s-a ridicat nesigur pe picioare. Semăna 
atât de bine cu Norm din serialul TV încât m-am 
întrebat dacă primea drepturi de autor. Corpul său 
era perfect rotund, vârât în pantaloni negri din 
poliester și într-un tricou roșu cu o cravată neagră 
și lată. Părul negru și răvășit îi încadra faţa 
rotundă ca o lună. Era primul uriaș fără păr facial 
pe care-l vedeam și mi-ar fi plăcut să-și lase barbă. 
Avea o gură umedă și roz. Bărbia îi era ca 
inexistentă. Cu ochii lui lacomi o fixa pe Alex ca pe 
o farfurie delicioasă cu cheeseburgeri. 

— A sosit regina mea! 

Thrym s-a bătut pe burta uriașă. 

— Putem începe festivitățile! 

— Frate, nici măcar nu te-ai schimbat! a strigat 
Thrynga. Și ce-i cu mizeria asta? [i-am spus să faci 
curat cât lipsesc! 

Thrym s-a încruntat. 

— Ce vrei să zici? Am făcut curat. Ne-am pus 
cravate! 

— Cravate! a strigat mulțimea de uriași. 

—  Neisprăviţilor! 


Thrynga a apucat cel mai apropiat scaun și l-a 
izbit în capul unui uriaș, care s-a prăbușit 
grămadă. 

—  Opriţi televizorul. Curăţaţi blatul! Stergeţi 
podeaua! Ștergeţi-vă feţele! 

S-a întors spre noi. 

— îmi cer scuze pentru idioţii ăștia. O să fim 
gata în cel mai scurt timp. 

— Da, e în regulă, am spus, ţopăind disperat. O 
toaletă...? 

— Vezi pe holul ăla, a spus Thrynga. Lăsaţi 
carul aici. O să am grijă să nu vă mănânce nimeni 
tapii. 

Le-am ajutat pe Sam și pe Alex să coboare din 
car și ne-am strecurat prin tot haosul ăla, ferindu- 
ne de mopuri, mături și uriași împuțţiţi. Thrynga şi- 
a croit și ea drum prin mulţime, strigând la clienţi 
să se pregătească rapid pentru fericita ocazie din 
ziua aceea, că altfel le smulge capetele. 

Toaletele erau amplasate în spate, exact acolo 
unde se aflaseră și în Cheers. Din fericire, zona era 
pustie, cu excepţia unui uriaș care leșinase și 
sforăia într-o cabină din colț, cu faţa pe un platou 
cu nachos. 

— Sunt confuză, a spus Alex. De ce suntem în 
Cheers? 

— O grămadă de chestii pleacă din Boston spre 
alte lumi, a spus Sam. 

— Așa cum și Nidavellir seamănă cu Southie, 
am spus. lar Alfheim seamănă cu Wellesley, 

Alex s-a cutremurat. 

— Da, dar trebuie să mă căsătoresc în Cheers? 


— Vorbim mai târziu, am spus. Acum faceţi 
pipi, da? 

— Da, au spus fetele la unison. 

Fiindcă eram tip și nu purtam rochie de 
mireasă, am terminat primul. Câteva minute mai 
târziu, au reapărut și fetele, iar Alex ţâra după ea o 
trenă de hârtie igienică. Mă îndoiam că uriașii ar fi 
observat sau le-ar fi păsat, dar Sam a îndepărtat-o. 

— Crezi că prietenii noștri au reușit să intre? am 
întrebat. 

— Așa sper, a spus Alex. Sunt atât de neliniștită, 
că... URF! 

Ultima silabă a sunat ca un urs care se îneacă 
cu o caramea. Am aruncat o privire în cabina din 
colţ ca să mă asigur că n-o auzise și uriașul. Acesta 
s-a mulțumit să mormăie în somn și și-a întors 
capul pe perna de chipsuri de porumb. 

Sam a bătut-o pe Alex pe umăr. 

— E în regulă. 

Apoi s-a întors la mine. 

— Alex s-a transformat într-o gorilă în baie. O să 
fie bine. 

— Ce a făcut? 

— Se mai întâmplă, a spus Sam. Cei care-și pot 
schimba forma, dacă se agită sau își pierd 
concentrarea. .. 

Alex a râgâit. 

— Sunt mai bine. Cred că-s iarăși om. Staţi așa... 

S-a foit în rochia ei ca și cum ar fi încercat să 
înlăture o pietricică. 

— Da. Toate bune. 

Nu știam dacă era serioasă sau nu. Nu eram 


sigur că voiam să știu. 

— Alex, dacă îţi schimbi din greșeală forma în 
timp ce ești printre uriași... 

— N-o voi face, a promis ea. 

— Nu deschide gura, i-a spus Sam. Trebuie să 
fii o mireasă timidă. Vorbesc eu. Tu fa ce fac eu. O 
să tragem de timp cât mai mult, ca să-i dăm lui 
Th... prietenilor noștri suficient timp ca să ajungă 
aici. 

— Dar unde e Loki? am întrebat. Și unchiul 
meu? 

Sam a făcut o pauză. 

— Nu sunt sigură. Dar trebuie să fim cu ochii în 
patru. Odată ce vedem cioc... 

— Aici eraţi! 

Thrynga a apărut din hol. 

— Acum suntem pregătiți pentru voi. 

— Desigur! a spus Sam. Tocmai vorbeam 
despre cât de tare ne place șunca. Sper să fie 
şuncă la petrecere! 

I-am făcut cu ochiul, gen „Subtilă. Cam ca Otis 
de subtilă“. 

Thrynga ne-a condus înapoi în bar. Judecând 
după miros, cineva folosise cantităţi industriale de 
dezinfectant cu aromă de lămâie. Majoritatea 
sticlelor sparte și a resturilor de mâncare fuseseră 
măturate de pe jos. Televizorul era oprit și toți 
uriașii stăteau aliniaţi lângă peretele din fundul 
încăperii - cu părul pieptănat, cu cravatele 
îndreptate și cămășile băgate în pantaloni. 

Au zis la unison: 

— Bună ziua, domnișoară Samirah. 


Alex a făcut o plecăciune. 

Adevărata Samirah a spus: 

— Bună ziua, ăăă, clasă. Stăpâna mea Samirah 
e prea copleșită ca să vorbească, dar e foarte 
fericită să se afle aici. 

Alex a zbierat ca un măgar. Uriașii i-au aruncat 
o privire nesigură lui Thrynga ca să vadă ce ar 
trebui să facă. 

Regele Thrym s-a încruntat. Iși pusese un sacou 
negru cu o garoafa roz prinsă la rever, care-l făcea 
să pară urât, dar ceva mai elegant. 

— Dece face mireasa mea ca un măgar? 

— Plânge de bucurie, a spus repede Sam, pentru 
că și-a văzut în sfârșit frumuseţea de soţ! 

— Hmm. 

Thrym și-a trecut degetul peste nenumăratele 
sale bărbii. 

— înțeleg. Vino, dulce Samirah! Stai lângă mine 
ca să înceapă sărbătoarea! 

Alex s-a așezat pe scaunul de lângă tronul lui 
Thrym. Thrynga își flanca fratele ca un bodyguard, 
așa că Sam și cu mine ne-am pus lângă Alex 
încercând să părem cât mai serioși. în mare, ce 
aveam de făcut era să ne abţinem de la mâncare, 
să deviem cănile cu mied care mai zburau din 
greșeală în direcţia lui Alex și să ascultăm cum ne 
chiorăie maţele. 

La primul fel am avut nachos. Care-o fi chestia 
cu pofta uriașilor de nachos? 

Thrynga îmi tot zâmbea și se uita la Sabia 
Skofnung, care era încă prinsă în spatele meu. Era 
clar că râvnea s-o aibă. M-am întrebat dacă-i 


spusese cineva că nu poate fi scoasă în prezenţa 
femeilor. Bănuiam că uriașele sunt considerate 
femei. Nu știam ce se putea întâmpla dacă cineva 
încerca s-o scoată pe Skofnung în ciuda 
restricţiilor, dar mă îndoiam că era de bine. 

„încearcă.“ 

Am auzit în cap vocea lui Jack care murmura de 
parcă ar fi visat ceva frumos. 

„O, Doamne, ce frumoasă e.“ 

„Culcă-te la loc, Jack“, i-am spus. 

Uriașii râdeau și se ospătau cu nachos, deși erau 
atenţi la Thrynga, de parcă ar fi vrut să se asigure 
că aceasta n-o să-i izbească cu un scaun de bar 
pentru că nu se poartă frumos. Otis și Marvin 
stăteau în hamuri în locul unde îi lăsaserăm. Din 
când în când, câte un chips nachos rătăcit zbura în 
direcţia lor, iar ei îl înhăţau din aer. 

Thrym facea tot posibilul să discute cu Alex. Ea 
se ferea și nu spunea nimic. Din politeţe, își mai 
băga pe sub văl câte o tortilla. 

— Mănâncă atât de puţin! s-a îngrijorat Thrym. 
Se simte bine? 

— O, da, a spus Sam. E prea încântată să-i mai 
fie foame, Maiestatea Ta. 

— Hmm. 

Thrym a ridicat din umeri. 

— Ei bine, măcar știu că nu-i Thor! 

— Bineînțeles că nu! 

Vocea lui Sam a urcat cu o octavă. 

— De ce ai crede așa ceva? 

— Cu mult timp în urmă, când bunicul meu a 
furat pentru prima dată ciocanul lui Thor... 


— Bunicul nostru, l-a corectat Thrynga în timp 
ce privea muchiile castanei norocoase. 

— Thor a venit deghizat într-o rochie de 
mireasă ca să-l recupereze. 

Buzele umede ale lui Thrym s-au strâns pungă, 
de parcă ar fi încercat să-și localizeze dinţii din 
spate. 

— îmi amintesc ziua aceea, deși eram doar un 
copil. Mireasa falsă a mâncat un bou întreg și a 
băut două lăzi de mied! 

— Trei lăzi, a spus Thrynga. 

— Thor și-a putut ascunde trupul într-o rochie 
de mireasă, a spus Thrym, dar nu și-a putut 
ascunde pofta de mâncare. 

Uriașul i-a zâmbit lui Alex. 

— Dar nu-ţi face griji, Samirah, iubirea mea! 
Știu că nu ești un zeu. Sunt mai deștept decât a 
fost bunicul meu. 

Thrynga și-a dat ochii uriași pe spate. 

— Măsurile mele de securitate îi ţin departe pe 
cei din tribul Aesir, frate. Niciun zeu n-ar putea 
trece prin ușile noastre fără să declanșeze 
alarmele! 

— Da, da, a spus Thrym. în orice caz, Samirah, 
aţi fost cu toţii scanaţi la sosire cu un instrument 
magic. Eşti, așa cum ar trebui să fii, copila lui Loki. 

Sprâncenele i s-au împreunat. 

— Deși așa este și domnișoara ta de onoare. 

— Suntem rude! a spus adevărata Sam. Era de 
așteptat, nu-i așa? De obicei, domnișoara de 
onoare e o rudă apropiată. 

Thrym a dat din cap. 


— E adevărat. în orice caz, după nuntă, Casa lui 
Thrym își va recăpăta gloria pierdută! Eșecul 
bunicului meu va fi uitat. Vom avea o alianţă prin 
căsătorie cu Casa lui Loki. 

S-a bătut pe piept și burta mare i s-a bălăngănit, 
înecând naţiuni întregi de bacterii din mate. 

— în sfârșit mă voi răzbuna! 

Thrynga a întors capul, mormăind: 

— Eu mă voi răzbuna. 

— Ce-ai zis, soro? a întrebat Thrym. 

— Nimic. 

Uriașa și-a dezvelit dinţii negri. 

— Hai să trecem la felul doi, ce zici? 

La felul doi am primit burgeri. Nu era corect 
deloc. Miroseau atât de bine că stomacul meu a 
început să se zbată, făcând o criză de nervi. 

Am încercat să-mi distrag atenţia gândindu-mă 
la lupta care avea să urmeze. Thrym părea destul 
de prost. Poate reușeam să-l înfrângem. Din 
păcate, avea sprijinul câtorva zeci de uriași de 
pământ și sora lui mă îngrijora. Mi-am dat seama 
că Thrynga avea un plan doar al ei. Deși încerca să 
nu se dea de gol, din când în când se uita la Alex 
cu o ură ucigătoare. Mi-am amintit că Heimdall o 
auzise spunând că ar trebui să ucidă mireasa de 
îndată ce sosește. M-am întrebat cât le va lua celor 
din tribul Aesir să ajungă aici odată ce își facea 
apariţia ciocanul și dacă voi reuși să o ţin pe Alex 
în viață atât de mult timp. M-am întrebat unde 
erau Loki și unchiul Randolph... 

In cele din urmă, uriașii au terminat de mâncat. 
Thrym a râgâit zgomotos și s-a întors spre mireasa 


lui. 

— în sfârșit, e timpul pentru ceremonie! a spus 
el. Mergem? 

Mi s-a strâns stomacul. 

— Să mergem? Ce vrei să spui? 

Thrym a chicotit. 

— Păi nu ţinem ceremonia aici. Ar fi 
nepoliticos! Nu sunt de faţă toţi nuntașii! 

Regele s-a ridicat și s-a întors cu fața spre 
peretele opus barului. Uriașii s-au dat la o parte 
din calea lui, mutând mesele și scaunele. 

Thrym și-a împins mâna în faţă. Zidul s-a crăpat 
și un nou tunel s-a săpat în pământ. Aerul acru și 
umed dinăuntru mi-a adus aminte de ceva, dar nu- 
mi dădeam seama de ce anume... ceva rău. 

— Nu. 

Sam avea vocea gâtuită. 

— Nu, nu putem intra acolo. 

— Dar nu putem face nunta fără tatăl miresei! 
a anunţat Thrym vesel. Veniţi, prieteni! Eu și 
mireasa mea ne vom spune jurămintele în peștera 
lui Loki! 


A 


CAPITOLUL. 50 


Doriţi o otravă răcoritoare în față, domnule? 


Urăsc din tot sufletul puzzle-urile. V-am mai zis 
asta? 

Mai ales urăsc să mă uit la o piesă cu orele, 
între- bându-mă unde s-ar potrivi, pentru ca apoi să 
apară cineva, s-o așeze la locul ei și să-mi zică: 
„Acolo, prostule!“ 

Așa m-am simţit când, în sfârșit, m-am prins 
care era planul lui Loki. 

Mi-am amintit de hărţile întinse pe biroul 
unchiului Randolph, când Alex și cu mine 
fuseserăm la el acasă. Poate că, pe undeva, îmi 
dădusem seama de ciudățenia situaţiei. Randolph 
finalizase căutarea Săbiei Verii. De ce-și mai bătea 
capul cu hărți? Dar nu-i pusesem nicio întrebare lui 
Alex - sau mie însumi - în legătură cu asta. 
Fusesem prea zăpăcit. 

Acum puteam pune pariu că Randolph studiase 
hărţi topografice cu New England, comparându-le 
cu hărțile și legendele scandinave antice. I se 
dăduse ordin să înceapă o nouă căutare - să 
găsească coordonatele peșterii lui Loki în raport cu 
fortăreaţa lui Thrym. Dacă era cineva în stare să 
facă asta, unchiul meu era acela. De asta îl lăsase 


Loki în viaţă. 
Nu e de mirare că Loki și Randolph nu erau la 
bar. Ne așteptau la celălalt capăt al tunelului. 


— Avem nevoie de tapi, am strigat. 

Mi-am croit drum prin mulțime până am ajuns la 
carul nostru. L-am apucat pe Otis de cap și mi-am 
lipit fruntea de a lui. 

— Probă, am șoptit. E pornit ţapul? Thor, mă 
auzi? 

— Ai ochi frumoși, mi-a spus Otis. 

— Thor, am spus, alertă maximă! Ne punem în 
mișcare. Ne duc în peștera lui Loki. Eu... habar n- 
am unde se află. Tunelul e în peretele din dreapta 
și coboară în adâncime. Găsește-ne! Otis, a primit 
mesajul? 

— Ce mesaj? a întrebat Otis visător. 

— Magnus Chase! a strigat regele uriașilor. 
Sunteţi gata? 

— Aăă, da! i-am strigat înapoi. Doar că trebuie 
să mergem cu carul fiindcă... așa e tradiţia la nunți. 

Ceilalţi uriași au ridicat din umeri și au dat din 
cap de parcă ar fi înţeles perfect. Doar Thiynga a 
părut bănuitoare. M-am temut c-o să înceapă să se 
întrebe dacă carul era închiriat sau nu. 

Deodată, barul mi s-a părut mult prea mic, cu 
toţi uriașii care-și puneau hainele, își îndreptau 
cravatele, dădeau pe gât miedul rămas în cupe și 
încercau să-și dea seama unde le era locul în alaiul 
de nuntă. 

Samirah și Alex s-au apropiat de car. 

— Ce facem? a șoptit Alex. 

— Nu știu! a spus Sam. Unde-s ajutoarele? 


— N-o să fim unde trebuie, am spus. Cum o să 
ne găsească? 

Atât am apucat să ne spunem înainte ca Thrym 
să vină și să ia frâiele țapilor. A băgat carul în 
tunel, cu soră-sa lângă el, restul uriașilor urmându- 
ne doi câte doi. 

De îndată ce ultimii uriași au intrat în tunel, 
intrarea din spatele nostru s-a închis. 

— Hei, Thrym? 

Vocea mea semăna cu a lui Mickey Mouse, din 
păcate, facându-mă să mă întreb ce fel de gaze 
ciudate se aflau în tunel. 

— Eşti sigur că e o idee bună să ai încredere în 
Loki? Adică... n-a fost ideea lui să-l bage pe Thor la 
nunta bunicului tău? Nu l-a ajutat pe Thor să-ţi 
omoare familia? 

Regele uriașilor s-a oprit atât de brusc, încât 
Marvin a intrat în el. Ştiam că pusesem o întrebare 
nepoliticoasă, mai ales în ziua nunţii lui, dar eram 
disperat să găsesc ceva care să încetinească 
parada. 

Thrym s-a întors, cu ochii ca niște diamante roz 
și umede în beznă. 

— Tu crezi că nu știu asta, omule? Loki e 
viclean. Așa e el. Dar Thor e cel care i-a ucis pe 
bunicul, pe tata, pe mama, întreaga familie! 

— Cu excepţia mea, a mormăit Thiynga. 

Uriașa strălucea slab în întuneric - un 
monument de urâţenie de peste doi metri. Nu 
observasem asta mai devreme. Poate era o abilitate 
pe care uriașii de pământ puteau s-o controleze. 


Thrym a ignorat-o. 

— Alianţa aceasta prin căsătorie e felul lui Loki 
de a-și cere scuze. Nu-ţi dai seama? A înţeles că 
zeii i-au fost dușmani dintotdeauna. Regretă că l-a 
trădat pe bunicul. Ne vom uni forţele, vom cuceri 
Midgardul și apoi vom ataca cetatea zeilor! 

In spatele nostru, uriașii au aclamat asurzitor. 

— Moarte oamenilor! 

— Gura! a strigat Thrynga. Sunt oameni aici! 

Uriaşii au mormăit. Cineva din spate a spus: 

— Persoanele de față se exclud. 

— Dar, Mare Rege Thrym, a spus Sam, ai 
încredere în Loki? 

Thrym a râs. Pentru un tip atât de mare, avea 
dinți minusculi. 

— Loki e prizonier în peștera sa. Neajutorat! El 
m-a invitat acolo. Mi-a spus unde se află. De ce mi- 
ar fi acordat atâta încredere? 

Sora lui a pufnit. 

— Măi să fie, frate. Poate pentru că are nevoie 
de un uriaș de pământ care să sape un tunel până 
la locul unde e închis? Pentru că vrea să fie liber? 

Mi-am dorit ca Thrynga să fi fost de partea 
noastră, însă era o uriașă avidă de putere, dornică 
de răzbunare și nerăbdătoare să-i omoare pe toţi 
oamenii. 

— Puterea e la noi, a insistat Thrym. Loki n-ar 
îndrăzni să ne trădeze. în plus, eu sunt cel care va 
deschide peștera! Va fi recunoscător! Atâta timp 
cât va respecta înţelegerea, îl voi elibera cu 
bucurie. lar frumoasa Samirah... 

Thrym s-a aplecat spre Alex. 


— Merită riscul. 

De sub văl, Alex a cârâit ca un papagal. S-a auzit 
atât de tare că Thrynga era să sară până-n tavan. 

— Ce-a fost asta? a întrebat uriașa. Se îneacă 
mireasa? 

— Nu,nu! 

Sam a bătut-o pe Alex pe spate. 

— A fost doar un râs nervos. Samirah se simte 
prost când i se fac complimente. 

Thrym a chicotit. 

— Atunci o să se simtă prost adesea când îmi va 
fi soţie. 

— O, Maiestatea Ta! a spus Sam. Adevăr 
grăiești! 

— La drum! 

Thiym a pornit pe drumul îngheţat. 

M-am întrebat dacă întârzierea le fusese de 
ajutor celor din echipa de salvare. Asta dacă exista 
o echipă de salvare. Oare Thor ne putea urmări 
prin ochii și urechile ţapilor săi? Oare aveam cum 
să le trimit un mesaj lui Blitz și Hearth și 
tovarășilor mei  einherjari de la etajul al 
nouăsprezecelea? 

Tunelul se închidea în urma noastră pe măsură 
ce coboram. Mi-a apărut în minte o imagine oribilă 
cu Thor în barul uriașilor, încercând să găurească 
peretele cu un tirbușon și un burghiu. 

După câteva minute, tunelul a început să se 
îngusteze. Thrym și-a încetinit înaintarea. Am avut 
senzaţia că însuși pământul i se opunea acum, 
încercând să-l împingă înapoi. Poate că zeii din 
tribul Aesir trasaseră un fel de barieră magică în 
jurul mormântului lui Loki. 


Dacă așa stăteau lucrurile, n-a folosit la nimic. 
înaintam cu viteza melcului, deși osia carului se 
freca de pereţi. în spatele nostru, uriașii mergeau 
în șir indian. Lângă mine, Sam murmura încet - un 
fragment în arabă pe care mi-am amintit că-l 
folosise într-o rugăciune. 

Din adâncuri s-a ridicat un miros scârbos - de 
lapte acru, ouă stricate și carne arsă. Mi-a fost 
teamă că nu era vorba despre Thor. 


— II simt, a șoptit Alex, acesta fiind primul lucru 
pe care l-a spus după aproape o oră. O, nu, nu, 
nu... 

Tunelul s-a lărgit brusc, de parcă Thrym ar fi 
reușit, în sfârșit, să învingă mecanismele de 
apărare ale pământului. Alaiul a intrat în odaia lui 
Loki. 


Văzusem locul acela în vis, dar tot nu eram 
pregătit să văd cum arăta în realitate. Peștera era 
cam de mărimea unui teren de tenis, cu un tavan 
înalt cu cupole din piatră crăpată și stalactite 
rupte, ale căror rămășițe zăceau pe podea. N-am 
văzut alte ieșiri. Aerul era stătut și greţos de dulce, 
mirosind a putregai și a carne arsă. De jur 
împrejurul încăperii, stalagmite imense se înălţau 
din podea. Mai erau și gropi în care un lichid 
vâscos bolborosea și scotea aburi, umplând peștera 
cu un gaz otrăvitor. Erau cam patruzeci de grade și 
după intrarea tuturor uriașilor de pământ, mirosul 
și căldura s-au întețit. 

în mijlocul încăperii, așa cum văzusem în vis, 
Loki stătea întins pe podea, cu gleznele laolaltă, 


legate de o stalagmită, cu braţele întinse și legate 
de alte două. 

Spre deosebire de felul cum îl văzusem până 
atunci, adevăratul Loki nu era nici frumos, nici 
elegant. Nu purta decât o pânză zdrenţuită în jurul 
brâului. Trupul său era slăbit, murdar și plin de 
cicatrici. Părul lui lung și aspru, care odată fusese 
arămiu, era acum ars și albit de secolele petrecute 
în peștera aceea toxică. lar chipul - sau ce mai 
rămăsese din el - era o mască pe jumătate topită de 
ţesut cicatrizat. 

Pe stalactita de lângă capul lui Loki era încolăcit 
un șarpe mare care se uita în jos la prizonier și din 
colții căruia picura venin galben. 

Lângă Loki era îngenuncheată o femeie cu o 
robă albă cu glugă. Tinea o cupă de metal pe fața 
lui, pentru a strânge otrava. Șarpele producea 
venin, nu glumă. Veninul i se scurgea din gură ca 
dintr-un duș pornit pe jumătate. Cupa femeii era 
mult prea mică. 

în timp ce ne uitam, veninul a umplut cupa până 

sus, iar femeia s-a întors s-o golească, aruncând 
conţinutul într-una dintre bălțile ce fierbeau în 
spatele ei. S-a mișcat repede, dar otrava tot a ajuns 
pe faţa lui Loki. Acesta s-a zvârcolit și a ţipat. 
Peștera s-a cutremurat. 
Am crezut c-o să cadă tavanul pe noi, dar a 
rezistat. Poate că zeii  construiseră această 
încăpere ca să reziste la cutremure, tot așa cum 
creaseră niște legături care nu se puteau rupe, un 
șarpe a cărui otravă nu seca și o cupă care nu era 
niciodată suficient de adâncă. 


Nu eram credincios, dar scena mi-a amintit de 
un crucifix dintr-o biserică catolică - un bărbat ce 
suferea de dureri cumplite, cu braţele întinse. 
Desigur, Loki nu era un mântuitor. Nu era bun. Nu 
se jertfea pentru un ideal nobil. Era un nemuritor 
malefic care plătea pentru crimele comise. Totuși, 
când l-am văzut în persoană - învins, murdar și în 
agonie - mi-a fost milă de el. Nimeni nu merita o 
asemenea pedeapsă, nici măcar un ucigaș și un 
mincinos. 

Femeia în alb a ridicat din nou cupa pentru a-i 
proteja faţa. Loki și-a scuturat otrava din ochi. A 
tras cu greu aer în piept și s-a uitat spre noi. 

— Bine ai venit, Magnus Chase! 

Un rânjet înfiorător i-a apărut pe buze. 

— Sper să mă ierți că nu mă ridic. 

— Pe toţi zeii, am murmurat. 

— O, nu. Aici nu e nici un zeu! a spus Loki. Nu 
vin niciodată în vizită. Ne-au închis înăuntru și ne- 
au părăsit. Sunt doar eu și minunata mea soţie, 
Sigyn. Salută, Sigyn. 

Femeia în alb a ridicat privirea. Sub glugă, 
chipul era atât de slăbit, încât ar fi putut fi un 
draugr. Ochii îi erau roșii, expresia goală. Lacrimi 
roșii ca sângele i se scurgeau pe faţa uscată. 

— O, așa este. 

Vocea lui Loki era mai acidă decât aerul. 

— Sigyn n-a mai vorbit de o mie de ani - de când 
zeii din tribul Aesir, în înțelepciunea lor infinită, 
ne-au măcelărit fiii și ne-au abandonat aici ca să 
suferim o veșnicie. Mi-am uitat bunele maniere. 
Aceasta e o ocazie fericită! Ce mai faci, Thiym, fiul 


lui Thrym, fiul lui Thrym, fiul lui Thrym? 

Regele nu arăta prea bine. înghițea în sec, de 
parcă nachosurile mâncate încercau să-i iasă din 
stomac. 

— B... bună ziua, Loki. De fapt, simt doar trei 
Thrym. Şi sunt gata să pecetluiesc alianța noastră 
prin căsătorie. 

— Da, desigur! Magnus, ai adus Sabia Skofnung. 

A fost o afirmaţie, nu o întrebare. A vorbit cu 
atâta autoritate, încât a trebuit să mă opun 
tentaţiei de a scoate sabia ca să i-o arăt. 

— O avem, am spus. Dar să le luăm pe rând. 
Vrem să vedem ciocanul. 

Loki a scos un hohot de râs asemănător cu un 
gâlgâit. 

— Prima dată să ne asigurăm că avem mireasa 
care trebuie. Vino aici, dragă Samirah. Să-ţi văd 
faţa. 

Amândouă fetele s-au repezit spre el de parcă ar 
fi fost trase cu niște frânghii. 

îmi simţeam pulsul în gulerul cămășii de la 
smoching. Ar fi trebuit să mă gândesc că Loki avea 
să se uite sub vălurile fetelor. La urma urmei, era 
zeul înșelăciunii. în ciuda asigurărilor lui Alex că se 
putea opune ordinelor lui Loki, ea s-a apropiat 
exact ca Samirah. 

M-am întrebat cât de repede aș fi putut să scot 
sabia și câţi uriași aș fi putut ucide. M-am întrebat 
dacă Otis și Marvin ar fi fost buni de ceva în luptă. 
Probabil că ceream prea mult dacă mă așteptam să 
știe kung fu căpresc. 

— Așa, a spus Loki. Acum ce-ar fi să-și ridice 


mireasa vălul? Ca să fim siguri că toată lumea e 
cinstită. 

Mâinile lui Alex s-au ridicat de parcă ar fi fost o 
marionetă cu sfori. A început să-și ridice vălul. în 
peșteră s-a făcut liniște, cu excepţia bolboroselilor 
scoase de izvoarele termale și de otrava care 
picura în cupa lui Sigyn. 

Alex și-a dat vălul pe spate, lăsând să se vadă... 
chipul lui Samirah. 

Pentru o clipă am intrat în panică. Se 
schimbaseră fetele între ele? Apoi am înţeles - nu 
știu cum, poate am zărit ceva în ochii ei - că Alex 
era tot Alex. Se transformase ca să arate ca Sam, 
dar oare putea să-l păcălească pe Loki...? 

Am prins pandantivul în mână. Tăcerea s-a 
prelungit suficient de mult ca să încep să-mi 
formulez testamentul în gând. 

— Ei bine... a spus Loki în cele din urmă. 
Trebuie să recunosc că sunt surprins. Mi-ai 
îndeplinit ordinele. Bravo! Presupun că asta 
înseamnă că domnișoara ta de onoare este... 

Lui Sigyn i-a alunecat cupa din mână, vărsând 
otrava pe chipul lui Loki. Zeul a ţipat și s-a zbătut. 
Fetele s-au retras repede. 

Sigyn a îndreptat cupa. A încercat să șteargă cu 
mâneca veninul din ochii lui Loki, dar asta l-a făcut 
să urle și mai tare. Tivul ei a început să fumege, 
plin de găuri. 

— Femeie proastă! s-a văitat Loki. 

Am avut impresia că Sigyn m-a privit, dar îmi 
era greu să-mi dau seama, fiindcă avea ochii roșii. 
Expresia de pe chipul ei nu s-a schimbat. Lacrimile 


îi curgeau în continuare. Dar m-am întrebat dacă 
nu vărsase înadins otrava. Nu știam de ce ar fi 
facut-o. Din câte știam, stătuse îngenuncheată 
lângă soţul ei vreme de secole. Totuși... mi s-a 
părut că fusese o greșeală ciudată. 

Thrynga și-a dres vocea - un sunet plăcut, ca o 
drujbă care tăia în noroi. 

— Ai întrebat despre domnișoara de onoare, 
Lord Loki. Zice c-o cheamă Prudence. 

Loki a chicotit, încercând să scape de otrava din 
ochi. 

— Bineînţeles. Numele ei adevărat e Alex Fierro 
și i-am spus să nu vină azi, dar nu contează! Să-i 
dăm drumul. Thrynga, ai adus oaspetele special, 
așa cum ţi-am cerut? 

Uriașa a strâmbat din buzele pătate cu cerneală. 
A scos castana cu care se jucase mai devreme. 

— Invitatul special e o castană? am întrebat. 

Loki a scos un hohot răgușit. 

— Se poate spune și-așa. Continuă, Thrynga. 

Thrynga și-a băgat degetul mare în coajă și a 
desfăcut castana. A aruncat-o pe podea și ceva mic 
și negru a ieșit din ea - nu era miezul castanei, ci o 
siluetă umană minusculă. A crescut până m-am 
trezit în faţa ochilor cu un bărbat în vârstă - cu 
smochingul șifonat și plin de pleavă, cu o cicatrice 
urâtă de arsură pe obraz, de forma unei palme. 

Mi-a pierit și ultima brumă de optimism pe care- 
o mai aveam, la fel de repede cum îi cădea lui Sif 
părul de aur. 

— Unchiule Randolph. 

— Bună, Magnus, a spus el, cu chipul 


schimonosit de suferință. Te rog, băiete... dă-mi 


sabia Skofnung. 
A 


CAPITOLUL 51 


Paranoia, veche prietenă 


De asta detest întâlnirile de familie. 

întotdeauna trebuie să dai ochii cu unchiul pe 
care nu vrei să-l vezi - știți voi care, acela care 
apare dintr-o coajă de nucă și-ţi cere o sabie. 

Am fost tentat să-l pocnesc pe Randolph în cap 
cu piatra Skofnung. Aș fi vrut să-l împing înapoi în 
castană, să-l pun în buzunar, ca să fie în siguranţă 
și să-l ţin departe de Loki. N-am simţit nici cel mai 
mic impuls să-i dau sabia care l-ar fi putut elibera 
pe Loki. 

— Nu pot face asta, Randolph, am spus. 

Unchiul meu s-a strâmbat. Mâna dreaptă de la 
care îi tăiasem două degete era încă bandajată. Şi- 
a dus-o la piept și a întins mâna stângă, cu o 
privire disperată și sumbră. Am simţit gust de 
cupru pe limbă. Mi-am dat seama că unchiul meu 
cel bogat semăna cu un cerșetor mai mult decât o 
făcusem eu în cei doi ani petrecuţi pe stradă. 

— Te rog, a zis. Trebuia s-o aduc azi aici și mi-ai 
luat-o. Am... am nevoie de ea. 

Asta fusese sarcina lui, mi-am dat eu seama. Pe 


lângă faptul că fusese însărcinat să găsească locul 
unde se afla peștera, trebuia să-l elibereze pe Loki, 
mânuind Sabia Skofnung, așa cum putea face 
numai cineva cu sânge nobil. 


— Loki nu-ţi va da ce-ţi dorești, i-am spus. 
Familia ta nu mai e. 

A clipit de parcă i-aș fi aruncat nisip în ochi. 

— Magnus, nu înţelegi... 

— Nu primești sabia, am zis. Până nu vedem 
ciocanul lui Thor. 

Regele uriașilor a pufnit. 

— Ciocanul e morgen-gifu, om prost ce ești! Nu 
va fi dăruit decât după noaptea nunţii! 

Alex, care stătea lângă mine, s-a cutremurat. 
Semicercurile aurii ale colierului ei mi-au amintit 
de Podul-cur- cubeu și de cum se întinsese 
nepăsătoare și relaxată pe Bifrost, făcând îngerași 
în lumină. N-o puteam lăsa să se mărite cu un 
uriaș. însă mi-aș fi dorit să știu cum să opresc 
nunta. 

— Avem nevoie de ciocan pentru a binecuvânta 
nunta, am spus. E dreptul miresei. Lasă-ne să-l 
vedem și să-l folosim în timpul ceremoniei. Apoi îl 
poţi lua înapoi până... până mâine. 

Loki a râs. 

— Nu prea cred, Magnus Chase. Felicitări 
pentru încercare! Acum, Skofnung... 

— Stai așa. 

Thrynga l-a fixat pe Loki cu o privire gen 
„acuma te pălesc cu o privire grea ca un scaun de 
bar“. 


— Fata are drepturi. Dacă vrea binecuvântarea 
ciocanului, ar trebui s-o primească. Sau poate că 
fratele meu dorește să încalce tradiția sacră? 

Thrym a tresărit. Privirea i s-a mutat de la sora 
sa la supuși și apoi la Loki. 

— Eu... ăăă... nu. Adică, da. Mireasa mea, 
Samirah, poate primi binecuvântarea. La momentul 
potrivit o să aduc ciocanul Mjolnir. începem? 

în privirea lui Thrynga era un licăr de răutate. 
Nu știam ce urmărea, de ce voia să apară ciocanul 
mai devreme, dar n-aveam de gând s-o contrazic. 

Thrym a bătut din palme. Nu observasem până 
atunci, dar câţiva uriași din spatele alaiului 
aduseseră și câteva piese de mobilier de la bar. Au 
așezat o bancă simplă de lemn, pe care au 
acoperit-o cu o blană, în stânga lui Loki. De o parte 
și de alta a băncii au pus doi stâlpi ca niște 
totemuri, sculptați cu capete înfricoșătoare de 
animale și inscripţii runice. 

Thrym s-a așezat și banca a gemut sub 
greutatea lui. Unul dintre uriași i-a pus pe cap o 
coroană de piatră - un inel cioplit dintr-o singură 
bucată de granit închis la culoare. 

— Fată, tu așază-te acolo, între tatăl tău și 
viitorul soţ, i-a spus uriașa lui Alex. 

Alex a ezitat. 

Loki a scos un țâţâit. 

— Hai, copila mea. Nu fi timidă. Stai lângă 
mine. 

Alex a făcut cum i s-a spus. Mi-am dorit să cred 
că încă își juca rolul, nu că era forțată, dar mi-am 
amintit cum, mai devreme, fusese purtată de colo- 


colo din ordinul lui Loki, de parcă ar fi fost pe 
sfoară. 

Sam stătea în dreapta mea, cu pumnii strânși de 
îngrijorare. Randolph s-a îndreptat șovăielnic spre 
Loki și a așteptat la picioarele lui. Și-a băgat capul 
între umeri ca un mastiff vinovat care se întoarce 
de la vânătoare fără pradă pentru stăpân. 

— Cupa! a ordonat Thrym. 

Unul dintre supuși i-a pus în mână un pocal 
încrustat cu pietre preţioase. Lichidul roșu s-a 
scurs peste margine. 

Thrym a luat o înghiţitură. Apoi i-a dat cupa lui 
Alex. 

— Samirah al-Abbas, fiică a lui Loki, îţi ofer 
acest pocal și îţi promit iubirea mea veșnică. Prin 
acest jurământ, vei fi soția mea. 

Alex a luat cupa cu degetele înmănușate în 
dantelă. S-a uitat înjur, cerând parcă îndrumare. 
M-am gândit că poate nu reușea să imite vocea lui 
Sam la fel de bine cum îi imita înfățișarea. 

— Nu trebuie să vorbești, fată, a spus Thrynga. 
Doar bea! 

Eu mi-aș fi făcut griji că beau după el, dar Alex 
și-a ridicat vălul și a luat o înghiţitură. 

— Excelent. 

Thrynga s-a întors către mine și faţa îi tremura 
de nerăbdare. 

— Acum, în sfârșit, mundr. Dă-mi sabia, băiete. 

— Soro, nu, a mugit Thiym. N-o să ajungă la 
tine. 

Thiynga s-a răsucit spre fratele ei. 

— Poftim ? Sunt singura ta rudă! Zestrea 


miresei trebuie să treacă prin mâinile mele! 

— Am o înţelegere cu Loki. 

Thrym părea mai încrezător, aproape arogant, 
acum c-o avea pe Alex atât de aproape. Am avut 
senzaţia groaznică că aștepta sfârșitul ceremoniei, 
adică ocazia de a-și săruta mireasa. 

— Băiete, dă-i sabia unchiului tău. O s-o ţină el. 

Thrynga m-a privit. Atunci mi-am dat seama ce 
voia să facă. Voia să ţină Sabia Skofnung pentru 
ea, și ciocanul Mjolnir, probabil. N-o interesa 
alianţa prin căsătorie cu Loki. Vedea în nunta asta 
o ocazie de a-și detrona fratele. Ar fi ucis pe oricine 
i-ar fi stat în cale. Poate nu știa că Sabia Skofnung 
nu putea fi scoasă din teacă în prezenţa unei femei. 
Poate credea c-o putea folosi chiar și-așa. Sau 
poate că era fericită să mânuiască un scaun de bar, 
atâta timp cât celelalte două arme se aflau în 
siguranţă și în posesia ei. 

în alte împrejurări, i-aș fi urat succes la 
asasinarea propriului frate. Ba i-aș fi oferit și un 
trofeu care să-i asigure o reducere de cincizeci la 
sută la antreuri, oriunde în Asgard. Din păcate, 
aveam senzaţia că din planul lui Thrynga făcea 
parte și uciderea mea, a lui Sam, a lui Alex și 
probabil a unchiului Randolph. 

Am făcut un pas înapoi. 

— Ti-am spus, Thrym. Nu scoţi ciocanul, nu 
primești sabia. 

Randolph a venit spre mine târșâindu-și 
picioarele, cu mâna bandajată la centură. 

— Magnus, trebuie, mi-a spus. Asta e ordinea 
pașilor din cadrul ceremoniei. Mundr se dă prima, 


și la fiecare nuntă trebuie să existe o sabie 
ancestrală pe care să se pună inelele. 
Binecuvântarea ciocanului vine după aceea. 

Pandantivul Jack a zumzăit lângă claviculă. 
Poate că încerca să mă avertizeze. Sau poate că 
voia doar să mai arunce o privire la Skofnung, o 
păpușică de sabie. Sau poate că era gelos pentru 
că voia să fie el sabia ritualică. 

— Ce e, băiete? a mormăit Thrym. Am promis 
deja că vor fi respectate drepturile tradiţionale. N- 
ai încredere în noi? 

Era cât pe ce să izbucnesc în râs. 

M-am uitat la Sam. Mi-a făcut semn cât a putut 
de discret: „N-ai de ales. Dar stai cu ochii pe el.“ 

Deodată m-am simţit ca un prost. în tot acest 
timp, am fi putut folosi limbajul semnelor ca să ne 
transmitem mesaje secrete. 

Pe de altă parte, poate că Loki o controla pe 
Sam, obligând-o să spună asta. Oare putea să-i 
pătrundă în minte fără ca măcar să spună ceva, 
fără ca măcar să pocnească din degete? Mi-am 
amintit ce îmi spusese Sam în atriumul lui Sif: 
„Trebuie să-l oprești. Dacă noi vom fi scoase din 
luptă, e posibil ca tu să fii singurul care poate face 
asta.“ Din câte știam, era posibil să fiu singurul din 
încăpere care nu era controlat de Loki. 

Uau. Asta era paranoia curată. 

Două duzini de uriași erau cu ochii pe mine. 
Unchiul a întins mâna sănătoasă. 

M-am uitat în ochii roșii, lipsiţi de expresie, ai 
lui Sigyn. Zeița și-a înclinat subtil capul. Nu știu de 
ce m-am lăsat convins, cert e că am luat sabia și 


am pus-o în mâna lui Randolph, cu piatra care 
atârna grea de mâner. 

— încă faci parte din familia Chase, i-am spus 
încet, încă mai ai rude în viață. 

Lui Randolph i s-a zbătut ochiul. A luat sabia 
fără să zică o vorbă. 

A îngenuncheat înaintea băncii regelui. Cu o 
oarecare stângăcie, din pricina mâinii bandajate, a 
ridicat teaca la orizontală, ca pe o tavă. Thiym a 
așezat două verighete de aur pe mijloc și și-a pus 
mâna peste ele în semn de binecuvântare. 

— Ymir, strămoș al zeilor și uriașilor, ascultă-mi 
vorbele, a spus el. Aceste inele semnifică căsătoria 
noastră. 

A pus un inel pe degetul lui și altul pe degetul 
lui Alex. Apoi i-a făcut semn unchiului Randolph să 
plece. Unchiul s-a retras cu tot cu sabie, dar Sam și 
cu mine ne-am băgat în faţa lui, împiedicându-l să 
se apropie de Loki. 

Pe când să pomenesc iar de ciocan, Thrynga mi- 
a luat-o înainte. 

— Frate, ţine-ţi promisiunea. 

— Da, da, a încuviinţat Thrym. Samirah, draga 
mea, te rog să iei loc. 

Alex a înaintat ca în transă și s-a așezat lângă 
uriaș. Era greu de spus, cu vălul ce-o acoperea, dar 
părea să se uite fix la inelul de pe mâna ei, de 
parcă ar fi fost un păianjen pustnic maro. 

— Uriași, fiți pregătiţi, a spus Thrym. Veţi 
înconjura ciocanul și îl veţi aduce aici. îl veţi ţine 


XLII Păianjen veninos din SUA. 


deasupra miresei mele, cu mare grijă, în timp ce 
rostim binecuvântarea. Apoi îl voi trimite imediat 
înapoi în pământ... 

S-a întors către Alex. 

— Până mâine-dimineaţă, scumpete, când va 
deveni în mod oficial morgen-gifu-ul tău. După 
aceea, voi avea grijă să ţi-l păstrez la loc sigur. 

A bătut-o pe Alex pe genunchi, lucru care a 
părut să-i placă la fel de mult ca verigheta 
otrăvitoare. 

Thrym a întins mâna. S-a încordat până când 
faţa i s-a învineţit ca gemul de dude. Peștera s-a 
cutremurat. Podeaua s-a crăpat la vreo douăzeci de 
metri distanţă și din ea a ieșit pietriș și pământ, 
împinse parcă de o insectă uriașă care dădea să 
iasă. Ciocanul lui Thor a apărut și a rămas 
nemișcat pe o grămadă de pietriș. 

Arăta exact cum îmi apăruse în vis: cu un cap 
metalic trapezoidal imens, cu ornamente 
sinusoidale cu rune și un mâner scurt și gros, 
înfășurat în piele. Prezenţa sa a umplut încăperea 
cu un miros de furtună. în timp ce uriașii au dat 
fuga să înconjoare ciocanul, i-am făcut semn lui 
Sam: „Fii cu ochii pe Randolph.“ Apoi am luat-o în 
cealaltă direcţie, spre car. 

L-am apucat pe Otis de bot și mi-am lipit fața de- 
a lui. 

— Să-i dăm drumul, i-am șoptit. Ciocanul e în 
peșteră. Repet: ciocanul e în peșteră. Octombrie 
Roșu. Vulturul a aterizat. Schema de apărare 
Omega! 

Nu știu ce mi-a venit să folosesc un limbaj 


militar codificat. Mi-am dat seama că erau genul de 
chestii la care ar fi reacţionat Thor. în plus, eram 
agitat. 

— Ai ochi frumoși, a murmurat Otis. 

— Aduceţi ciocanul aici! le-a spus Thrym 
uriașilor. Și repede! 

— Da, a încuviințat Loki, dându-și din ochi 
părul îmbibat cu otravă. între timp... Randolph, 
elibe- rează-mă. 

în momentul acela Alex s-a pierdut cu firea. 


CAPITOLUL. 52 


Unchiul meu e acompaniat de un cor 


Alex și-a rupt voalul, și-a smuls de la brâu laţul 
cel nou și auriu, pe care l-a înfășurat în jurul 
gâtului lui Thrym. Regele uriașilor s-a ridicat, 
urlând furios. Alex i s-a căţărat pe spate și a 
început să-l sugrume așa cum făcuse cu șarpele cu 
gheare din Walhalla. 

— Vreau să divorţez! a strigat ea. 

Faţa lui Thrym s-a făcut și mai vânătă. Ochii îi 
ieșeau din orbite. Ar fi trebuit să aibă gâtul tăiat 
deja, dar pielea din jurul laţului părea să capete 
consistenţa unei stânci cenușii și lucioase - tâmpiţii 
ăștia de uriași de pământ și magia lor tâmpită. 

— 'Trădare! 

Lui Thrynga îi jucau ochii în cap de entuziasm, 
de parcă avea în sfârșit șansa să trădeze și ea pe 
cineva. 

— Dati-mi ciocanul! 

S-a întins după Mjolnir, dar toporul lui Samirah 
a traversat încăperea și s-a înfipt în fața lui 
Thrynga. Uriașa a căzut pe burtă ca secerată. 

L-am invocat pe Jack. Unchiul Randolph era 
lângă Loki. Uriaşii m-au înconjurat înainte să ajung 


la el. 

Jack și cu mine am trecut la treabă, colaborând 
perfect de data asta, ciopârțţind uriașii de pământ 
unul după celălalt. Dar eram depășiți numeric și 
uriașii (NICI NU-I DE MIRARE) erau foarte mari. 
Cu coada ochiului am văzut-o pe Thrynga târându- 
se pe jos, încercând să ajungă la ciocanul care nu 
era păzit de nimeni. Thrym încă se zvârcolea prin 
încăpere, dându-se cu spatele de pereţii peșterii 
pentru a scăpa de Alex, dar de fiecare dată când 
încerca, Alex se transforma în gorilă, ceea ce îi 
ușura sarcina de a-l sugruma pe Thrym. Limba 
uriașului era de mărimea și culoarea unei banane 
necoapte. A dus mâna spre ciocanul lui Thor, 
probabil pentru a încerca să-l trimită înapoi în 
pământ, dar Alex a strâns laţul și i-a întrerupt 
concentrarea. 

între timp, Sam își smulsese și ea voalul. Lancea 
de walkirie i-a apărut în mână, inundând camera cu 
o lumină albă. Alţi doi uriași s-au repezit la ea, blo- 
cându-mi vederea. 

Undeva în spatele meu, Loki a strigat: 

— Acum, prostule! 

— Nu, nu pot! s-a văitat Randolph. Sunt femei 
aici! 

Zeul a mârâit. Probabil că le-ar fi putut face să 
leșine pe Alex și pe Sam, dar asta n-ar fi rezolvat 
problema cu Thrynga și Sigyn. 

— Scoate-o oricum, i-a poruncit el. La naiba cu 
consecinţele! 

— Dar... 

— ACUM! 


Eram prea ocupat să mă feresc de bâte și să 
înjunghii uriași ca să văd ce s-a întâmplat, dar am 
auzit cum a fost scoasă Sabia Skofnung. S-a auzit 
un urlet groaznic - corul furios a doisprezece 
berserkeri eliberaţi împotriva voinţei lor prin 
încălcarea unui tabu antic. 

Zgomotul a fost atât de puternic, că am început 
să văd dublu. Câţiva uriași s-au clătinat pe 
picioare. Din păcate, și Jack fusese afectat. A 
devenit greoi și inert la mine în mână, în timp ce 
unul dintre uriași m-a lovit cu dosul palmei, 
trimițându-mă în zbor de-a curmezișul peșterii. 

M-am izbit de o stalagmită. Ceva mi s-a rupt în 
piept. N-avea cum să fie bine. M-am chinuit să mă 
ridic, încercând să ignor acidul care-mi inundase 
cutia toracică. 

Vederea mi s-a tulburat. Unchiul Randolph a 
urlat, iar vocea i s-a contopit cu urletul spiritelor 
Skofnung. Era înconjurat de ceaţă, care ieșea din 
lama săbiei ca și cum s-ar fi transformat în gheaţă 
carbonică. 

— Grăbește-te, prostule! a strigat Loki. Până nu 
se dizolvă sabia! 

Suspinând, Randolph a lovit legăturile de la 
picioarele lui Loki. Cu un sunet care a semănat cu 
cel scos de un fir de înaltă tensiune care pleznește, 
legăturile s-au rupt. 

— Nu! a strigat Sam. 

S-a repezit înainte, dar răul fusese făcut. Loki și- 
a dus genunchii la piept pentru prima dată după o 
mie de ani. Sigyn s-a lipit de peretele din fundul 
peșterii, lăsând veninul șarpelui să picure pe faţa 


soţului ei. Loki a început să ţipe și să se 
zvârcolească. 

Sam și-a aruncat sulița spre unchiul meu, dar 
Loki a avut suficientă prezenţă de spirit să strige: 

— Samirah, îngheaţă! 

Sam s-a conformat, cu dinţii încleștaţi de efort. 
Ochii îi ardeau de furie. A scos un urlet gutural 
aproape mai sinistru decât cel al Săbiei Skofnung, 
dar nu putea să încalce porunca lui Loki. 

Randolph s-a clătinat, uitându-se la sabia din 
care ieșea fum. Tăișul săbiei magice s-a corodat de 
la chestia neagră ce ieșea din legăturile lui Loki. 

— Piatra, idiotule! 

Loki a încercat să-i tragă un picior, tară succes, 
ferindu-și faţa de picăturile de venin. 

— Ascute lama și continuă! Ai doar câteva 
minute! 

Randolph era în continuare înconjurat de fum. 
Pielea a început să i se albăstrească. Mi-am dat 
seama că nu doar sabia se dizolva. Spiritele 
furioase ale săbiei Skofnung, care încă urlau, se 
răzbunau pe unchiul meu. 

Un uriaș m-a atacat cu un stâlp totemic. Am 
reușit să mă rostogolesc într-o parte, în timp ce 
coastele rupte îmi zvâcneau în semn de protest, și 
să-l opresc pe uriaș, înjunghiindu-l în glezne. 

Alex era în plin proces de sugrumare a regelui 
uriașilor. Amândoi arătau groaznic. Thrym se 
împleticea, chinuindu-se să-și prindă mireasa. Din 
urechea lui Alex curgea sânge, care-i stropise 
rochia albă. Speram că Sif nu se aștepta să i-o 
înapoiem gata curățată. 


Trei dintre uriași făcuseră din nou cerc în jurul 
ciocanului lui Thor. L-au ridicat, încovoindu-se sub 
greutatea lui. 

— Ce facem cu el? a gemut unul. îl băgăm 
înapoi în pământ? 

— Să nu îndrăzniţi! a strigat Thrynga. 

Se ridicase în picioare, strângând în mâini 
toporul înfipt în faţă. 

— Ciocanul ăla e al meu! 

Sigur, nu știam regulile magiei pământului, dar, 
judecând după efortul pe care îl depusese Thrym 
ca să recupereze ciocanul, mă îndoiam că vreunul 
dintre uriași ar fi putut să-l bage la loc în pământ 
imediat - în orice caz, nu în toiul unei bătălii cu 
arme care zboară și berserkeri care urlă. Eu eram 
mai preocupat de sabie. 

Randolph reascuţise deja lama. Când Sam i-a 
urlat să se oprească, el s-a apropiat de mâna 
dreaptă a lui Loki. 

— Thrynga! am strigat. 

Uriașa albă s-a încruntat la mine, iar dintre 
buzele ei ca de smoală s-a auzit un mârâit. 

— Vrei sabia aia? am spus, arătând spre unchiul 
meu. Ar fi bine să te grăbești. 

Mi s-a părut că era o idee bună să asmut o 
uriașă ucigașă asupra lui Loki. 

Din păcate, Thrynga mă ura și pe mine. 

— Sabia e terminată, a spus ea. Deja se dizolvă. 
Dar poate că o voi lua pe a ta! 

M-a atacat. Am încercat să-l ridic pe Jack, dar 
era încă inert în mâna mea. Thiynga s-a aruncat pe 
mine și am alunecat amândoi pe podea - exact într- 


una dintre gropile care bolboroseau. 

Ştire de ultimă oră: gropile cu lichid care fierbe 
sunt fierbinți. 

Dacă aș fi fost un muritor obișnuit, aș fi murit în 
câteva secunde. Fiind einheijar, m-am gândit că 
mai aveam un minut înainte să fiu ucis de căldură. 
Ura. 

Lumea mea s-a redus la un vuiet, la o ceaţă 
galbenă sulfuroasă și la silueta albă a uriașei, ale 
cărei degete mă apăsau pe trahee. 

îl simţeam pe Jack în mână, dar braţul îmi era 
greu și inutil. Cu mâna liberă, am atacat-o orbește 
pe Thrynga, încercând s-o fac să-mi dea drumul la 
gât. 

Din întâmplare, degetele mele au dat peste 
mânerul toporului lui Sam, încă înfipt în faţa lui 
Thrynga. L-am scos de acolo și i l-am înfipt orbește 
undeva în cap. 

Strânsoarea ei a slăbit brusc. Am dat-o pe uriașă 
la o parte și am ieșit la suprafaţă. Am reușit cumva 
să ies din izvorul fierbinte, roșu ca un rac și 
scoțând aburi. Se auzea freamătul bătăliei: săbii 
care loveau alte săbii; stânci spulberate; mugete de 
uriași. Spiritele Săbiei Skofnung continuau să urle 
asurzitor. Am încercat să mă ridic, dar îmi simțeam 
pielea ca membrana fiartă a unui cârnat. Mi-a fost 
frică că avea să-mi plesnească dacă făceam mișcări 
bruște. 

— Jack, am murmurat, du-te. 

Jack s-a ridicat din mâna mea, dar se mișca 
încet. Poate că era încă ametit de urletul spiritelor. 
Poate că-l slăbea starea mea proastă. Era tot ce 


putea face ca să-i împiedice pe uriași să mă 
termine. 

Vederea îmi era tulbure și vedeam pete galbene, 
de parcă globii mei oculari s-ar fi transformat în 
ouă fierte. L-am văzut pe Thrym îndreptându-se 
împleticit spre banca nupţială. A apucat-o cu 
ambele mâini și, cu ultimele puteri, a rotit-o pe 
deasupra capului lui Alex. Banca a izbit-o în cap și 
ea a căzut din spinarea uriașului. 

De undeva, din apropiere, am mai auzit un 
pocnet sonor. Loki își eliberase mâna dreaptă. 

— Da! a strigat zeul. 

S-a rostogolit într-o parte, pentru ca șarpele să 
nu mai ajungă la el. 

— Mai e una, Randolph, și după aia îţi recapeţi 
familia! 

Sam era tot împietrită. Se împotrivea voinței lui 
Loki atât de intens, încât o venă de pe frunte îi 
plesnise, lăsându-i o linie roșie punctată. în lumina 
suliței sale, chipul lui Randolph părea mai albastru 
ca niciodată. Pielea îi devenea translucidă și i se 
vedea craniul în timp ce ascuţea în grabă Sabia 
Skofnung pentru ultima lovitură. 

Cei trei uriași se tot chinuiau cu ciocanul lui 
Thor, neștiind ce să facă cu el. Regele uriașilor s-a 
întors spre Alex, care acum zăcea lată pe podea. 
Un alt uriaș s-a apropiat de Sam cu grijă, cu ochii 
pe sulița ei strălucitoare, întrebându-se iară 
îndoială dacă chiar era atât de neajutorată cum 
părea. 

— Jack, am murmurat, cu o voce aspră. 

Dar nu știam ce să-i spun. Abia puteam să mă 
mișc. O duzină de uriași erau încă apți de luptă. 


Loki aproape se eliberase. Nu puteam să le salvez 
pe Alex și pe Sam și să-l și opresc pe unchiul meu. 
Se terminase. 

Apoi peștera s-a cutremurat. Tavanul s-a crăpat 
ca lovit de braţul unui pichamăr uriaș - și prin 
crăpătură au apărut un pitic, un elf și mai mulţi 
einheijari. 


Blitz a lovit primul. Când Thiym și-a ridicat 
privirea, distras pe moment de la planul de a-și 
ucide mireasa, un pitic cu o cămașă de zale 
colorată i-a aterizat pe faţă. Blitz nu era greu, dar 
avea de partea lui gravitatea și factorul surpriză. 
Regele uriașilor s-a prăbușit sub greutatea lui ca 
un castel de cuburi. 

Hearthstone a atins podeaua peșterii cu 
obișnuita-i graţie de elf și a aruncat imediat cu o 
rună spre Loki: 


Cred că avea legătură cu gheața. Dintr-odată, 
zeul răului s-a trezit încastrat în gheaţă, cu ochii 
mari de uimire, cu braţul stâng încă legat de ultima 
stalagmită. Era cea mai urâtă îngheţată pe care o 
văzusem vreodată. 

Tovarășii mei de la etajul al nouăsprezecelea au 
intrat bucuroși în luptă. 

— Moarte și glorie! a răcnit Tare ca Piatra. 

—  Ucideţi-i pe toţi! a spus Malloiy. 

— La atac! a tipat TJ. 


T.J. a înfipt baioneta în cel mai apropiat uriaș. 
Cuţitele lui Mallory au lucit, eliminând alţi doi 
uriași cu niște lovituri bine plasate. (Sfat: să nu 
luptaţi niciodată cu Mallory Keen fără să purtaţi 
armură de titan sub centură.) Tare ca Piatra 
Gunderson, uriașul nostru, s-a năpustit în luptă - 
iară cămașă, ca de obicei, cu feţe zâmbitoare și 
însângerate pictate pe piept (am presupus că 
Malloiy se plictisise pe drum). Cu un râs de nebun, 
Tare ca Piatra a apucat capul unui uriaș și i-a făcut 
cunoștință cu genunchiul lui stâng. Genunchiul lui 
Tare ca Piatra a câștigat. 

Acum, că Loki era îngheţat, Samirah putea ieși 
de sub controlul lui. Şi-a pus imediat sulița la 
treabă, împungând un uriaș care se apropia de ea 
și apoi ame- ninţându-l pe unchiul Randolph. 

— Înapoi! a mârâit ea. 

Pentru un moment, am crezut că s-a întors 
roata. Uriașii cădeau unul după altul. L-am chemat 
pe Jack înapoi în mână și, în ciuda faptului că eram 
prăjit, în ciuda epuizării, am reușit să mă ridic în 
picioare. Prezenţa prietenilor mei îmi dăduse 
putere. M-am îndreptat spre Alex și am ajutat-o să 
se ridice. 

— Sunt bine, a  mormăit ea, deși era 
dezorientată și plină de sânge. 

Habar n-aveam cum de supravieţuise loviturii cu 
banca aia. Probabil chiar avea capul tare. 

— Loki... nu m-a controlat. Eu doar... m-am 
prefăcut. 

M-a strâns de mână, vizibil îngrijorată că s-ar 
putea să n-o cred. 

— Stiu, Alex. 


Am strâns-o de mână. 

— Te-ai descurcat grozav. 

între timp, Blitzen îl lovea în mod repetat pe 
Thiym în faţă cu papionul lui de zale. în timpul 
ăsta, a ridicat privirea la mine și mi-a zâmbit. 

— Thor a luat legătura cu noi, puștiule. Bravo! 
Mi-a fost mai ușor să ajung aici odată ce am aflat 
unde vă aflaţi. Zeii încă sapă la tunelul spre 
bârlogul idiotului. Piatra a fost întărită prin magie 
de tipul ăsta - și i-a mai tras una lui Thrym în față 
dar se descurcă ei. 

Peștera era plină de trupuri de uriași căzuți. 
Ultimii trei care mai erau în picioare erau cei care 
păzeau ciocanul lui Thor, dar se chinuiseră atât de 
mult cu Mjolnir, pendulând între Thrym și Thrynga 
ca o echipă de mutări cu o canapea prea mare, că 
acum păreau terminaţi. Tare ca Piatra Gunderson 
i-a rezolvat rapid cu toporul său de luptă. Apoi s-a 
suit triumfător pe ei, frecându-și mâinile cu 
nerăbdare. 

— întotdeauna am vrut să încerc asta! 

A încercat să-l ridice pe Mjolnir, dar ciocanul s-a 
încăpățânat să rămână nemișcat. 

Mallory a pufnit. 

— Așa cum ţi-am tot spus, nu ești fel de 
puternic ca trei uriași. Acum ajută-mă... 

— Priviţi! a strigat Alex. 

încercarea lui Tare ca Piatra de a ridica ciocanul 
ne distrăsese de la unchiul Randolph și Loki. M-am 
întors exact când blocul de gheaţă a fost spulberat 
și spre noi au început să zboare cioburi de gheaţă. 

în clipa noastră de orbire, unchiul meu s-a 
apropiat cu Sabia Skofnung. A lovit ultima legătură 


de la încheietura stângă a lui Loki, rupând-o. 

Sabia a dispărut într-un nor de fum. Corul de 
berser- keri furioși a amuţit. Unchiul meu a căzut 
în genunchi, urlând. Braţul a început să i se dizolve 
în vapori albaștri. 

în fundul peșterii, Sigyn s-a cutremurat când 
soţul ei s-a ridicat în picioare. 

— Liber, a spus Loki, cu trupul slăbit, din care 
ieșeau aburi, și cu faţa brăzdată de cicatrici. Acum 
să înceapă distracţia. 


4 SN 
CAPITOLUL 53 


E timpul ciocanului! 
(Cineva trebuia s-o spună)" 


Sincronizare. 
Cei din tribul Aesir mai aveau mult de lucru la 
capitolul ăsta. 


încă n-avuseserăm parte de ajutorul zeilor. 
Aveam un ciocan, dar nimeni nu-l putea ridica. lar 
Loki stătea în faţa noastră neînlănţuit, în toată 
gloria lui mutilată, cu gheaţă prin păr și otravă 
picurându-i de pe faţă. 

— A, da. 

A zâmbit. 

XLIII Trimitere la versul „Stop, Hammer Time“ 


din piesa U Can't Touch This a lui MC Hammer. în 
limba engleză, hammer înseamnă ciocan. 


— Pentru început... 

S-a mişcat cu mai multă viteză și forță decât te- 
ai fi aşteptat de la cineva care fusese prins în 
lanțuri timp de o mie de ani. A apucat șarpele care- 
i picura venin pe faţă, l-a smuls de pe stalactită și a 
pocnit din el ca dintr-un bici. 

Coloana vertebrală a șarpelui a trosnit ca foliile 
cu bule de aer. Loki l-a aruncat, inert ca un furtun 
de grădină, și s-a întors spre noi. 

— Tare l-am urât pe șarpele ăsta, a spus. Cine 
urmează? 


Jack zăcea greoi în mâna mea. Alex de-abia se 
putea ţine pe picioare. Sam avea sulița pregătită, 
dar părea nehotărâtă dacă să atace, probabil 
pentru că nu voia să fie îngheţată din nou de tatăl 
ei... sau poate chiar mai rău. 

Ceilalţi prieteni au strâns rândurile în jurul meu: 
trei einherjari puternici, Blitzen în cămașa lui de 
zale elegantă, Hearthstone cu runele lui din lemn 
de scoruș care zomăiau în punguţă când își trecea 
mâna prin ele. 

— îl putem dovedi, a spus T.J., cu baioneta 
mânjită de sânge de uriaș. Toţi odată. Gata? 

Loki și-a întins braţele într-un gest primitor. 
Ran- dolph a îngenuncheat la picioarele lui, 
agonizând în tăcere, în timp ce vapori albaștri i se 
întindeau pe braţ, devorându-i carnea. Sigyn stătea 
nemișcată, sprijinită de peretele din fundul 
peșterii, cu ochii roșii în care nu se putea citi 
nimic, strângând la piept cupa goală de otravă. 

— Hai să vă văd atunci, războinici ai lui Odin, 
ne-a luat peste picior Loki. Sunt dezarmat și slăbit. 


Mă puteti învinge! 

Atunci mi-am dat seama că nu puteam. Aveam 
să atacăm și apoi să murim, prăbușiţi la pământ cu 
coloanele vertebrale rupte, la fel ca șarpele. 

Dar n-aveam de ales. Trebuia să încercăm. 

Apoi, din peretele din spatele nostru s-a auzit un 
pocnet, urmat de o voce cunoscută. 

— Am trecut! Da, Heimdall. De data asta-s sigur. 
Probabil. 

Din stâncă s-a ițit capătul unui toiag metalic 
care s-a mișcat încolo și încoace. Peretele a început 
să se sfărâme. 

Loki și-a coborât braţele și a oftat. Părea mai 
degrabă enervat decât îngrozit. 

— A, bine. 

Mi-a făcut cu ochiul sau poate erau doar 
convulsii datorate efectelor otrăvirii de secole. 

— Data viitoare? 

Pământul a început să se surpe sub el. întreaga 
jumătate din spate a peșterii s-a prăbușit. 
Stalagmitele și stalactitele au făcut implozie. 
Bălţile cu lichid fierbinte s-au transformat în 
cascade aburinde înainte să dispară în gol. Loki și 
Sigyn au căzut în hău. Unchiul meu, care stătuse în 
genunchi la buza golului, aluneca spre prăpastie. 

— Randolph! 

M-am târât până la margine. 

La vreo cincisprezece metri mai jos, Randolph 
stătea ghemuit pe o stâncă înclinată, umedă și 
aburindă, încercând să-și ţină echilibrul. Braţul 
drept îi dispăruse, iar vaporii albaștri i se târau 
acum pe umăr. A ridicat privirea la mine, cu 


craniul care rânjea dincolo de chipul translucid. 

— Randolph, stai! am spus. 

— Nu, Magnus. 

A vorbit încet, de parcă n-ar fi vrut să trezească 
pe cineva. 

— Familia mea... 

— Eu sunt familia ta, idiot bătrân ce ești! 

Poate că n-a fost cel mai inspirat lucru pe care 
puteam să-l spun. Poate că ar fi trebuit să-i urez în 
gând „călătorie sprâncenată“ și să-l las să cadă. 
Dar Annabeth avea dreptate. Randolph era familia 
mea. întregul clan Chase atrăgea atenţia zeilor, iar 
Randolph fusese afectat mai tare decât noi de 
blestemul ăsta. în ciuda celor întâmplate, tot mai 
voiam să-l ajut. 

A clătinat din cap, cu privirea încărcată de 
tristeţe și durere. 

— îmi pare rău. Vreau să-i văd. 

A alunecat într-o parte în beznă, iară un sunet. 

N-aveam timp să-l plâng, nici să procesez ce se 
întâmplase, căci trei zei în armuri au năvălit în 
peșteră. 

Cu toţii purtau căști, ochelari cu infraroșu, 
cizme cu carâmbi înalţi și armuri complete 
antiglont pe care se putea citi EDIR. Ar fi putut fi 
luaţi drept o echipă SWAT obișnuită, cu excepţia 
părului facial în exces și a armelor neobișnuite. 

Thor a intrat primul. își ţinea toiagul de fier ca 
pe o pușcă, îndreptându-l în toate direcţiile. 

— Verificaţi colţurile! a ţipat el. 

Următorul zeu care a intrat a fost Heimdall, 
zâmbind ca și cum s-ar fi distrat de minune. Și el 


își ţinea sabia imensă ca pe o pușcă, cu Phabletul 
Zilei Judecăţii prins în vârf. A traversat încăperea, 
facându-și selfie-ari din toate poziţiile. 

Pe cel de-al treilea tip nu l-am recunoscut. A 
intrat în peșteră scoțând un zgomot metalic, căci 
avea piciorul drept băgat în cel mai grotesc pantof 
supradimensionat pe care îl văzusem vreodată. Era 
încropit din resturi de piele și metal, bucăţi de 
încălțăminte sport în culori ţipătoare, arici și 
catarame vechi de alamă. Avea până și o jumătate 
de duzină de tocuri ascuţite care îi ieșeau din 
degetul mare ca acele unui porc spinos. 

Cei trei zei cercetau zona în căutare de pericole. 

Tocmai atunci, cu o sincronizare incredibil de 
proastă, regele uriașilor, Thiym, a început să-și 
revină. Zeul cu un pantof ciudat s-a repezit și a 
ridicat piciorul drept. Gheata lui a crescut până a 
ajuns de mărimea unei limuzine Lincoln Town Car - 
o masă formată din bucăţi de pantofi uzați și fier 
vechi, care laolaltă formau un compactor uriaș și 
mortal. Thrym nici n-a avut vreme să ţipe înainte 
ca pantoful ucigaș să-l zdrobească. 

PAF. Amenințarea dispăruse. 

— Bravo, Vidar! a spus Heimdall. Mai poţi face 
asta o dată ca să fac o poză? 

Vidar s-a încruntat și a arătat spre mizeria 
făcută. Folosindu-se de limbajul semnelor, a zis: „E 
plat acum.“ 

Din celălalt colț al încăperii, Thor a tipat. 

— Copilul meu! 

A trecut pe lângă țapi și a apucat ciocanul 
Mjolnir. 


— în sfârșit! Ești bine, Mi-Mi? Bestiile alea 
uriașe ţi-au reprogramat cumva canalele? 

Marvin a sunat din clopoţeii de la zgardă. 

— Suntem bine, șefu', a murmurat el. Mersi de 
întrebare. 

M-am uitat la Sam. 

— [I-a spus cumva ciocanului Mi-Mi? 

Alex a mârâit: 

— Hei, zei idioţi! 

A arătat spre prăpastia proaspăt căscată. 

— Lokia luat-o într-acolo. 

— Loki? 

Thor s-a întors. 

— Unde? 

în barbă i-a sclipit un fulger, așa că ochelarii cu 
infra- roșu erau, probabil, inutili. 

Cu o sincronizare și mai proastă decât a lui 
Thrym, uriașa Thrynga și-a ales tocmai momentul 
acela pentru a da semne că e încă în viață. S-a 
înălţat ca o balenă din cea mai apropiată groapă și 
a aterizat la picioarele lui Heimdall, gâfâind și 
scoțând aburi. 

— O să vă omor pe toţi! a mormăit ea răgușit, nu 
tocmai cel mai inteligent lucru de spus atunci când 
ai în faţă trei zei îmbrăcaţi în armuri de luptă. 

Thor și-a aruncat ciocanul spre Thrynga, cu 
aceeași relaxare cu care schimba canalele la 
televizor. Mai multe fulgere au ieșit din runele 
gravate în metal. Uriașa a explodat într-un milion 
de bucăţi de piatră. 

— Prietene! s-a plâns Heimdall. Ce ţi-am zis des- 
pre folosirea fulgerului în apropierea phabletului? 
Vrei să-mi prăjești placa de bază? 


Thor a mormăit. 

— Ei bine, muritorilor, aveţi noroc că am ajuns 
când am ajuns, altfel uriașa ar fi rănit pe cineva! 
Acum, ce ziceaţi de Loki? 


Chestia cu zeii e că nu-i poţi plesni pur și simplu 
când se poartă ca niște idioţi. 

Dacă faci asta, te plesnesc și ei și te omoară. 

De altfel, eram prea epuizat, șocat, fiert și 
îndurerat ca să mă plâng, chiar dacă membrii 
tribului Aesir îl lăsaseră pe Loki să scape. 

„Nu“, m-am corectat. „Noi l-am lăsat pe Loki să 
scape.“ 

în timp ce Thor îi murmura nimicuri dulci 
ciocanului, Heimdall stătea la marginea prăpastiei 
și privea în întuneric. 

— Asta duce în Helheim. Nici urmă de Loki. 

— Unchiul meu? am întrebat. 

Irișii albi ai lui Heimdall s-au întors spre mine. 
Era prima dată când nu zâmbea. 

— Ştii, Magnus... uneori e mai bine să nu te uiţi 
cât poți de departe sau să asculţi tot ce poţi auzi. 

M-a bătut pe umăr și s-a îndepărtat, lăsându-mă 
să cuget la ce-o fi vrut să spună. 

Vidar, zeul cu pantoful uriaș, dădea ture 
căutând răniţi, dar toată lumea părea mai mult sau 
mai puţin în regulă - toată lumea în afară de uriași. 
Toţi erau morți. Tare ca Piatra făcuse hernie 
încercând să ridice ciocanul lui Thor. Pe Mallory o 
durea burta de la cât răsese de el, dar ambele 
probleme erau ușor de rezolvat. T.J. scăpase fără 
nicio zgârietură, deși era preocupat să scoată sân- 


gele de uriaș de pământ de pe patul puștii. 

Hearthstone era bine, deși făcea încontinuu 
semnul pentru othala, numele pietrei care-i lipsea. 
I-a spus prin semne lui Blitz că l-ar fi putut opri pe 
Loki dacă ar fi avut-o. Părerea mea era că se 
judeca prea aspru, dar nu eram sigur. Blitz era 
rezemat de peretele peșterii și sorbea dintr-o 
canistră, obosit după ce săpase prin atâta piatră ca 
să pătrundă în peștera lui Loki. 

Imediat după venirea zeilor, Jack se 
transformase la loc în pandantiv, mormăind ceva 
despre faptul că nu voia s-o vadă pe diva de sabie a 
lui Heimdall. De fapt, cred că se simțea vinovat că 
nu ne fusese de prea mare folos și regreta că 
Skofnung se dovedise a nu fi sabia viselor lui. 
Acum Jack îmi atârna iar la gât, dormind un somn 
agitat. Din fericire, nu fusese rănit. Și fusese atât 
de amorțţit pe durata luptei, încât acum n-avea ce 
oboseală să-mi transmită. Avea să supravieţuiască 
pentru a lupta (și a cânta piese din top patruzeci) și 
altă dată. 

Sam, Alex și cu mine ne-am așezat pe marginea 
prăpastiei, ascultând ecourile ce veneau din 
întuneric. Vidar mi-a bandajat coastele, apoi m-a 
uns cu alifie pe braţe și pe faţă și mi-a spus în 
limbajul semnelor că nu voi muri. A bandajat și 
urechea lui Alex și i-a spus: „E o contuzie minoră. 
Stai trează.“ 

Sam nu avea răni fizice grave, dar simțeam 
durerea sufletească pe care o emana. Ședea cu 
sulița în poală ca o vâslă de caiac, de parcă ar fi 
fost gata să pornească spre Helheim. Cred că Alex 
și cu mine ne-am dat seama instinctiv că nu trebuia 


s-o lăsăm singură. 

— lar am fost neputincioasă, a spus ea tristă. 
Pur și simplu... m-a controlat. 

Alex a bătut-o pe picior. 

— Nu-i chiar așa. Eşti în viaţă. 

Mă uitam când la una, când la cealaltă. 

— Ce vrei să spui? 

Ochiul întunecat al lui Alex era mai dilatat decât 
cel meu deschis - probabil din cauza emoției. Asta 
o făcea să pară și mai deznădăjduită și şocată. 

— Când lucrurile au luat-o razna în timpul 
luptei, a spus ea, Loki... ne-a poruncit să murim. l-a 
spus inimii mele să nu mai bată și plămânilor să nu 
mai respire. Presupun că a făcut același lucru cu 
Sam. 

Samirah a aprobat din cap, strângând atât de 
tare sulița de i-au albit încheieturile degetelor. 

— Doamne. 

Nu știam ce să fac cu toată furia din mine. 
Pieptul îmi fierbea la aceeași temperatură ca 
gropile cu lichid împuţit. îl uram oricum pe Loki, 
dar acum eram hotărât să-l urmăresc până la 
capătul celor Nouă Lumi și... și să-i fac ceva foarte 
rău. 

„Cum ar fi să-l legăm cu maţele propriilor 
copii?“ am auzit o voce slabă în cap. „Sau să-i 
punem un șarpe veninos pe faţă? La ce le-a folosit 
asta zeilor din tribul Aesir?“ 

— Deci v-aţi împotrivit, le-am spus fetelor. Asta 
e bine. 

Alex a ridicat din umeri. 

— V-am spus, nu mă poate controla. Mai 


devreme m-am prefăcut doar, ca să nu devină 
suspicios. Dar, Sam, da... a fost un început bun. Ai 
rămas în viaţă. Nu te poţi aștepta să i te opui cu 
totul de la bun început. Putem lucra împreună la 
asta... 

— E liber, Alex! a izbucnit Sam. Am dat greș. Eu 
am dat greș. Dacă aș fi fost mai rapidă, dacă mi-aș 
fi dat seama... 

— Ai dat greș ? 

Zeul tunetului s-a aplecat deasupra noastră. 

— Prostii, fetițo! Mi-aţi recuperat ciocanul! 
Sunteţi eroi și veţi primi cu toții trofee! 

Am văzut-o pe Sam cum a scrâșnit din dinţi, 
abti- nându-se să nu strige la Thor. M-am temut să 
nu-i mai plesnească vreo venă de la efort. 

— Mulţumesc, Lord Thor, a spus ea în cele din 
urmă. Dar pe Loki nu l-a interesat de fapt ciocanul. 
A fost doar o diversiune, ca să se elibereze. 

Thor s-a încruntat și l-a ridicat pe Mjolnir. 

— O, nu-ţi face griji, domnişoară. îl punem noi 
pe Loki înapoi, unde-i e locul. Și îţi promit că o să-l 
intereseze ciocanul după ce i-l bag pe gât! 

Erau cuvinte mari, dar când mi-am privit 
prietenii, mi-am dat seama că nu fuseseră deloc 
convinși. 

M-am uitat la literele de pe vesta antiglonţ a lui 
Thor. 

— De la ce vine E-D-I-R? 

— Se pronunţă edir, a spus Thor. E acronimul de 
la Echipa Divină de Intervenţie Rapidă. 

— Rapidă? a urlat Alex. Glumești? V-a luat o 
veșnicie să ajungeţi aici! 


— Hai, hai, a intervenit Heimdall. V-aţi mișcat 
întruna, nu-i așa? Am intrat în tunelul de la 
Cascada Vălul Miresei la timp! Dar apoi plecarea 
voastră spre bârlogul lui Loki ne-a luat prin 
surprindere. Am rămas blocaţi, cu piatră întărită 
de uriașii de pământ și în faţă și în spate. Săpatul... 
a fost greu, chiar dacă suntem trei zei. 

„Mai ales când unul face poze și nu pune 
umărul“, a făcut Vidar. 

Ceilalți doi zei l-au ignorat, dar Hearthstone a 
spus: „Ăștia nu ascultă niciodată, nu-i așa?“ 

„Stiu“, a făcut zeul. „Oamenii care aud. 

Prostănaci.“ Am decis că-mi plăcea de Vidar. 

—  Scuză-mă, l-am întrebat, gesticulând în timp 
ce vorbeam. Ești zeul pantofilor? Sau al vindecării? 
Sau...? 

Vidar a zâmbit. Și-a îndoit ambele degete mari. 
Şi-a pus unul sub ochi, apoi și l-a atins cu celălalt 
deget îndoit. Nu mai văzusem semnul ăla, dar m- 
am prins: „Ochi pentru ochi. Gheare și cârlige.“ 

— Eşti zeul răzbunării. 

Mi s-a părut ciudat, având în vedere că părea 
amabil și era mut. Pe de altă parte, purta un pantof 
care se putea mări și cu care putea turti regi 
uriași. 

— O, Vidar este specialistul nostru în cazuri de 
urgenţă! a spus Heimdall. Pantoful lui e făcut din 
toate resturile de pantofi care au fost aruncate 
vreodată! Poate să... de fapt, ai văzut ce poată să 
facă. Hei, credeţi că am putem face o fotografie de 
grup cu toată lumea? 

— Nu, a spus toată lumea. 


Thor s-a încruntat la paznicul podului. 

— Vidar mai e numit și Cel Tăcut, ceea ce 
înseamnă că nu vorbește. De asemenea, nu își face 
seZ/ze-uri în permanenţă, fiind deci un tovarăș de 
nădejde. 

Mallory Keen și-a scos din teci cuţitele gemene. 

— Ce să zic, e super fascinant. Dar tribul Aesir 
n-ar trebui să facă ceva mai folositor, cum ar fi... 
să-l găsească pe Loki și să-l lege la loc? 

„Fata are dreptate“, a făcut Vidar. „Timpul 
trece.“ 

— Ascultă-l pe Vidar cel curajos, fetițo, a spus 
Thor. îl putem prinde pe Loki și altă dată. Acum ar 
trebui să sărbătorim recuperarea ciocanului! 

„Nu asta am spus“, a făcut Vidar. 

— în plus, a adăugat Thor, nu-i nevoie să-l caut 
pe nemernicul ăla. Știu exact unde se duce. 

— Da? am întrebat. Unde? 

Thor m-a bătut pe spate - din fericire cu mâna și 
nu cu ciocanul. 

— Mai vorbim despre asta în Walhalla. Fac eu 
cinste cu cina! 

Veveritele din fereastră 
pot fi mai mari decât par 


îmi plac zeii care se oferă să plătească pentru o 
cină care e oricum gratuită. 

Aproape la fel de mult ca echipele de atac care 
apar după atac. 

Cu toate astea, n-am apucat să mă plâng. Odată 
întorși în Walhalla - cu ajutorul carului extrem de 
supraaglomerat al lui Thor am avut parte de o 
petrecere dată în cinstea noastră care a fost 
sălbatică chiar și după standardele vikingilor. Thor 
a defilat în jurul sălii de ospeţe cu Mjolnir 
deasupra capului, rânjind și strigând „Moarte 
dușmanilor!“, provocând o agitaţie nemaipomenită. 
S-a suflat în cornuri. S-a dat pe gât mied. S-a spart 
piñata cu Mjolnir cel atotputernic și s-au mâncat 
bomboane. 

Numai micul nostru grup stătea bosumflat, 
adunat în jurul mesei, acceptând cu inima îndoită 
bătăile pe spate și complimentele fraţilor noștri 
einherjari, care ne asigurau că eram niște eroi. Nu 
numai că recuperaserăm ciocanul lui Thor, ci 
zădărniciserăm nunta unor uriași de pământ răi, 


îmbrăcaţi urât! 

Nimeni nu s-a plâns de prezenţa lui Blitz și a lui 
Hearth. Nimeni n-a acordat multă atenţie noului 
nostru prieten, Vidar, în ciuda pantofului ciudat. 
Cel Tăcut s-a ridicat la înălțimea așteptărilor și a 
stat cu noi fără să vorbească, adresându-i din când 
în când întrebări lui Hearthstone într-un limbaj al 
semnelor pe care nu l-am recunoscut. 

Heimdall a plecat devreme către Podul Bifrost. 
Avea de făcut niște seZ/ze-uri importante. între 
timp, Thor petrecea nebunește, lăsându-se cărat de 
mulțimi de ein- heijari și walkirii. Părea să fi uitat 
ce avea să ne spună despre locul unde se afla Loki 
și n-aveam de gând să mă apropii de el în 
îmbulzeala aia. 

Singura mea consolare a fost că și câţiva dintre 
cei care ședeau la masa șefilor de trib păreau 
neliniștiţi. Din când în când, Helgi, managerul, se 
încrunta spre mulțime de parcă îi venea să urle 
ceea ce gândeam și eu: „NU MAI SĂRBĂTORIŢI, 
IDIOŢILOR! LOKI E LIBER!“ 

Poate că einheijarii preferau să nu-și facă griji. 
Poate că Thor îi asigurase că asta nu era o 
problemă serioasă. Sau poate că sărbătoreau 
tocmai pentru că se apropia Ragnarokul. Gândul 
ăsta mă speria cel mai tare. 

După cină, Thor a pornit la drum cu carul său 
iară ca măcar să ne anunţe. Le-a strigat celor de 
față că trebuie să ajungă degrabă la graniţele 
Midgardului și să demonstreze puterea ciocanului 
făcând una cu pământul niște armate de uriași. 
Einheijarii au aplaudat și au început să părăsească 


sala de ospeţe, îndreptându-se fără îndoială spre 
petreceri mai mici, dar și mai sălbatice. 

Vidar și-a luat la revedere după o scurtă 
conversaţie cu Hearthstone, purtată în limbajul lor 
ciudat. N-am aflat ce au vorbit, căci elful a preferat 
să nu ne împărtășească nimic. Tovarășii mei s-au 
oferit să-mi rămână alături, dar fuseseră invitaţi la 
petrecerea de după petrecere și le-am spus să 
meargă. Meritau să se distreze după ce se 
epuizaseră săpând ca să ajungă la peștera lui Loki. 

Sam, Alex, Blitz și Hearth m-au însoţit până la 
lifturi. înainte să ajungem, Helgi a apărut și m-a 
apucat de braţ. 

— Tu și prietenii tăi trebuie să veniţi cu mine. 

Vocea managerului era sumbră. Am avut 
senzaţia că nu urma să primim trofee și cupoane 
pentru faptele noastre vitejești. 

Helgi ne-a condus pe coridoare pe care nu mai 
fusesem până atunci, pe scări din cealaltă parte a 
hotelului. Ştiam că Walhalla e mare, dar de fiecare 
dată când încercam s-o explorez, eram uimit. Locul 
ăla era nesfârșit - ca un magazin Costco sau o 
prelegere despre chimie. 

în cele din urmă, am ajuns la o ușă grea din 
stejar cu o plăcuţă de aramă pe care scria 
MANAGER. 

Helgi a deschis ușa și l-am urmat într-un birou. 

Trei dintre pereţi și tavanul erau acoperiţi cu 
sulițe - cu mânere de stejar și vârfuri argintii 
strălucitoare. Peretele din spate al biroului lui 
Helgi era o fereastră imensă cu vedere spre 
nesfârșitele ramuri bătute de vânt ale Arborelui 


Lumii. 

Văzusem o mulțime de priveliști de la ferestrele 
din Walhalla. Hotelul avea acces la fiecare din cele 
Nouă Lumi. Dar nu văzusem niciodată o priveliște 
care să dea direct spre copac. Mă simțeam 
dezorientat, de parcă pluteam pe ramurile acestuia 
- lucru care, cosmic vorbind, era adevărat. 

— Luaţi loc. 

Helgi ne-a arătat niște scaune puse în semicerc 
de partea cealaltă a biroului. Sam, Alex, Blitz, 
Hearth și cu mine ne-am instalat confortabil în 
scaunele de lemn îmbrăcate în piele, care 
scârțâiau. Helgi s-a prăbușit în scaunul din spatele 
uriașului său birou de mahon, care era gol, cu 
excepţia unei jucării cu bile metalice pe care le 
poţi face să se lovească între ele. 

A... și mai erau corbii. Pe ambele colțuri din faţă 
ale biroului stătea cocoţat câte unul dintre corbii 
gemeni ai lui Odin și amândoi mă priveau de parcă 
ar fi încercat să decidă dacă să mă pună la colţ sau 
să mă dea de mâncare la troli. 

Helgi s-a lăsat pe spate și și-a împreunat 
degetele. Ar fi arătat intimidant dacă n-ar fi avut 
părul ăla explodat și bucățele de carne în barbă. 

Sam se juca agitată cu inelul cu chei. 

— Domnule, ce s-a întâmplat în peștera lui 
Loki... n-a fost vina prietenilor mei. îmi asum 
întreaga responsabilitate. .. 

— Nici nu mă gândesc! a exclamat Alex. Sam n- 
a greșit cu nimic. Dacă e să pedepsiţi pe cineva... 

— Terminaţi! ne-a poruncit Helgi. Nu vreau să 
pedepsesc pe nimeni. 

Blitzen a oftat ușurat. 


— Asta e bine. Pentru că n-am avut timp să-i 
înapoiem chestia asta lui Thor, deși am fi vrut. 

Hearthstone a scos permisul de cinci pe zece 
centimetri al lui Thor și l-a pus pe biroul 
managerului. 

Helgi s-a încruntat. A aruncat permisul în 
sertarul biroului, ceea ce m-a făcut să mă întreb 
câte o mai fi avut acolo. 

— Sunteţi aici, a spus managerul, pentru că v- 
au chemat corbii lui Odin. 

— Huginn și Muninn? „Gândul și amintirea“, 
mi-am amintit din Ghidul Hotelului 'Walhalla. 

Păsările au scos cârâiturile alea ciudate care le 
plac lor atâta, ca și cum ar fi regurgitat sufletele 
tuturor broaștelor pe care le mâncaseră de-a 
lungul secolelor. 

Erau mult mai mari decât niște corbi obișnuiți, 
și mai înspăimântători. Ochii lor erau ca niște porţi 
spre iad. Penele erau colorate într-o mie de nuanţe 
diferite de abanos. în bătaia luminii, din pene 
păreau să le iasă rune strălucitoare - cuvinte 
întunecate care se ridicau dintr-o mare de cerneală 
neagră. 

Helgi a pornit jucăria de pe birou. Bilele au 
început să se balanseze și să se lovească scoțând 
zgomote enervante. 

— Odin ar fi trebuit să fie aici, a spus 
managerul, dar are alte probleme de rezolvat. 
Huginn și Muninn îl reprezintă. Ca bonus - Helgi s- 
a aplecat și a coborât vocea - corbii nu folosesc 
prezentări motivaţionale în PowerPoint. 

Păsările au cârâit a încuviinţare. 

— Acum, să treceam la treabă, a spus Helgi. 


Loki a scăpat, dar știm unde este. Samirah al- 
Abbas... Următoarea ta misiune ca walkirie a lui 
Odin însărcinată cu operaţiuni speciale este să-ţi 
găsești tatăl și să-l înlănţui la loc. 

Samirah și-a coborât capul. Nu părea surprinsă - 
mai degrabă arăta ca și cum tocmai pierduse 
recursul la o condamnare la moarte pe care o 
contestase o viaţă întreagă. 

— Domnule, a spus ea, voi face așa cum mi se 
cere. Dar după ce s-a întâmplat ultimele două dăţi 
când l-am înfruntat pe tata, având în vedere ce 
ușor m-a controlat... 

— Poţi învăţa să i te opui, a întrerupt-o Alex. Pot 
să te ajut... 

— Nu sunt ca tine, Alex! Eu nu pot să... 

Sam a făcut un gest vag spre sora ei, vrând 
parcă să arate toate lucrurile pe care Alex le putea 
face, iar ea nu. 

Helgi și-a scos din barbă niște resturi de 
mâncare. 

— Samirah, n-am spus că va fi ușor. Dar corbii 
spun că te vei descurca. Trebuie să te descurci. Și 
așa vei face. 

Sam se uita la bilele care se mișcau înainte și 
înapoi. Clic, clic, clic. 

— Locul unde a plecat tata... a spus ea. Unde se 
află? 

— Tărmul de Est, a spus Helgi. Exact ca în 
poveștile străvechi. Acum, că e liber, Loki s-a dus 
pe docuri, unde speră să termine construcţia 
corăbiei Naglfar. 

Hearthstone a făcut: „Corabia unghiilor. Asta 


nu-i de bine.“ 

M-a luat cu frig... și cu rău de mare. 

Mi-am amintit că o vizitasem într-un vis. 
Stătusem pe puntea unei corăbii vikinge de 
mărimea unui portavion, construită din unghiile de 
la mâinile și picioarele morților. Loki mă avertizase 
că, la venirea Ragnaroku- lui, el va conduce 
corabia spre Asgard, va distruge zeii, le va fura 
ștrudelele și va provoca un haos generalizat. 

— Dacă Loki e liber, este deja prea târziu? am 
întrebat. Oare eliberarea lui nu este unul dintre 
lucrurile care anunţă începutul Ragnarokului? 

— Da și nu, a spus Helgi. 

Am așteptat. 

— Trebuie să aleg o variantă? 

— Eliberarea lui Loki contribuie la declanșarea 
Rag- narok-ului, a spus Helgi. Dar n-avem de unde 
ști că aceasta este ultima lui evadare. E posibil să-l 
aduceţi înapoi și să-l puneţi la loc în lanţuri, 
amânând astfel Ziua Judecăţii. 

— Cum am făcut cu Lupul Fenris, a mormăit 
Blitz. Floare la ureche. 

— Exact. 

Helgi a dat din cap entuziasmat. 

— Floare. 

— Eram sarcastic, a spus Blitz. Bănuiesc că e 
criză de sarcasm în Walhalla, așa cum e criză de 
frizeri pricepuți. 

Helgi s-a înroșit tot. 

— Ia vezi, piticule... 

A fost întrerupt de o chestie uriașă, maronie cu 
portocaliu, care s-a izbit de geam. 


Blitzen a căzut de pe scaun. Alex a sărit în sus și 
s-a prins de tavan, luând formă de veveriţă 
zburătoare. Sam s-a ridicat cu toporul în mână, 
gata de luptă. Eu m-am ascuns vitejește după 
biroul lui Helgi. Hearthstone a stat locului și doar 
s-a încruntat la veverița uriașă. 

„De ce?“ a făcut. 

— Totul e în regulă, ne-a asigurat Helgi. E doar 
Rata- tosk. 

Cuvintele lui n-aveau sens. Fusesem urmărit 
prin Arborele Lumii de rozătorul ăla monstruos. îi 
auzisem vocea  înfiorătoare, supărată. Nu era 
niciodată în regulă când își făcea apariţia. 

— Nu, serios, a insistat Helgi. Fereastra e 
izolată fonic și e rezistentă la veverițe. Bestiei îi 
place să mai treacă pe la mine și să mă necăjească. 

Am aruncat o privire pe deasupra biroului. 
Ratatosk lătra și cârâia, dar prin geam se auzea 
doar un murmur slab. Ne-a arătat colții și și-a 
apăsat obrazul de geam. 

Corbii n-au părut deranjaţi. S-au uitat spre ea 
vrând parcă să spună: „O, tu erai“, apoi au 
continuat să-și curețe penele cu ciocul. 

— Cum de-o suporţi? a întrebat Blitzen. Chestia 
aia... e mortală! 

Veveriţa și-a lipit gura de geam, arătând-ne 
dinţii și gingiile, apoi a lins fereastra. 

— Prefer să știu unde se află, a spus Helgi. 
Uneori pot să-mi dau seama ce se întâmplă în cele 
Nouă Lumi doar după nivelul de agitaţie al 
veveriței. 

Judecând după starea actuală a lui Ratatosk, am 


bănuit că în cele Nouă Lumi aveau să se întâmple 
lucruri grave. Ca să ne mai liniștească, Helgi s-a 
ridicat, a coborât jaluzelele și s-a așezat la loc. 

— Unde rămăsesem? a spus. A, da, la flori și 
sarcasm. 

Alex a coborât de pe tavan și și-a recăpătat 
forma obișnuită. Iși dăduse jos rochia de mireasă și 
era îmbrăcată din nou în vesta ei în carouri. Şi-a 
aranjat-o cu un aer relaxat, de parcă ar fi vrut să 
spună: „Da, asta am și vrut, să mă transform într-o 
veveriță zburătoare.“ 

Sam a lăsat jos toporul. 

— Helgi, în legătură cu misiunea asta... nici nu 
știu de unde să încep. Unde e ancorată corabia? 
Tărmul de Est ar putea fi în oricare dintre lumi. 

Managerul a ridicat mâinile a neputinţă. 

— Eu nu știu ce să-ți răspund, Samirah, dar 
Huginn și Muninn te vor informa. Du-te cu ei pe 
înălțimile din Walhalla. Lasă-i să-ţi arate gânduri și 
amintiri. 

Mie asta îmi suna a halucinație în care apare 
Darth Vader dintr-o peșteră învăluită în ceaţă. 

Nici Sam n-a părut prea încântată. 

— Dar, Helgi... 

— Nu ne târguim, a insistat managerul. Odin te- 
a ales. A ales întregul grup pentru că... 

S-a oprit brusc și și-a dus un deget la ureche. 
Nu-mi dădusem seama că Helgi purta cască, dar 
era clar că ascultă ceva. 

Ne-a aruncat o privire. 

— Scuze. Unde eram? A, da, voi cinci aţi fost 
prezenţi când Loki a evadat. Prin urmare, cu toţii 
veţi juca un rol în prinderea zeului proscris. 


— Am greșit, plătim, am murmurat. 

— Exact! a rânjit Helgi. Acum, că s-a rezolvat, 
va trebui să mă iertaţi. A avut loc un masacru la 
studioul de yoga și au nevoie de saltele curate. 


CAPITOLUL 55 


Margarete în formă de elfi 


După ce-am ieșit din birou, corbii au condus-o 
pe Sam spre o altă scară. Ne-a aruncat peste umăr 
o privire neliniștită, dar Helgi ne dăduse de înţeles 
cât se poate de limpede că noi, ceilalți, nu eram 
invitaţi. 

Alex s-a întors pe călcâie și a pornit în direcţia 
opusă. 

— Hei, am strigat. Unde...? 

S-a uitat în spate cu atâta furie în privire, că nu 
mi-am putut termina întrebarea. 

— Pe mai târziu, Magnus, a spus. Trebuie să... 

A făcut un gest ciudat cu mâinile. 

— Vorbim mai târziu. 

Am rămas cu Blitzen și Hearthstone, care se 
clătinau pe picioare. 

—  Vreţi să...? 

—  Dormim, a spus Blitzen. Te rog. Acuma. 

I-am dus înapoi în camera mea. Ne-am cuibărit 
cu toții pe iarba din mijlocul atriumului. Asta mi-a 
adus aminte de vremurile trecute, când dormeam 
în Grădina Publică, dar n-o să vă spun că eram 
nostalgic după perioada în care eram iară adăpost. 
Niciun om sănătos la cap nu devine nostalgic după 


viaţa trăită pe străzi. Totuși, așa cum am mai spus, 
era un trai mai liniștit decât să fii un strigoi 
războinic care urmărește zei evadați prin 


cele Nouă Lumi și poartă conversații serioase în 
timp ce o veveriță monstruoasă se schimonosește 
la fereastră. 

Hearthstone s-a culcat primul. S-a ghemuit, a 
oftat 


a 
ușor și a adormit imediat. In ciuda hainelor negre, 
când stătea nemișcat se integra perfect în iarbă. 
Poate că era vorba de un soi de camuflaj elfesc - o 
rămășiță a vremurilor când erau una cu natura. 

Blitz s-a sprijinit cu spatele de un copac și s-a 
uitat la Hearth cu îngrijorare. 

— Mâine mergem la Blitzen's Best, mi-a spus el. 
Redeschidem magazinul. Petrecem câteva 
săptămâni încercând să ne regrupăm și să 
revenim... la normal, ce-o mai fi însemnând și asta. 
înainte, ar trebui să mergem să găsim... 

Perspectiva de a ne confrunta din nou cu Loki 
era atât de descurajantă încât nici măcar n-a putut 
termina propoziţia. 

M-am simţit vinovat că nu mă gândisem la 
suferința lui Hearthstone în ultimele zile. Fusesem 
prea preocupat de tâmpenia de ciocan cu TV al lui 
Thor. 

— E o idee bună, am spus. I-a fost greu în 
Alfheim. 

Blitz și-a dus mâinile lângă locul în care fusese 
străpuns de Sabia Skofnung. 

— Da, mă îngrijorează lucrurile lăsate în coadă 


de pește de Hearth. 

— Mi-ar fi plăcut să-i fiu de mai mare ajutor, am 
spus. Să vă fiu amândurora. 

— Nu, puștiule. Uneori trebuie să te ajuţi singur. 
Hearth... are o gaură în inimă în formă de tată. N- 
ai ce face. 

— Tatăl lui nu va fi niciodată un tip de treabă. 

— Nu mai spune! Dar Hearth trebuie să accepte 
asta. Mai devreme sau mai târziu, va trebui să se 
întoarcă și să-l înfrunte... să-și recapete runa 
moștenire într-un fel sau altul. însă când și cum se 
va întâmpla asta... 

A ridicat din umeri neputincios. 

M-am gândit la unchiul Randolph. Când îţi dai 
seama că cineva este pierdut iremediabil - când e 
atât de malefic sau toxic sau când e atât de 
încăpățânat încât trebuie să accepţi că nu se va 
schimba niciodată? Câtă vreme să tot încerci să-l 
salvezi și când e momentul să renunti și să-l jelești 
ca și cum ar fi mort? 

Mie mi-era ușor să-i dau lui Hearthstone sfaturi 
cu privire la tatăl său. Tipul era mai mult decât 
oribil, însă la unchiul meu, din cauza căruia 
murisem, care îmi înjunghiase prietenul și îl 
eliberase pe zeul răului... nu eram încă pregătit să 
renunţ. 

Blitzen m-a bătut ușurel pe mână. 

— Orice s-ar întâmpla, puștiule, vom fi aici când 
vei avea nevoie de noi. Vom face ce trebuie și îl 
vom pune din nou pe Loki în lanţuri, chiar dacă va 
trebui să creez cu mâinile mele lanţurile alea. 

— Lanţurile făcute de tine ar fi mult mai la 
modă, am spus. 


Gura lui Blitz s-a strâmbat. 

— Da. Da, așa ar fi. Să nu te simţi vinovat, 
puștiule. Te-ai descurcat bine. 

Nu eram prea sigur. Ce reușisem? Aveam 
senzaţia că în ultimele șase zile nu făcusem altceva 
decât să reduc pagubele, să-mi ţin prietenii în 
viață, să minimizez efectele complotului lui Loki. 

M-am gândit ce-ar spune Samirah: „Ajunge, 
Mag- nus.“ Probabil mi-ar spune că-l ajutasem pe 
Amir. Că reușisem să-l vindec pe Blitzen. Că 
adusesem echipa de atac a lui Thor în bârlogul 
uriașilor pentru a recupera ciocanul. Că jucasem la 
bowling o partidă de dublu senzaţională alături de 
partenerul meu, elefantul african. 

Și, cu toate astea... Loki era liber. O rănise pe 
Sam. A d 
Ii zdrobise rău încrederea în sine. Și acum mai 
exista și riscul ca toate cele Nouă Lumi să fie 
cuprinse de haos. 

— Mă simt groaznic, Blitz, am recunoscut. Cu 
cât mă antrenez mai mult, cu cât dobândesc mai 
multe puteri... Mi se pare că problemele devin de 
zece ori mai mari și nu mă descurc. O să înceteze 
vreodată chestia asta? 

Blitz n-a răspuns. Işi lăsase capul în piept. 
Sforăia liniștit. 

L-am acoperit cu o pătură. Am stat multă vreme 
privind stelele printre crengile copacului și 
gândindu-mă la găurile din inimile oamenilor. 

M-am întrebat ce făcea Loki în momentul acela. 
în locul lui, aș fi pus la cale cea mai amplă acţiune 
de răzbunare care se pomenise vreodată în cele 
Nouă Lumi. Poate de aceea Vidar, zeul răzbunării, 


păruse atât de blând și liniștit. Ştia că nu-i nevoie 
de mare lucru pentru a declanșa o reacţie în lanţ 
de violență și moarte. O insultă. Un furt. Un lanţ 
rupt. Thiym și Thrynga purtaseră pică secole 
întregi. Fuseseră folosiți de Loki nu doar o dată, ci 
de două ori. lar acum erau morți. 

Nu-mi amintesc când am adormit. Când m-am 
trezit a doua zi dimineaţă, Blitz și Hearth nu mai 
erau. Un covor de margarete răsărise în locul în 
care dormise Hearthstone - poate că ăsta era felul 
lui de a zice: „La revedere, mulțumesc, ne vedem 
curând.“ încă mă simţeam deprimat. 

Am făcut un duș și m-am îmbrăcat. Până și 
spălatul dinţilor mi s-a părut ridicol de normal 
după ultimele zile. Mă pregăteam să mă duc să iau 
micul dejun când am observat un bileţel băgat pe 
sub ușă, cu scrisul elegant al lui Samirah: 

„Câteva idei. Thinking Cup? Voi fi acolo toată di- 
mineaţa.“ 

Am ieșit pe hol. îmi surâdea ideea de a ieși din 
Walhalla pentru o vreme. Voiam să vorbesc cu 
Sam. Voiam o cafea bună, de-a muritorilor. Voiam 
să stau la soare și să mănânc o brioșă cu mac și să 
mă prefac că nu sunt un einheijar care trebuie să 
prindă un zeu evadat. 

Apoi m-am uitat vizavi. 

Prima dată mai aveam de făcut un lucru greu și 
periculos. Trebuia să văd ce face Alex Fierro. 


Alex a deschis ușa și m-a întâmpinat cu un 
„Cară-te“ plin de veselie. 

Era mânjită cu lut umed pe faţă și pe mâini. Am 
aruncat o privire înăuntru și am văzut pe roata 
olarului proiectul la care lucra. 


— Frate... 

Am făcut un pas înăuntru. Dintr-un motiv sau 
altul, Alex nu m-a alungat. 

Oalele sparte fuseseră strânse. Rafturile erau 
pline cu oale și cupe noi, lăsate la uscat, 
neglazurate. Pe roată se afla o vază imensă, de 
aproape un metru, care arăta ca un trofeu. 

Am rânjit. 

— Pentru Sif? 

Alex a ridicat din umeri. 

— Da. Dacă iese bine. 

— E un cadou ironic sau serios? 

— Mă pui să aleg? Nu știu. Așa... așa mi-a venit. 
La început am urât-o. îmi aduce aminte de mama 
mea vitregă care face caz din orice și e mereu 
încordată. Dar... poate ar trebui să fiu mai 
îngăduitoare. 

Pe pat era rochia de mireasă auriu cu alb, încă 
stropită de sânge, cu tivul prăfuit, și cu pete de 
acid. însă Alex o netezise cu grijă, ca și cum ar fi 
meritat s-o păstreze. 


— Hm. Magnus, ai avut vreun motiv să treci pe 
la mine? 

— Da... 

îmi era greu să mă concentrez. Mă holbam la 
șirurile de vase perfect modelate. 

— Le-ai făcut pe toate azi-noapte? 

Am ridicat unul dintre ele. 

Alex mi l-a luat din mână. 

— Nu, nu te atinge de el, Magnus. Mulţumesc 
de întrebare, Magnus. Da, majoritatea le-am făcut 
azi-noapte. N-am putut dormi. Olăritul... mă face să 
mă simt mai bine. Ai de gând să-mi spui de ceai 


venit și să mă lași după aia în pace? 

— O să mă întâlnesc cu Sam în Boston. Am 
crezut... 

— C-o să vreau să vin cu tine? Nu, mulțumesc. 
Când Sam o să fie pregătită să stea de vorbă, știe 
unde mă găsește. 

Alex a pornit spre roată, a luat o racletă și a 
început să netezească părţile laterale ale vazei- 
trofeu. 

— Ești supărată pe ea. 

Alex a continuat să netezească. 

— E o vază impresionantă, am zis. Nu știu cum 
reușești să faci ceva așa de mare iară să se spargă. 
Am încercat și eu să lucrez la roată printr-a cincea, 
la ora de artă. Nu mi-a ieșit decât un bolovan 
strâmb. 

— Adică un autoportret? 

— Ha, ha. Zic doar că mi-ar plăcea să pot face și 
eu ceva atât de mișto. 

Nu mi-a răspuns. Poate pentru că nu-i lăsasem 
prea mult loc pentru o insultă spirituală. 

în cele din urmă, Alex a ridicat prudentă 
privirea. 

— Tu vindeci oameni, Magnus. Tatăl tău este un 
zeu folositor. Radiezi de... bucurie, bunătate și 
prietenie. Nu-i destul de mișto pentru tine? 

— Nu mi s-a mai spus niciodată că radiez de 
bucurie. 

— O, haide. Te prefaci că ești dur și sarcastic și 
mai știu eu ce, dar ești un sentimental. Și, ca să-ţi 
răspund la întrebare, da, sunt supărată pe Sam. 
Dacă nu-și schimbă atitudinea, nu sunt sigură că o 
pot învăţa. 


— Să... îi ţină piept lui Loki? 

Alex a luat un bot de lut și l-a strâns. 

— Secretul e că trebuie să te simţi confortabil 
cu schimbarea Tot timpul. Puterea lui Loki trebuie 
să devină puterea ta. 

— Ca tatuajul tău. 

Alex a ridicat din umeri. 

— Lutul poate fi modelat și remodelat la 
nesfârșit, dar dacă devine prea uscat, se 
întărește... și-atunci nu mai ai ce să-i faci. Când se 
întâmplă asta, ai face bine să te asiguri că are 
forma pe care ţi-o dorești, pentru totdeauna. 

— Ce spui tu e că Sam nu se poate schimba. 

— Nu știu dacă poate sau dacă vrea. Dar de un 
lucru sunt sigură: dacă nu mă lasă s-o învăţ cum 
să-i ţină piept lui Loki, dacă nici măcar nu încearcă 
- atunci data viitoare când ne vom confrunta cu el, 
vom muri cu toții. 

Am tras scurt aer în piept. 

— Bun, mi-au prins bine îmbărbătările tale. Ne 
vedem la cină diseară. 

Când am ajuns la ușă, Alex m-a întrebat: 

— Cum de-ai știut? 

M-am întors. 

— Ce să știu? 

— Când ai venit la ușă, mi-ai zis „frate“. De 
unde ai știut că sunt de gen masculin? 

Am căzut pe gânduri. La început, m-am întrebat 
dacă nu fusese un cuvânt aruncat la întâmplare - 
un „frate“ care nu ţine seama de gen. însă cu cât 
mă gândeam mai mult la asta, cu atât îmi dădeam 
seama că într-ade- văr mă prinsesem că Alex era 


de gen masculin. Sau, mai degrabă, că fusese de 
gen masculin. Acum, după ce stătuserăm de vorbă 
câteva minute, cu siguranţă arăta de gen feminin. 
Dar habar n-aveam cum îmi dădusem seama. 

— Aşa sunt eu, mai perspicace. 

Alex a pufnit. 

— Ce să zic! 

— Dar acum ești fată. 

A ezitat. 

— Da. 

— Interesant. 

— Poți pleca acum. 

— Îmi faci un trofeu pentru perspicacitate? 

A ridicat un ciob și l-a aruncat spre mine. 

Am închis ușa chiar când ciobul s-a izbit de ea și 
s-a spart. 


a 


CAPITOLUL. 56 


Să mai încercăm o dată chestia asta 
cu „Intâlnitul la cafea“ 


După numărul de căni goale, era limpede că 
Sam era la al treilea espresso. 

Nu era indicat să te apropii de o walkirie 
înarmată, cu trei espresso-uri în sânge, dar m-am 
îndreptat încet spre ea și m-am așezat. Nu s-a uitat 
la mine. Era concentrată asupra celor două pene 
de corb din faţa ei. Bătea vântul. Hijabul verde i se 
unduia în jurul feţei ca valurile ce se sparg de mal, 
dar cele două pene de corb nici nu se mișcau. 

— Hei, a spus ea. 

Suna mult mai prietenos decât „cară-te“. Sam 
era foarte diferită de Alex, dar aveau ceva 
asemănător în privire - o senzaţie de pericol 
iminent. Nu mi-era ușor să mă gândesc că 
moștenirea lui Loki ducea o luptă în cele două 
prietene ale mele, încercând să preia controlul. 

— Ai pene, am remarcat. 

A atins-o pe cea din stânga. 

— E o amintire. lar asta - a lovit-o ușurel cu 
degetul pe cea din dreapta - e un gând. Corbii nu 
vorbesc. Te privesc și te lasă să le mângâi penajul 
până când cad penele potrivite. 


— Şi ce înseamnă? 
— Asta, amintirea... 


Sam și-a trecut degetul de-a lungul penei. 

— E ceva ancestral. De la strămoșul meu 
îndepărtat, Ahmad Ibn Fadlan Ibn al-Abbas. 

— Tipul care a călătorit cu vikingii. 

Sam a încuviințat din cap. 

— Când am luat pana, am putut vedea călătoria 
de parcă aș fi fost acolo. Am aflat o mulţime de 
lucruri despre care n-a scris niciodată - lucruri 
despre care nu credea că aveau să dea bine la 
curtea califului din Bagdad. 

— A văzut zei scandinavi? mi-am dat cu 
presupusul. Walkirii? Uriași? 

— Da, și nu numai. A auzit și legende despre 
corabia Naglfar. Locul unde e trasă, pe Tărmul de 
Est, se află la graniţa dintre Jotunheim și Niflheim - 
cea mai sălbatică și mai izolată parte din toate 
lumile. Este complet inaccesibilă, blocată în 
gheaţă, cu excepţia unei singure zile din an - 
solstițiul de vară. 

— înseamnă că atunci intenţionează Loki să 
ridice ancora. 

— Iar noi va trebui să fim acolo pentru a-l opri. 

Mi-ar fi plăcut un espresso, dar inima îmi bătea 
atât de repede încât mă îndoiam că aveam nevoie. 

— Şi ce facem acum? Așteptăm să vină vara? 

— O să dureze ceva până să-i dăm de urmă. Și 
înainte de plecare va trebui să ne pregătim, să ne 
antrenăm, să ne asigurăm că-l putem învinge. 

Mi-am amintit ce-mi spusese Alex: „Nu sunt 


sigură că o pot învăţa.“ 

— Așa vom face. 

M-am străduit să par încrezător. 

— Ce ţi-a spus a doua pană? 

— E un gând, a spus Samirah. Un plan de a 
merge mai departe. Ca să ajungem pe Țărmul de 
Est, va trebui să navigăm printre cele mai 
îndepărtate ramuri ale Arborelui Lumii, prin 
vechile ținuturi vikinge. Acolo e cea mai puternică 
magie a uriașilor și vom găsi culoarul marin spre 
locul unde a acostat Naglfar. 

— Vechile ţinuturi vikinge. 

Am simţit furnicături în degete. Nu eram sigur 
dacă era vorba de entuziasm sau de teamă. 

— Scandinavia? Sunt sigur că există zboruri din 
Logan. 

Sam a clătinat din cap. 

— Va trebui să pornim pe mare, Magnus. Așa 
cum au venit vikingii aici. Așa cum nu se poate 
intra în Alfheim decât pe calea aerului, nu putem 
ajunge la graniţa sălbatică cu Tărmul de Est decât 
prin apă sărată și gheaţă. 

— Bine, am spus. Pentru că nimic nu-i ușor, 
niciodată. 

— Nu, nu este. 

Tonul ei distras, neliniștit, m-a făcut să-mi dau 
seama că eram cam insensibil. Sam se confrunta și 
cu alte probleme, nu doar cu maleficul de taică- 
său. 

— Cum e Amir? am întrebat. 

A reușit să schițeze un zâmbet. Hijabul îi fâlfâia 


în bătaia vântului, arătând ba ca niște valuri, ba ca 
un câmp cu iarbă mătăsoasă. 

— E foarte bine, a spus. Mă acceptă. Nu vrea să 
anuleze logodna. Ai avut dreptate, Magnus. E mult 
mai puternic decât am crezut. 

— Grozav. Și bunicii tăi, tatăl lui? 

Samirah a râs cu amărăciune. 

— Păi nu le putem avea pe toate. Nu-și amintesc 
nimic de vizitele lui Loki. Știu că Amir și cu mine 
ne-am împăcat. Deocamdată, totul e bine. Am 
reînceput să inventez motive pentru care trebuie 
să plec în mijlocul orei sau după școală. Am multe 
„ore de pregătire“. 

A desenat ghilimele în aer. 

Mi-am amintit ce obosită arăta când o 
întâlnisem în urmă cu șase zile. Acum părea și mai 
obosită. 

— Ceva bun tot o să se întâmple, Sam, i-am 
spus. Prea te epuizezi. 

— Știu. 

Și-a pus mâna peste pana care reprezenta 
gândul. 

— l-am promis lui Amir că, după ce-l prindem 
pe Loki, după ce mă asigur că opresc venirea 
Ragnarokului, cel puţin deocamdată, o să renunt. 

—  Renunțţi ? 

— Mă retrag din rândul walkiriilor. O să mă 
dedic facultăţii, orelor de pilotaj și... căsniciei, 
desigur. La optsprezece ani, așa cum ne-am 
propus. 

A roșit ca o... ei bine, ca o mireasă. 

Am încercat să ignor senzaţia de gol în piept. 


— Asta îţi dorești? 

— E alegerea mea. Amir e de acord. 

— Walkiriile își pot da demisia? 

— Desigur. Nu-i ca și cum ai fi... ah... 

„Einheijar“, asta voise să spună. Eu faceam 
parte dintre cei renăscuțţi. Puteam călători în toate 
lumile. Aveam o putere și o rezistenţă uimitoare. 
Dar n-aveam să mai fiu niciodată un om normal. 
Rămâneam așa cum eram, de aceeași vârstă 
pentru totdeauna - sau până la Ragnarok, dacă 
venea. (S-ar putea să existe anumite restricții. 
Citiţi contractul de service pentru mai multe 
detalii.) 

— Magnus, știu că eu te-am adus în viaţa asta 
de apoi, a spus. Nu e corect să te părăsesc, dar... 

— Hei. 

I-am atins mâna doar pentru o secundă. Ştiam 
că lui Sam nu-i plăcea, dar ea și verișoara 
Annabeth îmi erau apropiate ca niște surori. 

— Samirah, tot ce-mi doresc e să fii fericită. Și, 
știi tu, ar fi frumos dacă am reuși să împiedicăm să 
dispară în flăcări cele Nouă Lumi înainte să pleci. 

A râs. 

— Bine, Magnus. S-a făcut. Avem nevoie de o 
corabie. De fapt, avem nevoie de multe lucruri. 

— Da. 

Deja parcă simţeam în gât sarea și gheaţa. Mi- 
am amintit de întâlnirea din ianuarie cu zeița 
mării, Ran - care mă avertizase că aș putea avea 
probleme dacă aș călători din nou pe mare. 

— Mai întâi avem nevoie de sfaturi, am spus. 
Despre cum să navigam pe ape magice, cum să ne 


batem cu monștri marini ciudaţi și cum să nu 
pierim uciși de mâna unor zei marini furioși. Oricât 
de ciudat ar părea, știu exact cu cine trebuie să 
stăm de vorbă. 

— Cu verișoara ta, a presupus Sam. 

— Da, am spus. Cu Annabeth. 


A 


CAPITOLUL 57 


E timpul să ni se întoarcă niște favoruri 


Mesajele și sunatul n-au funcţionat, așa că am 
trimis un corb. 

Când i-am spus lui T.J. că nu reușeam să dau de 
vară-mea, s-a uitat la mine ca la un tâmpit. 

— Trimite o pasăre, Magnus. 

Prost mai eram. Petrecusem luni de zile în 
Walhalla iară să-mi dau seama că puteam să 
închiriez un corb, să-i leg un mesaj de picior și să-l 
trimit să găsească pe oricine în cele Nouă Lumi. 
Toată povestea parcă era desprinsă din Urzeala 
Tronurilor, dar nu conta. Funcţiona. 

Corbul s-a întors repede cu răspunsul lui 
Annabeth. 

Ne-am înţeles să luăm trenul și ne-am întâlnit la 
jumătatea distanţei dintre Boston și Manhattan, în 
New London, Connecticut. Annabeth a ajuns 
înaintea mea și m-a așteptat pe peron, în blugi, 
sandale și cu un tricou violet cu mâneci lungi, pe 
care erau o coroană de lauri și Uterele SPQR: 
UNRĂLV, 


XLIV SPQR este acronimul expresiei din limba 
latină Senatus Populusque Romanus, care se 
traduce prin „Senatul și poporul roman“. UNR 


M-a îmbrățișat până mi-au ieșit ochii din cap ca 
lui Thrynga. 

— Sunt așa de ușurată, mi-a spus. Nu m-am 
gândit niciodată că m-aș putea bucura să văd un 
corb la fereastră, dar... Ești bine? 

— Da, da. 

A trebuit să-mi înăbuș un râs nervos, pentru că 
bine era un cuvânt nepotrivit pentru a descrie cum 
mă simțeam. De asemenea, era evident că nici 
Annabeth nu era bine. Ochii ei cenușii păreau triști 
și obosiţi, nu ca norii de furtună, ci, mai degrabă, 
ca un val de ceaţă ce nu se ridică. 

— Sunt multe de zis, am spus. Hai să mâncăm 
de prânz. 

Ne-am așezat la o masă de pe terasa cafenelei 
Muddy Waters*'". Am presupus că locul fusese 
botezat astfel după celebrul muzician de blues, dar 
suna cam ameninţător ţinând cont de apele pe care 
mă pregăteam să navighez. Annabeth și cu mine 
ne-am așezat la soare, am comandat Coca Cola și 
cheeseburgeri și ne-am uitat la bărcile cu vele care 
se îndreptau spre estuarul Long Island. 

— A fost nebunie la New York, a spus Annabeth. 
Am crezut că au căzut comunicațiile doar pentru 
semizei... adică pentru ai mei, semizeii greci și 
romani, însă mi-am dat seama că n-am mai primit 
vești nici de la tine. îmi pare rău că nu mi-a picat 


este, probabil, un acronim pentru Universitatea din 
Roma, locul spre care au pornit Percy și Annabeth 
la sfârșitul cărţii ultimului volum din seria Eroii din 
Olimp de Rick Riordan, în care apare Annabeth 
Chase. 

XLV Ape tulburi. 


fisa mai devreme. 

— Stai, de ce nu se mai poate comunica? 

Annabeth a bătut în masă cu dinţii furculiţei. 
Părul blond îi atârna pe umeri. Cred că și-l lăsase 
să crească. Lumina se reflecta în el într-un fel care 
îmi amintea de Sif... dar am încercat să-mi scot din 
minte gândul ăsta. 

Ştiam că Annabeth ar fi distrus pe oricine ar fi 
îndrăznit s-o numească „trofeu“. 

— Suntem în plină criză, a spus Annabeth. Unul 
dintre zei a revenit pe pământ ca om. Nenorociţii 
de împărați romani s-au întors și fac probleme. 

— Aha, ca de obicei. 

A râs. 

— Da. Romanii ăștia malefici au găsit o 
modalitate de a da peste cap comunicațiile dintre 
semizei. Nu doar pe cele magice, ci și telefoanele 
mobile, Wi-Fi-ul, pe toate. Mă și mir că a ajuns la 
mine corbul pe care l-ai trimis. Aș fi venit mai de 
mult până în Boston să văd ce mai faci, dar... 

A ridicat neputincioasă din umeri. 

— Am fost ocupată. 

— Te înţeleg perfect, am spus. Probabil că n-ar fi 
trebuit să te deranjez. Ai și-așa destule pe cap... 

S-a întins peste masă și mi-a luat mâna. 

— Glumești? Vreau să te ajut. Care-i treaba? 

Mi-a prins tare bine să-i povestesc totul. Mi-am 
amintit cât de ciudat fusese primul nostru schimb 
de informaţii - ea cu zeii greci, eu cu cei 
scandinavi. La sfârșitul acelei zile plecaserăm 
amândoi cu senzaţia că ne supra- încărcaserăm 
bateriile și ne lichefiaserăm creierele. 


Măcar acum aveam un numitor comun de la 
care puteam porni. Sigur, situaţia era în continuare 
de un ridicol nebun. Dacă m-aș fi gândit prea mult 
la asta, aș fi început să chicotesc ca un ţicnit. Dar 
puteam să-i spun lui Annabeth ce probleme aveam 
fără să-mi fac griji că n-avea să mă creadă. Mi-am 
dat seama că probabil Sam se bucura enorm că 
putea să-i spună adevărul lui Amir. 

I-am povestit lui Annabeth despre evadarea lui 
Loki și despre ideea lui Sam de a-i da de urmă - 
despre un port îngheţat aflat la granița cea mai 
îndepărtată dintre Jotunheim și Niflheim (sau 
Scandinavia, depinde peste care dădeam prima 
dată). 

— O călătorie cu barca, a spus. O, doamne. Ce 
amintiri neplăcute am. 

— Da. Mi-am amintit ce mi-ai spus despre 
călătoria spre Grecia și... da. 

N-am vrut să mai aduc vorba despre toate 
detaliile oribile. Plânsese când îmi povestise ce 
păţise în timpul călătoriei, mai ales când venise 
vorba despre căderea ei și a iubitului ei, Percy, 
într-o lume subterană numită Tartar. 

— Uite ce e, am spus, nu vreau să pun presiune 
pe tine. M-am gândit că... nu știu... poate ai ceva 
idei, sugestii. 

în gară a intrat huruind un tren. Priveliștea cu 
golful mi-a pâlpâit în faţa ochilor, ca un film pe rolă 
descentrat. 

— Zici că ai probleme cu zeii mării, a spus 
Annabeth. 

— Da, Ran... o doamnă care are o plasă. Cred 
că și 


à 
soțul ei mă urăște acum. II cheamă Aegir. 

Annabeth și-a lovit ușurel fruntea cu degetele. 

— Am nevoie de mai mult spațiu de stocare 
pentru toate numele astea. Bine, nu înțeleg care-i 
treaba cu zeii ăştia ai mării. Cei scandinavi sunt în 
nord și Poseidon în sud, sau își împart cumva 
timpul...? 

Mi-am amintit de un desen ¿mimat vechi cu 
niște câini ciobănești care își perforau cartonașele 
de pontaj când intrau în tura de pază, rolul lor fiind 
să păzească de lupi turma. M-am întrebat dacă și 
zeii aveau astfel de cartonașe sau dacă lucrau cu 
toţii de acasă. Puteau zeii să lucreze de-acasă? 

— Nu știu, am recunoscut. Dar mi-ar plăcea să 
nu mi se înece toţi prietenii într-un tsunami de 
îndată ce plecăm din Boston. 

— Darai ceva timp la dispoziţie? 

— Până la vară, am spus. Nu putem pleca atâta 
vreme cât marea e îngheţată. 

— Bun. Până atunci terminăm școala, în sfârșit 
absolvim. 

— Eu nu merg la școală. O... Când zici noi te 
referi la tine și la prietenul tău? 

— Exact. Asta dacă termină semestrul și ia note 
bune la teste, dacă afurisiții de împărați romani nu 
ne omoară pe toţi și nu distrug lumea... 

— Da. Loki s-ar enerva teribil dacă împărații 
romani ar distruge lumea înainte de Ragnarok. 

— Ar trebui să avem destul timp ca să vă 
ajutăm sau măcar să facem schimb de informaţii, 
poate chiar să ni se întoarcă niște favoruri. 

— Aăă, ce favoruri? 


Annabeth a zâmbit. 

— Eu nu cunosc bine oceanul, însă prietenul 
meu îl cunoaște. Cred că a venit timpul să faci 
cunoștință cu Percy. 


Glosar 


AEGIR - stăpânul valurilor; 

AESIR - zei ai războiului, apropiaţi de oameni; 

ALICARL - grăsan în scandinavă; 

ARĂTARE - creatură puternică, strigoi, căreia îi 
place să colecţioneze arme; 

ARGR - neomenesc în scandinavă; 

AUR ROȘU - moneda din Asgard și Walhalla; 

BERSERKER - războinic norvegian încercat în lupte 
și considerat invulnerabil; 

BIFROST - podul-curcubeu care duce din Asgard în 
Midgard; 

BILSKIRNIR - crăpătura luminoasă, palatul lui Thor 
și al lui Sif; 

BINT - fiică în arabă; 

BRUNNMIGI - fiinţă care urinează în puțuri; 

COPACUL LAERADR - copacul din mijlocul Sălii de 
ospeţe a celor uciși din Walhalla, unde trăiesc 
animale nemuritoare care au îndatoriri 
specifice; 

DRAUGR - strigoi scandinav; 

EINHERJARI - mari eroi care au murit cu vitejie pe 


pământ; soldaţi în armata veșnică lui Odin; se 
antrenează în Walhalla pentru Ragnarok, când 
cei mai viteji i se vor alătura lui Odin împotriva 
lui Loki și a uriașilor în bătălia de la sfârșitul 
lumii; 

FOLKVANGER - viața de apoi a eroilor uciși care fac 
parte din tribul Vanir, peste care domnește zeița 
Freya; 

FREY - zeul primăverii și al verii; al soarelui, ploii și 
recoltei; al abundenței și fertilităţii, al creșterii 
și vitalității. Frey este fratele geamăn al lui 
Freya și, asemenea surorii lui, este asociat cu 
frumuseţea supremă. Domnește în Alfheim; 

FREYA - zeița dragostei; sora geamănă a lui Frey; 
domnește peste Folkvanger; 

FRIGG - zeița căsătoriei și a maternității; soţia lui 
Odin și regina Asgardului; mama lui Balder și a 
lui Hod; 

GAMALOST - brânză maturată; 

GINNUNGAGAP - vidul primordial; ceaţă care 
maschează apariţiile; 

GJLLAR - cornul lui Heimdall; 

GRUMĂJER - plasă de zale de la baza coifului, 
menită să protejeze gâtul; 

HEIMDALL - zeul vigilenței și paznicul podului 
Bifrost, calea de acces spre Asgard; 

HEL - zeița celor care au avut parte de o moarte 
dezonorantă; s-a născut din relaţia lui Loki cu o 
uriașă; 

HELHEIM - lumea subpământeană, unde domnește 
Hei, și care este locuită de cei care au murit de 
slăbiciune, de bătrâneţe sau boală; 


HUGINN ȘI MUNINN - corbii lui Odin, ale căror nume 
înseamnă gândire, respectiv memorie; 

HULDRĂ - nimfa domesticită a pădurii; 

HUSVAETTR - spirit al casei; 

JORMUNGAND - șarpele lumii, născut din relaţia lui 
Loki cu o uriașă; corpul său e atât de lung, încât 
înfășoară întreg pământul; 

JOTUN - uriaș; 

KENNING - poreclă vikingă; 

LINDWORM - dragon înfricoșător de mărimea și 

greutatea unui tir, care are doar două labe în faţă 

și aripi maro de liliac, prea mici pentru a putea 
zbura bine cu ele; LOKI - zeul intrigilor, magiei și 
vicleniei; fiul a doi uriași; expert în magie și în 
schimbarea înfățișării. In raport cu zeii din Asgard 
și cu oamenii este când rău intenţionat, când eroic. 

Din pricina rolului jucat în moartea lui Balder, 

Odin l-a înlănţțuit de trei bolovani uriași, cu un 

șarpe veninos încolăcit deasupra capului. Din când 

în când, veninul șarpelui îi rănește lui Loki faţa, iar 
zvârcoliturile lui sunt cauza cutremurelor; 

LUPUL FENRIS - lup invulnerabil născut din relaţia 
lui Loki cu o uriașă; puterea sa extraordinară îi 
sperie chiar și pe zei, care-l ţin legat de o 
stâncă pe o insulă. De Ragnarok, se va elibera; 

MAGNI ȘI MODI - fiii preferaţi ai lui Thor, 
predestinaţi să supravieţuiască Ragnarokului; 

MEINFRETR - pârţ împuţit; 

MIMIR - zeu din tribul Aesir. El și Honir au făcut 
schimb de lumi cu zeii Frey și Njord din tribul 
Vanir la sfârșitul războiului dintre Aesir și Vanir. 
Când cei din tribul Vanir au fost nemulțumiți de 


sfaturile lui, i-au tăiat capul și i l-au trimis lui 
Odin. Odin i-a pus capul într-o fântână magică, 
unde apa l-a readus la viaţă, și Mimir a absorbit 
toată cunoașterea din arborele lumii; 

MJOLNIR - ciocanul lui Thor; 

MORGEN-GIFU - dar de dimineaţă; cadou pentru 
mireasă de la mire, oferit în dimineaţa de după 
consumarea căsătoriei. Aparține miresei, dar e 
păstrat de familia mirelui; 

MUNDR - zestre; dar din partea ginerelui către tatăl 
miresei; 

MUSPELL - foc; 

NAGLFAR - Corabia unghiilor; 

NOKK - nix, spirit de apă; 

NORNE - trei surori care controlează destinele 
zeilor și oamenilor; 

ODIN - tatăl suprem și rege al zeilor; zeul 
războiului și morţii, dar și al poeziei și 
înțelepciunii. Și-a dat un ochi pentru o gură de 
apă din fântâna înţelepciunii și astfel a devenit 
posesorul unei cunoașteri fără pereche. Din 
tronul său din Asgard poate vedea toate cele 
nouă lumi; când nu stă în sala tronului, locuiește 
în Walhalla, alături de cei mai curajoși dintre cei 
uciși în luptă; 

OSTARA - prima zi de primăvară; 

OTHALA - moștenire; 

RAGNAROK - ziua judecății, când cei mai viteji dintre 
ein- herjari i se vor alătura lui Odin împotriva lui 
Loki și a uriașilor în bătălia de la sfârșitul lumii; 

RAN - zeița mării; soţia lui Aegir; 

RATATOSK - veverița invulnerabilă care aleargă 


mereu în sus și-n jos prin Arborele lumii, 
transmițând insultele pe care și le adresează 
vulturul care trăiește în vârful arborelui și 
Nidhogg, dragonul care trăiește la rădăcina 
acestuia; 

SAEHRIMNIR - fiara magică din Walhalla; în fiecare 
zi, este ucisă și gătită pentru cină și învie la loc 
a doua zi dimineaţa; își schimbă gustul în 
funcție de dorinţele celui care ia masa; 

SIF - zeița pământului; mama lui Uller, copil din 
prima căsnicie; Thor este al doilea său soț; 
scorușul este copacul ei sacru; 

SLEIPNIR - armăsarul cu opt picioare al lui Odin; 
numai Odin îl poate chema; este unul dintre 
copiii lui Loki; 

SUMARBRANDER - Sabia verii; 

THINGVELLIR - câmpia adunării; 

THOR - zeul tunetului; fiul lui Odin. Furtunile cu 
tunete sunt efectele pământești ale plimbărilor 
lui Thor pe cer în puternicele sale care, iar 
fulgerele apar când își aruncă ciocanul, pe 
Mjolnir; 

THRYM - regele uriașilor; 

TUMUL - mormântul unei arătări; 

TYR - zeul curajului, al legii și al duelului; lupul 
Fenris i-a smuls o mână când a fost legat de 
către zei; 

ULLER - zeul încălțămintei de iarnă și al tirului cu 

arcul; URNES - simbol al schimbării și flexibilităţii, 

ce constă în doi șerpi înlănţuiţi; uneori e folosit ca 
simbol al lui Loki; 

UTGARD-LOKI - cel mai puternic vrăjitor din 


Jotunheim; regele uriașilor munteni; 

VALA - clarvăzător; 

VANIR - zei ai naturii; apropiaţi de elfi; 

VIDAR - zeul răzbunării; numit și Cel Tăcut; 

WALHALLA - paradisul războinicilor aflaţi în slujba 
lui Odin; 

WALKIRII - slujitoarele lui Odin, care decid care 
dintre eroii uciși ajunge în Walhalla; 

WERGILD - plata în sânge; 

YGGDRASIL. - Arborele lumii; 

ZUHR - rugăciunea de la amiază în limba arabă. 

CELE NOUĂ LUMI 


ASGARD - ţinutul tribului Aesir 
VANAHEIM - ţinutul tribului Vanir 
ALFHEIM - ţinutul elfilor luminii 
MIDGARD - ţinutul oamenilor 
JOTUNHEIM - ţinutul uriașilor 
NIDAVELLIR - ţinutul piticilor 
NIFLHEIM - ţinutul gheții, al ceții și al negurii 


MUSPELHEIM - ţinutul uriașilor de foc și al 
demonilor 


HELHEIM - ţinutul lui Hei și al morților care au 
avut 


o moarte dezonorantă 


Rune (în ordinea apariţiei) 


FEHU - runa lui Frey 


r 


OTHALA - moştenire 


2 


DAGAZ - începuturi noi, transformări 


URUZ - bou 


h 


GEBO - dar 

THURISAZ - runa lui Thor 


N 


HAGALAZ - grindină 


-L 


EHwAZ - cal, transport 


Ea 


ISA - gheață 

săâ.zică „Dă herrri ne mie ideea n cata sita sia aaa 127 


16. Hearthstone dă frâuliber vitei........ interioare 
138 
17. Unchiul Randolph ajunge în capul listei 
mele: cu TICalOSI; ince eee tată modic d ee a ela 143 


18. Trebuie să învăţ multe, da' mult 

mai multe înjurături în limbajul semnelor. .152 
19. Ar trebui să mă neliniștească faptul 

că pilotul se roagă?............cmee eee eee eeeee 160 
20. în caz de posedare demonică, vă rugăm să 

urmați semnele luminoase până la 


cea mai apropiată ieșire... eee eee 170 
21. Vagabonzii vor fi împușcați, 

apoi arestaţi și împușcați din nou............... 179 
22. E aproape sigur că tatăl lui Hearthstone 

e un extraterestru care răpește vaci........... 187 


23. Da, cu siguranţă cealaltă mașină e un OZN 
193 

24. O, voiai să respiri? Mai scoate trei galbeni 
202 

25. Hearthstone? Mai degrabă Hearthhoţul. 


Nu žic bihe? p teii fidea i og ie a 209 
26. Omorâm toți PESTI 4 ies aa comiterea aa eat 215 
27. Dă-mi drumul imediat, 

că, de nu, te fac miliardar... 224 
28. Iar dacă comandaţi acum, 

primiţi și acest inel blestemat!................... 232 
29- NPKK; INDIRIE sa aaa parte aiian oA E 244 
30. Undeva, dincolo de curcubeu, 

se întâmplă chestii aiurea de tot................. 253 
31. Heimdall își face selfie 

cu literalmente toată lumea..............c.cei.. 267 
32. Godzilla îmi trimite un mesaj important...278 
33. Pauză de falafel? Da, mulţumesc.............. 285 


34. în vizită la mausoleul meu preferat.......... 293 


35. Avem o mică problemă... eee 301 
36. Cum să rezolvi problemele 

într-o manieră extremă... nenea 312 
37. Frigărui cu carne la flacără... 317 
38. Nu veţi ghici în vecii vecilor parola lui Blitzen 
... 328 


39. Elvis a părăsit geanta de bowling............. 335 
40. Micul Billy a căpătat ce merita................. 343 
41. Când ai dubii, transformă-te 

într-o insectă pişcătoare..........ss.seesesseseesee 355 


42. Sau strălucește puternic. Merge și-așa.....364 
43. Folosești mereu cuvântul ajutor. Nu cred 


că înseamnă ce crezi tu că înseamnă......... 371 
44. Primim rune și cupoane... eee 380 
45. Niciodată codiţele împletite 

n-au arătat atât de înspăimântător............. 389 


46. Mireasa și/sau asasinul își fac apariţia.....398 
47. Mă pregătesc pentru lupta de pomină...... 405 


48. Toată lumea urcă la bordul rapidului 
Cheesy Gordita, si ceace ce ine ca ati n tati ea 415 


50. Doriţi o otravă răcoritoare în față, 
domnule? .... 433 


51. Paranoia, veche prietenă............0000000100000 443 
52. Unchiul meu e acompaniat de un cor....... 451 
53. E timpul ciocanului! 

(Cineva trebuia s-o spună)... eee 460 
54. Veveriţele din fereastră 

pot fi mai mari decât par... eee 471 
55. Margarete în formă de elfi... 480 
56. Să mai încercăm o dată chestia asta 

cu „întâlnitul la cafea“... eee 488 


57. E timpul să ni se întoarcă niște favoruri...493 


Glosa e aceata ata eee a O fact au ate te 498 
Rune (în ordinea apariției)... eee eeeeeeee 504 


Jason, Piper și Leo sunt colegi la 
Școala din Sălbăticie, un loc pentru 
copiii cu probleme. Iar necazurile se ţin scai de 
ei, 
mai ales după ce descoperă că sunt odraslele 
unora dintre cei mai puternici zei. 


RICK RIORDAN 

Dă pagina și citește un fragment din 
Eroii Olimpului I: Eroul pierdut, de Rick 
Riordan. 


CAPITOLUL. 1 


Jason 


Ziua lui Jason fusese groaznică chiar și până să 
fie electrocutat. 

S-a trezit pe bancheta din spate a unui autobuz 
școlar, fără să știe unde se afla, ţinând de mână o 
fată necunoscută. Asta nu era neapărat groaznic. 
Fata era drăguță, dar el nu-și dădea seama cine 
era sau ce căuta acolo. S-a ridicat și s-a frecat la 
ochi, încercând să se concentreze. 

Zeci de copii erau tolăniţi pe locurile din faţă, 
ascultau muzică la iPod-uri, discutau sau dormeau. 
Toţi păreau de vârsta lui... Cincisprezece? 
Șaisprezece ani? Bine, asta era înfricoșător. Nu 
știa câţi ani are. 

Autocarul huruia pe un drum accidentat. 
Dincolo de geamul autocarului se întindea deșertul 
sub cerul de un albastru strălucitor. Jason era 
destul de sigur că nu locuia în deșert. A încercat 
din nou să se concentreze... ultimul lucru pe care 
și-l amintea... 

Fata l-a strâns de mână. 

— Jason, ești bine? 

Era îmbrăcată cu blugi decoloraţi, bocanci și o 


jachetă sport de lână. Avea părul ciocolatiu tuns 
inegal și șuvițe subţiri împletite pe laterale. Era 
nemachiată, de parcă încerca să nu atragă atenţia 
asupra ei, dar degeaba. Era foarte drăguță. Ochii 
ei păreau să-și schimbe culoarea ca un caleidoscop 
- căprui, albaștri și verzi. 

Jason și-a tras mâna. 

— Aăă, nu știu... 

De pe locurile din faţă ale autobuzului, un 
profesor a strigat: 

— Bine, frumușeilor, atenţie la mine! 

Tipul era antrenor, fără îndoială. Şapca de 
baseball trasă bine pe cap, abia lăsând să i se vadă 
ochii mici și ameninţători. Avea un barbișon 
discret și o mutră acră, de parcă ar fi mâncat ceva 
mucegăit. Braţele vânjoase și pieptul umflat forțau 
cusăturile tricoului portoca- liu-deschis. Pantalonii 
de nailon și pantofii Nike erau de un alb imaculat. 
La gât îi atârna un fluier, iar la centură avea un 
megafon. Ar fi părut înfricoșător dacă n-ar fi avut 
un metru jumate înălțime. Când s-a ridicat, unul 
dintre elevi a strigat: „Ridicaţi-vă, domnule an- 
trenor Hedge!“ 

— Te-am auzit! 

Antrenorul l-a căutat cu privirea pe nesimțţit. 
Apoi ochii i s-au fixat pe Jason și s-a încruntat și 
mai tare. 

Jason a simțit fiori pe șira spinării. Era sigur că 
antrenorul știa că n-are ce căuta acolo. Avea să-l ia 
la întrebări, să afle ce căuta în autocar, iar Jason 
habar n-avea cum să răspundă. 


Dar antrenorul Hedge a trecut cu privirea mai 
departe dregându-și vocea. 

— Ajungem în cinci minute! Nu vă despărțiți de 
partener. Să nu vă pierdeţi fișele de lucru. Și dacă 
vreunul dintre voi, frumușeilor, îmi face probleme 
în excursia asta, îl trimit eu însumi înapoi în 
campus. Și n-o să vă placă. 

A luat o bâtă de baseball și s-a făcut că lovește. 

Jason s-a uitat la fata de lângă el. 

— Are voie să ne vorbească așa? 

— Așa face mereu, a ridicat ea din umeri. E 
Școala din Sălbăticie. Aici copiii sunt animalele. 

A spus-o ca pe o glumă pe care o mai făcuseră și 
altădată. 

— E o greșeală, a spus Jason. N-ar trebui să fiu 
idei. 

Băiatul din faţă s-a întors râzând. 

— Da, așa e, Jason. Tuturor ni s-a înscenat 
ceva! Eu n-am fugit de-acasă de șase ori. Piper n-a 
furat un BMW. 

Fata s-a înroșit. 

— N-am furat mașina aia, Leo! 

— O, am uitat, Piper. Care a fost varianta spusă 
de tine? L-ai convins pe vânzător să ţi-o 
împrumute? 

A ridicat din sprâncene spre Jason, întrebându-1 
parcă: „îţi vine să crezi?“ 

Leo arăta ca un elf latinoamerican de-al lui Moș 
Crăciun, cu păr negru creţ, urechi ascuţite, o față 
veselă, copilăroasă, și un zâmbet răutăcios care îţi 
dădea imediat de înţeles că nu trebuia să-i lași pe 


mână chibrituri sau obiecte ascuţite. Degetele lui 
lungi și sprintene se mișcau neobosite - bătea 
darabana în scaun, își dădea părul după ureche, se 
juca cu nasturii jachetei lui militare. Fie era 
hiperactiv de felul lui, fie îngurgitase atâta zahăr și 
cofeină cât să-i provoace un atac de cord unui 
bivol. 

— în orice caz, a spus Leo, sper că mai ai fișa 
de lucru, pentru că eu am folosit-o pe-a mea acum 
câteva zile ca să fac proiectile. De ce te uiţi așa la 
mine? lar m-a pictat cineva pe faţă? 

— Nu te cunosc, a spus Jason. 

Leo i-a rânjit cu toţi dinţii. 

— Sigur. Nu sunt cel mai bun prieten al tău. 
Sunt clona lui malefică. 

— Leo Valdez! a strigat din faţă antrenorul 
Hedge. Probleme? 

Leo i-a făcut cu ochiul lui Jason. 

— Fiiatent! 

S-a întors către locurile din faţă. 

— Îmi pare rău, domnule antrenor! N-am auzit 
ce-aţi spus. N-aţi putea vorbi la megafon? 

Antrenorul a gemut de parcă de-abia aștepta 
ocazia. Şi-a scos megafonul de la centură și a 
continuat să vorbească, dar cu o voce care părea 
mai degrabă a lui Darth Vader. Copiii se 
prăpădeau de râs. Antrenorul a încercat din nou, 
dar de data asta megafonul a urlat: 

— Vaca face „mu“! 

Copiii hohoteau, iar antrenorul a dat cu 
megafonul de pământ. 


— Valdez! 

Piper se stăpânea cu greu să râdă. 

— Dumnezeule mare, Leo! Cum ai făcut asta? 

Leo a scos din mânecă o mică șurubelniţă cu 
cap în cruce. 

— Sunt un tip special. 

— Oameni buni, serios, s-a rugat Jason. Ce caut 
eu aici? Unde mergem? 

Piper s-a încruntat. 

— Jason, tu nu glumești? 

— Nu! N-am nicio idee... 

— O, ba da, glumește, a spus Leo. încearcă să 
se răzbune pentru farsa cu crema de ras, nu-i așa? 

Jason s-a uitat la el cu ochii goi. 

— Nu, cred că vorbește serios. 

Piper a încercat să-l ia din nou de mână, dar el 
s-a retras. 

— Îmi pare rău, a spus. Nu știu... Nu pot... 

— Gata! a ţipat din faţă antrenorul Hedge. Cei 
de pe bancheta din spate tocmai s-au oferit 
voluntari să strângă după masa de prânz! 

Ceilalți copii au aplaudat. 

— Ce surpriză, a mormăit Leo. 

Dar Piper se uita în continuare la Jason de parcă 
nu se putea hotărî dacă să se simtă jignită sau 
îngrijorată. 

— Nu cumva te-ai lovit la cap? Chiar nu știi 
cine suntem? 

Jason a ridicat din umeri neajutorat. 

— E mai rău de atât. Nu știu nici cine sunt eu. 


* 


Autocarul i-a lăsat în fața unui complex mare și 
roşu, ca un muzeu, în mijlocul pustietății. Poate că 
asta și era: Muzeul Naţional al Pustietății, s-a 
gândit Jason. Un vânt rece sufla prin deșert. Jason 
nu băgase de seamă cu ce era îmbrăcat, dar n-avea 
cum să-i fie cald cu hainele de pe el: blugi și 
adidași, un tricou violet și un hanorac negru 
subțire. 

— Deci, o introducere rapidă pentru amnezic, a 
spus Leo, pe un ton îndatoritor care l-a făcut pe 
Jason să-și dea seama că asta nu-i va fi de niciun 
folos. Suntem elevi la Școala din Sălbăticie - Leo a 
imitat semnele de ghilimele - ceea ce înseamnă că 
suntem „copii cu probleme“. Familia ta sau 
instanţa de judecată sau mai știu eu cine a hotărât 
că faci prea multe probleme, așa că ai fost trimis la 
această minunată închisoare - scuze, „școală cu 
internat“ - din Armpit, Nevada, unde vei deprinde 
abilităţi nepreţuite în natură, cum ar fi să alergi 
cincisprezece kilometri pe zi printre cactuși și să 
împletești pălării din margarete! Iar cireașa de pe 
tort sunt excursiile „educative“ cu antrenorul 
Hedge, care menţine disciplina cu o bâtă de 
baseball. Ţi-ai amintit acum? 

— Nu. 

Jason s-a uitat cu teamă la ceilalți copii: erau 
vreo douăzeci de băieţi și vreo zece fete. Nu 
păreau criminali înrăiți, dar s-a întrebat ce 
făcuseră de fuseseră oare trimiși la o școală pentru 
delincvenţi și s-a întrebat ce căuta printre ei. 


Leo și-a dat ochii peste cap. 

— Chiar nu te lași, nu-i așa? OK, deci noi trei 
am început semestrul aici. Suntem foarte 
apropiaţi. Tu faci tot ce-ţi spun și îmi dai desertul 
tău și faci toată treaba în locul meu... 

— Leo! a izbucnit Piper. 

— în regulă. Ignoră ultima parte. Dar suntem 
prieteni. Mă rog, Piper de câteva săptămâni e mai 
mult decât prietena ta... 

— Leo, oprește-te! 

Piper s-a înroșit. Jason și-a dat seama că și lui îi 
ardea faţa. Ar fi trebuit să-și amintească dacă ieșea 
cu o ţipă ca Piper. 

— Are amnezie sau așa ceva, a spus Piper. 
Trebuie să spunem cuiva. 

Leo a râs. 

— Cui, antrenorului Hedge? Va încerca să-l 
vindece pe Jason pocnindu-l cu ceva în cap. 

Antrenorul era în fața grupului, lătrând comenzi 
și fluierând pentru a păstra ordinea; dar din când 
în când se uita la Jason și se încrunta. 

— Leo, Jason are nevoie de ajutor, a insistat 
Piper. S-a lovit la cap sau... 

— Hei, Piper. 

Un băiat s-a apropiat de ei în timp ce grupul se 
îndrepta spre muzeu. S-a înfipt între Jason și Piper 
și l-a îmbrâncit pe Leo, punându-l la pământ. 

— Nu mai vorbi cu terminaţii ăștia. Eşti 
partenera mea, nu mai ţii minte? 

Tipul avea părul negru, tuns în stilul lui 
Superman, era bronzat și avea dinţii atât de albi, 


că ar fi trebuit însoţiţi de o etichetă de avertizare: 
NU PRIVIȚI DIRECT SPRE DINȚI. PERICOL DE 
ORBIRE DEFINITIVĂ. Purta o bluză cu Dallas 
Cowboys, blugi și cizme de cowboy, și zâmbea de 
parcă ar fi fost darul lui Dumnezeu pentru 
delincventele juvenile din întreaga lume. Jason l-a 
detestat instantaneu. 

